
INTRODUCERE 


Este un fapt, pe care mulți l-au putut observa prin experi- 
ență proprie, iar cei cunoscători în ale trecutului l-au putut con- 
stata ivindu-se adeseori în decursul vieții popoarelor, faptul că 
în momentele de criză socială, de scădere sau de turburare a 
activității unei societăți, se face totdeauna apel la formarea ca- 
racterelor şi se îndeamnă membrii societății, mai ales cei tineri, 
să-şi cucerească o „putere sufleteasca '. In fața dușmănoaselor 
împrejurări, care în cumpăna vremii ameninţă să iasă birui- 
toare, omul caută un refugiu în întăririle firii sale proprii. „Ca- 
racterul” şi „puterea sufletească” trebuie să lupte, în momentele 
acestea dificile, în contra cauzelor cari aduc decăderea societă- 
ţii. Dela înrâurirea lor binefăcătoare se așteaptă îndreptarea tu- 
turor relelor. Scăderea producţiunii economice, lipsa de creştere 
în statistica poporaţiunii, abuzurile și viţiile cari împedică bunul 
mers al instituțiunilor publice şi private, şi altele — toate sunt 
puse în legătură cu lipsa de caracter şi de „putere sufletească”. 
Dacă apelul ar fi ascultat, răul s'ar curma pe dată. Cumpăna 
vremii s'ar schimba, şi omul ar ieşi biruitor deasupra împreju. 
rărilor. 

Experienţa proprie, şi chiar istoria, nu ne arată, când şi 
unde s'a ascultat acest apel, precum și ce transformări s'au pro- 
dus în urma ascultării lui. De regulă experienţa individuală este 
prea scurtă pentru a ajunge la asemeni constatări; iar ştiinţa 
istoriei nici ea nu este atât de înaintată, pentru a duce la afir- 
mări exacte în această privinţă. Singura constatare însă, de care 
nu ne putem îndoi, este aceea a neştirbitei credinţe în eficacita- 
tea apelului însuși. Această credință este chiar mai adâncă 
astăzi, decât era înainte; şi la popoarele culte mai mult, decât 
la cele sălbatice. 

Puterea sufletească. = le 

La popoarele culte, în special la cele europene, credinţa în 
cultivarea caracterului şi a puterii sufleteşti este unanimă. Ea 
se justifică prin toate sistemele de educațiune mai răspândite; 
ea dă aproape toate elementele din care se edifică idealul școalei 
moderne. Popoarele culte sunt acelea cari se laudă cu persona- 
lităţi puternice, cu caractere neînfrânte. In întreaga lor litera- 
tură, „caracterul”, „personalitatea” joacă primul rol; către 
ele se îndreaptă prinosul de admiraţie și iubire. 


„Sofort nun wende dich nach innen. 
Das Zentrum findest du da drinnen. 
Woran kein Edler zweifeln mag. 
Wirst kcine Regel da vermissen, 
Denn das selbständige Gewissen 

Ist Sonne deinem Sittentag”. 


„łHöchstes Glück der Erdenkinder 
Ist nur dic Persânlichkeit'”. 


zice nemuritorul Goethe, şi versurile genialului poet pot fi con- 
siderate ca o concluzie la argumentările majorității scriitorilor 
de astăzi. Rareori un acord intelectual mai bine stabilit. 


„Bărbaţii și femeile de caracter constituesc, după cunoscutul 
pedagog W. Rein. conştiinţa unei societăţi. Şi această misiune le 
este in deajuns. Nu există oare oameni, despre cari se zice că nu 
posedă nimic altceva în afară de caracterul lor, și cu toate acestea 
ei sunt puternici în viaţă, ca şi cei mai sus puși? Fericit poporul. 
la care suprema laudă stă in calificativul: este un om de ca- 
racter!" 


Acestea sunt scrise de directorul celei mai populare enci- 
clopedii pedagogice germane !). 

Un altul, profesor și scriitor bine apreciat, tot în Germa- 
nia, își încheie tratatul său asupra Eticei cu cuvintele: „Statul, 
„biserica, viața naţională și cultura nu sunt pentru noi bunuri 
„în sine, de hatârul cărora individul trebuie să se plece la toate 
„datoriile ce derivă dintr'însele. Ele sunt bunuri numai întrucât 
„deschid perspective ademenitoare şi constituesc o bază reală 
„pentru desfăşurarea cea mai largă ce o poate avea, în stărui- 


1) Encyklopădisches Handbuch der  Pădagogik. von W. Rein, 2-te 
Auflage, I, p. 840. 

„toarea sa impulsiune de a se manifesta libera voință a unei 
„personalităţi... :). 

Houston Stewart Chamberlain apoi, publicistul ale cărui 
scrieri din ultimii zece ani au stârnit entusiasmul unui public 
numeros, face din cultivarea personalităţii punctul central al 
întregii sale filosofii 2). 

Și cu aceștia, citați mai mult la întâmplare, o mulţime de 
alţi scriitori de toate categoriile; majoritatea celor buni, şi mai 
cu seamă celor gustaţi, dela toate popoarele. Fr. W. Nietzsche, 
unul dintre aceștia din urmă, duce cultul personalităţii până la 
exagerare. El cere ridicarea tipului omenesc, peste cel cunoscut 
nouă, la un tip de supra-om, în care să se regăsească cele mai 
înalte calităţi sufleteşti, reunite în jurul voinţei-putere. 

Din majoritaiea scrierilor contimporane transpiră o dra- 
goste nemărginită pentru tot ce sufleteşte se distinge și se ridică 
peste tipul obișnuit; o admiraţie pentru personalităţile care prin 
faptele şi ideile lor se opun și strică cursul monoton al vieţii de 
toate zilele! In această atmosferă se plămădesc gândurile cele 
mai diferite ca origină, dar cele mai asemuite ca tendinţă. 
Poeți, moraliști „sociologi au acelaș ideal; şi au și acelaș talis- 
man, când li se cere o soluţiune în momentele grele de criză 
socială; ei cred în caracter şi în puterea sufletească! 

Şi cu toate acestea, la aceleași popoare culte, se bucură de 
o mare favoare şi o credință opusă. Cu mult aparat ştiinţific, 
dacă nu cu o egală dragoste, în mai toate şcolile din Europa se 
insistă asupra aplicaţiunii universale pe care o are legea adap- 
tării organismelor la mediul înconjurător. Teoriile naturalistului 
Darwin, la început teorii curat științifice, dar mai pe urmă pre- 
făcute în dogme de credinţă, când sunt desfășurate până în ulti- 
mele lor consecinţe şi sunt considerate pe o durată lungă de 
secole, susțin tocmai contrarul de ceeace văzurăm că susțin 
poeţii şi moraliștii fermecați de strălucirea personalităților 
alese. După teoriile darwiniste, adaptarea la mediu este hotărî- 
toare. Variaţiunile individuale produse în ființa diferitelor orga- 
nisme sunt tot atâtea victorii repurtate de mediul înconjurător 


1) Max Wentscher, Ethik, Il. 


2) Die Grundlagen des neunzehnten Jah hunderts. in special. I Lieferuny. 

asupra acestor organisme !) ; şi ele se perpetuează, aceste varia- 
ţiuni, fiindcă prin mijlocul lor organismele au devenit mai a- 
daptabile. Variaţiunile acumulate şi transmise prin moştenire 
produc specii nouă, specii şi ele prin urmare mai adaptase ace- 
luiași mediu. Totul se transformă în vederea adaptării. Omul, 
potrivit celorlalte organisme, de asemeni. Cu cât el se învecheşte 
pe scoarţa pământului, cu atât işi poleieşte neted asperităţile 
trupeşti și sufleteşti şi se potrivește mai bine mediului ce-l în- 
conjoară. Au trebuit să treacă mii şi poate sute de mii de secole 
dela origina lui, pentru a ajunge să câştige omul calităţile cu 
care il vedem înzestrat astăzi. Peste alte mii de secole, calităţile 
lui au să fie mai numeroase. Are să ştie evita cu mai multă pre- 
vedere dificultăţile, şi are să profite cu mai multă pricepere de 
avantagiile pe care le prezintă mediul. Cu simţurile dispuse pen- 
tru înregistrarea exactă a impresiunilor externe, cu o elastici- 
tate mai perfectă în mișcări, el are să devină organismul cel 
mai prevăzător înaintea morţii, adică cel mai bine înzestrat în 
lupta pentru existenţă. Are să se strecoare printre dificultăţile 
împrejurărilor externe, cum nici un altul pe lume dintre orga- 
nismele contimporane lui. Prin mici variaţiuni individuale, acu- 
muiute prin moştenire, speța omului are să se transforme, per- 
fecționându-se. Câteva secole vor fi de ajuns pentru a stârpi 
până în rădăcini în creierul acestui organism, tendinţele pe care 
le observăm noi astăzi că stau ca o piedică la progresul adap- 
tării. Credinţele în puterile supranaturale, ideologia mistică şi 
exaltată, sentimentele şi deprinderile fără utilitate toate vor 
dispărea. Micile variaţiuni individuale, acumulate prin moşte- 
nire, vor izbuti să prefacă cu vremea tipul omului de astăzi în- 
tr'un tip perfect de adaptat mediului; tip fără ideologie, fără 
sentimente şi deprinderi de lux, ci sufleteşte acomodant, turnat, 
dacă se poate zice, în tiparul împrejurărilor externe,., | 

Cum se potriveşte cu această perspectivă apelul la forma- 
rea caracterelor și cucerirea, puterii sufletești? Nu este o nebu- 
nie să încerci a menţine în viaţă ceeace legea universală a na- 
turii condamnă să dispară ? 





1) F. Le Dantec. La lutte universelle, pag. 168 şi urm. 

Centrul intern, pe care îl cântă poetul: 


„ Wende dich nach innen, 
Das Zentrum findest du da drinnen, 
Woran kein Edler zweifeln mag. 


pare, după toate acestea, că este în zadar să-l cauţi. Este o ilu- 
ziune să crezi că îl vei găsi; şi, găsindu-l, că poţi rezima pe dân- 
sul întreaga ta activitate. In vârtejul vieţii universale, el este 
o flacără intermitentă, gata să dispară din moment în moment, 
ca netrebuincioasă. Singurul sprijin solid îl formează legea de 
adapţiune la mediu. Studiază condiţiunile vieţii şi urmează-le 
lor. Centrul intern sufletesc este o iluziune: o creaţiune eşită 
prin vre-o variaţiune individuală neconformată cu legea trans- 
formării speciei. 

Şi partizanii teoriei adaptaţiunii se grăbesc să ne infor- 
meze, că iluziuni de acestea a mai avut spiritul omenesc în 
cursul desvoltării sale și toate au dispărut, treptat. Poeţii şi mo- 
raliştii, cari dau tonul în literatura de astăzi, să se consoleze. 
Desiluzia lor au mai încercat-o și alţii. 

Cu câteva secole mai în urmă, trecea, ca un adevăr netă- 
găduit, iluziunea că pământul ocupă centrul universului și că 
soarele şi cu toate stelele se învârtesc în jurul lui. Ştiinţa, înce- 
pând dela Copernic, a dovedit contrariul. Astăzi, în toate cărţile 
de şcoală, se indică pământului nostru modestul loc de planetă 
ce se roteşte în jurul soarelui, în rândul lui Marte şi micei 
Venus. lluziunea geocentrică a fost dar spulberată, cu toate că 
fusese admisă în toate cărțile de până aci, începând cu cele 
sfinte. S'au refăcut cărţile, dinpreună cu judecata omului, și 
adevărul ştiinţei a triumfat. 

O altă iluziune a fost poziţia privilegiată a omului, față 
de celelalte organisme: suveranitatea omului rege al naturei. Şi 
aceasta s'a spulberat. Ştiinţa a dovedit că omul este o verigă în 
şirul organismelor produse de natură; un animal cu o consti- 
tuţie la fel cu a tuturor animalelor; o rudă de aproape cu mai- 
muţa, dela care păstrează prin mostenire încă multe deprin- 
deri. Suveranitatea omului rege al naturei fusese scrisă în cărţi 
și cântată de poeţi. După învingerea ei, cărțile au trebuit pre- 
făcute, şi poeţii s'au îndreptat spre alte subiecte. 

Acum este rândul unei alte iluziuni, tot o iluziune de po- 
zițiune centrală nemeritată. E rândul omului ca suflet, după 
omul ca animal. Omul ca suflet ocupă, de asemenea, o poziţiune 

uzurpată. El se crede liber în mijlocul determinismului naturei: 
cauză şi putere prin sine însăşi. In faţa cursului de fenomene 
ce-l înconjoară, curs regulat prin legi universale, el se ridică ca 
un nou erou, — în felul lui don Quichotte — voind să schimbe 
cursul fenomenelor după el, iar nu să se adapteze el la ordinea 
constatată în natură. Dorinţa de a-și da o importanţă în univers 
îi amăgește judecata până într'atât, încât se ridică deasupra ex- 
perienţei controlabile; îşi dă o origină divină, şi pe baza acesteia 
o nemurire. Işi făureşte singur zeii de care are nevoe, ca pe 
urmă, cu voea acestora, să-și dea sufletului său toate calităţile 
și toate puterile. 

Ştiinţa este însă pe cale să ne desbare și de această iluzi- 
une. Ipoteza omului — suflet, de origină divină şi nemuritor, se 
va închide în curând în cămara cu vechituri, alături de ipoteza 
gevucentrică și de teoria omului — rege al animalelor. 

Rămân derivatele ei: iluziunea caracterului şi a persona- 
lităţii. Aceste două sunt derivate din iluziunea ce și-o face omul 
asupra rangului pe care l-ar fi având sufletul său în mijlocul 
fenomenelor naturei. Când această din urmă iluziune va dis- 
părea cu desăvârşire, atunci vor dispărea cu dânsa şi derivatele 
asupra, caracterului şi personalităţii. O ființă al cărei suflet este 
o verigă în şirul manifestărilor sufleteşti din întreg regnul ani- 
mal, — verigă strict determinată şi funcţionând pe baza lege: 
de desvoltare a tuturor organismelor, — nu poate avea decât 
prin iluziune o personalitate de sine stătătoare. O aga fiinţă nu 
poate avea decât personalitatea ce rezultă din concursul împre- 
jurărilor, o personalitate prin urmare fără libertate şi caracter 
propriu; o negaţiune a personalității în înţelesul obișnuit. Şi 
această din urmă teorie va fi aceea care va triumfa prin aju- 
torul ştiinţei. 

Aşa să fie oare? 

Credinţa, cu care se face apelul la formarea caracterelor 
şi puterei sufleteşti să se sprijine pe o iluziune ? Să fie o amă- 
gire toate acele manifestări de dragoste, cu care majoritatea 
scriitorilor contimporani întâmpină pe toţi cei aleşi sufle- 
tește ? Să fie idealul cel mai îmbrățișat astăzi atât de con- 
trariu vederilor ştiinţei de mâine ? 

Aceasta este problema principală a cărei deslegare se 
urmăreşte prin scrierea de faţă. 

PARTEA I 


AFIRMAREA PERSONALITĂŢII IN PRINCIPALELE MOMENTE 
ALE CULTURII 


CAPITOLUL I 


I. — Tendinţa personificării antropomorfice. Analogia acestei 
tendinţe în viaţa sufletească a copilului.  Experienţă cu copii de 
şcoală. Operația analogiei la omul matur și la copil. Cunoştinţele 
se asimilează în ordinea pe care o impune interesul practic al omului. 

II. — Primele sistematizări științifice pe baza antropomorfis- 
mului. Filosofia lui Aristotel. Materia, forma şi scopul după Aris- 
totel. Metoda dialectică, în deosebire de metoda experimentală. In- 
fluenţa tendinței antropomorfice asupra metodei dialectice, Analogia 
între natură şi opera artistului. 

III. — Explicarea filosofiei aristotelice din punctul de vedere 
al finalităţii care se găsește în activitatea socială. Misiunea istorică 
a acestei filosofii. 

IV. — Concepţiunile antropomorfice neprielnice desvoltării per- 
sonalităţii. Lipsa de valoare a individualităţii omeneşti în societăţile 
primitive. Fatalismul, pesimismul, credința în netemeinicia lumii față 
de Dumnezeu, ascetismul și ceremonialul extern. Antropomorfismul 
și puterea de cucerire a omului asupra naturii. 

V. Critica făcută antropomorfismului de către scepticii elini. 
Noţiunea cauzei şi a cauzalității. Argumentarea pro şi contra in 
cestiunile de morală şi religiune. Nihilism și deșărtăciune. 

VI. — Arta şi tendința antropomorfică. Explicarea deosebirii 
între artă, ştiinţă, morală şi religiune. 


I. — Tendinţa pe care o are omul de a proiecta asupra 
mediului înconjurător sentimentele și motivele activităţii sale 
proprii, este o tendinţă înăscută lui şi constatată de mult. Ea 
poartă numele de tendinţa personificării antropomorfice, sau 
tendinţa animistă, și a fost studiată de filosofii tuturor tim- 

purilor, începând cu Xenophane, filosoful elin, care a trăit cu 
mai mult de două mii de ani înainte de noi. 

Omul primitiv este cu desăvârșire sub stăpânirea acestei 
tendințe, In mintea lui fenomenele naturii apar ca având o 
personalitate analoagă personalităţii omeneşti ; în consecinţă, 
cu o succesiune motivată de dorinţe şi intenţiuni. Cauzele pro- 
ducerii fenomenelor sunt cauzele cunoscute mediului său su- 
fletesc. Nourii sunt mânaţi pe cer de o voinţă analoagă aceleia 
care porneşte războaiele, sau turmele unui păstor. Vântul suflă 
cu putere sau numai adie, după cum este şi sufletul aceluia 
care îl trimete plin de mânie, sau liniştit. Marea se înfurie ; 
isvorul din umbra pădurii îmbie pe călător şi-l farmecă ; soa- 
rele este ochiul divinității atotputernice, care aci protejează, 
aci trimete săgeți ucigătoare în contra muritorilor. Ori şi ce 
mişcare din natură este interpretată prin analogie după mișcă- 
rile omului. Mintea omului primitiv nu cunoaște experiența 
propriu zis obiectivă, ci ea se mulţumeşte cu confirmarea in- 
trospecțiunii sale subiective. „Dacă boii sau caii, sau leii, ar 
avea mâini să picteze şi să sculpteze ca oamenii, ei şi-ar face 
zei în formă de boi, cai și lei,” — zice Xenophane, cu drept 
cuvânt !). 

In felul omului primitiv procedează și copilul. Fenome- 
nele nouă necunoscute sunt denumite de copil cu cuvintele prin 
care el exprimă fenomenele cele vechi şi cunoscute, ceeace ne 
probează că analogia este covârșitoare și la el. Copilul are în- 
țelegerea sa stăpânită de fenomenele de mai înainte cunoscute 
lui, și acestea îl opresc de a distinge ceea ce este nou şi carac- 
tristie în fenomenele nouă. „Un copil, ne spune Queyrat, denu- 
mea pâlpăiala focului un lătrat, un altul denumia lătratul câi- 
nelui o tusă; un altul muiarea pâinii în sos o baie” 2). Copilul 
observat de L. Combes denumia cerul cu numele de tavan (pla- 
fond); bufnița cu acela de miau, probabil fiindcă o asemăna cu 
o pisică, etc.*)! Exemplele se pot înmulţi la infinit. Toţi cei ce 
au venit în contact cu copiii au putut observa această tendință. _ 
a lor de a sămui lucrurile nouă cu cele de mai înainte cunoscute. 
De multe ori omul matur se miră chiar de unde copilul găseşte 





1) H. Diels, Fragmente der Vorsokratiker, p. 54. 
2) Fr. Queyrat, La logique chez l'enfant et sa culture, p. 28. 
3) Revue philosophique, XXXII, 8, pag. 159. 

punctele de analogie. Un copil, observat tot de L. Combes, de- 
numea fulgerul ca ochiul tunetului. Un altul, observat de noi, 
denumia luna ca mamă a stelelor. Această tendinţă a copilului 
reiese încă şi mai lămurit, când este exprimată prin desemn. 
O experienţă: în sensul acesta am făcut noi înșine. Am rugat 
doisprezece copii, dintr'o școală primară, băeţi între 10 şi 8 
ani, să ne desemneze din memorie o tablă mare de clasă, cu 
picioarele ei. Băeţii au desemnat aproape la fel o tablă în genul 
celei ce aveau dânșii în școala lor. A doua zi i-am dus într'o 
altă şcoală, în care tabla din clasă era cu totul diferită de tabla 
cunoscută lor. Tabla cea nouă avea forma exact dreptunghiu- 
lară, pe când cea cunoscută lor era un trapez bine pronunţat. 
Picioare la tabla cea nouă nu existau deloc, tabla fiind spânzu- 
rată în cui, pe când la tabla cea vechie erau trei, două în față 
şi unul în spate. După ce am așezat copiii în bancă, le-am arătat 
tabla cea nouă şi i-am rugat să o desemneze. După un sfert de 
oră aveam aproape toate desemnurile. In şeapte dintr'insele 
forma tablei cunoscute dimpreună cu cele trei picioare, era re- 
produsă fără nici o modificare; tabla cea nouă care stătuse în 
faţa copiilor nu avusese dar nici o înrâurire asupra a şeapte din- 
tre dânșii. Numai în cinci desemnuri se putea constata influenţa 
imaginei celei noi. Dar cu desăvârşire victorioasă n'a fost acea- 
stă imagină în nici unul din desemnuri. In unul învingea forma 
dreptunghiulară, în altul suprimarea picioarelor. Intuiţiunea cu- 
rată a tablei dreptunghiulare, spânzurată în cui și fără picioare, 
în nici unul! Această experienţă și alte multe ce s'au făcut de 
către mulți pedagogi, ') probează până la evidenţă cele afirmate 
mai sus. Inteligența copilului nu este liberă, pentru a primi şi 
reţine ori şi ce imagină nouă. El este stăpânit de cele cunoscute 
și experimentate de aproape de el, și prin prisma acestora vede 
lucrurile noi. Când copilul denumește dar lucrurile noi cu numele 
lucrurilor vechi, el nu face o operaţie logică în genul compara- 
țiunii pe care o face omul matur, ci el contopeşte numai intuitiv 
imagina lucrului nou în imaginile cunoscute lui mai dinainte. In 
operaţiunea de analogie a omului matur este cu totul altceva. 
Omul matur şi cult, după ce analizează imagina cea nouă, reţine 


1) Mai ales în Germania. Revista pedagogică Der Säemann cuprinde mai 
toate rezultatele dobândite până acum. (Verlag Teubner, in Leipzig). 

elementeie comune, şi pe baza acestora stabileşte apoi analogia 
intre imagina cea nouă și cea veche, 

Copilul n'are încă desvoltată funcțiunea de analiză. El asi- 
milează în cercul conștiinței sale numai aceea ce are legătura cu 
reprezentările familiare lui; restul, pentru ei, nu are existenţă. 
De aceea şi mirarea omului matur în faţa analogiei pe care o sta- 
bileste copilul intre lucruri. Pentru omul matur, bunioară, ra- 
portul între lună şi stele este un raport abstract de mărime, care 
nu are nici o analogie cu raportul între mamā şi copii, dar pen- 
tru mintea copiiului raportul intre lună şi stele este mai uşor de 
înţeles ca raport îilial, decât ca mărime abstractă. Copilul n'a 
analizat mai întâi cele două genuri de raporturi, pentru ca in 
urmă să proceadă la stabilirea analogiilor, ci el a contopit direct 
raportul abstract de mărime cu raportul cunoscut lui între mamă 
şi copii. De asemenea în toate celelaite cazuri. Omul matur mai 
întâi analizează intuițiunile sale și pe urmă le compară, pe când 
copilul le contapeşte direct pe cele nu cu cele vechi si cuno- 
scute. Intuiţiunea lucrului nou nu are la dânsul o existenţă de 
sine stătătoare, care să poată face posibilă comparaţiunea; ea 
nu există decât întru cât este asimilată de conştiinţă, De aceea, 
pentru copil, este cu putinţă o analogie între lucruri diferite, şi 
chiar prea diferite, căci diferenţa, ca să-i fie lui o piedică la sta- 
bilirea unei analogii, ar trebui mai întâi să existe, dar pentru 
mintea. copilului ea nu există. 

Omul primitiv imitează pe copil. Tendinta sa de antropo- 
morfizare este o tendinţă naturală a inteligenţei omenești în 
genere, este tendinţa derivată din procesul însuşi al lărgirii cuno- 
stințelor. Fenomenele și lucrurile naturei mau, din punctul de 
vedere psihologic, o existenţă de sine; nu se bucură de intuiţiuni 
separate şi clare, pe care apoi mintea omenească să le poată suc- 
cesiv primi şi reține; ci fenomenele şi lucrurile naturei există 
pentru om numai după ce mintea acestuia si-a elaborat intui- 
țiuni adequate acestor fenomene şi lucruri. Această elaborare 
se face treptat într'o ordine stabilită. Intuiţiunile cele dintâi 
câştigate sunt acelea ale fenomenelor și lucrurilor legate de un 
interes al omului, apoi treptat ale celorlalte. Trecerea dela unele 
la altele se face prin asimilarea celor venite în urmă de către 
cele ce stăpânesc deja cercul strâmt al conştiinţei. Cele neasimi- 
labile, adică intuiţiunile cu desăvârşire deosebite de cele exi- 

stente în conştiinţă, sunt înlăturate și prin urmare neexistente 
încă. Ele devin existente de îndată ce conștiința s'a lărgit şi este 
pregătită cu elemente asemănătoare lor. Până la asimilarea lor 
deplină, ele sau nu există, sau se bucură de o existenţă falsă, 
sunt intuiţiuni rău interpretate. Astfel intuiţiunea soarelui, bu- 
nioară, este o intuiţiune clară pentru omul primitiv, întrucât să 
mărginește la punctele de asemănare cu obiectele uzuaie. El este 
o roată de foc şi nu mai mare ca piciorul omului, după cum a- 
firmă marele filosof al antichităţii, spirit critic dealtmintreli în 
judecarea multor altor lucruri, filosoful Heraklit. Soarele este 
nou în fiecare zi, zice acelaş filosof:). Pentru ca intuiţiunea 
soarelui să ajungă a fi pentru ştiinţă ceeace ea este astăzi, a tre- 
buit o lungă perioadă de pregătire, în care mintea omenească 
şi-a adunat si asimulat elementele necesare. Au trebuit să iie a- 
similate, şi deci înțelese, rând pe rând: intuițiunea cerului, suc- 
cesiunea zilei și nopţii ca o consecinţă a rotirii pământului, apa- 
riţiunea eclipselor de lună și soare, etc., o întreagă serie de ele- 
mente mijlocitcare. Tot astfel şi cu celelalte lucruri şi fenomene 
din natură. Rând pe rând intuiţiunile primitive ale acestora, 
adică primele lor intuiţiuni în conştiinţa genului omenesc, au 
trebuit să fie corectate şi complectate prin mijlocirea altor ele- 
mente asemănătoare. Intuiţiunea lor de astăzi, în forma știinţi- 
fică în care se obișnuește a se da, este rezultatul unei lungi ela- 
borări, în care tendinţa a rămas aceeaş. Lucrul, sau fenomenul 
nou și necunoscut, a fost asimilat de conștiință prin mijlocirea 
celui vechiu și cunoscut. Nici o intuițiune nu s'a bucurat de o 
cale excepţională în această privinţă. Toate au urmat procesul 
descris mai sus. 

Tendința antropomorfizării, pe care a suferit-o conștiința 
genului omenesc un timp așa de îndelungat, este așa dar o ten- 
dință naturală. Nu este fenomen care se impune cu mai multă în- 
tâietate minţii, ca acel al personalităţii. Copilul, în primul rând, 
se impresionează de mișcările persoanelor din jurul său. Aceste 
mișcări fiind spontane, deşteaptă totdeauna interesul lui; pe 
când cu mișcările lucrurilor el ajunge a se deprinde târziu. Infă- 
țisarea personalităţii, motivarea activităţii personale, sunt ele- 
mentele cele mai vii care pătrund în cercul conștiinței și dela 


1) Diels. Die Fragmente der Vorsokratiker, pag. 66 şi urm. 

care începe procesul de asimilare al cunoștințelor în genere. Cu- 
noştinţele noi asupra înlănţuirii fenomenelor naturei trebuesc 
să fie elaborate prin analogie după cunoştinţele fixate asupra 
acestor elemente cari intră direct în câmpul cel mai apropiat al 
experienţei. 

II. — Primele sistematizări ştiinţifice pe cari le întâlnim 
în istoria culturei omeneşti sunt pătrunse de această tendinţă a 
antropomorfizării. Dintre acestea cea mai bine studiată, şi în 
acelaş timp cea mai importantă din punctul de vedere al cultu- 
rei omeneşti, este sistematizarea științifică a lui Aristotel 
(+322 a Chr.). 

Asupra acesteia vom insista şi noi cu câteva cuvinte. 

Ştiinţa sau filosofia lui Aristotel, — căci în timpul ace- 
stuia nu se produsese încă diferențiarea între ştiinţă și filosofie, 
pe care o cunoaștem în zilele noastre, — se sprijină pe următoa- 
rele principii fundamentale. 

In fiecare obiect sau fenomen al naturei se poate deosebi 
materia şi forma. Materia este posibilitatea pe care o are obiec- 
tul sau fenomenul de a primi o formă, și prin aceasta de a primi 
o realitate accesibilă cunoștinței noastre. Fără formă, care se 
adaogă materiei, nu am avea nici o schimbare în natură, 
Schimbarea se produce anume din tendinţa materiei de a îm- 
brăca o formă. Această tendinţă este imanentă în natură, și este 
universală. Dar, după cum şi înţelesul cuvântului arată, tendința 
aceasta nu este curat mecanică, nu este o simplă deplasare a 
obiectelor sau elementelor în spaţiu, ci ea constă în urmărirea. 
unui scop. Materia, ca posibilitate, caută după o formă pentru a 
se realiza, și prin formă caută realizarea unui scop. Astfel, îm- 
preunarea între materie și formă nu este lăsată la voia întâm- 
plării, ci ea este determinată de realizarea unui scop. Principiul 
schimbării, sau al mișcării, este o cauză mijlocitoare între mate- 
ria ca posibilitate, şi forma determinată de scop ca realitate. 
Fără scopul care procură ţinta, n'ar fi existentă nici schimbarea 
în natură; materia n'ar fi solicitată să iasă din starea sa de sim- 
plă posibilitate. Bine înţeles însă că şi scopul fără materie nu 
poate să constitue singur realitatea. Scopul are nevoe de ma- 
terie, de această pastă, din care el scoate obiectele individuale; 
precum şi invers, materia are nevoie de existenţa scopului, pen- 
tru a se determina la primirea unei forme. 

Asupra constituțiunii materiei şi a schimbării sale, Aristo- 
tel are iarăși principii care se deosebesc profund de principiile 
ştiinţei noastre de astăzi. 

Aristoteles nu admite uniformitatea elementelor materiei. 
Materia nu este constituită din atomi sau elemente, cari să se 
poată, din punct de vedere ştiinţific, reprezinta prin simple ra- 
porturi cantitative. Materia aristotelică implică elemente deose- 
bite calitativ, şi a căror reprezentare niciodată nu se poate redă 
prin simboale matematice. De asemenea și tendinţa pentru rea- 
lizarea unui scop nu are, în gândul lui Aristotel, vre-o asemă- 
nare cu conceptul mişcării din ştiinţa modernă. In ştiinţa mo- 
dernă mișcarea se poate descompune în liniile forţelor elemen- 
tare, astiel că mișcarea aparentă este rezultanta acestor forţe 
componente, pe când, pentru Aristotel, mișcarea aparentă este 
unitară, întocmai cum este şi scopul. Nu se poate concepe scopul 
după Aristotel, altfel decât unitar. Scopul, şi tendinţa materiei 
spre realizarea lui, formează un tot ce nu se poate descompune, 
sau, în tot cazul, nu se poate înțelege decât prin firea sa pro- 
prie. Totul este dat înaintea părţilor. Scopul şi tendinta spre 
el, este un tot care nu se poate explica din adunarea părţilor 
componente. Fenomenul mișcării din natură este aşa dar un tot 
determinat de un scop unitar. 

Sprijinită pe asemenea principii sistematizarea științifică 
a lui Aristotel trebuia negreșşit să iasă cu totul diferită de ceea 
ce cunoaştem noi astăzi. Inloc de măsurătoarea exactă a ele- 
mentelor şi a fenomenelor materiei, întâlnim la Aristotel preo- 
cuparea de a da mai întâi definiţiunile în cari se fixează elemen- 
tele materiei, din punctul de vedere al deosebirii lor calitative. 
Astfel el deosebește patru elemente ale materiei: pământul, apa, 
aerul şi focul, pe care le defineşte apoi după calitățile lor de a 
fi calde sau reci, umede sau uscate. Imperecherea acestor cali- 
tăţi dă definiţiunile următoare: focul este elementul cald-uscat; 
aerul este elementul cald-umed; apa este elementul rece-umed; 
și pământul este elementul rece-uscat. Pentru explicarea direc- 
ţiunii mișcării, de asemenea Aristotel aleargă iarăși la contra- 
stul calităţilor de greu și uşor. Elementul greu se dirijează în 
jos, cum face pământul. Elementul ușor, focul, se dirijează, 
în sus. 

Toate obiectele din natură sunt constituite din amestecul 

celor patru elemente enumerate mai sus. Dar aceste elemente 
nu sunt de sine stătătoare, ci ele se pot transiorma unele în 
altele, după cum predomină calitatea care le defineşte pe fiecare. 
Asurel, apa se poate transiorma în aer, prin înlocuirea calităţii 
de rece cu aceea de cald; iar aerul în foc, prin dispariţia calităţii, 
de umed. Cele patru elemente se găsesc dar, intro continuă 
transformare graţie căreia se şi explică schimbările pe cari le 
vedem în natură. 

Cele patru calităţi de cald, rece, umed şi uscat, precum şi 
cele două de greu şi uşor, sunt toate senzaţiuni luate din grupa 
senzaţiunilor pe cari ni le dă simţul tactului şi simţul mușchiu- 
lar. Aristotel le alege pe acestea, fiindcă, probabil, le consideră 
pe ele ca mai sigure, in mijlocirea cunoştinţii, decât senzaţiunile 
de gust, miros, auz şi văz, pe cari le lasă la oparte. Simţul tac- 
tului şi simţul muşchiular au părut filosofului nostru ca niște 
porţi mai directe prin care să putem pătrunde la realitatea 
adevărată a lucrurilor. Inainte de el însă, Platon, alt filosof tot 
atât de ilustru cu puțin înaintea lui, preferase simţul văzului, 
căci prin mijlocirea acestuia erau date figurile geometrice; şi 
figurile geometrice erau, după Platon, copiile directe ale reali- 
tăţii eterne, ce consistă în idei. 

Inainte de Platon apoi un alt tilosof, Democrit, se referise 
tot la simţul văzului, la care adăogase și pe acel al tactului. Un 
altul iarăși, Pitagora, ceva și mai înainte, suise la această cinste 
și simţul auzului, prin mijlocirea căruia ne este dat să gustăm 
ritmul şi armonia muzicală. Singure numai simţul gustului şi al 
mirosului au rămas în afară de ori și ce preferinţă. Probabil că 
relativitatea acestor două simţuri a fost uşor descoperită de 
oamenii de ştiinţă şi nimeni nu s'a mai încrezut atunci să fun- 
deze pe datele lor cunoştinţa adevăratei realităţi. Totuși nu este 
de mirare, că în sistematizări ştiinţifice mai rudimentare, buni- 
oară la popoarele mai puţin culte de cum era poporul elin, să 
se găsească încercări făcute şi cu ele. Dacă câinii ar face şi ei 
ştiinţă, pentru a imita argumentarea de mai sus a lui Xeno- 
phanes, de sigur că pentru ei simţul mirosului ar fi cel mai cre- 
zut în stabilirea realităţii adevărate. 

Aristotel preferă, după cum văzurăm, tactul și simțul mug- 
cular, când este vorba să-şi clarifice constituțiunea intimă a ma- 
teriei şi a mișcării dintre elemente. Dar materia în ea însăși este 

numai o posibilitate, câtă vreme nu este împreunată cu o formă. 
Determinarea formei o dă însă scopul. Cunoştinţa scopului prin 
ce mijloc se va dobândi ea? Tot prin datele calitative ale simţu- 
rilor? Nu, răspunde Aristotel. Simţurile nu se pot ridica până 
la cunoştinţa scopurilor; pentru aceasta avem raţiunea. 

Rațiunea ne procură conceptele, în care ne este dat să re- 
cunoaștem noi scopurile naturei. Intocmai cum sunt înlănțuite 
conceptele în raţiunea noastră, tot astfel sunt şi scopurile în 
natură. Este o ierarhie analoagă la unele ca şi la altele. Concep- 
tele se supraordinează și se dobândesc prin deducţiune unele din 
altele; cele mai de sus formează premise fundamentale și evi- 
dente, din care apoi se deduc cele mai de jos, cele subordinate. 
O supraordinare analoagă se găseşte şi între scopurile naturei. 
Inlănţuirea logică a conceptelor se traduce aci, în natură, prin 
finalitatea formelor pe care le realizează materia. O formă supe- 
rioară este un scop pentru o formă inferioară, iar o formă infe- 
rioară este o materie pentru o formă superioară. Fiecare obiect 
şi fenomen din natură serveşte finalităţii totale, constituește un 
punct de trecere spre realizarea ultimului scop, acela ce repre- 
zintă forma cea mai superioară a naturei, perfecțiunea absolută 
sau dumnezeirea. Toate schimbările materiei sunt atrase spre 
realizarea acestei ultime forme. Ea, ultima formă, prin aceea că 
nu mai serveşte drept materie pentru nici o formă mai superi- 
oară, constitue cea mai curată şi mai înaltă realitate, tò ri Ñv 
eivat TO TpiTov. 

In o asemenea sistematizare ştiinţifică , este uşor de prevă- 
zut, că foarte reduse vor fi contribuţiunile pe care le vor aduce 
metodele experimentale! In adevăr, Aristotel nu recurge la me- 
toda experimentală, nici când este vorba să verifice, și cu atât 
mai puţin, când este vorba, să inventeze vre-una din ipotezele 
sale. El practică observaţiunea mărginită la constatările pe cari 
le dă simţurile, neajutate și acestea de vre un aparat de precizi- 
une. Observaţiunile lui sunt observaţiuni descriptive asupra na- 
turei, fără mijlocirea vreunui experiment. El se sprijină în 
prima linie pe metoda dialectică a argumentării. 

Utilitatea metodei experimentale era departe de a putea fi 
apreciată de Aristoteles, fiindcă pentru acesta schimbările 
naturei îşi găseau planul de mai înainte determinat în con- 
ceptele rațiunii. Numai omul de știință, care ar fi făcut ab- 

stracţiune de ori şi ce amestec al subiectivităţii omenești, şi care 
ar fi studiat natura pentru ea însăşi, iar nu cu gândul de a găsi 
în schimbările ei confirmarea finalităţii raţionale, numai acela 
ar fi înţeles utilitatea experimentului. Experimentul provoacă 
natura ca să desvelească ea singură legile schimbărilor sale; el 
nu prescrie însă şi aceste legi, în măsura în care le prescrie ra- 
ţiunea bazată pe metoda dialectică. Experimentul este o Între- 
bare pusă naturei prin mijloace obiective; pe când meditaţiunea 
speculativă şi chiar simpla observaţiune restrânsă la datele sim- 
ţurilor sunt întrebări puse naturei prin mijloace subiective. 

Mijloacele obiective ale experimentului sunt aparatele de 
preciziune. Acestea înregistrează exact răspunsurile naturei, şi 
nu pentru un singur observator, ci pentru mai mulţi. Ori cine 
dobândeşte un rezultat prin mijlocirea experimentului, poate su- 
pune rezultatul dobândit judecății mai multor observatori, cari 
îl pot la rândul lor controla și verifica. Rezultatele obţinute însă 
prin metoda dialectică a raţiunei nu se pot nici înregistra cu 
precisiune, nici supune așa de uşor judecății altora. 

Cel ce vrea să controleze şi să verifice rezultatul obţinut 
prin metoda dialectică, trebuie să parcurgă din nou întreg dru- 
mul parcurs de mintea celui ce a ajuns la acel rezultat; să se re- 
găstască cu acesta din urmă în înţelegere de termeni și de raţio- 
namente. Ce drum greu de regăsit, în adevăr! Termenii mau pen- 
tru toate minţile înţelesuri identice; fixarea lor se face numai 
prin identitatea judecății; şi judecata este greu să o re- 
faci cu identitate în capete deosebite. La experiment toate a- 
ceste dificultăți cad dela sine. Aparatul de preciziune înlocueşte 
vocabularul raţionamentului şi procesul naturei vorbeşte dela 
sine. Nu cu desăvârşire de sine, precum vom vedea mai târziu, 
dar în tot cazul mai liber de cum vorbeşte în metoda dialectică a 
unui Aristotel. 

In metoda acestui din urmă, în adevăr, natura vorbește 
foarte puţin. Mai tot timpul vorbeşte raţiunea filosofului. Ea 
arată ce ar trebui să fie, nu aceia ce este. Formele şi scopurile, 
socotite superioare de raţiunea filosofului, sunt impuse şi natu- 
rei. Natura trebuie să realizeze aceia ce filosoful judecă că este 
bine și perfect. Tendinţa antropomorfică reese până la evidenţă 
din întreaga sistematizare dată de el cunoștințelor ştiinţifice. 

Dealtfel Aristotel însuși nu se fereşte de a afirma această 

tendinţă. Tendinţa contrară, aceia anume de a explica natura, 
prin ea însăși, adică din gruparea şi diferenţa elementelor sale, 
fără a alerga la sprijinul conceptelor raționale, nu fusese cu de- 
săvârșire necunoscută lui Aristotel. El o cunoştea prea bine din 
scrierile lui Democrit. Acest filosof, care trăise cu vre-o sută 
de ani înaintea lui Aristotel, făcuse prima încercare de a explica 
schimbările naturei fără a recurge la analogiile antropomorfice. 
El afirmase că toate obiectele naturei sunt constituite din nişte 
mici părticele, atomi, cari nu diferă între dânşii decât prin 
formă, grupare şi locul de ordine; și că toate schimbările din 
natură sunt datorite combinării și mişcării acestor atomi. Ari- 
stotel cunoştea această teorie, dar era departe de a o împărtăşi. 
Principala obiecțiune pe care el o făcea lui Democrit era privi- 
toare la origina şi direcțiunea mișcării. Cine provoacă prima 
mișcare a atomilor? Se mişcă atomii dela sine? Apoi în ce direc- 
ţiune? Democrit uitase să dea răspunsul la aceste întrebări, sau 
probabil că el îl socotea inutil, din momentul ce admitea că a- 
tomii se grupau în virtutea unei necesități impuse de ordinea na- 
turei. Aristotel respinge, după ce discută, teoria lui Democrit, 
ca insuficientă. Origina și direcţiunea mișcării nu pot rămânea 
fără o explicare, Această explicare Aristotel o găsește, prin a- 
nalogie, în activitatea omenească; și astfel tendința antropo- 
morfică revine în toate drepturile sale. 

Opera naturei se aseamănă, după ştiinţa lui Aristotel, cu 
opera artistului. Intocmai cum în opera artistului materia brută 
primește o formă, și prin mijlocirea acesteia capătă o individua- 
litate, tot așa si în natură. Natura ca şi opera artistului este 
transformarea posibilităţii în actualitate; este ridicarea materiei 
la rangul de realitate. In opera artistului direcţiunea este îm- 
pusă de concepțiunea ideală, pe care artistul o are în mintea sa, 
şi această concepţiune dimpreună cu forma și materia formează 
câte-și trele un tot, în care fiecare stă în raport armonic una cu 
alta. Tot astfel şi cu natura. Conceptul dă direcţia, şi el împre- 
ună cu forma și materia constitue un tot armonic. O singură di- 
ferenţă între natură și opera artistului. In natură, acest tot ar- 
monic este nedespărţit. Conceptul este inerent, nu exterior 
materii, cum este concepţiunea artistului faţă de materia pe 
care o transformă. Analogia suferă dar o știrbire. Aceasta este 
poate şi cea mai însemnată din toate câte le aduce Aristotel. In 

restul sistemului său analogia se susține fără șovăire. Eu este 
readusă şi în această parte, însă nu de el, ci ae continuatorii lui 
de mai târziu, în timpul când filosofia este redusă a fi „ancila 
teologiae”. Atunci, tocmai ca şi în opera artistului, conceptul nu 
este imanent în natură, ci dincolo de natură, în fia creato- 


rului ei. 


III. — Am reprodus câteva numai din ideile mai caracteri- 
stice ale filosofiei aristotelice, și anume ideile asupra auten- 
ticității cărora toți comentatorii sunt de acord. Intre aceste idei 
am întâlnit: deosebirea între formă şi materie; tendința ima- 
nentă a materiei de a lua o formă; rolul conceptului în fixarea 
scopului pe care il urmărește natura; ierarhia scopurilor într'un 
tot armonic, analog ierarhiei conceptelor: în sfârşit, caracterul 
de finalitate pe care îl au toate operile naturei. In stabilirea tu- 
tuturor acestor idei este neîndoios amestecul tendinței antropo- 
morfice. Bine înțeles, acest amestec este mult diferit de acela 
pe care îl are tendinţa antropomorfică în mintea omului de tot 
primitiv. Aristotel este un geniu al inteligenţei omeneşti, și tră- 
ește într'o epocă de cultură relativ înaintată, dar amestecul este 
totuși și la Aristotel hotăritor. Insemnătatea formei, a scopului 
și a conceptului este invederată lui, exclusiv prin observarea ac- 
tivităţii omenești. A 

Activitatea personalității omenești, în adevăr, se dirijează 
spre un scop, şi este considerată ca fiind cu atât mai durabilă, 
cu cât se subsumează unui concept raţional. O activitate ome- 
nească întreprinsă fără plan, adică fără nici o prevedere, este o 
activitate care nu poate da rezultate bune, prin urmare o activi- 
tate care nu contribue la realizarea fericirei unei societăţi. Ac- 
tivității omeneşti i se poate cere, mai ales cele două condițiuni, 
pe care le stabilește filosofia aristotelică: finalitatea şi gruparea 
armonică într'un tot organic. Căci totul are pentru această acti- 
vitate o realitate: acest tot este cetatea sau Statul. In năuntrul 
cetăţei sau al Statului se desvoltă fiecare individ în parte. Aci, 
la activitatea omenească, se poate foarte bine zice: totul este 
înaintea părții. Individul, ca parte, se determină de activitatea 
cetății sau Statului în mijlocul căruia el trăește. 

Pentru descrierea activităţii omenești, aşa dar, ar fi fost 
îndreptăţit Aristotel să edifice sistematizarea cunoștințelor pe 

baza ideilor pe care le-am văzut. Dar pentru obiectele și fenome- 
nele naturei ? Întru cât obiectele și fenomenele naturei ne sugge- 
rează ele oare ideea de posibilitate şi formă, ideea de scop și 
ideea de unitate armonică? Numai întrucât închidem ochii asu- 
pra însușirilor lor caracteristice şi nu vedem decât aceea ce se 
aseamănă cu activitatea noastră; numai întru atât, Atunci, de 
sigur, între obiectele şi fenomenele naturei există o ierarhie de 
finalitate, precum există, și pentru copilul de care vorbeam mai 
sus, un raport de filiaţiune între lună și stele. 

De altmintreli, în ceeace privește filosofia lui Aristotel, 
pentru ea se poate dovedi și istoricește misiunea ce a avut de a 
fi mai mult o știință asupra activităţii sociale, decât asupra na- 
turei în genere. 

Aristotel continuă filosofia lui Platon, şi prin aceasta pe 
aceea a lui Socrate. Importanţa conceptului fusese stabilită, pen- 
tru prirna oară, de acesta din urmă și în condițiuni bine cuno- 
scute. Socrate voia să aşeze o bază solidă pentru știința con- 
duitei omului, ştiinţă atât de zdruncinată în urma învățăturilor 
răspândite de sofiști, şi pentru aceasta el începea cu stabilirea 
conceptelor. In realizarea acestor concepte consista, după So- 
crate, țelul activităţii morale. Omul care are o cunostinţă exactă 
despre binele moral, are și posibilitatea să-l realizeze. Fapta 
rea este datorită ignoranței şi fapta bună cunoștinței binelui. 
Pentru Socrate practica virtuţii venea ca o consecinţă a cuno- 
ştinței teoretice. Conceptul, odată cunoscut raţiunii, devenea prin 
simpla sa înțelegere, scopul întregei activități a omului. Acelaş 
optimism, în ceeace priveşte puterea conceptului, îl împărtă- 
seşte și discipolul său Platon. Acelaș optimism apoi și Aristotel. 
Dar atât Platon cât și Aristotel nu rămân în limitele activităţii 
morale, în care se menţinuse Socrate, ci ei doi depăşesc această 
activitate și întind speculaţiunile lor asupra întregului univers. 
Puterea conceptului se extinde acum asupra tuturor schimbări- 
kor din natură, cu observaţia că la Plato puterea lor e transcen- 
dentă, pe când la Aristotel este imanentă. Conceptele lui Plato, 
transformate în idei, determinau cursul naturei dela înălțimea 
lumei depărtate şi ideale; pe când conceptele lui Aristotel erau 
chiar în sânul naturei și determinau imanent veşnicele schim- 
bări în formele acesteia. 

Dacă mai adăogăm la influenţa lui Socrate si influenţa at- 

mosferii morale în care trăia Aristotel, convingerea noastră ca- 
pătă o deplină confirmare. 

Contimporanii lui Aristotel n'aveau decât un foarte slab 
interes pentru cunoştinţele teoretice, referitoare la natură. 
Aceşti contimporani nu cereau dela natură ușurarea muncii și 
îmbunătăţirea traiului, cum cer contimporanii noștri bunăoară. 
Ei maveau nevoie să cunoască legile electricităţii, ale căldurii 
si ale celorlalte forţe cunoscute de știința de astăzi; pentru că 
ei își închipuiau că singura forţă de producţiune, care poate fi 
întrebuințată este aceea a muncii sclavilor. Natura, pentru 
aceşti contimporani ai lui Aristotel, era mai mult un cadru de 
contemplaţiune. In acest cadru ei priviau prin prisma subiecti- 
vităţii, sau mai bine zis a prejudecăţilor lor aşa că multe din 
natură nu erau văzute, și din cele văzute multe diformate. In 
schimb, viaţa socială, cu toate nevoile şi aspiraţiunile ei, era o 
vie realitate pentru toţi. Această viață trebuia înţeleasă și față 
de ea trebuia luată o poziţiune. Platon, predecesorul lui Aristo- 
tel, luase o asemenea pozițiune. El criticase guvernul democrat 
al Atenei, și, în contra aspiraţiunei democraţilor, cari deveneau 
din ce în ce mai numeroși, el susținuse prin scrieri superiori- 
tatea guvernului aristocrat. Constituţia Statului, dat ca model 
de dânsul, se aseamănă cu constituţia statelor vrăjmașe Atenei 
şi în prima linie cu constituţia Spartei. Platon reprezenta dar, 
faţă de timpul său, așa zisa reacțiune a aristocraților. 

Aristotel nu ia o poziţiune atât de radicală, cum luase Pla- 
ton. El este omul concesiunilor reciproce. El vrea utilizarea tu- 
turor capacităţilor pentru realizarea binelui comun. El este teo- 
reticianul împăciuirii şi al îndemnului ca fiecare să urmărească 
realizarea scopului comun și superior; scopul, care dă feluritelor 
activităţi individuale o unitate armonică, unitate aşa de nece- 
sară pentru durata oricărei întreprinderi omenești. Pentru tim- 
pul în care trăia Aristotel nici nu era o filosofie mai binevenită 
decât aceea a lui. Divizată prin multiplele interese urmărite de: 
fiii săi, patria lui Aristotel era în ajunul dizolvării. In ideea fun- 
damentală aristotelică se cristalizau aspiraţiunile adevăraţilor 
patrioţi: „Totul” este înaintea „părţii”, adică: Statul înaintea 
individului! 

Pe observarea activităţii omenești se sprijină așa dar în 
prima linie, Aristotel. Această activitate era și singura care Îi 

putea lui servi spre verificare, căci obiectele și fenomenele na- 
turei, atât cât se cunoșteau pe atunci, erau departe de a mul- 
tumi verificarea unor speculaţiuni atât de vaste. 

Filosofia lui Aristotel a servit ca model pentru toate sis- 
tematizările pe bază antropomorfică, şi în acelaş timp pentru 
toate sistemele metafizice '). 

Cu deosebire rolul pe care îl dă acest filosof conceptului 
era atât de ispititor, încât el s'a strecurat în meditațiunile fi- 
losofice ale tuturor urmașilor săi. Acest concept aristotelic 
era, în primul rând, emancipat de ori și ce observaţiune și ex- 
perimentare minuțioasă asupra naturei; el era fructul metodei 
dialectice. Apoi el era prin însăși origina sa înrudit de aproape 
cu tendinţele sufletului omenesc. El întrunea, prin urmare, prin- 
cipalele condițiuni care să-l facă să fie cu deosebire preferat 
de către toţi câţi meditau contemplativ asupra naturii. 

Şi cum cra de așteptat, el a și fost adoptat de mulţi, în 
adevăr. In tot cursul evului mediu, şi până târziu în sistemele 
metafizice ale timpului modern, influența filosofiei lui Aristo- 
tel „şi în special teoria acestuia asupra conceptului, este ușor 
de recunoscut. Aristotel rămâne tot timpul marele magistru al 
speculațiunilor metafizice. 

Cu toate acestea însă, asemănările dintre metafizica lui 
Aristotel şi metafizica celor de după dânsul, deşi foarte mari, 
nu trebuesc să ne acopere schimbarea radicală pe care o în- 
tâlnim în caracterul antropomorfismului din metafizica celor 
din urmă, faţă de metafizica celui dintâi. 

Antropomorfismul lui Aristotel este constituit din cuno- 
ştințele culese din practica vieţei unui cetățean doritor de a 
vedea stabilindu-se o armonie în activitatea tuturor concetăţe- 


1) e su. jede Metaphysik immer wieder auf den Weg sich gewiesen 
sieht. den der menschliche Geist scit Urzeit eingeschlagen hat: ein Seelisch- 
Geistiges ist das eigentlich Seicnde, das in den körperlichen Symbolen sich 
ankuindigt: der „„Anthropomorphismus”, wenn man so will, ist die Methode der 
Metaphysik: Deutung der Wirklichkeit aus dem eigenen Innern. Das scheint 
keine Empfehlung der Metaphysik zu sein ;es wird aber das letzte Wort bleiben: 
und ich glaube, man wird sich gewöhnen, den Anthropomorphismus wenn er 
vinnial den Ort, wo er nicht hingehört, c r Physik. vollständig geraumt haben 
wird, in der Metaphysik als eine unvermceidliche und berechtigte Denkweise 
zuzulassen". Fr. Paulsen, Dic Zukunftsaufgaben der Philosophis, in Hinneberyg's 
Kultur der Gegenwart. Teil |. Abt. VI. pag. 405. 

nilor, pe când antropomorfismul pe care se susțin sistemele 
metafizice de după dânsul, este, în cele mai dese cazuri, consti- 
tuit din ritualul unei vieţi religioase, sau din îngrijorările unei 
fiinţe desrădăcinate din mediul societăţii. Antropomorfismul 
lui Aristotel este uman prin excelență, adică exclusiv omenesc, 
pe când acela pe care îl întâlnim în multe sisteme de după dân- 
sul este constituit în vederea unei vieți omenești prelungite şi 
dincolo de moarte. Tendința antropomorfică, negreșşit, şi de 
oparte și de alta, rămâne în fond aceiași: tot activitatea perso- 
nalităţii omenești este aceea care determină sistematizarea cu- 
noștinţelor; dar modalitatea, sub care ea se înfățișează, este cu 
totul alta. Creștinismul introduse o revoluţiune în practica 
personalităţii omenești, cu desăvârșire necunoscută lui Ari- 
stotel. 


IV. — La prima vedere ‚s'ar părea că epoca, în care cul- 
tura omenească este stăpânită de tendinţa  antropomorfică, 
este şi epoca în care puterea sufletească a individului este apre- 
ciată ca fiind principalul element producător al naturei. In 
această perioadă tot ce se mişcă în mediul ambiant este pus pe 
seama activităţii unei fiinţe analoage cu personalitatea ome- 
nească; prin urmare, activitatea acestei personalităţi însăși 
ar trebui să constitue un fel de primă cauză a tot ce se pro- 
duce. La popoarele primitive ar fi să găsim dar realizându-se 
bunele cfecte care se așteaptă după urma apelului la întărirea 
puterei sufleteşti si formarea caracterului! a 

Această concluziune însă este departe de a fi confirmată 
de realitatea lucrurilor. Dacă este o perioadă a culturii ome- 
nești, în care personalitatea omului joacă un rol mai șters, 
este de sigur pericada antropomorfică, Personalitatea omenea- 
scă este anihilată cu desăvârşire, în această perioadă, de co- 
vârșşitoarea influență a obiceiurilor și a ignoranței. 

A obiceiurilor, fiindcă Statul sau comunitatea este abso- 
lut stăpână pe destinele unei vieți individuale. Regulele secu- 
lare stabilite de generaţiunile trecute se impun absolut şi gene- 
raţiunilor următoare. Raporturile dintre indivizii diferitelor 
clase sociale, dintre Stat și cetăţean, dintre divinitate şi om, 
ete., sunt strict determinate printr'un ritual riguros. Nimeni nu 
se poate abate dela dânsele. „In regulă generală nu încape o a 

treia posibilitate între a te conforma întocmai obiceiurilor şi 
între moarte”, zice un bun cunoscător al vieţii popoarelor pri- 
mitive din Orient '). Această regulă are putere de lege nediscu- 
tată, până şi la poporul elin, popor cu o cultură cu mult îna- 
intată. 

A ignoranței, fiindcă deşi activitatea omenească servește 
drept teren de comparaţie pentru explicarea obiectelor și feno- 
menelor naturei, nu este totuși o activitate mai grea de înțeles 
şi prin urmare mai primitoare de explicări greşite ca tocmai cea 
omenească. Aci legătura între cauză și efect este prezentată 
în chipul cel mai aparent, dar și în chipul cel mai fals. Fiecare 
act omenesc pare a fi determinat de o voinţă liberă de ori 
şi ce condiționare, voinţă care creează sub imboldul patimei sau 
al capriciului. Prin analogie cu o asemenea voință, cauzele fe- 
nomenelor naturei sunt închipuite, de omul primitiv, ca niște 
obstacole fatale pentru propria sa activitate. Analogia perso- 
nificării se întoarce în contra omului însuşi. Natura este plină 
de personalități dușmane aceleia care tocmai a servit ca proto- 
tip. La tirania obiceiurilor se adaogă astfel tirania ignoranței. 

Pentru ca personalitatea omenească să-și poată desvolta 
liber toate însușirile şi să fie un centru de energie, prin mij- 
locul căruia să se organizeze și să se dirijeze fenomenele din 
mediul înconjurător, trebuiesc cu totul alte condițiuni, decât 
acelea pe cari le prezintă epoca culturei de care este vorba 
acum. Trebuiau mai întâi realizate condițunile cari eliberează 
-activitatea omenească de sub influenţa celor două tiranii o- 
menești: o libertate îndestulătoare în sânul vieţei sociale, şi 
o înțelegere clară, bazată pe prevedere, în rostul naturei. Cu 
un cuvânt, trebuiesc cucerite personalităţii omenești, pentru 
a face din aceasta o putere, două poziţiuni indispensabile; una 
care să-i asigure valoarea sa ca element social, și alta care să-i 
dea posibilitatea de a prevedea și prin aceasta de a dirijea fe- 
nomenele materiale din jurul său. Aceste două poziţiuni sunt 
însă, precum am indicat mai sus, cu neputinţă de cucerit cu 
ajutorul concepţțiunilor antropomorfice, chiar când acestea 
ajung să fie elaborate de o inteligență superioară, cum a fost 
aceea a lui Aristotel. Aparența de a fi favorabil personalităţii 


|) Steinmetz. Ethnologisehe Studien zur Strafe. IL, 30. 

omenești, aparenţă sub care se prezintă antropomortismul, este 
înşelătoare. Omul primitiv este un sclav al naturii şi antropo- 
morfismul său este arma cea mai slabă, când este întrebuințată 
ca armă de cucerire asupra naturii. 

Aceste afirmaţiuni au însă nevoie de câteva explicări 
mai desvoltate, pe care ne grăbim să le dăm, după scrierile 
oamenilor specialiști în această cestiune '), 

Lipsa de valoare, pe care o are individualitatea omenea- 
scă în societatea popoarelor primitive, este constatată de către 
toti. Omul primitiv este lipsit de conștiința de sine, care ridică 
pe omul cult deasupra mediului său înconjurător. El este pasiv, 
adică fără încredere în sine. Această pasivitate se caracteri- 
zează, după A. Vierkandt, prin următoarele cinci înfățișări so- 
ciale: fatalismul, pesimismul, credinţa în netemeinicia lumei 
faţă de Dumnezeu, ascetismul şi importanța ceremonialului 
extern °). 

Fatalismul decurge din credinţa pe care o are omul pri- 
mitiv că divinitatea este atotputernică și că individul nu este 
decât o jucărie abandonată la capriciul acestei divinităţi. Fata- 
lismul este cunoscut. mai ales la popoarele de religiune maho- 
metană; răspândit el este însă la toate popoarele primitive 
Toate popoarele primitive, întru cât” cred că voința divinității 
este totul și omul nimic, sunt fataliste. Fatalismul lor este iz- 
vorit din credinţa, că în natura externă evenimentele n'au o 
cauzalitate a lor proprie, ci ele toate sunt produse prin impulsul 
unei perscnalități superioare. Este şi un alt fatalism, izvorit 
acela din credinţa că natura, dimpreună cu omul, este determi- 
nată de lanțul cauzelor mai dinainte predestinate, în care nici 
o schimbare nu se poate produce, dar acesta nu este fatalis- 
mul popoarelor primitive. Acestea din urmă n'au ajuns încă 
la concepțiunea unui lanţ'de cauze externe şi obiective; popoa- 
rele primitive înțeleg lanțul cauzal ca fiind analog motivării 
subiective a actelor sufleteşti, motivare cunoscută lor din ex- 
perienţa proprie. Acest lanț cauzal, analog motivării subiective, 
este tot atât de nimicitor pentru libertatea individuală, cu:n 





1) In prima linic, după scrierea lui A. Vierkandt. Naturvolker und Kal- 
turvolker, cin Beitray zur So.ialpsychologie. Leipzig. 1896. care rezumă scrie 
rile lui W. W'undt, Fr. Ratzel, Richard Andree, ete. 

2) A. Vierkandt. Op. cit. pag. 145 și urm. 

este şi lanțul cauzelor externe, predestinate. Omul primitiv 
nu câștigă nimic din împrumutul pe care îl face naturei cu 
atributele personalităţii sale. Aceste atribute se reunesc în 
existenţa unei divinități atot puternice și nemiloase, divinitate 
care nu ţine nici o seamă de valoarea vieţii şi a personalităţii 
omeneşti. Această divinitate, sau aceste divinităţi, pornesc răz- 
boaiele şi aduc toate nenorocirile asupra omenirii. Tucydide 
insusi, istoricul aşa de luminat al poporului elin, se plânge în 
repetate rânduri de ursita nemiloasă pe care au destinat-o zeii 
patriei sale, şi în contra căreia nimeni nu se poate împotrivi 1). 

Din aceeaşi pasivitate sufletească isvorăște apoi şi pesi- 
mismul. Omul primitiv cunoaste o motivare sutletească foarte 
redusă. La el piăcerile şi durerile corporale ocupă primul plan 
al conştiinţei, și mai toate actele sale sunt determinate prin ex- 
citaţiunea acestora. Motivele raţionale ale moralei sunt încă 
prea slabe pentru a eşi victorioase asupra motivelor datorite 
sensibilităţii. Dar plăcere: și durerea corporală sunt elementele 
cele mai nepriincioase pentru stabilirea unei norme de conduită. 
Sub motivarea ler viaţa individului apare ca suspendată la voia 
intâmplării. O intâmplare fericită sau o întâmplare nefericită 
este totdeauna decisivă, şi, ceeace este mai important, o aseme- 
nea întâmplare este totdeauna fără nici un raport cu meritul 
sau demeritul persoanei. Astfel omul primitiv se deprinde a 
considera cu pesimism toate îndemnurile și rezultatele vieţii 
practice. Divinitatea, sau ursita, încarcă cu bunătăţi sau des- 
poaie fără milă pe bietul muritor. Pentru voința omului nu ră- 
mâne nici o speranță de a deveni odată stăpână pe cursul ac- 
tuvităţii sale. 

Acest pesimism este intărit încă şi prin despotismul or- 
ganizaţiunei sociale, în care trăește de cele mai multe ori omul 
primitiv. Dar, şi fără acest despotism, aparițţiunea pesimismului 
este un produs necesar al tendinței antropomorfice. Omul pri- 
mitiv îşi taie el singur aripile oricărei încrederi în puterea lui 
proprie, prin proiectarea sensibilităţii sale asupra naturii. Sen- 
sibilitaiea este tovarăşa nedespărţită a pesimismului. In ea du- 
rerea găseşte un ecou mai sigur şi mai prelungit, decât ecoul 
pe care îl găsește plăcerea. Omul cu sensibilitate prea deavol- 


1) Roscher, Leben und Schriţren des Tun ydides, pag. 193. 

tată, sau omul care nu are alte funcțiuni sufletești care să-l 
pună la adăpostul reflexelor sensibilităţii sale, acela este omul 
care îndeplinește prima condiţiune de a fi pesimist. Astfel este 
omul primitiv. 

Un efect al acelorași cauze este apoi credința în netemei- 
nicia lumii față de divinitate. Lumea este o nălucire fără în- 
semnătate, gata să se prăpădească la cel dintâi gest al divini- 
tăţii. Omul primitiv nu are în conștiința sa ideea de ordine, pen- 
tru motivarea divinității, nici pe aceea a determinismului sștiin- 
tific, care să-l ajute la înţelegerea lumii externe, așa că pentru 
dânsul lumea stă în mâna divinității, ca jucăria în mâna unui 
copil. Lumea în întregimea ei este fără valoare, cum este fără 
valoare şi viața fiecărui individ în parte. Antropomorfismul nu 
sa ridicat niciodată până la concepţiunea unei conştiinţi soci- 
ale, care să întregească lipsurile conștiinței individuale și să ri- 
dice astfel valoarea persoanei omenești în general. Chiar în 
filosofia elină această ridicare de perspectivă lipsește. Școala 
lui Socrate, Platon şi Aristotel se menţine în limitele conștiin- 
ţei individuale. Conceptele ei morale sunt stabilite pe baza psi- 
hologiei individuale. 

In sfârşit, ca la un mijloc de apărare în contra atot- 
puterniciei divine, sau mai bine ca la un mijloc de îmblânzire 
al acesteia, omul primitiv recurge la practica ascetismului și a 
ceremonialului extern. Prin ascetism și ceremonial pozițiunea 
omului este tocmai contrară de aceea a divinității. Exploziunii 
de patimi el opune liniştea fără simţire; iar capriciului de miş- 
cări rigiditatea gestului. Cu această contrarietate de poziţiune 
omul primitiv îşi închipue că a găsit mijlocul de apărare și 
îmblânzire, pe care îl căuta. In adevăr, aceasta era şi singura 
soluţiune pe care i-o putea suggera experienţa sa subiectivă. 
Aci patimile se cheamă una pe alta, nu după asemănare, ci 
după antagonismul lor. Ura şi iubirea; frica şi curajul; mânia 
și liniştea, etc.; acesta este ritmul obişnuit al vieții emoţio- 
nale. Ințelegerea unei patimi evocă în conștiință prezenţa celei- 
lalte, celei opuse. Slăbirea uneia se va face prin prezenţa celei- 
lalte. In contra unei divinităţi atotputernice înzestrată cu toate 
patimile, nu rămâne mijloc de apărare pentru om decât redu- 
cerea lui la o viaţă contemplativă, absolut scutită de orişice ten- 
tațiuni; iar în contra mişcării dezordonate. care umple cerul si 

pământul, ritualul neschimbat din generațiune în generațiune. 
despoiarea omului de orişice spontaneitate. 

Astfel, datorită antropomorfismului, omul primitiv îşi ani- 
hilează cu desăvârşire activitatea sa personală. In schimbul 
personificării cu care el înzestrează mediul înconjurător, ră- 
mâne persoana lui însăși fără nici o putere proprie, fără nici o 
valoare socială. 

Pentru înţelegerea şi cucerirea lumii externe materiale, 
antropomorfismul este încă o armă şi mai slabă. Nu numai că 
nu înlesneșşte, dar el este chiar principala cauză că omul primi- 
tiv nu poate să-şi stabilească o cunoştinţă științifică asupra 
naturii. Influenţa sa antiștiinţifică se resimte, precum vom 
vedea îndată, până și în încercările filosofilor elini, a unui Ari- 
stotel, bunăoară, căruia nu i-a lipsit nici geniul, nici dragostea 
pentru adevăr. 

Tendinţa spre personificarea obiectelor şi fenomenelor na- 
turii este, în adevăr, cea mai primejdioasă călăuză în găsirea 
cunoștințelor ştiinţifice. Ea transformă condiţiunile de produ- 
cere a fenomenelor în tot atâţia agenţi, sau persoane, cari. des- 
prinse din cadrul naturii obiective, stau în legătură cu efectele 
lor, întocmai cum stă omul față de produsele braţelor sale. 
Cauza şi efectul sunt astfel ca două lucruri deosebite, ca două 
lucruri materiale. Intre ele nu există o dependență abstractă 
cantitativă, cum postulează știința modernă, ci o legătură antro- 
pomorfică, la fel cu legătura între persoană și obiect, sau o le- 
gătură între materie și formă, materie şi scop. Aceste două din 
urmă sunt concepţiunile filosofiei aristotelice impuse și ele tot 
de tendința antropomorfică. Materia și forma, materia și scopul, 
sunt concepțiuni împrumutate activităţii omenești. 

Pe această concepţiune a cauzalităţii nu se putea stabili 
cunostinte, prin mijlocul cărora să se poată prevedea cursul fe- 
nomenelor naturei. Redusă la forma ei primitivă antropomor- 
fică, această concepţiune a cauzalităţii putea duce cel mult la 
credinţa că prevederea omului asupra naturei se poate exercita 
prin ajutorul vrăjilor, mijloace care imitează pe acelea între- 
buințate de puterile divine. Iar sub forma mai abstractă, pe 
care i-o dă filosofia aristotelică, această concepțiune a cauzali- 
tăţii era încă şi mai puţin eficace. Cu cunoștința formei, sau a 
scopului aristotelic., ce orizont se deschidea oare omului de ști- 

inţă? Nici unul, sau în tot cazul acelaș pe care îl avea el și 
inainte de a avea aceste cunoștințe. 

Lipsit de putinţa de a a da prevederea, antropomorfis- 
mul (sub toate formele lui) este incapabil să lărgească şi sfera 
puterii omeneşti asupra naturei. Știința bazată pe dânsul nu 
este o călăuză de cucerire, ci, în cazul cel mai bun, un registru 
bine ţinut şi în care se pot regăsi cu uşurinţă meditaţiunile și 
inspiraţiunile unei conștiințe contemplative. 

V. — Lipsurile pe cari le desfășură tendinţa antropomor- 
fică în cultura omenească, înainte de influențarea acesteia prin 
creştinism, n'au rămas necunoscute istoriei. O epocă întreagă 
din istoria culturii poporului elin, și anume dela Aristotel îna- 
inte, este plină cu discutarea lor, Cugetătorii elini şi-au dat 
bine seama de aceste lipsuri; au arătat sub toate feţele rezulta- 
tele şi contradicţiunile la care duce antropomorfismul, dar ei 
n au avut fericirea să poată înlocui antropomorfismul cu o altă 
concepţie, 

Ei au rămas numai criticii trecutului, fără să fie si crea- 
torii viitorului. Această perioadă este perioada cunoscută sub 
numele de scepticism şi reprezintată prin numele unui Pyrrho, 
Aenezidem, Arcesilau, Carneade, Sextus Empiricus, etc. 

Intrebările prime chiar, dela care pornește Pyrrho, pun în 
discuţie întreaga concepţie antropomorfică. Cum sunt lucrurile 
constituite? Care este raportul nostru faţă ce aceste lucruri? 
Şi. cunoscând acest raport, ce ne rămâne să facem? '), 

Răspunsul la prima întrebare este: nu pot sti nimic asu- 
pra felului cum sunt lucrurile constituite. Lucruriie ajung la 
cunoștința mea prin mijlocul sensaţiunilor, şi sensaţiunile sunt 
înșelătoare şi chiar se contrazic dela om la om. Aceea ce-mi 
apare mie ca dulce, altuia îi apare ca amar; aceea ce mie îmi 
produce plăcere, altuia îi produce durere. Văzul, auzul, gustul, 
mirosul, pipăitul, nici unul din simţuri nu procură date sigure 
şi necontrazise. Ele între ele nu sunt de acord. Şi dacă la simțu- 
rile omeneşti am adăoga şi pe acelea ale animalelor! Cum este 
roza în realitate; aşa cum se oglindește în simţurile mele sau 
în simţurile unui elefant? Contradicţiunile se ivesc şi între da- 
tele aceluiaș simţ. După cum individul este sănătos. sau bol- 


1) Comp. R. Richter. Der Sheptut:mus in der Philosophie. 1L. pag. +2 
si urm, 

nav, simţurile lui îi procură sensaţiuni diferite. Unde este dar 
adevărul asupra realităii lucrurilor? In sensaţiuni nu. In ra- 
ţiune și mai puțin. Prin rațiune cunoaștem conceptele despre lu- 
cruri, care şi ele însă sunt înșelătoare. Și scepticul argumen- 
tează în privinţa acestora în chipul următor: Conceptul nu are 
o existenţă reală de sine, sau, dacă o are, această existenţă 
este cu neputinţă de cunoscut. El cuprinde în sine o contradicţi- 
une. Bunioară, să luăm conceptul de arbore. Acest concept sau 
cuprinde în sine toţi arborii posibili, sau numai câțiva. Dacă 
cuprinde numai câțiva, nu este concept propriu zis, deci nu exi- 
stă. Dacă cuprinde pe toţi arborii atunci este și mai puţin exi- 
stent; căci cuprinzând pe toți, el adună în el elemente ce se 
exclud: frunze rotunde şi frunze dinţate, lemn de o culoare şi 
lemn de altă culoare, poame de un fel și de altfel, ete., tot felul 
de elemente disparate, care, neputând exista la o laltă, fac cu 
neputinţă și existența conceptului însuși. Apoi conceptul, chiar 
admis, el nu servește la ceva. Raționamentul pleacă dela anu- 
mite concepte cari ţin rolul de premise. Dar aceste concepte nu 
pot funda un raţionament, până ce și ele la rândul lor nu sunt 
fundate pe alte concepte, premisele lor. După fondarea acestor 
concepte, de a doua ordine, încă n'am sfârşit: trebuie să legăm 
și premisele premiselor noastre cu premisele pe care acestea la 
rândul lor se fondează. Şi așa la infinit. Raționamentul dar 
nu poate duce la câștigarea cunoştinţelor, întocmai cum nu 
duce nici sensibilitatea. 

Rând pe rând, pe baza acestui criteriu, scepticii pun în 
discuţie şi dărâmă toate cunoștințele pe care le susţinuseră filo- 
sofii de până la dânșii: cunoştinţele asupra naturei, asupra 
moralei și asupra divinității. Cunoștinţele asupra naturei, cu 
deosebire, erau ușor de dărâmat. Noţiunea cauzei și a cauzalită- 
ţii fenomenelor naturei concentraseră în ele aproape întreaga 
lipsă de aptitudine științifică a tendinței antropomorfice. Scep- 
ticul Sextus Empiricus își ia în special el sarcina de a discuta 
noțiunea cauzalității. El demonstrează imposibilitatea unui ra- 
port cauzal între cauză și efect, așa cum Îl înțelegeau filosofii 
de până aci, și anume ca fiind legătura între două obiecte dis- 
tincte. Căci, argumentează dânsul, cauza nu poate fi decât sau 
corporală sau incorporală, precum și efectul, corporal sau incor- 
poral. Un lucru însă, fie corporal, fie incorporal, nu poate să 
iasă din aceea ce este și să devină altceva. Un lucru, cauză, nu 


29 


PNDR N N II OO 
ta RĂDLU LESCU-MOLRU 





poate deveni un lucru efect, ci va rămânea totdeauna aceea ce 
este prin natura sa, sau nu va mai fi deloc. Atunci când nu va 
mai fi deloc, va înceta de a mai fi şi cauză. 

Prin urmare, când lucrurile se menţin distincte, unul ca 
fiind cauză si altul efect, aceasta este posibil numai prin con- 
tinuarea existenței lor neatinse. Dar atunci, care este elementul 
de noutate pe care îl cuprinde raportul de cauzalitate? Lucrurile 
rămân, si după stabilirea acestui raport, așa cum au fost mai 
înainte, fiecare în întregimea însușirilor sale, numai că primesc 
fiecare denumirea inutilă de cauză și efect! 

Scepticul avea dreptate. Cauzalitatea înţeleasă ca raportul 
între două lucruri distincte este o concepțiune plină de contra- 
dicţiuni şi, pentru stiință, absolut inutilă. Pentru înlăturarea 
contradicţiunilor trebuia exclusă tocmai din concepțiunea cau- 
zalității intuiţiunea cauzei şi efectului ca două obiecte distincte! 
Dar această intuițiune se impunea prin tendința fundamentală 
a antropomorfismului. 

Pe cât timp această tendință rămânea, — şi scepticii n'au 
fost în măsură să o înlăture, — problema rămânea fără so- 
luţiune. 

Cunoştinţele asupra conduitei morale și asupra însușirilor 
divinității au o soartă identică. Nici una dintr'însele nu rezistă 
unui examen mai amănunţit din partea scepticismului. 

Asupra binelui şi răului, dreptăţii și nedreptăţii, se poate 
vorbi şi pro şi contra, cu aceeaşi tărie. Carneade a și făcut în- 
cerearea acestei îndoite argumentări înaintea cetăţenilor ro- 
mani. Succesul lui, din punct de vedere retoric, a fost desăvârșit. 
Nimeni nu l-a putut contrazice, Pentru a scăpa de dânsul, Ro- 
manii au fost siliţi să-l exileze. 

Nu există nici un adevăr moral, ziceau scepticii. Totul 
este părere, Conceptele morale sunt schimbătoare după loc și 
timp. Un popor venerează ceeace un alt popor condamnă. Nimic 
nu este sigur; nimic nu rezistă aiscuţiunii. 

Cunoştinţele asupra divinității de asemeni. Care este zeul 
admis de toate popoarele? Cari sunt însușirile cari constituesc 
esenţa divinității? Câteva din însușirile pe care le are și omul? 
Atunci, divinitatea nu este perfectă, căci n'are toate însuşirile 
posibile. Are toate însușirile? Atunci, cu atât mai mult nu este 
perfectă, fiindcă avându-le pe toate, trebuie să aibă şi însuşiri 
rele, pe cari însuși omul le condamnă. 


30 








PUTEREA SUFLETEASCĂ 








Răspunsul scepticului era dar pe toată linia negativ. Des- 
pre lume, om şi divinitate, nu putem ști nimic sigur. 

Atunci dacă nu putem sti nimic sigur, care trebuie să fie 
raportul nostru faţă de lume şi de societate? Ce ne rămâne 
de făcut? 

Să ne abţinem dela orice judecată | enuxn). Să privim cu 
pasivitate nălucirea ce se desfăşură în jurul nostru. 

Astfel concluzia celei mai rafinate filosofii coincide în 
fond cu concluzia pe care o scoate şi mintea omului primitiv. 
Nihilism si desertăciune. Antropomorfismul se condamnă prin 
toate manifestaţiunile sale. Iricercările uriaşe, făcute de filoso- 
ful Arsitotel de a clădi o sistematizare științifică pe baza lui, 
nu-i sunt de nici un ajutor. Scepticismul elin din ultimele secole 
înainte de Chr. demonstrează lipsa de valoare a antropomorfis- 
mului filosofic, precum. sub ochii noştri încă, practica vieţii 
demonstrează lipsa de valoare a antropomorfismului naiv din 
mintea omului primitiv. 


VI. — Și cu toate acestea în tot timpul cât se urzeste de- 
preciarea antropomorfismului, una dintre manifestările acestuiu 
rămâne neatinsă de curentul general. Rând pe rând sunt criti- 
cate si dărâmate principiile ştiinţei, ale moralei şi ale filosofiei 
religioase; toate manifestațiunile antropomorfismului în dome- 
niul ştintei, moralei şi religiunii sunt judecate și condamnate; 
numai un gen din manifesiaţiunile lui, și anume manifestaţiu- 
nile lui în artă, rămân neatinse. Platon, unicul, avusese de zis 
ceva şi în contra artei. Dar, în această privinţă, el n'a făcut 
școală. Arta a rămas singura dintre toate ocupaţiunile sufletului 
omenesc, în perioada antropomorfismului, care n'a găsit decât 
admiratori. Până astăzi târziu, produsele ei se bucură de o vie 
actualitate, pe când produsele științei moralei şi religiunei din 
aceiaşi perioadă, sunt menținute numai în actualitatea artifi- 
cială a studiilor istorice. 

Din ce pricină această diferență în favoarea artei? De 
unde împrumutat-a oare arta această putere de rezistență în 
contra curentului general? 

Răspunsul este ușor și limpede. El va fi încă și mai lim- 
pede, după ce vom înainta mai mult în materia cercetărilor 
noastre. 

Arta este unica manifestațiune legitimă a tendinței antro- 

pomorfice. Arta este însuși antropomorfismul, în forma curată 
şi ideală. 

Sufletul omenesc cuprinde printre funcțiunile sale funda- 
mentale şi o funcţiune care se asociază în modul cel mai natural 
cu tendința antropomorfică. Această funcțiune este funcțiunea 
imaginației. Imaginaţia tinde, prin firea sa proprie, la însufleţi- 
rea obiectelor şi fenomenelor naturii; ca creează porsonificări în 
natură în mod intuitiv, fără intervenirea conștientă a vreunei 
comparaţiuni sau analogii. Tendinţa spre personificare nu pără- 
seşte niciodată funcțiunea imaginaţiunei; ea constitue o parte 
integrantă din natura sa însăși. Creaţiunile imaginaţiunei sunt 
dar, în modul cel mai natural, producţiuni înrudite cu acele ale 
antropomorfismului, Tot în sufletul omenesc însă se cuprind 
şi alte funcțiuni fundamentale, dar de altă natură și cu o des- 
voltare deosebită. Funcțiunea judecății, în primul rând, se deo- 
sebește de funcțiunea imaginaţțiunii, prin aceea că judecata 
numai în perioada sa de desvoltare rudimentară este asociată 
cu tendinţa antropomorfică; în urmă, când judecata este în de- 
plină desvoltare, această asociare, dacă nu este chiar păgubi- 
toare, în tot cazul nu este indispensabilă. Creaţiunile judecății 
abstracte se feresc de ori și ce amestec al tendinței antropo- 
morfice. 

Din această condiţie a sufletului omenesc se explică di- 
ferenţa constatată mai sus. 

Arta este bazată pe funcțiunea imaginaţiunei; pe când ști- 
inţa, morala, religia, pe funcţiunca judecății. De aci inegalita- 
tea efectului produs asupra lor de tendința  antropomorfică. 
Artei nu i-a stricat întru nimic deprecierea antropomorfismului. 
Creaţiunile ei în perioada acestuia n'au fost sub influenţa unei 
tendinţe trecătoare, ci sub o influenţă care durează şi astăzi. 
Creaţiunile în ştiinţă, morală și religiune au trebuit să urmeze 
evoluția judecății omenești și, împreună cu aceasta evoluţia a- 
devărului omenesc. 

Știința şi morala lui Aristotel, precum şi religiunea din 
timpul lui, nu mai corespund astăzi criteriului după care noi 
stabilim adevărul. Valoarea lor este relativă cu timpul în care 
s'au produs. Arta lui Homer însă este a timpului nostru, cum 
este şi a timpului său. 

In cartea eternității, omul începe istoria personalităţii sale 
înscriind primele sale manifestaţiuni artistice. 

|.— Melancolia popoarelor din antichitate constatată prin poezie. 
Lipsa de incredere în sine a omului primitiv, în deosebire de omul cult 
modern. Criteriul pentru judecata operii de artă. Conţinutul științific 
și moral al operii de artă, 

Il. — Afirmarea personalităţii omeneşti prin mijlocirea artei. 
Contemplaţiunea estetică. Caracte:ul afirmării personalităţii prin con- 
templaţiune. 

III. — Importanţa pe care a avut-o arta pentru poporul elin. 
Cultura elină isvorită din artă. Educaţiunea și moralizarea prin mijlo- 
cirea artei, 


IV. — Condiţiunile speciale de desvoltare ale culturii eline. 
Cauzele de decădere ale acesteia. 
V. — Creştinismul . Părerea filosofului Nietzsche asupra cre- 


știnismului. Creştinismul considerat ca o cauză de slăbire a rasei ome- 
neșşti. Morala creştină opusă moralei sprijinite pe instincte nobile şi 
aristocrate. Osândirea creştinismului. Subicctivismul părerii lui Nietz- 
she. Veracitatea istoricilor eliri pusă la îndoială. Adevărata tristă 
realitate pe care o ascundea cultura elină. Superstiţia și frica religioasă. 
Sclavagiul. 

VI. — Bunurile ce le aduce cu sine creştinismul. Pacea sufle- 
tească. Liberarea de frica necunoscutului. Puterea educativă a creştinis- 
mului. Întărirea simțului de prevedere. Ridicarea valoarei personalității. 
Creștinismul pregăteşte pentru luptă şi cucerire: el a multiplicat cen- 
trele de energie sufletească. 


I. — Perioada în care omul își explică obiectele și feno- 
menele naturei prin analogie, după actele săvârşite de dânsul, 
este perioada cea mai puţin prielnică pentru afirmarea propriei 
sale personalităţi. Aceasta pare la început un paradox; dar pa- 
radoxul subsistă numai în aparenţă. Am văzut, cum în mod fi- 
resc proiectarea personalității omenești asupra naturei externe 
se întoarce contra omului însuși. Evenimentele istorice şi so- 
ciale, fenomenele cele mai indiferente din natură, prin mijlocirea 

anâlogiei antropomorfice se preschimbă în manifestaţiuni pro- 
duse cu voinţă de către persoane externe și dușmănoase. Sufle- 
tul omenesc, creatorul inconștient al diferitelor zeități, cari lo- 
cuesc cerul şi pământul, ajunge sclavul creaţiunilor sale. El pri- 
veşte cu groază la schimbările din jurul său, fiindcă își închipu- 
este că în dosul lor se ascund ființe analoage lui, dar răuvoitoare 
şi fără iubire. Zeitățile au toate patimile omenești; ele împing 
la război și zavistie; ele întrețin toate bunurile, dar şi toate re- 
lele în omenire. Impotriva lor omul nu poate nimic. Ele au în 
mâna lor firul ursitei; ele judecă și condamnă; omului nu-i ră- 
mâne decât să se supună. Nimeni nu scapă de sub puterea lor. 


„Zeule. pentru ce se mai vorbește de raţiunea ce am avea 
noi, sârman oameni? Pâpuşi suntem doar 

în mâna ta: şi lucrăm așa, după cum ţie 

îţi pare că e drept'!, 


După cum zeului i-se pare că e bine sau rău, omul trebuie 
să urmeze. Şi 


Omul trebuc să păcătuiască, când zeul ordonă 2); 


căci omul nu poate găsi în conştiinţa sa proprie criteriul pentru 
alegerea binelui de rău. In conștiința sa proprie nu găsește omul 
nici încrederea, nici prevederea: 


Dorinţa de a găsi o prevedere în fapte 

se nimiceşte, de îndată ce privesc la actele şi suferinţele oamenilor. 
Astăzi într'un fel, mâine într'altul, 

se schimbă soarta oamenilor, 

fără pace şi fără sfârşit). 


Așa cântă poetul, născut în mijlocul poporului celui mai 
cult din antichitate, poetul Euripide. Impresiunea ce produca 
asupra lui viața socială din jurul său este dureroasă. Fatalitatea 
nu lasă nici o speranţă, ea e nimicitoare. 


Adu-ţi aminte că tu ești 
un om, născut pentru suferinţă *). 


1) Hiketides, v. 737 şi urm. (Ed. Kirchhoff). 
2) Hippolyt, v. 1427 (Ed. Kirchhoff). 

3) Hippolyt, v. 1100 și umr. (Ed. Kirchhoff). 
4) Hippolyt, v. 206 (Ed. Kirchhoff). 

De aceeaş melancolie, de nu și mai adâncă, este pătrunsă 
poezia tuturor popoarelor din antichitate și in genere poezia 
tuturor popoarelor cari n'au eșit din epoca antropomorfismului. 
In această epocă, omul nu este încă sufletește pregătit să se ri- 
dice cu încredere în faţa naturii, să lupte și să cucerească. El 
se crede mic şi lăsat la voea întâmplării. El este „frunza bătută 
de vânt și ruptă la întâmplare”..., cum zice poetul popular din 
toate timpurile. El n'are încrederea în sine. 

Pentru dobândirea acestei încrederi este nevoie de o înde- 
lungă pregătire sufletească. Când această încredere este însă 
dobândită, și versul poetului se schimbă. Poetul din antichitate 
cunoaşte pe omul plecat fatalităţii; poetul nostru cunoaște pe 
omul încrezut sie-şi și care se măsoară cu natura. Diferența 
între ei doi este provenită din distanţa între două epoce de cul- 
turi diferite 1). 

Pentru epoca antropomorfică, în care se găsesc popoarele 
primitive: 


Menschenthat ist wie ein Traum, 
Wie eine Palme am Wistensaum: 
Faulnis wird an die Wurzel greifen, 
Ehe am Stamm die Datteln reifen. 


Pentru epoca culturii moderne: 


Vertraue der Erde deine Saat 

Nur ohne langes Säumen; 

Im Kern der Welt da steckt die That. 
Verflucht ist alles Träumen! 


Dar să fim drepți cu poeții antichității, și să nu judecăm 
valoarea artei lor după ideile împrumutate mediului în care dân- 
şii trăiau. Ideile depind de gradul desvoltării științei, pe când 
arta este o producţiune sufletească originară, paralelă cu ştiinţa 
și chiar premergătoare acesteia. Arta împrumută timpului con- 
ţinutul său, dar nu şi însăși dispoziţia organică, în virtutea 
căreia ea dobândește o individualitate viabilă în cultura omenea- 
scă. Această dispoziţie organică depinde de o funcţiune elemen- 


|) Această diferenţă este foarte bine redată în următoarele două poezii 
ale lui Kory Towska. pe cari le găsesc reproduse în scrierea lui Vierkandt, 
Naturvălker und Kulturvâlker, pag. 154. 

tară, şi tot așa de constitutivă pentru sufletul omenesc, cum este 
şi funcțiunea judecății de care depinde ştiinţa; arta depinde de 
funcțiunea imaginațiunii. Conţinutul propriu zis al operei de 
artă poate fi judecat şi condamnat, din punctul de vedere al 
adevărului științific; dispoziţia organică însă a conţinutului, 
forma adică pe care artistul a imaginat-o pentru acest conţinut, 
se judecă dintr'un punct de vedere cu totul deosebit. Opera de 
artă cu o dispoziţie organică viabilă, adică corespunzătoare cu 
legile funcţiunii imaginaţiei, poate fi apreciată în toate timpu- 
rile, cu toate că ideile ce formează conţinutul său nu se mai pot 
susține din punct de vedere științific. De asemenea, se poate în- 
tâmpla și contrariul. Opera cu conţinutul împrumutat pe dea- 
întregul din știința timpului, să fie uitată, sau neapreciată chiar 
dela început, cu toate că știința dela care s'a împrumutat con- 
ținutul rămâne neschimbată. Criteriul după care se judecă con- 
ţinutul nu este acelaș cu acela după care se judecă opera de artă 
în întregime. Conţinutul se judecă după criteriul judecății lo- 
gice; pe când opera de artă, în întregimea ei, se judecă după 
criteriul frumosului. Fiecare dintre aceste două criterii, apiicat 
la aprecierea producțiunilor omeneşti, dă rezultate diferite. Ope- 
rele de artă trăesc şi după ce conţinutul lor ştiinţific a fost con- 
damnat de judecata logică. 

Acesta este cazul tocmai, după cum am indicat mai sus, 
cu operele de artă ale artiştilor eleni. Poeziile, sculpturile, ope- 
rile de arhitectură ale acestor artiști sunt apreciate şi astăzi, — 
unii moderni găsesc chiar că unele din poeziile și sculpturile lor 
au rămas neîntrecute, — cu toate că fondul lor ştiinţific nu mai 
concordă cu știința noastră de astăzi. Aceea ce trăește în aceste 
opere nu este fondul de adevăr pe cari artiștii eleni și-l apro- 
piaseră, ci fondul imaginativ, dispoziţia formală cu care acești 
artiști îmbrățișară fondul de adevăr împrumutat mediului. 

Artiştii elini trăiau într'un mediu foarte sărac din punctul 
de vedere al adevărurilor științifice. Filosofii cei mai de seamă 
din timpul lor, un Platon și un Aristotel, aveau cunoștințele cele 
mai greşite asupra fenomenelor naturei. Ei erau departe de a 
bănui măcar descoperirea legilor elementare, după care noi 
astăzi înţelegem şi avem putinţa de a interveni în gruparea di- 
feritelor forme de energie naturală. Ştiinţa lor era chiar pe un 
fundament cu totul opus ştiinţei noastre. Ei își explicau reali- 

tatea externă prin motive de finalitate, pe când noi astăzi în- 
Jăturăm cu desăvârşire asemenea motive. Ei urmau metoda de- 
ductivă, căutând să potrivească realitatea după concept, pe când 
noi astăzi urmăm metoda contrară, căutăm să ne potrivim con- 
ceptul după realitate. Fondul ştiinţific pe care artiștii elini îl 
puteau împrumuta din știința timpului lor, era dar foarte infe- 
rior, în comparaţie cu fondul ştiinţei după dânșii. 

Aceeași observaţie se poate repeta și în ceeace privește 
fondul moral. Artistul împrumută fondul moral din mediul în 
care trăieşte. Originalitatea lui nu se resfrânge asupra acestuia, 
cum nu se resfrânge nici asupra fondului științific. Intr'un 
mediu pătruns de concepţiuni antropomorfice, cum era mediul 
poporului elin, artistul, urmând opinia contimporanilor săi, lasă 
la voia zeităților destinul omului, pe când întrun mediu pă- 
truns de ideile moderne, el înclină mai curând să considere voia 
omului însăși ca determinantă a destinului. 

Fiecare mediu omenesc își are gradul său de moralitate, 
care se resfrânge si în operele de artă, produse înlăuntrul său. 
Dar nu aceste grad de moralitate formează criteriul pentru 
apreciarea artei. Cel mult acest grad de moralitate constitue o 
condiţie de selecţiune în determinările publicului: opera de artă 
care nu ajunge nici măcar până la gradul de moralitate răspân- 
dit în mediu, este înlăturată ca stricătoare. Dar această selec- 
ţiune făcută de public are numai o valoare relativă, în ceeace 
privește arta însăși. Ea nu este un criteriu acceptabil ca o 
normă generală. Ea este selecţiunea operată de puterea faptului. 
întocmai ca și selecţiunea operată de condiţiunile materiale în 
care trăeşte artistul. Publicul, ca și condiţiunile materiale ale 
vieţii, poate să împedice crearea sau răspândirea unei opere ar- 
tistice; dar această împiedicare a sa nu are nimic de-aface cu 
criteriul frumosului. Această împiedicare este din punctul de ve- 
dere al criteriului după care se judecă operile de artă, o împie- 
dicare brutală şi nejustificată: un efect produs de determinis- 
mul materiei în care se întrupează și trăește arta, iar nicidecum 
de determinismul artei însăși. 

Dacă opera de artă s'ar judeca după fondul său moral, 
atunci nici una din operile poetice ale poporului eiin n'ar rezista 
criticei. In toate aceste poezii, pe lângă concepţiurea fatalităţii, 
'care planează peste tot, se amestecă apoi o mulțime de alte con- 

cepţiuni imorale asupra naturei divinității. Zeii lui Homer, buni-- 
oară, au toate patimile omenești. Sunt mincinoși, vicleni şi cruzi; 
îşi fac o plăcere din a porni războaie şi a asista la moartea eroi- 
lor. Gradul lor de moralitate ar fi ultimul argument care s'ar 
putea aduce pentru susținerea valoarei artistice a poemei în 
care ei figurează! 

Dar cine judecă pe Homer, poetul, după gradul de mora- 
litate al eroilor şi zeilor cântaţi de dânsul? Homer, ca promova- 
tor al culturei eline în genere, da, se poate judeca după gradul 
de moralitate al zeilor inventaţi sau descriși de dânsul, şi aceasta 
încă în comparaţie cu timpul dinainte de el, în care aceşti zei 
au putut fi și mai imorali; dar Homer poetul, nu poate fi nici- 
odată judecat din acest punct de vedere. Homer, poetul este ju- 
decat și apreciat după criteriul frumosului; criteriu care este 
tot aşa de îndreptăţit, ca și acel al binelui, și ca şi acel al ade- 
vărului. 


II. — După aceste explicări, să revenim acum din nou la 
afirmarea făcută mai sus. Ziceam, la începutul paragrafului 
trecut, că perioada, în care omul își explică obiectele şi feno- 
menele naturei prin analogie după actele săvârşite de dânsul, 
este perioada cea mai puţin prielnică pentru afirmarea propriei 
sale personalităţi. 

Este această afirmare întru totul exactă? De sigur că nu,. 
şi o corecţiune se impune negreșit în ceeace priveşte manifesta- 
țiunile geniului omenesc pe terenul artei. Cu toată starea îna- 
poiată a omului subjugat concepţiunilor antropomorfice, nimic 
în principiu nu împedică desvoltarea artei. Arta nu are nevoie 
de o ştiinţă înaintată, instrument de cucerire a naturei. Ea se 
mulțumește cu o știință mai rudimentară. Apoi ea se împacă 
foarte bine cu însăși tendinţa antropomorfismului, tendința de 
altmintreli atât de contrară științei, cât și moralei. Arta. 
prin urmare poate să aspire la creaţiuni durabile, pe cât timp 
încă sufletul omenesc nu este în posesiunea unei ştiinţe şi unei 
morale durabile. Ea, în afară de toate acestea, poate fi susținută 
de activitatea câtorva indivizi izolaţi, aceea ce este o condiţiune 
mai uşor de realizat într'o societate, pe când știința și morala au 
nevoie de colaboraţiunea mai multor, dacă nu chiar a tuturor 
membrilor societăţii. Funcțiunea imaginaţiunei pe care ea se: 

sprijină cere condițiuni mai ușoare de îndeplinit. Când aceste 
condițiuni se îndeplinesc, creaţiunile artei se manifestă, cu toată 
ienoranţa și imoralitatea mediului înconjurător. 

Dar sunt oare creaţiunile artei ocaziuni prielnice pentru 
afirmarea personalităţii omenești? Negreşit. Orice ocaziune, 
care este dată omului de a se ridica în fața naturii ca o putere 
independentă de puterea acesteia, este prin sine şi o ocaziune 
de afirmare a personalității omenești. 

Creaţiunile artei oferă asemenea ocaziuni. Artistul care 
creează şi publicul care gustă opera de artă, în momentele lor 
de contemplațiune se desprind din vârtejul naturei, şi se ridică 
deasupra acestuia. Ei, artistul şi publicul, privesc, în aceste mo- 
mente de contemplațiune, în chip desinteresat în jurul lor ; 
adună și apreciază ceeace concordă cu criteriul lor subiectiv, 
iar nu ceeace deşteaptă interesul lor material practic. Aceiași 
oameni, artistul și omul din public, în viaţa lor de toate zilele 
sunt egoiști și fricoşi. Ei privesc cu groază la schimbările din 
natură, ca la niște schimbări voite de către divinităţile dușmane 
lor. Ei se întăresc în fața acestora, sau încearcă să le îmblân- 
zească cu vrăji, când viclenia nu le este îndeajuns. In faţa operei 
de artă însă dispar toate aceste înjosiri omeneşti. Sufletul lor 
se ridică în aceste momente liniștit și încrezător. Inchipuirea 
întrupată artistic este o operă pur omenească, din care a dis- 
părut pata ignoranței și a scăderii morale. Ea dă ilusiunea unei 
lumi voite de artist; unei lumi libere de ori și ce constrângere 
exterioară. Cum n'ar fi dar momentele de contemplare artistică 
ocaziuni de afirmare pentru personalitatea omenească? !). 

Negreșit iarăşi, că aceste ocaziuni de afirmare a personali- 
tăţii pe care le oferă arta, au un caracter sporadic faţă de oca- 
ziunile ce le oferă ştiinţa şi morala. Pe baza unei ştiinţe înain- 
tate şi a unei morale de un nivel ridicat, transformarea perso- 
nalității omenești se operează întrun mod continuu şi sigur. 


1) „Solange der Mensch, in seinem ersten psyhischen Zustande, die Sin- 
nenwelt bloss leidend in sich aufnimmt, bloss empfindet, ist er auch noch 
völlig Eins mit derselben, und eben weil er selbst bloss Welt ist, so ist für 
ihn noch keine Welt. Erst wenn er in seinem ästhetischen Stande sie ausser 
sich stellt oder betrachtet, sondert sich seine Persönlichkeit von ihr ab, und es 
erscheint ihm eine Welt, weil er aufgehört hat, mit derselben Eins auszuma- 
chen Fr. Schiller, Uber dic ästhetische Erziehung des Menschen, XXV Brief. 

Afirmarea personalității găseşte în știință şi morală condițiuni 
mai prielnice de fixare şi durabilitate, decât le găsește în artă. 
Dar nici rolul artei nu este, cu toată această deosebire, mai pu- 
țin important. Contribuţiunile pe care știința şi morala le aduc 
la afirmarea personalităţii vin totdeauna în urma contribuţiunei 
pe care o aduce arta. Totdeauna în desvoltarea culturei omeneşti 
momentele de contemplaţiune artistică, cu liniștea pe care ele 
o procură sufletului omenesc, premerg momentelor de cercetare 
obiectivă științifică, precum şi momentelor de equilibru moral. 
Homer premerge, după cum știm, științei eline ; şi nu odată, 
noi cei de astăzi, când studiem începuturile ştiinţei în genere, 
ne găsim în dificultatea de a ști dacă primii ei creatori sunt 
poeţi sau oameni de știință propriu zisă. Platon, unul din cei 
mai de frunte filosofi elini, acela care făcuse să se scrie pe 
poarta şcoalei sale, că aci nu intră decât cel ce știe matematică. 
este şi până astăzi, după aprecierea tuturor, mai mult un poet al 
idealului decât un om de știință. 

Nu ne întindem mai mult asupra rolului pe care îl are 
arta ca element de cultură ; căci vom avea ocazie să revenim 
mai jos asupra lui. Deocamdată ne mulțumim să-l constatăm, 
fără a încerca vre-o explicare. 

Arta procură popoarelor primitive singurele ocaziuni de 
afirmare a personalităţii lor. Incătușat în impresiunile mediului 
extern, constrâns la o activitate mai mult instinctivă, poporul 
primitiv nu rupe lanţul sclaviei sale față de natură, decât în 
manifestațiunile artistice. In jocul liber al imaginaţiei poeţilor 
și al artiștilor săi în genere, licăre scânteia propriei sale spon- 
taneităţi. In restul activităţii sale poporul primitiv este supus 
și sclav. Mediul și tradițiunea îi impun technica producţiunei 
şi a distribuţiunii averilor ; conform lor el își organizează prac- 
tica vieţii întregi. Numai jocul liber al imaginaţiunii câtor-va 
din sânul său îi procură modelul după care el, imitând, reuşeşte 
a se desprinde ca o personalitate în mijlocul naturei. O podoabă 
preferată pe corp ; o sculă cioplită măiestru ; un edificiu clădit 
altfel decât în stilul obişnuit; un ritm particular în mișcările 
danțului ; o imagină prinsă în limbagiul său primitiv şi mai 
mult gesticulator, etc., toate acestea sunt tot atâtea semne de 
distincţiune și de afirmare a personalităţii. Când aceste semne 
au devenit numeroase, în jurul lor se creează o atmosferă sufle- 

tească deosebită, care împinge la caracterizarea poporului în- 
treg. Cei puţini, inţelegători şi făuritori ai artei, aruncă asu- 
pra poporului întreg nota lor deosebitoare, pe care tradițiunea 
apoi o adânceşte și înrădăcinează pentru totdeauna. 


III. In special, personalitatea poporului elin se susține pe 
productivitatea artiștilor săi. Arta a dat acestui popor nota lui 
deosebitoare de alte popoare; arta principalul focar, din 
care s'a răspândit lumina întregii culturi eline. 

Aceasta se recunoaşte de altfel în mod aproape unanim de 
către toţi istoricii şi filosofii. H. S. Chamberlain, care în multe 
alte privinţe, exprimă ideile sale personale, în privinţa culturii 
eline rezumă ideia dominantă a tuturor cunoscătorilor în acea- 
stă materie. Şi ideea este următoarea: ') „Elinii își datorează 
cultura lor numai şi numai artei. Viaţa lor atât de bogată: 
limba, religia, politica, filosofia, ştiinţa (până și matematica!), 
toate au la originea lor spontaneitatea imaginaţiunii. Istoria și 
geografia, toate formele poezii, întreaga viaţă publică şi privată 
a fiecărui elin în parte, totul pleacă dela această spontaneitate 
a imaginaţiunii și toate revin tot aci, ca la un punct central, în 
care se plămădește unitatea vie şi conştientă a tuturor diferen- 
telor de caractere, de interese şi de aspiraţiuni. In acest punct 
central stă Homer”. 

Homer cel dintâi înlesni inteligenţei Elinilor contemplarea 
lumii divine. El simplifică tradiţiunea, dând la o parte tot ce era 
contradictor şi neestetic în legendele transmise, şi reuni la un 
loc în forme frumoase aceea ce convenea poezii lui. Divinităţile 
create de dânsul corespund unui ideal artistic, pe când divinită- 
țile dinaintea lui, precum şi acelea ce fură păstrate de popoarele 
barbare, cum numeau elinii popoarele vecine, sunt divinități 
create fără măestrie din jocul liber al imaginaţiei. Elinii do- 
bândiră astfel prin Homer, divinităţi frumoase, în înţelesul artei, 
pe când popoarele vecine rămaseră cu divinitățile grotești și în 
genere înfricoșătoare, aşa cum le creease imaginaţia sufletului 
omenesc primitiv. 

Acesta era primul pas, și cel mai hotăritor, pe care Elinii 
îl făcură spre dobândirea culturii lor. Homer prin geniul său le 


1) Dic Grundlaben des neunzehnten Jahrhunderts. I. Lief. pag. 63. 

goni din suflet frica superstițioasă de zei; şi cu aceasta le în- 
lătură din cale principalul obstacol pentru dobândirea unei cul- 
turi adevărate. Elinii, în urma poezii lui Homer, avură putinţa 
să contemple cu liniște lumea divinităţilor. Niciunul dintre po- 
poarele învecinate lor nu avură această putinţă. La nici un alt 
popor din antichitate geniul artistic n'a avut o așa de impor- 
tantă menire. 

De asemenea în viața publică și privată a cetăţenilor elini, 
arta avu un rol de linişte şi de înălțare morală. Idealul statuar 
al sculptorului atrase după sine cultura corpului fizic omenesc, 
răspândind practica gimnasticei. Corpurile frumoase și svelte 
erau în lumea elină obiecte de cea mai vie admiraţie. Acestor 
corpuri li se ridicau statui, şi istoria amintește că pe alocuri 
aceste statui erau venerate ca simboale ale divinității. Muzica și 
dansul erau nelipsite dela orice fel de serbare. Toţi oamenii de 
stat dau practicărei artei o atenţie deosebită. Solon este poet 
şi cântăreţ; Lycurg adună în interesul Statului poemele home- 
rice; Pisistrate de asemeni; Cimon protejează activitatea ar- 
tistului Polygnot; Pericle pe aceea a lui Phidias, etc. '). Toate 
sistemele de educaţie dau o deosebită importanţă poezii, muzicei 
și gimnasticei artiste, precum se poate vedea din următoarea 
descriere pe care ne-o dă Platon asupra educaţiunei tinerilor 
atenieni: 


Din vârsta lor cea mai fragedă, copiii sunt continuu sub pri- 
vigherea părinţilor. Îndată ce ei incep să ințeleagă ceeace li se 
vorbeşte, incepe şi activitatea educativă a îngrijitorilor și părin- 
ților. Aceștia le arată ce este drept şi ce este nedrept; ce este bun 
şi este rău; ce este plăcut zeilor și ce nu.... În urmă apoi, când 
copiii sunt duși la școală, părinţii îngrijesc să atragă atențiunea 
profesorilor în prima linie asupra purtării lor. Copiii, după ce au 
învățat să citească şi să scrie, incep a lua cunoștință de poeziile 
poeţilor renumiţi şi învață dintre acestea pe din afară pe acelea 
in care se cuprind multe sfaturi. precum și pe acelea, în cari se 
cuprind faptele ilustre ale bătrânilor valoroşi, pentru ca și ei. 
copiii, admirând și imitând. să ajungă a fi ca bătrânii. Maestrul 
de muzică îngrijește de asemenea cu aceeași atenţiune. După ce 
copiii sau deprins a cânta cu lira, maestrul îi învață cântecele 
poeţilor celebri şi se muncește mai ales să facă a pătrunde în su- 
fletul lor ritmul și acordul muzical pentru a-i îmblânzi. deprin- 





1) H. S. Chamberlain, op cit. pag. 59. 

zându-i in vorbă şi faptă cu măsura şi tonul pentru a-i perfec- 
ționa, căci în totdeauna purtarea omului are nevoie de o îndrep- 
tare după ritm şi acord. După aceea vine rândul maiestrului de 
gimnastică, care îngrijește să dea o bună desvoltare corpului, 
pentru ca acesta să se poată supune unui suflet bine intenționat 
și să nu se întâmple, ca în război sau în diferitele ocaziuni ale 
vieţii. sufletul să se tragă inapoi din cauza slăbiciunii fizice...!). 


Desvoltarea corpului și a sufletului, având dar să se 
modeleze după armonia operei de artă ! Idealul, pe care numai 
câţi-va romantici îl mai speră în zilele noastre, era practicat 
la Atena. 

Arta este nclipsită din toate ocupaţiunile mai principale 
ale poporului elin. Regulile ei se impun și sunt cele mai puţin 
călcate. O faptă rea şi imorală e reprobată mai mult fiindcă 
înfrânge regula artei, decât regulele moralei. Fapta morală e 
aprobată fiindcă este înainte de toate o faptă frumoasă, por- 
nită dintr'un suflet frumos. Idealul artei se ridică şi ţine locul 
idealului moral încă neformat. 

Pentru această epocă a culturei omenești, se potrivește 
de minune teoria, pe care o susțin unii din contimporanii noştri, 
în privinţa rolului moralizator pe care îl are arta, şi în special 
teatrul. Mai ales următoarele cuvinte rostite de marele poet 
Schiller par a fi rupte pe deaîntregul din cugetul poporului elin. 


„Natura omenească nu suferă să fie incontinuu torturată de 
grijile vieţii practice; excitaţiunile simţurilor trec dinpreună 
cu îndestularea lor. Omul prea încărcat de plăceri animale, 
ostenit de o sforțare prea îndelungată și continuă, turmentat 
de instinctul spre activitate, este dorit de plăceri mai alese; 
şi când nu le are pe acestea, atunci alunecă în distracțiuni 
sălbatice. care grăbesc perderea lui și strică şi liniştea socie- 
tății. Petrecerile bacantice, jocurile grosolane și altele multe 
pe care le produce lipsa de ocupaţiune, sunt inevitabile, dacă 
legiuitorul nu ştie să abată! la vreme tendințele poporului 
lăsat în voea lui. Omul de afaceri este în primejdie să sufere 
de urât; omul de ştiinţă să cadă în pedantism; plebea de jos 
să cadă în bestialitate. Scena teatrului este instituţiunea, care 
face cu putință asociarea între plăcere și instrucțiune; între 
liniște şi sforțare; între superficialitate și adevărata cultură; 
ea mijloceşte încordarea sufletului, fără nici o pagubă pen- 





!) Platon. Protagoras (trad. F. Schleiermacher) $ 15. 

tru aceasta. Când supărarea ne stă pe inimă: când melan- 
colia ne otrăveşte ceasurile de linişte; când lumea şi aface- 
rile ne umplu de desgust: când mii de nimicuri ne apasă 
sufletul şi ne atrofiază simţirea, atunci ne indreptăm spre 
scenă: aci în lumea iluziunei estetice, ne regăsim pe noi în- 
şine, simţirea ni se redeșteaptă; sentimente sănătoase ne sgu- 
duie natura amorțită și ne pun sângele iarăși în mişcare. 
Aci nenorocitul. privind la nenorocirea altuia, se plânge pe 
sine. Fericitul se trezește, şi cel prea sigur prinde a se în- 
griji. Fricosul se crede curagios, sălbaticul începe să simtă. 
Şi în sfârşit, — ce triumf pentru tine, sublimă natură, atât 
de uitată adeseori! — când oamenii din toate clasele și din 
toate țările. desprinși din lanțul rutinei și al modei. scoși din 
văgaşul ursitei lor, se infrățesc printrun curent ce simpatie 
generală şi se contopesc din nou in neamul originar ome- 
nese, uitându-şi de ei şi de lume şi apropiindu-se de origina 
lor divină! Fiecare luând parte la entusiasmul tuturor şi având 
în pieptul său o singură simtire: aceea de a se simţi om! '). 


Un artist elin n'ar fi putut cuvânta mai bine pentru lumea 
din jurul său. Idealul artei este idealul întregei culturi eline. 
El este impulsul care scoate pe om de sub puterea instinctelor 
animale ; el aduce liniştea şi încrederea dorită. El mijlocește 
încă, prin întruparea ce dobândește în operile de artă, solida- 
ritatea în viaţa socială. El este dar cimentul acelei minunate 
culturi, care înflori acum mai bine de două mii de ani în urmă 
pe pământul Greciei. 


IV. — Florile prea delicate nu rezistă la intemperiile 
naturei. Un vânt prea rece le îngheaţă, și unul mai cald le 
usucă. Ele prosperă în condițiuni speciale, adeseaori numai 
printr'un concurs de împrejurări fericite. 

Aşa pare a fi fost chiar cazul culturei eline. Un popor 
bine dotat sufletește, o pozițiune geografică admirabilă pentru 
desvoltarea comerțului şi colonizării; o organizaţiune socială 
lipsită de caste : toate aceste împrejurări fericite, adunate la 
un loc, formează piedestalul pe care se înalță idealul culturei 
eline. Ele formează încă şi ceva mai mult: un zăgaz pentru 
înlăturarea şi deviarea elementelor păgubitoare acestui ideal. 





1) Die Schaubihne als cine moralische Anstalt betrachtet, vorgelesen bei 
einer öffentlichen Sitzung der Kurfiirstlichen deutschen Gesellschaft zu Man- 
heim. im Jahr 1784. 

Prin concursul lor, al acestor împrejurări fericite, se făcu în 
Elada posibilă selecțiunea individualităților puternice, care 
dominară întreg mediul şi deteră tonul vieții. Graţie acestei 
selecțiuni, artiştii fură înțeleşi şi admirați. Arta se lățì și 
acoperì cu strălucirea ei orbitoare tot câmpul activității eline, 
făcu să se uite că există în mijlocul acesteia practica sclava- 
giului şi ignoranța superstițioasă, și, într'o iluziune măreaţă, 
înălţă personalitatea omenească pe aripile idealului. Era per- 
sonalitatea câtorva numai aceea pe care arta o înălță, dar era 
aşa de frumoasă şi ispititoare această personalitate ! Cu tot 
numărul cel mare al celor mici si sclavi, aceştia nu se numărară, 
rămaseră în umbră. In lumină, pe primul plan al scenei, se 
miscară şi vorbiră în numele poporului personalitățile de elită, 
formate de dalta idealului. Şi iluziunea fu aşa de puternică, 
că nimeni nu se îndoi de realitatea culturii în viața poporului 
întreg. Aspiraţiunile fruntașilor trecură drept aspiraţiunile mul- 
țimei. Sensul vieţii celor puţini se resfrânse asupra vieții tu- 
turor. Sclavii si toţi muncitorii nenorociţi, cari stăteau în afară 
de rândul celor aleşi, erau ca inexistenţi. 

Cultura elină perzistă cât timp perzistară aceste îm- 
prejurări fericite. Inălţată pe baza acestora din urmă, ea caută, 
la rândul său, să și le cucerească pe acestea pentru totdeauna 
spre folosul său, statornicindu-le pe loc. Aceasta este ţinta în 
genere a oricărei culturi. Eşite din concursul împrejurărilor, 
toate formele de cultură omenească, încearcă să oprească cursul 
acestor împrejurări și să aștearnă pe statornicia lor un culcuş 
sigur, pe care să se eternizeze. Dar culcușul pregătit e totdeauna 
vremelnic. Puterea generatoare a împrejurărilor este superioară 
cucerirei şi cristalizării încercate de cultură; cultura se spul- 
beră şi se preface veşnic în decursul timpului. 

Aceasta fu și soarta culturei eline. Culcuşul în care ea își 
pregătea cristalizarea sa, era la înălțimea frumuseţei idealului, 
dar nu şi etern. In desert străluciau încă monumentele artistice 
ridicate sub inspiraţiunea ei; în zadar operile atâtor inteli- 
gențe ilustre ; în zadar exemplele de frumuseţe morală pe care 
le oferea elita societăţii eline ; în zadar toată puterea sa de 
perseverare câștigată prin tradiţiune: când condiţiunile istorice 
de odinioară nu mai fură aceleaşi, ea declină şi peri. Idealul 
ei nu mai avu trecere şi nu mai fu înţeles. Aspirațiunile me- 

diului se îndreptară spre alt orizont. Aleşii, cari formau elita 
de altădată, rămaseră izolaţi și nu mai găsiră imitatori. Mintea 
şi inima omenească nu se mai mulțumiră cu cultura pe care o 
ambiţiona un nobil atenian, cu toate bunurile ei sclipitoare ; 
ele cereau o hrană nouă. 

Această hrană nouă, pe care nu putea să le-o mai dea 
cultura elină, o aduse cu sine creștinismul. Infometaţii de ideal 
se îndreptară spre creștinism. 


V. — Ce aducea cu sine creştinismul ? 

Dacă ar fi să credem părerile unora din filosofii contim- 
porani nouă, creștinismul aducea cu sine victoria sclavilor în 
contra nobililor ; răzbunarea oropsiţilor de până aci în contra 
elitei stăpânitoare. Creştinismul venea să desrădăcineze din 
suflete toate valorile prin care se afirmau forţa și încrederea, 
pentru a pune în locul lor slăbiciunea și umilinţa. Morala scla- 
vilor se întrona în drepturile moralei stăpânilor. Nobilii cedau 
locul lor nemernicilor... Aşa se exprimă, între alţii, mult cu- 
noscutul în timpul nostru, filosoful german Friedrich Nietzsche. 

Intr'un stil plin de imagini, pe care traducerea este în 
neputinţă să-l redee, Fr. Nietzsche revine adeseori în scrierile 
sale asupra creştinismului, și pretutindeni îl condamnă ca pe 
o boală care a adus slăbirea vitalităţii genului uman. 


Sa numit creștinismul religiunea compătimirii. Compăti- 
mirea însă stă în contradicție cu sentimentele tonice, care 
sporesc energia spre viaţă: ea aduce depresiune. Prin com- 
pătimire se pierde din forță...  Compătimirea pune piedică 
legei desvoltării, care este legea selecţiunii. Ea păstrează 
aceea ce era gata de peire; favorizează pe cei desmoșteniţi 
de soartă, pe cei condamnați... și astfel dă vieţii un aspect 
arid și îndoielnic +). 

Creștinismul n'a sporit încrederea omului în sine însuşi ; 
din potrivă a obișnuit pe om cu ideia că este un vierme ce se 


târăște. El n'a sporit valorile afirmative ale puterii sufleteşti. 
Creștinismul este dușmanul nobleței sufleteşti. 


Viaţa este în fond: asimilare, luptă, cucerire a tot ce 
este străin și slab, zdrobire, cruzime, constrângere, cotropire, 





1) Der Antichrist (Vol. VIII NW.) pag. 220. 

și cel puţin. şi în cazul cel mai blând: exploatare..... 

Individul. in mijlocul unei aristocrații  sănătoase,.... va 
trebui să fie o voință îndreptată spre putere; el va crește. 
va cuceri în jurul său; va tinde spre dominare, — nu din cauza 
vre-unei aşa zise morale, — ci din cauză că intrinsul este 
viaţă. și viața este tocmai voința spre putere '). 

Morala stăpânilor aristocrați va cere. prin urmare. puterz 
trupească și o sănătate înfloritoare, bogată şi clocotitoare. dim- 
preună cu tot ce este necesar pentru conservatea lor: război. 
aventuri, vânătoare, joc, luptă și toate câte se leagă de o faptă 
viguroasă şi liberă... *). 


Morala creştinismului cere însă din potrivă : iubire şi 


resemnare. Vechii Elini erau egoiști şi mândri, faţă de creştinii 
ce-i urmară mai târziu. Creștinismul apare lui Nietzsche ca o 
slăbire a puterii instinctive, ca o negaţiune a tot ce se cade a 
fi numit nobil. Origina lui nu poate fi, zice Nietzsche, decât 
sentimentul de ură și de răzbunare, pe care cei asupriţi, şi în 
special Judeii, îl avură în contra raselor nobile şi puternice. 


Acesta este marele eveniment: din tulpina acelui pom al 
răzbunării şi urii, — al urii jidovești, — al urii adânci şi su- 
blime. — ură creatoare de iceale noi, fără seamăn pe supra- 
fața pământului, — se produse ceva incomparabil: o nouă iu- 
bire, cea mai adâncă și cea mai sublimă din toate felurile de 
iubire... Și să nu se creadă că această iubire se produse 
ca o negaţiune a setei de ură jidovească: Nu, din potrivă, 
această iubire se produse ca o cunună; ca o cunună triumfă- 
toare și fălfâitoare în cea mai luminoasă strălucire; iubire cău- 
tând spre acelaș scop în spre care căuta și acea ură... Isus 
din Nazaret, întruparea evangeliei iubirii, isbăvitorul și aducă- 
torul de fericire cerească şi de isbânda pentru săraci, bolnavi 
și păcătoşi, nu este el chiar vrăjitorul, sub forma cea mai as- 
cunsă şi ademenitoare, vrăjitorul și purtătorul spre acele valori 
jidoveşti şi înoiri ale idealului? N a atins oare poporul lui Israel, 
tocmai prin mijlocirea acestui isbăvitor, — așa zis Messia şi 
mântuitor al Israelului, — ultima ţintă a sublimii sale sete de 
răzbunare? Să nu facă parte oare din meşteșugul întunecos și 
misterios al unei adevărate mari politici de ură, — a unei uri 
prevăzătoare şi calculate de demult la umbră. — faptul că Israel 
însuşi să se lepede de împlinitorul urii sale, ca de un duş- 
man de moarte și chiar să-l răstignească pe cruce, pentru 


1) Jenseits von Gut und Böse (1891) pag. 227. 
2) Zur Gencalogie der Moral, (1892) pag. 12. 

ca toată lumea, şi mai ales inimicii poporului lui Israel, să cadă 
in cursă? Și se putea oare de altmintreli imagina o cursă mai 
abilă şi mai periculoasă? Ceva care să se compare cu puterea 
ademenitoare. ameţitoare şi distrugătoare a acelui simbol al 
„sfintei cruci”; cu acel paradox ingrozitor. al unui Dumnezeu 
pus pe cruce; cu acel mister de cea mai neinchipuită cruzime a 
unei Dumnezeiri răstignite pe cruce pentru mântuirea oameni- 
lor?... Cel puţin atâta este sigur: Israel „sub hoc signo", 
cu ura şi noua sa morală, a triumfat și învins pe veci toate idea- 
lurile nobile! !). 


Nu este expresiune cât de forte, pe care Fr. Nietzsche să 


nu o fi aruncat în contra creştinismului și în special în contra 
moralei sale ! Epitetele cele mai crude, atât de variate de alt- 
mintreli şi atât de insinuante prin măestria talentului său 
stilist, revin continuu, când este vorba de creștinism. Creşti- 
nismul a curmat, după dânsul, istoria popoarelor eroice, pu- 
ternice și nobile ! El a abătut idealul omenesc din avântul său 
sănătos, cum îl dase cultura elină și l-a momit pe un povârniş 
fata! ! Creștinismul este primul obstacol pentru ridicarea ome- 
nirii ; prima cauză a tuturor relelor ce le constatăm în prezent. 

Osândesc creștinismul. şi în contra bisericei creștine ridic 
cea mai teribilă acuzare. din câte a putut vreodată să ridice un 
acuzator. Biserica creștină este pentru mine cea mai mare co- 
rupţiune din câte sau putut concepe... Ea n'a lăsat nimic ne- 
pângărit; a disprețuit tot ce e bun; a pus minciuna în locul ade- 
vărului; josnicia sufletească in locul dreptății! Şi să mi se vor- 
bească incă de roadele binecuvântate ale creștinismului! 

Biserica creştină n'a înlăturat nici o nevoe de pe suprafața 
pământului. pentru că ea trăeşte din nevoi şi creează chiar nevoi 
pentru a se putea perpetua... Astfei viermele păcatului este o 
nevoie cu care ea a inbogăţir omenirea! ..Egalitatea sufletelor 
inaintea iui Dumnezeu", această falşitate care a servit de pretext 
pentru invidia celor ticăloşi şi a devenit lozinca cu care s'au 
produs revoluţiunile şi ideile moderne asupra organizaţiunii so- 
ciale, este iarăşi o dinamită adusă prin creştinism... Roadele 
„umanitare”' ale creştinismului! Din umanitate el a făcut o con- 
trazicere şi o artă de a se desonora cineva singur; a întărit 
voinţa de a minți cu orice preţ şi a adus disprețul asupra a tot 
ce vine dintr'un instinct bun și drept. Şi acestea să fie oare 
roadele binecuvântate ale creştinismului! In domeniul practic bi- 








1) Zur Gencaloyee der Moral, pag. 13--15. 

serica a adus parasitismul preoţesc. Apoi cu idealurile ei livide 
şi sfinte, a omorit orice iubire, orce speranță, orice viață; cu 
ideea unei vieţi dincolo de mormânt a disprețuit realitatea, a 
complotat în contra a tot ce-i sănătate, frumusețe, cumpănire, 
bărbăţie, spirit, bunuri sufleteşti, viaţă... Semnul crucii este 
semnul prin care ea trădează acest infernal complot! 

Voiu scrie acuzarea mea în contra creștinismului pe toate 
zidurile, pe care le voiu găsi... Şi am litere care să fie văzute 
până şi de orbi... Pentru mine creştinismul e: unicul mare ble- 
stem, unica mare depravare, unicul mare instinct de răzbunare 
realizat... Alături de dânsul nu e un mijloc, cât de veninos, de 
ascuns, de infernal, care să pară destul de mic... Pentru mine 
creștinismul este o nemuritoare pată de rușine asupra ome- 
nirii... 2), 


Aceasta este părerea lui Fr. Nietzsche. Dintre toți scrii- 
torii contimporani, Fr. Nietzsche este poate acel care ajunge 
la concluziile cele mai radicale în contra creștinismului. El îl 
condamnă fără nici-o rezervă. Potrivit lui ar urma dar să con- 
chidem, că apariţiunea creștinismului este cea mai mare cala- 
mitate ce s'a produs în istoria culturii omenești. 


Am insistat asupra acestei păreri și nu asupra alteia mai 
conciliante, fiindcă ea, pe deoparte, este simptomatică pentru 
vremea noastră, și pe dealtă parte, tocmai prin radicalismul ei, 
ea este cea mai bine aleasă pentru a ne pune într'o lumină vie 
rolul creştinismului. 

Nietzsche, cu toate exageraţiunile de care este cu drept 
cuvânt acuzat, este totuși în nota culturii noastre europene. 
Cultura europeană este, prin toate manifestaţiunile sale, un 
instrument de creştere a energiei omeneşti. Europeanul de 
astăzi are ca ideal puterea ; puterea asupra sa şi puterea asupra 
naturii. Toate manifestaţiunile sale sunt judecate după sporul 
de energie pe care el îl aduc după sine: energie de pozițiune 
(organizaţie socială și politică), energie actuală (viaţa trăită). 
Idealul lui Nietzsche, cu toată înfățișarea sa exagerată, nu stă 
ca o notă discordantă în mijlocul culturii europenești. Nietzsche 
scrie pe placul celor mai intime aspiraţiuni ale omului modern. 
El îndeamnă la luptă, la cucerire. Mijloacele, pe cari el le reco- 


1) Der Antichrist, sfârşitul. 

mandă pentru această luptă şi această cucerire, pot fi discu- 
tabile şi chiar greşite ; ţinta însăși este înţeleasă și cam în 
genere admisă. Critica lui în contra creştinismului este așa dar 
cu atât mai simptomatică. 

A adus creştinismul după sine o scădere în puterea de 
afirmare a voinţei omeneşti ? — Dacă da, atunci critica sa 
este înțeleasă şi, după criteriul de judecată al omului modern, 
justă. Nietzsche are atunci dreptate în fond, indiferent de cele- 
lalte explicări ce le dă asupra originii şi asupra motivelor cari 
au ajutat la răspândirea nouei religiuni ! 

Dar aşa să fie oare ? Erau, într'adevăr, sufletele acele 
necucerite de creştinism, așa precum le descrie Nietzsche : su- 
flete nobile, gata de a înfrunta pericolele în lupta lor cu natura? 
Era într'adevăr o morală de stăpâni aceea pe cari venea s'o 
nimicească creștinismul, acest vlăstar răsărit, după Nietzsche, 
din ura şi resentimentul sclavilor ? 

Istoria nu ne mai lasă nici-o îndoială în această privinţă. 
Răspunsul ei, bazat pe cunoștința cea mai veridică a faptelor, 
este negativ. Nietzsche a fost înșelat de preferinţele sale su- 
biective. El a luat drept realitate aceea ce nu exista decât în ilu- 
ziunea artiştilor elini. Eroii ridicaţi pe coturne, giganţii ima- 
ginativi, au fost socotiți de el drept giganţi reali, cari în lumea, 
practică ar fi sfidat cerul şi pământul ! Dacă Nietzsche nu ar 
fi fost el însuși o fire de poet, și ar fi dat mai multă atențiune 
la datele istorice, părerea lui ar fi fost cu desăvârșire alta. 
El ar fi văzut atunci în ce sta slăbiciunea culturii păgâne și, 
în special, a celei eline, pe care o avea el în vedere, și ce element 
de viaţă nouă aducea cu sine creştinismul. 

Aceasta este de altmintreli o greșeală foarte răspândită 
la toți cei cari judecă faptele trecutului. Văzute din depărtare, 
lacrurile dau o impresiune diferită de impresiunea pe care o 
dau aceleași lucruri văzute de aproape. Distanţa, fie în spaţiu, 
fie în timp, simplifică şi idealizează ; ea nu lasă să străbată 
decât aceea ce este pe placul privitorului. Cu atât mai mult, 
când impresiunile sunt trecute prin imaginaţiunea artistului, 
cum este cazul mai ales cu impresiunile pe care le avem con- 
semnate de istorici elini! 

Nietzsche, și ca dânsul toţi admiratorii fără margine ai 
antichităţii eline, a luat miturile poetice drept realitate. S'a 


So 

entusiasmat de seninătatea sufletelor eline, de nobleţa și armo- 
nia lor, uitând însă că aceste însușiri sufleteşti nu treceau de 
pragul vieţii contemplative. El a uitat, sau n'a știut niciodată, 
că ocaziunile în care aceste însuşiri vedeau lumina zilei, erau 
ocaziuni furate din lungul şir de suferințe, din care se ţesea 
viaţa practică şi obișnuită a Elinilor. Seninătatea, noblețea, ar- 
monia nu descindeau de cât prea rare ori, şi nu pentru toți, 
după scena, pe care le-o ridicase artistul. Aci se răsfățau ele 
la lumina artificială a unei culturi înţelese de elită. In viața 
practică și obișnuită însă, în lupta cu natura, locul acestor 
însuşiri îl ocupă opusele lor: superstiția, cruzimea, agitația. 
Aci, în viaţa practică şi obișnuită, dacă detractorii creștinis- 
mului și-ar arunca privirile! Ar avea atunci multe de văzut, 
şi în consecință multe de schimbat în judecata lor. 

Negreșit rolul artei în întărirea personalităţii omenești 
şi a culturii în genere nu este de loc de disprețuit. Am insistat 
şi noi mai sus asupra lui. Dar, din nefericire, acest rol nu stră- 
bate prea adânc. Optimismul lui Schiller nu s'a realizat şi nu 
se va realiza niciodată. Instinctele brutale, ce constituesc fondul 
animalului omenesc, scapă de sub guvernarea artei. Cu atât mai 
mult instinctele mulţimii. Un popor, spre a se menţine în ordine 
şi spre a propăși, are nevoe de un ritm și de o armonie în acti- 
vitatea lui cu mult mai adânci, decât acelea pe care le procură 
arta. Influența artei nu preface în om de cât partea cea mai 
superficială a acestuia ; partea intimă, propriu zis, constitutivă 
rămâne neatinsă. Arta nu îmbrățişează decât culmile rea- 
lităţii, și acestea încă văzute din depărtarea idealului. Pentru 
suflet, ea este mai mult o promisiune, decât o hrană îndestu- 
lătoare. 

Societatea elină, judecată după scrierile poeților ei, s'ar 
asemăna în măreție şi fericire mai curând cu însăşi societatea 
zeilor din Olimp, decât cu o societate omenească. Curaj fizic 
şi moral. caractere oțelite, simţul datoriei, patriotism... nimic, 
după spusa istoricilor elini, nu lipsește din mijlocul ei. Este 
un paradis, care, pentru filosofi ca Nietzsche, ţine prea bine 
locul paradisului creştinesc. Dar realitatea așa a fost ea oare? 
Din nenorocire, nu. Veracitatea istoricilor elini este de multă 
vreme pusă la îndoială. 

Creditur quidquid Graecia mendax audet in historia, 


zis-a cu batjocură odată Juvenal. Astăzi cunoscătorii antichi- 
tăţii îi dau acestuia cu toţii dreptate. Nu este istorie țesută cu 
mai multe ficțiuni ca aceea a poporului elin. In ea mai toate 
evenimentele sunt trecute prin prizma imaginaţiunii poetice. 
Războiul dela Marathon, bunioară, ne este expus în proporțiuni 
gigantice, cu fapte de vitejie neîntrecute, de partea Elinilor. 
Sute de mii de soldaţi perşi în luptă cu câteva mii de Atenieni; 
6400 cadavre de ale Perșilor alături de 192 hopliţi elini ; curaj 
şi strategie de partea Elinilor, frică și confuziune de partea 
Perşilor.... Adevărul însă asupra războiului dela Marathon este 
cu totul altul. Acest războiu gigantic pare a fi fost numai o 
neînsemnată hărțuială, „a very unimportant skirmisch”, cum 
stabilește elenistul Mahaffy 1). Frica, necunoscută istoricilor, 
era în realitate un sentiment prea cunoscut Elinilor. Herodot 
însuși povestește în acelaș capitol, unde descrie curajul eroic al 
Atenienilor, cum unul dintre Atenieni a orbit de frică?). In 
privinţa cifrelor, pornirea spre exagerațiune a istoricilor elini 
este în de obște cunoscută. Imaginaţia lor a înzecit cel puţin 
numărul dușmanilor. Deasemenea foarte departe de adevăr este 
descrierea făcută despre fuga și confuziunea Perșilor. Perșii 
veniseră chemaţi fiind de câteva din cetăţile Eladei și plecară 
înapoi plini de prăzi şi cu toată liniștea, aşa după cum recu- 
roaște cu naivitate însuşi Herodot. Şi ca războiul din Marathcn 
sunt narate aproape toate războaiele Elinilor. Ficţiuni poctice 
şi nimica alta. 

Cu adevărul asupra patriotismului şi caracterelor ne 
găsim într'o poziţiune încă și mai tristă. In toată vremea Elinii 
au fost desbinaţi, şi au provocat ei între ei venirea duşmanilor 
şi nenorocirea fraţilor. La nici un popor nu întâlnim atâtea 
exemple de trădare. Temistocle, „eroul dela Salamina”, își 
vinde compatrioții, și trăi apoi la curtea regelui persan Ar- 
taxerxe, ca un dușman neadormit al celor de acelaș neam cu 
dânsul, sau, cum îl numeau mai potrivit Perșii, ca o viperă 





1) A survey of greck civilisation (1897), la H. S. Chamberlain. op. cit. 
pag. 93. 


2) Herodot, VI. 117. 

şireată. Alcibiade recurse la trădare ca la un principiu practic, 
aşa că Plutarch mai târziu putu să zică despre dânsul că-şi 
schimbă culoarea mai repede decât cameleonul ! Și Miltiade 
însuși, eroul dela Marathon ; ce încredere punea el oare în 
soldaţii de sub ordinele sale ? Herodot ne istorisește că el a 
dat ordinul ca să se înceapă atacul contra Perşilor cât mai 
îndată, ca nu cumva trupele ateniene, cari înclinau să treacă 
de partea vrăjmașilor, să-şi realizeze gândul şi să se întoarcă 
apoi cu toții contra Atenei ! Eroii elini, în adevăr, erau departe 
de a practica patriotismul, în înțelesul în care îl practică majo- 
ritatea soldaţilor din armatele moderne, deși aceștia n'au fost 
așa de mult cântați. 

Apoi sentimentul lor de libertate ! „Elinii” zice cu drept 
cuvânt Goethe, „erau foarte doritori de libertate ; dar fiecare 
de libertatea sa proprie”. De aceea această libertate se împacă 
foarte bine cu sclavagiul şi cu tirania 1). 

Dacă pătrundem încă şi mai jos în alcătuirea vieţii lor 
economice, tabloul devine și mai întunecos. Munca era dispre- 
țuită. Nobilii elini urau munca regulată şi continuă. Această 
muncă era lăsată pe seama sclavilor, cari și ei la rândul lor 
nu o făceau de voe bună, ci de frica torturei. Frumoasa lume 
elină se îndeletnicea cu ocupaţiunile politice și militare, ocu- 
paţiuni impuse şi ele de desele războaie cari băteau la porţile 
cetăţii. De voie bună, pentru afirmarea şi complectarea perso- 
nalității sale proprii, nu muncea nimeni. Legătura între om și 
produsul muncii sale nu era consfințită prin nici o datorie 
morală în această lume de eroi. 

Şi aceste rele toate nu ating încă stratul absolut mizerabil 
al lumii antice. Acest strat, cel de jos şi cel mai fundamental, 
cuprinde actele pornite din superstițiune și frică religioasă. 
Eroii admiraţi de Nietzsche, sufletele acelea neatinse de crești- 
nism, sufletele nobile prin instinct, erau în realitate suflete tor- 
turate de frica demonilor și în genere de frica spiritelor rele. 
In contra acestora nu era nici o apărare ; doar vrăjitoriile şi 
îndeplinirea formulelor celor mai stupide ale ritualului. Noi, 
cei ce trăim astăzi, abia ne putem face o idee de ceea ce însemna 





1) Comp. Julius Schwarcz, Die Democratic von Athen; H. S. Chamber- 
lain. op. cit. pag. 95. 

puterea acestor spirite rele în antichitate. Ca o depărtată ana- 
logie ne poate servi întrucâtva numai puterea acestor spirite 
rele pe care o mai constatăm încă în societatea sălbaticilor de 
astăzi. De frica demonilor și spiritelor rele se cutremurau fără 
excepțiune toţi locuitorii Greciei antice. Onoarea, averea ago- 
nisită, origina nobiliară... nimic nu putea să constitue un scut 
în contra soartei nemiloase. Doar în ceasurile rare de contem- 
plațiune artistică, sufletele, câteva din cele de elită, îşi dobân- 
deau o odihnă vremelnică. In restul timpului, în lungile ceasuri 
sustrase contemplaţiunii artistice, agitaţie şi chin. 

De sigur, numai de invidiat nu ni se prezintă viaţa lumei 
antice, când căutăm să ne dăm bine seama de adevărata ei 
realitate. Ea se ridica pe un fundament prea slab pentru a 
suporta edificiul unei culturi durabile, în care să se plămădească 
sufletul unei societăți numeroase și puternice. Intocmai cum 
o floare crescută în seră are deajuns o mână de pământ, din 
care să-și tragă seva și să se dezvolte, aşa și cultura elină: 
ea n'avea nevoe de un fundament mai solid. Dar pe o mână 


de pământ nu creşte stejarul, cum nici o cultură durabilă pe 
viața societăţilor eline... 


VI. — Ce a adus cu sine creştinismul ? Aproape toate 
bunurile pe care detractorii săi. tăgăduindu-le pe nedrept, le pun 
pe seama vechei culturi. 

Viața este în fond o luptă, o cucerire... zice Friederich 
Nietzsche. Şi el are multă dreptate. Şi tot multă dreptate are, 
când glorifică mijloacele prin care omul este ajutat la luptă 
și la cucerire ! 

Dar ce sunt ele oare altceva decât mijloace de luptă şi 
de cucerire, bunurile pe cari le aduce cu sine creștinismul ? 
Negreșit însă, nu mijloace de luptă cum le cunoștea societatea 
antică. Isus Cristos n'a inventat vre-o armă nouă de războiu, 
prin care să sporească sorții de izbândă ai unui popor contra 
altuia. Izbânda câştigată în războiu nu sporește în fapt puterea 
reală a omenirei ; ea miiloceşte numai o deplasare între puterea 
diferiților factori, cari iau parte la războiu. După urma atâtor 
izbânzi repurtate în războaie, ce rezultate au dobândit oare 
eroii elini ? Prăzi bogate câte odată, între care nelipsite au fost 
lungile convoiuri de sclavi ; glorie ; cântece războinice... ; dar 

unde este şi sporul puterii lor reale ? Eroul victorios se putea 
întoarce în urma războiului încărcat cu prăzi, negreşit, cu nu- 
meroși sclavi mai ales, dar frica zilei de mâine nu era în su- 
fletul lui mai puțin adâncă. Sclav putea deveni și el, ca mâine, 
în urma unui războiu nenorocit. Gloria, mândria ? Unde era 
fundamentul lor sigur, când sufletul tremura la fiece fenomen 
al naturei, ca înaintea unui semn vestitor de spirite rele ? 

Adevăratul mare vrăjmaș, care nu lăsa pe om să se înalțe, 
nu cra atât vrăjmaşul care se aţinea la hotare, cât vrăjmașul 
din casă, superstiţia, frica de necunoscut. Acesta înjosea pur- 
tarea omului până la practica ritualului şi îl făcea pe om ne- 
sigur, neîntreprinzător. Lucrețiu, care a trăit în ultima perioadă 
a culturei antice, și-a dat prea bine seama. 


Humana ante oculos foede cum vita jaceret 
In terris, opressa gravi sub religione 
Quae caput a coeli regionibus ostendebat., 
Horribili super aspectu mortalibus instans. 


In contra acestui vrăjmaş venia să lupte creştinismul. 
E] venia să cucerească omului încrederea în voința divinității 
și astfel indirect încrederea în voinţa sa proprie. Divinitatea 
creștină este „tată!l” tuturor. Din spre partea acestuia nici o 
frică. Sufletul omenesc poate fi liniștit, căci spiritele rele nu 
pot clinti un fir de păr fără voia lui, a Tatălui ceresc. 


Şi chemând pre cei doi-spre-zezce ucenici ai săi, le-a dat 
puterea asupra duhurilor celor necurate, ca să le scoată pre ele 
și să tămăduiască toată neputința. 

Pace las vouă, pacea mea dau vouă: nu precum lumea dă, 
eu dau vouă. Să nu se turbure inima voastră, nici să se în- 
spăimânteze. 

Dumnezeul creștinesc este blând şi misericordios. Toți, 
până şi cei mai păcătoşi, găsesc la dânsul iertare, căci toți sunt 
fiii lui, toţi fii aceluiași părinte. 

Care alte arme, decât mila și bunătatea Tatălui ceresc, 
puteau să nimicească superstiţiile religiunii antice ? Care mijloc 
putea mai bine să aducă omului liberaţiunea sa de sub tirania 
fricei necunoscutului ? 

Dar odată liberându-l, creștinismul nu lasă pe om să 
guste în indolenţă fructul liniștei sale sufletești ! 

Viaţa este o luptă, 


zice prea bine filosoful contimporan. Creştinismul îndeamnă pe 
om la lupta cea mai grea de dus; la lupta care va servi ca 
model tuturor celorlalte, pe care el le va întreprinde în mijlocul 
naturei, la lupta contra scăderilor sufletului său propriu ; la 
lupta contra viciilor şi contra păcatelor ! Puterea se dobândeşte 
cu preţul sacrificiului. Prima putere pe care omul trebue să 
şi-o dobândească este puterea asupra sa însuși. Primul sacri- 
ficiu pe care trebue să-l facă este înlăuntrul sufletului său 
însuși. Izbânda repurtată aci este o izbândă reală, definitivă. 


Ca ce folos este omului, de ar dobândi lumea toată, iar su- 
fletul său își va perde? sau ce va da omul schimb pentru sufle- 
tul său? 

Că mulţi sunt chemaţi, dar puţini aleşi. 

lar cela ce va răbda până la sfârșit se va mântui. 

Deci priveghiaţi, că nu ştiţi în ce zi Domnul vostru va veni. 


Această luptă este necunoscută lumei antice. Puterea ei 
educativă asupra sufletului încă și mai puţin. Lupta, în înţe- 
lesul creştin, dispune la întărirea simțului de prevedere ; este 
o luptă ale cărei rezultate se înșiră în tot cursul! vieţii, gi chiar 
şi dincolo de mormânt. Lupta, în înţelesul culturii antice, este 
o luptă cu rezultate imediate, actuale. Puterea ei educativă 
aproape nulă. 


Elinul, fiind fără înţelegerea legilor istorice care guvernează 
mersul popoarelor, se credea absolut stăpân pe actualitate. In 
consecinţă el considera organizaţia statului ca un obiect care se 
putea transforma oricum după trebuinţele momentului... 1). 

Elinilor le-au lipsit, în domeniul vieţii publice, cu desăvâr- 
şire, consequența şi stăpânirea de sine... +). 


afirmă B. W. Leist şi H. S. Chamberlain. Anacharsis se plân- 
sese încă din timpul lor, că „în constătuirile Elinilor nebunii 
decid”. 

Iată dar câte-va din bunurile ce le aducea cu sine cregti- 
nismul. El gonea din suflete frica superstițioasă şi pregătea 





1) B. W. Leist, Gracco-italische Rechtsgeschichte. pag. 589 şi urm. 
1) H. S. Chamberlain, op. cit. pag. 97. 

pe om la o luptă, din care putea să rezulte pentru dânsul izbânzi 
reale, definitive. 

Dar omul nu trăește izolat, fie el cât de puternic ca in- 
divid. Insuși Nietzsche este constrâns să admită, pentru perso- 
nalitățile sale nobile şi excepţionale, un mediu sufletesc de 
cooperaţiune, o aristocrație. Lupta şi cucerirea sunt cu atât mai 
roditoare, cu cât sunt întreprinse de mai mulţi indivizi la un loc. 
Așa s'a întâmplat totdeauna în istoria omenirii. Istoria nu cu- 
noaşte pe omul izolat, ci totdeauna pe omul asociat semenilor 
săi. De felul de asociare apoi depinde rezultatul luptei. O aso- 
ciare impusă cu deasila, constitue o condițiune neprielnică pen- 
tru dobândirea unui rezultat. Cel care luptă, fără ca să simtă 
legătura morală dintre persoana sa şi ţinta comună care se 
urmăreşte, acela luptă fără încredere, fără energie. Numai acela 
care simte că valoarea sa personală se leagă de valoarea tota- 
lităţii, că una depinde de alta, numai acela este un asociat sigur 
în urmărirea țintei comune. 

Prima cerință dar, pe care trebue să o îndeplinească aso- 
ciarea oamenilor, pentru ca această asociare să poată condiționa 
o activitate durabilă, cuceritoare, este stabilirea unei legături 
morale între fiecare individ în parte şi între totalitate ; este, 
cu alte cuvinte, afirmarea valoarei personale a fiecăruia. Când 
fiecare simte că are dreptul să fie în rândul tuturor, atunci şi 
datoria pe care totalitatea o impune fiecăruia în parte este mai 
uşor de îndeplinit. 'Ținta, pe care asociarea întreagă o urmă- 
rește, este cu atât mai uşor de ajuns, cu cât fiecare părtaş al 
asociaţiei recunoaște în ţinta asociațiunii și ţinta sa proprie. 
Valoarea culturii unei societăţi este cu atât mai superioară, cu 
cât ea se resfrânge și evoacă în sufletele cetățenilor valoarea 
personalităţii fiecăruia. 

Această primă cerință nu o îndeplinia însă, decât foarte 
imperfect, societatea antică. In ultima sa perioadă, mai imper- 
fect, decât la început. O mare mulțime de cei „fără valoare” se 
îngrămădiseră în rândurile ei. Pentru câţiva numai, onorurile 
și bunurile pământeşti ; pentru marea mulțime, umilinţa și să- 
răcia. Şi, ce e mai trist, acestei mulţimi nu i se acorda, 
măcar dreptul să aibă un cult religios, să intre într'un raport 
cu divinitatea protectoare. Adevăraţii săraci, cu duhul mai 
mult încă decât cu averea, acești cei mulţi trăiau în afară de 

templu, priveau cum elita, care își împărțise toate bunurile pă- 
mânteşti, îşi rezervase pentru ea şi dreptul de a comunica cu 
divinitatea 1). Elita singură avea suflet, avea personalitate. 
Marea mulțime vegeta, ca netrebnică, în afar de rânduri. Inte- 
resele ei, aspiraţiunile ei nu se regăseau cu nici o părticică în 
interesele şi aspiraţiunile societăţii întregi. Ea era neexistentă 
în sufletul societăţii. 

In contra acestei stări de lucruri se ridică creștinismul : 


Fericiţi cei săraci cu duhul: câ acelora este împărăţia cerurilor. 

Fericiţi cei ce plârg: că aceia se vor mângâia. 

Fericiţi cei blânzi: câ aceia vor mosteni pământul. 

Fericiţi cei ce flămânzesc și înseteșcază de dreptate: că aceia se vor sătura,. 
Fericiţi cei milostivi: că aceia se vor milui. 

Fericiţi cei curaţi cu inima: că aceia vor vedea pe Dumnezeu. 

Fericiţi făcătorii de pace: că aceia fiii lui Dumnezeu se vor chema. 

Fericiţi cei ce se gonesc pentru dreptate: că acelora este împărăţia cerurilor. 


Astfel la democratizarea ordinei sociale existente se ală- 
tura aspiraţiunea spre o ordine socială justă pentru toţi; și a- 
ceasta din urmă constituie idealul celei c'intâi. 

Un suflet și o valoare sufletească primiră cu toți, bogaţi 
și săraci, nobili și sclavi. Cu toţii deveniră fiii aceluiaș bun 
părinte ! 

Care altă religiune ar fi dat societăţii omenești atâtea 
forţe dintr'odată ? Care altă religiune ar fi putut să pregă- 
tească mai bine omenirea pentru luptă şi pentru cucerire ? 

Creștinismul dă culturii omenești o bază largă democrată 
şi prin aceasta în acelaşi timp, mai sigură. Numai pe baza 
constituită de el a fost cu putință dobândirea culturii de care 
se bucură popoarele europene de astăzi. El prin aceea că a mul- 
tiplicat centrele de energie, a făcut să crească şi energia totală 
a omenirii. 

Acesta este adevărul asupra creștinismului. El a fost 
pentru omenire o totală și adâncă renaștere sufletească ; un 
botez regenerator. El a purificat omenirea de păcatele trecu- 
tului şi a împlântat în locul acestora motive noi de activitate. 
A deprins pe om cu lupta cea mai grea de dus, lupta cu sine 
însuși. A desvoltat simțul prevederii ; a întregit forța de cu- 





1) Comp. A. Harnack, Das Wesen des Christentums. pag. 56 şi urm. 


58 














PUTEREA SUFLETEASCĂ 





cerire a omenirii prin chemarea tuturor în rândurile societăţii! 
El a însemnat în istoria omenirii momentul celei mai intense 
încordări. 

Osânda contra creştinismului, scrisă de Fr. Nietzsche, 
osânda pe care am reprodus-o mai sus, trebuie dar schimbată, 
pentru a corespunde adevărului, în apologie. Adevărata perioadă 
de sănătate a început în istoria culturii omeneşti după crești- 
nism. Inainte de creștinism avem momente fericite, momente 
de luciditate, dar nu încă o viaţă sănătoasă. 

De altmintreli la osânda lui Nietzsche au răspuns de mult 
faptele istorice. Şi acestea au scris răspunsul lor cu litere în 
veci neperitoare, mai neperitoare decât literele cu care este 
scrisă osânda lui Nietzsche. Faptele dovedesc că popoarele creg- 
tine sunt singurele popoare puternice și cuceritoare! 

Istoricul, cu judecata obiectivă, nu poate decât så recu- 
noască binefacerile creştinismului. Numai poetul se poate îndoi 
şi poate regreta şi astăzi timpurile culturii antice. Dar pe jude- 
cata poetului nu trebue să ne întemeiem prea mult. Nietzsche, 
el însuşi poet mai mult decât istoric, scrie despre poeţi: 


Ich wurde der Dichter müde, der alten und der neuen ; 
Oberflächliche sind sie mir Alle unde seichte Meere. 

Sie dachten nicht genug in die Tiefe : darum sank ihr 
Gefühl nicht bis zu den Gründen !). 

(Also sprach Zarathustra, II, pag. 184). 


1) ..M'am săturat de pocți, și de cvi aor si de cei vechi: topi sunt super- 
liciali și ca marea puţin adâncă. 

Ei nau gândit prea adânc; de aceea nici sentimentul lor na ajuns până 
la fund”, 

CAPITOLUL III 


I. — Observaţiune prealabilă asupra modului cum se scrie isto- 
ria culturii omeneşti. 
II. — Inceputurile creştinismului și cultivarea ştiinţei. Inclinarea 


teologilor creştini spre speculaţiuni abstracte. Păreri exagerate asupra 
obscurantismului din evul mediu. 

III. — Neajunsurile ştiinţei antice. Amestecul elementelor su- 
fleteşti şi elementelor materiale. Sprijinul ce-l dedea acest amestec 
antropomorfismului. Lipsa unei noţiuni clare despre fenomenul mi- 
şcării. Lipsa unui public deprins cu abstracţiunea științifică. 

„— Resfrângerea transformării morale produsă de creştinism 
asupra științei. Antropomorfismul creștin față de cel antic. Deosebirea 
sufletului de materie înlesnește speciaiizarea pe terenul ştiinţei. 

V. — Noţiunea cauzalităţii dinamice elaborată prin analogie 
după concepţiunea pregătirii sufletului pentru viața viitoare. Inţele- 
gerea desvoltării istorice. Puterea divină și legile mecanice ale univer- 
sului. Legile mecanice şi Dumnezeu, după Descartes. Atributele di- 
vinităţii concepute ca legi fireşti ale naturii. 

IV. — Cultivarea judecății abstracte prin speculațiunile teo- 
logilor creştini. Rezumat. 


I. — In cele două capitole precedente am indicat poziţiunile 
câştigate de omenire pe terenul artei și pe acela al moralei. 
Am văzut, că faţă de viaţa sufletească a omului primitiv, con- 
templaţiunea artistică este un mare progres. Prin contemplaţia 
artistică omul se ridică la poziţiunea de a fi egalul zeilor ; îi 
privește pe aceștia în faţă şi le impune legile gustului său. 

Morala creştină este o a doua mare cucerire. Prin ea se 
lărgește baza, cooperaţiunii sociale și se deschide calea adevă- 
ratei culturi. Filosoful Heraklit, care trăise cu mult înaintea 
creștinismului, exprimase o cugetare, care acum, în lumina 
nouei morale, capătă o valoare universală. 


Poporul trebue să-și apere legea, întocmai ca şi zidurile 
cetății. 


60 








PUTEREA SUFLETEASCĂ 


Prin lege, adică prin călăuzirea activităţii publice după 
norme democrate, juste și egale pentru toţi, puterea socială 
creşte şi se desfăşură spre binele tuturor. 

Ne rămâne să indicăm acum și a treia pozițiune, aceea a 
ştiinţei, câştigată de omenire, prin mijlocirea creștinismului. 

Dar înainte de a întreprinde aceasta, o observaţiune prea- 
labilă. 

Inșirarea indicaţiunilor noastre, atât în ceeace priveşte 
ştiinţa, pe care o vom da de aci înainte, precum și în ceeace 
priveşte arta şi morala, pe care am văzut-o, nu are de loc 
pretenţiunea de a se asemăna unei înșirări cronologice. In ma- 
teria ce ne preocupă pe noi o înşirare cronologică este foarte 
greu de făcut, dacă nu chiar cu neputinţă. Este greu în tot 
cazul, pentru că documentele istorice, în înţelesul obișnuit, se 
referă foarte rar la evenimentele pe care le cercetăm noi. 
Acestea sunt aşa de profunde în viața omenirii în cât au scăpat 
atenţiunii istoricilor din trecut. Numai în timpurile noastre 
istoricii pun preţ pe dânsele și le consemnează, Istoricii din 
trecut erau captivaţi aproape exclusiv de evenimentele super- 
ficiale ale vieţii omenești: de războaie şi de schimbarea regilor 
pe tron. Acestea erau în adevăr și cele mai izbitoare. Eveni- 
mentele de natura celor ce ne preocupă pe noi sunt mai ascunse 
ochiului și prin urmare și înțelegerii. 

Adăogăm apoi că ele se desfășură pe nesimţite întrun 
curs lung de timp ; timp cu mult mai îndelung decât timpul 
unei vieţi individuale. Din această cauză ele aproape că nu 
ofereau istoricilor un interes de actualitate. Și lipsite de acest 
interes ele scăpau atenţiunii. Progresele pe terenul artei, al mo- 
ralei, al științei sunt greu de precizat ; greu mai ales de pus 
în legătură cu desfăşurarea vieții omeneşti în întregime, consi- 
derată din punct de vedere cronologic. In afară de aceasta, în- 
şirarea lor cronologică este într'o privinţă şi în contra naturei 
lor însăși. Arta, morala, știința nu se dezvoltă în mod succesiv, 
ci simultan. Succesive sunt numai momentele mai intense din 
desvoltarea lor. Aci găsim manifestându-se arta în produse mai 
numeroase şi mai de valoare, aci morala, aci ştiinţa. Aceasta 
însă relativ; căci criteriul numărului și valorii nu residă în 
ele înseși, ci în punctul nostru de vedere. Nouă ni se pare că o 
anumită epocă este însemnată prin producţiunile artei, alta 

prin acele ale moralei şi alta prin acele ale ştiinţei, fiindcă 
pentru noi, pentru epoca în care trăim noi, acele producţiuni 
sunt mai de valoare, sau mai în legătură cu producţiunile pe 
cari în epoca noastră le considerăm a fi mai de valoare. Un 
criteriu absolut nu există. Singura constatare, care nu se poate 
discuta, este, dinpotrivă, că dela începutul omenirii toate ma- 
nifestările omului pe terenul artei, moralei și științei au mers 
simultan. Intre ele nu este o separaţiune obiectivu, cu atât mai 
puţin o seriare succesivă. Intocmai cum în sufletul omului, 
găsim dela începutul vieţii istorice a omenirei, toate dispozi- 
ţiunile contopite la un loc și numai prin abstracțiune, adică su- 
perficial, noi le clasificăm şi le dispunem în ordinea care ne 
interesează pe noi, tot așa şi cu manifestaţiunile sufletești cari 
intră în realitatea vieţii sociale. Toate aceste manifestațiuni 
sunt simultane. Arta, morala și știința merg deopotrivă la un 
loc. Intre ele există o intimă legătură, aceea care rezultă din 
unitatea sufletului omenesc însuşi. Despărțirea lor, precum și 
seriarea lor în timp, este o operaţiune logică, impusă de nevoia 
înţelegerii noastre, dar nu de natura lor. 

Prin urmare, indicațiunile noastre n'au pretenţiunea de a 
reda istoria culturii omeneşti, în desfășurarea sa cronologică. 
Ele urmăresc numai caracterizarea principalelor momente pre- 
gătitoare ale culturii europene, care ne interesează pe noi, con- 
timporanii. Pentru această cultură momentele alese sunt cele 
mai importante, fiind cele mai determinante. Pentru o altă 
cultură alegerea ar putea foarte bine cădea asupra altor mo- 
mente. Noi europenii considerăm în istoria culturii omenești 
ca valoros, aceea ce găsim ca valoros în timpul în care trăim. 
Judecata noastră poate chiar varia dela o epocă la alta. In 
această materie nu există criteriu absolut obiectiv. Naşterea 
unui rege, sau începutul unui războiu se pot dovedi până la zi 
şi chiar până la minută; dar începutul unei nouă direcţiuni în 
artă, morală sau știință, niciodată. Istoricul care ar încerca să, 
scrie istoria culturii omenesti pe ani şi zile, ar fi silit dela în- 
ceput să renunțe la tot ce face adâncimea și importanța acestei 
din urmă, și să se mulțumească cu partea ei superficială. 


Această parte singură poate fi împărţită după voie pe filele 
unei cronici. 

II. — Care a fost, în timpul perioadei antropomorfice 
poziţiunea minţii omenești pe terenul științei, am putut-o judeca 
după sistemul cunoștințelor dat de Aristotel. Ştiinţa, în această 
perioadă, era descriptivă ; şi aceasta încă nu în înţelesul exact 
al cuvântului, cum se obișnuește a se lua astăzi, când se vor- 
beşte de o știință descriptivă, ci în înţelesul larg al poeziei ; 
ea era descrierea naturei în concepte, cari concepte se împăcau 
mai curând cu anumite anticipaţiuni ale sufletului omenesc, de 
cât cu firea exactă a lucrurilor observate. Conceptele lui Ari- 
stotel cuprindeau într'însele o prea mare parte de subiectivitate; 
ele erau anticipaţiuni ale minţii, — Aristotel le denumia forme, 
— sistematizate gata înainte chiar de a veni în atingere cu 
materia, Aceasta din urmă era posibilitatea. Din întâlnirea, po- 
sibilității cu conceptul se producea realitatea ştiinţifică. O ase- 
menea știință putea mulțumi dispoziţiunile contemplative ale 
sufletului, dar nu şi dispozițiunile sale spre activitate. 

Creștinismul găsi știința în stadiul în care o adusese 
Platon și Aristotel. Pe această ştiinţă el o incorporă în lăuntrul 
speculaţiunilor sale, în aparență aproape fără nici-o modificare. 
Speculaţiunile creștinismului planau în sfere, care nu se întâl- 
neau decât foarte puţin cu sfera de aplicaţiune a științei antice; 
şi chiar acolo unde se întâlneau, erau de aşa natură conceptele 
stiintifice, mai ales cele aristotelice, în cât prin o mică devia- 
ţiune în înțelesul lor ele puteau foarte uşor să fie adaptate și 
în sferele speculațiunilor creştinismului. Știința asupra naturii 
materiale propriu zise părea că nu interesa pe creștin. Ea fu 
aruncată pe al doilea plan, când nu fu uitată cu totul. Ea con- 
tinuă totuşi să fie cultivată și mai departe de câteva inteligente 
împinse de curiositate, fără ca acestea să gândească, bine în- 
teles, la glorie după urma ei. Gloria era de o camdată 
apanagiul exclusiv al speculaţiunii teologice. Știința, atât cât 
se cunoștea, şi se cunostea foarte puţin chiar în timpurile de 
înflorire ale civilizaţiunii eline, acum se cunoscu încă şi mai 
puţin. Pentru mulţi creştini, ea era chiar un fel de rătăcire 
produsă de spiritul rău: ştiinţa dacă nu fu condamnată. ea nu 
fu nici recomandată ocupaţiunii omului credincios. Cu o igno- 
ranță totală asupra naturei materiale se împăca prea bine cul- 
tura sufletească a unui bun creștin. 

Această stare de lucruri dură mai multe veacuri, şi anume 


03 





C. RĂDULESCU-MOTRU 


dela începutul erei creştine și până pe la începutul timpurilor 
moderne, început care se poate fixa abia prin secolul al XV-lea. 
In tot cursul acestor secole știința propriu zisă nu produse 
nici-o cunoştinţă nouă, care să merite a fi comparată, necum 
recunoscută ca superioară cunoștințelor produse de știința an- 
tică. Scoasă din actualitate, lipsită de inteligenţele de elită, cari 
erau cu toate atrase spre speculaţiunile teologice, ştiinţa ră- 
mase sterilă. Unde nevoia cerea, şi aceasta nu pentru interesul 
desvoltării înseși a ştiinţei, ci pentru susținerea dogmelor cre- 
ştine, se scoteau la lumină din cărţile lui Aristotel câteva sen- 
tințe cari ţineau locul oricărei științe. Magister dixit. Cărţile 
lui Aristotel ajunseseră să înlocuiască şi să fie mai veridice 
chiar decât simţurile de observaţiune ale omului. Ce nu era în 
Aristotel, nu era nici în realitate, chiar dacă obiectul ar fi stat 
înaintea ochilor. Aşa ni se povesteşte că prin secolul al XVI, 
un secol în care exclusivismul teologic trecuse de maximul său, 
întâmplarea făcuse ca un călugăr să zărească printr'un ochian 
petele ce se formează pe suprafața soarelui. Plin de emoțiune 
calugărul comunică descoperirea sa, superiorului mănăstirii. 
Acesta îl linişti pe dată cu scrierile lui Aristotel. „Du-te, fiul 
meu, petele trebue să fie în ochiul tău, sau în mintea ta. In 
soare ele nu sunt, căci altfel ar sta scris în Aristotel”. 

Şi cu toate acestea, simultan cu această complectă renun- 
țare la tot ce ar putea constitui o investigaţiune ştiinţifică 
propriu zisă, o stăruinţă persistentă, bolnăvicioasă chiar, în fău- 
rirea speculaţiunilor celor mai abstracte. Inteligenţele cari nu 
aveau răbdarea și pătrunderea să observe cu exactitate feno- 
menele cele mai superficiale ale naturii, aveau o răbdare gi o 
pătrundere extraordinară să deosebească în înţelesul unui cu- 
vânt, de care se lega vre-o dogmă religioasă, cele mai ascunse 
subtilităţi. Cuvintele : Dumnezeire, trinitate, graţie, eucharistie, 
păcat, sfântul duh, substanţă, accident, înviere, eresie, taină, 
etc. au fost examinate şi discutate cu cea mai mare fineţe dia- 
lectică. Sistemele teologice, cari se ridicau pe baza lor, ar putea 
sta și astăzi ca modele de argumentare, dacă premisele dela 
cari ele plecau ar fi încă admise. Nimic nu era trecut cu vederea; 
toate erau judecate și rezolvate, după cea mai strictă logică. Un 
om de știință din zilele noastre, cu toată cultura pe care i-o 
dă timpul, dacă ar fi să uzeze de inteligenţa sa în vederea ace- 

luiași scop, în vederea căruia munceau şi teologii evului mediu, 
mar putea reface opera acestora într'un chip mai maiestru, 
Summa theologiae a lui Thomas din Aquino este o operă care 
nu se poate reface decât de un geniu al inteligenţii, oricâtă 
cultură s'ar îngrămădi în societatea omenească ! Şi alături de 
Thomas din Aquino mulți și mulţi alţii. Este indiscutabil dar 
că inteligenţa omenească a fost activă în tot acest lung interval 
de timp. Ea nu a fost îndreptată înspre cercetările cari ne 
preocupă pe noi astăzi, dar judecată după scopul pe care ea îl 
urmăria, opera sa este totuși reală. 

Dar, la ce folos ? — se zice, la ce folos toată această stă- 
ruinţă în speculațiuni abstracte, când după urma lor omenirea 
n’a avut niciun profit ? Cu ce a ajutat cultura omenească munca 
depusă de atâţi teologi, cari se perdeau în subtilităţile cuvin- 
telor goale ? Cât n'ar fi fost mai de profit dacă se produceau 
câteva modeste cercetări științifice experimentale în locul 
acelor chinuitoare frământări în domeniul abstracţțiunii ? Cât 
war fi fost mai înaintată știința astăzi, dacă ar fi lipsit, sau 
ar fi fost altfel întrebuințaţi, acei cincisprezece secoli, cât au 
trecut dela ivirea creștinismului până la începutul timpurilor 
moderne ? 

Aşa judecă majoritatea, dacă nu unanimitatea, oamenilor 
de astăzi. Și pare aşa de evidentă vina creștinismului, în această 
privință, încât omul modern, acela care a trecut prin școală și 
are şi ceva lecturi făcute asupra cestiunii, nici că mai tolerează 
discuțiunea, necum o părere contrară. A apăra evul mediu? Dar 
aceasta în bună frazeologie de actualitate, înseamnă nici mai 
mult nici mai puţin decât a apăra reacţiunea și obscurantismul. 
Este lucru bine stabilit că întreaga perioadă a evului mediu este 
ca o pată în istoria culturii omenești. Ea a însemnat întronarea 
ignoranței desăvârşite, în scopul de a face posibilă întinderea 
creştinismului. Sfârșitul ei, când a sosit din fericire, cu câte sa- 
crificii de vieţi omenești n'a fost legat? Preoţii creştini au făcut 
tot posibilul să prelungească tirania lor, dar spiritul timpului 
modern, condus de un Galilei, de un Descartes, etc., a învins. 
Ştiinţa a reînviat şi şi-a continuat, spre gloria omenirii, desvol- 
tarea sa înăbușită timp de atâtea secole. 

Aşa se scrie istoria, istoria cea superficială şi care are mai 
multă trecere la majoritate. După concepțiunea acestei istorii, 

diferitele forme pe care le ia cultura omenească se înşiră in 
timp. întocmai cum se înșiră obiectele naturei în spațiu. Ome- 
nirea parcurge diferitele forme de cultură întocmai cum călă- 
torul parcurge diferitele plaiuri intr'o cale lungă și obositoare. 
Aci este un plaiu frumos şi încântător, în percurgerea căruia 
inima îi suride și pasul devine sprinten, dincolo este un plaiu 
posomorit : Vai, de ar trece odată ! Și trece spre bucuria isto- 
ricuiui superficial, călător și el pe drumul superficial al cul- 
turii omeneşti. 

Adevărul este insă şi aci, ca şi totdeauna, de partea 
opusă superficialităţii. Diferitele forme prin care trece cultura 
omenească nu se diferenţiază în timp. după cum ne-am deprins 
să vedem obiectele separate în spaţiu ; ci ele se îmbină şi se 
condiționează ca părţile unui tot organic. Forma de cultură 
care vine în urmă, este dependinte de cea anterioară, întocmai 
cum este tulpina de rădăcină. Una fără alta nu sar produce ; 
cea venită în urmă este desvoltarea celei precedente. Desvol- 
tarea, evident. nu implică identitatea, — tulpina nu este identică 
rădăcinei — ci numai continuitatea. 

Istoricii cari fac din crestinism un dusman de moarte al 
stiinţei, şi care consideră prin urmare că a trecut fără folos 
pentru aceasta din urmă întregul period de cincisprezece secole, 
cât a trecut dela începutul erei creştine până la ştiinţa modernă, 
sunt după părerea noastră, victimele unei mari erori de jude- 
cată. Eclipsa cea lungă în desvoltarea științei, pe care o pre- 
supun ei, nu poate fi o eclipsă reală. Dusmanul de moarte de 
altă dată trăește şi astăzi; de ce el nu împedică şi acum des- 
voltarea științei ? Apoi cum se împacă stagnarea absolută din 
timpul lungului period de întunerec cu desvoltarea subită pe 
care o are ştiinţa în cursul puţinelor secole ce urmează înce- 
putului erei moderne ? Cum s'a produs oare acea știință nouă 
pe care o aduce cu sine un Descartes, bunioară, la puţine secole 
de distanță de obscurantismul medieval ? Este cu putinţă ca 
să credem serios în fabula unei științe ce se creează dintr'odată, 
cu metode şi cunoștințe noi cu tot, întocmai cum a fost creată 
Minerva, înarmată de sus până jos, dintr'odată din capul lui 
Jupiter ? - 
Adevărul istoric, pe cât timp admitem continuitatea cul- 
turii omenești, nu poate confirma o asemenea fabulă. Raportul 

intre creştinism și știință trebue să fie altul decât acela care se 
prezintă la prima înfăţişare. După convingerea noastră el este 
următorul : 

Creștinismul, prin conţinutul său teoretic, dă o lovitură 
de moarte metodelor de care se servia știința antică, dar în 
schimb pregătește metodele unei științe noi. El a rescumpărat 
lunga întrerupere pe care o aduce in înmulțirea cunoştinţelor 
prin o radicală și binecuvântată transformare a metodei ştiin- 
țifice însăşi. 

Această convingere ne vom sili să o justificăm Îndată. 


III. — Neajunsul principal de care suferia ştiinţa antică 
era amestecul elementelor subiective, împrumutate experienţii 
sufleteşti, printre elementele materii externe obiective. Insuşi 
Democrit, filosoful cel mai ştiinţific din antichitate, consideră 
sufletul ca un corp în rândul celorlalte corpuri materiale, compus 
ca şi acestea din atomi. Aristotel, filosoful care exercită influ- 
ența cea mai întinsă, introduce noţiunile de posibilitate și 
formă, deopotrivă în lumea subiectivă sufletească, ca şi în lumea 
externă obiectivă. Pentru dânsul experienţa sufletească este, 
întrucât privim realizarea progresivă a formelor superioare, un 
domeniu analog domeniului experienţei externe. Intr'însa dispo- 
ziţiunile inferioare sufleteşti servesc drept materie dispozi- 
țiunilor superioare, precum și în restul lumei organice şi anor- 
ganice organismele sau obiectele inferioare se subordonează în 
pozițiune analoagă sub cele superioare, cari servesc drept formă 
a lor. Intre suflet și materie nu este o deosebire profundă de 
natură, ci numai una de poziţiune; sufletul serveşte drept formă 
materiei. precum la rândul lor și diferitele aparenţe ale materiei 
pot servi drept forme la alte aparenţe mai inferioare. Cu 
un cuvânt, noţiunile de formă și posibilitate erau imanente şi 
deopotrivă de explicatoare, atât pentru experienţa subiectivă, 
cât si pentru cea obiectivă. Nici un filosof elin n'a depăşit acest 
punct de vedere. Platon însuşi, la care în urma adâncilor sale 
tendinţe idealiste, ne-am aștepta să vedem ceva în direcțiunea 
căutată, nici el nu depășește teoria generală. Lumea ideilor, pe 
care dânsul o separă de lumea aparenţelor, nu este o lume su- 
fletească în deosebire de cea materială. In lumea ideilor se cu- 
prind prototipurile elementelor materiale ca şi ale elementelor 

sufletești; această lume a ideilor este o a doua lume totală, 
suflet si materie la un loc, alături de lumea văzută şi trăită, 
cu singura deosebire numai că într'însa, în cea ideală, nu intră 
decât tipurile eterne, pe care și le închipue raţiunea omului. 
că ar fi existând pentru fiecare element din lumea actualităţii. 
Pentru Platon, ca şi pentru toți ceilalţi filosofi, nu există o me- 
todă deosebită a ştiinţei care să se aplice la fenomenele sufle- 
teşti şi nu și la fenomenele materiale, sau invers, la fenomenele 
materiale şi nu la cele sufletești. Toate metodele sunt comune 
pentru ambele experiențe. Aceiași normă de argumentare, acelaș 
gen de convingere. 

Acest amestec al elementelor sufletești printre cele ma- 
teriale este un mare neajuns pentru știința antică. Nu este o 
mare eroare ; să ne înțelegem bine ; ci un neajuns din punctul 
de vedere al desvoltării științei. Impreunarea sufletului cu 
materia poate fi la urma urmelor mai corespunzătoare reali- 
tății, decât deosebirea lor ; dar pentru stadiul acela în care se 
găsia știința antică, pentru urnirea acestei științe din st diul 
în care se găsia, împreunarea era un mare neajuns. 1 

In adevăr, această împreunare procura o bază pseudo- 
ştiinţifică concepţiunilor antropomorfice. Omul de ştiinţă, sau 
filosoful antic, având înaintea ochilor cele două câmpuri de ex- 
perienţă la un loc, era veșnic tentat să explice elementele unuia 
prin elementele celuilalt, după trebuința cauzei. Elementele ma- 
teriale ofereau stabilitatea, ordinea și forma ; elementele su- 
fletești cauzalitatea şi succesiunea, De aci teniaţiunea de a le 
complecta în explicarea lor pe unele prin altele. După analogia 
însușirilor corpurilor materiale se concepea substanțialitatea ; 
după însușirile sufletului cauzalitatea. Un fenomen era explicat 
ca constituit din elemente substanțiale puse în mișcare de o 
cauză analoagă voinţei care pune în mișcare braţele omului :). 
Concepţiunea cauzalităţii nu era decât concepţiunea activităţii 
omenești ; omul de o parte și obiectul sau mișcarea produsă de 
altă parte, serveau drept exemplificare pentru raportul dintre 
cauză şi efect în genere. Finalitatea care planează deasupra ori- 
cărei activități omenești se întinde și asupra schimbărilor din 
ÎN en Oi 


1) Comp. W. Wundt, Logik, eine Untersuchung der Principien der Er- 
kenntnis, II, Erste Abt. pag. 273 şi urm. 

natură. Din înţelegerea voinţei și activității omenești în ge- 
nere să deduc şi explicările asupra naturei. Când critica des- 
coperă că înţelegerea activităţii omenești este subiectivă 
și că scopurile pe cari le are această activitate pot varia dela 
om la om sau dela popor la popor, descoperire pe care o trâm- 
bițară cu atâta ardoare scepticii, nimeni nu se mai îndoi că 
știința omului asupra întregii naturi își pierdu și dânsa drep- 
turile la crezământ. Argumentele lui Aenesidem și ale lui Sextus 
Empiricus în contra cauzalităţii, argumente pe cari le-am re- 
produs și noi mai sus, sunt de fapt în contra concepţiunii cauza- 
lităţii antropomorfice, adică în contra concepţiunii care face 
din raportul între cauză și efect un raport analog faptului 
voluntar, iar nicidecum în contra cauzalităţii cum ar trebui 
înțeleasă; dar cine putea să vadă această confuziune? Pentru 
toţi oamenii de știință din antichitate critica scepticismului 
trecu drept critică în contra întregei ştiinţe omenești. 

Dacă amestecul între cele două experienţe ar fi fost 
evitat, şi oamenii de știință ar fi studiat pe una făcând 
abstracțiune de cealaltă, concepţiunile antropomorfice nu 
ar fi fost atât de stăpâne pe cercetările științifice propriu zise. 
Separaţiunea între suflet şi materie, ar fi înlesnit diviziunea 
muncii pe terenul științei ; ar fi făcut cu putinţă o ştiinţă de- 
osebită pentru materie și o știință deosebită pentru suflet ; cari 
științe, dacă chiar dela început n'ar fi putut să se ridice până 
ja speculațiunile vaste ale lui Aristotel, s'ar fi ridicat totuşi 
treptat și mai sigun 

© Un a] doilea mare neajuns al științei antice este lipsa unei 
noţiuni clare asupra mișcării. Filosofii și oamenii de știință din 
antichitate n'au reuşit să elaboreze noțiunea abstractă a mi- 
șcării fenomen, noţiune în care să se definească mișcarea se- 
parat, adică făcându-se abstracţiune de corpurile pe cari le ob- 
servăm mişcându-se în natură 1). Ştiinţa antică cunoaște mişca- 
rea ca o însușire a lucrurilor, şi ca atare o studiază dimpreună 
cu lucrurile. Mişcarea este perfectă sau imperfectă ; dreaptă 
sau curbă ; în sus sau în jos ; simplă sau compusă ; ete., după 
: cum este natura obiectului care se mișcă, iar nu după cum este 

1) Kurd Lasswitz, Geschichte der Atomistik vom Mittelalter bis Newton, 
1. pag. 270 şi urm., II, passim. 

legea mişcării însăși. O realitate a mişcării fenomen şi care să 
fie studiată de sine. aşa cum o cunoaștem noi astāzi din tra- 
tatele noastre de mecanică, este necunoscută inteligenței oame- 
nilor de ştiinţă din anticitate. Aceștia se mulțumeau så cia- 
sifice diteritele modalități, sub care le apărea mişcarea în na- 
tură. aşa cum ei clasificau și celelalte însuşiri ale corpurilor 
existente : dar de o analiză a mişcării ca fenomen deosebit, din 
carc analiză să rezulte apoi legile dinamice, din care le com- 
pune orice mişcare aparentă ; de o asemenea analiză ei erau 
departe. Pentru a bănui ei utilitatea unei asemenea analize, era 
nevoie să se obisnuiască mintea lor, întâi. cu concepţiunea unei 
realităti bazate numai pe succesiunea în timp : cum ar fi bună- 
oară desvoltarea unui spirit desprins de materie ; şi al doilea, 
cu concepţiunea unei inteligenţe superioare, care din înălțimea 
cerurilor ar privi la desfășurarea vieții universale, ca la un 
grup de miscări armonice create din voința sa unică și neschim- 
bată. Dar cu amândouă aceste concepțiuni nu erau obișnuiți 
oamenii de ştiinţă din lumea antică. Concepţiunea desvoltării 
unui spirit desprins de materie şi care desvoltare să se realizeze 
în timp, sau lipsea cu desăvârșire din mintea lor, sau era înlo- 
cuită cu concepţiunea transmigraţiunii sufletelor, care nu im- 
plica o desvoltare în timp, ci o deplasare în spaţiu. Apoi con- 
cepțiunea unei inteligențe superioare, „unui ochiu divin a tot 
văzătorul”, era lor şi mai puțin obişnuită. Platon este singurul 
care se apropie de ea, fără însă ca el să reuşească a deduce 
vre-o consecință folositoare științei, 

In sfârșit, un al treilea mare neajuns pentru ştiinţa antică, 
the last but not the least, este lipsa unui public obişnuit cu ab- 
stracţiunile, din cari să se recruteze colaboratorii activităţii 
științifice. Știința nu poate progresa decât paralel cu progresul 
dispozițiunilor spre abstracţiune din inteligența omenească. O 
inteligență cât de bine înzestrată, sub punctul de vedere al func- 
țiunilor sale receptive, este neaptă totusi să servească stiinței, 
dacă nu are într'însa și capacitatea de a elabora mai departe 
prin raționamente abstracte datele primite prin canalul sensibi- 
lităţii şi păstrate prin memorie. Elaboraţiunea aceasta este 
aceea ce caracterizează mai ales știința noastră modernă. Ab- 
stracțiunea condensează și precizează cunoștințele. O cunostință 
constituită numai din datele intuitive ale simţurilor, cu toată 

bogăţia ei subiectivă, este neprecisă și prin urmare inutilă. Pre- 
ciziunea ei vine numai după ce ea sa definit prin abstracţiune. 
Atunci cunoștința intuitivă se condensează în cuvânt, şi cu- 
vântul având totdeauna un înţeles precis și identic cu sine 
însuși, o fixează pentru totdeauna și sub această formă ea duce 
mai departe la lărgirea orizontului intelectual prin asocierea 
sa cu alte cuvinte, rezultate și ele tot prin acelaş proces de ab- 
stracțiune. Cunoştintele neelaborate prin abstracţiune suferă 
de o veşnică mobilitate. Abstracțiunea singură le face să intre 
în ordinea logică a gândirii omeneşti, şi nu numai în ordinea 
logică a gândirii unui singur individ, ci şi în gândirea mai mul- 
tora. Acordul inteligențelor se stabilește numai după ce cuno- 
știnţele se precizează în cuvinte bine definite, şi devin prin 
acestea elementele unui raționament abstract. 

Acest adevăr îl înţeleseseră foarte bine filosofii elini și în 
special Socrate. Toată străduința acestuia a consistat în a în- 
demna pe contimporanii săi să se înțeleagă odată și pentru tot- 
deauna asupra înţelesului cuvintelor de bun şi rău, just și injust, 
şi să tragă consecinţe numai după ce înțelesul este bine definit. 
Dar cu ce greutate îl pricepeau contimporanii pe Socrate. Lucrul 
care ni se pare nouă aşa de elementar astăzi, pentru ei era de o 
dificultate enormă. Zile întregi trebuia să insiste Socrate până să 
obţină consensul tuturor asupra unui cuvânt !) ; iar când după el, 
filosoful care-l urmă în aceeaşi direcţie, Aristotel, isbuti să des- 
copere în cele din urmă regulile, după cari cuvintele se definesc 
şi se înlănţuesc în raționamentul cel simplu al silogismului, ra- 
ţionamentul subsumării deductive. acesta crezu a fi făcut o aşa 
de mare descoperire, încât nu ezită de a face din acest raționa- 
ment tiparul după care se ordonează toate schimbările din na- 
tură. In lumea organică și anorganică toate fenomenele urmează, 
după metafizica lui Aristotel, procesului de subsumare al silogis- 
mului. Raportul între concepte este prototipul între fenomenele 
naturii 2). Aristotel credea a fi găsit în silogism cheia care des- 





1) Inainte de Socrate școala vleaţilor, in special Parmenide, nu face 
decât să lupte contra acelorași dificultăţi. 

2) „In dem Begriffe der Ableitung (uruueiGic Deduction) koncentrirt sich 
somit die Wissenschaftstheorie des Aristoteles: dic wissenschaftliche Erklärung 
der Erscheinungen aus dem wahrhaften Sein ist derselbe logische Process wie 

chide uşa spre înțelegerea întregului univers. Şi el era un geniu 
al inteligenței omenești. 

Contimporanii săi. cari nu erau genii ca dânsul, probabil că 
vor fi considerat silogismul ca o operațiune și mai extraordinară. 
Contimporanii lui Socrate încă, dacă ar fi să credem celor ară- 
tate de Aristofane, considerau pe Socrate din cauza specula- 
țiunilor sale abstracte, că umblă cu capul prin nori. Şi Socrate 
nu se ridicase decât până la definițiunea noţiunii. 


IV. — Aceste trei principale neajunsuri ale ştiinţei antice 
nu puteau fi înlăturate fără o transformare profundă în meto- 
dica ştiinţei însăși. Ori câte sisteme noi s'ar fi adăogat la cele 
produse de filosofia antică, valoarea propriu zisă a ştiinţei n'ar 
fi crescut. Am fi avut de sigur și alte sisteme noi filosofice, în 
genul sistemelor lui Platon şi Aristotel, dar nu şi adevăruri 
noi. Acestea, puținele câte sar fi produs, ar fi fost ascunse tot- 
deauna sub plăsmuirile pe cari le impunea imaginaţiunea. Expe- 
riența sufletească ar fi servit ca și înainte drept complectare 
la experienţa externă, şi reciproc, cea externă drept complectare 
la cea internă, falsificându-se fiecare în parte prin explicaţiunile 
pretinse evidente, împrumutate una dela cealaltă, și în definitiv 
consolidând amândouă concepțiunea antropomorfică. Fără o 
transformare de metodă iarăşi, nici noţiunea mișcării nu sar 
fi impus omului de știință. Noţiunea științifică a mișcării în 
univers nu se putea elabora în mintea omului, cât timp această 
minte era prinsă în mreaja fenomenelor însuşiri concrete. Tre- 
buia o nouă perspectivă, din care întregul univers eterizat să 
apară ca susținându-se pe legile unei voințe eterne ; voință care 
nu numai dispune ordinea în spaţiu, ci și succesiunea în timp. 
Apoi interesul pentru abstracțiune, fără de care știința în ge- 
nere nu poate prospera, cum s'ar fi putut oare răspândi în rân- 
durile unei lumi iubitoare de artă și stăpânită de simţuri ? 

Pentru înlăturarea tuturor acestor neajunsuri, trebuia o 
mare şi radicală transformare de metodă în cugetarea ome- 
nească ; trebuia o sguduire puternică, în urma căreia să se 





das wissenschaftsliche Beweisen, nämlich die Ableitung des in der Wahrnehmung 
gegebenen aus seinem allgemeinen Grunde“. W. Windelband, Geschichte der 
Philosophie. pag. 104. 

producă o schimbare de direcție în atențiunea lumei. Trebuia 
o regenerare a sufletului omenesc însuși. 

O asemenea regenerare o aduse creștinismul. Departe de 
a fi o vină pentru el faptul că a întrerupt desvoltarea științei 
antice, acest fapt este tocmai acela care a avantagiat mai mult 
desvoltarea științei noi, aceea pe care se fundează cultura noa- 
stră de astăzi. Nimicind vechea direcție științifică, el a făcut 
posibilă producerea uneia noi. Meritul creștinismului este de a fi 
favorizat, prin credințele și concepţiunile sale, elaborarea noilor 
metode cari constituesc această nouă direcţie. 

In adevăr, nimic nu era mai bine venit pentru progresul 
ştiinţei decât separaţiunea hotărită între suflet și materie. Ma- 
teria era, lăsată deoparte, urmând pasiv legilor ei; sufletul de 
altă parte străduind la o comunicatiune cu puterea divină. Intre 
materie şi suflet nici o complectare, nici un împrumut. Omul 
de ştiinţă scăpa astfel de tentațiunea de a mai alerga pentru 
explicarea fenomenelor materii la analogiile sufletești ; căci 
sufletul în gândul lui, sta departe, foarte departe. De asemenea 
acel ce medita asupra sufletului se ţinea în sfera lui, departe 
de materie. Baza antropomorfismului pseudo-ştiinţific era dă- 
rîmată. Rămânea antropomorfismul celălalt, cel religios, cel care 
explica înţelesul existenţei în sine față cu divinitatea ; dar 
aceasta pentru adevărata știință era cu mult mai puţin peri- 
culos. Acest antropomorfism se putea împăca prea bine cu 
multe din afirmările științei noi, în tot cazul cu toate afirmările 
științei asupra materiei. Existența unui Dumnezeu, binevoitorul 
şi în veci prevăzătorul, nu împiedică întru nimic ca materia 
să-și urmeze legile sale. Din potrivă, cu cât mai neschimbate 
sunt aceste legi, cu atât ele dovedesc puterea divină. Cu antro- 
pomorfismul religios suntem departe de antropomorfismul ari- 
stotelic. In cel religios conceptele individuale nu au ce căutau, 
toate sunt spulberate înaintea conceptului superior şi divin. De 
aceea pe baza antropomorfismului artistotelic nu era cu putinţă 
ştiinţa în înțelesul modern, pe când pe baza, etericului antropo- 
morfism creştin poate fi foarte ușor. Câţi oameni de știință e- 
xactă nu sunt şi astăzi pe deplin convinși de atributele lui 
Dumnezeu tatăl? Cât împiedică oare aceste convingeri activi- 
tatea lor? Intre astronomi, mai ales, sunt mulți foarte religioşi; 
a modificat această religiositate ceva din calculele lor? 

Separațiunea între suflet şi materie se adânci, prin cre- 
dința creştinismului. până într'atâta, încât nimeni nu mai gândi 
din nou la amestecul lor. Se lăsa teologilor, pe de o parte, câmpul 
liber al abstractiunii, în care ei puteau defini sufletul duvă voie; 
iar celor împinși de curiozitatea științifică, pe de altâparte, 
domeniul naturei materiale. Si se înlesni astfel tuturor speciali- 
zarea muncii si în acelas timp sansa de a nu cădea prea uşor în 
rătăcire.' Este drept că această separatiune se făcea la început 
cu sconul de a păstra pentru suflet toate onorurile si toată aten- 
țiunea. Dar scopul acesta nu se realiză decât pe jumătate. Ră- 
maseră încă destui oameni de stiintă cari continuară cercetările 
asupra materiei şi fenomenelor ei. deşi aceste cercetări nu du- 
ceau la glorie și la câstig. Acești oameni de stiintă grămădeau 
prin activitatea lor modestă clementele din care avea să se clă- 
dească odată mai târziu edificiul științei. când planul acestui 
edificiu era să fie gata. Nemaitiind tentaţi de speculațiunile 
vaste ale filosofiei, căci aceste speculațiuni priveau de aci îna- 
inte numai cunostinta sufletului, ei adunau puţinele cunoștințe 
datorite experientei, se interesau de fabricarea instrumentelor 
de cercetare, instrumente rudimentare, dar totusi suficiente 
pentru a deştepta curiozitatea. Astfel se scurse viața lor în um- 
bră, dar nu și fără folos. Când planul științei noi fu gata, ca 
prin minune zoreau lucrătorii la clădirea edificiului ei. Unii adu- 
naseră din curiozitate toate cunoștințele experimentale despre 
organisme ; alții, despre corpurile anorganice; alţii adu- 
naseră invenţii de matematică; alții în sfârșit se deprinseseră a 
mănui instrumentele de măsurătoare și preciziune. Fiecare stu- 
diase materia din propria pornire a curiozității sale, din iubirea 
pentru adevăr, si deaceea cunoștințele modeste ce aducea cu 
sine erau toate utilizabile. Aşa se și explică. cum la sfârşitul 
evului mediu, în mai puțin de un secol, când odată metodica 
nouei stiințe fu gata. materialul ei se grămădia ca prin mi- 
nune !). Galileo Galilei, unul dintre creatorii nouei stiinţe, își 
începe nemuritoarele sale Dialoguri și demonstratiuni matema- 
tice asupra mecnnicei şi legilor căderii corpurilor, cu următoa- 
rele simptomatice cuvinte : Nesecata activitate a renumitului 


1) Comp. Fr. Pricavet, Esquisse dune histoire generale ct comparec des 
philosophies médiévales, Ch. VIII. 

„vostru arsenal. domnilor Venețieni, îmi pare mie că pregăteşte 
„cugetătorilor un câmp vast de cercetare, mai ales în ceeace pri- 
„veste mecanica, căci fără întrerupere se construesc aci mașini 
„și aparate de către foarte numeroşi maieştri, între cari se gă- 
„sesc bărbaţi cu vaste cunoștințe si cu mare îndemânare” !), 
Istoricii explică, de obiceiu, această exuberantă activitate 
pe terenul științei prin ipoteza asa numitei venașteri a stiinței 
antice. Renastere a cărei științe ? A științei lui Aristotel, pe care 
imediat, după primele cuvinte, avea s'o combată aşa de nimicitor 
Galilei în chiar scrierea citată mai sus ? Știința care se găsea 
prin textele de retorică, pe cari le aduceau cu dânşii filosofii 
goniți din Constantinopol, în urma căderii acestei cetăţi în mâna 
'Tureilor ? Care stiință a renăscut ; când stiinţa în înţelesul pe 
care îl cerea un Galilei nu exista deloc în lumea antică ? 
Cuvântul renasterea” este o imagină de stil, el nu redă 
realitatea decât foarte unilateral. Fuarte unilateral o redă mai 
ales în ceeace priveşte desvoltarea ştiinţei. O renastere a stiinței 
antice, în înțelesul propriu al cuvântului, n'a existat la începutul 
erei moderne. Şi din fericire că n'a existat, căci dacă ar fi exi- 
stat, ea ar fi fost un puternic obstacol pentru stabilirea culturii 
moderne. Aceea ce a indus pe istorici în eroare şi i-a făcut să 
vorbească de o renaştere a ştiinţii, a fost un alt fapt. care este 
în adevăr asociat cu progresul ştiinţii. dar care nu constitue în- 
săși stiința. Este faptul renașterei gustului pentru științele na- 
turii. Acesta da, este indiscutabil. La începutul erei moderne 
elita inteligenţilor a revenit la cultivarea ştiinţei propriu zise, 
părăsind speculațiunile teologice ; știința a redobândit în socie- 
tatea modernă prestigiul de care se bucura în societatea antică. 
Dar gustul şi prestigiul care reveneau acum ştiinţei, după atâtea 
secole, nu aduceau cu dânsele și intronarea din nou a științei an- 
tice. Dinpotrivă prima manifestare a oamenilor de stiință din 
timpul modern, a fost combaterea fără milă a ştiinţei tradiţio- 
nale care se găsea păstrată tocmai în cărțile teologilor. Asa a 
făcut Galilei, Bacon, Descartes și aproape toţi fără exceptie. 


V. — O altă credință, propagată de biserica creştină și care 


1) Galileo Galilei in Ostwald's Klassiker der exakten Wissenschaften. Nr. 
li, pag. 1. 

a fost favorabilă indirect desvoltării ştiinţei, a fost credinţa în 
pregătirea sufletească a omului pentru viaţa cea eternă. Prin 
această credință s'a deprins inteligența omenească să privească 
desfăşurarea vieţii sufletești ca desăvârșirea unei activităţi ce 
îşi așteaptă sancţiunea dela viitor. Sufletul desfăcut de lanţurile 
cari îl legau de materie, eterizat, devenea un fel de entitate dina- 
mică, cu o cauzalitate proprie istorică, în funcțiune de timp '). 
Pregătirea lui în timp era o realitate, și Încă cea mai însemnată 
realitate pe care o duce sufletul cu sine şi dincolo de mormânt. 
După perfecțiunea acestei prgătiri îşi capătă el rangul şi re- 
compensa. In ceruri, el așteaptă judecata unei ființe atotștiu- 
toare, şi a-tot-prevăzătoare. Astfel credința pregătirei şi cre- 
dința judecății finale deprinseră inteligența omenească să vadă 
în fapte şi în activitate în genere un fel de realitate a parte, 
care se subsuma unei ordine aparte, unui determinism de suc- 
cesiune, diferit de ordinea în spațiu, care procura principalele 
caractere ale substanţialităţii, de care se ocupase exclusiv știința 
de până aci. Sufletul, și după el prin analogie natura întreagă, 
se înţelege dinamic, după legile nestrămutate ale divinității. 
Voința divină era motorul suprem, care punea în mișcare toate, 
pentru ca în urmă toate să se miște după legile sale. Legile 
acestea deveniră un fel de legi mecanice superioare, care planau 
peste întreg universul văzut din înălţimea unui ochiu divin. 

In privința aceasta sunt caracteristice următoarele re- 
flecţii ale lui Descartes, unul din creatorii ştiinții moderne și 
contimporan al lui Galileu. Le reproducem în întregime, fiindcă 
după părerea noastră ele sunt decisive în această chestiune. 





1) „Dem Christentum ward die Geschichte unvergleichlich viel mehr; 
nichts unterscheidet es mehr von allem Platonisinus als der Aufbau einer ge- 
schichtlichen Ordnung gegenüber seiner zeitlosen Betrachtung det Dinge. Dem 
Christentum galt die Geschichte als etwas schlechterdings Einziges und Ein- 
maliges, das Eintreten des Göttlichen in den menschlichen Kreis und die sonst 
so flüchtige Zeit hob unermesslich die Bedeutung des zeitlichen Lebens: innerhalb 
seiner sah sich der Mensch vor einer grossen Aufgabe gestellt und zu einer fol- 
genschweren Entscheidung aufgerufen, der endlose Rhythmus des Naturlaufes 
wich damit einem ethischen Drama. das alle einzelnen Zeiten zusammenhält”. R. 
Eucken, Philosophie der Geschichte. pag. 250 (in Hinncberg's Kultur der Ge- 
yenwart, Systematische Philosophi: }. 


TO 





A 


PUTEREA SUFLETEASCĂ 


Pentru a putea spune mai liber acea ce cuget, fără a fi 
obligat a urma, sau a critica diferitele păreri ale învăţaţilor, 
m'am decis să las toată această lume la disputele ei şi să 
vorbesc numai de ce s'ar întâmpla întro lume nouă, dacă 
Dumnezeu ar crea acum undeva în spaţiul imaginar destulă 
materie pentru a compune o asemenea lume; aducând-o 
(Dumnezeu) mai întâiu prin agitarea diferitelor sale părţi 
intr'un fel de chaos, cum numai poeţii ştiu imagina și pe urmă 
lăsând-o să se desfăşure comform legilor 'stabilite de dânsul, 
fără a-i da alt ajutor in afar de acela pe care il dă el de 
ordinar naturii. Aşa, mai intâiu, am descris materia dată. și 
am căutat să o reprezint pe aceasta mai clar decât orice 
pe lume, ferindu-mă înadins de a-i atribui, fie vreo formă 
sau calitate dintre cele cari formează obiectul discuțiunilor 
filosofice, fie orice alt lucru a cărui cunoștință să nu fie în- 
deajuns de naturală minţii noastre, în cât ignorarea ei chiar 
să nu se poată simula. După aceea am arătat cari sunt le- 
gile naturii; și bazându-mi argumentele mele pe niciun alt 
principiu, in afar de acela al perfecțiunii infinite a lui Dum- 
nezeu, am căutat să demonstrez că toate aceste legi sunt așa 
de evidente, că insuşi Dumnezeu, dacă ar [i să creeze mai 
multe lumi, in nici una din aceste lumi ele nar putea să lip- 
sească. După aceea um arătat cum cea mai mare parte din 
materia acestui chaos, în conformitate cu legile sale, se dis- 
pune şi aranjează în așa fel, în cât compune cerul; cum alte 
părţi compun pământul; altele planetele şi cometele; altele 
soarele şi stelele. Şi ajuns aci, am explicat pe larg lumina 
soarelui şi a stelelor; cum această lumină traverszază într'o 
clipă spaţiul imens al cerului şi cum ea se resfrânge după 
planete și comete asupra pământului. Am adăogat apoi multe 
alte cunoştinţe în ceea ce privește substanța, situația miş- 
cărilor și toate celelalte diverse calităţi ale cerului şi ale ste- 
lelor, aşa în cât asemănarea între lumea imaginată de mine 
şi cea reală să fie cât mai vizibilă. In special am arătat cum 
diferitele părţi ale pământului tind spre centrul acestuia; 
cum din cauza dispoziţiunii cerului şi a astrelor, dintre care 
mai ales a lunei, se produc fluxul şi refluxul apelor etc.... 
Cu toate acestea (cu toate multele asemănări dintre lumea i- 
imaginată şi cea reală) nu voesc să deduc că lumea reală 
a fost creată în modul presupus de mine, căci e mai pro- 
babil că dela început Dumnezeu a făcut-o deodată ceea ce 
este. Dar este sigur, şi aceasta este o părere admisă in ge- 
nere și printre teologi. că acțiunea prin care el (Dumnezeu) 
susține acum această lume este aceeaşi acțiune cu aceea prin 
care el a şi creat-o: aşa că şi in cazul că această lume reală 
ar fi inceput prin a fi un chaos: din momentul ce Dumnezeu 

a stabilit legile naturii, şi le imorumută acestora ajutorul 
său. ca să se desfășure după firea lor, arunci trebuie să con- 
chidem (fără a aduce prin aveasta vre-o atingere miracolu- 
lui creațiunei). că şi prin desfășurarea lor toate lucrurile 
materiale ar fi devenit aceea ce le vedem că sunt in prezent; 
şi natura lor este cu mult mai uşor să o înțele:cm. când 
le vedem desfășurându-se încetul cu incetul. decât când le 
vedem implinite deodată !), 


Astfel, după părerea filosofului care a contribuit mai mult 
decât oricare la stabilirea concepțiunii mecanice asupra univer- 
sului, Dumnezeu însuși n'ar putea, la o eventuală creaţiune a lu- 
mei. să urmeze alt plan, decât acela pe care îl indică legile me- 
canice. Puterea Dumnezeului creștin este infinit de mare, o re- 
cunoaşte şi Descartes, dar cu toate acestea oamenii de ştiinţă, de 
acord în această privinţă cu teologii, sunt cu toţii convinşi, că 
această putere nu înfrânge legile universului, odată stabilite. 
Legea şi puterea divină se definesc una prin alta: puterea divină 
se desfășură prin legi ; legea este puterea divină manifestată 
sub forma succesiunii. Nu tot așa era cu puterea divinităţilor 
înainte de creştinism. Puterea acestor divinități se manifestă 
după trebuinţele momentului, când favorabil, când nefavorabil 
omului, fără să urmeze o lege eternă ; singura lege eternă era 
pasivitatea omului față de această putere. 

Cauza schimbării produse în înțelegerea puterii divine, pre- 
cum și legătura stabilită între puterea divină şi legile mecanice, 
sunt datorite, în primul rând, schimbării de perspectivă din care 
privește acum omul destinul său propriu. In timpul culturii an- 
tice omul era stăpânit de grijele momentului ; atenţiunea sa era 
îndreptată spre actualitate. In urma creștinismului, această 
atenţiune se îndreaptă spre viitor. Dar această schimbare nu 
s'ar fi putut produce, fără o adâncă comoţiune sufletească, care 
să ridice violent pe om de sub grijele momentului. Schimbarea 
de perspectivă nu se putea produce prin convingere teoretică, ci 
prin o profundă credinţă religioasă. Această credinţă o aduse, 
precum spuserăm, creştinismul. 

Deacum înainte știința omenească avea posibilitatea să 
apuce şi altă direcție decât aceea cunoscută filosofiei antice : 





1) Descartes, Discours de la méthode, pour bien conduire sa raison et 
chercher la verite dans les sciences, cinquitme partie. 

interesul pentru cunoașterea legilor de cauzalitate era aţăţat ; 
ea, știința. avea să descopere aceste legi. Perspectiva era dată, 
acum mai rămânea de găsit metodele speciale şi cunoziinţele 
noi care avegu să satisfacă noile cerinţe sufletești. Crestinismul 
nu merse mai departe : el se multumi să deşștepte in sufletul 
omului interesul pentru noua perspectivă ; metodele speciale şi 
cunostintele veniră de sine în urmă, prin activitatea desinte- 
resată a inteligenţii omenești. Dar rolul lor nu fu oare şi fără 
acestea destul de însemnat? Nu fu el chiar hotăritor? 


VI. — Cultivarea inteligenţii omeneşti, sub punctul de ve- 
dere al abstracţiunii, este meritul care se tăgăduește mai puţin 
creștinismului. Mai toţi istoricii, chiar şi cei care văd în evul 
mediu grămădite tot felul de aberaţiuni, nu se pot substrage 
totuşi de a admira dialectica dobândită în timpul acesta de către 
mintea omenească, în domeniul abstracţiunilor. Păcat numai că 
această dialectică este întrebuințată, zic ei, pentru un scop aşa 
de puţin folositor. Cuvinte și iar cuvinte: acestea singure con- 
stituesc întreaga materie a discuţiunilor medievale. Pentru un 
cuvânt, cum bunioară, trinitatea, se duce o discuţie de secole; 
și, ce este mai trist, din discuţie rezulta mai adeseori persecuție 
si sacrificii de persoane. Bizantinii chiar pentru un cuvânt erau 
în stare să pornească un războiu civil. Cât mai folositor ar fi 
fost, pentru cultura omenească, dacă discuţia s'ar fi învârtit 
în jurul cestiunilor ştiinţifice. cestiuni precise şi uşor de con- 
trolat ! 

Dacă... negreşit ; dacă mintea omenească ar fi fost în stare 
să întreţie o discuţie asupra cestiunilor ştiinţifice, era mai fo- 
lositor să se scurteze, sau să se elimineze chiar cu desăvârşire, 
toată acea lungă pregătire, pe care o vedem continuându-se mai 
bine de zece secole ! Ce departe am fi fost astăzi, dacă imediat 
după ce crestinismul și-a răspândit practica sa morală, şi a des- 
chis în inteligențe o nouă perspectivă, activitatea științifică 
şi-ar fi reluat cursul întrerupt şi cu un nou avânt ar fi aşezat 
bazele mecanicii încă din secolul I sau al II-lea după Crist, fără 
să mai fi asteptat pe un Galilei şi Descartes! Dacă timpul n'ar 
fi si el o condiţiune reală a desvoltării culturii omenești, si prin 
urmare dacă el sar putea scurta după voie, negreșit că aşa ar 
fi fost prielnic unui adevărat progres! Din nenorocire, în mâna 

omului nu stă scurtarea timpului după voie ; nici măcar a tim- 
pului care condiționează desvoltarea unui singur individ, necum 
a timpului care condiționează cultura popoarelor. Inainte de a 
deveni un mare filosof, individul Descartes a fost obligat, când 
a fost copil, să înveţe literile, ca toţi copiii. Şi tot astfel s'a în- 
tâmplat şi cu istoricii, cari regretă timpul perdut în discuțiunile 
evului mediu : înainte de a fi ajuns istorici au fost copii, și au 
perdut o vreme însemnată cu asimilarea abstracțiunilor. De ce 
în desvoltarea culturii popoarelor s'ar petrece contrariul? 

In rezumat: Crestinismul a însemnat pentru cultura ome- 
nească un impuls puternic spre o viaţă mai largă şi mai intensă. 
Prin concepţiunea unei ordini ideale, opuse ordinei după pă- 
mânt, el a trezit în suflete o încordare, din care a rezultat mo- 
tive de activitate necunoscute celor vechi. A trezit, în primul 
rând, în conștiința omenească, prin îndatorirea impusă sufle- 
tului de a se pregăti pentru judecata finală, înţelegerea menirii 
istorice, și prin aceasta a îndreptat cercetările științifice spre o 
nouă direcţie. Legile de desvoltare ale sufletului au cerut o con- 
firmare în sistemul legilor de desvoltare ale naturii întregi ; și 
din această confirmare a rezultat treptat înlocuirea preocupa- 
ţiunii de a cunoaște substanţialitatea lucrurilor, preocupaţiune 
ce o găsim la baza știinţii antice, cu preocupaţiunea de a cu- 
noaște cauzalitatea lor, sau legile după care fenomenele naturii 
să desfășură în timp. Cu această nouă direcţie activitatea ştiin- 
țifică este adusă să pregătească culturii moderne caracterul său 
esenţial : acela de a fi un mijloc de prevedere. 

Tot prin creștinism, şi anume prin direcţiunile pe care el 
le provocă până la constituirea dogmelor sale, se dete ocaziune 
inteligenţii omenești să se deprindă cu întrebuințarea abstrac- 
ţiunilor; cu precisiunea cuvântului asociat gândirii. Fără această 
deprindere, nici direcțiunea cea nouă luată de activitatea știin- 
țifică nu ar fi ajuns la vre-un rezultat. Legile cauzale ale naturii 
nu se pot preciza așa de bine prin imagini intuitive, cât se pre- 
cisează prin simboale abstracte. Unii dintre oamenii de știință de 
astăzi, și din cei mai de seamă), au chiar convingerea că ima- 





1) Așa între alţi W. Ostwald, chimist şi filosof de frunte în mișcarea 
ştiinţifică contimporană. (A se vedea cuvântarea sa: Die Lleberwindung des 
Materialismus). 

gina intuitivă mai curând strică decât ajută înțelegerii ştiinți- 
fice. Cum s'ar fi pregătit mai bine funcțiunile de abstracțiune 
ale inteligenții omenești, dacă nu prin disputele pline de pa- 
timă, care au umplut perioada evului mediu ? Singură numai 
credința religioasă era în măsură să ridice importanța cuvân- 
tului, la importanța la care îl vedem astăzi. 

Numai biserica care propovăduia adepților săi, că : 


La început era cuvântul şi cuvântul era la Dumnezeu și 
Dumnezeu era cuvântul. 
Intru dânsul viaţa era ; și viaţa era lumina oamenilor ; 


numai ea putea să împlânte în mijlocul societăţii omeneşti forța 
de suggestiune a ideilor, şi dragostea luptei pentru idei. 

Aceasta mar trebui să se uite de oamenii de știință de 
astăzi. Lupta pentru idei este necunoscută lumei antice. Dacă 
timpul nostru o cunoaște şi foloseşte după urma ei, aceasta este 
graţie lungului șir de discuţiuni pătimașe ale evului mediu. 

Prin aceste discuţiuni, astăzi judecate ca sterile, s'a for- 
mat deprinderea de a lupta cu patimă pentru triumful unei idei 
abstracte ! 


Puterea sufletească. 0: gI 


CAPITOLUL Iv 


l. — Publicul cel mare presupune o adversitate naturală între re- 
ligiune şi ştiinţă. Sufletul şi corpul religiunei după F. Buisson. Re- 
ligiunea considerată ca un nume colectiv pentru artă, morală și 
ştiinţă. 

II. — Constatare istorică. Rolul atributelor divinității în for- 
marea postulatelor ştiinţei moderne. Matematica și metodele expz- 
rimentale. Matematica considerată către sfârșitul evului mediu ca o 
ştiinţă divină. Părerea lui Galileo Galilei. 

II. —  Impersonalitatea ştiinţei după filosofia materialistă. 
Ştiinţa considerată ca oglinda fidelă a unei reahtăţi obiective. Ero- 
rile filosofiei materialiste. Legile mecanice nu sunt legi fundamen- 
tale. Ştiinţa nu oglindeşte fidel realitatea obiectivă. Filosofia Kan- 
tiană. Teoria „lucrului în sine”. 

IV. — Panpsihologismul dedus greșit din filosofia lui Kanr. 
Idealismul magic al poeţilor romantici. 

V. — Conuinuatorii filosofiei Kantiene. Metoda criticistă și 
metoda genetică. E. Mach. H. Po'ncare, Felix Le Dantec. 

VI. — Caracterul științei moderne. Ajutorul ce-l dă ştiinţa pen- 
tru afirmarea personalităţii. Pretinsul ei faliment. Rezuma:. 


I. — In cercul acelora, cari nu s'au ocupat mai deaproape 
cu evoluţia științii, apropierea făcută mai sus între ştiinţă și 
religiune, și mai ales concursul pe care îl constatăm că l-a dat 
creștinismul la desvoltarea științii moderne, poate surprinde. 
In cercul publicului celui mare, religiunea trece de obiceiu ca 
o vrăjmaşă a ştiinții. După judecata acestui public ştiinţa n'a 
împrumutat nimic dela religiune, atât în aceea ce priveşte con- 
ținutul, cât și în ceace privește metoda. Ştiinţa, zice acesta, s'a 
ridicat pe aripile sale și își urmează elanul într'o direcţie cu 
totul opusă religiunii. Religiunea încătușează mintea și oprește 
libera desvoltare a personalităţii omeneşti. pe când știința din 

potrivă deschide minţii perspective grandioase şi cu acestea 
înmulțește motivele de desvoltare ale personalităţii. 


Noi nu avem dreptul de a rândui lucrul cert sub lucrul 
incert; evidența sub conștiința semi-obscură; rațiunea sub 
tradiţiune ; conştiinţa de sine sub conştiinţa altuia. Decât să 
condamnăm spiritul omenesc să se plece. la vârsta sa de 
maturitate, înaintea idolilor pe care el şi i-a cioplit odată în 
copilărie, mai bine am primi fără ezitare aceea ce sa de- 
numit cu mândrie:  „ireligiunea viitorului”. Această denu- 
mire nu ne face spaimă, și am primi-o fără greuriite, dacă 
ni s'ar demonstra că ea este tocmai termenul propriu şi numele 
legitim al adevăratei noastre stări sufleteşti 1). 


Autorul acestor rânduri, Ferdinand Buisson, cunoscutul 
pedagog francez, printr'o subtilă distincţiune între corpul și 
sufletul religiunii, găseşte mai la vale că această demonstrație 
nu este încă făcută decât în ceeace priveşte corpul, nu însă și 
sufletul religiunii. Corpul, adică întruparea în instituţiuni, 
dogme, mituri, ritual, etc., constitue partea schimbătoare și tre- 
cătoare a religiunii ; sufletul religiunii este partea care per- 
sistă etern. F. Buisson se opreşte la jumătatea drumului. El în- 
găduie încă religiunii să aibă o parte neperitoare, parte foarte 
eterică ce-i drept, căci în ea se confundă la un loc animismul, 
budaismul, creștinismul, mahometanismul, etc., adică toate for- 
mele trecute şi viitoare ale religiunii ; dar în sfârșit tot mai 
păstrează un ce care să-i atragă stima noastră. Majoritatea 
scriitorilor cari aparțin școalei lui Buisson mau însă această 
ingăduinţă. Pentru ei religiunea e condamnată cu desăvârșire. 

Iar de o eventuală înrâurire a ei asupra știinţii, nici vorbă, 
Ar fi o lovire adusă prestigiului știinţii. Știința nu a primit și nu 
va primi vreodată un ajutor din partea religiunii ! 

Această părere, sub ambele ei forme, este totuși departe 
de a corespunde istorici adevărate a culturii omenești. Această 
istorie ne dovedeşte, din contră, că înriurirea religiunei asupra 
stiinţii a fost continuă și indispensabilă. Si nu înrîurirea numai 
a părței aceleia neperitoare, pe care o distinge F. Buisson, nu- 
mind-o sufletul religiunei, ci înrîurirea ṣi a părței schimbătoare 
și trecătoare, adică înrîurirea corpului religiunii. S'ar putea 


1) F. Buisson, La religion, la morale et la science (1901) pag. 117. 

chiar zice, că mai ales aceasta din urmă a fost hotăritoare, în 
dezvoltarea științei, căci ea este singura care a putut aduce o 
diferenţiare dela o epocă la alta. Inriurirea sufletului religiunei, 
— a acelui suflet care după definiţiunea lui F. Buisson se re- 
duce la vaga aspiraţiune a omului spre divinitate '), — divini- 
tate care poate fi un idol, un zeu, sau un Dumnezeu creștin, — 
este o înriurire prea lipsită de elemente diferențiate pentru a fi 
folositoare științei. Pentru progresul ştiinţei se cere o înriurire 
pornită dintr'o sferă mai puţin omogenă. Și o asemenea sferă 
o poate constitui numai corpul religiunei : dogmele, institu- 
tiunile, ritualul, etc. Acestea stabilesc o deosebire între trecut 
si viitor; acestea introduc motive noi de activitate, dau ritmul 
încordărei. Aspiraţiunea vagă spre divinitate este incapabilă să 
producă comoţiuni puternice, care să determine schimbări de 
perspectivă. In ea totul se confundă şi se diluiază. Ea este 
starea potrivită sentimentelor de admiraţiune şi de linişte vi- 
sătoare. Dogmele, instituţiunile, ritualul, ete., corpul religiunei, 
cu un cuvânt, în el stă mişcarea ; de aci pornesc îndemnurile 
pentru schimbările sociale. Religiunea redusă numai la sufletul 
său, — la sufletul în înţelesul dat de Buisson, — ar fi planat 
prea sus şi n'ar fi agitat deloc lumea muritorilor. Ea ar fi fost 
chiar inutilă alături de ştiinţă, artă şi morală, cari au avut ca 
şi dânsa, în toate timpurile, acelaș fond de aspiraţiune spre 
ideal. 

F. Buisson, de altmintreli vede el însuși că această con- 
cluziune se impune : 


Morala. arta și știința, iată substanța însăși a -eligiunei 
viitorului. Această religiune nu poate şi nici nu vrea de 
acum inainte să aibă o altă substanţă. În loc de a perpetua 
iluziunea ei din copilărie, care o făcea să caute raze de lu- 
mină supranaturală pentru a deveni mai învățată za ştiinţa, 
mai artistică decât arta, şi mai morală decât morala ; ea, 
religiunea viitorului, va şti, că valoarea ei nu consistă, decât 
în valoarea pe care i-o vor da știința, arta și murala; şi 
că faţă de acestea ea va fi ca un nume colectiv, întocmai cum 
este și numele de filosofie pentru grupul studiilor psihice 2) 





1) Op. cit. pag. 120 şi urm. 
2) Op. cit. pag. 127—128. 

Religiunea, în rezumat, este eliminată cu desăvârșire, sau 
adusă la rolul unui concept, cu oarecare utilitate didactică... 


Pedagogul francez, desigur, exagerează. 


II. — Religiunea, judecând după datele istorice de până 
acum, a avut un rol covârșitor în desvoltarea ştiinţei; religiunea 
creștină, în special, după cum am arătat mai sus. Din acestea 
se poate deduce că rolul său nu va înceta nici pe viitor. 

După ce concepţiunile religiunii creștine sguduiră până în 
temelie cultura antică, și deschiseră alte perspective minţei ome- 
nești, bărbaţii de știință nu gândiră deloc să pună în evidență 
contradicţiunile în care cădeau aceste concepţiuni nouă faţă de 
afirmările științei aristotelice. Toată știința veche fu socotită 
ca o mare rătăcire. Direcţiunea ei fu cu desăvârșire părăsită. 
Nimeni nu gândi să apere aceea ce părea condamnat pentru 
totdeauna. Şi aceasta fu de mare ajutor tocmai științei ; căci 
numai astfel i se putea făuri ei noi metode și o nouă direcţiune. 

In adevăr, curând după ce dogmele creștine se consolidară 
şi sistematizară, începu o nouă epocă şi pentru știință. Cultiva- 
torii ei începură să aleagă din materialul adunat de știința an- 
tică, aceea ce convenea concepțiunilor creştine. Elementelor bune 
din acest material li se dete putinţa să se elibereze de sub 
vechia direcţiune ; ideile să se așeze într'o lumină nouă, mai 
intensă şi mai favorabilă progresului. Tendinţa antropomorfis- 
mului își schimbă caracterul. Ea deveni mai cuprinzătoare. Atri- 
butele lui Dumnezeu „tatăl a-tot-știutorul şi a-tot-prevăzătorul” 
se substituiră atributelor raţiunii omenești, înaintea căreia se 
închinaseră filosofii elini. Criteriul adevărului se dislocă și din 
noua sa pozițiune împinse la noui cercetări, cu totul nebănuite 
de știința antică. Natura începu să fie privită din punctul de 
vedere al fenomenelor sale, al legilor sale. Mişcarea capătă o 
realitate, fiindcă în ea se oglindesc mai clar manifestările vo- 
inţei dumnezeeşti. Bărbatul de știință întreabă de aci înainte 
natura asupra viitorului, fiindcă asupra viitonului erau îndrep- 
tate şi poruncile nouei religiuni. 


Să nu socotiți că am venit să stric legea, sau proorocii: 


nu am venit să stric, ci să împlinesc. 
Că amin zic vouă: până ce va trece cerul şi pământul, 

o iotă sau o cirtă nu va trece din lege, până ce vor 
fi toate. 


Toate se vor întâmpla cum este scris în ceruri. Lumea în 
care trăese muritorii, cu toate patimele şi năzuinţele ei, nu mai 
este lumea copie după o altă lume eternă și în veci aceeaşi, cum 
învățase un Platon, ci ea este însăși lumea reală, în care toate 
se leagă ca într'un imens proces de desfășurare spre un scop 
anumit. Fiecare moment al acestui proces își are realitatea sa, 
înţelesul său. Legile acestei lumi sunt legile lui Dumnezeu. 

Şi bărbaţii de știință încep să iscodească legile, cari s'ar 
împăca cu atributele divinității. Din această străduință se pro- 
duseră câte-va postulate conducătoare. Legile naturii urmară să 
fie simple; să fie armonice ca şi Dumnezeirea. Și nu numai le- 
gile naturii moarte, ci şi legile naturii organice. Societatea oa- 
menilor, precum și gruparea atomelor materiale, trebuiră să 
urmeze după niște legi universale și necesare, căci numai astfel 
se realizează în ele planul admis de divinitate. Ce nu corespunde 
postulatelor fixate în armonie cu atributele divinității, se în- 
lătură, ca neprobabil, ca eronat. Astfel știința nouă găsește în 
concepțiunea divinității creștine tăria postulatelor sale condu- 
cătoare. 

Acest serviciu, pe care creștinismul l-a adus altă dată 
științei se uită astăzi foarte ușor. Ştiinţa de astăzi, dimpreună 
cu înlăturarea acelor postulate conducătoare, înlătură şi orice 
titlu de recunoștință în favoarea creștinismului. Omului de 
știință de astăzi îi se pare, că rolul acelor postulate na fost 
tocmai important şi că activitatea științifică s'ar fi susținut şi 
fără ele. In această privință însă dânsul se înșală : postulatele 
au avut un rol foarte însemnat ; fără ele nu s'ar fi putut ajunge 
la metodele experimentale moderne. Ele au fost schela care pune 
pe zidar în poziţiune să zidească la înălțime. Fără postulatele 
simplicităţii și armoniei legilor naturei, în primul rând, nu s'ar 
fi putut ajunge la presupunerea că între legile naturei și rapor- 
turile matematice există o analogie ; iar fără această presu- 
punere nici plămădirea științei moderne n'ar fi fost cu putinţă. 
Ştiinţa modernă își datorează metodele şi avântul său, înainte 
de toate, uzului ce s'a făcut de raporturile matematice. Introdu- 
cerea metodelor experimentale n'a urmat, decât cerută fiind de 

aplicaţiunea matematicei. Raportul matematic constituia ipo- 
teza, pe care omul de știință avea să o verifice în lumea expe- 
rimentală. Dar la presupunerea, că raportul matematic poate 
constitui o ipoteză valabilă, cum s'ar fi putut ajunge oare, dacă 
imagina naturei nu ar fi fost mai înainte simplificată şi armo- 
nizată prin ajutorul postulatelor sugerate de atributele divini- 
tății ? 

Aceea ce omul de ştiinţă uită astăzi, se găsește în istorie 
consemnat în chipul cel mai cert. Scrierile ştiinţifice din secolul 
XV, XVI și al XVII, adică din perioada de formare a ştiinţei 
moderne, certifică până la evidență însemnătatea influenţei ve- 
nite din partea creștinismului. In special, sunt foarte convingă- 
toare în această privință scrierile matematicianilor din secolul 
XV şi XVI, acelea cari deschid era științei moderne. 

Majoritatea acestor matematiciani se luptă cu dificultatea 
de a lărgi câmpul de aplicațiune al măsurătoarei exacte. Gându; 
acestor matematiciani era încă departe de a bănui, că va veni 
timpul odată, în care prin ajutorul simboalelor matematice se 
va putea exprima mare parte din varietatea fenomenelor naturii ; 
el nu bănuia decât, că matematica avea înaintea ei o epocă de 
înflorire, în care se vor inventa simboale nouă, peste cele cunos- 
cute de ştiinţa antică. Matematica antică fusese mărginită la nu- 
merile întregi și raţionale, al căror câmp de aplicaţiune era, ne- 
greșit, foarte restrâns. Matematicianii evului mediu, prin ajuto- 
rul împrumuturilor făcute dela indieni și arabi, ale căror cuno- 
ștințe matematice depășeau pe acelea ale Elinilor, izbutiră trep- 
tat să lărgească vechiul concept al numărului, prin complectarea 
lui cu numerile fracţionare și iraționale. De aci un pas încă, și 
ideea că simbolul matematic poate prinde intuițiunea continui- 
tăţii și a mișcării fenomenelor nu mai era departe. Odată aceste 
intuițiuni prinse și redate prin simboale numerice, câmpul de 
aplicațiune al matematicei câștiga o extensiune enormă. Mate- 
maticianii îşi vedeau speculațiunile lor abstracte confirmate în 
lumea experimentală. Dar pasul decisiv, acela de a considera 
matematica ca o ştiinţă superioară, care să serve drept normă 
pentru celelalte cunoştinţe, aceasta nu putea să rezulte din con- 
tinutul însăși al matematicei de până atunci, ori cu cât entu- 
siazm ar fi fost el pus în evidenţă. Acest conţinut era prea sărac 
pentru a susține o asemenea convingere. Pe autoritatea mate- 

maticianilor, deaşișderea nu se putea încerca pasul. Această 
autoritate fusese ridicată ce-i drept, foarte mult prin scrierile 
școalei lui Platon ; dar nu atât de mult, ca să dea matematicei 
un rol așa de important. Fără un sprijin din afară, aristote- 
lismul nu ar fi cedat drepturile sale de superioritate câștigate 
în urma atâtor veacuri de răspândire. Trebuia sprijinul unei 
autorități străine de știința însăși: sprijinul unei autorităţi ne- 
discutate și superioare atât lui Platon, cât și lui Aristotel, 

Acest sprijin veni din partea credinţei pe care o avea cre- 
ştinismul în perfecțiunea științei lui Dumnezeu. Dumnezeu „a- 
tot-ştiutorul” și „prevăzătorul” nu cugeta în imagini sensibile, 
căci atunci s'ar fi scoborit până în a se asemăna omului ; știința 
lui trebuia să fie desbrăcată de ceeace ar fi putut reaminti ma- 
teria. Știința lui Dumnezeu nu se putea concepe decât ca ase- 
mănată matematicei : ştiinţă pur ideală și desbrăcată de orișice 
însusire subiectivă. Susţinuţi de această credință, matemati- 
cianii câștigară pasul dorit. Matematica deveni știința norma- 
tivă pentru toate celelalte științe, căci în conceptele matematice 
se resfrâng, după credința creştină, razele luminei divine în 
chipul cel mai curat. Crişice om de ştiinţă trebuie să ia ca model 
matematica. 

Așa se ridicară la mare cinste cercetările matematice. Pe 
lângă matematicianii specialiști cari o cultivau cu entusiasm, 
toți voiră să facă matematică : filologi, teologi, artisti, până și 
medicii și comercianții. Titlurile scrierilor matematice, mai cu 
seamă acelea asupra proporţiunilor, cari sunt premergătoare 
geometriei analitice de mai târziu, trădează misticismul conţinu- 
tului. Paciulo și Finaeus scriu tratate asupra proporţiunilor di- 
vine ; Albertus de Saxonia amestecă în sfera cercetărilor de 
matematică preocupațiuni de teologie şi astrologie ; Nicolaus 
Cusanus, bazat pe metoda coincidențelor, pe care o găsește în 
matematică, pretinde a fi în stăpânirea adevăratei științei uni- 
versale, etc. Matematicianii dau tonul și direcţiunea ştiinţei ce 
se pregătește !). 

Un ecou apropiat al acestui imn de admiraţiune pentru ma- 





1) Comp. Moritz Cantor, Vorlesungen über Geschichte der Mathematik. 
H. Cap. 48 şi urm.: Rădulescu-Motru, Zur Entwickclung von Kant's Theorie 
der Naturcausalitiit. pag. 7 si urm. (In Wundt's Philosophische Studien, 1893— 
1894). 

tematică îl găsim în scrierile lui Galileo Galilei. Iată ce zicea 
acesta în Dialogo sopra îi due massumi sistemi : 


Cuvântul de înţelegere omenească poate fi intreiuințat în 
două moduri și anume în înțelesul de cunoștință intensivă. 
şi în înțelesul de cunoștință extensivă. Ca extensivă, adică 
judecată după mulțimea lucrurilor ce se pot cunoaşte, lucruri 
cari pot fi infinit de multe. înțelegerea omenească nu insem- 
nează aproape nimic. chiar dacă ea ar cuprinde mii de lu- 
cruri; căci miile sunt nimica în comparaţie cu infinitatea. Ca 
intensivă însâ. adică judecată după perfecțiunea cu care 
ea ne dă adevărul izolat, înțelegerea omenească, socot eu, 
este în mâsură să pătrundă la adevăruri așa de perfecte şi 
să fie aşa de sigură de ele. cum nu se mai poate altfel în 
natură. Aci la înțelegerea intensivă aparțin cunoștințele de 
matematică pură şi anume cele de geometrie și critmetică, 
De sigur spiritul lui Dumnezeu cuprinde cu mult iai multe 
cunoștințe matematice decât spiritul omului, el le cuprinde 
pe toate absolut. Dar și înțelegerea omenească, în atât cât 
cuprinde ea din cunoştinţele matematice, se aseamănă, după 
părerea mea cu însăși înțelegerea spiritului lui Dumnezeu; 
căci și intelegerea omenească pătrunde până la cunoștința 
necesităţii adevărului  mutemat:c. și un mai inal grad de 
existenţă nici nu există, 


Apoi mai departe : 


Ca să mă exprim mai bine, declar dar că adevărul, a cărui 
cunoștință o mijloceşte  demonstraţiunea matematică, același 
este cu adevărul pe care îl cunoaște și înțelepciunea dum- 
nezeiască ; cu deosebirea numai, pe care mă și grăbesc să 
o acord, că felul in care cunoaște Dumnezeu infinitul număr 
de adevăruri, este cu mult superior felului în care cunoaște 
omul. Noi oamenii procedăm pas cu pas, dela o concluziune 
la ala. pe când Dumnezeu cunoaște totul prin simplă in- 
tuițiune. Astfel noi, s. ex.. ca să ajungem la cunoştinţa câ- 
torva proprietăţi ale cercului. cari sunt în număr infinit 
de multe, stabilim mai întâiu definiţia uneia. a celei mai simple, 
şi apoi procedăm treptat din argumentaţiune în argumen- 
taţiune la stabizirea unei a doua, unei a treia, unei a patra, 
şi așa mai departe. Dumnezeu insă pătrunde dintr'odată, 
fără să aibă nevoie de argumentări făcute pas cu pas, toate 
proprietăţile câte le are cercul, prin simpla intuiţiune. . 
Cu toată această deosebire, eu nu despreţuesc de loc în» 
țelegerea omenească . . . Din potrivă. cu cât privesc mai 

atent la câte cunoștințe a dobândit omul. cu atât mă conving 
că spiritul acestuia este o operă a lui Dumnezeu. şi incă 
o operă dintre cele mai perfecte `). 


Un ecou mai îndepărtat al aceluiaș imn de admiraţiune îl 
găsim până în scrierile lui Newton °). 


III. — Dar ne grăbim să intrăm în miezul cestiunii și să 
răspundem la întrebarea pe care, probabil, o au pe buze mulți 
dintre cititorii cari ne-au urmărit până aci. 

Foarte bine, ni se va zice, admitem că pentru a se desface 
de tendința antropomorfică, care stăpânia cultura antică, știința 
a avut nevoie de sprijinul creștinismului, căci fără o comoţiune 
puternică religioasă nu s'ar fi putut schimba perspectiva jude- 
căţii omeneşti ; dar, odată acest sprijin dat, legătura între 
ştiinţă și religiune încetează. Fiecare își urmărește drumul său 
aparte. Religiunea de astăzi, şi în special cea creștină, rămâne 
tot antropomorfică, deși într'un înţeles mai înalt decât era reli- 
giunea popoarelor primitive ; pe când ştiinţa, dinpotrivă, elibe- 
rându-se treptat de sub antropomorfism, reprezintă tocmai ten- 
dința opusă. 

Nu e om cult din ziua de astăzi, care să nu facă această 
deosebire dintre ele. Religiunea răspunde le cerinţele sufletești 
ale omului, și ca atare, pune semnificaţia personalității ome- 
nești mai presus de orice; pe când ştiinţa răspunde la cerinţele 
adevărului obiectiv, şi ca atare, nu este angajată să dea perso- 
nalităţii omeneşti o importanță mai mare decât o au și cele- 
lalte lucruri ale naturei. Cum se poate vorbi atunci de o in- 
fluență între ele ? Religiunea nu poate influența știința decât 
în rău, adică numai pentru a o face să devieze dela drumul său 
natural, sau a o face să se reîntoarcă la vechiul său stadiu de 
antropomorfism, asupra căruia cu toţii suntem de acord, că tre- 
buie condamnat. Idealul fiecărei religiuni consistă în adoptarea 
din partea proseliților săi a unui tip de viaţă realizat într'o per- 
soană sublimă, cum este aceea a lui Christ pentru creştini, bu- 
năoară ; pe când idealul științei este înainte de toate imperso- 





1) Galileo Galilei, Dialog über die beiden hauptsăchlichsten Wfeltsysteme 
das ptolemăische und das kopernikanische (trad. E. Strauss) pag. 108—110. 
2) Isaac Newton, Opticae Lib. III, quaestio XXVII—XXXI. 

nal ; în el se resfrânge determinismul obiectiv al universului. 
Cum poate fi dar vorba de o legătură între religiune și știință.. 
şi încă mai ales, cum poate fi vorba de o influenţă folositoare 
din partea religiunii asupra științei ? 

Care este răspunsul nostru la aceste obiecțiuni ? 

Mai întâiu vom începe printr'o constatare. Caracterizarea 
dată mai sus științei, si care se bucură de o mare trecere în ju- 
decata publicului, nu este recunoscută astăzi de către toți oa- 
menii de știință. In timpul din urmă vocile celor cari susțin că 
știința este şi ea legată de cerinţele sufleteşti ale omului sunt în 
creştere. Acei cari susțin din contră, și fără rezervă, teoria deo- 
sebirii fundamentale între știință și religie și cari fac din știință 
o disciplină intransigentă pentru tot ce reamintește cerințele per- 
sonalităţii omenești, sunt astăzi numai o parte din lumea oame- 
nilor de ştiinţă și o parte, care după toate probabilitățile, tinde 
să se micşoreze. Importanţa lor era mai mare cu un secol, două, 
în urmă. Sub numele de filosofi materialisti, și fiziciani mecani- 
cişti, ei au stăpânit altădată opinia publică europeană și au vor- 
bit în numele științei în mod exclusiv. Astăzi însă importanța 
lor a scăzut mult ; și nu e departe timpul când are să scadă și 
mai mult. Filosofii și fizicianii contimporani se depărtează din 
ce în ce mai mult de teoria materialismului și mecanicismului 
de odinioară. Publicul cel mare, dacă nu a prins încă în con- 
ştiinţa sa începutul acestei transformări ce se pregătește în în- 
țelesul ştiinţei, aceasta nu împedică deloc ca mersul acestei tran- 
sformări să se urmeze. Dealtfel mai totdeauna publicului îi plac 
transformările deja împlinite. Când filosofii materialiști și ne- 
canişti nu vor mai avea niciun partizan în cercul oamenilor spe- 
cialiști, atunci probabil, și numai atunci. favoarea publicului se 
va întoarce dela dânșii. Până în momentul din urmă concep- 
iunile materialiste și mecaniste trăesc în judecata publicului în 
virtutea legii inerției. Dar să intrăm în discuţie, fără a ține 
seama de constatarea aceasta de fapt. 

După concepțiunile materialiste și mecaniste, știința se 
desparte, în adevăr, de toate celelalte manifestațiuni ale culturii 
omenești prin caracterul său de o absolută impersonalitate. Pe 
când toate celelalte manifestațiuni păstrează caracterul unor 
opere omenești, şi ca atare se pot explica din utilitatea lor pen- 
tru un anumit moment istoric, știința singură apare ca des- 

prinsă de orişice determinare de natură istorică. Știința pla- 
nează deasupra contigenţii istorice. Ea este aceeaș pentru toate 
timpurile şi pentru toate locurile. Rezultatele ei privesc uni- 
versul întreg, fără o deosebită preferință pentru personalitatea 
omului. Ea cuprinde adevărul, așa cum acesta este în sine, in- 
diferent de mintea care îl percepe, relativitatea omenească nu 
o atinge câtuşi de puţin. Din lăuntrul ei s'a eliminat tot ce poate 
fi în legătutră cu subiectivitatea omenească. Din această cauză 
desvoltarea ei îşi are asigurată o cale cu desăvârşire aparte și 
independentă. Formele culturii se pot schimba, dimpreună cu 
bazele vieţii sociale, știința însă rămâne neschimbată ; ea trece 
din o formă de cultură în alta, fără să se resimtă de schimbările 
istorice produse. 

Iar pentru a ne întări convingerea că acesta este adevă- 
ratul caracter al științei, concepţiunile materialiste şi mecaniste 
ne dau în acelaș timp următoarele teorii asupra universului și 
în special asupra omului. 

Universul întreg, corpul şi sufletul omenesc dimpreună, 
este un produs al materiei, şi materia este neinfluențabilă de 
spiritul omenesc. Materia se poate descompune în atomi, sau 
părticele elementare, identice, ca natură, între dânsele. Mişcarea 
acestor atomi, sau părticele, este cauza primordială a tuturor 
fenomenelor din univers. Poate schimbările pe cari le percepem 
noi, cu simţurile noastre, se pot reduce în definitiv la mișcarea 
atomilor sau a părticelelor materiale. Materia este ultimul sub- 
strat al naturii, şi legile mecanice ale mişcării atomilor sunt 
prototipul tuturor legilor cari guvernează fenomenele naturii. 
Cunoscând legile mecanice, cunoaștem legile fundamentale ale 
universului, la cari toate celelalte legi trebuesc odată să fie 
reduse. Cunoscând substratul materiei, cunoaștem substanţa fi- 
rei însăși, a universului din afară de noi, precum şi a lumei din- 
lăuntrul sufletului nostru. Materia şi legile de mişcare ale păr- 
ticelelor ei conztituese obiectul principal al științei adevărate. 
Cum însă materia şi legile mecanice ale acesteia nu pot fi in- 
fluenţate de subiectivitatea omului şi nu se pot schimba după 
cerințele acestei subiectivităţi, nici ştiinţa nu poate fi influen- 
tată şi nu se poate schimba. Intocmai ca materia, care îi ser- 
vește de obiect, ştiinţa este desprinsă de aceea ce constitue per- 
sonalitatea omenească, ea nu are deci nici o legătutră cu cerin- 

tele religioase, şi în genere cu nici o manifestare a culturii în 
care trăește această personalitate ; ştiinţa planează fără atin- 
gere deasupra personalității omenești. 

Concluziunea aceasta apare, la prima vedere, cum nu se 
poate mai clară și mai bine fundată. Ea derivă din premise 
pretinse sigure și anume: Premisa întâi, materia și mişcarea, 
care formează obiectul ştiinţei, sunt eterne și strict determinate 
de cauzalitatea mecanică ; ele apar în lumea noastră experi- 
mentală aşa cum lanţul acestei cauzalităţi le condiţionează să 
fie. O influenţă externă asupra lor n'are loc, din nici o parte. 
Celui care ar afirma o asemenea influenţă, i se poate răspunde 
cu cuvintele cu cari Laplace a răspuns lui Napoleon I, când 
acesta l-a întrebat dacă în scrierea sa, Traité de mécanique cé- 
leste, a lăsat vre-un loc şi pentru Dumnezeu. Laplace răspunse 
atunci : n'am avut nevoe, Sire, de o asemenea ipoteză! Aşa 
poate zice orişice om de ştiinţă, care admite că totul se reduce 
în ultimă analiză la atomi materiali și miscare. Nu este nevoie 
de vre-o cauză externă, în afară de acele cari rezultă din distri- 
buirea materiei. Apoi a doua premisă e tot așa de sigură: 
Stiinţa este ţinută să se mărginească la obiectul său și să fie 
oglinda fidelă a acestuia. Un obiect cu desăvârşire independent 
de subiectivitatea omenească, guvernat de legi externe şi strict 
mecanice, nu poate fi bine cunoscut decât prin mijlocirea unei 
științe cu caracterul de necesitate și universalitate, pentru toate 
timpurile și pentru toate locurile. Altmintreli şiinţa mar mai fi 
oglinda fidelă a obiectului ce este să fie cunoscut. Si acum con- 
cluzia de mai sus se impune: Intre ştiinţă şi personalitatea 
omenească nu poate fi nici-o legătură. Chiar dacă știința sar 
ocupa cu studiul personalității omenești însăşi, şi totuşi ea n'ar 
eşi din această normă. Personalitatea omului, ca să formeze 
obiectul ştiinţei, trebue să se reducă şi ea mai întâi la materie 
şi mișcare, şi odată redusă la aceste două elemente pierde orișice 
caracter de subiectivitate. Știința asupra ei devine atunci tot 
aşa de obiectivă ca şi ştiinţa asupra materiei. 

Aşa raţionează filosoful materialist, sau mecanicist ; 
adică omul de știință care socotește că se pot explica toate fe- 
nomenele naturii prin proprietăţile materiei şi legile mişcării 
mecanice. 

De unde provine greşala acestui raționament, dacă greșală 

este ? Ea nu poate proveni decât din neexactitatea uneia, sau 
a ambelor premise, deducțiunea ea însăși, fiind făcută după 
toate regulile logicei formale. 

In adevăr, neexacte sunt ambele premise, atât afirmarea 
că totul se reduce la materie şi mişcare ; cât și afirmarea că 
ştiinţa este o oglindă fidelă a obiectului real cu care ea se 
ocupă. Să le arătăm pe scurt pe una și pe alta. 

Neexactitatea primei premise, a fost pusă în discuţie de 
mult de către filosofii spiritualisti. Aceștia au susținut în toate 
timpurile, că materia nu constitue substanța fundamentală şi 
unică a realităţii. Materia este „o posibilitate”, „o aparenţă”, „o 
față a realităţii” numai, şi nu întreaga realitate. Dar filosofii 
spiritualiști, după vremuri, nu se mulțumiau cu simpla arătare 
a neexactităţii pe care o comiteau materialiștii prin afirmarea 
lor, ci ei aveau pretențiunea să restabilească adevărul asupra 
substanței reale, punând substanţa spirituală în locul celei ma- 
teriale și legile sufleteşti în locul celor mecanice. Această pre- 
tențiune a lor, bazată și dânsa pe o neexactitate, prelungea pre- 
stigiul teoriei materialiste. Intre două neexactități, omul de 
știință, în loc de a renunța la amândouă. prefera pe cea mai 
putin neexactă în aparență, și astfel adeseori prefera neexacti- 
tatea materialistă. Numai dela jumătatea secolului al XIX-lea 
înainte începe să-şi pericliteze prestigiul său teoria materialistă. 
La sfârșitul secolului al XIX-lea acest prestigiu nu mai exista. 
Astăzi filosofia materialistă si mecanicistă este în continuă des- 
creștere în ceeace priveşte numărul adepților. Dar această des- 
creștere nu este provenită din cauza victoriei repurtate de filo- 
sofia spiritualistă, care i-ar fi ocupând locul. Nimicirea mate- 
rialismului provine din răspândirea pe care o câștigă din ce în 
ce mai mult o nouă teorie asupra universului, și anume teoria 
energetică. După această teorie, ultima substanță a realităţii 
consistă nu în materie și mişcare, ci în energie. Materia și mi- 
scarea sunt numai niște forme ale energiei. Legile transformării 
energiei sunt legile fundamentale ale universului. Materia cu- 
noscută nouă este numai un moment în procesul acestei trans- 
formări. Energia este singura, adevărata realitate de care are 
ştiinţa să se ocupe. Concepţiunea materialistă, sau mecanicistă, 
este o concepţiune recunoscută ca exagerată şi deci neexactă. 
Prestigiul său în trecut se reazimă pe prestigiul pe care l-a avut 

ştiinţa mecanicei. Această știință a fost la inceputul erei mo- 
derne cea dintâiu constituită ; pe baza ei apoi s'a ridicat con- 
cepțiunea filosofică, după care totul în natură se explică prin 
legile mișcării. Faptul, că legile mecanice au fost descoperite 
mai întâiu, a atras după sine presupunerea greșită, că legile 
mecanice sunt şi fundamentale pentru explicarea universului. 


Părerea, că mecanica trebue considerată ca bază pentru 
toate celelalte ramuri ale Fizicei, şi că toate fenomenele fi- 
zize trebuesc explicate prin mecanică. este după noi. o pre- 
judecată. Aceea ce a precedat istoriceşte nu trebue să de- 
vină totdeauna o bază pentru întelegerea a tot <c vine în 
urmă. În măsura în care se cunosc mai multe fapte nouă, pot 
să fie introduse și principii nouă. Astăzi nimeni nu poate şti. 
cari din fenomenele fizice sunt mai fundamentale. Poate că 
fenomenele mecanice sunt tocmai cele mai superficiale; poate 
că toate sunt egal de fundamentale. Chiar și în mecanică. 
noi nu considerăm prima lege descoperită, legea pârghiei. ca 
fiind o lege fundamentală pentru toate celelalte. 

Concepţiunea mecanicistă ne apare nouă ca o concepţiune 
explicabilă istoriceşte:  scuzabilă, chiar până la un punct; 
pentru timpul său, utilă; dar în definitii însă ca o ipoteză cu 
totul artificială 1), 


Astfel se exprimă cea mai recunoscută autoritate știinţi- 
Tică în materie de istorie a științei mecanice °}. 

Inlocuindu-se însă legile mecanice ale părticelelor de ma- 
terie cu legile de transformare ale energiei, concepţiunea me- 
canicistă cu concepţiunea energetică, nu ajungem însă la acelas 
rezultat în ceeace priveşte cestiunea ce ne preocupă? Legile 
energiei nu sunt şi ele legi necesare și universale, şi ca atare în 
nici-o legătură cu cerintele personalității omeneşti ? 

Această nouă întrebare, care ne introduce în inima filc- 
sofiei ştiinţifice contimporane, o rezervăm pentru mai târziu, 
Deocamdată ne mărginim la constatarea neexactității concep- 
tiunii, aşa cum am găsit-o formulată de filosofia materialistă, 
și ‘recem la a doua premisă, enunțată mai sus. Stiinta este ea 
o copie fidelă a obiectului cu care se ocupă ? 


1) E. Mach, Dic Mechanik in ihrer Entwickelung. pag. 467. 


2) Comp, A. Rev, La théorie de la Physique chez les physiciens contem- 
porains, pag. 78 şi urm. 

Aceeaşi neexactitate o constatăm şi aci. Știința este de- 
parte de a fi o copie fidelă după obiectul studiat. Acesta este un 
adevăr recunoscut astăzi aproape de unanimitatea oamenilor de 
ştiinţă. Meritul de a-l fi pus în evidenţă revine în primul rând 
filosofului Kant. 

Ştiinţa cea veche, precum și știința din Apusul Europei 
până la sfârşitul secolului al XVIII-lea, au trecut pe lângă pro- 
blema raportului dintre ştiinţă și obiect fără a-i da o deosebită 
atenţiune. Se părea că problema nu prezintă o soluțiune alta, 
decât aceea împărtășită de credinţa naivă a omului de bun simț. 
Obiectul, după credinţa acestuia, se răsfrânge în conştiinţa ome- 
nească prin mijlocirea simţurilor, şi aci, pe baza imaginii obiec- 
tului, copia fidelă a realităţii, se constitue cunoștința despre 
oibect. Intre obiect şi cunoștință există un raport direct de echi- 
valență, cea din urmă fiind traducerea celui d'intâiu. Simţurile, 
negreşit, pot să înșele câte-odată; această bănuială au avut-o 
de mult oamenii de știință; prin urmare nu toate cunoștințele 
pot fi adequate obiectelor lor externe ; dar acele obiecte, cari 
reușesc să înconjure nesiguranța simţurilor şi pătrund în con- 
știință pe o cale directă, prin revelaţiune, bunăoară, sau prin ra- 
ţiune, acelea sunt însoțite totdeauna și de o cunoștință exactă. 
Afirmările asupra acestor obiecte sunt tot atât de evidente, ca 
și obiectele însăși. Aşa de evidente încât se poate deduce exi- 
stența acestora din urmă, adică a obiectelor din afară, din e- 
xistența celor dintâiu. Așa în celebrele argumentaţiuni ontolo- 
gice ale filosofiei medievale și ale filosofiei din sec. al XVIII-lea. 
In acestea se deducea existența unei substanţe reale din evidenţa 
unei cunoștințe sau unei idei pe care o concepea rațiunea. „Prin 
substanță”, zice Spinoza, „înţeleg aceea ce se poate înţelege de 
„Sine, adică aceea ce se poate înțelege din conceptul său, fără a 
„fi nevoe de ajutorul unui concept străin” !). Tot ce se înţelege 
clar și de sine trebue să şi existe ; căci de unde existenţa con- 
ceptului, dacă nu din existența obiectului ? 

Această problemă a raportului dintre obiect și cunoștință, 
nu fu cu destoinicie supusă discuţiunii, decât deodată cu apari- 
țiunea nemuritoarei scrieri a lui Iem. Kamt, Kritik der reinen 
Vernunft, din 1781. Dela această dată începe o nouă epocă în 





1) B. Spinoza. Die Ethik (trad. I. Stern). |, 3. 

istoria filosofiei, și în special în istoria problemei ce ne pre- 
ocupă. 

Intenţia noastră nu este să dăm rezumatul întregii filosofii 
a lui Kant, deşi aproape întreaga această filosofie se referă la 
problema ce urmărim. Ne mulțumim a rezuma părțile sale mai 
puțin controversate. afirmările trecute în domeniul adevăruri- 
lor împărtășite de majoritatea oamenilor de ştiinţă din timpul 
nostru. 

Kant, prin critica ce întreprinde asupra funcțiunilor inte- 
lectului, ajunge să răstoarne raportul stabilit mai sus dintre 
obiect şi cunoștință. In loc de a considera cunoștința ca o copie 
a obiectului, el consideră obiectul ca depinzând de condiţiunile 
cunoștinții. Formele și funcțiunile cunoștinţii impun obiectului 
modul său de apariţiune. Obiectul ne apare ca existând în timp 
şi în spaţiu, nu datorită existenţei sale dintr'un timp sau spaţiu 
real, ci fiindcă timpul și spaţiul sunt intuiţiunile a priori ale 
perceperii noastre omenești. Fără aceste intuiţiuni nici-o ima- 
gină nu se poate forma în conștiința noastră. Obiectul apare, de 
asemenea, ca o unitate, împrejurul căreia se grupează atributele 
sau proprietățile sale, și pe baza unei asemeni unități noi pro- 
cedăm la stabilirea diferitelor judecăţi asupra obiectului. Dar 
iarăși, această unitate nu e datorită obiectului însuși, ci intelec- 
tului nostru, care aperpece impresiunile externe numai subsu- 
mându-le unităţii sale funcţionale. Fără intuiţiunile înăscute de 
timp si de spaţiu, n'ar fi posibilă imagina intuitivă a obiectului. 
Fără unitatea de apercepţiune, n'ar fi posibilă constituirea ex- 
perienţei externe, cu legătura dintre obiecte și însușirile sale. 
Intuiţiunile a priori ne fac posibilă imagina obiectului presupus 
în afară de noi; unitatea apercepţiunii, și conceptele, cari de- 
curg din această unitate, ne fac posibilă apoi judecata asupra 
obiectului. Obiectul există aşa cum ni-l prezintă condiţiunile «a 
priori ale intelectului nostru, căci imagina lui externă este pro- 
dusul acestor condițiuni ; cu alte sau cu mai numeroase intui- 
ţiuni a priori, sau cu o funcţiune aperceptivă neunificată, ima- 
gina obiectului extern ar deveni alta. Nu intelectul este oglinda 
în care se răsfrânge fără modificare impresiile lumii externe şi 
ştiinţa, prin consecință, nu e o însumare a acestor impresiuni res- 
frânte; ci lumea externă este oglinda în care ne zărim noi chipul 
de organizare a intelectului nostru, resfrângându-se în afară, 

iar ştiinţa o elaborare impusă de condiţiunile a priori ale ace- 
luiaş intelect. Este dar tocmai contrariu de ceeace susţinuseră 
filosofii antici, şi filosofii până în secolul al XVIII-lea. Deaceea, 
cu drept cuvânt, consideră Kant filosofia sa ca o revoluțiune în 
domeniul cunoştinţii. El o şi compară cu revoluțiunea, pe care 
cu trei secole înainte o produsese Copernicus în domeniul as- 
tronomiei. In loc de a pleca dela obiect pentru a explica orga- 
nizarea datelor conștiinții noastre în experienţă și știință, el 
pleacă, invers, dela organizarea conștiinţii pentru a explica apa- 
rițiunea obiectului. Şi Kant analizează pe larg organizarea ace- 
stei conştiinţe, din care decurge apoi modalitatea experienţii și 
în consecinţă principiile fundamentale ale științei. El enumeră 
astfel diferitele genuri de judecată, cari se subsumează unităţii 
de aperceptiune, şi după felul cărora se clasifică afirmaţiunile 
omeneşti : judecăţile de cantitate, de calitate, de relaţiune şi 
de modalitate. Pe baza acestei analize el alege în domeniul 
ştiinţei aceeace este necesar și universal, adică aceea ce se leagă 
cu necesitate și universalitate de condițiunile a priori ale con- 
ştiinţei omenești şi aceea ce este contingent și supus controlului 
experientei. Rezultatul acestei alegeri este o reconfirmare în 
parte a teoriilor pe cari oamenii de știință le stabiliseră înainte 
de dânsul. Kant ajunge la rezultatul, că matematica şi ştiinţele 
naturale pure (adică tocmai mecanica) sunt științele cari ne dau 
cunoştinţi universale şi necesare, în deosebire de celelalte ştiinţe 
cari ne dau cunoștințe aproximative, supuse adică la verificarea 
experienţei viitoare. 

Acest rezultat pare, la prima înfățișare, că micşorează 
importanţa revoluțiunii pe care gândise Kant că o produce în 
filosofie. Dar această bănuială nu se suţine decât înaintea unui 
examen superficial. Importanta filosofiei kantiniene nu stă în 
rezultatele sale privitoare la clasificarea științelor ci în punctul 
de vedere nou pe care ea îl introduce în judecarea raportului 
dintre obiect şi cunoștință. Deşi Kant ajunge la acelaș rezultat, 
în ceeace priveşte clasificarea matematicei şi mecanicei, ca şi 
majoritatea, filosofilor materialisti şi mecanişti dinainte de dân- 
sul, totuși între modul cum el ajunge la acest rezultat si cum 
au ajuns ceilalți. si mai ales între caracterizarea pe care el o 
dă matematicei și mecanicei, în deosebire de celelalte ştiinţe, 
și între caracterizarea pe care o dăduseră aceloraşi ştiinţe filo- 

sofii dinaintea lui, este o diferență profundă. Caracterizarea lui 
Kant, deşi îmbracă adeseori aceleaşi cuvinte, este susținută pe 
o metodă cu totul diferită de metoda filosofiei anterioare. Kant 
isbutește să distingă și să pună în valoare, aceea ce fusese tre- 
cut cu vederea şi considerat ca fără importanţă de toți prede- 
cesorii săi, anume : elementele subiective si ideale cari intră în 
formarea cunoștințelor. Aceste elemente, departe de a constitui 
partea secundară şi gata să dispară cu progresul cunoştinţelor, 
constitue dinpotrivă, după dânsul, partea esenţială, aceea care 
împrumută cunoştinţelor caracterul lor de necesitate şi univer- 
salitate. Astfel matematica și mecanica pură, dacă. ne dau cu- 
noştințele cele mai sigure, aceasta nu se datorează faptului că 
ele sunt copia cea mai fidelă a mișcării sau proprietăților ma- 
teriei, ci fiindcă ele au la baza lor şi se restrâng aproape exclusiv 
la studiul formelor a priori împrumutate intelectului. Kant, dacă 
reconfirmă rezultatele filosofiei materialiste şi mecaniciste, în 
privința unor ramuri ale cunoștinţii, aceasta o face dar pe baza 
unei metode cu totul opuse metodei care servise filosofilor de 
mai înainte. 

In definitiv, referindu-ne la cestiunea pe care o discutăm 
noi, filosofia lui Kant înseamnă un pas hotăritor în spre solu- 
ţiunea pe care am găsit-o dela început în conformitate cu faptele 
istorice. Ştiinţa, după Kant, este condiţionată de logica func- 
tiunilor noastre intelectuale. Logica funcţiunilor intelectuale 
este însă condiţionată, la rândul ei, de logica personalității ome- 
nești, intelectul fiind numai un instrument de orientare pentru 
personalitate. 

Dar această din urmă consecinţă nu o trage încă filosofia 
lui Kant. Kant se mulţumeşte a pune în evidenţă condiţiunile 
formale ale intelectului şi nu se preocupă de legătura dintre 
intelect si întreaga noastră personalitate omenească, Despre 
această legătură sunt numai indicaţiuni în filoscfia sa, dar nu 
o teorie hotărită. Aceste indicațiuni sunt de altmintreli foarte 
prețioase ; și ele au servit continuatorilor săi pentru a ajunge 
la o teorie mai complectă. Intre aceste indicaţiuni, cea mai sug- 
gestivă este aceea, ce deriva din teoria sa despre Ding an sich, 
lucrul în sine, pe care am trecut-o cu vederea mai sus. 

„Lucrul în sine” în filosofia lui Kant are, de ordinar, rolul 
de concept limitativ. „Lucrul în sine" este aceea ce ar putea să 

fie un lucru al naturei, netrecut prin prisma subiectivităţii 
noastre, prin urmare un lucru, care nu intră în cadrul expe- 
rienței organizate și cunoscute nouă. Lumea numenelor sau a 
„lucrurilor în sine”, în tocmai ca lumea ideilor lui Platon, 
este lumea pe care noi o postulăm pe baza raționamentului, fără 
putinţă de a cunoaște mai de aproape, în ce consistă, și cum se 
determină. Ea este mai mult o concepţiune negativă, formată în 
opunere cu lumea experienţei noastre cunoscute. Ea trebue să 
existe, zice Kant, fiindcă altfel am cădea în rătăcirea unui su- 
biectivism exagerat. 

Dar acelaş „lucru în sine” are la Kant câteodată și un în- 
țeles positiv; şi anume atunci când el se referă la voinţa ome- 
nească. Fiecare individ, ca subiect al unei voințe libere, se com- 
portă în activitatea sa morală ca un „lucru în sine” : adică fap- 
tele lui se determină prin cauzalitatea voinţei însăşi, necon- 
strânse, sau libere. Ca subiect al faptelor din experienţa obi- 
şnuită, — experienţă care constitue obiectul științelor naturale 
şi experimentale în genere, — individul omenesc urmează stricta 
determinare a cauzalității mecanice ; ca subiect al faptelor sale 
morale însă, individul omenesc este liber de sub lanțul acestei 
cauzalităţi, este un fel de numen, într'o lume de libertate. 

Această teorie asupra lumei „numenelor”, sau a „lucru: 
rilor în sine” a fost pricina multor rătăciri la continuatorii lui 
Kant ; dar, în acelaş timp, ea a fost și o indicațiune prețioasă 
pentru pornirea unor cercetări roditoare în filosofie. In special, 
în această lume a „numenelor”, unde era loc pentru toate ipo- 
tezele, a încolţit şi s'au desvoltat mai târziu teoriile contimpo- 
rane asupra personalităţii omenești. Vagul concepţiunii kan- 
tiene a fost o ademenire care a sustras multe inteligenţe dela 
ocupaţiuni folositoare, — mai ales poporul german a plătit 
scump asimilarea acestei concepțiuni ; dar în schimb din în- 
demnul ei s'au produs cele mai originale vederi ale filosofiei 
contemporane. Din transformările şi precizarea acestei concep- 
țiuni vagi au eşit rând pe rând morala lui Fichte, panlogismul 
hegelian și lumea ca voinţă a lui Schopenhauer pentru a nu po- 
meni decât pe cele principale și isvorite direct. Apoi, din morala 
lui Fichte, filosofia personalismului intransigent de astăzi ; din 
panlogismul lui Hegel, cercetările sociale în toate direcțiunile; 
din filosofia lui Schopenhauer o renovare a științei sufletului, 

prin punerea în valoare a voinţei faţă de intelect. Teoria nume- 
nului a fost ca o poartă ce se deschidea spre o lume de tenta- 
țiune. Şi mulţi au fost tentaţi spre această lume. Dacă mulți 
au fost înșelaţi de ea, au fost însă câţiva cari au ştiut să risi- 
pească vagul, să vadă clar, şi să ne informeze și pe noi contim- 
poranii, asupra drumului pe care trebuie dusă mai departe filo- 
sofia marelui Kant. 


IV. — Nu e locul aci de a vorbi de toate rătăcirile pe care 
le-a provocat filosofia lui Kant, căci aceasta ne-ar aduce să re- 
zumăm întreaga istorie a filosofiei din prima jumătate a seco- 
lului al XIX-lea. Asupra uneia însă, care ne este utilă g'o cu- 
noaștem pentru înlesnirea studiului nostru, vom insista în cå- 
teva cuvinte chiar aci. Rătăcirea o vom denumi, pentru pre- 
scurtare, panpsihologism. Ea pornește din reaua înţelegere « 
lui Kant, în ceeace privește natura şi funcțiunea elementelor 
formale, pe care experienţa le găsește în intelect la constituirea 
sa. Din această neînțelegere apoi urmează și neînțelegerea natu- 
rei şi funcţiunii numenului din lumea morală, neînțelegere care 
a condus, cu deosebire, la concluziunile cele mai paradoxale. 
Panpsihologismul socotește că formele a priori ale intelectului, 
precum și conceptele sale normative, sunt acte sufletești de na- 
tură psihologică, având o funcțiune identică celorlalte acte stu- 
diate de psihologie. Timpul și spațiul, conceptul unităţii de a- 
percepțiune și toate celelalte concepte care derivă din acesta, 
sunt, prin urmare, după teoria panpsihologismului acte cari pot 
intra în conţinutul unei conștiințe individuale, ca acte izolate, 
cu determinări de ordine psihologică, cum ar fi. bunăoară, sen- 
sațiunile de culoare, sunet, gust, pipăit, etc., sau ca o stare de 
conștiință formată în virtutea legilor ei de asociaţiune. Această 
teorie însă e departe de a fi susținută de Kant. Din potrivă, 
Kant deosebeşte clar între punctul de vedere logic şi punctul de 
vedere psihologic. Natura și funcțiunea elementelor sale for- 
male sunt de ordine logică. nu psihologică +). Altfel n'ar fi fost 
motiv să limiteze numărul acestor elemente numai la câte-va, 
ci ar fi trebuit să zică, pentru a fi consequent, că întreaga ex- 


1) Comp. Alois Riehl, Der philosophische Kriticismus und seine Bedeutu .4 
tür die positive Wissenschaft. Vol. |. 

perienţă, atât ca formă cât şi ca conținut, este reflexul subiec- 
tivitătii noastre singure, fără participarea vre-unui factor 
străin de noi. De aci un pas încă și cădem în teoria lumei 
imagină a propriului nostru creier, teoria idealismului magic, 
pe care o găsim la poeţii romantici germani dela începutul seco- 
lului al XIX-lea '). După teoria panpsihologismului, lumea în- 
treagă ar fi constituită din e:emente pur subiective, şi orice 
cunoștință asupra acestei lumi n'ar putea să depăşească cuno- 
ştinţa propriei noastre conștiințe individuale. De aci consecinţa, 
că psihologia este singura știință care se ocupă de constituția 
realului, şi că pe baza ei se pot face afirmări asupra întregei 
naturi. Şi aceste afirmări n'au lipsit, în adevăr, să se producă 
într'o mare cantitate. Pe simple interpretări de fapte sufletești, 
s'au ridicat cu pretențiuni de a fi ştiinţifice, multe sisteme spe- 
culative, cari au ţinut în loc și în urmă au discreditat cercetările 
filosofice. Rătăcirea a fost încă și mai periculoasă în domeniul 
lumei numenale, sau a libertăţii morale. Aci, luându-se ca punct 
de plecare aceeași neînțelegere, și interpretându-se libertatea 
morală în sensul indeterminismului subiectiv, s'a ajuns la con- 
cluzia că calificarea faptelor morale depinde de subiectivitatea 
individului. Valorile morale ajung astfel să fie considerate, 
conform teoriei panpsihologismului, ca niște etichete vremel- 
nice ale unor criterii subiective. Morala perde orişice caracter 
de obiectivitate. 

Acestea nu sunt însă teoriile lui Kant. Kant crede în vali- 
ditatea legilor morale, întocmai cum crede și în obiectivitatea 
legilor mecanice ale universului : 


Zwei Dinge erfillen das Gemüt mit immer neuer und 
zunehmender Bewunderung und Ehrfurcht, je öfter und 
anhaltender sich das Nachdenken damit beschäftigt: der 
bestirnte Himmel über mir und das moralische Gesetz 
in mir. 


In spiritul filosofiei Kantiene, elementele a priori ale in- 
telectului, precum și determinările autonome ale faptei morale, 
sunt de natură logică, iar nu psihologică. 


1) R. Havm, Die romantische Schule (Berlin 1870), passim. 

Numai ţinându-se seamă de această distincțiune se pot 
evita erorile ce rezultă din teoria panpsihologismului. 


V. — Şi acum să revenim din nou la firul argumentațiunii 
noastre. 

Cu filosofia lui Kant se stabilește legătura între ştiinţă și 
personalitate. Această filosofie ne dă legătura de ordine logică. 
Continuatorii lui Kant aduc întregirea teoretică a acestei le- 
gături. 

Kant avusese în vedere conștiința individului abstract și 
izolat, sub punctul de vedere al constituţiunii sale logico-for- 
male ; continuatorii lui Kant au în vedere aceiași conștiință, dar 
sub punctul de vedere al participării individului la viața socie- 
tăţii în care se găsește. Intuiţiunile și conceptele apriori ale lui 
Kant sunt deduse din unitatea conștiinţii individuale, întrucât 
această conştiinţă ar putea trăi izolat, ca o „conştiinţă în ge- 
nere” care planează peste toate timpurile și peste toate locurile; 
pe când conștiința postulată de filosofii cari continuă astăzi cer- 
cetările lui Kant, este conștiință cerută de un anumit moment 
istoric al culturii omenești, este conştiinţa relativă la timpul şi 
locul în care se produce. Conștiinţa, în înțelesul kantian, amin- 
teste rigiditatea legilor mecanice ale lui Newton, pe când con- 
ştiinţa în înțelesul filosofiei contimporane: flexibilitatea legilor 
de adaptaţiune ale organismelor. Kant consideră raportul între 
obiect şi cunoștință ca un raport fixat odată și pentru tot- 
Jeauna, şi care prin urmare se poate demonstra more geome- 
trico; pe când filosofii de astăzi consideră acest raport, ca un 
proces ce se desfășură succesiv în decursul timpului. De aceea 
și deosebirea dintre metoda întrebuințată în cercetările lui Kant 
şi metoda întrebuințată în cercetările contimporanilor noștri. 
Kant procedă deductiv, pe când contimporanii noștri inductiv. 
Kant se întreabă, cum trebue să fie constituită formal con- 
ştiinţa omenească, pentru ca adevărurile necesare și universale 
să fie posibile ; pe când contimporanii noştri se întreabă, cum 
au evoluat determinările, pe cari conștiința omenească le-a im- 
pus cercetărilor ştiinţifice. Kant demonstrează după o metodă 
criticistă, pe când contimporanii explică după o metodă genetică. 

Iată câteva din teoriile filosofiei contimporane, cari 
puse în comparaţiune cu teorile din filosofia lui Kant, ne vor 

arăta mai bine decât orice pasul făcut în rezolvirea problemei 
ce urmărim. 


Cunoscutul filosof și om de ştiinţă Ernest Mach, într'un 


studiu important asupra înțelesului şi valoarei legilor naturii, 


se exprimă astfel : 

Se vorbeşte adeseori de legile naturii. Ce însemnează însă 
o asemenea expresiune? De obiceiu se crede că legile na- 
turii sunt reguli, după cari fenomenele naturii trebue să se 
dirijeze, intocmai cum se  dirijază faptele cetățenilor după 
legile civile. O deosebire numai se pune intre ele și anume 
legile civile pot fi călcate, pe când legile naturii nu... .... 
Dacă examinăm însă fără prevenire desvoltarea ştiinţelor 
naturale, atunci constatăm că origina legilor naturii stă în 
faptul că atențiunea noastră se îndreaptă mai întâi spre o 
față a fenomenelor, anume spre faţa care ne interesează pe 
noi direch din punct de vedere biologic. şi că numai mai 
târziu se întinde această atențiune și asupra fețelor cari ne 
interesează indirect. Potrivit acestor constatări sar putea 
zice: după origina lor, legile naturii sunt un fel de restric- 
țiuni (Einschränkungen), pe cari, după povaţa experienţei, noi 
le prescriem aşteptării noastre . .. . O lege consistă tot- 
deauna în alegerea uneia intre multele posibilități cari se pot 
p:oduce, fie că ea se referă la însuși mersul regulat al na- 
turii, fie că ea se referă la desfăşurarea imaginiiur și gân- 
dirii noastre, care vine ca o anticipaţiune ia mersul naturii... 
Este o necesitate pentru toate viețuitoarele înzestrate cu me- 
morie, ca, în diferitele imprejurări, să-şi reguleze aşteptările 
lor potrivit interesului de conservaţiune. Pentru trebuințele 
lor biologice, directe şi simple, corespunde organizaţia sufle- 
tească în mod instinctiv, prin aceea că, în cele mai multe 
cazuri, mecanismul asociaţiunii stărilor de conștiință înles- 
neşte producerea acţiunii celei mai potrivite. Când condiţi- 
unile vieţii se complică și împăcarea  trebuințelor nu se 
poate opera decât pe cale indirectă, atunci estt nevoe şi 
de o organizaţie sufletească mai desvoltată. Fiecare pas pe 
această cale indirectă capătă un interes indirect. Interesul 
științific corespunde tocmai acestor pași făcuţi pe calea cea 


indirectă. . . . Cu progresul științelor naturale se detândește. 
în adevăr, o mărginire crescândă în așteptarea noastră, o 
vădită formulare mai precisă a ei... , . Legile natarii sunt, 


după părerea noastră, un produs al trebuinţelor noastre su- 
Hetești ; prin ele noi ne dăm posibilitatea de a nu ne găsi 
străini şi rătăciţi față de fenomenele naturii. Această origină 
a legilor naturii se întrevede clar, dealtmintreli, îr, motivele 

acestora, cari motive sunt totdeauna corespunzătcare tre- 
buințelor sufletești, precum și gradului de cultură din fie- 
care epocă .. . La prima înfățișare, se pare că știința este 
un vlăstar răsărit de prisos pe tulpina desvoltării biologice 
şi culturale. Dar examinând mai de aproape, ajungem să ne 
convingem de contrariu. Ştiinţa „a luat sarcina de a inlocui 
adaptarea nesigură şi inconștientă prin o adaptare sigură 
conştientă și metodică. Fizicianul E. Raitlinger obișnuia să 
zică cu pesimism: omul a intrat în natură, în momentul în 
care condiţiunile sigure de trai, dar nu și bunele condițiuni 
de trai erau date. În adevăr așa este; bunele condițiuni de 
trai trebue să şi le creeze omul singur. După părerea mea 
el și le-a creat în mare parte !). 


Un alt cunoscut filosof și om de știință, H. Poincaré se 
exprimă de asemeni cam în acelaş sens: 


Ce este ştiinţa? Știința este înainte de toate o clasifica- 
țiune ; un mod de a apropia faptele, pe cari aparența le se- 
pară, cu toate că ele între ele sunt legate printr'o înrudire na- 
turală, dar ascunsă. Cu alte cuvinte, ştiinţa este un sistem 
de relaţiuni. In relaţiuni numai trebue căutată  obiectivita- 
tea ei... Dar aceste relaţiuni au ele o valoare obiectivă? 
Aceasta revine a întreba: aceste relaţiuni sunt ele identice 
pentru toți oamenii, atât pentru cei ce trăesc acum. cât şi 
pentru cei cari vor trăi în viitor? . . . Cestiunea este dar 
de a se ști, dacă acordul stabilit în înțelegerea acestor re- 
laţiuni, este durabil şi va persista și pentru succesorii noștri; 
dacă afirmările pe cari le face ştiinţa de astăzi vor fi con- 
firmate şi de ştiinţa de mâine, În privinţa aceasta nu se 
poate invoca vre-un argument a priori, fiindcă ne găsim 
inaintea unei cestiuni de fapt. Ştiinţa are o viaţă destul de 
lungă, așa că se poate cerceta istoricul ei pentru a se vedea. 
dacă edificiile pe cari ea le ridică, rezistă in contra timpului, 
sau sunt numai construcţiuni trecătoare *). 


In sprijinul acestor noi teorii despre valoarea ştiinţei se 
pot înmulți citatele cât de mult. Ele pot fi scoase din scrierile 
celor mai remarcabili filosofi şi oameni de știință din zilele 
noastre. Un biolog de merit, Felix L.e Dantec, se crede în drept 
chiar să susțină următoarele : 


1) E. Mach. Erkenntnis und Irrtum. Sinn und Wert der Naturgesetze, 
pag. 441 şi urm. 
2) H. Poincare, La valeur de la science, pag. 265 şi urm. 

Nu mai poate fi cestiune astăzi de o ştiinţă absolută; cu- 
noştința noastră despre lume esie rezultatul raporturilor 
cari există între lume şi organismul nostru; în alţi termeni 
ceea ce noi cunoaştem depinde în acelaş timp de starea lu- 
mii şi de starea noastră proprie; sau. şi altfel zis: cunoştinţa 
noastră despre lume sar schimba, dacă s'ar schimba fie lu- 
mea. fie constituția noastră proprie. 

Această simplă constatare despre valoarea pur omenească 
a documentelor pe care le strângem. trebue să reteze pre- 
tențiunile acelora cari ar fi voit să ajungă a cunczște fon- 
dul lucrurilor: noi n'avem decât cunoștința umar despre 
natură, dar tocmai această cunoștință umană ne es: de un 
mare folos. fiică este pe talia noastră 

Aceea ce noi cunoaştem. pentru a intrebuinţa o tormulă 
plastică. este dobândit prin reducţiune la scara do măsuri 
a omului. Funcţiunile noastre de relaţiune au devenit astfel 
in cursul lor de evolutiune în mediul pământesc, că ne 
dau tocmai, pentru fiecare ordine de fenomene, noțiunea 
trebuincioasă pentru a ne servi de ele, dacă ne sunt de folos, 
sau a le evita, dază ne sunt păgubitoare Acest lucru 
se poate repeta pentru toate viețuitoarele. oricari ar fi ele: 
ceea ce le interesează pe acestea este numai forma sub care 
acidentele lumei externe pot influenţa funcţionarea lar vi- 
läs. 

In rezumat, noi cunoaştem faptele în raport cn măsura 
noastră de oameni. Aparate mai perfecționate ne permit 
de a opera pe marginile cadrului, în care se găsesc cunoș- 
tințele noastre naturale, câte-va escursiuni puţin depărtate, 
dar acestea nu deplasează cadrul însuși. Să nu uităm de- 
altmintreli, că strămoşii noştri, cari trăiau prin peşteri, nu 
aveau micoscoape, şi că logica noastră. rezumatul moşte- 
nit al experienţii strămoşeşti. se bazează pe experiența do- 
bândită prin ajutorul mijloacelor naturale și nu prin ajuto- 
rul aparate!or de preciziune !). 


Cât suntem de departe, în urma acestor afirmaţiuni emise 
și sustinute prin publicațiunile cele mai răspândite din timpul 
nostru, de concepțiunea, pe care și-o făcea filosofia materia- 
listă. şi mecanicistă despre știință ! 

Ştiinţa nu se impune inteligenţii omului, în mod pasiv ca o 
copie după o realitate externă şi străină omului ; ci ştiinţa se 
elaborează de inteligența omului după cerințele personalităţii 





1) Felix Le Dantec, Le lois naturelles, reflexions d'un biologiste sur les 
sciences, Ch. II. 

acestuia. In știință omul dobândește, un instrument potrivit mă- 
surii sale, dorințelor sale, complectării personalităţii sale. De- 
aceea nu poate fi vorba de un conflict imanent și perpetuu între 
ştiinţă și celelalte manifestări ale culturii. Toate manifestările 
culturii, judecate din punct de vedere istoric, urmăresc un scop 
comun : întărirea şi înălțarea personalității omenești. In acest 
scop comun știința se întâlnește cu religiunea. 


VI. — Stiinta modernă contin»ă opera creștinismului, în 
ceeace priveşte înălțarea personalităţii omenești. A fost creşti- 
nismul o încordare eroică a puterii sufletești în spre dobândirea 
unei pozițiuni mai ridicate peste pozițiunea cunoscută lumii an- 
tice; știința modernă este menită să ducă mai departe această 
încordare. Oamenii de știință, fie că împărtășesc sau nu teoriile 
filosofiei materialiste, fie că au o teorie filosofică, sau se măr- 
ginesc în cadrul postulatelor științifice: în orice direcțiune 
metafizică sau filosofică se găsesc, împărtășesc totuși cu toţii 
aceeaşi convingere despre rolul înălțător al științei. Citatele de 
mai sus ne-au făcut să întrezărim în deajuns aspiraţiunile lor. 

Știința este putere. Prin ajutorul cunostintelor științifice, 
omul ajunge să dirijeze în spre folosul său fenomenele naturii: 
și din pasivitatea în care se găsea odinioară faţă de natură, e] 
se ridică până la rolul de cuceritor al acesteia. Peste întreaga 
suprafaţă a globului pământesc, ori unde influenţa europenilor 
a ajuns să pătrundă. răspândirea științei se urmează într'un 
mod metodic și neîntrerupt !). 

S'a vorbit totuşi de un faliment al științei ! Și cuvântul 
acesta l-a aruncat un bărbat nu tocmai lipsit de o cultură știin- 
țifică remarcabilă, F. Brunetiere, fostul director al răspânditei 
Revue des deux mondes. 

Dar F. Brunetiere era şi un distins orator, pe lângă că era 
om de știință. Oratorilor le trebuesc de multe ori împerecheri 
de cuvinte cu sonoritate, chiar când ele nu corespund adevărului. 
Intre oratorie şi adevăr nu există un strict paralelism. F. Bru- 
neti&re, ni se pare, că în ocaziunea aceasta. a sacrificat adevărul 
oratoriei. El a pus în sarcina științei realizarea unor promisiuni, 
pe cari aceasta nu și le-a luat niciodată, pe deoparte; iar pe d? 
altă parte, a închis ochii asupra rezultatelor care puteau să-l 


1) Comp. Rădulescu-Motru. Ştiinţă şi energie, cap. |. 

convingă de contrariul celor afirmate de dânsul. In ceeace pri- 
vește promisiunile științei, se poate zice multe, şi se poate zice 
și puţin. Ştiinţa, propriu zis, nu promite, ci ea săvârşeşte aceea 
ce este în natura sa să săvârșească. Promiţătorii sunt bărbaţii 
de stiință cari o cultivă. Aceştia promit, nu fiindcă în natura 
ştiinţei este ca să facă promisiuni toți acei ce fac ştiinţă, ci 
fiindcă aceştia sunt oameni, înainte de a fi cultivatori ai ştiinţei; 
şi oamenii au pasiunile și aspirațiunile lor. Ştiinţa este ca un 
instrument, care poate încăpea pe mâini diferite; și uzul ce se 
poate face de dânsa depinde de temperamentul celui ce dă di- 
recţia. Știința a promis mult, sau a promis puţin, după cum au 
fost şi oameni cari au cultivat-o. Din sentimentele acestora nu 
se poate trage nici o concluziune asupra științei însăși. O con- 
cluziune acceptabilă nu se poate trage nici din schimbările pe 
care știința le-a produs în mediul societății moderne. Căci 
aceste schimbări sunt așa de importante şi numeroase, încât 
în urma lor avem aproape o transformare complectă a acestui 
mediu. In apreciarea însă a unei transformări așa de importante, 
intervine din nou sentimentul. Mediul societăţii moderne în 
întregimea sa, nu se mai poate denumi bun sau rău, decât 
făcând să intervină temperamentul. Este bun, dacă într'însul 
un temperament își află o cale liberă pentru dispozițiunile sale; 
este rău, dacă din contră, își află o piedică. Apoi un tempera- 
ment neadaptabil găseşte rău ori şi ce mediu, pe care un tem- 
perament lesne adaptabil îl găseşte bun. Criteriu pentru o 
dreaptă judecată nu poate să existe în asemenea cestiuni. Fali- 
mentul științei este dar o afirmare greu de controlat, necontro- 
labilă. F. Brunetiere a voit să exprime printr'însa, negreșit, o 
judecată obiectivă, dar de fapt el n'a exprimat printr'însa decât 
părerea sa subiectivă. Probabil temperamentul său nu a fost 
tocmai adaptabil mediului societăţii moderne, şi deaceea ajunge 
la condamnarea științei, fiindcă aceasta a contribuit în cea mai 
largă măsură la constituirea acestui mediu. 

De altmintreli, falimentul științei nu priveşte, chiar în 
gândul celor cari l-au afirmat, decât eficacitatea științei în 
ceeace privește realizarea fericirei omenești. Această eficacitate 
este afirmată, sau negată. Eficacitatea științei însă în ceeace 
priveşte ridicarea personalității omenesti, și mai ales în ceeace 
privește sporirea puterii omenești asupra naturii, este afară din 

discuție. Aceasta este recunoscută. Prin urmare concluzia noa- 
stră, de mai sus, rămâne neatinsă, cu toate bănuielile ce se 
pot aduce asupra raportului dintre progresul fericirii omenești 
şi progresul cunoștințelor ştiinţifice. Concluzia cercetărilor noa- 
stre afirmă desvoltarea personalităţii omului prin mijlocirea 
ştiinţei, indiferent dacă această personalitate, în urma desvol- 
tării dobândite, se va simți fericită, sau nu ; dacă va regreta, 
sau nu, timpurile în care ea era mai puţin desvoltată. 

Ştiinţa ridicând poziţiunea, din care personalitatea ome- 
nească își exercită influenţa asupra naturei, a sporit și puterea 
sufletească însăși. Omul modern, dacă n'ar avea în ajutorul său 
nici unul din mijloacele pe care i le dă civilizația materială a 
societăţii în care trăește, şi ar fi redus la cultura sa ideală, și 
tot ar fi îndeajuns de bine armat, pentru a stăpâni natura. 
Intre resursele sale de energie pe care i le-a dat desvoltarea 
culturii, ştiinţa constitue una dintre cel mai eficace, poate cea 
mai eficace. Din ea decurge liniştea gândului luminat. Cine știe 
tot, iartă tot, zice proverbul. Cine iartă tot, se crede însă 
stăpân pe tot. Prin știință, cultura modernă și-a dobândit mij- 
locul de a complecta înarmarea ideală urmărită în decursul 
veacurilor. Cultura antică cunoscuse liniştea sufletească isvo- 
rită din contemplațiunea artistică. Persoanele de elită prin 
prisma artei priveau liniștite în jurul lor. Dar exemplarele lor 
erau prea puțin răspândite, din nenorocire. Cultura creştină, 
care urmă apoi, cunoscu liniștea morală. Aceasta fu o cucerire 
puternică și care se împărtăşi unor întinse straturi sociale. Fără 
cultura creștină n'ar fi putut să răsară cultura de astăzi. Acti- 
vitatea științifică, metodic condusă, aduse în sfârşit de o dată 
cu aceste din urmă, liniștea gândului luminat și productiv. 

Increderea pe care această liniște o aduce cu sine este 
adeseori identificată cu însăşi fericirea. 


Felix qui potuit rerum cognoscere causas 
Atque metus omnes et inexorabile fatum 
Subjecit pedibus strepitumque Acherontis avari, 


zice poetul. Poate că această identificare să fie eronată. Ne- 
tăgăduit este însă că liniștea gândului este principala condițiune 
pentru dobândirea puterii productive a omului. Ştiinţa a întărit, 
prin funcţionarea metodică a gândului, piedestalul personali- 
tății omeneşti. 

LEGEA CONSERVĂRII UNITĂȚII SUFLETEȘTI 


CAPITOLUL I 


|. — Acordul între teoriile filosofiei materialiste şi filosofia 
lui Thomas din Aquino. 
II. — Caracterizarea sistemelor metafisice. Tendinţa de a 


considera știința ca independentă de condiţiunile de desvoltare ale 
personalităţii omenești. Postularea unei :ealităţi absolute și, pe baza 
acesteia, a unei cunoștințe absolute. 

II]. — Tendinţa fiecărei culturi de a se statornici de veci în 
contra intereselor actuale ale individului. Prestigiul legilor și al 
instituţiunilor. Individul za purtător anonim al culturii. Tendinţa 
spre exteriorizare a sufietului omenesc. 

IV. — Legea conservaţiunii energiei din lumea fizică. Ca- 
racterul acestei legi. Măsura in care această lege este experimen- 
tală. Postularea sistemelor mecanice complect isolate. Explicarea 
mecanică a fenomenelor după E. Picard. Analogia legei conserva- 
ţiunci energiei in lumea sufletească, Unitatea fenomenelor sufleteşti. 
Ipotezele vechii psihologii. Sufletul conceput ca entitate reală, iar nu 
ca unitate formală. Teoriile psihologiei contimporane. Psihologia 
„fâră suflet”. Noţiunea unităţilo: sufleteşti analoagă noţiunii sis- 
temelor complect isolate din mecanică. 

V. — Legea psiho-fisică. Interpretarea acestei legi dată de 
W. Wundt. Generalizarea legii psiho-fizice. Legea conservațiuni: 
unităţii sufletești. 

VI. — Legea corelaţiunei funcţiunilor din lumea organică. 
Constatările lui Ch. Darwin. Filosofia lui H. Taine. 


I. — Am expus în capitolul precedent teoriile eronate ale 
filosofiei materialiste sau mecaniciste, după cari teorii ştiinţa 
s'ar părea că stă de sine pe un fond obiectiv, — materia şi legile 
ei mecanice, — fără nici o legătură cu desvoltarea personalității 

omenești, După aceste teorii rolul inteligenţei omeneşti în ela- 
burarea ştiinţei ar fi un rol pasiv. Inteligența omenească ar avea 
rolul să reflecteze pur și simplu legile naturii obiective, ca o 
oglindă în care ar privi un ochiu impersonal. Ştiinţa ar fi astfel 
oglindirea realității însăși, iar nu o elaborare spontană a inte- 
ligenţei în vederea scopurilor pe care personalitatea omenească 
şi le pune înainte. Filosofia materialistă și mecanicistă voește 
să desprindă știința din lanțul condiţiunilor istorice ale culturii 
în genere, și să o considere ca simbolul unei realități asupra 
căreia omul n'are nici o putere. 

In această privinţă filosofia materialistă şi mecanicistă 
contrazice, după cum am văzut, teoriile împărtășite de mulţi 
oameni de știință din timpul nostru, — și am putea adăoga, a 
marei majorităţi a acestora. Filosofia ştiinţifică contimporană, 
sub înriurirea filosofiei Kantiene şi a cercetărilor sociologice, 
admite fără rezervă astăzi, că desvoltarea ştiinţei este deter- 
minată de condiţiunile de desvoltare ale culturii omenești, şi 
implicit prin urmare ale personalităţii omenești. In ştiinţă nu 
se oglindesc în mod pasiv legile unei realităţi obiective, legi pe 
cari inteligența omenească a avut numai rolul să le prindă și 
să le coordoneze, ci în știință se regăseşte tocmai activitatea 
dispoziţiunilor din inteligenţă, cari dispoziţiuni au elaborat im- 
presiunile venite dela realitatea externă, în vederea adaptării 
şi desvoltării personalităţii omului în mediul său de viață. 
Direcţiunea științei este motivată de direcţiunea în care aten- 
țiunea omului se îndreaptă '). Dar dacă teoriile filosofiei mate- 
rialiste şi mecaniciste contrazic teoriile filosofiei științifice con- 
timporane, în ceeace privește criteriul după care să se judece 
valoarea cunoștințelor, aceste teorii se găsesc în perfect acord 
însă cu teoriile altor sisteme filosofice, cu cari ce-i drept, nu 
ne-am fi așteptat să fie, judecând după duşmănia ce şi-au arà- 
tat-o în trecut, anume : cu teoriile sistemului filosofic al lui 
Aristotel şi a lui Thomas din Aquino. Materialismul filosofic, 
prin teoria sa asupra rolului ce are inteligenţa omenească la 
formarea cunoștințelor, se alipeşte la doctrina aristotelică, adon- 
tată în urmă şi de reprezentantul catolicismului, de Thomas din 
Aquino. Materialismul respinge activitatea spontană a inteli- 





1) H. Münsterberg, Grundzüge der Psychologie. I Kapite! 2, 

genţei și o reduce pe aceasta la rolul de oglindă, întocmai cum 
făcuse odată Aristotel și Thomas din Aquino. 


Avertizăm pe lectorii noștri”, scrie unul dintre cei mai 
autorizaţi teologi catolici  contimporani, fostul director al 
institului catolic din Paris, doctorul A, Farges!) — „că 
modernii sunt de acord a recunoaște subiectului cugetător 
numai cunoștința sau  intuiţiunea propriilor sale idei, sau 
stări de conștiință, ceea ce revine pe o cale indirectă la 
certitudinea pur subiectivă, eul ajungând să fie singurul obiect 
de cunoștință ; pe când toţi discipolii lui Aristotel și ai lui 
S. Thomas din Aquino susţin, din potrivă, că înaintea cu- 
noştinţei sau intuițiunii despre propriile idei există intuiţi- 
unea directă a diverselor obiecte externe... Opoziţiunea ra- 
dicală a acestor două doctrine. subiectivistă și obiectivistă. 
este în deajuns a diferenția lămurit filosofia tradiţională de 
filosofia modernă. 


Intreaga scriere a catolicului A. Farges este îndreptată în 
contra Kantianismului și sistemelor filosofice isvorite din- 
tr'însul, precum și contra tuturor filosofilor contimporani cari 
pun pe seama activităţii spontane a inteligenţei constituirea 
ştiinţei. După A. Farges și consecuent principiilor puse de Ari- 
stotel și adoptate de S. Thomas, natura evidenţei este obiectivă, 
adică ea este o calitate a realităţii externe, indiferent de subiec- 
tivitatea omenească. 


Pentru noi, obiectul extern pătrunde în simţul animat al 
subiectului, dacă nu cu substanța sa impenetrabilă, dar cel 
puţin prin acţiunea sa fizică, căci acţiunea fizică este expre- 
siunea firei obiectului, expresiune mai mult sau mai puțin 
adequată, dar în tot cazul expresiune naturală, fiindcă firea 
prin esenţa ei este activă. Însă acţiunea agentului cores- 
punde în pacient, după axioma noastră fundamentală, și din 
această cauză uniunea este făcută. Subiectul organic prinde 
în conștiința sa, prin o intuițiune imediată, această acţiune 
străină. care îl isbește și îl pătrunde; el, percepând vizibi- 
litatea obiectului, simte și evidența sa obiectivă, dimpreună 
cu certitudinea care decurge dintr'insa ?). 





1) A. Farges, Etudes philosophiques pour vulgariser les théories d'Arus- 
fote et de S. Thomas ct leur accord avec les sciences, Tome IX, La crise de 
la certitude, pag. 24. 


2) A. Farges, op. cit. pag. 314. 

Obiectul este aşa dar în afară de noi, şi cunoştinţa nuustră 
despre dânsul este rezultatul acțiunei sale directe asupra sim- 
ţurilor şi inteligenţei noastre; acţiune, care, dacă nu face să pă- 
trundă în subiect chiar calităţile reale ale obiectului extern, 
totuşi este expresiunea naturală a acestora. Subiectul cugetător 
este ca un pacient gata să primească în conștiința sa acţiunea 
realităţii externe, fără să poată în ceva transforma natura 
acestei realităţi, 


Teoria elementară a acţiunii şi a imprimării pasive a ace- 
stei acţiuni ne arată, în adevăr, că perceperea nu este decât 
acţiunea imprimată, și că între ele nu poate fi nici o deose- 
bire, de oarece nu este la mijloc decât o singură acțiune 
primită şi dată, Singura deosebire, ce ar putea să fie, ar 
consista în aceea că acţiunea dată ar putea fi numai în parte 
primită, după capacitatea mai mult asu mai puţin complectă 
a pacientului, fără însă ca această deosebire să se întindă și 
asupra naturei acțiunei; aşa cum, bunioară, se întâmplă, după 
cum zice şi S. Thomas, că apa de mare primită în amforă este 


de aceeași natură ca cea din mare, deși în mai mică can- 
titate, 


Dacă simțurile noastre sunt organizate in aşa fel, că pot 
percepe realități externe ; imagini, figuri, sunete, etc., aceasta 
probează de sigur că aceste realități există. . . !). 


Toate aceste afirmațiuni pot fi subscrise și de filosoful 
materialist. Intre câte-şi-trele sistemele, aristotelic, teologic (al 
lui Thomas din Aquino) și materialist, există această asemă- 
nare surprinzătoare : câte-şi-trele sunt sisteme metafizice, 
fiindcă au pretențiunea de a cunoaşte natura absolută a lucru- 
rilor, aşa cum lucrurile sunt în sine, iar nu cum ele apar con- 
științei omenești ; și câte-și-trele dau afirmaţiunilor lor o va- 
loare independentă de condiţiunile istorice ale culturei. Sistemul 
aristotelic postulează necesitatea şi universalitatea deducţiuni- 
lor sale, pe baza intuiţiunei absolute pe care ar fi având-o ra- 
țiunea, indiferent de condiţiunile relative în care această ra- 
țiune funcţionează ; sistemul teologic al lui Thomas din Aquino, 
de asemenea postulează un criteriu obiectiv, pe baza căruia 
cunoștințele sunt apărate de relativismul subiectiv al conştiinţei 


1) A. Farges, op. cit. pag. 75. 

omenești ; iar filosofia materialist și mecanistă, sigură pe 
existența reală a materiei și a legilor sale, nu se mai preocupă 
de condiţiunile cunoștinței şi admite ca pe un proces natural 
resfrângerea acestor legi ale materiei în oglinda conștiinței ome- 
neşti. Câte-şi-trele sistemele sunt astfel metafizice, în compa- 
raţie cu sistemele filosofiei ştiinţifice contimporane nouă, care 
evită a se pronunţa asupra naturei în sine a lucrurilor, și se 
mărginesc la descrierea sau cercetarea lucrurilor, din punctul 
de vedere al conştiinţei omenești. Știința, după concepţiunile 
filosofiei contimporane, este relativă, căci ea este elaborată 
în vederea cerințelor personalității omenești ; şi, tot după aceste 
concepțiuni, ea nu ajunge a fi vre-odată definitivă, căci cerin- 
tele personalității omenești sunt într'o continuă evoluţiune. 
Știința sistemelor metafizice este, din potrivă, absolută şi defi- 
nitivă: căci ea nu are nici un raport cu cerințele personalităţii 
omenești ; şi ea are pretenţiunea de a se afla dincolo de sfera 
oricărei influențe subiective. 


II. — Cu constatarea acestei deosebiri între sistemele me- 
tafizice şi celelalte sisteme filosofice și ştiinţifice, ne găsim însă 
în faţa unei probleme, care ameninţă să pună în discuțiune toate 
afirmațiunile noastre de până acum. In adevăr, în tot șirul capi- 
tolelor precedente, dacă a fost o afirmare pe care noi ne-am 
crezut în drept să o înaintăm fără vre-o rezervă, apoi a fost cea 
privitoare la corelaţiunea dintre diferitele elemente ale culturei 
și personalitatea omenească. Am considerat arta, creștinismul 
și ştiinţa, ca determinate de condiţiunile istorice ale desvoltărei 
omenești, succedându-se și influenţându-se în vederea unui scop 
comun. Principalul motiv care a determinat transformarea unei 
forme de cultură în alta, a fost totdeauna, după părerea noastră, 
un motiv sufletesc, acela isvorit din tendinţa personalității ome- 
nești de a se extinde în gândire și putere. Așa ne-am explicat 
superioritatea creștinismului asupra culturei antice ; așa spri- 
jinul pe care l-a găsit direcţiunea științei moderne în concep- 
țiunile creștinismului. In desfășurarea metodelor şi teoriilor 
științifice, firul de legătură, care punea o continuitate între 
dânsele, era realizarea aceluiaș motiv: luminarea gândului îm- 
preunată cu puterea personalităţii. 

Şi acum iată-ne în faţa a trei sisteme metafizice care pun 

premise de așa natură, încât din ele nu poate să rezulte decât o 
afirmaţiune contrarie celei susținute până aci de noi. Şi, ceeace 
este încă şi mai grav, fiecare dintre aceste sisteme reprezintă 
câte o formă de cultură diferită : cel aristotelic cultura antică, 
cel teologic, al lui Thomas d'Aquino, cultura evului mediu, şi 
cel materialist cultura secolului XVII și XVIII în special; fie- 
care încă având pretenţiunea de a fi reprezentantul de frunte 
al culturei timpului în care s'a produs. Concluzia acestor trei 
sisteme, în ceeace priveşte corelațiunea dintre elementele cul- 
turei și între personalitatea omenească, este cu totul alta decât 
aceea dată de noi mai sus. Pentru câte-și-trele aceste sisteme, 
există între elementele cuprinse în cultura omenească câteva 
elemente, cu un caracter de necesitate și universalitate aşa de 
evident, încât ele pot fi considerate ca dincolo de influ- 
enţă a personalităţii omului. Restul culturii omeneşti se 
poate schimba cu timpul, şi este lesne de înţeles pentru care 
cauză ; aceste elemente rămân însă neschimbate, fiindcă ele nu 
sunt propriu zis produsele activităţii omenești, a cărei schim- 
bare de direcțiune atrage şi schimbarea lor; ci ele dinpotrivă 
sunt oare-și-cum impuse, într'un mod special, activității ome- 
nești, şi aceasta trebue să le urmeze lor din motive altele, mai 
superioare, de cum urmează celorlalte elemente ale culturei. 
Aceste elemente excepţionale sunt cele referitoare la cunoștința 
realităţii absolute, realitate care trebue să formeze baza ori- 
cărei cunoştinţe științifice. Cunoştinţa realităţii absolute este 
considerată de câte-și-trele sistemele ca în afară de ori-şi-ce 
influență a personalităţii omului. Ori-şi-ce motiv pornit din 
sfera personalităţii nu poate să modifice direcţia sau natura 
lor. Ele planează peste ori-și-ce subiectivitate. Ele constituesc 
dar un fel de punct imobil în mijlocul mobilităţii istoriei 
universale... 

Negreşit, cele trei sisteme nu se învoiesc asupra denumirii 
acestor elemente excepţionale; fiecare crede că posedă lista cea 
mai exactă. Aristotel caută aceste elemente printre conceptele 
raţiunii antropomorfice. Thomas din Aquino printre dogmele 
revelate de divinitate; materialismul printre proprietăţile ma- 
teriei... Dar, indiferent de denumirea schimbătoare a elemen- 
telor, existenţa acestora totuși este afirmată cu aceiaşi tărie, 
de către câte-şi-trele sistemele. Câte-şi-trele insistă asupra 

acelui fond de realitate absolută, asupra bazei metafizice pe care 
trebue să se clădească orice sistematizare ştiinţifică, Și cum 
acest fond de realitate absolută este în afar de influenţa per- 
sonalităţii omenești, cunoștința asupra lui urmează să fie și ea 
tot în afară de această influență. Prin urmare, cu toate că cele 
trei sisteme se contrazic între dânsele, problema principală pusă 
de ele rămâne totuși nerezolvată, în ceeace priveşte teza noa- 
stră. De-oparte avem o serie de fapte, cari ne pun în evidenţă 
legătura dintre științe și diferitele perioade de cultură, şi pe 
baza cărora conchidem la relativitatea cunoștințelor în genere; 
de altă parte, tendinţa susținută prin sistemele metafizice de a 
despărţi ştiinţa de ori-şi-ce legătură cu personalitatea omului, 
şi prin urmare de a considera adevărul ca reflexul unei realități 
absolute, în care nici o corelație cu personalitatea nu are ființă. 
De-oparte o serie de fapte care dovedesc legătura fiecăruia din 
cele trei sisteme metafizice arătate cu cultura timpului în care 
s'a produs, și de altă parte străduinţa comună a câtor-şi-trele 
sistemele de a se ridica până la adevărul absolut, tăgăduină, în 
urma găsirii acestui adevăr sau pretins adevăr, orice urmă de 
legătură cu condiţiunile istorice în care noi le-am arătat strîns 
puse. Astfel sistemul aristotelic este rezultatul unei dezvoltări 
istorice seculare în cultura. omenească; sistemul lui Thomas din 
Aquino şi cel materialist, de asemenea ; fiecare nu poate fi în- 
teles decât înlăuntrul timpului în care s'a produs ; şi cu toate 
acestea fiecare dintre aceste sisteme are pretenţia de a fi în 
posesia adevărului absolut. 

Negreșit netemeinicia pretenţiei explică conflictul, atât în- 
tre ele, cât și între fiecare dintre ele și celelalte sisteme filosofice 
sau științifice; dar tocmai producerea pretenţiei este o dovadă 
mai mult de importanţa ce o are problema însăşi. De unde vine 
încrederea acestor sisteme metafizice de a face afirmaţiuni ce 
trec de sfera, personalităţii omenești? De unde pretenția, că 
mintea omenească poate găsi adevăruri universale şi necesare, 
când toate câte ating pe om sunt schimbătoare și relative ? De 
unde cunoștința unei realităţi absolute, când singura realitate 
cunoscută omului este cea experimentată prin practica lui, adică 
cea privită din punctul de vedere omenesc ? Toate aceste între- 
bări sunt numai diferitele forme ale problemei formulate mai 
sus și care așteaptă o soluțiune, 

Care este această soluţiune ? 


III. — Soluţiunea pe care o căutăm aci, se găseşte în înțe- 
legerea mai adâncă a naturii omului însuși. Istoria sistemelor 
filosofice ne face să întrezărim problema, dar această istorie nu 
ne dă soluţiunea. Problema însăși depăşeşte cadrul activităţii 
ştiinţifice; ea priveşte întreaga ființă omenească. Problema 
întrezărită mai sus este problema sufletului omenesc însuși. 

Deaceea suntem nevoiți să părăsim sfera ideală a culturii, 
şi să ne coborîm în practica vieții, care vine în mai directă atin- 
gere cu omul ; să studiem credinţele zilnice ale acestuia, mani- 
festaţiunile lui pe terenul politic şi economic, în sfârșit pulsa- 
țiunile adânci ale vieţii lui, din cari pornesc toate celelalte do- 
rinte și îndemnuri. Problema care se înfățișează în sfera ideală 
a culturii sub forma unui conflict între sistemele metafizice şi 
celelalte sisteme de cunoştinţă — conflict greu de resolvit, din 
cauza abstracţiunii terminilor —, poate că aci, în lumea vieţii 
practice, se va înfățișa sub o formă mai accesibilă controlului şi 
deci judecății. Poate că stăruința ce pun filosofii metafizicieni 
de a descoperi o realitate necondiționată de personalitatea noa- 
stră, și pe baza acesteia o știință obiectivă, în înţelesul absolut 
al cuvântului, să fie sprijinită pe o tendinţă adâncă a sufletului 
nostru, tendinţă care să asigure și de aci înainte continuitatea 
aceleiași stăruințe la metafizicianii din viitor. Poate că func- 
ţiunea. de desvoltare a personalităţii omeneşti să fie condiționată 
de existența — sau iluziunea — unei realităţi absolute, unui 
punct stabil în mijlocul mobilităţii generale. 

Să cercetăm viața practică şi psihologia sufletului. Ce în- 
tâlnim aci ? 

In viața practică ar trebui să întâlnim, ca singură credinţă 
dominantă, credinţa în nestatornicia lumei. Totul e nestatornic; 
totul e o amăgire, privit din punctul de vedere al vieţii indivi- 
duale. Cu ce vine el pe lume, şi cu ce pleacă el din lume, săr- 
manul individ muritor ? Este de-ajuns o minută de reflexiune, 
pentru a găsi la această întrebare răspunsul fără replică. Din 
necunoscut vine pe lume şi în neant sfâ: șește. Intre aceste două 
momente, o înşirare variată de imagini în care s'a întrupat cel 
venit şi dispărut pentru eternitate : a fost fiu, soț, părinte, cetă- 
ean... In conștiința lui au fluturat imagini, pe cari el le-a ţinut 

drept realităţi ca și eul său; și din cauza lor a simțit, gândit, 
pătimit... Apoi cu stingerea conștiinței lui a dispărut tot. După 
el vălul amăgirei continuă pentru alţii. Continuă? Aceasta nu o 
poate şti cel dispărut. Cu sfârșitul conștiinței lui sfârşeşte tot. 
Pentru el realitatea există, cât timp există şi actualitatea sufle- 
tului său: o clipită între două eternităţi. 

Aceasta ar fi credinţa dominantă, ce ar trebui să întâlnim 
în lumea muritorilor. De fapt însă credinţa dominantă este cu 
totul alta. Gândul nestatorniciei este un gând fără consecinţe 
practice. Alături de dânsul lumea își urmează cursul, și încă din 
ce în ce mai sigură de propria-i statornicie. Locuinţa, munca, 
relaţiunile, prevederile individului, — prevederi cari se concre- 
tizează în formele variate ale capitalului economic, — toate tind 
să depăşească interesele strict individuale. Muritorul, cu toată 
conștiința efemerităţii sale, caută să se înconjure de legi și 
instituțiuni cari ţintesc eternitatea. Şi odată ce aceste legi și 
instituțiuni sunt transformate în deprinderi, ele ajung să fie 
mai puternice decât interesele actuale ale individului. Individul 
le cedează lor şi se conformează lor. deși ele adesea nu mai 
corespund scopului, pentru care au fost alcătuite, pe simpla cre- 
dinţă că ele reprezintă o realitate superioară realităţii intere- 
selor actuale. Faptele din trecut sapă astfel un fel de vad pentru 
faptele viitorului, şi acestea din urmă trebue să urmeze vadului, 
cu toate că individul nu-și mai găsește pe această cale propriul 
său interes. Este dar o tendinţă spre îndrumarea activităţii in- 
dividuale în spre anumite forme tipice, cari, cu cât sunt mai ge- 
nerale, cu atât capătă un plus de prestigiu. Şi cu câte greutăţi 
şi sacrificii din partea individului se operează apoi schimbarea 
cerută de noile interese ale actualităţii ! Un obiceiu, o lege, o 
instituțiune într'un cuvânt, elementele culturii odată alcătuite, 
fie cât de necorespunzătoare ele vremei, au totuși destulă forță 
să reziste, fiindcă au apucat odată să existe. Conştiinţa indivi- 
dului, adevărata lor creatoare, în loc de a se simţi stăpâna lor, 
este cea dintâiu gata să le fie sclavă. Aceste elemente, cari 
constituesc numai crusta externă în care activitatea individului 
a obişnuit să se învălue, capătă în urmă o aga importanţă, încât 
determină în genere ori-şi-ce activitate. Individul ajunge a fi 
purtătorul anonim al acestei cruste ; aceasta devenind adevă- 
rata realitate și individul numai pacientul ei ocazional. Con- 

ştiinţa relativităţii se perde, și locul ei îl ocupă credinţa în 
statornicie. 

Asemeni reflexiuni am mai avut prilejul să le facem și mai 
sus, când am vorbit despre rezistența pe care cultura antică o 
opunea creștinismului. Cu acea ocaziune ziceam că toate for- 
mele de cultură, deși sunt eșite din concursul împrejurărilor, 
încearcă să oprească totuși cursul acestor împrejurări, pentru 
a-și aşterne pe statornicia lor un culcuș sigur, pe care ele să 
se eternizeze. Dar culcușul pregătit este totdeauna vremelnic. 
Puterea generatoare a împrejurărilor birueşte puterea de cohe- 
siune a culturii și astfel aceasta este silită să se transforme 
veşnic în decursul veacurilor. Aşa fu silită cultura elină, prin 
puterea împrejurărilor, să se transforme şi să se încorporeze 
în parte în cultura creștină ce veni după dânsa ; și aceasta la 
rândul ei apoi fu silită să urmeze acelaş proces mai departe. 
Nimic din ceeace atinge și complectează pe om nu rămâne etern 
în fața timpului. Şi cu toate acestea, nu e formă de cultură, nu 
este chiar lege şi instituțiune socială, care să nu se bucure în 
timpul cât există, de încrederea nemărginită a conştiinţei ome- 
nesti. Vremelnice apar toate, privite de sus, din înălțimea jude- 
căţii istorice ; durabile apar însă toate, privite de jos, prin con- 
știința individului. 

De unde puterea acestei iluziuni a statorniciei ? 

Să examinăm acum sufletul omenesc. Aceeași antinomie. 

Potrivit constituţiunii sale, sufletul ar trebui să înceapă 
prin a-şi cunoaște stările sale proprii, înaintea oricărei cuno- 
ştințe mai îndepărtate. Sensaţiunile, emoţiunile, motivele sale 
interne, ar fi logic să-l preocupe înaintea imaginilor lumii ex- 
terne, despre cari el nu poate avea decât o cunoştinţă indirectă. 
Şi cu toate acestea se întâmplă contrariul. Prima grijă a sufle- 
tului omenesc este fixarea lumei externe, explicarea și stăpâ- 
nirea acesteia. Stările intime rămân pe al doilea plan, pentru 
mai târziu. Nici măcar precizarea acestor stări nu-l îngrijește 
pe suflet. Stările interne sunt proiectate, fără nici o critică, în 
complexul imaginilor externe; iar procesul lor intim în loc să 
fie recunoscut ca atare, este trecut pe seama lumei înconjură- 
toare, dând naştere altfel concepţiunilor antropomorfice. Viața 
sufletească, viaţa subiectivă înainte de toate, pare că nu poate 
să-și ia avântul, fără spijinul ce-l dă iluziunea unei realități 

obiective ! Cuvintele chiar cu care sunt denumite stările interne 
sufleteşti le găsim împrumutate obiectelor externe !). 

Care este explicarea acestui fapt ? Este el datorit hazar- 
dului, sau este produsul unei legi fundamentale a sufletului 
însuși ? 

Ipoteza hazardului este înlăturată prin generalitatea cu 
care faptul se produce. Nu poate fi datorit hazardului faptul 
ce revine periodic sub diferite forme de manifestare; el trebue 
să fie produsul unei legi fundamentale a sufletului omenesc. 


IV. — Să pășim la formularea acestei legi. Dar nu direct; 
pentru următoarea consideraţiune : 

Psihologia a fost considerată încă de multă vreme ca o 
știință nesigură, şi ca atare rezultatele ei au fost puse la în- 
doială, chiar şi atunci când aceleași rezultate erau confirmate 
de ştiinţele străine. Sub forma, pe care le-o dedeau acestea din 
urmă, rezultatele erau crezute şi admise, pe când sub forma pe 
care le-o dedea psihologia ele erau ţinute sub obrocul criticei. 
O lege psihologică, formulată direct prin ajutorul metodelor și 
experienţei practicată de știința sufletului, riscă să fie primită 
cu neîncredere. Dacă aceleiaşi legi însă i se găseşte un analog 
în domeniul unei alte ştiinţe, încrederea se stabilește și pentru 
ea. Nu totdeauna dar calea cea mai scurtă este și mai practică. 
In materie de psihologie se pare că, din potrivă, calea cea mai 
lungă este tocmai cea mai practică. Inainte ca psihologia să-şi 
spună adevărurile descoperite de dânsa, are nevoie de confir- 
marea altor ştiinţe. Ea este dar ca persoanele acele, cari nu sunt 
crezute, decât pe garanţia martorilor. După confirmarea marto- 
rilor vine şi încrederea în spusele sale. 

Să începem dar cu formularea unei legi analoage celei 
căutate de noi, şi pe care să o luăm dintr'un domeniu străin 
psihologiei. Calea va fi mai lungă, dar va fi mai sigură. 

In domeniul științelor exacte, celor mai exacte, este sta- 
bilită o lege, care trece drept principiu pentru toate celelalte 
cunoștințe speciale, atât este considerată de sigură și univer- 


1) H. Hăffding. Psychologie in Umrissen auf Grundlage der Erfahrung 
(tr. Bendixen. 1887) pag. 2. 

sală: legea conservaţiunii energiei. Această lege este la locul de 
onoare în toate scrierile oamenilor de ştiinţă. 


Dominând nu numai toată Fizica, dar încă toate ştiinţele, 
principiul conservaţiunii energiei este considerat, cu drept 
cuvânt, ca cea mai mare cucerire a cugetării contimporane. 
El luminează cu o lumină puternică cestiunile cele mai di- 
verse ; inlesneşte ordinea în studiile cele mai variate; duce 
la interpretaţiunea clară și coherentă a tuturor fenomenelor, 
cari altfel ar părea fără nici o legătură între ele; procură 
raporturi numerice precise între mărimile cari intervin în 
aceste fenomene. 

Spiritele cele mai îndrăsneţe au în el o încredere instinc- 
tivă ; şi în asaltul care s'a dat, în timpul din urmă, de câţiva 
teoreticieni cutezători în contra principiilor generale ale Fizicel. 
el a fost acela care a rezistat mai solid. La orice descope- 
rire nouă, primul gând pe care îl au fizicianii este de a vedea 
întru cât această descoperire se acordă cu principiul con- 
servațiunii energiei. care, de altmintreli, nu lipseşte nici 
odată de a procura indicaţiuni preţioase asupra noului feno- 
men, ba chiar de a suggera adesea o descoperire suplimen- 
tară. În momentul de faţă el pare a nu fi contrazis în mod 
serios nici de proprietăţile extraordinare ale radiului; aşa 
că el datorează formei generale, sub care este enunțat, o 
aşa mlădiere, încât cu greu va fi abătut vreodată 1). 


Principiul conservațiunii energiei cuprinde în sine însă o 
lege neverificabilă prin experienţă directă. Aceeace experienţa 
poate verifica este o lege cu mult mai restrânsă şi anume : 
Intr'un sistem izolat de manifestări ale energiei,—sistem izolat, 
adică neinfluenţabil de nici-o altă formă de energie din afară, — 
diferitele manifestări se urmează după anumite raporturi de 
equivalență. De oarece postulez dela început, că nimic din ceeace 
sistemul conține în el nu se va perde, şi nimic pe deasupra 
nu se va adăoga, şi am găsit prin experienţă între formele de 
energie raporturi de equivalență, deduc că s'a păstrat constantă 
şi cantitatea totală de energie a sistemului. Singurul fapt, în 
determinarea căruia intervine experiența, este măsurătoarea 
raportului de equivalenţă. Revenirea acestui raport în mod con- 
stant m'a asigurat de păstrarea aceleeași cantităţi de energie 
din sistemul total izolat. Asigurarea însă este rațională, nu ex- 


1) L. Poincaré. La physique moderne, son évolution, pag. 56. 

perimentală. Experimental n'am nici un mijloc să măsor can- 
titatea totală a energiei. Singura măsurătoare posibilă este 
între manifestaţiunile variate pe cari le prezintă ea, înlăuntrul 
său, această cantitate totală. Dacă, bunioară, această cantitate 
totală ar pierde din conținutul său o parte egală cu aceea pe 
care ar primi-o însă în schimb din afară, nici o experienţă n'ar 
putea să-mi constate acest fenomen, ce privește totalitatea. 
Intrucât raporturile între părţi rămân aceleaşi, întru atât se 
presupune că aceeaşi rămâne și suma totală a energiei. 

Prin urmare principiul conservaţiunii energiei, în genera- 
litatea sa, nu este susceptibil de a fi controlat prin experienţă. 
Experienta omenească, încă odată, nu priveşte decât măsurarea 
raporturilor de equivalenţă între diferitele forme ale energiei. 
O cantitate de energie calorică se transformă totdeauna într'o 
cantitate fixă de energie electrică, sau de travaliu mecanic. sau 
de energie de poziţiune, etc.; acesta este faptul constatat expe- 
rimental. Generalizarea lărgită, că suma tuturor formelor de 
energic, este egală cu sine, adică constantă pentru toate timpu- 
rile, aceasta este dedusă prin raţionament. Ea complectează 
postulatul emis dela început, şi afară de care nici-o măsură- 
toare experimentală nu se poate întreprinde, postulatul anume, 
că suma tuturor formelor de energie, ce se studiază, este pre- 
supusă într'un sistem izolat, a cărui tendinţă e de a se conserva 
tot timpul neschimbat, Principiul conservării energiei este sug- 
gerat direct de acest postulat; el este o nouă formulare a lui, o 
formulare însă care ţine seamă de faptul experimental al 
transformării energiei după raporturile de egquivalenţă. 

Această legătură, dintre principiul sau legea conserva- 
țiunii energiei şi postularea unui sistem complect izolat, înlăun- 
trul căruia se petrec diferitele transformări ale energiei, este 
arareori pusă în relief de către oamenii de știință. Ea nu este 
totuși cu desăvârşire necunoscută și fruntașii științei au tot- 
deauna un cuvânt şi pentru dânsa. Cuvântul acesta însă pare 
unora supărător. Legătura în cestiune nu este de natură a întări 
pretenţiunile acelora, cari vor să găsească în știință adevărul 
absolut. Postularea. sistemului complect izolat, este considerată 
de fruntașii ştiinţei ca o ipoteză. Absolut complect izolat nu 
este niciun sistem, ci numai cu aproximație, mai mult sau mai 
puțin izolat. Deci urmează dela sine, că nici-o absolută con- 

stanță în conservaţiunea energiei nu există, ci numai o con- 
stanță aproximativă :). 

Cu tot acest amestec însă de elemente raționale, adică de 
elemente stabilite prin argumentare, fără posibilitate de a fi 
verificate prin experienţă, legea conservării energiei procură 
totuși o bază destul de sigură pentru explicarea fenomenelor 
naturii. Caracterul ei aproximativ nu împiedică pe omul de 
ştiinţă exactă să-i acorde toată încrederea. 

Emile Picard, o autoritate recunoscută în această materie, 
vorbind de explicarea mecanică a fenomenelor, explicare ce se 
bazează pe legea conservaţiunii energiei, zice textual : 


Ce trebue să ințeleagă cineva prin explicarea mecanică 
a fenomenelor ? Aceasta este o cestiune asupra căreea sun- 
tem departe de a fi de acord. Dacă adoptăm punctele de 


1) L'ensemble des travaux de Galilée, de Huyghens et de Newton avait 
conduit à regarder que les circonstances determinantes du mouvement pro- 
duisent des accelerations. On fut ainsi conduit à poser en principe que la 
rapidite avec laquelle change létat dynamique d'un systéme isoli dépend 
d'une maniere déterminće de son état statique seul. I} fut donc postulė, plus 
ou moins explicitement, que les changements infiniment petits qui surviennent 
dans un système isolé dependent uniquement de l'état actuel de celui-ci, c'est-à- 
dire que les accelcrations de ses divers points sont des fonctions (que des lois 
physiques font connaitre pour chaque catégorie de phénomènes) des coordon- 
nes de ces points, Ces relations constituent les équations différentielles du mou- 
vement du système, et le produit de la masse par l'accélération qu'elles font con- 
naitre représente la force agissant sur le point, provenant des autres parties du 
systeme; on a. dans chaque cas particulier, â discuter la possibilité de la mesure 
statique de ces forces. 

On supposa en outre que tous les systèmes isolés sont conservatifs. en 
entendant par lă qu'il y a pour l'ensemble des forces un potentiel dépendant 
uniquement de la position relative de ses diverses parties et que, par suite, la 
force vive du système (produit de la somme des masses par les carrés des 
vitesses), est une fonction de même nature. D'ailleurs cette hypothèse permet à 
elle seule de retrouver les expressions des accélérations en fonction des coor- 
données, si on admet, et c'est là un point capital, que à un moment donné on peut 
se donner arbitrairement la position et la vitesse des points du système, de sorte 
que dans le mouvement de notre système de n points, il y ait 6 n constantes 
arbitraires. 

Ainsi se trouvèrent peu à peu elaborés les principes generaux de notre 
Mécanique classique... Nous avons supposé le système isole. (E. Picard, La 
Mécanique classique ct ses approximations successives, în Revista di Scienza. 


Anno, I, No. 1). 

vedere cari preced (vezi nota din josul paginei). şi conside- 
răm toate sistemele izolate ca fiind conservative, atunci nu mai 
este îndoială. Avem explicarea mecanică a unui fenomen in 
momentul când am ajuns, prin introducerea variabilelor tre- 
buincioase, să-l privim ca făcând parte dintr'un sistem con- 
servativ mai larg. Acest răspuns este precis, dar el implică 
urmărirea unui ţel aproape himeric, și în tot cazul foarte 
teoretic. Dacă voim un răspuns mai practic, atunci trebue 
să ne mulțumim cu ceva aproximativ, cum facem, de alt- 
mintreli, mai totdeauna 1). 


Şi după acest excurs, determinat din precauţiune, să reve- 
nim la problema noastră specială: la legea fundamentală pe care 
o căutăm pentru fenomenele sufletești mai sus enumerate. Cele 
zise asupra legii conservaţiunii energiei din lumea fizică ne pre- 
pară cel puţin în atâta, ca să nu fim așa de pretenţioşi, când 
este vorba de legile sufletești. O lege sufletească, dacă este să 
fie stabilită, presupune prealabil în domeniul fenomenelor sufle- 
teşti condițiuni analoage cu acelea cari se postulează de mintea 
omenească în domeniul fenomenelor fizice ; în primul rând, pre- 
supune condițiunea, că fenomenele cari se studiază aci aparţin 
și ele unui sistem constant, așa că relațiunile cari se găsesc prin 
experienţă între fenomenele sufletești să poată fi considerate 
ca relațiuni ale totalităţii sistemului, și prin urmare să fie 
ridicate la rangul de legi explicative. Așa este cazul în Fizică. 
Relaţiunile între fenomene, găsite prin experiență, pe baza po- 
stulatului că toate fenomenele aparțin unui sistem constant de 
energie, se transformă în legi generale explicătoare. Simţim 
necesitatea relaţiunii găsite prin experiență, din aceea că simțim 
că această relaţiune este o verigă din lanţul de cauzalitate a 
sistemului întreg. Trebuia să se întâmple această relațiune anu- 
mită, fiindcă ea era determinată de existenţa totului. Aceasta 
o înțelegea şi E. Picard, mai sus, când zicea că explicarea me- 
canică a unui fenomen este complectă, în momentul când ajun- 
gem să cunoaştem legătura fenomenului ca parte dintr'un si- 
stem conservativ mai larg. Bunioară, ne explicăm fenomenul 
căderii corpurilor spre centrul pământului, prin aceea că am 
ajuns să considerăm fiecare corp care cade şi centrul pămân- 
tului ca fiind părțile unui tot, şi deci fenomenul căderii este 





1) Revista di Scienza, Anno |. No. 1. pag. 14. 

determinat de existenţa totului. Odată această legătură sta- 
bilită, relaţiunea particulară găsită prin experienţă, se poate 
şi deduce din legea mai generală a totului. Aşa, în ce priveşte 
căderea corpurilor, pot să deduc legea după care un corp ridicat 
dela suprafaţa pământului va cădea, din legea generală a gra- 
vitaţiunii, care este legea sistemului întreg solar. Şi din mo- 
mentul ce pot să deduc pot şi să prevăd. Mișcarea corpurilor 
cari sunt cuprinse în sistemul solar, poate fi prevăzută, întrucât 
poate fi dedusă din legea generală a gravitațiunii '). 

Prin urmare, dacă este să se stabilească și în domeniul fe- 
nomenelor sufletești legi fundamentale explicătoare, cum s'au 
stabilit în domeniul fenomenelor fizice, prima condiţiune ce» 
trebue îndeplinită este fixarea prealabilă a sistemului, în lun- 
trul căruia fenomenele sufleteşti să apară ca părţile unui tot. 
Cu un cuvânt, trebue să stabilim prealabil postulatul unei uni- 
tăţi între diferitele fenomene sufletești, pentruca apoi rapor- 
turile găsite între acestea, prin experiență, să ne apară ca ra- 
porturi cauzale și necesare. Altmintreli raporturile găsite vor 
trebui considerate ca niște simple afirmaţiuni empirice, lipsite 
de facultatea de a putea funda vreodată prevederea. 

De existența unei unităţi sufletești, găsim însă că nu sau 
îndoit niciodată psihologii, deşi denumirea acestei unităţi a 
variat la dânșii în decursul timpului. Unii au denumit-o suflet; 
alţii eu ; alţii o scoboară confundând-o cu individualitatea cor- 
pului; alţii o ridică până la noțiunea morală de persoană; ete. 

Psihologii spiritualiști preferă prima denumire; criticiştii 
pe cea de a doua ; materialiștii pe cea de a treia; moraliștii și 





1) „Nous avons commence par supposer que nous nous occupions de sys- 
tèmes purement mecaniques et qui portaient en eux mêmes leur devenir, c'est-à- 
dire que les manifestations des mouvements étaient indépendantes, dans ces 
systèmes. de toute autre forme d'activité (thermique, etc...). Dans ces conditions, 
la loi de la conservation de l'énergie mécanique s'est trouvée résulter pour nous 
de ja dâfinition même du système isolé, La loi de la conservation de l'énergie 
mécanique n'a été que la traduction dans un langage qui empruntait quelques-unes 
de nos connaissances mécaniques obtenues expérimentalement et quelques-unes 
de nos conventions précédement acceptées, de cette affirmation: le système con- 
sidéré est isolé mécaniquement, ou, si l'on préfère, porte de lui-mâme son devenir 
mécanique. La loi de la conservation de l'énergie mécanique n'était donc qu'une 
définition retournée". Felix Le Dantec, Les lois naturelles, réflexions d'un bio- 
logiste sur les sciences. (1904) pag. 204. 

sociologii pe cea din urmă, etc.; asupra existenţei însăşi acordul 
între ei este aproape unanim. Chiar și psihologii cari nu vor să 
acorde fenomenelor sufletești o cauzalitate deosebită de feno- 
menele fizice, şi le consideră pe cele dintâi ca simple epifeno- 
mene ale acestora din urmă, tot nu renunţă la ideea de unitate. 
Numai că unitatea postulată de ei se confundă sau cu indivi- 
dualitatea corpului, sau cu aceea a energiei cosmice, care re- 
unește toate fenomenele naturei. 

S'ar putea chiar susține, că unitatea sufletească a fost 
cunoscută oamenilor de ştiinţă înaintea unităţii naturei fizice, 
şi că ea a contribuit la conceperea acestei din urmă, atât este 
de veche şi de răspândită în cultura omenească. 

De altă parte însă, pe cât psihologii sunt de acord în a 
postula o unitate a fenomenelor sufletești, pe atât sunt tot ei de 
acord în a recunoaște că tocmai această unitate a fost o mare 
piedică pentru progresul ştiinţei lor. Postulatul unităţii, în loc 
de a îmbia la cercetări experimentale, a fost o proptă a dogma- 
tismului în toate ocaziunile. După părerea psihologilor materia- 
liști, toate rătăcirile psihologiei de până acum au fost cauzate 
de noțiunea sufletului; după psihologii spiritualiști, toate rătă- 
cirile au fost cauzate de noțiunea materiei; după fiecare, cauza 
răului residă în denumirea cu care alţii au botezat unitatea su- 
fletească. 

Care este atunci adevărul ? Este unitatea sufletească ne- 
cesară pentru cercetarea fenomenelor sufletești, sau nu ? Se 
poate susține mai departe analogia pe care am stabilit-o noi 
mai sus, între aceea ce găsim în științele naturale și aceea ce ar 
trebui să fie și în știința sufletului ? Mai este de dorit postu- 
larea unei unităţi sufleteşti ? 

Răspunsul nostru, cu toate aparențele defavorabile ce-i vin 
în potrivă, nu poate fi decât afirmativ. Unitatea sufletească este 
un concept necesar pentru știința sufletului. Dar istoria acestei 
ştiinţe ne silește să adăogăm : când conceptul unităţii sufleteşti 
este un simplu concept, iar nu o existență metafizică. 

Să ne explicăm. 

Conceptul unităţii sufletești a fost departe de a se menţine 
în psihologia de până acum în rolul de concept ajutător pentru 
cercetările experimentale, așa cum s'a menţinut conceptul uni- 
tăţii energiei, sau a materiei, în știința mecanicii. Conceptul uni- 

tâții sufleteşti a voit să însemne ceva mai mult, decât o ipoteză 
sugerată de experienţă; el a voit să fie o entitate cu însușiri 
proprii. din care să se deducă apoi însușirile vieţii sufleteşti în 
genere. De aci au provenit toate rătăcirile. Dacă conceptul uni- 
tăţii sufleteşti ar fi păstrat rolul de simplă ipoteză ajutătoare, 
el n'ar fi fost botezat cu denumiri deosebite. N'ar fi fost ceartă, 
dacă el este suflet, eu, persoană, materie, etc.; ci ar fi fost un 
concept abstract supraordinat raporturilor găsite între fenome- 
nele sufletești, întocmai cum conceptul unităţii de energie este 
un concept abstract supraordinat diferitelor serii de fenomene 
pe cari le prezintă experiența. Din momentul ce şi dincoace, în 
domeniul ştiinţelor naturale, conceptul energiei ar lua carac- 
terul unei entități metafizice cu însuşiri proprii, din care să se 
deducă apoi legile fenomenelor naturei, din momentul acela şi 
asupra lui ar începe cearta cum trebue denumit. Unii ar găsi 
că natura sa intimă este mai apropiată unei serii de fenomene 
decât alteia, alţii ar găsi altfel, și atunci fiecare partidă ar pro- 
pune o denumire deosebită. Acordul oamenilor de știință, în 
ceeace priveşte postulatul unităţii de energie, se sprijină pe 
acordul lor tacit de a nu se întreba în ce consistă natura intimă 
a energiei, şi în tot cazul de a nu amesteca speculațiunile lor 
asupra acestei naturi în cunoașterea fenomenelor experienţei. 
Din lipsa unui asemenea acord au suferit însă psihologii. 
Aceştia au crezut multă vreme, că vor ajunge mai curând la 
ținta lor, speculând direct asupra entității cu care se identifică 
unitatea. sufletului, și deducând din însușirile acestei entităţi 
legile după cari se înlănţuesc fenomenele din experienţă. Mai 
mult încă, pentru mulţi eroarea lua un caracter și mai grav. 
Unitatea sufletească, nu numai că era considerată ca o entitate 
cu însușiri proprii, dar încă această entitate intră în relațiune 
cu fenomenele sufleteşti, ca și cum ar fi fost coordonată acestor 
fenomene, în loc de a le rămâne supraordinată. Astfel vechii 
psihologi, mai ales, considerau sufletul, ca având o individuali- 
tate a parte înlăuntrul individualităţii omenești, şi ca atare ca 
provocând fenomene deosebite de acelea pe cari individualitatea 
omenească le deținea din alte cauze. Cu alte cuvinte, sufletul 
nu mai însemna noţiunea în care se însumau toate fenomenele 
sufleteşti, ci o cauză specială pentru anumite fenomene. Cu 

chipul acesta, noțiunea de suflet se îndepărta cu totul dela rolul 
unei noţiuni de unitate sufletească !). 

In psihologia contimporană această eroare este foarte 
mult evitată, dacă nu chiar înlăturată cu desăvârșire. Mai toţi 
psihologii ştiinţifici contimporani consideră sufletul, așa cum 
trebue luat știinţificeşte, ca un concept prin care se exprimă 
unitatea fenomenelor sufletești, iar nu ca o entitate metafizică. 

H. Ebbinghaus, un psiholog de seamă al timpului nostru, 
dă, în această privință, o foarte nimerită ilustrare. 


Să privim o plantă. Ea are rădăcini, crăci, frunze, celule; 
poartă flori, fructe, etc. In tocmai ca şi organizmul sufle- 
tesc, există organismul plantei, nu izolat şi de sine stătător 
în lume, ci legat în diferitele lui părţi, și anume bazat pe 
un substrat sau subiect, cu care mintea îl crede însoțit. Sepa- 
rate de dânsele, florile, frunzele, etc., nu mai reprezintă decât 
cu numele planta din care au fost despărțite. , . Şi care este 
substratul acestui organism? Care subiectul, care dă baza 
şi unitatea tuturor părţilor enumărate? Există oare o ființă 
elementară, independentă şi separabilă, în existența sa, de 
însuși corpul organizmului? O realitate în afară de realită- 
tile diferitelor părţi? De:loc... In genere, toate părţile se- 
parate, membrele, sau funcțiunile plantei, există numai ca 
un ce unit la un loc, şi acest ce unit la un loc consistă ia- 
răşi numai în totalitatea diferitelor părți unite. Şi aceasta nu 
în înțelesul unei grămădiri laolaltă, cum se aude de multe 
ori, ci în înțelesul unei împreunări organice... Dacă se ia din 
organizmul plantei, rând pe rând, toate părţile pe cari el le 
cuprinde, se ajunge la anihilarea totală a organizmului în- 
suşi. În urma părţilor ce s'au luat, nu rămâne nici un rest, 
care să reprezinte, fie sub forma cea mai sărăcăcioasă, exis- 
tența vreunui adevărat substrat al organizmului. După lua- 
rea părţilor organizmului nu mai rămâne nimic... 

Așa şi nu altfel, se petrece și cu substratul, sau subiec- 
tul sufletului... Cel ce conţine și conținutul nu sunt două 
lucruri deosebite şi independente. Cel ce conţine, adică su- 
biectul care are, când un gând, când altul, vede acum ima- 
gina cerului albastru, în locul unde puțin înainte văzuse 
nouri, nu este altceva decât totalitatea în care se împreună 
toate senzaţiunile, gândurile, dorinţele, etc. Este o cestiune 





1) Dintre psihologii contimporani, L. William Stern, în scrierea sa Person 
und Sache, System der philosophischen Weltanschaung, a pus mai bine în 
evidenţă această veche eroare. Comp. Vol. I, Cap. II al acestei scrieri, 

de perspectivă, dacă în această totalitate deosebesc o parte, 
ca subiect cari conţine, și o parte care este conținută... 
Precum în lumea organică, celulele, frunzele, nervii, corpus- 
culele sângelui, etc., nu le întâlnim separate, ci totdeauna 
împreunate în sisteme organice unitare, tot așa şi în lumea 
sufletească. Realităţile care le găsim aci sunt totdeauna păr- 
ţile unor sisteme organice unitare; ele aparțin unui eu sau 
unităţi de cunoștință !), 


Din cauza acestei schimbări în înţelegerea sufletului psi- 
hologia contimporană s'a numit „psihologia fără suflet”). 
„Psihologia fără suflet”, adică psihologia care nu se mai pre- 
ocupă de entitatea sufletului și de însuşirile sale. „Sufletul”, ca 
şi „eul”, ca şi „persoana”, etc., nu are o realitatea deosebită de 
conţinutul său; în tocmai cum, pentru Fizică, noțiunea de ener- 
gie nu are o realitate alta în afară de aceea care se subsumează 
conceptului ei. 

Din acest punct de vedere psihologia de astăzi se găseşte 
dar într'o situaţiune analoagă celorlalte științe naturale. Uni- 
tatea sufletească este pentru dânsa o ipoteză tot atât de bine 
venită, cum este ipoteza unității sistemelor isolate, sau a can- 
tităţii de energie din mecanică. 

Dar unitatea sufletească, să nu uităm, este o ipoteză aju- 
tătoare, cum de altfel sunt toate ipotezele. Ea nu poate ţine 
locul ştiinţei însăși ; cel mult, ea poate fi un sprijin sau un în- 
demn pentru cercetările experimentale, care ele constituesc ade- 
văratul fundament al ştiinţei definitive. 

Legea fundamentală, pe care o căutăm noi, pentru a fi 
comparabilă legilor stabilite în domeniul celorlalte științe, tre- 
bue dar să fie sprijinită pe un fond experimental. In special, 
pentru a fi comparabilă legii conservaţiunii energiei din lumea 
fizică, ea trebue să stabilească între fenomenele sufletești un 
raport, care să fie analog cu acela pe care îl exprimă legea con- 
servaţiunii energiei între fenomenele fizice; adică un raport 
dovedit experimental, și care să se poată lega direct cu ipoteza 
unităţii sufleteşti. Legea conservaţiunei energiei cuprinde, în 
adevăr, pe lângă ipoteza unităţii de energie totală. şi raportul 

1) Grundzüge der Psychologic (1905) 1. pag. 10 şi urm. 

2) F. A. Lange. Geschichte des Matcrialismus und Kritik seiner Bedeutung 
in der Gegenwart, II, pag. 375 şi urm. 

de equivalenţă între diferitele forme de energie, raport stabilit 
prin măsurătoare experimentulă. Raportul de equivalenţă este 
asa de strâns legat de ipoteza unităţii de energie totală, încât se 
poată înfățișa ca o consecinţă dedusă din aceasta din urmă ; 
nu mai puţin însă, el este adevăratul fundament științific al 
legii, fiindcă el singur este verificabil prin experienţă. Măsură- 
toarea totalităţii de energie nu o putem face noi niciodată direct, 
aşa că niciodată, în chipul acesta, n'am putea afirma conserva- 
ţiunea în natură a aceleiași sume de energie, dar măsurătoarea 
rapurtului care se stabileşte la transformarea unei forme de 
energie în alta, aceasta o putem face ; și pe această măsurătoare 
ne şi fundăm pentru a formula o afirmațiune cu un caracter aşa 
de general, cum este aceea asupra conservaţiunii energiei din 
natură. 

Este oare şi în lumea sufictească un asemenea raport, do- 
vedit experimental şi în acelaș timp în directă legătură cu ipo- 
teza unității sufleteşti ? 

După părerea noastră, da. El este cuprins în legea psiho- 
fizică, aşa cum această lege este interpretată de marele filosof 
al timpului nostru, Wilhelm Wundt. 

In ce consistă legea psiho-fizică, şi care este interpretarea 
pe care i-o dă Wundt ? 


V. — Legea psiho-fizică este datorită cercetărilor de fizio- 
logie ale lui Ernst Heinrich Weber:). Acest fiziolog a observat 
că, pentru perceperea unei minime creşteri de senzaţie, sporul 
care trebue să-l adăogăm la excitația primită stă cu această 
excitație într'un raport constant. Așa, bunăoară, am o senzaţie 
de greutate pricinuită de greutatea unui kilogram. Dacă sporesc 
greutatea pentru a avea o diferenţă de senzație, observ că nu 
la ori-și-ce spor, fie cât de mic, al excitaţiei corespunde şi o 
diferență de senzaţie, ci sporul trebue să fie întrun anumit ra- 
port cu excitația primitivă adică un kilogram) : să zicem, în 
raportul de 1. Pentru a avea dar în simţul meu o diferență 
apreciabilă peste sensaţia de 1 kilogram, trebue să adaog la 
greutatea de 1 kilogram. cel puțin 100 gr. Dacă aş fi avut ca 


1) W. Wundt Grundzüge der physiologischen Psychologie (1902) 
I, p. 493. 

sensație primitivă sensaţia unei greutăţi de 2 kgr., mi-ar fi tre- 
buit 200 gr., pentru a păşi dela această sensaţie la o sensaţie 
imediat următoare ; 300 gr., dacă aş fi plecat dela sensaţia de 
3 kgr. ; 400 gr., dacă aș fi plecat dela sensaţia de 4 kgr. ; şi așa 
mai departe, până la limita cea mai de sus a putinței simțului 
de a aprecia greutăţile. Prin urmare totdeauna minimul de cre- 
ştere al sensaţiunii a corespuns la un spor ce era de prevăzut 
mai dinainte, anume acela care formează cu greutatea imediat 
precedentă un raport constant de “,. Ne-ar întreba cineva, ce 
greutate să adaoge peste 115 kil, pentru a percepe o senzaţie 
diferită de aceea care corespunde la greutatea aceasta de 1+4 
kil., răspundem: trebue să adaoge o greutate care să se gă- 
sească faţă de 1). kil, în raportul de ',„ adică trebue să 
adacge 150 gr. Legea lui Weber este dar cât se poate de clară. 
Ea era de altmintreli bănuită cu mult înaintea lui Weber. Ma- 
tematicienii francezi din secolul al XVIII o formulaseră aproape 
complect. Noi înșine, în viața noastră practică o aplicăm cu toţii, 
fără să-i bănuim importanța, ca o măsură de bun simţ. Cine nu 
înţelege, bunăoară, că un câștig de loterie, să zicem 1000 lei, nu 
produce o bucurie egală la toți oamenii ? Acei ce sunt bogaţi 
au să se bucure mai puțin, decât acei ce sunt săraci. Și bunul 
simţ ne spune chiar, că mijlocul de a procura la toţi o bucurie 
egală, ar fi să proporţionăm câștigul după averea fiecăruia. 
Acel ce are avere de 100.000 lei, trebue să câştige îndoit, ca 
acela care are avere 50.000, şi înzecit ca acela care are 10.000 
lei, pentru ca bucuria să fie egală la toţi. Această proorocire, 
făcută după bunul simţ, este o aplicațiune a legii lui Weber. 

Bine înţeles, ştiinţa psihologiei nu s'a oprit la aceste apli- 
caţiuni banale. Ea a urmărit verificarea legii în domeniul dife- 
ritelor categorii de fenomene sufletești, a căutat și a reuşit să-i 
dee o formulare matematică !). Pentru trebuinţa noastră însă, 
puţinele desvoltări date mai sus sunt suficiente. 

Care este interpretarea legii psiho-fisice? Fiziologii au 
identificat-o cu legea după care iritabilitatea substanţei ner- 
voase se proporționează excitaţiilor externe. Psiho-fizicianii 
propriu ziși, după exemplul lui G. T. Fechner, au identificat-o 


1) Cea mai simplă formulare este accea data incă de Fechner. EC. log. 
nat. R. (E. senzaţia: C. o constantă: log. nat. R. logaritmul excitaţiunii externe). 

cu legea care ar exprima raportul între lumea sufletească și 
lumea materială. Ambele identificări pot fi lăsate foarte bine; 
căci ele suggerează îndemnuri noi pentru cercetările experimen- 
tale. Importanţa legii este indiscutabilă, în ambele aceste in- 
terpretări, care i se dau. Dar pe lângă aceste două interpretări, 
se poate da legii și o interpretare mai largă, fără a se contra- 
zice întru nimic faptele experimentale, Legea psiho-fizică poate 
anume să fie ridicată, în domeniul sufletesc, la rolul pe care îl 
are legea equivalenţei în lumea fizică. Ea poate fi considerată 
ca legea imediat subordonată postulatului unităţii sufleteşti, şi 
să dobândească astfel, în domeniul sufletesc, o generalizare ana- 
loagă cu aceea pe care o are în domeniul lumei fizice legea con- 
servațiunii energiei. 

Interpretarea lui Wilhelm Wundt ne înlesneşte, în adevăr, 
această generalizare. 

Iată interpretarea marelui filosof. 


Psihologicește, se poate verifica legea lui Weber, prin expe- 
riența obişnuită pe care o facem, că in conştiinţa noastră nu 
există decât o măsură relativă pentru măsurarea intensității di- 
feritelor stări sufleteşti ; că adică o stare de conştiinţă nu se 
poate măsura decât comparându-se unei alte stări de con- 
știință. Din acest punct de vedere se poate considera legea 
lui Weber, ca fiind un caz special al unei legi mai generale; 
anume a unei legi de relațiune, sau de relativitate a stărilor 
din conștiință. Şi atunci legea lui Weber nu ar fi atât o lege 
a sensaţiunilor, ci o lege a appercepţiunii... Căci este dela sine 
înţeles, că legea lui Weber nu se poate referi direct la com- 
pararea excitaţiunilor externe, ci la compararea sensaţiunilor. 
care sunt provocate de excitaţiuni !). Excitaţiunile nu există 
pentru conștiința noastră decât ca sensaţiuni. 


Pe baza acestei interpretări, legea psiho-fizică se prezintă 
ca o consecinţă directă a unităţii sufletești. Prin ajutorul uni- 
tăţii sufletești devine în sfârşit explicabilă relativitatea ce se 
constată în măsurătoarea diferitelor stări de conștiință. Fără 
această unitate, creşterile de sensaţiune ar trebui să meargă 
direct proporțional cu sporurile excitaţiunii externe. Dar fiindcă 
unitatea există, prin aceasta sunt aduse stările sufletești să se 
măsoare între dânsele, comparându-se. Raportul părților către 





1) Grundzüge der physiologischen Psychologie (1902) 1, pag. 541. 


132 











PUTEREA SUFLETEASCĂ 


totalitatea sufletească este raportul fundamental pe care con- 
ştiinţa îl aplică în orice măsurătoare. Legea psiho-fizică nu este 
decât verificarea experimentală, un caz special, al relaţiunilor 
cari se stabilesc între stările sufletești din lăuntrul unei unități 
de conștiință. 

Prin urmare legea lui Weber s'ar putea generaliza astfel : 
Intre fenomenele sufleteşti există o dependenţă derivată din 
faptul unităţii lor. Această dependenţă, în cazul special al trans- 
formării unui spor de excitaţiune într'o minimă creştere de sen- 
zațiune, are totdeauna o valoare numerică constantă. E=C. log. 
nat. R.). 

Legea conservatiunii energiei din lumea fizică nu se bu- 
cură de o factură logică superioară. 

Dar, negreșit, asemuirea formală nu este o garanţie sufi- 
cientă pentru validitatea unei legi. Legea conservaţiunii unității 
sufletești, — dacă ar fi ca ea să se ridice alături de legea con- 
servaţiunii energiei din lumea fizică, — trebue să îndeplinească 
și alte condițiuni, în afară de acelea ale logicei formale. Ea 
trebue să reziste, înainte de toate, controlului experienței : să 
exprime ceeace există, nu ceeace ar trebui să existe. Ea trebue 
să aducă o explicare faptelor pe care le constatăm, atât în viaţa 
individuală, cât și în viața socială. 

De această îndatorire nu ţinem nici noi să o dispensăm. 


VI. — Legea de conservaţiune a unităţii sufletești, — sau, 
mai explicit, existența unor dependențe cauzale între fenomenele 
sufletești, dependențe cari derivă din postulatul unității acestor 
fenomene, — poate fi susținută și prin argumente de altă na- 
tură, de cum s'a susţinut, în genere, până acum. 

Fenomenele sufleteşti, pe lângă caracterele lor proprii, au 
toate caracterele fenomenelor organice. Astfel fiind, legile ace- 
stor din urmă, întrucât sunt generale, sunt aproximativ valabile 
şi pentru cele dintâi. Intre aceste legi generale găsim legea de 
corelaţiune a organelor, sau a funcţiunilor, admisă de toţi oa- 
menii de știință. Ch. Darwin a avut cel dintâiu meritul să o 
constate cu date precise şi să ţină seamă de ea pentru explicarea 
evoluţiunei speciilor 1). 


1) Inainte de Darwin, legea corclaţiunii a fost cunoscută de Cuvier ca 
legea conexiunii caracterelor. 

Sunt multe legi cari dirijează evoluţiunea. Câteva dintre 
ele se pot preciza şi vor și forma obiectul studiului nostru. 
Aci însă voiu să vorbesc despre aceea care sar putea numi 
legea co:elațiunii intre variapuni. Variaţiile importante pe- 
trecute îm embrion aduc după ele, probabil, și variaţiuni în 
organismul matur. La monştri sunt fenomenele de corela- 
țiune foarte curioase : i. Geoffroy Saint-Hilaire dă în această 
privință. in opera sa, exemple foarte numeroase. Cultiva- 
torii de vite au făcut observaţiunea, că mai totdeauna ani- 
malele cu picioare lungi au și un cap mai lung. Câteva exem- 
ple de corelațiune sunt chiar mai mult decât curioase. Așa. 
s'a găsit că pisicile albe cu ochi albaştri sunt de regulă surde. 
Tait a restrâns această regulă la pisicile de sex bărbătesc. 
Avem exemple apoi de animale și plante. la care constatăm o 
corelațiune între culoare și anumite particularităţi. Așa, oile 
şi porcii albi sunt vătămaţi de anumite plante, pe când ace- 
leaşi animale de culoare închisă nu sunt atinși. Profesorul 
Wyman mi-a comunicat. tot în această privință. un caz si 
mai instructiv, El a aflat dela un fermier din Virginia, pe 
care îl intrebase, de ce are numai porci negri, că este silit 
să-i aleagă pe aceștia, de oarece acei de altă culoare, îndată 
ce mănâncă rădăcina plante: Lachnanthes, sunt vătămaţi... 
Se ştie apoi, că mai toţi câinii fără păr, sunt și cu dinți slabi. 
Din contră animalele cu mult păr, şi păr gros, au predis- 
poziția de a avea coarne lungi. Porumbeii cu picioare flo- 
coase au printre degetele dela picioare o pieliță. Porumbeii 
cu cioc scurt au picioare mici; iar cei cu cioc lung au pi- 
croate lungi!). 


Tot Ch. Darwin, în aceeaş scriere, întinde aplicațiunea 
legii de corelaţiune și asupra întregii faune și flore a unui teri- 
toriu. Nu numai diferitele organe sau funcțiuni ale animalului 
sunt în corelaţiune între ele, dar chiar varietățile de animale și 
de plante cari constituese fauna și flora unei țări. Acestea sunt, 
dealtmintreli, adevăruri recunoscute de către toți naturaliștii. 

Astăzi, legea corelaţiunii constitue o lege fundamentală 
pentru explicarea multor fenomene din domeniul naturii orga- 
nice. Prin cercetările botanistului olandez H. de Vries asupra 
mutațiunii speciilor 2); — mutaţiunea speciilor înseamnă pentru 





1) Ch. Darwin, Die Entstehung der Arten durch natürliche Zuchtwahl, 
(trad. D. Hack). pag 36. 


2) Hugo de Vries. Dic Mutrationstheorie, Versuche und Beobachtungen 
über die Entstehung von Arten im PfHanzenceich. 2 vol. (1901-- 1903). 

acest om de știință nașterea formelor noui organice graţie va- 
riaţiunilor bruște, spontane. discontinue, — legea corelaţiunii 
dobândeşte încă o importanţă și mai mare. Conceptul mutaţiunii 
face inutilă legea selecţiunii, dar cu atât mai utilă devine acum 
legea corelaţiunii organelor. Naşterea formelor nouă organice, 
dintr'odată, fără pregătirea selecţiunii, nu se poate explica decât 
pe baza legii de corelațiune. Apariţiunea nouei forme coincide 
cu stabilirea unui equilibru intern între diferitele funcțiuni ale 
organismului. 

Legea corelaţiunii se poate ea întinde și la explicarea fe- 
nomeneior sufletești ? Această convingere a fost susținută cu 
multă măestrie și erudiție de către filosoful francez H. Taine *). 

intocmai cum naturaliștii au constatat, atirmă acesta din 
urmă $), că diversele organe ale unui animal depind unul de 
altul ; că, spre exemplu, dinţii, stomacul, picioarele, creierul şi 
altele variază în seria lumei animale după o legătură constantă, 
care asigură unitatea fiecărui organism; tot așa au constatat 
și istoricii, că aptitudinile şi dispoziţiunile unui individ, unei 
rase, sau unei epoce, sunt legate între dânsele, în aşa mod, că 
alteraţiunea uneia dintre ele, produsă într'un individ învecinat, 
sau într'o grupă socială apropiată, produce o alteraţiune pro- 
porţională în tot sistemul. După cum desvoltarea exagerată sau 
sleirea unu. organ fiziologic atrage după sine o schimbare core- 
lativă în celelalte organe fiziologice, tot astfel şi exagerarea, 
sau sleirea, unei dispoziţiuni sufleteşti înlăuntrul sistemului în 
care se găsește aceasta, 


Cultura unui popor constitue o unitate, și diversele sale 
elemente sunt legate între ele ca și părţile unui organism. 
După cum într 'un animal, instinctele, dinţii, membrele, coloana 
vertebrală, aparatul mușcular, sunt legate între ele în aşa 
chip. că variaţiunea uneia determină în toate celelalte o va- 
riațiune corespondentă, şi un naturalist cunoscător poate din 
câteva fragmente găsite să reconstitue prin raţionament cor- 
pul aproape în întregime; tot aşa întro cultură oarecare, 
religiunea, filosofia, structura familiei, literatura, artele con- 
stituesc un sistem, în care orice schimbare locală atrage după 


2) H. Taine. Essais de critique et d'histoire, preface: Histoire de la litte- 
rature anglaise, 1, Introduction. 
3) Essais de vritiquc ct d'histoire, pag. XXVI şi urin. 

dânsa o schimbare generală, şi un istoric experimentat, din 
cunoaşterea unei porţiuni restrânse, poate să întrevadă și să 
prezică restul. Nimic nu rămâne vag în această dependență 
mutuală. Aceea ce regulează dependența mutuală din lăun- 
trul unui corp animal este, mai întâiu, tendinţa ei de a ma- 
nifesta un anumit tip primordial, şi apoi necesitatea de a fi 
în posesiunea organelor, cari să-i poată satisface trebuinţele 
şi mai ales continuitatea vieţii. lar în lăuntrul unei culturi, 
regularea dependenţei mutuale se susţine prin aceea, că în 
fiecare mare creațiune omenească este prezent un element 
producător. care este prezent şi în celelalte creaţiuni încon- 
jurătoare, — o facultate, o aptitudine, o dispoziţiune eficace 
şi dominantă, — care, având un caracter propriu, introduce 
acest caracter în toate operaţiunile la care el participă, şi 
astfel după variaţiunile sale, determină și variaţiunile tuturor 
celorlalte opere cu care se găsește el în atingere +). 


Toată filosofia lui H. Taine este influențată de teoria de- 
pendenţelor mutuale, sau a corelaţiunii. Această teorie care pre- 
supune unitatea fenomenelor între cari dependenţele mutuale se 
stabilesc ; — fără această unitate, dependenţele ar fi lipsite de 
caracterul de necesitate logică, — găseşte pretutindeni astăzi 
partizani. Ea nu este universal admisă, bine înțeles, — și legea 
conservațiunii energiei din lumea fizică întâmpină încă neîn- 
crezători, gândirea științifică a epocei noastre însă nu o contra- 
zice. Noţiunea sufletului, primită de psihologia contimporană, 
cum am avut ocazia să vedem mai sus, se acordă cu dânsa. 
Deocamdată aceasta ne este deajuns. 

Pe temeiul acestei legi a dependențelor mutuale și necesare 
între fenomenele sufletești, — vom încerca și noi, mai întâiu, o 
explicare a celor afirmate în paginile precedente, și, în urmă, 
o verificare a ei prin noi fapte din câmpul vieţii sufletești a in- 
dividului și a societății; o verificare care să ne ducă (dacă mij- 
loacele ne vor fi la înălțimea intențiunilor) la o mai bună În- 
țelegere a energiei sufletești însăși. 


1) Histoire de la littérature anglaise, pag. X1. 

CAPITOLUL HI 


I. — Aplicarea legei dependenţelor mutuale la explicarea ra- 
portului dintre ştiinţă și creştinism. 
II. — Inclinarea intimă a sistemelor metafizice. Credinţa 


intr'o lume obiectivă necondiționată de conştiinţa omenească. Con- 
tradicția între sistemele filosofice explicată prin legea unităţii de 
conștiință. Metoda dialectică a lui Hegel. 


III. — Analiza actului de judecată. Elementul intuiţional şi 
conștiința activității proprii. Deosebirea între percepția pasivă și 
judecată din punct de vedere logic şi psihologic. Convingerea 
logică. 

IV. — "Tendinţele înăscute ale conştiinţei care determină actul 
convingerii. Criteriul metafizic şi criteriul relativist. Condiţionarea 
reciprocă a acestora. Progresul științei ca rezultat al luptei intre ten- 
dința metafizică şi tendința relativistă, 

V. — Explicarea cauzală dată de psihologie în deosebire de 
cea logică și istorică, Rolul activităţii aperceptive în actul judecății. 
Sentimentul ca element determinant în producerea convingerii. Sen- 
timentul explică lupta între criteriile opuse ale adevărului. 


VI. — Aplicaţiuni. Concluzie. 


L — Legea dependențelor mutuale dintre diferiţi factori 
ai culturii ne explică legătura dintre creștinism şi ştiinţa mo- 
dernă, pe care am constatat-o în paginile precedente. Din mo- 
mentul ce perspectiva sufletească a omului se schimbase, şi 
într'un mod atât de radical, vechea direcțiune ştiinţifică urmată 
de filosofi elini devenise cu neputinţă de susținut. Omul, trans- 
format prin creștinism, cerea dela ştiinţă satisfacerea unor noui 
trebuințe ideale. Satisfacerea acestor noi trebuințe aduse după 
sine desvoltarea ştiinţei experimentale ; şi cu aceasta descope- 

rirea legilor cauzale după care se explică succesiunea fenome- 
nelor naturei. 

Inţelegând această lege a dependinţelor mutuale între fac- 
torii culturii, nu mai suntem miraţi, când constatăm, că a putut 
fi în desvoltarea lor istorică o așa de intimă legătură între 
ştiinţă şi creştinism, deși fiecare dintre aceste două se prezintă 
în aparenţă ca doi factori culturali cari se duşmănesc de moarte. 
Ştiinţa modernă și creştinismul sunt în strânsă corelațiune, nu 
din cauza vreunei identități în natura lor. ci prin faptul sub- 
sumării lor sub unitatea culturii europene ; izolat luate fiecare, 
ele pot prezinta o alcătuire și o tendinţă contrară una alteia, 
dar ca părţi ale unui tot, ele se complectează şi se susțin. Am 
văzut în deajuns, dealtmintreli, cât de necesară a fost apariţia 
crestinismului pentru înlăturarea ştiinţei antice și pregătirea 
unui drum favorabil științei moderne. O perspectivă nouă se 
deschidea inteligenții omenești, prin îndreptarea atențiunii asu- 
pra mișcării din natură, fenomen atât de nesocotit de știința 
antică ; dar această îndreptare de atențiune nu era cu putință 
înainte de ce întreg sufletul să fi fost strâbătut până în adâncul 
său de îngrijorarea zilei din urmă, a zilei de judecată ! Când 
raza vederii se dirijează în sus, acel ce are ochi pentru a vedea, 
vede ceeace este sus; dar mai întâiu trebue dată noua direcţie 
a razei. Şi maimuţele ar progresa repede, dacă ele ar lua obiceiul 
să meargă în două picioare, să ţină capul sus, și să privească 
drept înainte. Atunci și creierul lor s'ar desvolta în urma unei 
schimbări în statură! Dar obiceiul de a privi în sus cine să-l 
dea maimuţelor ? Trebue să fie un interes puternic care să le 
determine și să le silească apoi să-l şi continue: un interes tot 
aşa de puternic, cum a fost acela care a constrâns pe om să se 
ridice în două picioare... 

Religiunea nouă a creştinismului a determinat pe om să 
privească cu ochii inteligenţei sale, în altă parte de cum privia 
omul antichității. După ce privirea a fost îndreptată în altă 
parte, inteligența și-a urmat legile sale proprii, a ajuns la prin- 
cipii și metode diferite de acelea ale creștinismului. Dependenta 
între factorii culturii nu presupune dar identitatea de natură a 
acestor factori, ci numai cooperaţiunea lor pentru susţinerea 
unităţii căreia ei se subsumează. Identitatea de natură nu o în- 
tâlnim nici între elementele sau funcțiunile organismului animal. 

Pentruca unitatea acestuia să se păstreze, este nevoie dinpotrivă 
de o cât mai întinsă diferenţiare. 


II. — Legea acelorași dependențe mutuale ne dă şi expli- 
carea contradicțiunii în care se găsesc sistemele metafizice, eny- 
raerate mai sus, cu tendința în general acceptată astăzi de către 
ştiinţa modernă. 

Metaiizicienii din toate timpurile au ţinut să afirme posi- 
bilitatea unei cunostinţi absolute; şi prin urmare au ţinut să 
afirme, că mintea omului poate pătrunde până la înţelegerea 
realităţii absolute. Atât mijloacele cunoașterii, cât şi realitatea 
însăși, n'au fost aceleași nentru toți metafizicienii. Unii s'au în- 
crezut în datele simţurilor, alţii în datele raţiunii; unii au admis 
realitatea materiei, alții pe aceea a spiritului, etc. Tendinţa lor 
fundamentaiă singură a rămas la toţi aceiași. Toti au simţit că. 
ştiinţa omului ar fi fără valoare, dacă nu ar fi sprijinită pe ceva 
indiscutabil, neatârnat de subiectivitatea conştiinţei. Materia, 
spiritul care se identifică cu divinul ete., ceva în sfârșit trebue 
să fie etern și în afară de om ; deasemeni impresiunea pe care 
o face una dintre aceste realităţi (după cum este recunoscută de 
sistemul metafizicianului) asupra omului trebue să fie și ea 
posibilă întrun mod nediscutabil şi fără a, suferi vreo atingere 
din partea subiectivităţii. Metatizicianul nu se poate împăca cu 
relativismul universal, fie el afirmat sub forma kantianismului, 
fie sub aceea a positivismului, ori scepticismului, ori a pragma- 
tismului etc. Sub ori-și-ce formă ar fi dat criteriul adevărului, 
din moment ce se admite că realitatea nu este stabilită în chip 
neîndoios, identică pentru toate timpurile și pentru toate locu- 
rile, prin urmare în afară de ori-și-ce atingere cu subiectivitatea 
conştiinţei omenești, metafizicianul consideră știința ca necom- 
plectă. Inclinarea sa, cea mai intimă este să găsească un reazim 
sigur, pe care să se sprijine principiile şi metodele ştiinţifice. 
Criteriul adevărului, stabilit numai pe unitatea formală a ap- 
percepţiunii. sau pe reuşita lui practică, sau pe acordul tuturor 
inteligențelor în întelegerea lui. îi pare metafizicianului un cri- 
teriu veşnic ameninţat să se schimbe. In special metafizicianu- 
lui teolog îi este frică că un asemenea criteriu, care dintr'un 
moment într'altul se poate schimba, ar aduce în discuţie chiar 
existența divinității. Metafizicianul vrea un criteriu superior 

criteriilor relative pe care le stabilesc condițiunile de desvoltare 
ale conștiinței omenești ! El vrea adevărul pur obiectiv, un fel 
de etalon absolut invariabil, după care să se măsoare afirma- 
ţiunile făcute de conștiința omenească, oricare ar fi condiţiunile 
de desvoltare ale acesteia. 

Această tendință metafizică, — sau mai bine zis metapsi- 
hică, — nu o împărtăşesc numai metafiziciani ideologi; ea este 
o tendinţă cu mult mai răspândită; ea este tendința cea mai 
răspândită în rândul făpturilor omenești. Tendinţa contrară, 
care se opreşte la teoria că ştiinţa este o creaţiune a conştiinţei 
omeneşti, creaţiune determinată negreșit de legi formale și ma- 
teriale, dar în fond constrânsă să evolueze cu condiţiunile ace- 
stei conștiințe, este departe de a avea de partea sa aderarea 
mulţimei. Mulțimea oamenilor este prin instinct de partea me- 
tafizicei și în potriva relativismului unui Kant, unui A. Comte, 
unui William James, etc. Negreşit că aceştia din urmă au mai 
mulţi aderenţi în cercul oamenilor de știință specialişti și mai 
ales în cercul filosofilor; dar și aceştia constituesc o infim de 
mică elită faţă de restul mulțimei. Cei mulţi cred în realitatea 
absolută a materiei, sau a lui Dumnezeu, spiritul universal ; 
precum şi în datele simțului sau ale raţiunei. Pe câtă vreme 
oamenii de știință specială și filosofii, prin practica reflexiunii 
critice, îngrămădesc argumente în sprijinul relativității cuno- 
ştinței, mulțimea continuă să urmeze metafizicei. 

De unde provine oare această contradicţiune? 

Părerea noastră este că această contradicţiune vine iarăşi 
din faptul dependenţelor mutuale, sau al corelaţiunii părţilor 
cari intră în unitatea conştiinţei omenești. Unitatea de conști- 
ință condiționează procesul diferenţierii funcţiunilor cuprinse 
într'însa; ea împinge la punerea acestora în raporturi de con- 
trarietate și chiar de contradicțiune. Faptul unităţii condițio- 
nează lupta între funcțiuni. Intre funcțiuni neconvergente nu 
ar fi luptă, negreșit; fiecare şi-ar urma fără știrbire cursul său 
înainte. Dar unitatea aduce convergenţa, şi, prin urmare, lupta. 
Lupta se înţelege numai între părțile unei unităţi, cum a bă- 
nuit-o, de altmintreli, cu mai bine de două mii de ani înaintea 
noastră, filosoful Heraklit. 

Ovâwies uia kui oX hu, Ovumpepouevov diupepouevov, Guvutduv 
duidov, kui ek RUVTWV év kul eË evoç TruvTu 1). 


Viaţa este o luptă, fiindcă este în acelas timp afirmarea 
unei unităţi superioare între elementele naturii. Fără această 
unitate, singura lège a naturii ar fi legea inerţiei, adică persi- 
starea fiecărui element în poziţiunea sau în mișcarea sa ini- 
țială. 

Tendința spre metafizică şi tendinţa spre relativismul cu- 
noștințelor; sau, exprimate după obiectul pe care îl au în ve- 
dere, tendinţa de a găsi centrul de gravitate al ştiinţei în obiec. 
tul independent de condiţiile conștiinței omenești, și tendința 
contrară, de a găsi acelaş centru în condiţiile subiective ale 
conştiinţei, se complectează una pe alta, din punctul de vedere 
al unităţii lor. Progresul culturii ideale este determinat de exi- 
stența acestor două tendinţe contrarii. Ele se manifestă în fie- 
care epocă, deși sub forme diferite. Ele produc separaţiunea 
cugetătorilor în două tabere ce se combat şi se duşmănesc! Din 
ele să alcătueşte drama intimă a desvoltării intelectului o- 
menesc. 

Filosofii de odinioară botezau conflictul între asemeni 
tendinţe o luptă între antiteze. Hegel, în special, a recunoscut 
cu toată claritatea importanţa acestui conflict, și a făcut din 
structura sa formală bolta metodei sale dialectice. Teza — anti- 
teza se reunesc în unitatea sintezei, care, din nou apoi, continuă 
să se desfășure după acelaş proces tipic. Fiecare afirmare a 
conștiinței omenești determină motivele distrugerii sale, și prin 
aceasta determină cursul evolutiv al conștiinței spre sinteza 
definitivă. Dialectica lui Hegel a găsit în urma lui o mulţime de 
adepţi, cari au aplicat-o în toate ramurile de activitate ale 
sufletului omenesc. 

In nici o manifestare sufletească însă acest conflict nu 
se ilustrează atât de clar, ca în operaţiunile logice ale inteligen- 
ţei. In judecată, în raționament, în sistematizările științifice în 
genere, ea se poate urmări la fiece pas și sub cele mai variate 
înfățișări. Aceasta a fost poate şi cauza, pentru ce Hegel, fi- 





1) „Impreunări sunt: totul și partea, pacea și discordia, înţelegerea şi ne 
înțelegerea. şi de tot depinde partea, şi de parte totul. Comp. H. Diels, 
op. cit. pag. 68. 

losoful care a întrezărit-o aşa de clar, a exagerat să o identi- 
fice cu o lege dialectică, adică logică, și să transforme sub in- 
fluenţa ei întreaga dezvoltare a culturii într'un proces de lo- 
gică abstractă. Dar unilateralitatea lui Hegel are un avantaj. 
Ea indică cercetătorului, care se încumetă în rezolvarea acestei 
probleme, calea pe care s'o urmeze la început, până să ajungă 
a îmbrățișa cu o privire limpede întreg câmpul ce are de ex- 
plorat. 

Să începem dar şi noi, după exemplul lui Hegel, cu opera- 
țiunile logice. 


III. — In actul cel mai elementar al raționamentului no. 
stru sunt date două elemente, cari pot servi fiecare ca germine 
pentru câte o tendință separată. Un element consistă în intui- 
țiunea obiectivă sau reprezentarea acesteia, pe care acel ce 
judecă o recunoaște oarecum ca impusă din afară; şi un al doilea 
element, elementul activ. care consistă în conștiința activității 
proprii. Orice afirmare este adaptarea acestei activități proprii 
la o anumită intuiţiune sau reprezentare. Perceperea în mod 
pasiv a intuiţiunii singure nu este încă o judecată; ea devine o 
judecată de îndată ce intervine conștiința activităţii proprii. 
De îndată ce prezenţa elementului obiectiv este pusă în acord 
cu conștiința activităţii proprii, se produce aceea ce numim 
actul judecății. Persoana care judecă, prin actul judecății sale, 
se simte legată de intuițiunea sau reprezentarea, asupra căreea 
şi-a îndreptat conștiința, este oare cum un fel de garant al ei. 
In perceperea pasivă lipseşte acest raport de legătură. Aci, 
persoana care percepe sau afirmă, nu garantează cu ceva dela 
ea; ea oglindeşie numai aceea ce se găsește în conștiința sa. 
Negreșit, cazul acestei perceperi pasive este mai mult ideal; 
căci în realitate niciodată o conştiinţă nu răsfrânge conținutul in- 
tuiției, fără ca să adaoge la acest conţinut şi ceva din reflexul 
propriei sale activități. Și tot ideal este cazul contrar, al ju- 
decăţii pur active, adică cazul în care persoana ar fi să ia act 
numai de propria sa activitate, fără să se raporte la nimic o- 
biectiv. Perceperea pur pasivă, şi activitatea pur activă sunt 
numai abstracţiuni științifice: în realitate, atât în perceperea 
aşa zisă pasivă sunt momente împrumutate din activitatea pro- 
prie, precum si în jucecata cea mai subiectivă sunt momente 

împrumutate intuițiunii sau reprezentării acesteia. Intre cele 
două extreme se înşiră actele de percepere şi de judecată şi 
anume, cu cât mai aproapiate de un capăt, acela al oglindirii 
pasive în conștiință: actele de intuiţie; și cu cât mai apro- 
piate de celalt capăt, acela al activităţii proprii: actele de ju- 
decată; fără însă ca între aceste două categorii să fie o linie 
de demarcaţiune precisă. Linia de demarcaţiune o introducem 
arbitrar, după punctul de vedere în care ne găsim. In confor- 
mitate cu natura lucrurilor, nici n'ar trebui să o introducem, 
ci să ne mărginim a constata legea după care actele noastre 
de conștiință se pot grupa în anumită serie, sfat pe care ştiinţa, 
care se ocupă cu natura fenomenelor sufleteşti, psihologia, îl 
şi urmează. Dacă totuș o introducem, aceasta o facem nu pen- 
tru a corespunde naturii lucrurilor, ci pentru a corespunde unui 
interes special științific. In adevăr, pe când psihologia lasă la o 
parte linia de demarcaţiune de mai sus, logica, știința norma- 
tivă, adică ştiinţa care tinde să răspundă la un scop al activită- 
ţii omenești, insistă din contră asupra ei. Logica ţine tocmai să 
precizeze, unde încetează intuiţia propriu zisă și unde începe 
judecata. Pentru ea principalul interes este să știe, unde începe 
garantarea personală, de care vorbiam mai sus, adică, unde în- 
cepe adaptarea conştientă a activităţii proprii la elementul o- 
biectiv. Psihologul vede în demarcaţiunea dintre intuiție pro- 
priu zisă şi judecată o cestiune de gradaţiune, pe când logicia- 
nul o ceztiune de primă importanţă pentru constituirea  ştiin- 
ței sale. 

Să revenim acum cu câteva exemple asupra acestei di- 
stincțiuni. 

Iată câteva afirmaţiuni, în care găsim exprimate stările 
de conștiință ale unui individ: „Vai! „Mā doare!” „Fulgeră!” 
„Gheorghe a venit”. „Soarele încălzește”, „Câinele e carnivor”, 
„Frecarea a două corpuri produce căldură”, „Un unghiu drept 
=90 de grade", „Ipoteza geocentrică este greşită”, „Ştiinţa este 
o putere”, etc. Toate aceste afirmaţiuni, fiind exprimate prin 
cuvinte, sunt în acelaş timp și judecăţi. Cuvântul prin sine în- 
suşi, acolo unde el se adaogă, face să dispară caracterul de in- 
tuiţie propriu zis pasivă. Cel ce întrebuinţează cuvântul, 
adaogă în acelaş timp și reflexiunea asupra înţelesului pe care 
el îl dă cuvântului, prin urmare încetează de a exprima În mod 

cu desăvârșire pasiv actele sale de conștiință. Intuiţia curat 
pasivă este necomunicabilă. Cu toată această rezervă însă, ce 
diferenţă între afirmațiunile de mai sus! Primele trei: „vai”, 
„mă doare”, „fulgeră”, cuprind elementul activităţii proprii 
într'o măsură așa de redusă, încât aproape că este greu de deo- 
sebit. „Vai!”, luat ca act de judecată, ar însemna cel mult, că 
acel ce proferă această interjecţiune ia de martoră conștiința 
sa, că el este stăpânit în adevăr de o senzațiune sau de un sen- 
timent dureros; tot așa și în ceeace privește afirmațiunile „mă 
doare”, „fulgeră”': în amândouă aceste afirmaţiuni elementul 
obiectiv predomină. In cele următoare două afirmaţiuni însă, 
proporţia începe să se schimbe în avantagiul activităţii proprii 
personale. „(Gheorghe a venit”, „Soarele încălzeşte”, cuprind 
încă, ce e drept, în primul rând atestarea intuițiunilor lui Gheor- 
ghe, şi a soarelui dar nu fără un amestec al activităţii perso- 
nale. In intuițiunea lui Gheorghe și a soarelui se cuprind mai 
multe note, decât sunt explicit relatate. Acel care a proferat 
aceste două afirmaţiuni a făcut o alegere între aceste note, a 
ales pentru Gheorghe numai nota că „a venit”, şi pentru soare 
că „încălzește”, Ar fi putut alege altele, negreşit. Dacă a ales 
pe aceste două, şi nu altele, cauza este desigur că pe aceste două 
le credea el mai interesante, sau avea un interes să le releveze. 
In judecata sa găsim pe lângă elementul obiectiv, cel dat prin 
intuiţiune, și elementul activ, cel care consistă în alegerea ope- 
rată, de conștiință. In aceste două exemple, distincțiunea devine 
dar clară. Şi mai clară devine ea încă în exemplele cari urmează. 
„Câinele e carnivor”. De ce însă carnivor? Pe ce se fundează 
oare acela ce afirmă această însușire a câinelui? Pe intuițiunea 
unui câine care mănâncă? Nu; căci aceasta nu lar îndritui să 
generalizeze. Acel ce face o asemenea afirmare se fundează pe 
experiența sa personală, experiență rezumată în cuvântul de 
„carnivor”, care se leagă apoi de intuiţiunea sau reprezentarea 
câinelui. Fără această experiență personală, generalizată, și în 
urmă adaptată la intuițiunea câinelui, judecata nu s'ar fi pro- 
dus. Conștiinţa celui ce judecă a făcut posibilă judecata, prin 
aceea că a făcut posibilă legătura între experiența trecută și 
cea actuală. In celelalte exemple, partea de activitate personală 
devine încă și mai importantă. In exemplul: „frecarea corpuri- 
lor produce căldura”, intuiţiunea se mai păstrează: tot astfel 

şi în exemplul geometric, „unghiul drept este egal cu 90 de 
grade”; dar în cele din urmă două, intuițiunea aproape că dis- 
pare, sau, în tot cazul, se scoboară la rolul cu totul secundar de 
a constitui un fel de „provocare” numai pentru activitatea per- 
sonală. „Ipoteza geocentrică este greșită”, „ştiinţa este o pu- 
tere”, cuprind, ca judecăţi, intuiţiuni așa de evaporate, încât 
cu greu se pot preciza. Adeseori acel ce face asemeni judecăţi, 
chiar înlocueşte intuiţiunile, pe unele cu altele, fără ca rezultatul 
să se resimtă. Ipoteza geocentrică bunioară, se poată demonstra 
ca greșită, fie că se referă la imagina pământului, fie că se re- 
feră la orice altă imagină geometrică corespunzătoare. Origi- 
nalitatea judecății nu stă în precizarea imaginei intuitive pri- 
mitive, cât în acordul activităţii personale cu această imagină. 
Cel ce vrea să mă convingă despre adevărul cuprins în judecata 
asupra ipotezei geocentrice, n'are deloc intenţiunea de a-mi 
îmbogăţi intuiţiunea mea despre pământ cu nota cea nouă a 
învârtirii pământului împrejurul soarelui, — îmbogăţire care 
de altmintreli poate că nici n'ar putea-o obține asupra imaginei 
reale a pământului, ci asupra unei imagini corespunzătoare geo- 
metrice, bunioară o sferă oarecare, pe care am să mi-o închi- 
puesc că ţine locul pământului, — ci intenţiunea sa este să-mi 
suprime, teoretic vorbind, din minte iluziunea ce am despre 
starea pe loc a pământului, și învârtirea celorlalte corpuri ce- 
rești în jurul acestuia, pentru ca în urma acestei suprimări 
să-mi fie posibilă o mai bună înţelegere a poziţiunei mele faţă 
de multe alte intuițiuni. Primul interes, pe care îl urmărește cel 
ce face asemeni judecăţi, este dar, nu atât afirmarea unei intui- 
tiuni, cât mai mult afirmarea unei îndrumări exacte a activi- 
tăţii omenești; o confirmare a experienţii de până aci, în unele 
cazuri, o propunere asupra experienţei viitoare, în alte cazuri. 
Finta atenţiunii se deplasează în judecăţile operate, fixându-se 
tot mai mult asupra relaţiunii în care se găseşte conștiința faţă 
de elementele obiective, cari sunt impuse acesteia oare cum din 
afară. In judecăţile cu desăvârșire abstracte, originalitatea afir- 
maţiunii stă exclusiv numai în întrevederea de raporturi noi, 
şi aproape deloc înbogăţirea intuiţiunii cu elemente noi. 

Aceeași intuiţiune rămâne neschimbată, pe când asupra ei o 
mulţime de raporturi noi se produc, raporturi construite din cele 
mai deosebite puncte de vedere, și cari conduc la constituirea 

mai multor științe. Acelaș material intuitiv se regăsește în 
diferite științe, în fiecare știință însă tratat din un alt punct 
de vedere. Aceste puncte de vedere însă, care aduc varietatea 
"cercetărilor dela o știință la alta, sunt opera acelei activităţi 
proprii a conștiinței celui ce judecă. 

Aceste sunt dar elementele fiecărei judecăţi: elementul 
intuiţional, sau reprezentativ, ce se impune oarecum conştiinţei, 
sub forma unui conţinut dat, și elementul personal, reacţiunea 
conștiinței actuale faţă de acest conţinut. Convingerea pe care 
judecata o urmărește, din punct de vedere logic, este stabilirea 
acordului între aceste două elemente. Sunt complect convins, 
atunci când am reuşit să unific afirmaţiunea mea cea nouă, 
reacţiunea conștiinței mele actuale, cu afirmaţiunile pe cari 
le-am făcut până acum şi pe care prevăd că le voiu mai face. 
Devin bănuitor, din momentul ce întrevăd o divergență între 
ceeace afirm acum şi ceeace am crezut că a fost adevărul altă 
dată, sau poate să fie adevărul în viitor. Tăgăduesc în mod ab- 
solut ceeace nu se leagă nici cu afirmaţiunile mele de până 
acum, nici cu acelea pe cari le-aş concepe ca fiind cu putință 
să le fac în viitor. 


IV. — Această operaţiune de unificare, din care rezultă 
gradaţiunea convingerii logice, este ea oare identică pentru 
toate inteligenţele omenești; este ea un fel de operaţiune måte- 
matică, în care elementele constitutive să poată fi chiar înlo- 
cuite cu simboale? In mod ideal, aşa ar trebui să fie. Indiferent 
de origina și timpul în care se produc elementele cari intră în 
procesul convingerii, ar trebui să fie toate valorate cu o măsură 
identică, și unificarea lor odată produsă, să rămână pentru tot- 
deauna necesară și universală. Dar o aşa operaţiune ideală este 
Coparte de a se putea petrece într'o conștiință individuală. Pen- 
tru o aşa operaţiune ideală, trebuie și o conștiință ideală. In 
conștiința individuală, reală, operaţiunea unificării urmează de 
regulă unei tendințe înăscute, tendinţă care vine să strice bå- 
lanța ideală, în măsurătoarea celor două elemente pomenite 
mai sus. Cel mult dacă efectele acestei tendinţe pot fi reduse, 
atunci când este vorba de convingerile indiferente, adică de 
convingerile cari nu pun în discuţiune calificarea activităţii: o- 
menești, cum ar fi buinoară, convingerile pe cari le oferă sti- 

inţele matematice; în celelalte cazuri însă, și mai ales în cazul 
convingerilor legate de calificarea activităţii omenești, efectele 
tendinței înăscute se resimt totdeauna. Conștiinţa omenească, 
s'ar putea zice, nu stă nepărtinitoare în procesul formării con- 
vingerii; ea își are preferinţele sale. Aceste preferinţe sunt de 
două feluri. In cazurile cele mai des repetate, conştiinţa pre- 
feră convingerea care se reazimă pe elementul intuiţional şi 
reprezentativ, elementul neatârnat de condiţiunile experienţei 
actuale, şi pe care îl putem numi fondul transsubiectiv; iar în 
cazurile mai izolate conștiința preferă convingerea bazată pe 
experienţa sa actuală. Fondul transsubiectiv se prezintă ca 
având mai multe garanţii. El se găsește în conştiinţă înaintea 
oricărei activităţi de ordine logică. Pe el se sprijină mai ales 
viaţa practică. Experienţa actuală nu are aceleași garanţii. In 
opinia celor mulţi, chiar relativismul cu care experiența actuală 
se prezintă, o face improprie pentru convingeri mai durabile. Şi 
nu odată acei ce s'au declarat pentru asemenea convingeri au 
trecut drept sceptici. 

Metafizicienii, şi cu ei mulţimea, sunt din rândul celor ce 
au preferințele din prima categorie. Ei nu au destulă încredere 
în raporturile noui, pe cari le stabilește experiența actuală, şi 
preferă raporturile evidente, care se prezintă, fie în lumea in- 
tuiţiunilor, fie în lumea ideilor, întrucât aceste intuiţiuni, sau 
aceste idei, se arată neinfluențabile de datele conștiinței ac- 
tuale. Această neinfluențabilitate constitue pentru ei un fel de 
linie de demarcațiune. Tot ce se constată ca atârnat de condi- 
ţiunile conștiinței actuale este abandonat. Așa chiar, din lumea 
intuiţiunilor sa abandonat mai întâi calităţile secundare ale 
lucrurilor, calităţi cari s'au dovedit a fi produsul funcţionării 
sensoriale, apoi şi calitățileprimare, pentru acelaș motiv, pentru 
a se păstra în sfârșit numai atomi, puncte materiale fără nici o 
însușire calitativă. In lumea ideilor de asemenea. Ideilor pla- 
tonice au succedat conceptele aristotelice, apoi acestora ideile 
înăscute ale raționalismului, apoi acestora ideile metafisicieni- 
lor germani de după Kant, etc. Totdeauna criteriul de alegere 
al metafizicei a consistat în a evita tot ce sar fi putut recu- 
noaşte ca un produs al activităţii conștiinței actuale. Tot ce 
este sprijinit pe actualitate e relativ, după părerea metafizicie- 
nilor; ce e relativ e trecător și fără importanţă științifică. Din 

potrivă tot ce nu se explică din experienţa actuală, și urmează 
să fie pus pe seama unei cauze în afară de subiect, e durabil şi 
absolut. Preferinţa metafizicei se îndreaptă către tot ce pare 
durabil şi absolut. Negreșit, este o altă cestiune, dacă tot ce 
pare metafizicienilor ca durabil și absolut, este și în realitate 
astfel. Istoria nu pare a le fi dat dreptate în această privinţă. 
Dar aceasta nu schimbă nimic din caracterizarea tendinței lor. 

Preferinţele celorlalţi, celor puţini, merg de partea ele: 
mentului activ al conștiinței. Pentru aceștia experiența actuală 
este prima și ultima dovadă a adevărului. Tot ce nu corespunde 
experienţei actuale, trebuie eliminat, sau în tot cazul, din nou 
verificat. Metafizicienii preferă să nesocotească experiența pen- 
tru a salva un principiu; acești din urmă, — să le zicem re- 
lativiști, — preferă să nesocotească un principiu pentru a salva 
lămurirea unei experienţe. Metafizicienii au încredere în aceea 
ce ei constată ca dat în conţinutul conștiinței, si impun acest 
conținut ca bază a convingerii științifice; relativiștii, din po- 
trivă socot conţinutul conștiinței ca un simplu rezultat al expe- 
rienţei trecute, rezultat care poate fi îmbogăţit, și în tot mo- 
mentul susceptibil de a fi revizuit prin experienţa actuală. Cei 
dintâi reprezintă elementul tradiţional, cei din urmă elementul 
revoluționar. 

Dar oricât de diferite sunt aceste tendinţe, ele totuși se 
condiționează reciproc; una n'ar putea să existe fără cealaltă. 
Aceasta ne-o demonstrează, mai întâi, faptele istorice. 

Precum în actul judecății, operațiunea propriu zis logică 
consistă în împreunarea conștientă a celor două elemente de- 
scrise mai sus, tot așa și în evoluţiunea culturii ideale. Progre- 
sul este datorit luptei între cele două tendinţe. De o parte: rea- 
lismul aristotelic, şi medieval, raționalismul, materialismul, etc., 
de altă parte: nominalismul, asociaționalismul, relativismul cri- 
tic, pragmatismul, etc. De o parte credinţa în valoarea princi- 
piilor stabilite şi urmate în curs de veacuri; de altă parte în- 
doiala în tot ce este cunoștiință omenească și apelul neîntrerupt 
la lumile experienţei actuale. Fără această luptă n'am fi avut 
un progres. Dorinţa de a învinge pe adversar a întărit convin- 
gerile fiecărui, şi cu întărirea convingerilor a sporit avântul 
activităţii ştiinţifice în genere. Din patima luptei au eşit motive 
noui de activitate, şi cu noua activitate s'au deschis gândirii 

orizonturi noui. Fără patima luptei activitatea științifică s'ar 
fi mărginit să fie o activitate pur contemplativă, precum a fost 
în parte, în mijlocul culturii eline, şi precum este încă în mij- 
locul culturilor orientale; sau s'ar fi restrâns la o activitate pur 
empirică utilitaristă, cum de asemenea avem exemple nume- 
roase pe suprafața pământului. Providența, pare că a avut 
grijă, ca motivele antagonismului în formarea convingerilor să 
nu lipsească. Cele două tendinţe s'au combătut, și cu ocaziunea 
combaterii adepţii lor au alergat la toate argumentele imagi- 
nabile, și au multiplicat astfel elementele culturii, îmbogăţin- 
du-şi în acelaș timp mintea lor. Intocmai ca într'o dramă măe- 
strit condusă, unde conflictul de caracter, pune în evidenţă na- 
tura variată a acestora tot astfel şi în lunga desvoltare a ştiin- 
tei omenești, conflictul între tendinţele contrarii ale convingerii, 
departe de a istovi interesul omului pentru știință, a determi- 
nat sporirea lui. O conştiinţă ideală, în care convingerea să se 
fi produs totdeauna just, n'ar fi putut ajunge la rezultatele 
la care a ajuns conștiința omenească, cu toată imperfecţiunea 
acesteia. Conştiinţa ideală ar fi fost lipsită de entusiasmul ce 
urmează unei lupte victorioase. Fără posibilitatea erorei, nu ar 
fi fost posibilitatea patimei pentru adevăr. Dar fără entusiasm 
și patima pentru adevăr, cât de rece şi monoton ar fi fost pro- 
gresul! Ar fi fost el înainte de toate? 


V. — Confirmarea ajutorului pe care și l'au adus reciproc 
cele două tendinţe, prin lupta dintre ele tocmai, a fost, din 
punct de vedere istoric, cu prisosinţă făcută de o mulțime de 
istorici ai filosofiei, şi în primul rând de Hegel. Asupra fazelor 
prin care a trecut această luptă nu este locul să insistăm aci. 
Un fapt însă mai trebuie relevat. Lupta a avut loc, nu numai 
între adepţii diferitelor sisteme filosofice sau ştiinţifice, dintre 
care unele adoptau criteriul de convingere al metafizicei și 
celelalte pe cel relativist, ci chiar între adepţii succesivi ai ace- 
luiași sistem. In modul de susţinere al aceluiaşi sistem s'a pro- 
dus în decursul timpului schimbări mari. Așa s'a petrecut, în 
primul rând, cu susţinerea concepţiei filosofice a creștinismu: 
lui. Această concepţie s'a prezentat la început ca o concepţie 
bazată pe criteriu relativist, — şi numai așa a putut să nimi- 
cească prestigiul științei antice, — iar în urmă a terminat a- 

doptând criteriul de convingere aristotelic, după cum am văzut, 
într'un capitol precedent, din citaţiile împrumutate scrierii lui 
A. Farges. Criteriul relativist se potrivește mai bine perioadei 
dela început, în care sistemul trebuie să-și facă loc dărâmâna 
ceeace există înaintea sa; criteriul metafizic, din potrivă, pe- 
rioadei dela sfârșit, când sistemul e redus să-și apere pozițiu- 
nea câștigată. Şi nu numai când este vorba de un sistem în 
întregime: chiar părțile sistemului, adică diferitele teorii, intră 
în acelaș ciclu. E ca un proces de osificaţie care se urmează în 
viața fiecărei manifestări sufletești în parte. La început, ma- 
nifestarea, aflată încă sub impulsiunea actului creator, e plină 
de viaţă și nu fuge de critică; cere chiar critica; dar la sfârșit, 
vigoarea ei combativă scade și devine netolerantă. La început 
apelul la experienţă, la experienţa cea nouă care trebuie să 
dărîme convingerile vechi; la sfârşit neîncrederea în experi- 
ență, magister dixit; convingerile vechi trebuiesc păstrate. 
Apoi din nou un nou sistem cu o nouă serie de afirmaţiuni, 4 
căror viață va urma la fel. 

Confirmarea istorică nu este însă o dovadă pentru temei- 
nicia unei legi sufletești. In cartea istoriei ai putinţa de a citi 
numai prin mijlocirea teoriilor ce ţi le faci asupra sufletului 
omenesc, și în aceste teorii intră, de cele mai multe ori implicit, 
legea pe care o cauţi. Interpretarea istorică este mai totdeauna 
precedată de cunoștința psihologică, cu care mai niciodată nu se 
contrazice. Ceeace istoricul vrea să găsească, găsește totdeauna 
confirmat în faptele pe cari le studiază. 

Să revenim dar, pentru înţelegerea deplină a dependenţei 
mutuale dintre cele două tendinţe, pe terenul propriu al psiho- 
logiei. Aci este mai probabil să găsim explicarea cauzală a fap- 
tului, pe care logica ni-l arată, din punct de vedere mai mult 
descriptiv. Să analizăm actul sufletesc al judecății, şi să vedem, 
dacă în acest act există un ce, de mare valoare sufletească, care 
să lege și să facă indispensabilă pentru cultivarea mai departe 
a adevărului, corelaţiunea între cele două elemente, examinate 
mai sus, Dacă vom găsi că acest ce, nu poate să existe, decât 
deodată cu existenţa luptei între cele două elemente, atunci 
baza explicării noastre cauzale este găsită. Suntem pe urmele 
lanţului care leagă dependența mutuală dintre cele două ele- 

mente ale unităţii superioare sufletești, și cu aceasta pe ur- 
mele unei perfecte explicări ştiinţifice. 

Ce găsim întrun act elementar de judecată? Cele două 
elemente descrise mai sus. Dar numai atât? Iată un act elemen- 
tar de judecată, exprimat prin afirmaţiunea: soarele luminează. 
Ce găsim în această afirmaţiune? In primul rând, un fond 
intuiţionai, acela care consistă în imagina ce am dela soare, 
sau, dacă judecata se face din memorie, în reprezentarea ce mi-a 
rămas dela soare. Dar acest fond intuiţional nu constitue încă 
actul judecății complect. Pe lângă el se mai adaogă activitatea 
apercepţiunii care consistă în alegerea, pe care o face cel ce 
judecă, de a lua dintre diferitele însuşiri ale soarelui însuşirea 
„luminează”, care apoi să fie în relațiune de predicat cu su- 
biectul soare. Acestea sunt dar elementele ce găsim: cele două 
elemente pe cari le cunoaștem de mai înainte. Unde este loc 
pentru al treilea? In judecata de faţă, desigur, nu este nici un 
loc. Dar exemplul judecății de faţă nu poate fi hotăritor, pen- 
tru următorul puternic motiv: judecata de faţă nu este o ju- 
decată trăită. Să îndreptăm cercetarea noastră spre judecăţile 
trăite, adică spre judecăţile, cari aduc un progres de gândire 
în mintea celor cari le fac. 

Ce element sufletesc nou cuprind oare acestea, în deo- 
sebire de cele sărăcite de viaţă şi reduse la simpla expresiune 
verbală? Iată un om ignorant în ale Fizicei, care asistă pentru 
prima oară la o experienţă prin care se demonstrează greuta- 
tea aerului. Acest om, cu simţirile și mintea sănătoasă, urmă- 
rește cu atenţiune experiența. Simpla afirmare făcută dela în- 
ceput de experimentator că aerul este greu, nu l-a convins. 
Experienţa sa de până aci îi spune tocmai contrariul. Omul no- 
stru prinde cu atențiune întreaga demonstraţiune urmată, şi la 
sfârşit se lasă convins. In adevăr, repetă și el, aerul este greu. 
lată o judecată trăită. Câtă deosebire între ea şi judecata de 
mai sus! Insușirea „greu” n'a fost asociată în mod pasiv la cu- 
vântul de „aer”, întocmai cum „luminează” s'a asociat la 
„soare”, ci a trebuit o sforțare din partea celui ce judecă pentru 
a ajunge să se convingă de posibilitatea acestei asocieri. Şi odată 
asocierea făcută, câtă deosebire încă în starea sufletească a 
omului care face judecata de a doua, față de acela care a făcut 
pe cea dintâi. Acel care afirmă că „soarele luminează”, n'are 

motiv să se turbure sufleteşte. El ar fi putut să afirme cu 
aceeaşi linişte că soarele încălzeşte sau că este rotund; căci 
nici o sforţare nu i-a trebuit pentru a încorpora afirmarea 
cea nouă la experienţa sa trecută. Acel care afirmă cu convin- 
gere însă pentru prima oară că aerul este greu, nu se găseşte 
în aceeași liniște sufletească. Adevărul cel nou surprinde, e sim- 
ţit ca ceva nou. El provoacă o reacțiune de sentiment, pe care 
logica o trece cu vederea, dar care sufletește este reală și foarte 
importantă. Această reacțiune de sentiment fixează legătura 
dintre predicatul și subiectul nouei judecăţi. Dacă n'ar fi sen- 
timentul surprinderii, şi al interesului deşteptat prin sforţarea 
depusă, legătura stabilită prin noua judecată, nu ar fi durabilă. 
Ea s'ar pierde din conștiință, cum se pierd numeroasele aso- 
cieri produse de imaginațiune. Sentimentul însă fixează aten- 
țiunea asupra nouei afirmåri, şi fixând-o îi creează o durată. 
Prin reacţiunea sentimentului așa dar, reacţiunea care însoţeşte 
sforțările activității aperceptive, se întregeşte actul jude- 
cății '). Elementul cel de al treilea pe care îl căutăm. elementul 
mijlocitor pentru formarea lanţului dintre cele două elemente 
ale judecății şi unitatea sufletească superioară, este sentimen- 
tul care însoţeşte activitatea aperceptivă. 

VI. — Acum înţelegem, pentru ce întâlnirea celor două 
elemente din actul judecății ni se prezintă ca o luptă. Sufletește 
ea este chiar o luptă. Cenştiinţa individului, prin noua convin- 
gere, suferă o schimbare. In conţinutul ei dat de mai înainte 
apercepţiunea vine să introducă o nouă organizare, care spri- 
jinită pe sentimentul asociat tinde să se menţină și pe viitor. 
Menţinerea se face cu înlăturarea, sau transformarea, vechilor 
organizări. De aci sentimentul sforțării, și al luptei interne. 
Acest sentiment n'ar exista, evident, dacă conştiinţa omului 
n'ar fi unitară. Noua organizare produsă de activitatea aper- 
cepţiunii s'ar adăoga pur și simplu la vechile organizări, și ar 
continua împreună cu acestea să existe mai departe, cu toată 
contradicţiunea lor imanentă. Dar conștiința e unitară. Orga- 
nizarea nouă nu se adaogă la cele vechi, cum sar adăoga un 
obiect material la grămada altor obiecte materiale, ci ea trebue 


1) W. Wundt, Grundzige der physiologischen Psychologie, 1903, MI, 
pag. 572 şi urm. 

să formeze cu cele vechi un tot organic. Afectarea totului se 
traduce tocmai prin ivirea sentimentului. Sentimentul nu este 
altceva, decât reacţiunea totalităţii sufletești faţă de noua or- 
ganizare pe care vine să o impună activitatea actuală a aper- 
cepţiunii. 

Acum înţelegem, de asemenea, și conflictul intre cele două 
tendinţe descrise mai sus. Conflictul între tendința metafizică 
și tendinţa relativistă se găseşte în germine în actul de jude- 
cată al fiecărui individ cugetător, Conștiinţa fiecăruia dintre 
noi este o scenă permanentă, pe care se desfășură acest conflict. 
Argumentarea noastră este într'o veşnică oscilație, înclinând 
când spre criteriul metafizic, când spre cel relativist. Suntem 
metafiziciani, în momentele când ne lăsăm să fim conduși, fără 
reflexiune, de conţinutul tradiţional al conștiinţii, căruia îi acor- 
dăm o autoritate superioară experienţii noastre, actuale. In 
aceste momente — cele mai numeroase — suntem sclavi obiș- 
nuinţei. Primim intuiţiunile lumii externe fără discuţie; pri- 
mim, reprezentări păstrate de memorie fără discuţie; primim 
fără discuţie chiar principii şi norme de conduită. Cine ar avea 
timpul să reflecteze asupra a tot ce pătrunde în conștiința sa 
prin simţuri, şi asupra a tot ce se păstrează în memorie? Cum 
ar fi posibilă viata practică fără această abandonare a acti- 
vității critice? In aceste momente suntem, fără ştirea noa- 
stră poate, adepţii metafizicei lui Aristotel, şi a lui Thomas din 
Aquino! Lumea ce ne înconjoară este pentru noi, aceea ce era 
şi pentru acești doi, un ceva dat transsubiectiv, asupra căreea 
n'avem să discutăm. Nu încercăm apoi să discutăm nici unele 
idei primite prin tradiţie și fixate adânc în memorie. Cine ar 
avea timpul? Din când în când numai lungul şir al acestor mo- 
mente de practică metafizică sunt întretăiate de momente de 
reflexiune, în care experienţa nouă vine să sdruncine obișnuinţa 
stabilită aşa de solid. Atunci se produce conflictul. Experienţa 
cea nouă pune în îndoială vechile afirmaţiuni şi lasă să se în- 
trevadă posibilitatea altora noui. In conţinutul conștiinţii se 
introduc organizări și perspective nouă. Bănuiala, că totul e 
relativ cu punctul de vedere din care se face experienţa, începe 
să prindă rădăcini. Dela această îndoială și până la formularea 
criteriului relativist nu e decât un pas „Omul este măsura lu- 
crurilor”; „ideile nu sunt entităţi reale, ci generalizări ale ex- 

perienţii” ; „intuiţiunile noastre despre lume sunt produsul aso- 
cierii stărilor de conștiință”; „știința este un instrument de a- 
daptare a creerului omenesc”, etc... toate aceste afirmări cari 
s'au perindat în șirul veacurilor sunt expresiunile acestui nou 


criteriu. 
Conchidem. 


Unitatea vieţii sufletești este o ipoteză năcesară ştiinţii, 
întocmai cum este și ipoteza unităţii constante de energie din 
lumea fizică. Legile fenomenelor sufletești o presupun, și pe 
baza ei acestea își capătă caracterul de legi cauzale. In lumea 
fizică, ipoteza unităţii constante de energie, sprijinită pe legea 
equivalenţii, duce la formularea legei de conservaţiune a ener- 
giei. In lumea sufletească, ipoteza unităţii sufletești, sprijinită, 
pe legea psiho-fizică, și pe faptele de corelaţiune între diferitele 
funcțiuni, duce la formularea legei de conservaţiune a unităţii 
sufletești. 


Subsumarea sub legea unităţii sufletești ne dă explicarea 
dependinţelor mutuale dintre diferiţii factori ai culturii; în spe- 
cial dintre știința modernă și creștinism. Aceeași subsumare ne 
explică apoi necesitatea conflictului, pe care îl găsim în istoria 
știinţii, dintre tendinţa metafizică și tendinţa relativistă. Con- 
flictul exprimat aci între obiectiv și subiectiv, adică între aceea 
ce omul crede că este necondiţionat de conștiința sa şi între 
aceea ce este condiţionat, sau, cum vom vedea mai târziu, între 
mediu şi persoană, este numai traducerea externă și logică a 
conflictului dintre tendinţele înăscute ale conştiinţei omenești. 
Conștiinţa cmenească este în așa, fel constituită, încât începând 
de la acatul ei cel mai elementar, actul de judecată, ea stabi- 
lește conflictul pe care mai târziu îl găsim răsfrângându-se în 
întreaga dezvoltare a culturii. Criteriul adevărului oşcilează tot- 
deauna între formularea ce i-o dă filosofia metafizică, de o 
parte, şi filosofia relativistă, de altă parte. Acestei oșcilări se 
datorează însă progresul. 


Legea unităţii sufletești ne dă mijlocul să înţelegem le~ 


gătura dintre fenomenele sufletești ca o legătură logică. Ea 
trebuie păstrată ca bază a oricărei explicări, ce se încearcă în 

domeniul vieţii sufleteşti. Dar așa cum este formulată până 
aci, ea are un caracter prea abstract. Unităţile sufletești reale: 
indivizii, persoanele cari compun lumea sufletească, cuprind 
în natura lor elemente mai complexe, a căror funcționare nu 
se poate pe deplin explica pe baza celor arătate mai sus. Unită- 
ţile sufleteşti reale sunt ceva mai mult decât unităţile siste- 
melor izolate fixate prin abstracţiune. 

Din sfera abstracţiunii cercetătorul trebuie dar să se co- 
boare în lumea reală. Legea care a conturat adevărul îi va 
servi şi de aci înainte drept călăuză; indicaţiunile ei însă vor 
trebui complectate cu datele experienţii. 


Ui 
r 


PARTEA illza 
PERSOANĂ ŞI MEDIU 
CAPITOLUL I 


I. — Privire generală asupra afirmării personalităţii în de- 
cursul timpului. Afirmarea personalității prin transformarea rapor- 
turilor juridice. Afirmarea personalităţii prin aplicațiunile practice al> 
ştiinţei. Munca este libertate, 

II. — Legătura intimă între viaţa mintală şi viața materială 
după H. Hoffding. Munca materială contribue la desvoltarea per- 
sonalității. Noua îndrumare pe care o capătă activitatea omenea- 
scă pe baza legii de conservaţiune a energiei. 

HI. — Optimismul științific nu se acreditează pentru întrea- 
ga activitate a omului. Omul nu are putere de a interveni și dirija 
fenomenele sufletești. Pesimismul filosofilor şi moraliștilor în ceea 
ce priveşte educaţiunea voinţei. Reflexiunile lui R. Eucken. 

„ — Dualismul între lumea externă și lumea internă. So- 
iuția lui John Stuart Mill. Ethologia ca ştiinţă. 

V. — Greutățile pe care le întâmpină știința Ethologiei. 
Greutățile de fapt. Complexitatea fenomenelor sufleteşti. Factorul 
heredităţii. Ocolirea dificultăților de către John Stuart Mill. 

VI. — Formularea problemei cum urmează să fie pusă. 
Factorul heredităţii caracteristic fenomenelor sufletești. 


I. — Din spicuirea făcută în prima parte a scrierii noastre 
am văzut că principalele momente din istoria culturii însem- 
nează o ridicare progresivă a personalităţii omeneşti. Cultura 
elină, creștinismul, știința modernă, — cele mai însemnate din 
aceste momente, — pot fi considerate ca diferitele stadii, prin 
care treptat se urmărește un scop neclintit : afirmarea perso- 
nalității omului față de natura ce-l înconjură. Slab la început, 
covârșit chiar sub acţiunea acestei naturi, omul dobândește în 

momentul culturii eline, prin puterea imaginațiunii sale cre- 
atoare, primul mijloc de emancipare : prin forma artistă el în- 
cătuşează dominaţiunea naturii ; se desparte şi se opune ei, cum 
zice poetul Schiller, privind-o cu liniște, în contemplaţiune. Apoi 
vine momentul sublim al creştinismului, în care prin puterea 
sentimentului se desăvârşeşte o izbândă şi mai mare. Emanci- 
parea devine acum radicală. Creștinismul aduse cu sine o nouă 
credinţă în menirea omului pe pământ, și cu această credinţă 
motive nouă de activitate. Grija pentru nemurirea sufletului 
întări simţul prevederii, şi deschise inteligenţii orizonturi noui. 
Ştiinţa modernă complectă în cele din urmă izbânda crești- 
nismului, organizând prin metode precise și calculate planul de 
cucerire al naturii... 

Intruparea materială, — vizibilă, — a acestui progres 
treptat, ce se produse în afirmarea personalităţii, este cunoscut 
şi recunoscut. Inutil să insistăm prea mult asupra lui. El a 
format, în ultimele două secole, obiectul a numeroase scrieri 
mari şi mici, aşa că nici absolvenţii de şcoală secundară nu-l 
mai ignorează astăzi. Apologia civilizaţiunii stă pe buzele tu- 
turor, chiar şi a acelora cari nu se bucură încă de roadele ei, 

In ordinea raporturilor juridice, respectul pentru dreptu- 
rile persoanei omenești, au crescut în mod continuu. Aceasta 
ne-o afirmă întreaga istorie a dreptului privat și public. 


Astfel, în sistemul primitiv al dreptului roman, unitatea 
socială nu era individul. ci un grup Je oameni organizaţi 
în gospodărie. La început, când organizaţia gentilică are 
incă rădăcini adânzi în stat. această unitate este gintea, cu 
„comunismul'” ei primitiv, cu structura ei unitară, cu capui 
ei, — un fel de ..sachem" irochez, un reprezentant fără pu- 
tere reală. Cu timpul, înaintând procesu] de dife:enţiare, 
gintea se fracționează în familii. în fruntea cărora se ridică 
un pater familias, un funcţionar cu putere delegată dela 
stat. Dar unitatea socială, cu o personalitate juridică pro- 
prie şi reală, rămâne tot un grup de indivizi, organizaţi în 
gospodărie. Și „lucrurile sunt aci strâns legate cu oamenii, 
ca o consecință a .comunismului primitiv”; ceea ce Fustel de 
Coulange. numește „proprietatea comună a familiei", rămâne 
inalienabilă : sau cel mult. cum am spus, pentru un 
„transfert de proprietate“ care e în realitate o schimbare 
de administraţie, se ce:e intervenţia statului ca şi pentru 
numirea unui nou administrator. In dreptul posterior. ca o 

urmă vădită a acestei stări de lucruri, rămâne distincţiunea 
intre res mancipi şi res nec mancipi.... Pentru capul pri- 
mitiv al familiei, câmpul lui quiritar, impreună cu casa, care 
se încorporează, şi servituţile rurale. cari se identifică cu 
acest cãmp; femeia, copiii, oamenii de sub puterea „ui şi 
animalele de muncă, — iată lucrurile mancipi, lucruri, a cà- 
ror individualitate e strâns legată cu a lui, cari în acelaş 
timp, pentru această epocă primitivă sunt cele mai de preţ; 
cari nu se pot separa de dânsul prin simpla tradiţie ; la cari 
exclusiv se aplică actul sacramental de mancipaţie. Va veni 
civilizaţia ; artele, luxul vor pătrunde în cetate; animalele 
străine se vor utiliza pentru muncă (elefanți, cămile, etc) ; 
res maricipi nu se vor înmulți la număr..... 

Care este deci noțiunea de persoană, pe care o putem de- 
gaja din toate aceste raporturi ale dreptului roman primi- 
tiv ?... În acest sistem juridic nu există persoane fizice, ci 
numai persoane morale, incepând cu familia şi sfârșind cu 
statul. Dreptul roman. cum observă Jhering. pe atunci ..nu se 
ridicase încă până la recunoașterea subiectivităţii juridice a 
omului, ca atare”. 

In dreptul modern. 

A rămas departe, in negura veacurilor rigidul „pater fami- 
lias’ roman! In legătură cu formele nouă ale vieţii sociale 
şi politice, odată cu înaintarea procesului de emancipare a 
individualităţii omeneşti de sub jugul diferitelor „formaţiuni 
istorice”, — acestui produs al „.Inconștientului în istorie”, — 
s'a schimbat și noţiunea de persoană in drept. Nu legătu- 
rile de cetăţenie, de sânge, sau de credință religioasă pot 
determina capacitatea juridică a omului, ci însăşi calitatea 
de om. Omul ca atare, orice om, este liber şi este subiectul 
adevărat al dreptului. Mai mult: numai omul, numai o indi- 
vidualitate omenească poate fi şi o personalitate juridică... . 

Astfel contrastul între noţiunea de persoană, care se dega- 
jază din raporturile juridice primitive la Romani, și cea către 
care evoluează știința modernă, poate fi formulat în următoarea 
antiteză : acolo nu existau decât ,.persoane morale”, aci nu 
rămân in picioare decât „persoane fizice”, — reale individua- 
lități omenești... . 

Orice drept privat există pentru a asigura omului un avan- 
taj oare-care, pentru a veni în ajutor nevoilor lui, pentru a 
veghea la interesele lui şi pentru a contribui la îndeplini- 
rea scopurilor vieţii lui. Acestei idei Jhering îi dă, în sfâr- 
şit, o formă plastică: „„Destinatarul ori-cărui drept este 
omul” 1), 





1) C. G. Stere. Evoluţia individualităţii şi noțiunea de persoană în drept 
pag. 213 şi urm. 

Din acest lung citat, luat dintro scriere românească, în 
care se rezumează cu multă competinţă cercetările sociologilor 
contimporani, se poate vedea progresul realizat de afirmarea 
personalităţii în evoluţia raporturilor juridice. După aceşti so- 
ciologi suntem în drept să conchidem: 


Emanciparea individualităţii înseamnă triumful omenirii 
asupra Inconștientului în Natură şi Istorie). 

In ce priveşte câștigul, pe care l-a avut personalitatea ome- 
nească din numeroasele aplicaţiuni la care a dat loc știința, 
optimismul este încă şi mai unanim. 

Extrag dintr'o carte de morală, care este recomandată 
atât în Franţa cât și la noi, ca o carte de citire pentru elevi 
de liceu ; următoarele : 


Câţi nu admiră o imblânzitoare plăpândă, care intrâ în 
cușca leilor ; sângele ei rece face să ne dăm seama cu prisosinţă 
cât e de superior spiritul şi voința omului, faţă cu puterea do- 
bitoacelor. Dar nu e nevoe să ne ducem intro menagerie pen- 
tru ca să fim faţă la lupta inteligenţii cu brutalitatea. Adecă 
nu suntem noi ca întro cușcă cu lei? Nu suntem noi în luptă 
cu natura nemiloasă, care e mereu gata să arunce asupră-ne 
frig, foame. suferință, boală, moarte ? 

Pe această putere dușmană o imblânzim numai prin ener- 
gia noastră şi prin iscusinţă, 

Pentru strămoşii noștri, viața era şi mai dureroasă: pri- 
mejdia îi pândea peste tot locul. Ei trăiau intro spaimă. De 
aceea gândeşte-te ce mare respect trebue să ai pentru muncă, 
Inchipueşte-ţi măreţia sa și mărimea luptei ce a orânduit 
Mintea și Voința omului în potriva puterilor dușmane ale 
naturii. ... 

Munca este libertate. Munca la început nu semăna cu o 
dezrobire : în societățile dela început ea a fost din potrivă 
socotită ca o robie și lăsată pe seama robilor. În aceste timpuri 
de luptă făţișă și nedreaptă a omului cu natura, munca ma- 
nuală era o sarcină foarte grea. 

Dar tocmai robia aceasta grea sili pe om să se descătușeze 
de animalitate împingându-l să cerce în toate felurile ca să-și 
ușureze sarcina ; el descoperi pârghia, pana de despicat, pla- 
nul înclinat, născoci toporul, cuțitul, ferăstrăul; pentru zidit 
găsi scripetele, macaraua ; născoci carul cu roate, moara și în 
sfârşit războiul, de țesut. Apoi, mai târziu veniră aburul, elec- 
tricitatea. 





|! C. G. Stere, op. cit. pag 242, 

In locul muncii fizice, încete şi anevoioase, omul puse în 
parte puterea maşinelor: un vapor de oţel, care are o pu- 
tere de 20.000 cai, ne înfăţişează încordările a un milion 200 
mii lopătari. cari ar munci zi şi noapte împărţiţi în trei 
rânduri 1). 


II. — Toate aceste afirmaţiuni nu sunt câtuși de puţin 
pornite dintr'un optimism exagerat. Ele sunt concluziunea lo- 
gică a desvoltării civilizaţiunii de până astăzi. 


Dacă în zilele noastre, zice cu drept cuvânt Hoffding. se 
dă o aşa de mare extensiune muncii materiale, cauza stă în 
in ideile, cari intră in concepţiunea cea nouă pe care o avem 
noi despre viaţă. Astăzi noi suntem convinşi de legătura 
strânsă care există între viața mintală şi viața materială. In 
orice mod ne-am închipui raportul intre spirit şi materie, ră- 
mâne stabilit că viața spiritului este legată de forma cea ma: 
delicată a vieţii materiale. Creierul unui om bine dotat este 
produsul material cel mai delicat ce cunoaştem .. Mai departe, 
munca materială apare, din ce in ce mai mult, ca aplicaţiunea 
legilor descoperite prin munca spiritului. Dacă noi muncim şi 
stăpânim natura, cauza stă în superioritatea ce am dobândit 
asupra acesteia prin cunoaşterea legilor sale. Prin această cu- 
noștință s'a așezat între lumea spiritului și lumea materială o 
punte, pe care n'a cunoscut-o nici anticitatea, nici evul mediu. . . 
Dacă vânătoarea, războiul şi ocupaţiunile intelectuale, treceau 
altă dată drept ocupaţiuni nobile, pentru motivul că ele lăsau 
aptitudinilor personale o liberă desvoltare, astăzi şi ocupaţiunile 
materiale contribuesc la desvoltarea personalităţii, pentru mo- 
tivul că şi la dânsele intervin din ce în ce mai mult inteligența 
şi voinţa, iar nu numai acțiunea impusă din afară °). 


In urma stabilirii legii conservaţiunii energiei fizice, mai 
ales, cunoștințele ştiinţifice au ridicat încă și mai mult încre- 
derea omului în rolul său de stăpânitor al naturii. 

După această lege, fenomenele naturii sunt măsurabile și 
echivalente unele față de altele, aşa în cât toate pot fi luate 
drept formele aceluiaș fenomen fundamental. Dislocarea corpu- 
rilor în spaţiu, fenomenele de căldură, de lumină, electricitate, 
afinitate chimică, etc., cari pentru simțurile noastre par cali- 





1) Jules Payot, Cours de morale, traducere română de d-şozra M. Tto- 
dorescu şi D. A. Teodoru, pag. 86—87. 
2) H. Höffding, Morale (trad. Poitevin) pag. 328. 

tativ inreductibile, pentru știință ele sunt verigele unui lanţ 
uniform, acela al veşnicei transformări de energie. 


O piatră se desprinde de pe vârful muntelui și se prăbu- 
şeşte în prăpastie, Puterea ce se desfășură prin căderea acestei 
pietre nu se stinge decât aparent prin imobilizarea aceștia în 
fundul prăpăstiei ; în realitate puterea se transformă numai: 
din mişcare mecanică ea ia forma fenomenelor de căldură, e- 
lectricitate, cohesiune și elasticitate ; și numeroasele aceste fe- 
nomene cari se desfăşură acum, dacă ar fi readunate intrun 
tot, cuantumul de putere ce ele reprezintă, ar fi tocmai cuan- 
tumul acela care ar necesita din nou ridicarea pietrii pe vârful 
muntelui. Și readusă acolo, puterea iarăși nu se stinge, ci ea se 
transformă: ia forma de putere latentă, o putere egală întoc- 
mai cu aceea ce se va desfășura mai târziu, desprinzându-se 
din nou piatra şi căzând în prăpastie. 

O căruță trasă de doi boi parcurge o oarecare distanță pe 
un plan orizontal. Ajunsă la capătul distanţei, fenomenul de 
tracțiune mecanică s'a istovit. în schimb însă treptat cu apro- 
pierea acestei căruțe de capăt, fenomenul mecanic a fost în- 
locuit cu fenomenele de căldură. cari sau produs prin învârtirea 
roatelor, prin lrecarea și izbiturile intre părţile căruţei, prin 
respiraţiunea pulmonară a boilor, prin combustiunile de tot 
felul ce au avut loc în organismele acestora, etc. Toate aceste 
fenomene ce s'au desfășurat și cari au înlocuit treptat mișcarea 
de dislocare a căruţei, dacă s'ar readuna într'un tot, puterea care 
le-ar reprezinta ar fi identică cu aceea care ar trebui pentru a 
fi readusă din nou căruţa în locul de unde a plecat. 

Cu un cuvânt, toată seria de fenomene petrecute într'un sis- 
tem anumit de corpuri, poate fi considerată ca manifestarea 
unor puteri. cari au proprietatea de a se suplini unele pe altele, 
după raporturi precise, și de a putea fi totdeauna dispuse în- 
tr'un circuit de transformări parţiale ale unui singur tot. E 
destul ca sistemul ce avem în vedere să rămână neinfluenţat 
din afară, pentru ca să constatăm că toate puterile ce se 
desfășoară în sânul său, cu toată felurimea lor calitativă, for- 
mează totuși un circuit închis de transformare şi reprezintă un 
cuantum constant. Acest cuantum constant, sub care se sub- 
sumează manifestarea puterilor, este suma totală a energiei. 

Noţiunea energiei este mai abstractă, dar în acelaș timp 
mai exactă decât aceea a puterii. Din ea sunt înlăturate cali- 
ficările sensoriale pe cari le găsim subinţelese în noţiunea de 
putere ; ea reprezintă strict raporturile de dependență a fe- 
nomenelor naturei, fără nici o aluziune la natura intimă a cau- 
zelor acestora. Astfel mişcarea, căldura, electricitatea, afini- 
tatea chimică, forma, etc., sunt din punctul de vedere al con- 

cepţiunii abstracte energetice, numai grupuri de fenomene 
caracterizate deosebit intre dânsele prin legi de repetiţiune și 
de ezhivalenţă, şi nici decum prin vreo deosebire de natură 
între puterea mecanică şi puterea căldurii, electricităţii, afi- 
nităţii, cohesiunii, etc. Graţie acestei abstracţiuni, noțiunea 
energiei rămâne ferită de incursiunile speculaţiunilor metafizice, 
şi câștigă în exactitate; avantagii preţioase pentru complec- 
tarea ei în viitor, deşi pentru moment scump plătite prin di- 
ficultăţile ce se intâmpină la vulgarizare. 

Concepţiunea energetică nu oglindește aşa dar decât con- 
diţiunile sub cari se produc fenomenele, iar nu insăşi substanţa 
intimă a acestora, Cunoștinţele pe cari ea le sistematizează 
consistă în raporturi cantitative şi nu în entităţi absolute ; pers- 
pectiva lor filosofică duce la relativism. 

Cu toate acestea, tocmai această metodă, in aparenţă re- 
strânsă, dă științei moderne succesul și productivitatea pe cari 
inaintea ei nu le-a avut știința veche, care urma tocmai direcția 
contrară, adică neglija măsurarea raporturilor cantitative și căuta 
să pătrundă prin deducţiuni în substanţa lucrurilor, 

Şi explicarea acestui fapt e uşor de înţeles. : 

Activitatea omenească nu poate fi ajutorată mai cu spor 
decât de știința care inițiază pe om în rostul succesiunii fe- 
nomenelor, fiindcă prin aceasta numai se poate dobândi pre- 
vederea, prima condiție a oricărei activităţi durabile. Apoi con- 
cepţiunea energetică prin deprinderea ce o dă minţii să privească 
natura ca un circuit de fenomene, ce se condiţionează reciproc 
după raporturi constante, aţâță dorinţa de a canaliza acest 
circuit în vederea scopurilor practice. Agenţii naturali devin 
cei mai supuși colaboratori ai muncii omului. de ;indată ce 
acesta cunoaște condiţiunile lor de producere, E destul ca să 
fie pregătite condiţiunile, pentru ca agenţii naturali să se şi pro- 
ducă, și atunci ei se produc în vederea unui serviciu de adus 
omului. 

Așa, puterea ce se desfăşură prin căderea unui corp, a unei 
ape bunioară, de pe o înălțime, este neapărat o putere care 
poate fi de mare utilitate pentru om. Dar această utilitate e 
redusă la minimum, pe cât timp știința n'a deschis orizontul 
intelectual al acestuia prin stabilirea legii transformării ener- 
giei. Când acest moment este atins, atunci omul vede cu uşu- 
rință marea utilitate ce se poate trage din puterea pusă lui la 
dispoziţie de natură. Condus de ştiinţă, el va transforma fe- 
nomenul mecanic produs de căderea apei întrun fenomen 
electric, ale cărui condițiuni fiind altele, el va putea să-l 
transporte la distanţă și acolo să-l transforme iarăși, după 
cum folosul practic cere, într'unul de lumină sau căldură, sau, 
în sfârșit, din nou intr'unul mecanic. De asemenea „va face el 
şi cu puterea ce se desfășură din evaporaţiunea unui lichid. Va 

condensa vaporii şi din puterea lor de expansiune va pune în 
mişcare o roată, care la rândul ei, prin frecare, va da naştere 
unei puteri calorice sau capacităţi electrice, etc. În sfârșit, toate 
formele de energie pe cari natura le prezintă, omul prin ajutorul 
ştiinţei le va putea adapta cerinţelor vieții sale practice. Cu 
cât el va cunoaşte mai exact legile de condiţionare a feno- 
menelon, cu atât influenţa lui va fi mai eficace asupra di- 
stribuţiunii și adaptării lor. Cu drept cuvânt, se poate socoti 
dar, că fiece cunoştinţă nouă este un pas mai departe în 
cucerirea naturii. Fiecare nouă analiză științifică deschide un 
nou câmp de explorare pentru activitatea omenească. Feno- 
menele izolate, cari înainte inspirau omului frică şi groază, 
precum şi acele ce treceau neobservate, sunt acum, prin lărgi- 
rea concepţiunii ştiinţifice, atrase încetul cu încetul în sfera 
de influență a puterii omeneşti. Ştiinţa le-a dezarmat pe unele, 
le-a făcut interesante pe altele. Concepţiunea energetică este 
călăuza cea mai dornică de activitate ; ea e apoteozarea însăşi 
a muncii omeneşti!), 


III. — Concluzia ? Dacă îmbrățţișăm cu o privire generală 
toate cele zise până aci, nu ne putem opri de a admira măreţia 
planului, cu care personalitatea omenească pare că şi-a urmat 
drumul său de ridicare. Rând, pe rând, această personalitate a 
robit tot ce-i sta înainte. Natura înconjurătoare a cedat con- 
tinuu. Creaţiunile artei, credinţele religioase, metodele noi ale 
ştiinţei, toate au contribuit spre realizarea scopului său de ri- 
dicare. O inteligenţă ideală, — așa cum îşi imaginase Laplace 
pe aceea care avea să îmbrăţișeze universul mecanic cu o 
singură privire, — dacă şi-ar îndrepta privirea sa acum spre 
lumea noastră şi ar putea printr'un fel de intuiție pătrunde 
întreaga activitate industrială, ştiinţifică, juridică, socială, etc. 
a popoarelor aflătoare în zona culturii, nu s'ar putea să nu îm- 
părtășească și ea judecata noastră admirativă. Ca un fir roşu 
evoluţia personalităţii omenești indică drumul pe care l-au 
urmat toate manifestările întreprinse de om..In artă, în morală, 
în ştiinţă, atât în partea teoretică a acestora, cât și în partea 
lor de aplicaţiune practică, acelaș plan, acelaş rezultat. Izbânda 
personalităţii pretutindeni ; puterea cuceritoare a acesteia, din 
epocă în epocă mai reală şi mai sigură. 


1) Rădulescu-Motru, Ştiinţă şi energie în Studii filosofice Vol. I. pag. 291 
Şi urm. 

Şi cu toate acestea, oricât de mărită răsare pe culmile 
veacurilor de cultură personalitatea omenească, pare că inima 
omului nu se bucură prea mult. Acest optimism este apanagiul 
câtorva inteligenţe, și acestea încă și-l caută în cărţi speciale; 
în practica vieţii el abia se recunoaște. Dacă personalitatea este 
aşa de măreaţă, dacă puterea ei e așa de reală, atunci imnul ei 
de glorie ar trebui să-l auzim pretutindeni, în orice ocaziune. 
De ce nu-l auzim ? De ce, — din nenorocire ! — în loc să-i auzim 
imnul lui, auzim, din potrivă, cuvintele unei predici, care 
aduce mai mult a fi un cântec de jale, provocat de perderile 
treptate ale personalităţii? Care personalitate? Aceeași cu cea 
cunoscută nouă din activitatea ce am găsit-o desfășurată în 
diferitele ramuri ale culturii? Sau este o altă personalitate, care 
merge paralel cu aceea ce am avut-o noi în vedere, și care se 
reduce succesiv, în măsura în care crește aceea pe care noi am 
urmărit-o până acum? Este la mijloc un dualism fatal, care 
oprește pe om să se bucure de rezultatul izbânzilor sale? De 
o parte, în manifestările externe ale culturii, în manifestările 
controlabile de știință şi logică, să vedem puterea omului mă- 
rindu-se. și de altă parte, în domeniul faptelor necontrolabile şi 
ascunse de lumina științei și logicei, să avem descreşterea şi 
ruina aceleeași puteri? Dar unde este domeniul acesta al fap- 
telor necontrolabile la lumina științei și logicei, în mijlocul că- 
ruia omul se simte umilit și fără putere ? 

Acest domeniu este mai aproape de om decât acela pe care 
l-aţi explorat până acum, răspund acei ce nu împărtăşesc opti- 
mismul nostru. El este domeniul propriu zis sufletesc, domeniul 
vieții interne. In manifestările externe ale culturii, — continuă 
tot aceștia, — ați putut întâlni o creştere continuă a persona- 
lităţii omeneşti, şi cu aceasta și o creştere a puterii ei de di- 
rențiune și de adaptare, dar aceste manifestări sunt cele mai 
superficiale, din câte se leagă de sufletul omului; în manife- 
stările interne ale acestuia, aci unde se poate vorbi cu dreptate 
de putere reală şi de personalitate reală, adevărul este altul : 
în acest domeniu voinţa omului nu poate face nimic. Poruncești 
fenomenelor naturii, fiindcă stăpâneşti ciclul lor de succesiune 
şi ştii să intervii unde trebue pentru a avea rezultatul dorit ; 
dar, cărui fenomen sufletesc îi poți porunci? Unde îţi este, când 
este vorba de acesta, puterea de prevedere, cu care te ajuţi 

aşa de des la fenomenele naturii ? Gloria ta, bazată pe mani- 
festările externe ale culturii, este o consolare nevrednică pe 
lângă umilinţa ce o înduri în domeniul propriului tău suflet 
intern ! 

Această situaţie ne reamintește cuprinsul unei nuvele a lui 
Barbu S. Delavrancea. Iată cuprinsul acelei nuvele : Un biet om 
sărac era în ajun să moară de foame, el împreună cu soţia şi 
copiii săi, când întâmplarea făcu să găsească în drum o pungă 
cu bani de aur, o ispită a diavolului. Era destul ca de acum 
înainte omul nostru să aibă un gând de bogăţie, ca imediat să 
se și realizeze. Turme de boi, de oi, de capre, animale de tot 
felul se porneau în spre casa lui din toate părţile, îndată ce 
gândul lui le cerea. Soţia și copiii erau acum mulțumiți. Toată 
lumea îl fericea. Numai bietul om în sufletul său era chinuit 
dela găsirea fermecatei pungi. El voia acum să scape de dânsa 
şi nu mai putea. Norocul îl înălța în afară, dar îl distrugea cu 
fel de fe! de griji în interior. Bietul om, în sfârşit şi-a aflat 
salvarea în moarte. 

Aşa şi cu gloria personalității omeneşti ! Un dar fermecat, 
— care e tocmai credința creștină, — a ridicat pe om la o înăl- 
țime, din care a fost cu putință pentru el cucerirea naturii. 
Simţul de prevedere i-a organizat gândurile în sisteme bine 
chibzuite, aşa că l-a făcut destoinic să izbutească în tot ce el 
a întreprins în afară; în interiorul vieţii lui sufletești însă, darul 
fermecat l-a lăsat la propriile sale resurse. In manifestările ex- 
terne ale culturii, personalitatea este în creştere ; în manifestă- 
rile interne, în cel mai bun caz, staţionară. Puterea omului este 
istorisită de produsele exteriorizate ale culturii, dar nu şi sim- 
țită sufletește de om. Gigantul din lumea din afară, este piticul 
din lumea din năuntru. 

Aşa ni-l descriu pe om mulți filosofi și mai ales moraliști. 
Jules Payot, în scrierea sa populară asupra educaţiunii voinței, 
tradusă și aceasta în limba română şi pusă la îndemâna elevilor 
din școalele secundare, ca părtaş al optimismului arătat mai 
sus, vede dificultatea negreşit, și caută să o înconjoare, pentru 
a lăsa drumul liber pentru părerea că şi în fenomenele intime 
sufletești, puterea de înălțare a omului se continuă. Iată cum 


rezumă dânsul dificultatea : 

Schopenhauer declară de asemenea că diferite caractere 
sunt înăscute și neschimbătoare. Nu poţi schimba „specia“ da 
motive, de care voința egoistului, — bunăoară — ţine seama, 
Veţi putea prin educaţie inșela pe un egoist sau, mai bine 
ai corecta ideile, a-l aduce să înțeleagă, că dacă e un mijloc 
sigur de a ajunge la fericire, acela e munca și cinstea, nu 
înșelătoria. Cât priveşte de a-i face sufletul simţitor la sufe- 
rința altuia, la aceasta trebue să renunți: căci lucrul acesta. 
e cu siguranță cu mult mai imposibil decât a schimba plumbul 
in aur. „Poți face pe un egoist să vadă că renunțând la un 
mic folos poate realiza un altul mai mare: pe unul rău de su- 
flet, că spre a pricinui altuia o suferinţă el singur își produce: 
una mai vie. Dar cât privește să distrugi în ei înşi-le răuta= 
tea. egoismul. e cu neputinţă. întocmai după cum nu se poate 
să-i probezi pisicei că rău face „de i-s dragi şoarecii''.Her- 
bert Spencer, cu toate că dintrun punct de vedere foarte di- 
ferit, admite împreună cu şcoala engleză, că numai cu vremea: 
se poate transforma caracterul omenesc sub constrângerea pu- 
terilor exterioare, a condiţiunilor de viață; însă opera aceasta 
cere veacuri şi, din punctul de vedere practic, este tot aşa 
de descurajatoare ; căci eu, student, nu mă bizuiu pe zece se- 
cole de viaţă, ci numai pe douăzeci de ani de plasticitate, 

Dacă vreau să mă pun la lucru pentru îmbunătățirea mea 
morală. nu voiu putea s'o fac. Nu voiu lupta contra carac- 
terului mew, moștenire pe care mi-au lăsat-o strămoșii mei, 
şi care reprezintă mii. poate milioane de ani de experienţă, 
înregistrată organic în creierul meu Ce pot face în contra a- 
cestei uriașe alianţe de strămoși uniţi împotriva slabei mele voinţi 
personale, când voesc să mă scap de o parte a moșştenirei ce 
ei mi-au transmis? Ba nici nu-i cuminte să încerc o revoltă; 
înfrângerea este sigură mai dinainte. Cu toate acestea mă pot 
mângâia. gândindu-mă că peste cincizeci de mii de ani ur- 
mașii mei, prin jocul regulat al mediului social şi al eredității, 
vor semăna ca nişte mașini perfecționate cari au fost mereu 
întoarse în timp de secole, și cari acuma produc devotament, 
spirit de inițiativă, etc.1). 


Dar aceasta este dificultatea văzută din punct de vedere 
pedagogic ; adică dintr'un punct de vedere unilateral. Filoso- 
ficește ea se poate formula într'un chip și mai general ; bună- 
oară, în chipul în care o găsim formulată la filosoful contim- 
poran R. Eucken : 


1) J. Payot, L'&ducation de-la volonté. trad. N. Pandelea. pag. 30. 

vu Numai de aceea ştiinţa exactă a devenit așa de cuprinză- 
toare,. fiindcă ea sa depărtat dela problemele cele mari ale 
cunoștinței şi le-a lăsat pe acestea în umbră ; adică fiindcă ea 
"a renunţat la cunoștința în înţeles mai adânc. De aceea ne 
lăudăm noi cu succesul ce avem în munca aplicată, fiindcă 
ne-am despărțit de adevăratele probleme principale, adică, 
“fiindcă am lăsat cu totul la o parte din lăuntrul culturii tot 
ce formează scopul ultim al existenței noastre: înălțarea vieţii 
„noastre spirituale. Îndată ce însă problemele date la o parte se 
impun din nou, — şi trebue să se impună, dacă este să nu 
ajungem la pustiirea vieţii interne, — atunci ne găsim în mij- 
"locul nesiguranței și nu mai putem scăpa de subiectivitatea ce 
însoțește spiritul '). 

Iată-ne dar avertizaţi. Am câștigat personalităţii succese 
uşoare, fiind-că ne-am mărginit la aceea ce este superficial şi 
am neglijat problemele adânci ale vieţii și conştiinţei omenești. 
Am preferat domeniul fenomenelor externe, fiindcă acesta stă 
dinaintea ochilor şi se poate cuprinde dela primele impresiuni. 
Dar acest domeniu nu este cel mai important. Să ne schimbăm 
modul de a judeca şi să ne îndreptăm spre lumea internă, aceea 
pe:care n'o-vedem dintr'odată, aşa de uşor ca pe cea externă, 
dar care este cea mai importantă, fiind cea mai adâncă. Să 
avem curajul unei noi direcțiuni, unei noi munci. Este un risc 
care ni se cere, de sigur, dar fără risc nimic nu se câştigă. 

[4705 : 
Numquam periclum sine periclo vincitur. 


IV. — Concluzia ? 
După aceste zise, sar părea mai curând că suntem la în- 
ceput şi nu la concluzie ! 

Cum se rezolvă nouile dificultăți ? 

„ Prin trecerea asupra lor, fără a le ţine în seamă? Și aceasta 
este o soluţiune, negreșit, dar nu este dat fiecărui să se simtă 
mulțumit cu ea. 

“Să se recunoască dualismul între juitifea externă şi cea in- 
ternă, și apoi, urmând pilda doctorului Faust, să se caute în 
succesele lumei externe o compensație şi o alinare, pentru igno- 
ranța şi neputința care apasă asupra omului în lumea internă? 
Aceasta este, în adevăr, o soluție, — o primesc cu resemnare 


' 1) Rudolf Eucken, Der Kampf um einen geistigen Lebensinhalt (1896), 
pag. 218. : 

atâţia, — dar o soluţie provizorie, sau mai curând iluzorie, 
Filosoficește însă, ea nu se poate susţine. Intre lumea internă 
sufletească şi lumea manifestărilor externe nu poate fi o con- 
tradicţiune. Din lumea internă pornesc motivele cari aduc acti- 
vitatea generatoare pe terenul culturii. Cum poate fi pe acest 
din urmă teren ordine și prevedere, pe când în lumea internă ar 
domni dezordinea şi hazardul? Ce intervine oare între aceste 
două lumi, pentru ca să se stabilească între ele o așa de evidentă 
deosebire ? Și ce ironie a soartei ar fi aceasta, ca personalitatea 
omului să se afirme tocmai pe terenul cel mai înstrăinat lui, şi 
nu pe terenul propriei sale formaţiuni ? 

Filosoful englez John Stuart Mill a simţit de mult că so- 
luţia. provizorie a dualismului nu poate să rămână. Consequent 
optimismului științific, el argumentează, în scrierea sa de Lo- 
gică, în favoarea constituirei unei ştiinţe a caracterului ome- 
nesc, prin mijlocirea căreia să se stabilească aci, în domeniul 
faptelor sufleteşti, ordinea și prevederea pe care o găsim în 
domeniul fenomenelor naturii. Negreșit, sunt multe greutăţi cari 
stau în drumul științei sufletului, — Mill le recunoaşte și noi 
le vom examina cu deamănuntul îndată, — dar, cu toate acestea, 
greutăţile nu sunt de neînvins. Mill are toată încrederea, că 
viitorul va aduce întregirea ştiinţei omeneşti, făcând să intre 
şi fenomenele sufleteşti în rândul fenomenelor studiate după 
normele logicei inductive şi deductive. 


Astfel se va forma o ştiinţă. căreia aș propune să i se dea 
numele de Ethologie. sau știință a caracterului, dela cuvântul 
grec nog, care dintre toate cuvintele limbii greceşti este acela 
care corespunde mai bine la ceea ce înțelegem noi prin ca- 
racter. Acest nume ar putea să fie aplicat, potrivit etimologiei 
sale, şi la întreaga știință ce se ocupă cu natura noastră in- 
telectuală și morală ; dar, conform usagiului stabilit, păstrăm 
numele de Psihologie pentru a desemna știința legilor funda- 
mentale ale sufletului. și dăm numele de Ethologie ştiinţei ul- 
terioare, care determină, in conformitate cu aceste legi, felul 
caracterului produs prin o impreunare oarecare de împrejurări 
fisice şi morale. După această definiţiune, Ethologia este ştiin- 
ţa care corespunde artei educaţiunii, în înțelesul cel mai larg 
al cuvântului. şi care cuprinde atât formarea caracterelor na- 
ţionale, sau colective, cât şi a celor individuale. Negreşit, în 
zadar se va nădăjdui vre-o dată (ori cât de complectă ar fi 
determinarea legilor de formațiune a caracterului) că se va 

cunoaște cu exactitate imprejurările unui caz dat, pentru a se 
putea prezice cu siguranţă caracterul care se va forma. Dar nu 
trebue să uităm că o cunoștință, deşi insuficientă pentru a au- 
toriza o prezicere efectivă, este totuşi de o foarte mare va- 
loare practică. Pentru a exercita o influență asupra fenome- 
nelor, de multe ori este destul să avem o cunoștință foarte im- 
perfectă despre cauzele cari sunt hotăritoare întrun caz dat. 
Este destul să știm că anumite cauze au tendința numai de a 
produce un efect, și altele că îl opresc. Când condiţiunile de 
desvoltare ale unui individ, sau ale unei naţiuni. sunt în oare- 
care măsură sub controlul nostru, atunci cunoștința tendințelor 
aste de ajuns, adeseori, pentru a ne pune în stare să impunem 
acestor condițiuni o direcțiune prielnică scopului nostru, pe care 
de altmintreli lăsate în voea lor nu ar fi luat-o. Aceasta este 
limita puterii noastre : dar şi în această limită. această putere est? 
destul de importantă !). 


V. — John Stuart Mill demonstrează pe larg în Logica sa. 
că din punct de vedere metodologic nu există nici o opoziție 
principială care să îndepărteze fenomenele sufleteşti din dome- 
niul științei. Există greutăţi de fapt. Fenomenele sufleteşti sunt 
mai complexe, decât cele fizice sau materiale. Dar aceste 
greutăţi n'ar avea un rol decisiv. Complexitatea nu determină 
ea singură dacă fenomenele pot fi, sau nu, cercetate după me- 
tode științifice. Mai este încă ceva. Pe lângă complexitate, se 
mai adaogă la fenomenele sufletești şi faptul că ele nu pot fi 
determinate precis în marginile actualităţii. In fenomenele su- 
fletești intră şi o parte indeterminabilă, datorită heredităţii. 

Mill o recunoaște în următorii termeni. 


Fenomenele cu care se ocupă ştiinţa noastră sunt qândurile, 
sentimentele și acțiunile omeneşti, şi ea ar putea fi considerată 
că atinge perfecțiunea științifică ideală, când ne dă mijlocul 
să prezicem. cum un individ va gândi, simți și voi în cursul 
vieții sale, cu certitudinea cu care ne prezice astronomia dife- 
ritele pozitiuni pe cari le ocupă corpurile cereşti. Dar nu mai 
este nevoe de a spune că știința noastră este departe de a 
ne da așa ceva. Acţiunile individului nu pot fi prezise cu 
exactitate științifică, mai întâiu, din cauză că nu putem pre- 
vede toate condițiunile in care va fi pus individul. Dar în afară 
de aceasta, chiar decă concursul .condițunilor dintr un moment 

1) John Stuart Mill. Système de logique deductive et inductive (trad 
Peisse) II, pag. 457 

dat ar fi ştiut, tot nu putem face afirmaţiuni cu caracter de pre- 
ciziune strict universală asupra felului cum individul va gândi. 
simţi și voi. Nu că însuşi felul de a gândi, simţi şi voi ar fi ne- 
determinat de cauze; este in afară de îndoială, că dacă rela- 
tiv la un individ am avea toate datele noastre complecte, chiar 
cu ce cunoaștem acum asupra fenomenelor sufletești, tot am 
fi in stare să prezicem cu oarecare certitudine cari vor fi sen- 
timentele şi conduita sa în viitor. Dar stările și acțiunile omu- 
lui nu sunt numai rezultatul imorejurărilor actuale, ci ele sunt 
rezultatul acestor imprejurări şi al caracterului. lar influențele 
cari determină caracterul sunt aşa de numeroase şi variate (căci 
toate câte se întâmplă unei persoane in cursul vieţii lasă asupra 
ei o influență), in cât ele nu se prezintă de două ori combinate 
in acelaş fel. De aceea, chiar dacă ştiinţa noastră asupra na- 
turei omenești ar fi teoreticeşte perfectă, adică chiar dacă am 
ajunge să putem calcula un caracter intocmai cum calculăm 
orbita unei planete după anumite date. cu toate acestea, fiindcă 
de fapt nu avem nici odată toate datele și nici odată datele 
exact identice in diferitele cazuri, nu vom putea face nici odată 
preziceri sigure, şi nici stabili judecăți universale !). 





Să reflectăm puţin asupra acestor afirmaţiuni ale lui Mill, 
căci ele sunt extrem de interesante. Ele ating miezul problemei. 

După Mill urmează dar, că ceeace împedică constituirea 
unei ştiinţei perfecte, pe baza căreia să se poată face preziceri 
în domeniul fenomenelor sufletești, este în fond imposibilitatea 
în care ne aflăm de a determina în anume moment toate con- 
dițiunile cărora este supus individul. Dacă ar fi numai condi- 
țiunile datorite prezentului, dificultatea nu ar fi invincibilă, — 
ar fi simpla complexitate, de care vorbeam mai sus; dar pe 
lângă condiţiunile legate de prezent, şi în cele din urmă deter- 
minabile, sunt și condiţiunile trecutului, rezumate în caracter, 
şi cari nu pot fi determinabile de cât cu aproximaţie. Ce încon- 
jură pe individ acum este precis şi măsurabil; ce a înconjurat 
pe individ odinioară, și mai ales ce influență a rămas asupra 
lui din acest ce înconjurător nu este nici precis, nici măsurabil: 
și cu toate acestea și acest ce din urmă întră și el în determi- 
narea felului cum va gândi, simţi şi voi individul pe viitor. Aci 
este greutatea, zice Mill. De această greutate nu putem de loc 
scăpa definitiv, cel mult îi putem ridica din efectele sale, oco- 


1) John Stuart Mill. op. cit. pag. 431. 

lind-o prin ajutorul raţionamentului logic. Şi ocolirea se face 
îndreptându-ne atențiunea asupra cauzelor generale şi asupra 
legilor cari privesc pe mai mulţi oameni de-odată, și nu pe câte 
unul izolat. Acest unul izolat este greu de analizat, din cauza 
condiţiunilor prea personale ale trecutului său, pe când grupul 
de mai mulţi oameni laolaltă este mai uşor de prins în măsură- 
toarea noastră, fiindcă în el condiţiunile absolut personale se 
anihilează, sau în tot cazul n'au importanţa pe care o au la 
individul izolat. 


Cu toate acestea, (adică cu toată greutatea pe care o sem- 
nalează Mill mai sus), de oarece multe din efectele pe care oa- 
menii au mai mult interes să le prevadă şi controla. sunt dete:- 
minate, într'o măsură cu mult mai largă, de cauzele generale, 
decât de toate cele parţiale luate împreună; și depind, ma: 
ales. de condiţiunile și calităţile comune intregului gen omenesc, 
ori cel puţin ale unui numeros grup omenesc, și numai întrun 
mic grad de idiosincrasiile de organizare şi de istorie parti- 
culară a individului ; de aceea evident că pentru aceste efecte 
este posibil de a se face preziceri, cari se vor verifica aproape 
totdeauna, și despre ele stabili judecăți general= cari să fie 
mai totdeauna adevărat2 !). 


VI. — Este însă această ocolire propusă de Mill justifi- 
cată ? Evident că nu, întrucât Ethologia este o ştiinţă care se 
bazează pe Psihologia individuală. Această ocolire eguivalează 
în fond cu scoaterea din discuţie a caracterului propriu-zis per- 
sonal, şi înlocuirea lui cu caracterul abstract al grupului, sau 
al omului în genere. Greutatea, întrevăzută de însuş Mill, ceva 
mai sus, rămâne şi după această ocolire, în definitiv aceeaşi. 
Chiar dacă sar ajunge la constituirea unei științe, care să mij- 
locească prevederea în activitatea grupului, rămâne de studiat 
încă activitatea individului. Activitatea grupului nu indică decât 
cu o aproximație vagă ceeace va fi activitatea individului. 

Prin urmare trebue să restabilim problema așa cum ea se 
pune faţă de activitatea individului, iar nu față de activitatea 
grupului de indivizi. Să revenim la ceeace zicea Mill mai înainte 
de a gândi să ocolească dificultatea ce i-se prezenta în cale. Iată 
încă odată ceeace zicea dânsul : 


1) John Stuart Mill, Op. cit. pag. 432. 

Dar stările şi acţiunile omului nu sunt numai rezultatul 
împrejurărilor actuale, ci ele sunt rezultatul acestor îm- 
prejurări şi al caracterului. Iar influențele cari determină 
caracterul sunt aşa de numeroase şi variate (căci toate 
câte se întâmplă unei persoane în cursul vieții lasă asupra 
ei o influență), în cât ele nu se prezintă de două ori com- 
binate în acelaș fel. De aceea chiar dacă ştiinţa noastră 
asupra naturii omenești ar fi teoreticeşte perfectă, adică 
chiar dacă am ajunge să putem calcula un caracter, în- 
tocmai cum calculăm orbita unei planete după anumite 
date, cu toate acestea, fiindcă de fapt nu avem niciodată 
toate datele, și niciodată datele exact identice în diferitele 
cazuri, nu vom putea face niciodată preziceri sigure, şi nici 
stabili judecăți universale. 


Sunt acele influenţe cari compun caracterul, — influenţe 
venite din experiența trecută a individului, — un factor impor- 
tant, sau nu, în determinarea activităţii individului ? Pot fi cu- 
noscute aceste influenţe într'un mod precis, sau nu ? Dacă da, 
atunci nimic nu împedică constituirea unei ştiinţe a Ethologiei, 
în înțelesul dat de Mill, prin care să se prezică faptele indivi- 
dului, întocmai cum se prezice de astronomie pozițiunea, diferi- 
telor corpuri cereşti. Dacă nu, atunci filosofii și moraliștii ad- 
versari, citați mai sus, au dreptate ; în domeniul fenomenelor 
sufletești, omul de ştiinţă trebue să-și mărturisească ignoranţa, 
și neputința ; căci unde nu există legi fixe, nu există nici mij- 
locul de a interveni şi a dirija. 

Aceasta ar trebui să fie concluzia lui Mill. 

Ethologiei nu i se opun dificultăţi de ordine logică, ci di- 
ficultăți de fapt. Fenomenele sufleteşti cuprind într'însele, pe 
lângă datele actuale cari se pot măsura, şi date rezultate din 
viața trecutului. Acestea din urmă scapă măsurătoarei exacte. 
Ele nu pot fi reunite într'o unitate, care să rămână tot timpul 
perfect identică cu sine însăşi. Combinarea lor, după cum zice 
iarăşi Mill, este diferită dela un caz la altul. Unde nu se pă- 
strează însă principiul identităţii unităţii, nu este cu putinţă 
nici stabilirea legilor cauzale. 

Faptul heredității este în rezumat aşa dar, marea dificul- 
tate care se opune introducerii legilor științifice în domeniul 

fenomenelor sufleteşti. Factorul heredităţii este un element va- 
riabil și nedeterminabil. El strică toate calculele, şi în acelaş 
timp dărîmă toate veleităţile pe cari le-ar avea omul de știință 
în domeniul vieţii sufletești. 

Să vedem însă dacă definiţia științei într'un înţeles așa de 
restrâns, — ca ştiinţă care dă prevederea astronomică, — este 
justificată. Mill are dreptate numai în cazul, când prevederea 
astronomică ar fi o condițiune esenţială pentru știință. 

CAPITOLUL II. 


|. — In studiul fenomenelor mecanice nu se ţine seamă de he- 
reditate, Noţiunea puterii în științele naturale. Noţiunea energiei. 
Puterea sufletească. Energia sufletească. Puterea moralei. ştiinţei, 
culturei, etc. 

II. — Teoria indeterminismului hereditar. Faptele cari contra- 
zic această teorie. Determinismul în manifestările caracterului. Facto- 
rul heredităţii in formarea imaginilor şi a reprezintărilor. Operaţiu- 
nile logice explicate prin influența heredităţii. Expresiunea emo- 
ţiunilor. 

HI. — Eroarea acreditată pe baza imaginei grafice a arcului 
reflex. Adevărata natură a actelor sufleteşti. Deosebirea între lumea 
externă și lumea internă, [magina grafică a arcului reflex falşifică 
cunoştinţa adevăratei realități sufleteşti. 

IV. — Problema elementelor esenţiale şi secundare. Criteriul 
<implicităţii. Elementele asociate sunt elemente secundare, Funcţiu- 
nile superioare sufletești considerate ca stări sufletești accidentale. 

V. — Lipsa de valoare a criteriului simphcităţii. Pe baza lui nu 
sc poate stabili teoria indeterminismului psihologic. Teoria sufle- 
tului epifenomen. Sufletul ca o reflectare a realității externe. 

VI. — Recapitulare. 


I. — Factorul hereditar, — păcatul strămoșesc, — este 
dar acela care strică toate calculele noastre în ceeace priveşte 
prezicerea fenomenelor sufleteşti. El ar strica şi calculele noa- 
stre în ceeace priveşte fenomenele mecanice ale naturii, dacă ar 
exista și la acestea. Oamenii de ştiinţă ne spun aceasta lămurit: 


Nu trebue să se uite că noi am formulat în definitiv un 
principiu de ne-hereditate, presupunând că viitorul unui sistem 
(mecanic) depinde, la un moment dat, de starea sa actuală, 
sau mai în general vorbind, (socotind şi forțele ce pot să 
depindă de viteze), de starea sa actuală, şi de starea care 
a precedat pe cea actuală. cu o infinit de mică durată în 

timp. Aceasta este o ipoteză restrictivă şi care, în aparenţă 

ce] puţin, este foarte adeseori contrazisă de fapte. Sunt ca- 

zuri numeroase, unde starea unui sistem pare a depinde de 

stările anterioare . . . Partizanii mecanicei clasice pretind, 

in aceste cazuri, că hereditatea este numai aparentă şi că 

provine din aceea că noi ne indreptăm atenţiunea asupra unui 
i prea mic număr de variabile !).. 


Dacă sufletul omenesc nu ar păstra urmele experienței 
sale trecute, atunci el ar fi perfect determinat în fiecare mo- 
ment, şi potrivit acestei perfecte determinări sar putea şi pre- 
zice manifestările sale. Urmele experienței trecute fac însă de- 
terminarea sa cu neputinţă, Aceste urme sunt elemente nemăsu- 
rabile şi cum ele intervin la producerea manifestărilor sufle- 
teşti, nemăsurabile devin în urma lor şi aceste manifestări. 
Idealul, pe care l-ar dori un partizan al ştiinţei perfecte, adică 
al unei ştiinţe, care să ajungă a prezice cursul fenomenelor sufle- 
teșţi, ar fi dar suprimarea pe cât mai radicală a acestui factor 
„mereditar. Fără el, sufletul omenesc ar apare ca un mecanism 
perfect determinat, a cărui orice manifestare s'ar putea explica 
în mod cauzal din existenţa totalității mecanismului. 

Dar aceasta n'ar trebui să fie numai idealul unui doritor 
de ştiinţă perfectă. Cum pe legile cauzale ale naturii se sprijină 
nu numai cunoştinţele ce avem despre energia fizică, dar şi ac- 
tivitatea noastră de producători și transformatori în mediul 
acestei energii, ar trebui să zicem că idealul oricărui om doritor 
de a se manifesta ca putere este suprimarea acelui factor 
hereditar. 

„In adevăr, puterea din natura fizică nu ne este nouă cu- 
noscută, decât prin legile constante ce întâlnim în succesiunea 
fenomenelor. Puterea gravitațiunei, puterea luminei, puterea 
electricităţii etc. nu sunt altceva decât raporturile constante 
cari se stabilesc între fenomenele naturei, când anumite condi- 
iuni sunt date. In felurimea mișcărilor din lumea ce ne încon- 
joară, descoperim, prin analiza treptată a experienţei noastre, 
anumite regularități, cari revin totdeauna aceleași, când condi- 
ţiunile se ivesc. Aceste regularităţi au fost odinioară considerate 
ca datorite unor agenţi, astăzi însă nu mai avem nevoe de o ase- 


1) E. Picard, La mécanique classique: in Rivista di Scienza. |, pag. 14-15. 

menea presupunere. Regularităţile subsistă prin ele însăşi, fără 
ca mintea noastră să aibă nevoie pentru înţelegerea lor de exi- 
stența agenţilor. Puterile naturei nu consistă în altceva, decât 
în constanţa raporturilor de succesiune dintre fenomene. Pute- 
rile sunt cuprinse dar în legile cauzale. Şi cum toate legile 
cauzale se pot subsuma legii de conservaţiune a energiei, toate 
puterile naturei pot fi considerate ca diferitele forme ale unei 
aceleași puteri generatoare : energia. Energia nu este dar un 
agent extra-fenomenal, care să influențeze din afară asupra fe- 
nomenelor, cum îşi închipuesc oamenii primitivi agenţii naturii, 
ci ea este în cuprinsul fenomenelor, este legea cea mai elemen- 
tară a fenomenelor însăși 

Aceleaşi reflecțiuni le putem acum face şi asupra energiei 
sufleteşti, sau puterii sufletești. Energia sufletească nu trebue 
să ne-o închipuim ca pe un agent, care ar trona în mijlocul 
fenomenelor sufleteşti, aţâțând mersul unora, sau reţinând pe 
altele. Energia suiletească nu este altceva decât însuși deter- 
minismul cauzal al acestor fenomene, legea lor explicatoare cea 
mai elementară. O putere sufletească se confirmă de atâtea ori, 
de câte ori se confirmă o lege constantă în succesiunea unor 
anumite fenomene sufletești. Puterea vizuală, puterea memoriei, 
puterea imaginaţiei, etc. sunt denumiri obișnuite pentru 2 ex- 
prima regularitatea cu care anumite fenomene se petrec. Ne- 
greşit, ştiinţificeşte nu este nevoie de asemenea denumiri, dar 
în practică ele se menţin și nu vor dispare așa de uşor. Omul, 
cât de cult ar fi, are totuşi inclinațiuni antropomorfice. El îşi 
închipue că persistența unui anumit raport cauzal, adică reve- 
nirea aceleiași uniformităţi de succesiune, are nevoie de o oare- 
care sforţare pentru a se susține, pentru a-şi face oare-cum loc; 
deaceea, el nu se poate împedica de a asocia la ideia raportului 
abstract cauzal şi câte-va reprezentări, împrumutate simțului 
muscular, şi astfel puterea este pentru el învingerea unui ob- 
stacol. Dar aceste reprezentări secundare nu sunt întru nimic 
necesare, bine înţeles. Limbagiul obișnuit le tolerează, fiindcă 
el trebue să răspundă la toate cerințele sufletului omenesc, nu 
numai la cele ale abstracţiunii ştiinţifice. Din înţelesul cuvân- 
tului însă nu se poate deduce o definiţie științifică. 

In înţelesul acesta ştiinţific se poate vorbi de o putere a 
moralei, a ştiinţei, a religiunii, a personalităţii, etc.; pentru că 

în manifestațiunile tuturor acestor deosebiți factori ai culturii 
se observă o persistentă regularitate de efecte. Cultura și ea 
în total, este o putere; adică ori unde ea se întâlnește efectele 
îi sunt regulat aceleași. Ceia ce face ca efectele ei să fie tot- 
deauna aceleași, este și aceea ce denumim ca putere a ei ; legea 
ei îi este și puterea ; despre un agent intern, ascuns, care ar 
determina-o nu putem ști nimic. Tot așa și cu puterea moralei, 
a ştiinţei, a religiunii, a personalităţii, etc. In legile lor cauzale, 
legi cari rezumă faptele lor, stă și puterea lor. In afară de or- 
dinea de succesiune a faptelor, nu există nici un alt substrat 
pentru a întemeia puterea. 


II. — Aceste considerațiuni însă ar fi de natură să ne mă- 
rească şi mai mult părerea de rău pentru faptul că fenomenele 
sufletești sunt supuse heredităţii, în loc de a fi cu desăvârșire 
statornicite pe actualitate, așa cum sunt fenomenele mecanice. 
Libere de hereditate, fenomenele sufleteşti ar putea să ze sub- 
sumeze în chip perfect determinismului științific și în conse- 
cință numărul legilor cauzale ce s'ar cunoaște asupra lor ar fi 
sporit. Cu un număr mai mare de legi cauzale ar fi apoi 
şi mai extins domeniul în care poate interveni activitatea ome- 
nească; ar fi o creștere de putere! 

Factorul heredităţii ne taie tot acest avânt. Este un ade- 
vărat „păcat strămoșesc”, cum îl denumiam ceva mai sus. 

Dar aşa să fie el oare? 

John Stuart Mill, evident, că așa îl prezinta. „Influențele 
lăsate de trecut sunt așa de numeroase și variate, zice dânsul, 
încât ele nu se prezintă de două ori combinate în acelaș fel”. 
Impreună cu John Stuart Mill, așa judecă şi mai toţi filosofii 
positivişti. Pentru toţi aceștia analogia cu legile mecanice este 
decisivă, şi această analogie este în defavorul legilor sufleteşti. 
Din cauza heredităţii, faptele sufleteşti nu pot fi prevăzute, şi 
neputând fi prevăzute, nu pot fi considerate ca fiind cunoscute 
ştiinţificește: „Savoir c'est prévoir”. Prevederea în domeniul 
sufletesc se isbește de hereditate. 

Dar, lipsa de prevedere să însemne oare lipsa de cauza- 
litate? 

O primă desminţire, și puternică desminţire, o primește 

teoria indeterminismului hereditar prin faptul formării şi ma- 
nifestării caracterului. 

In adevăr, caracterul omului este constituit dia influen- 
tele lăsate de experienţa trecutului, și sub presiunea acestor 
influenţe se determină el în viitor. Dacă aceste influenţe însă, 
— cari sunt de sigur, foarte numeroase şi variate, — „nu se pot 
combina de două ori în acelaş tel', cum este cu putinţa, ca 
manifestările cari rezultă sub presiunea lor să poartă fi ele ae 
acelaș rel în mai multe rânduri? Cum este cu puiinţă ca tocmai 
caracterele mai formatie, adică acelea cari cuprind mai nume- 
roase şi mai variate iniiuenţe de ale trecutului, să tie tocmai 
acelea cari au maniiestări mai ușor de prevăzut? Şi din potrivă, 
caracterele mai crude, adică mai sărace în influenţe de ale tre- 
cutului, să fie tocmai acelea, cari au manifestări mai schim- 
bătoare? Dacă elementul hereditar este un element de pertur- 
baţiune în logica calculelor noastre, atunci negreșit ar urma, 
că acest element cu cât este mai bogat, cu atât și perturbarea 
adusă de el să fie mai mare, și cu cât mai sărac, cu atât şi 
perturbarea să fie mai neînsemnată: cu toate acestea expe- 
riența uzuală ne invederează contrariul. Un caracter, cu cât 
este mai bogat în dispozițiuni sufletești hereditare, cu atât 
este şi mai logic; cu cât mai sărac, cu atât mai puţin logic. 
Puterea de cohesiune și de consecință pare că i-o dă tocmai 
elementul hereditar! Cum se împacă aceasta cu teoria indeter- 
minismului hereditar ? 

Dar acest fapt este confirmat și prin multe altele. Carac- 
terul nu este singura parte din sufletul omenesc în care se gă- 
sește factorul heredităţii. In întreg sufletul, hereditatea joacă 
un rol important; — exclusiv aproape, cum este recunoscut. In 
toate actele sufleteşti experienţa trecutului intervine și deter- 
mină experienţa actuală. Așa la formarea imaginilor, la păstra- 
rea representărilor; la constituirea noţiunilor; la recunoaște- 
rea stărilor de conștiință memorate; la exprimarea emoțiuni- 
lor, etc.; în sfârşit, în toate actele sufleteşti cari pot ocupa 
conștiința actuală a unui individ, influențele actelor petrecute 
în trecut sunt totdeauna determinătoare. O imagină, bunioară, 
nu se formează din aceea ce aduce excitațiunea neuronului, 
care leagă simțul extern cu conștiința, ci imagina se formează 
mai ales din dispozițiunile aflate în conștiință și cari dispozi- 

ţiuni se trezesc prin excitaţiunea venită din afară. Aceste dıs- 
poziţiun: întregesc totdeauna, şi uneori chiar ţin Locul excita- 
țiunii externe. Simţul niciodată nu prinde imagina totală a 
obiectului, el prinde câteva elemente, cari apoi sunt interpre- 
tate şi, prin această interpretare, întregite de câtre conștiință. 
Dispoziţiunile aflate aci sunt acelea cari consiiiuesc imaginile 
ce le avem noi despre lume. Acest adevăr este încă şi mai 
absolut pentru toate celelalte stări sufletești cari nu sunt într'o 
directă legătură cu excitaţiunile externe. Imagina obiectului 
extern memorată, se sprijină exclusiv pe dispoziţiunile rămase 
din experienţa trecutului. Această imagină se recunoaște însă 
totdeauna ca identică cu sine însăsi, deși excitaţiunea externă 
originară nu mai persistă, şi unicul ei substrat se reazimă pe 
influențele rămase în conștiință din experienţa trecutului. Cum 
se produce oare conștiința acestei identități în recunoașterea 
imaginei, dacă nu prin mijlocirea tocmai a acelor influențe din 
trecut? Apoi toate operaţiunile logice săvârşite de creierul 
nostru nu se reazimă ele oare pe factorul heredităţii? Am avut 
ocazia să cităm mai sus opinia biologistului Felix Le Dantec. 
Dânsul ne spunea „că logica noastră este rezumatul moștenit 
al experienţii strămoșești” !). Un filosof contimporan, H. Berg- 
son ăefineşte în acelaș sens şi inteligența în genere 2). Toate 
postulatele pe cari se fundează convingerile de ordine logică nu 
pot fi explicate de știința noastră de astăzi, decât punând la 
contribuţie influența factorului hereditar. Şi încă n'am termi- 
nat. Expresiunea emoțiunilor, şi în genere a stărilor de conști- 
inţă, cum persistă ele oare în a fi identice cu ele însăși, de nu 
prin mijlocirea aceluiaş factor? Cum îşi regăsește individul 
aceleași cuvinte, cu aceleași înţelesuri, de câte ori vrea să-și 
exprime o stare a sufletului său? In sfârșit, cum se stabileşte 
o înțelegere între oameni, când mijloacele lor sufletești de în- 
țelegere sunt tocmai susținute pe influenţele trecutului? Cum 
este posibilă desvoltarea culturii în decursul mai multor ge- 
neraţiuni, când ar fi de aștepetat, — tacă teoria indeterminis- 
mului hereditar ar fi adevărată, — si se producă incontinuu 
perturbaţiuni ? 


1) Comp. Partea 1. pag. 108. 
2) H. Bergson. L'évolution créatrice. pag 218 şi urm. 


Ir9 





C. RĂDULESCU-MOTRU 


Fără îndoială, sunt atâtea fapte cari vorbesc în potriva 
indeterminismului hereditar, în cât acesta nu mai poate fi sus- 
ţinut. Este de sigur o eroare de judecată la mijloc, sau o so- 
fismă, care l-a ridicat la rangul unui principiu, pe baza căruia 
să se stabilească apoi o separaţiune între științele naturii, şi 
ştiinţa sufletului. Să vedem unde poate fi această eroare. 


III. — Psihologia contimporană a întrebuințat prea des, a 
abuzat chiar, de imagina grafică a arcului reflex, în explica- 
rea ce a încercat-o asupra vieţii sufleteşti. Acest arc reflex sim- 
plifică mult, dar în acelaș timp falsifică tot așa de mult adevă- 
rata realitate. După imagina arcului reflex, creierul ar fi stră- 
bătut de un curent, care ia naștere în simţul extern (S), per- 
curge centrul sau centrii nervoși situaţi pe scoarța cerebrală 
(C), şi merge să pună în mişcare muşchii dela perferie (M). 


pe 
g 


Când actul sufletesc este simplu, adică propriu zis reflex, 
atunci curentul merge fără întrerupere. Când actul sufletesc 
este mai complicat, atunci curentul se întrerupe în centrul C, 
pentru a mai colinda şi prin alți centri cu cari C este asociat, 
de unde apoi, după o oarecare întârziere, câte-odată după v 
foarte lungă întârziere, să sfârșească tot spre extremitatea M. 

Această imagină, cum ziceam, are meritul să simplifice 
actul vieţii sufletești, dar acest merit este cu prisos pierdut 
prin aceea că inlesneşte falsificarea adevărului. Imagina gra- 
fică a arcului reflex face să se acrediteze părerea, că actul su- 
fletesc ar consista într'un fel de deplasare a stărilor sufleteşti 
dela S spre C. și M; şi că creierul, locul în care se petrece actul 
sufletesc, ar avea dispoziţiunea unei hărți geografice, pe care 
se întretaie mai multe drumuri, avându-se totdeauna grija ca 
aceste drumuri să treacă prin punctele centrale, un fel de orașe 
mai mari sau capitale, înainte de a ajunge la margine. Astfel, 
întocmai cum un călător, care ar avea de parcurs o ţară, intră 
prin o margine a ei, vizitează orașele mai mari, se opreşte aci 
câte puţin şi apoi se depărtează din această țară printr'o altă 

margine, tot așa ar fi și cu drumul parcurs de o stare sufle- 
tească. Ea pleacă din mijlocul lumei externe sub formă de 
excitație, parcurge centrii de asociaţiune, şi se pierde apoi 
iarăşi în manifestările externe... 

Nimic mai gresit ca această părere. Stările sufletești nu 
se deplasează în spaţiu; ele sunt stări sufleteşti numai întrucât 
sunt în cercul luminos al conştiinţei actuale, adică sunt aper- 
cepute; dincolo de acest cerc ele nu există sufleteşte. Iar stările 
sufletești, când sunt în cercul luminos al conștiinței, nu sun? 
dincolo sau dincoace de lumea externă, ele sunt întreaga rea 
litate cunoscută nouă: lumea externă și lumea internă la un 
loc. Asupra acestei realități întregi, pe care ne-o dă conștiința, 
noi putem să raţionăm în urmă și să deosebim unele elemente, 
cari pot fi atribuite lumii externe şi altele lumei interne, și să 
discutăm asupra corespondenţei, sau paralelismului dintre ele. 
dar aceste raționamente, oricât de bine ar fi ele făcute, nu cre- 
iază un atom de realitate mai mult, singura realitate existentă 
pentru noi este tot aceea pe care ne-o dă conștiința actuală. 
Raționamentul singur deosibeşte: excitaţia, conștiința, aper- 
cepția, manifestarea externă, fiindcă are nevoie de aceste deo- 
sebiri, din punctul său de vedere teoretic, şi tot din acelaș 
punct de vedere teoretic, raționamentul mai pune între aceste 
elemente deosebite și un fel de lanț de succesiune; dar toate 
aceste creațiuni ale raţionamentului nu schimbă nimic în na- 
tura realităţii. Realitatea rămâne una și aceeaşi, aşa cum ea 
apare conştiinţei, înainte de ce raţionamentul să fi introdus 
deosebirile sale. Actul sufletesc nu are trebuință să parcurgă 
drumul, pe care raţionamentul îl inventează, în vederea expli- 
cării teoretice pe care dânsul o căuta. Natura nu poartă grija 
sistematizărilor noastre științifice. Actul sufletesc este un pro- 
ces unitar, cum sunt toate procesele organice ale naturii. O 
plantă, bunioară, nu-și termină mai întâi rădăcina, pentru a 
trece pe urmă la tulpină, și în urmă la ramuri și frunze, de dra- 
gul clasificaţiunilor stabilite de ştiinţă, ci ea are, în fiecare 
din stadiile sale, toate elementele pe cari știința le clasifică 
succesiv. Ştiinţa abstractă imitează opera omului şi nu opera 
naturii. Omul când zideşte o casă ridică fiecare etaj unul după 
altul, fiindcă n'are putinţa să facă altfel. Ştiinţa procedă la 

vel. Inteligenya noastra inţelege succesiv, ceeace natura produce 
unitar. 

Arcul retlex este o imagina iuată după activitatea indu- 
strala a omului, lar nu după activiiatea na.urei. intr adevar, 
dacà ipoteza „omulu: statue’ a iul Londiuac sar realiza vre- 
vdată, și ne-ar fı ua. noua oamennor sa raurim o viaţă surte- 
tească mtr'o statue, nam ști sa procedăm alttel, Am dispune 
să se plimbe excitațiunea externă prin creier pentru a eşi 
„ranstormată in maniiestare externă. Am fabrica un manechin, 
dar n'am creia o viața reală. 

Teoria indeteminismului hereditar este evident, dacă nu 
chiar exclusiv iondatà, dar, în tot cazul, mult sprijinita pe ima- 
gina itinerariului parcurs de actul reflex. Intârzierea prin centri 
de ideațiune, şi mai ales prin centrii asociativi, dă, în adevăr 
de gândit. Exciiaţiunea poate să iasă din acești centri modifi- 
cată, şi poate și transormată cu totul; cine dar mai poate 
prezice felul cum ea se va manitesta în afară? Dacă nar fi 
aceşti centri cu influenţele lor, tot cursul actului ar fi strict 
determinat. Psihologia ar fi o ştiinţă de mult positivizată, In- 
fluenţele ce se găsesc depozitate în centri aduc indeterminis- 
mul actului suileiesc, întocmai cum și șederea prin diferitele 
oraşe, poate să aducă o schimbare în drumul călătorului! 


IV. — Imagina arcului reflex stă însă în legătură și cu o 
mult mai răspândită teorie filosofică, pe a cărei soluțiune se 
sprijină și ea la rândul ei, în bună parte. Această problemă 
se poate formula în chipul următor: 

Admiţând că stările sufleteşti nu parcurg itinerariul pe 
care îl indică arcul reflex, ci sunt cu desăvârșire scoase din 
forma spaţiului, rămâne totuși de ales între ele, pe acelea cari 
sunt esențiale și deci sunt trainice, de acelea cari sunt acciden- 
tale şi deci efemere. Odată această deosebire făcută, şi elemen- 
tele sufletești esenţiale și deci trainice alese și fixate, cestiunea 
indeterminismului sufletesc revine din nou şi aproape se iden- 
tifică cu cestiunea indeterminismului hereditar. In adevăr, în 
noua problemă elementele esențiale iau locul excitațiunei din 
arcul reflex, iar elementele secundare pe acela al influențelor 
datorite experienţei trecute, sau al heredităţii, cum le numim 
noi, într'o accepțiune generală. Și atunci raţionamentul se re- 


182 








PN 


PUTEREA SUFLETEASCĂ 


face, pe alte baze negreșit, dar pentru a ajunge la aceeaşi con- 
cluziune. In sufletul omenesc există totdeauna posibilitatea 
unui indeterminism, fiindcă aci, pe lângă elementeie esențiale, 
fixe, pe cari mintea le poate determina şi cărora le poate şi 
prevedea cursul, se adaogă și elemente secundare, inponde- 
rabile, rămase din influenţele trecutului, și cari vin să strice 
calculele noastre. Dacă elementele esenţiale ar exista singure, 
atunci calculele sar putea face în mod sigur. Bunioară, noi 
putem prevedea cu multă ușurință ce are să facă un copil la 
vederea unui obiect care îi este lui plăcut, fiindcă ştim că ima- 
gina obiectului din mintea lui nu este asociată cu prea multe 
elemente imponderabile, cari să oprească sau să devieze mani- 
festarea copilului de a poseda obiectul. Dacă în locul copilului 
am avea un om matur, prevederea noastră ar fi mai grea. In 
primul caz, la copil, imagina este compusă numai din ele- 
mente sensaţionale, primitive, esenţiale oricărei stări sufletești: 
pe când în cazul al doilea imagina obiectului este compusa 
atât din elemente sensaționale, cât şi din alte multe elemente 
secundare datorite influențelor rămase din experienţa trecută 
a individului. Aceste elemente secundare opresc, sau deviază, 
directa exprimare a elementelor sensaţionale din imagina, obiec- 
tului. Prin urmare iată rolul elementelor secundare: ele aduc o 
perturbare în ordinea naturală a elementelor esenţiale. Cu cât 
mai multe elemente secundare, imponderabile, cu atât şi in- 
determinismul devine mai mare; cu cât mai puţine, cu atât mai 
mic. Dacă fiecare act sufletesc nu ar cuprinde decât elemente 
esenţiale, atunci și știința asupra sufletului ar fi tot aşa de 
sigură ca şi celelalte ştiinţe naturale. 

Acum, care este criteriul de alegere între elementele esen- 
tiale şi elementele neesenţiale sau secundare? La această între- 
bare, care pare foarte grea, și este grea în adevăr, oamenii din 
toate timpurile au găsit însă un răspuns foarte ușor. Este esen- 
tial ceeace este simplu și se susţine prin sine însuşi. Aşa au răs- 
puns filosofii elini, şi răspund până astăzi mulți, deşi nu toţi, 
filosofii și oamenii de știință, precum şi mai toţi oamenii ce se 
încred bunului simţ. Ceeace este simplu nu are nevoie să se 
sprijine pe existenţa unui altceva, stă de sine și este prin ur- 
mare, esenţial. Acest criteriu aplicat la viața sufletească dă ur- 
mătorul rezultat: Se consideră ca esenţial tot ce resistă analizei. 

Esenţialul este elementarul; este starea sufletească în care nu 
intră vre-o asociare între elemente. Ceeace este asociat, nu mai 
este simplu şi deci nu mai este esenţial. În mintea omului de 
bun simț, este înrădăcinată credinţa, că tot ce rezultă dintr'o 
împreunare este supus și morţii. Impreunarea aduce desfacerea. 
Numai ceeace este simplu, neprodus prin împreunare, este du- 
rabil, este esenţial '). Nu este o credinţă care să se fi păstrat în 
mintea vmenească cu mai multă tenacitate, decât aceasta. Ea 
stăpânește până și inteligenţele de elită. Intre altele, una dintre 
aceste inteligenţe de elită a fost și aceea a filosofului german 
Herbart. Acest filosof, căruia i se datorează atâtea idei noi pe 
terenul psihologiei, n'a putut totuși să se desfacă de credința că 
unitatea şi substanţialitatea sufletului omenesc stă în simplita- 
tea sa. 

O consecință importantă a acestei credinţe este că ea fa- 
vorizează teoria indeterminismului psihologic și, în primul loc, 
ea face să intre în rândul elementelor secundare, pe care se spri- 
jină acest indeterminism, tocmai funcțiunile cele mai superioare 
ale sufletului omenesc, fiindcă acestea sunt în acelaș timp şi cele 
mai complexe. De aci deprecierea, care rezultă pentru aceste 
functiuni. Ele se scoboară la rangul de funcțiuni subiective; 
adică funcțiuni subiective în înţelesul de schimbătoare, secun- 
dare. Ca esenţiale, rămân funcțiunile simple care nu pot fi ana- 
lizate mai departe. In rândul celor secundare intră astfel toate 
funcțiunile care caracterizează pe om ca persoană, tot ce-l di- 
stinge pe acesta și îi formează individualitatea. Toate aceste 
funcțiuni sunt lăsate la o parte „ca idiosincrasii, sau istorie 
personală” cum zicea J. S. Mill, și știința are să se ocupe de 
ceeace este elementar şi prin urmare durabil. 

Iată-ne dar revenii din nou la teoria formulată mai sus. 
In domeniul sufletesc nu există prevedere, şi prin urmare nu 
există putinţa de a interveni cu succes în dirijarea fenomenelor 


1) „Hiermit ist die erste grosse Station erreicht, die der theoretisch ana- 
lysierende Menschengeist macht: der exoterische Personalismus, als Versuch, 
erstmalig das Mysterium des Vielen im Einen logisch zu bewältigen. Zu 
Grunde liegt eine Ueberzeugung. die nicht den Charakter eines Axioms hat, 
d h. einer unprüfbaren Voraussetzung. sondern eines Dogmas, d. h. einer 
ungeprüften Voraussetzung: Alles Finheitliche beruht auf Binfachem...” E Wil- 
liam Stern. Person und Sache. I. pag. 45. 

ce sunt aci cuprinse. Mijloacele ce stau la dispoziția omului 
sunt interioare sarcınel ce este de indeplinit. Umul nare alt 
mijloc de a interveni, decât introducând în mijlocul vieţii saie 
sutletești asocieri noi, datorite activităţii sale personale, care 
apoi repetate, au să se transtorme in deprinderi durabile. Dar 
aceste deprinderi, cum vor putea ele deveni vreodată durabile, 
când prin natura lor, ca tot ce este produsul unei asocieri, vor 
fi susceptibile de disasociare, de descompunere? In natura ex- 
ternă, da, se poate interveni, fiindcă aci există putinţa preve- 
derii, şi prin urmare și putinţa unei stăpâniri durabile. Feno- 
menele naturei se resolvă cu desăvârşire în fenomenele elemen- 
tare ale părților de materie, sau de energie, şi cum aceste feno- 
mene sunt simple şi totdeauna aceleași ele se pot determina cu 
precisiune. Aci, între fenomenele naturei nu este nici un loc 
pentru fenomenele inponderabile cari să vină să strice calculul; 
aci este totul dat odată şi pentru totdeanua. In domeniul su- 
îletesc, din potrivă, o veşnică schimbare. Stările odată petre- 
cute lasă în urma lor dispoziţiuni, cari se amestecă în produce- 
rea stărilor ce vor veni după ele. Din aceste dispozițiuni se con- 
stitue activitatea aperceptivă, adică activitatea propriu zisă 
personală, prin care se introduce modificări în restul vieţii su- 
fieteşti. In domeniul naturei externe sunt legi cauzale constante, 
prin urmare aci se poate vorbi de energie şi de putere; pe când 
în viaţa sufletească asemenea legi nu există, decât pentru func- 
țiunile elementare cari se confundă cu funcțiunile fiziologice, 
adică cu fenomenele materiale. In restul vieții sufletești, şi 
anume în despărţirea fenomenelor complexe, nu există preve- 
dere, şi nu există legi cauzale; ce ne îndreptățește dar să vor- 
bim de puterea sufletească? 


V. — Dar şi aceste argumente, cari se bazează pe deose- 
birea între simplu și complex, nu au o mai mare valoare şti- 
inţifică de cum au avut-o argumentele pe care le-am văzut înso- 
tind explicarea arcului reflex. Criteriul simplicităţii este cri- 
teriul cel mai puţin rezistent la o critică serioasă. Ce este, în 
adevăr, simplu, şi ce este compus? Unde sfârșește indetermi- 
nismul combinărilor asociative, eşite din influenţa heredităţii, 
şi unde începe determinismul funcţiunei elementare, simple? 
Este destul a pune întrebarea, pentru a vedea cât de arbitrar 


185 





C. RĂDULESCI -MOTEU 





poate să fie răspunsul. Pentru mintea necultivată, elementare, 
adică simple, sunt toate obiectele naturei, așa cum acestea, se 
prezintă simţurilor. Lui Aristotel îi apăreau ca elementare: pă- 
mântul, focul, aerul şi apa. Pentru omul modern sunt elemen- 
tare atomele, centrele de energie, sau sensaţiunile. Unde începe 
apoi și unde sfârșește indeterminismul funcţiunilor complexe? 
Unde se opreşte influența heredităţii ? Sunt oare fenomenele na- 
turii libere de ori şi ce hereditate? Rar om de stiință care să 
răspundă astăzi la aceste întrebări, cu încrederea cu care răs- 
pundeau odinioară filosofii metafizicieni şi mai ales cei mate- 
rialişti. Criteriul simplicităţii este ultimul criteriu, la care se 
mai apelează în materie de cunoștințe exacte. 

Problema se pune, dealtmintreli. însă foarte rar sub acea- 
stă formă, căci ea ar reaminti prea mult discuţiunile metafizice 
cari au avut loc odinioară în Grecia, provocate fiind de școala 
Eleaţilor. Forma obișnuită în care ea se înfăţişează astăzi este 
aceea a contrastului între realitatea sufletului și realitatea me- 
diului. Sufletul, cu natura sa proteică, apare ca o realitate de 
al doilea rang, ca o simplă oglindire, sau ca un epifenomen al 
realității mediului. Ştiinţa asupra mediului este o știință exactă, 
fiindcă şi obiectul cu care ea se ocupă este bine precizat. pe 
când ştiinţa care se ocupă cu fenomenele sufleteşti are un obiect 
neprecis, fenomenele sufletești fiind umbra aruncată de fenur:e- 
nele mediului, cari sunt singurele originare. Totdeauna stiința 
care s'ar ocupa cu umbra fenomenelor reale are să fie mai com- 
plicată decât știința care se ocupă cu fenomenele reale înseși. 
Umbra nu reproduce imagina fidelă a originalului, ci ea o va- 
riază după condiţiunile luminei. Așa şi sufletul. El reproduce 
realitatea externă, așa cum această realitate este văzută de 
ochiul conştiinţei interne. Este natural dar ca știința asupra 
lui să fie mai neprecisă, și să nu ducă la aceleași rezultate ca 
ştiinţa ce avem despre natură. Cunoașterea epifenomenelor de 
altfel nu poate veni decât după cunoaşterea fenomenelor reale... 

Dacă ne reculegem însă, observăm că punctul de discuţie 
al acestei probleme este acelaş cu cel pe care l-am întâlnit în 
paginile anterioare vorbind despre conflictul între metafizică 
și știința contimporană '). Numai că acolo discuția se punea pe 
terenul principiilor generale ale cunoștinței, şi se căuta expli- 





1) Comp. mai sus. Partea Il-a. 

carea convingerilor metafizice, indiferent de domeniul faptelor 
asupra căruia aceste convingeri puteau fi aplicate, pe când aici 
discuția se pune pe un teren şi mai interesant pentru omul de 
știință. Nu e vorba numai de a se ști. dacă există o stiință ab- 
solută, adică necondiționată de cerinţele personalităţii omeneşti, 
ci dacă știința în principiu, aşa cum o înțelege omul modern, ca 
o armă de prevedere, şi prin urmare de putere, fie ea ab- 
solută. fie relativă, poate să cuprindă întreg câmpul experienţii 
omenești, atât al experienții externe, cât si a experienţii interne. 
Explicarea rolului metafizicei în istoria culturei este foarte im- 
portantă pentru omul de ştiinţă. căci ea îl previne asupra ero- 
rilor de direcţiune în care poate cădea: mai importantă este 
însă explicarea deosebirei care se prezintă între cele două câm- 
puri ale experienții. Aci residă un interes şi mai mare. Expli- 
carea deosebirei între știința sufletului și știința asupra mediu- 
lui extern este nu numai de un ajutor preventiv, ci şi de un 
ajutor constitutiv pentru mersul științei. John Stuart Mill a în- 
țeles-o, de altmintreli, foarte bine această importanţă, şi de 
aceea și stăruința lui de a argumenta asupra posibilității unei 
ştiinţe a Ethologiei, deşi în această ştiinţă viata sufletească a 
individului nu are după el un loc determinat. 

Cu arătarea conflictului între sistemele metafizice și şti- 
inţa modernă relativistă, am văzut însă şi soluția explicătoare. 
Unitatea de epercepţiune se manifestă în actul judecății prin 
două tendinţe, una care înclină spre un criteriu obiectiv, bazat 
pe elementul intuițional, şi cealaltă care înclină spre un criteriu 
relativist, bazat pe elementele activităţii personale. Actul prin 
care unitatea de apercepţiu ne reuneşte aceste două tendinţe se 
exprimă în conștiință prin -eacțiunea sentimentului. Cele două 
criterii se condiţionează estiel reciproc, precum se condiționează 
şi cele două elemente în actul unitar al judecății. De asemenea 
reciproc se condiționează şi cele două direcţiuni pe care le ia 
afirmările judecăiii, direciiunea metafizică şi direcțiunea rela- 
tivistă. Unitatea de cultură înlocueşte însă atunci unitatea de 
apercepţiune. 

Este cu putinţă oare acum, tot pe baza legei de conser- 
vare a unităţii sufletești, să se dea o soluţiune și la noua pro- 
blemă ce ne preocupă? Din analogia celor două probleme, se 
poate scoate o indicaţiune sigură pentru o analogie și în felul 
resolvărei lor? 

VI. — Consideraţiunile, pe care le-am făcut mai sus asu- 
pra arcului reflex, ne îndreptăţesc, credem, în deajuns să bă- 
nuim, că un răspuns afirmativ ar avea marea probabilitate de 
a fi şi un răspuns conform adevărului. 

Să recapitulăm din nou formularea problemei. 

Mediul extern se prezintă ca o realitate în conture fixate 
odată pentru totdeauna, și asupra acestui mediu inteligența 
noastră poate să se aplice la fiece moment pentru a-și controla 
cunoștințele și pentru a le sistematiza în așa mod, ca în urmă, 
pe baza acestor cunoștințe, să prevadă cursul fenomenelor. 
Mediul sufletesc nu prezintă aceleaşi condițiuni. El constitue o 
realitate văzută prin prisma subiectivităţii, cu mult mai com- 
plexă şi în conture nestabile. Conceptele noastre nu pot deter- 
mina cu preciziune această de a doua realitate, şi în consecinţă 
sistematizarea lor nu poate forma o știință perfectă. Iată dar 
deosebirea. Din această deosebire rezultă apoi, că în mediul 
sufletesc, neputându-se stabili determinismul fenomenelor, nu 
se poate nici interveni cu folos în cursul lor, cum se intervine 
în cursul fenomenelor mediului extern. Mai mult încă. Determi- 
nismul fenomenelor sufleteşti fiind numai un reflex al deter- 
minismului fenomenelor externe, este totdeauna bine a începe 
prin cunoașterea acestuia din urmă. Fenomenele mediului ex- 
tern se prezintă în relațiuni constante și durabile, pe când fe- 
nomenele sufletești apar ca fenomenele unei actualități efemere 
pata să dispară dimpreună cu această actualitate, în tocmai 
cum dispare şi umbra ce se proiectează de un obiect, de îndată 
ce se stinge lumina care provoacă această proiecţiune. De aci 
concluzia, atât de importantă pentru dirijarea activităţii omu- 
lui: activitatea omenească nu poate avea o bază sigură, decât 
în cunoștința naturii externe care îl înconjoară. In această cu- 
nostintă stă reazimul puterii lui. Cunoştinţa sufletului, nu este 
de înlăturat bine 'nţeles, dar ea este o cunoștință de a doua 
mână: ea, când este bine alcătuită, nu poate să ducă decât la 
întărirea cunostinţei despre natură, în tocmai cum ori şi ce 
traducere după o scriere nu poate duce decât la cunoștința cu- 
prinsului din scrierea originală. Fenomenele sufletești sunt ca 
o simplă traducere în limbagiul subiectivităţii. a fenomenelor 
reale din lumea mediului extern... 

Care este valoarea științifică a acestor afirmări ? 

|. — Determinismul sufletesc a precedat istoriceşte determinis- 
mul fenomenelor externe. Primele înţelesuri ale noțiunii de lege. Leges 
naturae după Descartes, Newton și Leibniz. 

II. — Adevărurile științei moderne au fost practicate, inainte 
de ce ele să fi fost recunoscute ca formând o știință. Prima activitate 
industrială a omului a fost dirijată de determinismul social. Cunoștinţa 
determinismului în natură pregătită prin dogmele creștinismului. 

II]. — Teoria contrară, după care progresele ştiinţei şi ale tec- 
nicei producţiunii ar fi determinat evoluţiunea culturei. Definiţiunea 
mediului. Deosebirea intre cohţinutul intuițional al conștiinței și defi- 
niţia științifică a mediului. Origina sentimentului de libertate. 

V. — Cerinţele sufleteşti cari determinară succesul științei 
moderne. Definiţia personalității şi a caracterului. Tendinţa omului 
modern la desvoltarea personalităţii spre deosebire de omul antic. Vo- 
ința spre formarea personalităţii c.te baza convingerei în determinis- 
mul naturei externe. Restrângerea înțelesului de ştiinţă la ceeace este 
mai util individului. Prevederea. Analogia cu filosofia stoică. 


V. — Prevederea nu este o condiţiune esenţială pentru știință. 
Prevederea adeogă numai la utilitatea practică. 
VI. — Formularea problemei care privește rolul ştiinţei su- 


fletului în cultură. Legile cauzale pentru explicarea faptelor trecute. 


I. — Poziţia privilegiată în care se găseşte astăzi pentru 
știință determinismul fenomenelor naturale, față de determi- 
nismul fenomenelor sufletești, și cu deosebire pretențiunea că 
legile cauzale ale naturii externe privesc o realitate de un ordin 
superior realităţii la care se raportează legile vieții sufletești, 
sunt, istoricește vorbind, de o dată recentă. Cu trei patru se- 
cole înaintea noastră valoarea determinismului extern era prea 
puţin apreciată. Nici un om de știință înainte de secolul al 
XVII-lea nu ar fi pus în cumpănă determinarea pe care omul o 
primeşte dela mediul extern, cu determinarea pe care O pri- 


189 





C. RĂDULESCU-MOTRU 





meşte dela mediul sufletesc. Determinările acestuia din urmă 
erau așa de evidente pentru toți, şi așa de necesare, încât de- 
terminismul extern nu putea să apară decât ca o lege secun- 
dară, iar în cazul cel mai bun, ca o complectare a determinis- 
mului sufletesc. Adevărata lege era aceea care se referia la 
actele de voință sufletească, și nu la fenomenele naturii. Prin 
determinări, cu adevărat necesare, orice om de ştiinţă înainte 
de secolul al XVII-lea, ar fi înţeles, în primul rând, determină- 
rile venite dela voința divinității, apoi determinările produse 
de viața socială, sau de voinţa reprezentanţilor societăţii, apoi 
de voința sa proprie, şi numai în urmă ar fi înţeles determină- 
rile mediului extern în care omul trăeşte. De aceea și primii 
oameni de știință naturală considerară legile naturale desco- 
perite ca avându-și tăria lor în voinţa creatorului divin care le 
lăsa să se urmeze. 


Este de remarcat, zice W. Wundt, că ştiinţele naturale 
nau dat dintr odată noţiunii de lege înțelesul pe care îl are 
această noțiune astăzi. În desvoltarea noului înțeles, desvol- 
tare continuată in timpul celor trei secole care ne precedă, 
se pot deosebi trei stadii. În primul stadiu. legea naturală 
nu este încă decat expresiunea voinţei unui legiuitor, în cazul 
de faţă. a supremului legiuitor care a ordonat intregul curs 
al naturii. De aceea pentru un Descartes și pentru un Newton, 
nu Sunt legi naturale (Leges naturae) decât principiile, cari 
nu se pot deduce din alte principii superioare. ci pornesc 
direct din voința lui Dumnezeu. In acest înțeles noţiunea de 
lege este coordonată axiomelor matematice !). Precum axio- 
mele dau existenţei statice o normă generală de a fi, din 
punctul de vedere al timpului, al spaţiului ṣi al numărului, 
normă care nu poate fi dedusă din o alta mai superioară. 
tot aşa și legile dau mișcări: din natură o normă originară. 
o regulă. care după cum zice Leibniz. se explică numai din 
punct de vedere teologic, ca o exprimare a  intențiunilor 
Creatorului, iar nu mecanic. Din această lege se deduc apo;, 
cu necesitate matematică. toate celelalte legi mai secundare 
mecanice `). 

Ceva mai trziu determinismul legilor naturii se dispensă 


1) Adevărurile matematice. cum s'a arătat mai sus, erau considerate ca 
adevâruri divine. 


2) W. Wundt. Logik, cine Untersuchung der Principien der Erkenntniss, 
H, 2 Abth. (1595) pag. 130. 

de reazimul pe care i-l dă determinismul sufletesc. Vom vedea 
însă îndată, dacă acest reazim dispare cu totul. 


II. — Această constatare istorică se poate complecta 
acum cu următoarele consideraţiuni scoase din trecutul ştiinţei 
naturale însăși. 

Este de remarcat că omenirea a practicat adevărurile 
ştiinţei moderne, înainte de a fi avut teoria logică a ace- 
stor adevăruri. Inlănțuirea fenomenelor naturei în raporturi 
fixe, pe care să se bazeze apoi prevederea, era cunoscută în mod 
practic încă de mult, anume dela prima întrebuințare a instru- 
mentelor. Căci ce este în fond un instrument de muncă? O înlăn- 
tuire artificială de condițiuni, în scopul de a face să se producă 
un fenomen al naturei, sau, cu termenul uzitat, o putere a na- 
turei. Bunioară, securea utilizată de sălbatic, este o aranjare ar- 
tificială de condițiuni în scopul de a produce puterea necesară 
pentru spargerea unui obiect, putere care nu sar fi putut pro- 
duce prin simpla lovire cu pumnul. Pârghia, de asemenea, o 
aranjare ariiiiciaiă peniru a spori iorţa ae ridicare a braţului. 
Prima roată întrebuințată în industria unui sălbatic se bazează 
pe aceleași legi mecanice ca şi roţile utilizate în industria omu- 
lui modern. Cel mai simplu instrument, în genere, care sa uti- 
lizat vreodată de om, din timpurile cele mai vechi, nu a produs 
efectele pe care le-a produs, decât pe baza legilor dinamice cu- 
noscute ştiinţei din zilele noastre. Omul prin urmare a utilizat 
aceste legi. înainte de a fi avut conștiința importanței lor 
logice. Si a crezut în determinismul lor, fiindcă altfel n'ar fi 
păstrat instrumentele odată inventate. Cu toate acestea, nici o 
urmă de o știință a naturei. Din potrivă, când conștiința omului 
primitiv ajunse la o desvoltare apreciabilă, credinţa, pe care a- 
ceastă conştiinţă o avu despre natură, fu tocmai contrară de- 
terminismului. Incă mult mai târziu, când această conștiință 
era pe deplin formată, un reprezentant de frunte al culturii an- 
tice, Aristotel, considera natura ca o posibilitate numai faţă de 
legile necesare ale raționamentului. 

Pe când primitivul nu avea conștiință de determinismul 
ştiinţific, pe care el îl urma totuși față de mediul extern, el avea 
însă o conştiinţă foarte clară despre determinismul sufletesc care 
îl lega pe el de divinitate şi de restul semenilor săi. Utilizarea in- 

strumentelor, şi perfecţionarea chiar a acestora, o făcea nu fi- 
indcă se ştia că este, sau poate deveni, un cuceritor al naturei, ci 
fiindcă se ştia un element al societăţii constrâns la o activitate 
bine determinată. Revenirea regulată a acelorași efecte practice, 
pe care el le dobândea prin întrebuinţarea instrumentelor, era 
departe de a fi atribuită determinismului naturei. Această reve- 
nire era atribuită constanţei intenţiunilor sale sufletești. Instru- 
mentul era, în înţelesul strict al cuvântului, așa cum l-a denu- 
mit E. Kapp, ') o prelungire a organismului. Acest organism se 
dirija însă de determinismul sufletesc, nu de conștiința deter- 
minismului din natura externă. Această natură, în gândul omu- 
lui primitiv, este schimbătoare, şi fără nici o temeinicie. Sin- 
gura bază solidă pentru activitatea lui sunt deprinderile câști- 
gate sufletește, şi cari sunt oare-cum cristalizate în obiceiuri. 

Această stare dură până la începutul erei moderne. De aci 
"nainte determinismul naturei câştigă o situaţiune aparte şi din 
ce în ce mai privilegiată. Acuma, precum vom vedea, rolurile 
chiar se intervertesc. Dar cum se dobândește această situaţiune ? 
Prin invederarea din ce în ce mai clară a legilor găsite de cer- 
cetătorii în ale științei? Câtuși de puțin. Cunoștinţa legilor na- 
turei fu și de data aceasta precedată de o cerinţă a sufletului 
omenesc. Dogmele creștinismului cerură o noţiune a naturei cu- 
răţită de toate superstiţiunile trecutului; o natură demnă de a fi 
opera lui Dumnezeu. Şi după ce această noțiune fu pregătită de 
creştinism, veni rândul aplicaţiunii mutematicei asupra acestei 
naturi, pentru a o face să fie cunoscută contorm adevăratei cu- 
noştinţe divine. Apoi , după aplicațiunea matematicei, se stabili 
fundamentele mecanicei, şi cu aceasta, a întregii științe mo- 
derne, aşa cum s'a arătat cu deamănuntul în prima parte à 
scrierii de faţă. Determinismul fenomenelor naturei externe nu 
se impuse câtuşi de puțin prin sine însuși convingerii, ci el se 
ridică treptat pe determinismul cerinţelor sufleteşti. El este un 
produs istoric, si prin urmare relativ. 

III. — Acum rolurile se intervertesc. Ademeniti de iluziu- 
nea, că ceeace apare raţional într'un moment dat trebuie să tie 
şi real, mulţi dintre istorici și sociologi consideră că evoluţia 


1) E. Kapp. Grundlinien ciner Philosophie der Technik (1877), passim; 
comp. L. Woltmann. Der historische Materialismus (1900). cap. +. 

socială a fost determinată de progresul treptat al științei despre 
natura externă. Cunoștinţele din ce în ce mai exacte despre fe- 
nomenele naturei ar fi adus o transtormare în technica produc- 
țiunii, și apoi pe urma acestei transformări s'ar fi transformat 
și dispoziţiunile sufletești ale societăţii. Adică: nu din cauza noi- 
lor trebuinţe sufleteşti se inventau și răspândeau mijloace noui 
de producţiune, ci fiindcă aceste mijloace se impuneau mai întâi 
minţii omului ca raționale, și după ce se impuneau in felul ace- 
sta ele tindeau ca să se realizeze în technica producţiunii, care 
technică apoi transforma moravurile producătorului şi ale con- 
sumatorului. Rar teorie mai superficial stabilită. Ea aminteşte, 
în multe privinţe, teoria itinerarului pe care îl parcurge excita- 
țiunea în actul reflex; un mic voiagiu prin mediul lumei sufle- 
teşti. Excitaţiunea intră prin canalul simțurilor, atinge centrii 
nervoși, dela care suferă mici întârzieri, şi apoi merge să se ex- 
prime în acte externe: determinismul fenomenelor naturci 
schimbă technica de producţiune, în urma căreia se produce o 
turburare sufletească, — sufletul omului este negreşit un fel 
de umbră proiectată de obiectele externe, și schimbându-se ace- 
stea trebuie să se turbure şi el! — apoi după o mică întârziere 
ies după această turburare la lumină: moravuri noi, instituțiuni 
noi, lume socială nouă! Clară teorie și mai ales foarte optimi- 
stă! Dar dacă este și solidă, pe cât este de clară, de ce nu sar 
adeveri istoricește? Sunt atâtea popoare sălbatice în zilele noa- 
stre, pe cari statele europene n'ar cere mai bine decât să le 
civilizeze, pentru a-şi mări printr'însele puterea lor de colo- 
nizare; de ce nu s'ar încerca civilizarea acestor popoare după 
teoria influenței mediului? De ce să se alerge pentru asemenea 
scop la influența moralei creștine şi nu se aleargă la influența 
directă a technicei de producţiune ? Technica redă, în orice caz, 
mai direct determinismul fenomenelor naturei, decât îl redă 
morala creştină, care după aceiaşi teorie, nu poate fi decât re- 
flexul unei oarecare transformări technico-economice petrecută 
în sânul vechei societăţi judee! Pentru a civiliza pe sălbatic ar 
fi de ajuns dar să-i distrugi coliba, și să-l bagi cu deasila în 
fabrică, căci aci are să se transforme el şi sufletește, reflectând 
asupra sa noul mediu în care se află! Dar câţi bieţi sălbatici nu 
sunt băgaţi cu sila în fabrici, şi totuși transformarea lor sufle- 
tească, din care să răsară civilizaţia, nu se mai produce! Dar 


Puterea sufletească. 213: 193 

poate că nu se produce, fiindcă nu sunt lăsaţi să se miște în 
libertate în mijlocul technicei noi? Dar sunt și mulţi sălbatici 
liberi lăsaţi în voia lor, şi unii dintre ei capitaliști, adică pro- 
prietari ai mijloacelor de technică nouă, şi cu toate acestea cul- 
tura lor este tot așa de înapoiată cum a fost şi înainte dea 
intra în noul mediu! Oare este teoria bună numai cât nu se 
experimentează? 

Adevărul este însă altul. Conștiinţa determinismului din 
afară este departe de a avea importanţa pe care i-o atribuie 
acești istorici şi sociologi. Această conștiință nu numai că nu 
produce o transformare a sufletului în total, dar ea n'ar avea 
nici existență măcar, dacă n'ar fi pregătită de determinările 
acestui suflet însuşi. Determinismul fenomenelor din afară are 
importanţa, pe care i-o dau determinările sufleteşti. 

In adevăr, teoreticienii cari dau un caracter atât de abso- 
lut influenţei mediului, și consideră sufletul ca un epifenomen 
care se modelează după determinismul mediului, sunt înşelaţi 
de o iluziune, pe care ei şi-au creat-o singuri în judecata lor. Ei 
singuri, prin definițiune, au impus caracterul absolut al in- 
fluenţei mediului prin aceea că au transformat acest mediu în- 
tr'un mediu ideal științific, care prin definiţiune chiar este 
legat de efectele pe care ei pe urmă pretind să le constate. Me- 
diul determinismului ştiinţific, care încătușşează pe om și îl con- 
strânge, este cu totul străin de mediul complexităţii intui- 
tionale, pe care îl cunoaştem fiecare dintre noi. Intuiţiunile, pe 
cari le avem în conștiința noastră, și din care pe unele le atri- 
buim mediului extern, şi pe altele mediului intern, sunt ca in- 
tuiţiuni supuse unui singur determinism, anume determinismu- 
lui conştiinţei. Cum acest determinism al conștiinței nu poate fi 
iarăşi intuit, căci aceasta ar presupune că avem o altă con- 
știință mai ridicată, care intuește mersul conștiinței reale, de 
aceea în mijlocul lui noi nu ne simţim deloc constrânşi. Nici un 
om cu mintea sănătoasă, când privește spre lumea externă, nu 
se simte ca un sclav care trebuie să suporte intuiţiunile venite 
din această lume, ci se simte ca autonom, adică simte, că lanţul 
intuițiunilor și eul său formează unul și acelaș lucru. Din această 
identificare decurge sentimentul libertăţii pe care îl avem fie- 
care din noi. Ne simţim liberi în viaţa practică, fiindcă nu sim- 
tim necesitatea cu care se urmează stările noastre de conştiinţă; 

şi aceasta din cauză că stările de conștiință și conștiința însăşi, 
adică conţinutul și aceea ce conţine, sunt unul și acelaș lucru, 
Dacă am avea posibilitatea să ne ridicăm deasupra actualităţii 
conştiinţei din fiece moment, și să privim din o poziție mai ri- 
dicată, adică să avem o a doua conștiință, atunci am vedea de- 
sigur raţiunea stărilor de succedare în conștiința de mai jos; 
dar atunci sentimentul libertăţii tot n'ar dispărea ci ar însoţi 
activitatea conștiinței mai înalte din poziţiunea ridicată. Cu 
un cuvânt, în lumea intuiţională complexă, adică în lumea care 
umple întreaga noastră conștiință și înainte de ori şi ce ope- 
rațiune de simplificare logică, noi ne simţim liberi, fiindcă acea- 
stă lume nu este alta decât noi înși-ne. Privesc cerul albastru; 
pomul, care stă înaintea porţii; casa de alături; şi cu imagina 
casei asociez imagina doctorului prieten, care a clădit-o; mă 
gândesc la bolnavii săi; la studiile cari le-a făcut; apoi deodată 
cursul ideilor mi se întretaie prin imagina unei trăsuri care 
trece; zăresc persoanele dinăuntru, gândesc la raportul dintre 
ele, la scopul ce-l urmăresc, etc., etc., toate aceste intuițiuni 
cari constituesc conţinutul conştiinţei mele, în ce mediu să le 
aşez ? În nici unul. Aceste intuiţiuni sunt însăși conștiința mea; 
şi din ele voiu despărți mai târziu, prin reflexiune logică, do- 
meniul mediului extern şi pe acei al mediului intern. In înlăn- 
țuirea acestor stări originare eu mă simt liber, fiindcă deter- 
minările conștiinței mele și eul meu sunt unul și acelaș lucru. 

Nu de mediul intuiţiunilor, — impropriu numit mediu, — 
pot vorbi dar teoreticienii amintiţi mai sus; în acest mediu su- 
fletul și natura sunt deopotrivă de existente; ci de mediul al- 
cătuit în urmă prin mijlocirea abstracţiunii și logicii în genere. 
Acest mediu este acela al elementelor raționale, în care totul 
se petrece în ordine şi după anumite legi. Acest mediu este al- 
cătuit, după știința noastră, din părticele de materie, sau din 
centre de energie, cari se succed şi se împreună după anumite 
legi legi necesare și universale. In acest mediu, alcătuit prin 
abstracţiune, nu este loc pentru sufletul omenesc, decât întru 
cât acesta se mulțumește cu rolul de umbră care vine totdeauna 
în urmă. Acest mediu este cel cu caracterul absolut de exis- 
tență durabilă, și a cărui cunoștință este singura precisă, și 
prin urmare şi utilă. 

IV. — Noi susţinem că acest mediu are superioritatea pe 
care o arată, nu din cauza naturii sale intrinseci, ci din cauza 
definițiunii pe care i-au dat-o teoreticienii săi. Mai mult încă, 
această definițiune i-au dat-o teoreticienii, fiindcă momentu} 
culturii a impus-o să fie așa și nu altfel; și momentul culturii a 
impus-o, fiindcă așa numai se satisfăcea o cerinţă de ordin mai 
înalt a personalității omenești. Ritmul culturii cerea: ca natura 
externă să fie deosebită de suflet, superioară sufletului, con- 
ducătoarea sufletului... în teorie; fiindcă această teorie era mij- 
locul cel mai potrivit, pentru a se realiza o cerinţă a sufletului; 
tocmai a acelui suflet, care în aparenţă lăsa să fie inferior şi 
condus. 

Momentul culturii impunea ca la începutul erei moderne 
raportul între natură şi om să se intervertească. In loc ca na- 
tura să fie socotită, cum fusese înainte ca o posibilitate, iar fi- 
nalitatea activităţii omenești să fie o realitate, trebuia ca na- 
tura să devină realitate, iar activitatea omului o posibilitate. 
Momentul culturii cerea ca prin definițiune să se acorde ştiinţii 
mediului extern întreaga realitate; ea având să se ocupe cu 
legile materiei, sau legile energiei; — materia şi energia con- 
stituind iarăşi prin definiție singura realitate; — iar pentru 
știința sufletului să rămână ca obiect studiul epifenomenelor, 
studiul umbrelor! 

Ce motiva oare o așa intervertire? 

Evident că nu importanţa adevărurilor ştiinţei naturii ! 
Erau așa de modeste nouile adevăruri la început, încât pentru 
nimic în lume propagatorii lor nu și-ar fi asumat rolul de re- 
voluționari. Istoria ne arată de altfel îndestul că nu graţie ace- 
stora se înmulțiră proseliţii. Adevărurile noui triumfară, fi- 
indcă ele veneau înaintea unei cerinţe adânci a sufletului omu- 
lui modern . 

Am arătat întru cât aceste adevăruri au fost pregătite 
prin dogmele creștinismului, acum să arătăm, cum, odată pre- 
gătite, găsiră şi o așa de întinsă răspândire în lumea modernă. 

Adevărurile noui găsiră o așa de întinsă răspândire în 
lumea modernă, din cauză că ele completau în modul cel mai 
natural unitatea sufletească a omului nouilor timpuri. 

Să explicăm această afirmare. 

Omul modern, precum am avut ocaziunea să arătăm și 

mai sus, se deosebește de omul antic, printr'o afirmare din ce 
în ce mai pronunţată a personalităţii sale. Dar ce însemnează 
o personalitate mai afirmată ? Insemnează, după cum iarăși re- 
zultă din cele spuse asupra transformării raporturilor juridice, 
o caracterizare din ce în ce mai adâncă a omului ca individua- 
litate față de mediul naturii și față de celelalte individualităţi 
ca și dânsul. Dar individualitatea nu se poate caracteriza mai 
bine decât prin manifestările sale; așa că, în definitiv, omul 
devine o personalitate din ce în ce mai afirmată, cu cât mani- 
festările sale se diferenţiază sau se exprimă în mod mai inde- 
pendent de ale celorlalţi semeni ai săi. 

O personalitate bine afirmată presupune, într'o oarecare 
inăsură, şi un fond sufletesc bine constituit, dar aceasta nu tot- 
deauna. Ea presupune mai curând o conștiință luminată, fiindcă 
manifestările sunt externe, şi ca atare valoarea lor depinde şi 
de alegerea momentului în care se petrec. Când însă manife- 
stările externe decurg dintr'un fond sufletesc bine constituit, 
atunci zicem că individul are nu numai o personalitate, ci şi un 
caracter. Caracterul este astfel o însușire mai intimă morală. 
pe când personalitatea este o însușire mai externă socială. Lu 
aprecierea caracterului se ia în seamă mai ales motivațiunea 
internă a faptelor, pe când în aprecierea personalității mai mult 
rezultatele, sau efectele faptelor. Un caracter puternic aduce 
după sine negreșit și o personalitate puternică, când condițiu- 
nile sociale permit manifestarea lui pentru binele public; o per- 
sonalitate puternică însă nu presupune numai decât la baza sa 
şi un caracter puternic; ea poate să se alieze, fireşte, cu un 
asemenea caracter, dar aceasta nu este indispensabil. Un suflet 
chiar amoral, poate, când este înzestrat cu o inteligenţă genială, 
să se înfăţișeze ca o personalitate marcantă, și tot în acelaș timp 
ca un caracter şters. 

Omul antic avea, într'o măsură probabil egală cu omul 
modern, însuşirea caracterului, dar nu și a personalităţii. În 
manifestările sale externe el nu simţia încă trebuința diferen- 
țiării pe care o simte omul modern. Cauzele cari au adus acea- 
stă deosebire, sunt multiple, dar noi n'avem nevoie să insistăm 
aci mai mult asupră-le. Destul că faptul este constatat și ne- 
discutat aproape de nimeni. 

Omul modern este, și ţine să fie înainte de orice, o perso- 

nalitate; adică el ţine ca individualitatea lui să se afirme faţă 
de alţii prin manifestări externe. Obligaţiunile pe cari le im- 
punea cultura antică şi anume: continuarea tradiţiilor și obi- 
ceiurilor; sacrificiul către rudele de sânge și comunitatea re- 
ligioasă; supunerea la ceeace prescria hierarhia şi ordinea so- 
cială; abdicarea dela dreptul de a alege profesiunea, locuinţa şi 
chiar patria; etc., în sfârșit toate obligațiunile cari decurgeau 
din organizarea cetăților antice, omul modern le-ar considera 
astăzi ca un jug chinuitor. Nimic nu e mai sfânt pentru el decât 
dreptul nu atât de a fi, cât de a se şti liber de orice constrân- 
gere externă. Ridicarea constrângerii externe presupune, în 
principiu, posibilitatea manifestării omului în orice direcţiune; 
şi acest principiu e cel dintâi înscris în profesia de credință a 
omului modern. 

O confirmare a acestei tendinţe, dacă mai este nevoie de o 
confirmare, o aflăm în înţelesul pe care cugetătorii moderni îl 
dau cuvântului de civilizație, sau de cultură; adică în înţelesul 
idealului spre care ei aspiră. In nici unul dintre aceste inţele- 
suri, pe cari le găsim în cele mai diferite scrieri moderne, nu 
lipseşte nota „desvoltării personalităţii” '). Este nota asupra 
căreia cad de acord cu toţii. Chiar şi sociologii mai noi din 
scoala socialistă, — deşi au atâtea de zis contra anarhiei din 
societatea burgheză si prezic chiar înlocuirea acestei anarhii 
prin o organizare socială pe baze științifice, — totuși, cu prea 
puţine excepţiuni, nici ei nu se mai opun curentului. Scopul pro- 
gresului social este și pentru dânşii desvoltarea liberă a perso- 
nalităţii. 


Prima condiţiune pentru a asigura succesul socialismului 
este de a lămuri precis scopul şi esența sa; cu chipul acesta 
se risipesc multe non-sensuri răspândite de adversarii lui... 
Sistemul capitalist care exploatează munca lucrătorului, aten- 
tează și la libertatea lucrătorului, Personalitatea proletarului 
este redusă, în acelaș timp cu subsistența sa materială... 
Trebuie să se desființeze orice diferență de clasă, făcându-se 
să se dea în proprietatea obstei cetățenilor, comunităţii or- 
ganizate, mijloacele de producțiune, cari astăzi, fiind în mâi- 


1) Comp. pentru scrierile mai vechi, Le Conte de Gobineau, Essai sur 


Lincgalite des .aces humaines, |. chap. VIII--IX: pentru cele mai nouă H. S 
Chamberlain. op. cif., passim. 

nile unei clase numai, constituesc o putere de exploatare şi 
de opresiune, Trebuie pus, în locul dominaţiunii desordonate 
şi abusive a unei minorităţi, cooperaţiunea universală a ce- 
tățenilor asociați la proprietatea în comun a mijloacelor de 
muncă și de libertate. Acesta este singurul mijloc de a li- 
bera persoanele omeneşti... Dacă noi invocăm asocierea, 


este pentru a asigura  plenitudinea şi universalitatea dreptului 
individual `). 


Iată-ne dar fixaţi asupra tendinței timpului modern, în 
deosebire de antichitate. Omul modern voește să fie o persona- 
litate; adică să apară în activitatea sa ca o individualitate bine 
distinctă de mediul care îl înconjoară. El ţine să însemneze ca 
persoană înainte de a însemna ca membru al unei comunităţi 
sau asociaţii; acestea din urmă pot fi apreciate ca mijloace, nu 
ca un scop. 

Această tendinţă fundamentală atrage după sine anumite 
norme de conduită, între care și anumite norme de convingere; 
căci normele de convingere nu sunt decât un caz particular al 
normelor după care se dirijază voinţa; sunt aplicaţiunea nor- 
melor activităţii voluntare în domeniul operaţiunilor de rațio- 
nament. Fără o pornire a voinței, nu există un început de ra- 
ţionament. Valoarea pe care o capătă rezultatul convingerii 
logice se fundează pe acordul în care el se găsește cu activita- 
tea voluntară -). Voința era îndreptată spre formarea persona- 
lităţii; cum trebuiau să fie dar convingerile logice? Cu un cu- 
vânt, ce interesa pe om și prin urmare ce cerea omul dela 
ştiinţă? 

Activitatea voluntară desprinsă de trunchiul comunităţii 
sociale şi îndreptată exclusiv spre formarea de personali- 
tăţi libere, nu putea să-și găsească un reazim mai sigur decât 
în determinismul naturei externe. Convingerea că natura ex- 
ternă este condusă de legi stabile, în mijlocul cărora omul se 
poate regăsi ori când ca pe un teren solid, era convingerea cea 
mai necesară pentru acela care se încumeta să-și croiască viața 
pe propriul său risc. In locul terenului solid, pe care mai înainte 





1) Jean Jaures, Etudes socialistes, pag. 125 şi urm. 

2) Comp. asupra rolului voinţei în actul de raţionament, bunul rezumat 
al scrierilor mai noi. în Th. Ruyssen, Essai sur l'évolution psychologique du 
jugement. (1904). 

unitatea sufletească a omului antic îl găsia în legăturile de 
sânge. de rasă și de religie, trebuia terenul solid al mediului 
naturii. Pentru omul modern natura nu mai putea rămâne o 
posibilitate, ci ea trebuia să devină o realitate sigură, căci 
altfel întreaga sa activitate ar fi apărut fără rost. De aceea 
din toate atributele divinității creştine, atributul cel mai stu- 
diat fu acel care se resfrângea asupra armoniei cu care se 
petrec toate fenomenele în natură. Dumnezeul creştinesc, nu 
putea, după ce desprinsese pe om di nvechile legături, în care 
trăise până aci: 


Să nu socotiti că am venit să pun pace pre pămâni: wam 
venit să pun pace, ci sabie. 

Că am venit să despărțesc pre om de tatăl său. și pre 
fiică de mama sa, şi pre noră de soacra sa; 


să nu îngrijească şi de restabilirea liniștei lui. El îi dete, mai 
întâi, încrederea, că natura externă nu-i poate aduce vreun rău: 
natura externă urmând legilor divine, legi pe cari le poate des- 
coperi și spiritul omenesc, ca unul ce este creat după asemă- 
narea spiritului dumnezeesc; al doilea, îi dete porunci pentru 
restabilirea legăturilor sociale, pe alte baze, mai drepte şi prin 
urmare mai trainice: iubește pe aproapele tău, ca pe tine în- 
suţi! Din acestea două, creștinul luă pentru sine, deocamdată, 
încrederea în natura externă, cu care se și deprinse perfect 
după câteva secole de frământare sufletească, şi lăsă porunca 
iubirei pentru a o realiza mai târziu ! 

Astfel se pregăti triumful nouilor adevăruri științifice, 
cari revoluționară și transformară societatea europeană dela 
începutul erei moderne și până acum. Triumful științei despre 
natură merse alături cu triumful personalismului individual în 
viaţa politică și economică. Cea mai mare laudă pentru ştiinţă 
fu că ea dă prevederea. Prevederea inainte de toate! Știința, 
care dă prevederea, este adevărata știință! Savoir c'est prévoir. 
Ştiinţa, care nu dă prevederea, nu este știință; căci o asemenea 
știință n'ar fi de mare folos individului. 

O situaţie, mult asemănătoare cu aceasta, se întâlneşte în 
istoria culturii şi mai înainte de era modernă; dar ştiinţa de 
atunci nu s'a susţinut îndelung, din cauza împrejurărilor ne- 

prielnice, este situația, pe care o găsim oglindită în învățăturile 
și morala filosofilor stoici (în secolul II a. Christ.). $i atunci 
desprinderea de legăturile sociale, și familiare, — filosofii sto- 
ici iubeau izolarea — aruncase pe adepții filosofiei stoice în 
studiul naturii, şi mai ales în studiul Fizicei. „A trăi conform 
naturii” era maxima uzuală pentru conduită. Conduita preve- 
derii era și ca cerută, dar încă nu între condiţiile pe cari le 
putea însuși omul realiza: ea era lăsată pe seama divinității: 
era pronia divină (rpnvou). 


V. — Acestea sunt, după părerea noastră, adevăratele 
cauze cari aduseră răspândirea nouilor științe. Determinismul 
naturii externe luă caracterul unei dogme, fiindcă el deveni 
indispensabil conservării unităţii sufletești a omului modern. 
Nu convingerea abstract logică, produsă pe urma observării 
și experienţei, îi înlesnij lui răspândirea și îl puse la temelia 
tuturor cunoştinţelor, ci utilitatea sa practică şi anume, aceea 
de a fi cel mai bun reazim pentru activitatea omului modern, 
doritor de personalitate. Convingerea abstract logică, bazată 
pe observațiune şi experienţă de altmintreli, el nu va avea-o 
niciodată complect de partea sa, căci pentru aceasta ar trebui 
să avem încheiate experienţele viitorului chiar în momentul ac- 
tual. Din experienţă și observaţiune noi nu putem decât să 
inducem, ca foarte probabil, existenţa determinismului naturii; 
certitudinea însă absolută a acestui determinism nu poate veni 
decât pe altă cale ; ea este susținută pe baza determinismului 
sufletesc. Cerinţele sufleteşti au acordat determinismului na- 
turii valoarea de care el se bucură în știința modernă. Prin 
urmare nimic mai eronat decât teoria că sufletul constitue o 
realitate secundară, o realitate de epifenomen, faţă de reali- 
tatea lumii externe. Adevărul este în teoria opusă. Realitatea 
lumii externe noi n'am ajunge să o studiem și să o separăm 
de noi, niciodată, dacă n'ar fi determinismul sufletesc care să 
ne împingă la aceasta. Adevărata realitatea, cea mai apropiată 
de noi, este aceea a sufletului. Adevărata știință, — aceea 
care să servească de normă, — ar trebui să fie știința 
despre această realitate mai apropiată de noi, știința sufle- 
tului ! Ce o împedică ? Aci venim la argumentul desvoltat de 
John Stuart Mill. Știința sufletului se împedică de factorul he- 

reditar. Fenomenele naturii externe pot fi determinate cu preci- 
ziune, fiindcă toate condiţiunile dela care depinde producerea 
lor sunt fixate de momentul, în care le studiem ; pe când feno- 
menele sufleteşti sunt lipsite de această fixitate. Ele depind 
de numeroase şi variate influenţe trecute, pe cari nici o minte 
nu le poate cuprinde dintr'odată, și, chiar de le-ar cuprinde, 
ele sunt totuși de așa natură că nu dau în două rânduri con- 
secutive acelaș efect. Natura externă stă ca o unitate constantă 
înaintea ochilor noştri, şi noi, din cunoașterea unei părți a cu- 
prinsului ei, putem deduce restul, pe când fenomenele sufle- 
teşti n'au această constanță. Chiar dacă am ști pe de rost toate 
dispozițiunile unui caracter, tot nu putem prezice matemati- 
cește manifestarea lui, dintr'un anumit moment în viitor, fiindcă 
nu putem măsura efectele dispozițiunilor sale, deși stiute, dat 
fiind că ele îşi dețin puterea lor de influență din experienta 
trecutului și nu din cea actuală. Prezicerea nu se poate nici- 
odată face asupra fenomenelor sufleteşti. 

Cu toate acestea, deși prezicerea nu este cu putință, feno- 
menele sufletești se petrec totuşi după o ordine strict deter- 
minată. Noi nu putem prevede fenomenul, adică nu-l putem 
fixa cu anticipație când se va produce, dar, odată produs, îi 
putem reconstitui în mod cauzal condiţiunile în care el s'a pro- 
dus. In această privinţă nu este nici o deosebire între o afir- 
mare făcută de științele naturale și o afirmare făcută de știința 
sufletului. Este tot așa de cauzal determinat fenomenul de aso- 
ciare al stărilor de conștiință, cum este și fenomenul de gravi- 
tare al corpurilor cereşti. Tot atâta de mult stiu asupra puterii 
gravitațiunii cât știu şi asupra puterii asociaţiunei ; și tot atâta, 
certitudine are explicarea pe care mi-o dau în cazul când afirm 
că am în momentul acesta în minte imagina mării, fiindcă un 
moment mai înainte m'am gânâit la oraşul Constanţa, întoc- 
mai cum are o certitudine afirmarea, că planeta Marte este 
atrasă și se învârtește împrejurul soarelui. Din punctul de ve- 
dere al conștiinței intuitive, dependenţa stărilor de conștiință îmi 
apare încă mai evidentă, decât dependența între planete și 
soare, dar aci, cum am arătat în paginele precedente nu este 
vorba de realitatea intuițională, ci de concepţia ştiinţifică pe 
care ne-o formăm noi despre realitate. In această concepţie 
ştiinţifică explicarea producerei fenomenului de a avea în con- 

ştiinţa mea imagina mării, după ce m'am gândit la oraşul Con- 
stanţa, este tot de aceeași natură ca și explicarea fenomenului 
de a vedea planeta Marte în anumit moment al rotaţiunii sale. 
Şi într'un caz și în altul simt necesitatea producerii fenome- 
nului. Acestei cauze, și nu alteia, îi atribuesc ştiințificeşte pro- 
ducerea. lui. 

Dar omul de știință intervine aci şi ne aduce aminte de 
omisiunea intenționată: da, asemănarea subsistă, întrucât este 
vorba de fenomene deja produse ; dar ea nu mai este, când 
fenomenele sunt în curs de a se produce. Poziţiunea planetei 
Marte o prezic, că va fi așa și nu altfel în momentul cutare în 
viitor, pe când producerea imaginei mării, nu. Deaceea, adaogă 
omul de știință : cunoștința despre pozițiunea planetei Marte 
este mai precisă, şi este şi mai utilă, decât aceea despre produ- 
cerea imaginei sufletești. Dar, la rândul nostru, întrebăm : de 
ce mai preciză ? Mai utilă, da, evident ; dar mai precisă de loc. 
De ce ar fi mai precisă, pentru înțelegerea mea, o cunostinţă, pe 
care o întemeiez pe o inducție generalizată asupra viitorului, 
cum este aceea ce fac asupra ivirii lui Marte, decât când cuno- 
ştința ce o întemeiez pe o inducţie restrânsă la stricta actuali- 
tate ? Intrucât certitudinea mea este mai adâncă în cazul din- 
tâi, decât în cazul de-al doilea ? Este mai utilă, da, evident. 
Imi este mai util să prezic un fenomen când se va produce, decat 
să-l explic după ce s'a produs. deşi raportul, care îl leagă pe acest 
fenomen de condiţiunile lui, este în ambele cazuri de aceeaşi 
valoare logică. Pe mine, individ, obligat să-mi susțiu viața, mă 
interesează viitorul, și ţin să-l prevăd; dar satisfacerea acestui 
interes nu adaogă întru nimic la perfecțiunea cunoștinţii. Dacă 
prevederea ar adăoga prin ea ceva la perfecțiunea cunoştinţii, 
atunci ar trebui să zicem că între doi savanţi chimiști, unul 
care a asistat la producerea unui fenomen chimic şi în urmă 
l-a explicat cauzal din condiţiunile cari l-au produs, şi altul 
care n'a asistat, dar a fost convins de explicarea găsită de cel 
dintâi şi în consecinţă aşteaptă repetarea fenomenului în viitor, 
cel din urmă să aibă o ştiinţă mai perfectă ! Apoi dacă preve- 
derea ar fi condiţiunea esenţială ştiinţii, cât de restrâns ar fi 
domeniul acesteia ! Tot ce s'a petrecut, fără posibilitate de a 
se mai repeta, ar trebui să nu formeze obiectul cercetărilor 
științifice... 

Prin urmare, conchidem : prevederea nu adaogă nimic la 
perfecțiunea ştiinții, ea adaogă însă la utilitatea ei. Mai ales 
față de om, animal cu activitate industrială prin excelență, 
prevederea este de o mare utilitate practică. Ştiinţa despre un 
fenomen, care nu ar fi să se mai repete în mod identic în viitor, 
poate fi tot aşa de perfectă ca şi ştiinţa despre fenomenele cari 
se repetă :). Dar o asemenea știință este mai putin utilă pentru 
individ. 


VI. — Revenim la știința sufletului. Avem acum toate ele- 
mentele cari să ne facă a înțelege deosebirea între ea și știința 
despre natura externă. 

Această deosebire din punctul de vedere al logicei nu este 
esențială. Fenomenele sufletești urmează unui determinism ri- 
guros, şi care poate fi redat științificeşte cu aceiași certitudine 
logică. intocmai ca şi determinismul fenomenelor naturei. Re- 
alitatea fenomenelor sufletești este şi ea cu atât mai puţin o 
cauză de deosebire. Realitatea intuițională este afară din dis- 
cuție, iar concepția științifică despre realitatea sufletească, este 
fixată prin legi explicătoare de aceiași valoare ca și aceea a 
I«gilor asupra fenomenelor externe. 

Dar dacă deosebirea nu este esențială, din punctul de ve- 
dere al logicei, este ea oare atunci neînsemnată și poate fi tre- 
cută cu vederea ? 

Negreşit că nu ; şi cele zise mai sus ne arată în deajuns, 
unde va sta pe viitor însemnătatea ei. Dacă știința sufletului, 
— şi prin ea înțelegem ori și ce ştiinţă, în genere, care se ocupă 
cu manifestările sufletului, — va fi lipsită pentru totdeauna de 
putinţa de a prezice mersul fenomenelor sale, atunci deosebirea 
între ea şi toate celelalte științe, zise exacte, se va săpa din ce 
în ce mai adânc, nu prin certitudinea logică, pe care se vor baza 
unele și altele, ci prin consecinţele sociale diferite, pe care le 
va avea una faţă de celelalte. Atunci ne vom găsi în afară de 
cadrul logicei și în afară de cadrul metodologiei științei în ge- 
nere, dar discuția va fi și atunci tot atât de interesantă. Pro- 
blema, în fața căreia ne găsim acum, nu mai este o problemă, 


1) Absolut identic de altfel nu se repetă nici un fenomen în natură. Sis- 
temul solar are şi el istoria sa individuală. pe care o exprimă legea entropiei. 

după a cărei soluţie să ne decidem până unde să considerăm că 
merge domeniul științei și până unde nu, ci este o problemă 
referitoare la rolul chiar al științei în mijlocul culturii ome- 
nești, este chiar cea mai grea problemă care se poate pune aci, 
şi de a cărei soluţie depind însăși determinările voinţei şi a ac- 
tivităţii omeneşti. Insuşirea de a fi utilă, nu este o însuşire 
care s'a adăogat întâmplător la rolul ştiinţei, ci este o însușire 
care a determinat chiar începutul acesteia. Numai fiindcă a fost 
utilă s'a răspândit știința modernă şi a înlocuit cu atâta repe- 
ziciune erorile și superstițiunile trecutului. Știința modernă a 
dat omului, ca individ izolat, posibilitatea de a se susține liber 
în viaţă. Ea a susţinut progresul industriei și al comerţului, 
principalele reazime ale independenţei materiale și în acelaș 
timp si principalele reazime pentru formarea personalităţii în- 
săși. La acest rol ştiinţa a fost ajutată mai ales prin însușirea 
ei de a prezice, şi nu numai de a explica mersul fenomenelor 
din natură. Explicarea cea mai completă nu ar fi putut fi că- 
lăuza vieţii industriale, unde în primul rând se cere prevederea. 
Explicarea satisface logica, dar prevederea satisface pe lângă 
logică şi tendinţa omulu imodern de a se simţi liber şi de a 
veni în mijlocul fenomenelor naturii, în scopul de a dirija aceste 
fenomene spre utilitatea sa practică, Intre aceste două omul 
modern preferă negreșit pe cea din urmă. Dictonul savoir c'est 
prévoir, subințelege o completare esenţială : prévoir Sest pou- 
vouir 1); iar în întregime luat este mai curând expresiunea 
unei dorinţe generale, decât a unui adevăr general. 

Astfel fiind, problema care se ridică, din deosebirea între 
ştiinţa sufletului și științele exacte, — dacă această deosebire 
va fi menţinută și pe viitor, — este următoarea : 

„De-o parte avem științele exacte asupra naturii externe, 
cari din cauza simplicităţii, sau mai bine a lipsei ori cărei in- 
fluente de hereditate în obiectul ce ele studiază, pot să facă 
prevederi, şi prin urmare, pe baza acestor prevederi, să dea noi 
motive de activitate omului modern pentru a-și afirma perso- 
nalitatea sa ; de altă parte, știința sufletului, care, sub greu- 
tatea factorului hereditar şi a complicațiunilor aduse de ace- 


1) „A şti este a prevede, a prevede este a putea”, dicton uzitat mai ales în 
scrierile școalei filosofice pozitiviste. 

sta, nu poate să dea decât înţelegerea cauzală a fenomenelor 
petrecute, iar nu şi prevederea exactă a celor ce se vor petrece 
în viitor. Şi cum pe înțelegerea cauzală se stabileşte și puterea 
omului, am avea atunci două puteri în direcţii opuse : o putere 
îndreptată spre cucerirea celor ce vor veni, și o altă putere în- 
dreptată spre cucerirea celor deja făptuite... Este aceasta din 
urmă însă, în definitiv, o putere ? Legea cauzală a faptelor pe- 
trecute, de care iau cunoştinţă în mod științific, la ce-mi va, 
folosi ea pentru afirmarea personalităţii mele ? Se poate pune 
oare această putere în comparaţie cu aceea care rezultă din 
cunoștința legilor cauzale ale naturii externe, pe baza căreia 
având putinţa de a prevede, pot să-mi organizez activitatea 
în așa fel, încât fenomenele naturii să ia cursul care îmi este 
mie mai util ? Frumoasă putere, în adevăr, aceea care se 
sprijină pe înțelegerea faptelor petrecute ! Dacă tot de ase- 
menea putere am fi dispus și faţă de fenomenele naturii, unde 
am fi ajuns ? Ea nu ne-ar fi fost de nici o utilitate. Am fi mun- 
cit cu aceleași instrumente rudimentare cu cari au muncit săl- 
baticii înaintea noastră, și n'am fi avut nici curajul, nici mă- 
estria să ridicăm cea mai mică fabrică. Apoi ştiinţa care ar fi 
sprijinit o asemenea putere, prin neutilitatea ei, ar fi eşit din uz. 
Şi nu va fi tot astfel și cu știința sufletului ? Nu e amenințată 
ca, această știință, odată ce se va constata că nu poate ajunge 
la prevedere, să dispară, cum au dispărut atâtea concepții po- 
etice și filosofice, cari pe vremuri au avut şi ele meritul să 
satisfacă pentru moment curiozitatea spiritului, dar care în 
urmă an fost inutile pentru activitatea practică ? 

Iată întrebările la care trebue să răspundem acum, fie că 
admiten;. fie că nu admitem valoarea logică a științei sufle- 
tului. 

Capitolul ce urmează dă acest răspuns. 











CAPITOLUL IV 


|. — Ipoteza unei ştiinţe care ar putea să prezică mersul fenu- 
menelor sufleteşti. Utilitatea acestei ştiinţe din punct de vedere indi- 
vidual. Condiţiunea imposibilă de realizat pentru constituirea unci 
asemenea ştiinţe. Fenomenele sufletești nu pot fi prezise. 

II. — Criteriul după care se judecă utilitatea unei ştiinţe. 
Scopul, pe care va fi să-l realizeze prevederea în succesiunea feno- 
menelor sufleteşti. n'ar fi avantagios individului. Alternativa în care 
se găsesc acei ce cred in posibilitatea prevederei astronomice in dome- 
niul sufletului. 


III. — Conștiinţa individuală față de mediul naturei externe 
și faţă de mediul sufletesc . 
IV. — Raportul între persoană şi mediu. Mediul sufletesc si 


mediul cosmic. Adaptarea mediului sufletesc al omenirei la mediul 
cosmic nu se petrece în aceleași condițiuni ca adaptarea lumei ani- 
male și vegetale la mediul cosmic. 

V. — Procesul de integraţiune al energiei cosmice după H. 
Spencer şi procesul evoluțiunei culturei omenești. Diferenţa între 
aceste două procese. Independența culturei popoarelor de mediul 
cosmic. Raportul individului cu mediul sufletesc. 

VI. — Multiplicitatea unităţilor sufletești. Lupta între unităţi. 
Constrângerile exercitate de unităţile de cultură asupra individulu:. 
Puterea sutletească şi puterea fizică. 


I. — Un uşor răspuns ar fi desigur de a zice, că imposi- 
bilitatea în care se găsește astăzi știința sufletului, de a pre- 
zice mersul fenomenelor sale, este trecătoare ; şi că dimpreună 
cu progresul ei se va ajunge și la dobândirea acestei însușiri, 
care face să fie aşa de mult apreciată ştiinţa exactă. Nu dar 
că vom ignora totdeauna prevederea în materie de fenomene 
sufleteşti, ci că o ignorăm acum şi pentru câtva timp, din 

cauza nedesvoltării științei. Non îgnorabimus, sed ignoramus. 

Sunt unii, cari au acest optimism. Dacă ei ar avea drep- 
tate, atunci cum ziceam, răspunsul ar fi foarte uşor. Alături eu 
puterea de cucerire a omului modern în mediul naturei, ar fi şi 
aceea de cucerire în mediul sufletesc. Individul, bazat pe pre- 
vederea științei sufletului, ar şti, când se vor întâmpla anumite 
fenomene sufletești, le va evita sau va interveni pentru a le 
dirija în folosul său propriu. Va şti când vecinul, dacă nu chiar 
el. sau poporul vecin, dacă nu chiar poporul din care el face 
parte, va trece printr'o epocă de criză sau de înflorire sufle- 
tească. şi va preveni consecinţele ce ar decurge și pentru el, 

Ar fi un suveran individul viitorului, acel care ar avea 
la îndemână o asemenea ştiinţă, cum nu și l'a închipuit ni- 
meni până acum. El ar plana pe deasupra vieții semenilor săi, 
în tocmai cum ar plana și pe deasupra legilor naturei materiale. 
Pentru ziua când calendarul ştiinţei sale sufletești îi va spune că 
în orașul său se va produce o revoluţiune, care va avea de con- 
secinţă o mare vărsare de sânge, el, dacă este un om abil, își 
va face frumos bagajele de cu seara și va pleca în altă parte, 
unde acelaș calendar îi va indica că este liniște. Sau dacă este 
cumva interesat să asiste la revoluţie din motive profesionale, 
bunioară că ar fi istoric, sau ziarist, el își va închiria din vreme 
o fereastră, care ar da pe piaţa revoluţiunii, şi s'ar ști acolo pe 
sine la adăpost ! Ce viață de suveran omnipotent, în adevăr, ar 
avea acest individ al viitorului ! Şi ce personalitate puternică ! 
Diferenţiat prin ştiinţa sa atât de natura materială, cât şi de cea 
sufletească, el ar privi cu încredere la tot ce se agită în jurul 
său, prevăzând din vreme cum au să sfârșească toate! El va 
şti cum trebuesc utilizate puterile sufletești, cunoscute până 
acum psihologiei : puterea de judecată, de imaginaţie, de me- 
morie, etc. ; precum și cum trebuesc utilizate puterile sufletului 
social : cultura, știința, morala, arta, justiţia, etc., pentru a 
ajunge la realizarea scopului pe care el personal și-l va pro- 
pune. Intocmai cum capitalistul modern își zideşte o fabrică 
pentru a constrânge forțele naturii, aburul și electricitatea, să-i 
servească lui pentru dobândirea unui rezultat practic, tot astfel 
şi viitorul capitalist al cunoștințelor despre suflet, va dispune 
condiţiunile sufleteşti în așa fel în cât rezultatul dorit să se 
producă cu necesitate în profitul său ! El va începe chiar cu o 

nouă dispoziţie a condițiunilor sufletești în propria sa persona- 
litate. Se va aranja așa, ca inteligenţa lui să producă numai idei 
geniale ; inima să-i fie mișcată numai de emoţiuni plăcute ; 
activitatea sa în genere să se desfăşure după principiul econo- 
miei de forţe, cum este cazul în activitatea unei perfecte ma- 
şini... Are să mai poată rezista cineva înaintea unui asemenea 
individ? Nimeni afară de semenii săi, cari vor fi pregătiți cu 
aceleași cunoştinţe şi prin urmare cu aceeaşi putere de preve- 
dere ! Dacă individul nostru ar fi singurul pe lume în posesiunea 
acestor cunoştinţe, atunci negreșit puterea sa ar fi extraordi- 
nară ! Și nu numai dacă ar fi el singurul, ci şi dacă în faţa lui, 
ca individ izolat, restul omenirii ar constitui un bloc uniform, 
în care toate faptele ar urma unui determinism strict cauzal. 
Cu un cuvânt, dacă în fața individului nostru izolat, omenirea 
ar constitui o a doua natură materială. 

Aci am atins condiţiunea esenţială de care depinde și va- 
liditatea întregei aceste ipoteze ! 

Posibilitatea prevederii depinde de posibilitatea de a te 
putea desprinde cu desăvârşire de obiectul asupra căruia vrei 
să aplici această prevedere. A voi să prevezi un fapt, în care 
însăşi existența ta, și prin urmare și actul tău de prevedere, 
intră ca parte, este întocmai ca și cum ai voi să te ridici pe 
tine însuţi în sus fără a face să intervină la această ridicare 
altceva, decât puterea braţelor tale. Prevederea se poate exer- 
cita asupra fenomenelor naturii, fiindcă, prin abstracţiune, 
omul se poate despărți de aceste fenomene, şi le poate urmări 
în cursul lor, fără ca în acest curs să intervină conștiința 
sa ; căci din momentul ce conștiința despre fenomene sar 
adăoga la acestea, bunăoară s'ar resimți căderea unui corp de 
faptul că omul priveşte corpul, din momentul acela nici o preve- 
dere n'ar mai fi cu putinţă. Ar trebui o a doua conştiinţă supe- 
rioară care să prevadă aceea ce s'ar produce din adaosul primei 
conştiinţe la fenomenul extern. Incă odată dar, prevederea este 
posibilă, numai după ce a devenit posibilă izolarea naturei, ca 
un sistem de forțe sau de obiecte, în afară de actele de con- 
ştiinţă ale omului ; căci numai înlăuntrul unui sistem izolat și 
neinfluenţat de nimic din afară se pot stabili raporturi, sau legi 
cauzale. 

Este această condițiune cu putință de realizat în dome- 

niul fenomenelor sufletești ? Da, întrucât priveşte fenomenele 
petrecute; nu, întrucât priveşte pe cele viitoare. Fenomenele 
viitoare, cel mult, pot să fie induse, ca probabile, din cunoștința 
fenomenelor trecute. Rezultatul principal însă, pe care ni-l dă 
ştiinţa sufletului, este că prin ea ne explicăm actualitatea noa- 
stră sufletească, adică ne cunoaştem pe noi înșine mai bine, 
YVuBi GuuTuV. Faptele sufleteşti viitoare nu pot forma o unitate 
constantă pe care să ne bazăm prezicerea. 

Care este utilitatea unei asemenea ştiinţe, redusă la cu- 
noştinţa trecutului și a actualităţii ? 


Il. — Utilitatea unui lucru este o însușire relativă, care 
depinde de gradațiunea cu care se atinge realizarea unui scop. 
Seopul, când este realizabil, serveşte drept criteriu. 

Care este scopul, pe care ştiinţa trebue să-l realizeze, pen- 
tru a fi socotită ca utilă ? 

Să pună la dispoziţia omului mijloacele prin care el, ca 
individ, să intervină în mersul fenomenelor naturei, pentru a-și 
îmbunătăţi traiul său pe pământ. Aceasta o fac științele natu- 
rale, în genere, şi de aceea sunt socotite ca științe utile. 

Să pună la dispoziţia omului şi mijloacele prin care el, 
ca individ, să intervină în mersul fenomenelor sufletești, — 
prin urmare şi sociale, — pentru a-şi îmbunătăţi traiul său pe 
pământ ? 

Este acest scop realizabil, pentru a ne servi de el în urmă, 
ca de un criteriu în stabilirea utilității unei ştiinţe ? 

Acei cari dau răspunsul de mai sus, ignoramus non igno- 
rabimus, îl cred realizabil, negreșit. Individul izolat, desprins 
de lumea sufletească a semenilor săi, putând să ajungă a în- 
trebuinţa pe aceștia ca mijloace pentru a realiza un folos al său 
personal, este un ideal... care nu e lipsit de oarecare farmec, 
mai ales când acel care are un asemenea ideal se are pe sine 
în vedere ! Pentru acest ideal, e momentul de a repeta cuvintele 
pe cari le-a zis Goethe despre sentimentul de libertate al ve- 
chilor Elini : Elinii iubeau libertatea, dar fiecare pentru sine. 
Aşa și amatorii acestui ideal al extremului individualism: fie- 
care îl iubeste, dar cu condiţia ca individul, care se ridică dea- 
supra celorlalți şi se servește de aceștia ca de mijloace, să nu 
fle o persoană străină ! Fiecare ar voi să aibă posibilitatea 

de a prevedea în domeniul fenomenelor sufleteşti, dar cu con: 
diția ca să nu aibă și altul aceeași prevedere. Dacă ar avea-o 
cu toţii, de ce folos ar mai fi prevederea ? Mijloacele pe cari 
tu le ai la dispoziţie spre a te servi pe tine și numai pe tine. 
uşor S'ar întoarce atunci în contra ta.... 

Pentru ca prevederea în domeniul fenomenelor sufleteşti 
să se poată pe deplin stabili și să fie şi utilă, ar trebui că acel 
ce o are să nu între ca parte în rândul fenomenelor pe cari le 
prevede ; întrun cuvânt, ar trebui ca individul cugetător să 
fie complect izolat de domeniul sufletesc pe care îl studiază, 
şi ca individ izolat să beneficieze de cunoştinţa sa prevăzătoare. 
Altmintreli dacă individul cugetător nu se poate desprinde de 
totalitatea fenomenelor, prevederea sa atunci va trebui să se 
întindă implicit şi asupra activității sale, ca parte a totului, 
în care caz însă ea nu mai este utilă, căci poate fi utilă altora 
mai mult decât sie-și... 

Prin urmare aceasta este alternativa care se pune celor 
ce cred că știința fenomenelor sufleteşti va ajunge odată să 
prezică aceste fenomene : Poate fi un individ complect izolat, 
care să nu intre ca parte în totalitatea fenomenelor sufletești 
ce sunt de prevăzut, atunci prevederea acestor fenomene va 
putea să-i profite individului în cestiune; nu poate fi un ase- 
menea individ, ci dinpotrivă, el ca şi orice alt individ, intră ca 
parte în fenomenele sufletești viitoare, atunci prevederea cu- 
prinzându-l şi pe el, nu-i mai poate fi utilă lui, căci ea poate să 
fie întrebuințată de alţii în contra sa. 

Scopul, prin urmare. de a voi ca prin mijlocirea preve- 
derii științifice să poţi interveni în mersul fenomenelor sufle- 
teşti viitoare, pentru a le pune pe acestea în serviciul tău, este 
nerealizabil, fiindcă depinde de o condițiune pe care nu o poți 
realiza niciodată, anume condiţiunea de a putea fi desprins din 
totalitatea sufletească a celorlalți oameni, căreia aparții, și a 
o considera pe această totalitate ca un sistem de fenomene 
complect izolat de tine, întocmai cum consideri natura mate- 
rială. La această izolare nu poţi reuși să ajungi vreodată, — 
afară numai. dacă ai putea să ajungi a realiza în conştiinţa ta 
conștiința divină. care planează deasupra destinelor omenești... 

Un scop irealizabil nu poate însă forma criteriul după 
care se judecă utilitatea unei științe, şi deaceea nu după un 

asemenea scop se poate judeca şi utilitatea unei ştiinţe a su- 
fletului. 

Să venim la scopuri realizabile, şi prin urmare la o uti- 
litate apreciabilă în măsura condițiunilor omenești. 


II. — Faţă de mediul naturii externe, omul a reușit să 
dea conştiinţei sale o pozițiune de spectatoare imparţială, care 
stând deoparte analizează şi prevede succesiunea fenomenelor 
ce se desfăşură pe dinaintea sa. Aceeaşi poziţiune însă este cu 
neputinţă de dobândit faţă de mediul sufletesc. In acest mediu 
conştiinţa rămâne ca o parte a unui tot de care nu se poate 
desprinde. Omul individual nu poate dobândi prevederea asupra 
acestui mediu, fiindcă atunci el ar dobândi implicit şi preve- 
derea asupra sa însuși, ceeace ar fi o restrângere a puterii sale 
proprii. 

Este aci o antinomie dureroasă pentru soarta omului ; 
o antinomie care ne-ar face să punem în îndoială valoarea 
științei despre suflet în genere ? 

După părerea noastră, câtuşi de puţin. Antinomia există 
mamai câtă vreme se consideră ca adevăr indiscutabil afirmarea 
pe care am întâlnit-o mai sus și anume : că determinările sufle- 
testi sunt un reflex al determinărilor mediului extern. Atunci 
în adevăr ar fi de neînțeles, cum conștiința individuală, care 
poate cuprinde întreaga natură materială într'o unitate totală, 
din care poate apoi deduce nexul cauzal al tuturor fenomenelor 
sale, să nu aibă aceeași putere şi asupra reflexului, cu care 
natura materială este întovărășită ? Cum, să fie conştiinţa in- 
dividului stăpână pe succesiunea fenomenelor originare, și să 
nu fie stăpână pe succesiunea umbrelor lor ? 

Din momentul ce însă se înlătură această afirmare ne- 
verosimilă şi se înlocueşte cu aceea care se fundează pe priori- 
tatea determinărilor sufleteşti, precum s'a arătat în capitolul 
precedent, atunci antinomia dispare, şi adevărata situaţiune 
a omului individual față de cele două mediuri este următoarea: 

Faţă de mediul extern material, omul individual şi-a câ- 
știgat poziţiunea sa de spectator imparţial, din care poziţiune 
apoi a decurs și puterea sa de a prevedea fenomenele acestui 
mediu, grație culturii în care trăeşte, adică graţie determină- 
rilor sufletești cari s'au produs în şirul atâtor generaţiuni de 

semeni de ai săi, cari l-au precedat, şi nici de cum graţie re- 
flexului pe care îl produce acest mediu extern în conştiinţa sa ! 
Fără numeroasele determinări sufletești cari s'au acumulat în 
decursul atâtor secole, gi cari se găsesc acum contopite oare- 
cum în câteva principii fundamentale ale ştiinţei, în zadar ar 
voi conștiința individuală să prevadă succesiunea fenomenelor 
din mediul extern. Mediul extern este pentru individ, așa cum 
îl determină cultura în care individul trăește. Pentru contim- 
poranul lui Aristotel mediul părea într'un fel ; pentru contim- 
poranul lui Newton în altul. Elinul antic vedea împliniri de 
forme, acolo unde noi modernii vedem transformări de energie. 
Mediul este așa, cum îl apercepe conștiința, şi conștiința ap- 
percepe după cum este determinată de viața sa din trecut, de 
viaţa mediului sufletesc din care face parte. 

Peste acest mediu sufletese conștiința individuală nu se 
poate ridica, aşa cum se ridică deasupra mediului material, căci 
ea face parte din el, şi este o verigă din nesfârşitul lanț al de. 
terminărilor lui ; dar dacă nu se poate ridica peste el, pentru 
a-l cuceri oare-cum cu prevederea, conștiința individuală se 
poate pune în comunitate cu el şi poate lega de cunoștința lui 
motivele activităţii sale viitoare. Ridicarea deasupra mediului 
sufletesc nu aduce nici o putere nouă pentru conștiința indivi- 
duală, sau aduce o putere care poate fi întrebuințată și în 
contra sa, pe când pătrunderea din ce în ce mai adâncă a 
acestei conștiințe de legătură în care ea stă cu mediul su- 
fletese, îi este ci de un mare ajutor. Determinările sufletești, 
cărora se datorează progresul culturii, și cu progresul culturii 
şi puterea de stăpânire asupra mediului extern aparțin mediului 
sufletesc, prin urmare numai în și prin acest mediu, este cu 
putință conştiinţei individuale să se afirme mai departe. Afir- 
marea conștiinții individuale faţă de mediul extern consistă în 
stăpânirea acestuia prin mijlocirea culturii ; iar afirmarea ace- 
leiagi conştiinţe faţă de mediul sufletesc consistă în o mai per- 
fectă organizare a ei înlăuntrul acestui mediu. Aceste două 
modalități ale afirmării conștiinței individuale nu se exclud, 
ĉi se complectează. Individul nu stă dezarmat în mijlocul a două 
Jumi inimice cu care are să se războiască, ci el se reazimă pe 
organizarea uneia pentru a învinge pe cealaltă ; vine pregătit 
cu armele uneia, ale lumii sufleteşti, pentru a cuceri lumea 

cealaltă, lumea materială. Cu cât organizarea primei lumi, a 
celei sufleteşti, este mai perfectă, și armele făurite de ea sunt 
mai ușor de mânuit, cu atât și izbânda individului contra celei- 
lalte lumi este mai uşoră. Cu cât organizarea lumii sufletești 
insă este mai imperfectă și armele ei mai greu de mânuit, sau 
nu există de loc, cu atât şi lupta individului cu mediul celălalt 
este mai grea. 

Afirmarea omului modern ca o personalitate cuceritoare 
faţă de mediul extern a fost cu putinţă graţie organizării me- 
diului sufletesc în care el trăeşte. Acest mediu i-a pus lui la 
dispoziţie cultura, prin mijlocul căreia a învins. Mediul sufle- 
tesc al societăţii antice făurise arme imperfecte, mai ales pentru 
desvoltarea personalităţii : tradițiunea, obiceiul, solidaritatea 
de castă, etc. Mediul sufletesc modern a făurit știința, înainte 
de toate. 


IV. — Cu acestea avem şi răspunsul la mult repetata în- 
trebare, pe care o întâlnim în filosofia contimporană, între- 
barea ; care este raportul între persoană și mediu ? 

Intre persoană, adică, între individul omenesc şi mediul 
naturii externe sau cosmic nu este nici un raport direct ; per- 
soana, în ideile, dorinţele şi motivele activităţii sale, este deter- 
minată de mediul sufletesc căreia ea aparține. Este o altă ce- 
stiune, dacă mediul sufletesc în întregime, adică sufletul so- 
cietății din care individul face parte, este determinat de mediul 
cosmic. Şi mulţi rezolvă această cestiune afirmativ. Potrivit 
acestei rezolvări afirmative se zice că omenirea se adaptează 
sufletește din ce în ce mai mult mediului cosmic. Cu câteva mii 
de secole în urmă sufletul omenirii ar fi fost mai puţin adaptat 
mediului cosmic, iar acum este mai mult ; peste câteva mii de 
secole va, fi încă și mai mult. Natural că indirect, prin adaptarea 
omenirii, sau a mediului sufletesc în întregime, se adaptează 
şi individul.... 

In zadar însă căutăm să aflăm ce se câştigă ştiinţificește 
prin această teorie ; şi mai puţin încă, cari sunt faptele pozitive, 
pe care se întemeiază. 

Mai întâi însăşi preruisa de neadaptare iniţială care se 
postulează întru început. De ce sufletul omenirii să fi fost la 
început neadaptat ? Şi apoi care este criteriul nostru de a ju- 

deca treptata adaptare a sufletului omenesc la acest mediu 
cosmic ? Singurul criteriu care intervine în această judecată 
este faptul să astăzi găsim pe oameni mai bine inarraaţi în lupta 
pentru existenţă. Din acest fapt se conchide : mai bine adaptaţi; 
căci inarmarea cea mai bună față de un dușman așa de pu- 
ternic cum este mediul cosmic este tocmai evitarea ocaziunilor 
în care se poate produce înfrângerea. In cursul secolelor cmc- 
nirea a căpătat deprinderea de a evita lupta directă cu natura, 
şi în schimb, potrivindu-se ei, adaptându-se ei, a căpătat de- 
prinderea de a beneficia de forţele pe cari ea le ține la dispo- 
ziţie. Prin urmare sufletul omenesc, prin aceea că devine mai 
bine înarmat faţă de mediu, probează, nu că el a învins acest 
mediu, căci aceasta ar fi cu neputinţă dat fiind enormitatea 
mediului cosmic față de om, ci că sufletul omului sa adaptat 
la mediu... 

Mărturisim că această concluzie nu ne convinge de loc; 
şi pentru următorul motiv. Pentru ca să putem judeca după nor- 
mele ştiinţei, în cazul de faţă, ar trebui ca cei doi termeni, 
„sufletul omenesc” și „mediul cosmic”, să fie într'o oarecare 
măsură neschimbați. Termenul „mediul cosmic” este într'ade- 
văr. ca și neschimbat ; dar termenul „sufletul omenesc” tot aşa 
se găsește ? Evident că nu. Sufletul omenesc există prin con- 
ţinutul său, nu prin o entitate oarecare în afară de acest con- 
ținut. Dar acest conţinut n'a rămas acelaș, ci el a evoluat în 
decursul timpului. Cu totul altele sunt ideile, sentimentele, mo- 
tivele de voinţă ale sălbaticului de acum zece mii de ani îna- 
intea noastră, și altele sunt acelea ale noastre. Sălbaticul caută 
îndeplinirea dorințelor sale ; noi căutăm pe ale noastre. Sălba- 
ticul opunea mediului cosmic un suflet, noi opunem un altul; 
cum poate fi vorba, în aceste condițiuni, de o măsură comună, 
după care să judecăm adaptarea ? Dacă sufletul ar fi rămas 
neschimbat, negreşii, probabilitatea ar fi, — şi din această 
cauză şi este probabilă adaptarea la mediu a lumii animale 
şi vegetale. Observaţiunea în domeniul acestora pare a ne de- 
monstra că evoluțiunea s'a urmat conform legii adaptărei, dar 
această observaţiune se bazează pe principiul invariabilităţii 
cerinţelor naturii animale și vegetale. „Dacă boii, sau caii, sau 
leii, ar avea mâini să picteze și să sculpteze ca oamenii, ei și-ar 
face zei în formă de boi, cai şi lei”, — zicea Xenophane, pentru 

a demonstra relativismul credințelor religioase ; pentru a fi 
deplin exact însă, filosoful nostru ar fi trebuit să adaoge : dacă 
dimpreună cu existența mâinilor ar avea boii, caii şi leii, şi tre- 
buința credinței religioase. Oamenii și-au făcut zei în formă de 
oameni, nu fiindcă au avut mâini, ci fiindcă mâinile lor au fost 
conduse de anumite trebuințe, de anumite puteri sufletești ! 
Aci este diferența, marea diferenţă care separă lumea animală 
şi vegetală, de lumea omenească. Adaptarea la mediu o putem 
urmări în cele dintâi două, fiindcă cei doi termeni, între care 
presupunem că s'a stabilit o corespondenţă din ce în ce mai 
intimă. au rămas neschimbaţi, sau aproape neschimbaţi, pe 
când în lumea omenească terminii nau rămas neschimbaţi. 
Unul dintre ei, „sufletul omenesc”, a evoluat și n'a rămas 
acelaş. 

Da, a evoluat ; dar, ni se poate obiecta, tocmai această 
evoluţiune este datorită mediului cosmic, tocmai prin constrân- 
gerea mediului cosmic sufletul omenesc s'a diferențiat, s'a îm- 
bogăţit cu idei, sentimente și motive nouă de activitate ! Cu cât 
tendința de a evita lupta cu mediul a fost mai intensă, cu atât 
diferenţiarea sufletului a sporit; adaptarea a mers paralel cu 
o înmulţire de elemente sufletești. 

Vine această obiecțiune însă în favorul teoriei adapta- 
tiunii ? Din potrivă; ea este o confirmare a teoriei contrare. 
Cu cât mediul sufletesc s'a diferențiat şi s'a îmbogăţit cu ele- 
mente nouă, cu atât prin aceasta se dovedește tendința lui de 
c se păstra independent de mediul extern. Diferenţiarea unui 
o”ganism se produce totdeauna prin lupta pe care o duce or- 
manismul, pentru a-și păstra unitatea. Dacă n'ar fi tendinţa de 
a-şi păstra unitatea el nu s'ar diferenția, ci s'ar scinda, lăsând 
fiecăreia din părţile sale libertatea de a se acomoda condițiuni- 
lor de existentă. 

Dar să examinăm mai de aproape în ce consistă evolu- 
t'unea sufletului omenesc şi dacă această evoluțiune se poate 
atribui influenței directe a mediului cosmic. 


V. — Diferenţiarea mediului cosmic în cursul timpului 
este anroape imperceptibilă și ea nu se poate fixa decât prin 
notiuni filosofice. dacă nu chiar metafizice. Astfel Herbert 
Spencer ne vorbeste despre procesul de integraţiune al energiei 

universale, proces care ar consista în dispunerea diferitelor 
forme de energie într'un echilibru mai stabil, prin o pierdere 
succesivă în quantumul căldurii... Potrivit acestui proces de 
integraţiune universală ar merge apoi paralel procesul de in- 
tegrațiune al culturii și instituțiunilor omenești. Posibil ; dar 
nici odată nu va putea fi această afirmaţiune controlabilă. Exa- 
minată de aproape, ea apare ca o vagă analogie, între presu- 
pusul proces de integraţiune al energiei universale şi între încă 
şi mai presupusul!) proces de integrațiune al societăților ome- 
nești. Procesul de integrațiune al energiei mecanice n'ar putea 
explica decât cel mult creșterea sau scăderea numerică a me- 
diului sufletesc, şi încă și aceasta ! Transformările intime, cari 
au loc în mersul culturei, ies cu desăvârşire din cadrul unui 
asemenea paralelism. 

Tot atât de puţin poate fi socotită şi diferenţierea me- 
diului cosmic în spaţiu ca o cauză determinantă pentru evolu- 
tiunea omenirii. Negreșit, nu se poate contesta că între formele 
pe care le îmbracă civilizațiunea diferitelor popoare sunt dife- 
renţe secundare, cari pot fi puse pe seama diferenţelor pe cari 
le prezintă mediul geografic; dar a face din aceste diferenţe 
secundare cauza generatoare a evoluțiunii culturii omenești 
însăși, este tot ce poate fi mai arbitrar. 

Niciodată nu vom reuşi să ne explicăm determinismul pe 
care îl constatăm în mersul istoriei unui popor, punând acest 
determinism pe seama configurațiunii si proprietăţii solului, a. 
climei. etc. Pe acelaş sol se perindează diferite popoare cu di- 
ferite civilizaţiuni ; şi nu solul le determină cultura, ci cultura 
le determină întrebuințarea ce au să facă ele cu diferitele pro- 
prietăţi ale solului. Aşa bunăoară, în mediul geografie al Sta- 
telor-Unite din America, un mediu aşa de bogat în cărbuni şi 
minerale de tot felul, n'a stăpânit de când lumea rassa ame- 
ricană de astăzi, ci s'au perindat multe rasse autochtone; de 
ce însă viața industrială prosperă, pe care o întâlnim astăzi, 
n'a început decât cu venirea rassei de origină europeană ? De 
ce pe acelaș teritoriu, unde trăesc rasse deosebite, fiecare rassă 
îsi alege de preferință anumit gen de ocupaţiune ? In zadar în- 
cercăm pe baza teoriei influenței mediului explicarea acestor 





1) L. William Stern Person und Sache. pag. 306. 

fapte : ele rămân neexplicate până ce nu studiem aptitudinele 
poporului, sau a rassei purtătoare de cultură. In sufletul popo- 
rului sau a rassei există determinismul, pe care il urmează evo- 
luţia culturii ; mediul cosmis nu poate decât să impedice, 
sau să ajute la desfăşurarea acestui determinism, iar nicidecum 
la crearea lui. 

Dar se poate face o obiecţiune și anume : determinismul 
culturii unui popor apare în zilele noastre ca un determinism 
propriu, fiindcă el ni se prezintă ca un organism care a acu- 
mulat în decursul vremei o mulțime de elemente, cari acum îl 
fac capabil să se susțină prin el însuși ; la origina sa însă, acest 
determinism era cu totul sub influenţa mediuiui. Cultura, ca și 
un organism, a înmagazinat în decursul vremei experiența în- 
cercată, așa că acum se prezintă în fața mediului ca un capi- 
talist bogat, care își permite iluziunea unei activităţi libere faţă 
de mediu ; dacă n'ar fi această înmagazinare dobândită în de- 
cursul vremei, cultura ar fi mai puţin independentă, ea ar fi 
ca săracul lipsit de capital, care trebue să facă orice, numai 
să trăiască. Prin urmare, dacă acum cultura se prezintă ca 
independentă de mediu, la origina sa ea a fost dependentă cu 
desăvârşire. 

Această obiecțiune însă nu face decât să deplaseze gre- 
utatea explicării, iar nu să o ridice cu desăvârşire. Problema 
se pune din nou și pentru cultura care începe, întocmai cum se 
pune pentru cultura care vine în urmă. Ce face ca sufletul ome- 
nesc să ţintească a se forma şi apoi a se conserva ca o unitate 
de sine stătătoare dela început ? De unde vine această tendinţă 
spre personalitate, pe care şi-o ia sufletul omenesc chiar dela 
începutul manifestărilor sale ? Căci pentru ca acumulările suc- 
cesive să vină și să întărească independența sa față de mediu, 
a trebuit ca încă dela început tendința să existe ! Tendinta spre 
personalism a trebuit să existe, altmintreli pe ce s'ar fi altott 
acele experiențe acumulate în decursul timpului ? 

Obiecţiunea, prin urmare, lasă problema neatinsă. Fie la 
începutul culturii, fie la sfârșitul acesteia, faptul neexplicat 
care rămâne este faptul că sufletul omenesc, aşa cum se pre- 
zintă în mediul societăţilor cunoscute, îşi păstrează determi- 
nismul său propriu față de mediul cosmic. 

Acestui determinism sufletesc aparține individul omenesc 

în toată întregimea sa. Influenţa acestuia este singura influenţă 
reală care se exercită asupra lui. Influența mediului cosmic, 
chiar dacă s'ar admite, este o influenţă care se exercită asupra 
individului numai indirect, prin șirul lung de generaţiuni cari 
au precedat şi cari au mijlocit seria de motivări acumulate în 
mediul culturii în care el se desvoltă. Desfășurarea acestui de- 
terminism sufletesc are cea mai mare importanţă pentru in- 
divid. Principiul adaptării, dacă se poate susține undeva, apoi 
aci este cazul negreșşit. Individul în afară de mediul sufletesc 
nu se poate concepe ; el este o parte a acestuia. 

Raportul în care se găsește individul faţă de mediul su- 
fletesc în care trăește, raport de parte către tot, ne face să 
înţelegem acum şi modul de aplicațiune pe care îl pot avea le- 
gile cauzale sufletești în câmpul activității practice. Legile 
cauzale sufletești sunt și ele tot atât de inexorabile ca şi legile 
fizice, şi pe aceleași principii se bazează certitudinea lor ca și 
certitudinea, legilor fizice ; diferenţa este numai, că legile fi- 
zice, făcând abstracţiune de individ, au posibilitatea să se pro- 
iecteze în afară şi ca atare să cuprindă sub ele viitorul ca şi 
trecutul, pe când legile sufleteşti, trebuind să ţină seamă de 
existența individului, se opresc de regulă la actualitatea ace- 
stuia. O lege astronomică, bunăoară, care precizează răsăritul 
soarelui în o anumită zi a anului, se concepe ca realizabilă, in- 
diferent de existenţa individului care va verifica-o, pe când o 
lege sufletească nu este concepută ca realizabilă în viitor decât 
prin contribuţia voluntară pe care va depune-o individul. 

Dacă toţi indivizii unei societăţi ar avea cunoştinţă de 
un fapt care s'a prezis mai dinainte, bunăoară că la 1 Ianuarie 
a anului viitor se vor arunca la poștă 50 scrisori, pe cari s'a 
uitat a se scri adresa, atunci, dacă toţi indivizii societăţii ar 
avea cunoștință de această prezicere, este mai mult ca probabil 
că faptul nu se va întâmpla, dacă indivizii nu vor voi, şi prin 
urmare această generalizare bazată pe o inducţie cauzală s'ar 
înfrânge. Legile cauzale ale naturii, nu mişcă nimic în mersul 
naturii, dacă ele sunt prezise mai dinainte, fiindcă legile apar- 
ţin naturii, si nu conştiinţei omenești, pe când legile cauzale 
sufletești prezise mai dinainte înrâuresc asupra determinismu- 
lui fenomenelor sufleteşti pentru motivul, uşor de înţeles, că 
aceste legi sunt ele însăși fenomene sufletești, şi prin urmare, 

dacă ele au putut prevedea cursul fenomenelor, n'au putut 
desigur să prevadă si efectele lor proprii. Prezicerea, pe care 
ar face-o legile sufletești, ar trebui totdeauna să fie urmată de 
alte mai multe preziceri secundare, care să se refere la inefiea- 
citatea primelor preziceri... Aceasta ar fi tocmai analog cu pre- 
zicerea, pe care şi-ar face-o un legiuitor, că legea sa va fi apli- 
ceată în anumite cazuri, iar în anumite cazuri nu, și pentru 
aceste din urmă cazuri ar întocmi o nouă lege, care având 
aceeaș soartă, ar necesita o alta și așa la infinit. 

Legile sufletești se opresc dar de regulă la actualitatea 
conștiinței individului. Aceasta nu le scade însă utilitatea lor 
pentru individ, ci poate din potrivă le-o sporește. Cunoscân- 
du-se pe sine, și cunoscând mediul sufletesc căruia aparține, 
individul dobândeşte un reazim puternic pentru activitatea sa. 
Această cunoștință îi desvălue lui puterile sufletești pe cari 
sprijinindu-se se poate afirma cu mai multă tărie. 

Negreșit însă că, precum practica omului în mediul na- 
turii n'a așteptat ca mai întâi știința să demonstreze metodic 
care sunt legile cauzale ale succesiunii fenomenelor, pentru ca 
pe urmă să beneficieze de aceste legi, ci a întrebuințat deadrep- 
tul instrumentele de lucru, cari în fond sunt concretizarea ace- 
stor legi abstracte, tot așa și practica omului în mediul sufle- 
tesc. Omul a dirijat în mod instinctiv activitatea sa practică 
după legile cauzale ale sufletului. Puterile sufleteşti au fost în- 
trebuintate înainte ca ele să fie cunoscute teoretic. Dar odată 
cunoscute şi teoretic, de ce cunoștința lor nu ar aduce pentru 
activitatea omului un ajutor tot așa de eficace, cum l-a adus 
cunoștința legilor cauzale ale naturii ? 


VI. — Iată dar că se deschide înaintea noastră o perspec- 
tivă în cele mai frumoase culori ale optimismului ! Cunoscând 
legile cauzale, după cari individualitatea noastră a fost for- 
mată. şi mai mult încă, cunoscând legile cauzale ale formaţiunii 
mediului sufletesc în care trăim, avem ciclul complect al de- 
terminismului în mijlocul căruia activitatea ni se va desfășura. 
Orientarea ne este acum complectă în toate direcţiunile... Opti- 
mismul ar trebui să ne cuprindă chiar de pe acum. căci deși în 
adevăr, legile cauzale ale sufletului nu ni sunt ştiinţificește în 
destul de cunoscute, dar practicarea lor instinctivă nu este 

oare suficientă ? Nu se petrec oare de fapt aceste legi în noi 
şi în mediul sufletesc căruia aparţinem, prin urmare nu-şi pro- 
duc ele toate efectele şi chiar fără să fie cunoscute în mod te- 
oretic ? In mediul cosmic era, bine înţeles, altceva. Aci era 
nevoe să se cunoască în mod teoretic legile de succesiune ale 
fenomenelor, pentru ca omul să poată înainta în activitatea sa 
industrială, fiindcă succesiunea fenomenelor naturii nu venea 
de sine să se plece scopului activităţii omeneşti ; dar fenome- 
nele sufletești nu se petrec ele oare în noi şi prin noi, deci nu 
se petrec ele oare în succesiunea cauzală necesară ? De ce o 
sforțare nouă, pentru a dobândi cunoștința lor, când ele de 
fapt se petrec aşa cum trebue să se petreacă ? Apoi ele nu ne 
dau prevederea desfăşurării lor viitoare, ci numai pe cea tre- 
cută, prin urmare cu atât mai mult cunoștința lor nu adaogă 
un spor de energie! Adaogă oare cunoştinţa funcţiunii dige- 
stiunii ceva la perfecţionarea acestei funcțiuni ? Optimismul ar 
trebui dar să înceapă de pe acum. De ce nu? 

Aşa ar fi în adevăr, dacă mediul sufletesc ar forma o 
singură unitate, precum o formează mediul cosmic. Dacă le- 
gile cauzale ale vieţii sufleteşti ar intra ca elemente de conser- 
vare numai în unitatea sufletească a unui singur popor, a unei 
singure culturi, — cu atât mai mult a unui singur individ, — 
atunci ceeace este real, ar urma să fie și rațional ; adică ceeace 
practica urmează instinctiv, ar urma ca și știința să găsească 
ca raţional. In cazul acesta, ar fi absurd să presupunem că in- 
dividul prin sforțarea lui are să aducă o perfecţionare la de- 
terminismul stabilit de însăși firea lucrurilor. Unitatea cul- 
turii ar stabili dela sine armonia între deosebitele activități in- 
dividuale și fiecare individ ar gândi, simţi și făptui numai 
ceeace sar acorda cu condițiunile de existență ale totalităţii, 
Așa bunăoară, dacă am presupune, în imaginaţia noastră, că 
elementele materiei din care se compune mediul cosmic ar fi 
dotate, într'un moment dat, cu o conștiință ca şi noi oamenii, 
şi că ar putea ajunge aceste elemente să-și oglindească în con- 
stiinta lor legile cauzale după care ele sunt determinate, şi 
ne-am întreba apoi la ce le-ar folosi această conștiință, con- 
strânși am fi să răspundem, că la nimic. Conștiinţa pe care ar 
avea-o aceste elemente materiale nu le-ar servi lor decât să le 
oglindească în mod pasiv legile cari s'ar urma și altfel fără 

ea ; căci toate aceste legi sunt determinate și se pot deduce din 
existenţa quantumului constant de energie care constitue me- 
diul material. Lumina acestei conștiințe, ca simplu reflector al 
unei realităţi date, s'ar stinge de sine prin lipsa ei de utilitate. 

Mediul sufletesc însă nu prezintă unitatea pe care o pre- 
zintă mediul cosmic. Pe când acesta din urmă este unicentral, 
celălalt este pluricentral. In mediul sufletesc sunt stabilite mai 
multe unităţi, care între ele, deși rezimate pe aceleași legi ca- 
uzale sufletești, totuși. din faptul grupării deosebite în care 
ele își au elementele lor, ajung să se combată și să se distrugă. 
Funcţiunile elementare sufleteşti sunt aceleași în sufletul fie- 
cărui om, precum si în fiecare cultură, dar funcțiunile elemen- 
tare n'au nicio existență de sine, ci ele trăesc numai în lăuntrul 
unităţii care le pune în dependenţă și în corelațiune. Soarta 
unității din care ele fac parte este și soarta lor. In zadar, prin 
urmare, sunt elementele sufletești identice dela om la om, și 
dela cultură la cultură, şi altfel nici nu pot fi decât identice, 
dar dacă unitatea lor este inferioară, inferioare sunt și ele în 
efectele lor. Lupta se dă între unităţi, nu între elemente. 

Aci este cauza care întunecă perspectiva optimistă de- 
scrisă mai sus. Aci este locul unde conștiința individului își gă- 
seşte un rol, și încă un rol greu de tot. Conștiinţa individului 
trebue să aleagă între mai multe unităţi sufletești posibile, 
trebue să străduiască a se adapta unității celei mai trainice! 
Chiar şi în cazul când nu este silită să aleagă, este ținută totuși 
să se adapteze în mod conștient unităţii din care se găsește 
făcând parte. In cazul acesta, ca și în toate, câte legi cauzale 
sufleteşti, din cele elementare, nu este ea ţinută să înlănțuiască 
pentru realizarea scopului propus ! In această înlănțuire stă 
tocmai măsura puterii sale sufleteşti. Ea trebue să-și dea vir- 
tuţi și caracter ; să aibă înaintea sa norme fixe de conduită, 
după care să se dirijeze. Aceste norme fixe de conduită con- 
stitue armătura externă, şi totuși încă așa de puţin vizibilă, a 
unităţii sufleteşti din care individul face parte. In această con- 
strângere, pe care şi-o aplică omul prin conştiinţa sa sie însusi, 
se continuă nexul cauzal al legăturii cu trecutul său, şi pe 
această constrângere se întemeiază și posibilitatea unei perfec- 
iuni omenesti în viitor. 

Fiecare unitate sufletească impune elementelor sale con- 

stitutive constrângeri : unitatea individuală, diferitelor ele- 
mente sufleteşti; unitatea de cultură, diferitelor unități indivi- 
duale. Cu cât mai puternică, adică mai durabilă este unitatea, 
cu atât și constrângerile sunt mai numeroase. Cu fiecare per- 
fecţionare nouă, noi constrângeri create ; constrângeri tot aşa 
de inexorabile ca și constrângerile la care supune omul feno- 
menele naturii, pentru ca acestea să urmeze lanţul de succe- 
siune favorabil interesului său industrial. Dar constrângerea 
sufletească nu se vede, în adevăr, aşa cum se vede constrân- 
gerea din domeniul naturei, concretizată într'o fabrică bună- 
oară. Aci lanţul cauza! se vede aproape cu ochii: într'o fabrică 
de hârtie, fenomenele de căldură precedă pe acele de dilata- 
tiune ale vaporilor, şi acestea pe cele mecanice, cari operează 
formarea pastei trebuincioase hârtiei ; din aceste fenomene me- 
canice o parte se transformă în electrice şi produc lumina, care 
luminează fabrica și o altă parte de fenomene, transformate 
mai întâi în electrice, reiau, după ce au fost conduse la o oare- 
care distanță, iarăși forma lor de fenomene mecanice și ser- 
vesc : la învârtirea sulurilor pe care se usucă pasta fabricată 
la început, la tăierea și împachetarea ei, etc. Tot ce se petrece 
în fabrică se poate urmări şi la urmă evalua numericește ca o 
transformare a energiei dirigeate în anumit sens. Omul poate 
urmări aproape cu ochii înlănţuirea fenomenelor, înlănțuire 
care constitue așa zisa putere a naturei. In lumea sufletească 
însă mai greu se poate vedea această înlănțuire. Dar cu toate 
acestea nici o deosebire din punctul de vedere ale nexului ca- 
uzal în care se găsesc și aci fenomenele înlănţuite. O cultură, 
ca şi o fabrică, nu poate funcţiona decât pe baza unei întregi 
serii de fenomene sufletești înlănțuite în vederea conservării 
unităţii sale totale. Această înlănţuire constitue ceeace numim 
puterea sufletească a culturii. 

Mulţi din oamenii noștri de azi nau însă ochii formaţi 
pentru a vedea o asemenea înlănțuire sufletească ; şi nu este 
de mirare, fiindcă sunt încă mulţi cari n'au nici ochi formați 
pentru a vedea înlănţuirea cauzală dintre fenomenele adaptate 
scopului unei fabrici. Aşa. în această privință se povesteşte ur- 
mătoarea întâmplare autentică, şi care ne poate servi şi nouă 
ca ilustrare tipică. Un Rus foarte bogat, dar în aceeaşi măsură 
si ignorant, vru de curiositate să-și facă o idee şi de ce este 

o fabrică şi pentru aceasta vizită cu deamănuntul o fabrică 
din St. Petersburg. Directorul fabricei conduse pe bogătașul 
ignorant peste tot locul, dându-i lămuririle pe care le credea 
trebuincioase ; și în special, văzând că aceasta îl interesează, 
el nu uita să specifice de câţi cai putere este puterea fiecărui 
motor care servea diferite mașini. Rusul asculta cu cea mai 
mare încordare la toate. După câteva ceasuri fabrica era vizi- 
tată și directorul, ne mai având nimic de arătat, îl reconduse 
pe vizitatorul său înapoi în salonul de primire. Bogătaşul rus 
nu găsea însă că vizita se sfârșise ; el aștepta tocmai acum să 
vadă lucrul cel mai interesant, și anume, el rugă pe director 
să-i arate şi grajdurile unde ţine dânsul cei 2.000 cai, cari dau 
putere diferitelor motoare din fabrică, așa cum îi numărase 
el în gând în timpul vizitei după indicaţiunile chiar ale direc- 
torului ! Negreşit atunci văzu acesta că toată osteneala sa fu- 
sese degeaba !:) 

Câţi nu imitează pe Rusul acesta, când este vorba de în- 
țelegerea culturii omenești ? Câţi nu întreabă de resortul ma- 
terial al puterii sufletești, întocmai cum întreba Rusul nostru 
de caii cari dau putere fabricii ! 

Puterea sufletească, întocmai ca și puterea fizică, nu 
există decât în înlănţuirea fenomenelor naturii. Şi această în- 
lănţuire în lumea sufletească nu este lăsată de loc la capriciul 
omului, cum nu este lăsată nici aceea din lumea fizică. Inlăn- 
țuirea se impune cu o necesitate inexorabilă. Așa şi nu altfel 
trebue să fie individualitatea omului, sau individualitatea cul- 
turii, în anumit moment, pentru ca să învingă pe celelalte indi- 
vidualităţi cu care ea îşi dispută pasul la întâetate, sau chiar 
la existenţă. 

Dar nu pot diferite unităţi de cultură să existe alături, și 
astfel să fie posibilitate de a se menţine în viață grupări va- 
riate, în care şi constrângerile sufletești să fie variate ca grad? 
Teoreticește, de sigur, această posibilitate se poate concepe, și 
de fapt ea este și realizată. Unităţi de cultură deosebite stau 
unele lângă altele pe suprafaţa pământului, și par să continue 
în a sta şi de aci înainte ; dar până când ? Până când cele pu- 


1) Intâmplarea ne-a fost povestită de celebrul profesor al universităţii 
din Leipzig, Gustav Wiedemann, în 1892. 

ternice nu vor avea trebuinţă de spaţiul pe care îl ocupă cele 
mai puțin puternice... Apărarea spaţiului, pe care aceste uni- 
tăţi mai puţin puternice voesc să se menţină, nu o poate da, din 
nenorocire, nici un mijloc material. 

In zadar, ar fi el, spaţiul acesta, stropit cu sângele stră- 
moşilor, dacă cu acest sânge al strămoșilor nu s'a cimentat o 
putere sufletească, care să constitue o pârghie de apărare : spa- 
tiul pe care trăesc unităţile de cultură condamnate, se îngustă 
și dispare. Dreptul de prim ocupant nare valoare decât câtă 
vreme lipsesc titlurile legale de proprietate. Când titlurile se 
prezintă, — şi în lupta dintre diferitele unități de cultură titlu- 
rile consistă în puterea sufletească de care cultura dispune, — 
atunci şi drepturile ocupantului dispar. Heraklit, filosoful pe 
care am avut ocaziunea să-l cităm adeseori, are, și în această 
privinţă, presimţirea adevărului : 


MuXeobui xpn Tov ĂNM0V umep TOW VONOU VKWOTEp TEİXEOGÇ. 


„Poporul să-şi apere legea întocmai ca şi zidurile cetăţii”. 
Legea, în înțelesul nostru, este însă unitatea culturei sale. 

Din conştiinţa acestei datorii de a se conserva ca unitate, 
în fața pericolului pe care îl poate aduce ziua de mâine, por- 
neşte îndemnul spre întărirea şi formarea caracterelor ! Pre- 
văzătorii în materie socială simt, că în constrângerea pe care 
şi-o impune individul sie însuși, pentru a se diferenţia şi a se 
conserva ca unitate în mediul înconjurător, stă sâmburele din 
care se va desvolta apoi prin multiplicațiune constrângerile ce 
sunt necesare pentru constituirea şi susținerea unei unități de 
cultură. Tot din această conștiință a pericolului de mâine 
pornesc şi îndemnurile pedagogilor moderni din toate ţările de 
a ţinti la educaţiunea integrală și nu la simpla instrucţiune. 

Dar spaţiul pe care să fie posibilă coexistența diferitelor 
unităţi de cultură, este încă destul; și optimismul omului încă şi 
mai destul. Deaceea în timpul nostru nu lipsesc și îndemnurile 
contrarii. La o parte cu toate exigenţele culturii moderne și 
mai ales ale culturii apusene, ne zic aceste îndemnuri ; nu este 
nevoe de a ţine seamă de ele, dacă noi putem trăi şi altfel. Cul- 
tura apuseamă cere diferenţierea muncii, diferenţierea aptitu- 
dinilor, o înlănţuire dureroasă de sacrificii ; cere înainte de 

toate o putere sufletească, lanţ nesfârșit de virtuţi şi datorii... 
la o parte cu ea! Putem să trăim şi fără dânsa, în hotarele 
noastre, comozi cum ne știm noi potrivi cu sufletul nostru. Noi 
să ne mulţumim a ne stabili o cultură modestă, un fel de ate- 
lier mai mic alături de fabrica cea enormă a culturii apusene. 
In hotarele noastre, şi pe baza credinţii în bunătatea Tatălui 
ceresc creştin să privim nepăsători la toate rezultatele civili- 
zaţiunii apusului. 


Apusenii caută să se inșelz singuri, cum fac totdeauna ace:a 
cari și-au greşit calea vieţii şi au conştiinţă că şi-au greşit-o.... 
" Credinţa lor în civilizaţiune şi în știință îi face, că odată 
angajaţi pe calea lor nenorocită, să nu mai vadă şi să mai re- 
cunoască nimic... 

Doar oamenii liberi cari n'au prejudecata civilizațiunii tre- 
buie să-şi dea seamă că acele condițiuni de viaţă pe cari apusenii 
le numesc civilizaţiune, nu sunt altceva decât rezultatul capri- 
ciilor, claselor diriguitoare, aşa cum au fost odinioară piramidele. 
templele și seraele, rezultatul capriciilor avute de despoţii din 
Egipt, din Babilonia, sau din Roma; sau cum au fost şi în 
Rusia, palatele, orchestrele de servi, teatrele particulare, lacu- 
rile, parcurile, dantelele, toate creaţiuni menite să amuze pe 
segnorii ruși. 


Şi ce să introducem în locul acestei civilizațiuni, isvorite 


din capriciile unor trântori fără ocupaţie ? Acelaș autor ne 
spune : 


„Dacă voi nu veţi fi cum sunt copiii, nu veţi intra în îm- 
părăţia cerurilor". Această povaţă evangelică nu priveşte numai 
pe indivizi, ci şi societăţile. Precum un individ, după ce a suferit 
din cauza pasiunilor şi tentaţiunilor vieţii, revine la urmă cu 
bună știință la starea de curată iubire pentru toți, starea în 
care se găsesc copiii, Şi revine cu toată experienţa și inteligență 
dobândită de om adult, tot așa şi societățile, după ce au su- 
ferit consecinţele nenorocite isvorite din călcarea legii divine... 
trebue astăzi, cu toată experienţa câștigată prin rătăcirea lor, 
să părăsească încercările de a-și mai fonda existenţa pe pro- 
ducţiunea industrială şi să revină la legea superioară a iui 
Dumnezeu şi la viaţa primitivă câmpenească... 

Viaţa câmpenească implică recunoaşterea muncii pământului. 
nu ca o condițiunea provizorie a existenţei noastre, ci ca o 
ocupațiune preferită totdeauna şi pretutindeni, fiindcă ca ne 
ușurează îndeplinirea voinţei divine..., 











Sa 
PUTEREA SUFLETEASCĂ 


Ori cât de încântătoare au putut să pară progresele exterioare 
ale industriei şi ale civilizaţiunii actuale, totuși s'au găsit spirite 
pătrunzătoare în Apus, cari să arate de mult naţiunilor, din 
cari ele fac parte, calea nenorocită, pe care aceste naţiuni au 
apucat, şi să le îndemne a reveni la viața agricolă, viaţă. care a 
fost totdeauna forma primitivă a vieţii tuturor societăţilor şi 
care este anume făcută pentru a procura o existenţă fericită și 
rațională. 

Pentru a realiza acest îndemn, popoarele orientale, între care 
şi cel rus. n'au nevoe să schimbe mult în existența lor; este 
destul să se oprească din calea rătăcită (spre civilizaţiune apu- 
seană) !!). 


Acesta este îndemnul, pe care popcarele orientale, poporul 
rus în special, îl primesc dela marele scriitor, inimic al științei 
şi al civilizaţiunii apusene, Leon Tolstoi. 

Dintre toate popoarele orientale însă, poate că numai 
poporul rus, îl poate și urma. Spaţiul material, pe care se ridică 
civilizaţia rusească este încă destul de întins; și pe acest 
spaţiu se pot dar face multe experienţe. Nu toate popoarele 
însă au sub picioarele lor un spațiu așa de vast, cum îl are 
poporul rus. Pentru popoarele cu un spațiu mai restrâns poate 
că e tot mai cuminte a urma calea civilizaţiunii apusene. 

De altfel, ca o ironie a soartei, tocmai poporul rus, pe 
care Leon Tolstoi voia să-l ţină departe de industrializare, sub 
guvernul revoluţicnar bolşevic se îndreaptă cu un pas pripit 
spre industrialismul american! Spaţiul popoarelor cu cultură 
înapoiată se restrânge cu fiecare an ce trece ! 





1) Leon Tostoi. La revolution russe, sa portec mondiale (trad. Halperine- 
Kuminsky) pag. 45, 100, 129. 151- 132. 

MECANISMUL ACTULUI VOLUNTAR. — CARACTERUL, 


CAPITOLUL I. 


|. — Increderea omului în puterea caracterului. Divergenţele 
teoretice. Este problema caracterulu io problemă a Metafizicei ? 

II. — Studiul caracterului din punct de vedere ştiinţific. Fo- 
loasele unui asemenea studiu. 

HI. — Diferitele definițiuni date caracterului. Diverginţele între 
psihologi. 

IV. — Natura deosebită a noţiunilor care intră în definiţiunea 
caracterului, 

V. — Afirmaţiuni apriori şi afirmaţiuni făcute pe baza cerce- 


tărilor. Principiul equivalenţei cantitative, 

VI. — Rezultatele, ce ni le dă principiul equivalenţei cantitative, 
luat ca criteriu pentru alegerea între diferitele afirmaţiuni, care se 
fac asupra caracterului. 


I. — Legătura dintre „caracter” și puterea sufletească 
este pentru judecata timpului nostru aşa de firească, în cât, în 
împrejurările vieții practice, pe această legătură se sprijină cele 
mai obișnuite sfaturi şi chiar cele mai repetate principii de 
conduită. Formarea „de bune caractere” este de altminteri și 
teoreticeşte scopul pe care și-l pun înainte, atât ştiinţa Moralei 
cât și ştiinţa Pedagogiei. „Bunele caractere” sunt apreciate 
prin puterea sufletească pe care ele evident o au cu dânsele. 
„Caracterul este concentrarea şi întărirea puterii de voinţă” ; 
„caracterul este scoaterea de sub influența impresiunilor ex- 
terne” ; „caracterul este emanciparea omului de sub individu- 
alitatea sa fizică” ; „caracterul este unitate în loc de îmbucă- 
tăţire şi îndoire”; „caracterul este biruinţa asupra tot felul 

de lașitate şi moliciune”; „caracterul este fericita armonie a 
funcţiunilor sufleteşti” ; „caracterul este echilibru şi deci pu- 
terea latentă”. Ce poate exprima oare mai bine puterea suile- 
tească decât aceste calități? 


In ciuda creşterii confortului și a îndulcirii traiului, cari ne 
vin de pe urma lăţirei culturii technice, no: ne plânge mastăzi 
încă şi mai mult de loviturile și contrarietăţile vieţii şi a soartei, 
fiindcă am perdut „puterea lăuntrică', fiindcă ne lipsesc idea- 
lurile mari și puternice, cari susțin eroismul omenesc, și fac ca 
durerile să fie socutite numai că o pregătire pentru putere. Chiar 
in relaţiunile obişnuite cu semenii noștri simțim lipsa înaltelor 
principii morale, cari sunt de natură să ne dea puterea de a 
suporta şi de a influența asupra altora: ne apucă prea ușor 
„nervii“, din cauză că ne lipsește puterea iubirei și răbdărei” 1). 


Formarea de „bune caractere” va aduce o îndreptare 
a acestor rele, prin aceea că va aduce puterea, sau puterile su- 
fletești cari lipsesc. 

Aceste afirmaţiuni, întrucât sunt ţinute în o asemenea 
generalitate, nu sunt contrazise de nimeni. Moralişti și peda- 
gogi sunt cu toţii de acord în privinţa lor ; ei predică cultiva- 
rea caracterelor, în dorinţa de a vedea ridicându-se nivelul cul- 
turii în genere. Acordul între ei încetează însă, de îndată ce 
vine momentul de a recomanda mijloacele prin care se for- 
mează „bunele caractere”. Sunt moraliști cari tăgăduesc că ase- 
menea „bune caractere” se pot forma acolo unde natura nu 
le-a dat. Alţii sunt de părere că bunele caractere se pot forma 
sub anumite influenţe, asupra cărora discuţia începe ; alţii, mai 
optimişti consideră bunătatea caracterului ca lucrul cel mai fi- 
resc pentru om, întrucât nu este împedecată de desarmonia me- 
diului extern. Apoi acordul între toţi teoreticienii încetează cu 
desăvârșire, când este vorba de a explica geneza caracterului și 
de a-l defini. Atât în vorbirea curentă cât şi în știință o mulţime 
de înţelesuri se încrucișează asupra acestui cuvânt „caracter”. 
Psihologii, moraliștii, pedagogii, sociologii și chiar filologii au 
în domeniul specialităţii fiecăruia destule elemente, prin cari 
să-și fixeze problema caracterului, totuși însă de o soluţie știin- 
țifică a acestei probleme suntem încă departe. Pentru a ocoli 


1) Fr. W. Foerster, Schule und Charakter (Zürich 1907 su. 21. 

această pedică, unii, după exemplul logicianului englez J. St. 
Mill, au propus constituirea. unei ştiinţe speciale, „Ethologia”, 
sau ,,Caracterologia”, care să cerceteze în special problema 
caracterului cu mai mult noroc pe viitor. Până astăzi însă, atât 
„Ethologia” cât și „Caracterologia” :) mau trecut peste cuno- 
ştinţele ce le dă ştiinţa Psihologiei. 

Şi cu toate acestea, desacordul teoreticienilor nu sdrun- 
cină întru nimic încrederea omului practic în multiplele însușiri 
ale caracterului. „Caracterul” este o putere în viaţa practică 
reală pe care oricine trebuie să tindă a o dobândi ; statul chiar 
o distribuie pe cât posibil prin mijlocirea școalei. Ori câtă în- 
doială ar sugera cercetarea teoretică, experienţa practică este 
decisivă şi ea are ultimulcuvânt. Deaceea și teoreticienii, în 
definitiv, în lipsa unei convingeri științifice, adoptă postulatul 
experienţii practice, pe care şi-l transformă în postulat logic. 
Caracterul reprezintă în credinţa tuturor o putere sufletească 
excepţională şi prin urmare teoria „trebuie” să ajungă odată 
la explicarea acestei puteri. 

Ar fi şi greu de admis, ca raţiunea, să nu găsească o ex- 
plicare la aceeace experienţa practică ia drept un adevăr ce se 
înţelege de sine ! Sau să fim oare, aci, înaintea uneia dintre 
acele probleme, menite să tortureze gândirea omenească fără 
nădejdea de a fi vreodată rezolvată întrun chip mulţumitor ? 

Căci sunt și probleme de această natură. Filosoful Imm. 
Kant îşi începe monumentala sa operă, Kritik der reinen Ver- 
nunft, cu o presimţire analoagă : 


Rațiunea omenească, zice dânsul, este condamnată, în o 
anumită ramură de cunoştinţe, să fie covârşită de întrebări cari, 
pe deoparte, nu pot fi înlăturate, fiind că ele sunt date de 
însuși natura raţiunii, dar de altă parte nu pot fi nici rezolvate, 
fiindcă ele întrec puterile raţiunii. Şi această nedumirire nu 
vine din vina ei. Rațiunea începe dela anumite principii, cari 
sunt foarte obişnuite, şi în acelaș timp, cari par foarte deose- 
bite în experienţa de toate zilele și dela aceste principii ea se 
ridică sus până la condiţiunile cele mai îndepărtate. Curând 
insă rațiunea prinde de veste, că argumentările sale merg fără 


1) Intre aceste două denumiri, acea mai potrivită obiectului este .„Carac- 
terologia”, deşi preferința lui J. St. Mill este pentru Ethologia. Comp. W. 
Wundt, Logik, IL, 2-te Abth. (Ediţia 1895) pag. 369. 

sfârşit, intocmai ca şi întrebările ce şi le-a pus și atunci ea se 
vede din no silită să alerge la sprijinul principiilor, Aceste 
principii însă, pe deoparte trec de marginile experienţei, iar, 
pe de altă parte, par aşa de nepericuloase, că şi omul de bun 
simţ ar fi gata să le admită. Din această cauză raţiunea cade 
în întunerec şi contradicţiuni, şi ea este silită în cele din urmă 
să admită, că undeva la bază se găsesc erori ascunse, pe cari 
ea însă nu le poate descoperi, fiindcă însăşi principiile de care 
ea se serveşte, din momentul ce trec marginea experienţei, 
nu-i mai pot constitui un criteriu folositor. Domeniul acestor 
întrebări fără sfârşit se numeşte Metafizică” !). 


Să fie oare şi problema caracterului o problemă a meta- 
fizicei ? Principiile, aşa de evidente, luate din experienţa prac- 
tică, să fie ele numai o ademenire pentru a pricinui rătăcirea 
științei serioase ? 

Ipoteza aceasta din urmă nu este apriori de exclus în 
cazul de faţă. In înţelegerea valoarei caracterului, viaţa practică 
pune preţ pe multe elemente, cari într'o judecată obiectivă nu 
pot fi decât trecute cu vederea. Ştiinţa nu poate ține seamă 
decât de logica metodei sale riguroase, şi prin urmare ea este 
obligată să lase la o parte dorinţele cari opsedează pe omul 
practic. In studiul caracterului sar putea chiar afirma, cu 
multă dreptate, că cu cât un om de știință este mai încredinţat 
de minunile caracterului, cu atât, în cercetările sale ştiinţifice, 
el riscă mai mult să rătăcească şi să ne decepţioneze. 

Aceasta nu îndreptățește însă concluzia că însăşi ştiinţa 
caracterului este condamnată. Ştiinţa n'are nici un motiv să 
abandoneze această problemă metafizicei, pe câtă vreme pentru 
deslegarea ei, ea n'a făcut pe deplin uz de metodele sale proprii. 
Ştiinţa să înceteze numai a primi ca adevăruri conducătoare 
afirmaţiuni pe care ea nu le poate controla prin sine însăși, 
ori câtă utilitate, de altmintreli, ar avea aceste adevăruri pentru 
viaţa practică. După ce această separare se va produce, şi vom 
avea. rezultatele ştiinţei propriu zise, numai atunci vom putea 
şti dacă ne găsim înaintea unei probleme insolubile, sau nu. 
Până ce însă această separare nu se produce, nu avem dreptul 
să punem la îndoială valoarea cercetărilor ştiinţifice. 

II. — Studiul caracterului, întreprins şi ţinut riguros în 





1) Imm. Kant, Kritik der reinen Vernunft. Vorrede zur ersten Ausgabe. 

marginile științei, va părea la început ca foarte redus și multora 
le va părea chiar ca fără importanţă. Dintr'însul lipseşte ceeace 
da oarecum odinioară prestigiul problemei : afinitatea cu vagile 
speculaţiuni filosofice. Metodele sale științifice au o înfăţişare 
puţin atrăgătoare ; ele nu amintesc farmecul pe care, în bas- 
mele poporului, îl au acele chei misterioase, cari deschid din- 
tr'odată ușa spre comorile ascunse ; o amintire care, oricât ar 
fi ea de repudiată pe faţă, totuși în adâncul sufletului este mul- 
tora scumpă. Modest prin natura sa, în aceea ce priveşte înşi- 
rarea promisiunilor, studiul științific se arată pe atât de pre- 
tențios în aceea ce priveşte primirea ipotezelor. Din principiu 
el nu se sprijină pe vre-o ipoteză : toate câte se fac, și asupra 
caracterului se fac multe, între cari, nu întâmplător, cele mai 
dorite par şi cele mai evidente, sunt considerate de dânsul ca 
deopotrivă de false până la proba contrarie. „Caracterul este 
concentrarea și întărirea puterei de voinţă”; „caracterul este 
emancipare”; „caracterul este unitate”; „este armonie”; „este 
biruinţă”; „este echilibru”, etc. ! Este ; sau ne apare el numai 
nouă, ca atare ? Cari sunt datele positive cari indrituesc aceste 
ipoteze ? Cum se acordă aceste ipoteze cu restul cunoștințelor 
noastre asupra sufletului ? 

Dacă studiul ştiinţific asupra caracterului n'ar produce 
un alt rezultat, decât pe acela de-a înlătura mulțimea părerilor 
nefundate și tot am avea după urma lui un progres real. In 
istoria culturii, în genere, nu atât descoperirea adevărurilor 
nouă au hotărît de mersul înainte al ştiinţei, cât înlăturarea 
erorilor înrădăcinate prin puterea tradiţiunii :). Cu deosebire 
în istoria științei sufletului așa au venit toate progresele mai în- 
semnate. Căci aci, în știința sufletului, experienţa stă la dispozi- 
ţia fiecăruia și observaţia obiectivă ar duce pe mulţi la concluzii 
conforme adevărului, dacă n'ar fi dificultatea, că observaţia 
în loc să fie obiectivă, adică îndreptată spre cunoașterea obiec- 
telor și a faptelor, este distrasă de o mulţime de preocupări su- 
biective. Existenţa erorilor vechi înrădăcinate stă încă și până 
astăzi în calea științei sufletului. Aci, înțelegerea problemelor 


1) „Erkenntnis und Irrtum fliessen aus denselben psychischen Quellen: 
nur der Erfolg vermag beide zu scheiden. Der klar crkannte Irrtum ist als Kor- 
rektiv ebenso erkenntnisfördernd wie die positive Erkenntnis": E. Mach, Er- 
kenntnis und Irrtum (Leipzig 1905). p. 114. 

este falsificată de speculațiuni filozofice, cari își au origina în 
desvoltarea filosofiei trecute. Sub această influență, o problemā 
pusă greșit, își are și rezolvarea compromisă. Răspunsul greşit 
se datorează în bună parte întrebării greșite.  Inţelepciunea 
practică recunoaşte ea însăşi că; „O întrebare bine pusă îşi 
are pe jumătate răspunsul”. 

Intrebări bine puse sunt foarte rare în tot cuprinsul știin- 
tei sufletului. In cele mai multe vorbește încă gândirea unui Ari- 
stoteles, sau a altor filosofi consacrați de vreme, în loc să vor- 
bească gândirea celui ce caută un răspuns în conformitate cu 
știința vremei noastre. Preocupările de altă dată, preocupări 
subiective, și motivate de credinţele culturii din trecut, se furi- 
şează încă şi astăzi înlăuntrul cercetărilor științifice, exercitând 
asupra judecății cercetătorului o continuă sugestie de ademe- 
nire. In cărţile cele mai bune de psihologie, pe care le avem 
astăzi, conţinutul lor de natură critică, este acela care ne in- 
teresează mai mult ; căci dela o bună critică aşteptăm și azi 
aceea ce avem încă așa de rar: o mai bună înțelegere a pro- 
blemelor. 

Problema caracterului este ea oare bine pusă ? După pă- 
rerea noastră, mai puţin decât oricare altă problemă a psiho- 
logiei. Asupra caracterului a speculat cu o deosebită predilecție 
metafizica şi morala filosofiei trecute, și asemeni influenţe prea 
învechite nu se şterg, de sigur, așa uşor. Dar această constatare 
istorică dă părerii noastre numai o bază de probabilitate. Ră- 
mâne să întărim afirmaţiunea ce facem cu deamănuntul pe 
baza unor date pozitive, luate din teoriile ce au curs asupra 
caracterului. Aceasta va constitui și partea critică a scrierii 
noastre, cu care ne propunem a începe. 





III. — O bună definițiune a caracterului este încă un de- 
ziderat pentru știința de astăzi. Chiar în psihologia științifică, 
unde se caută, pe cât se poate, a se ține seamă numai de date 
pozitive, o definiţiune complectă și primită de toți nu avem 
încă. 

Din nefericire. înțelesul noțiunii caracter este variabil în 
ştiinţă, tot atât cât şi în vorbirea zilnică. lată câteva din între- 


buinţările lui. Mai întâiu, se înțelege prin caracter. când tota- 
litatea dispoziţiunilor înăscute ale voinței. când ttalitatea dispo- 

zitiunilor dobăndite ale aceleaşi; când prozusul acestor două 
feluri de dispoziţiuni. Al doilea, noţiunea de caracter, indepen- 
dent de acesta, consistă în dispoziţiuni înăscute sau dobândite, 
si se ia într'un înțeles, când mai larg, când mai restrâns. Intr un 
înțeles mai la:g atunci. când prin caracter se înţelege un ce in- 
diferent. anume faptul, că fiecare om posedă în sufletul lui o 
dispozițiune dominantă a voinţei. căreia el urmează, In acest 
înteles cum nu se desemnează, ce anume dispoziţiune din forma 
sau din direcţia voinţei constitue caracterul, se lasă posibilitatea 
mai multor feluri de caractere. Așa sə şi întrebuințează în vorbi- 
rea zilnică epitetul de „.caracteristic” în înțelesul de particular", 
sau propriu", fără a preciza prin aceasta ce anume. Cuvântul 
caracter însemna la început în grecește „întipărire”. sau mai 
bine încă instrumentul, prin care se făcea întipărirea. adică pe- 
cetea. Aşa şi noi astăzi vorbim de pecetea. p2 care o pune 
iiecare om asupra operelor sale. Caracterul ar consista prin 
urmare în particularitatea, sau în trăsătura dominantă a voinţei 
şi activității unui om... Și în acest înţeles putem atunci tot așa 
de bine să vorbim de un caracter consequent cum și de unul ne- 
consequent; de un caracter tare, cum și de unul sovăitor; de un 
caracter, moralmente, bun, cum și de unul, moralmente. rău: 
şi în sfârşit, în acest înţeles se poate vorbi şi de caracterul 
unui om lipsit de ori şi ce caracter" fiindcă aceea ce carac- 
terizează pe un aşa om este tocmai lipsa oricărui caracter. Ín 
înțelesul acesta larg, noțiunea „caracter“ cuprinde în sine toate 
formele posibile ale voinței individuale. 

In opoziţie cu acest înțeles, se mai vorbește de caracter și 
intrun înțeles restrâns, când se dă noţiunii o semnificație mai 
accentuată și mai deosebită. Atunci acel ce zice: „acest om are 
caracter”, vrea să înțeleagă: acest om are un caracter mare. 
nobil, înalt, consequent, credincios sie însuși; sau cu un cuvânt: 
un caracter plin de însușiri !). 


Citaţiunea aceasta, împrumutată din cea mai recentă 
scriere a lui E. Meumann, ne dă o relaţiune încă foarte palidă 
despre divergenţele ce există între psihologi. In fiecare din cate- 
goriile indicate de Meumann sunt motive grave de deosebire. 
Așa, în calgoria celor ce definesc caracterul ca un rezumat al 
dispozițiunilor înăscute, rămâne încă să se facă înţelegerea asu- 
pra noţiunii „dispoziţiuni înnăscute”; tot astfel şi în categoria 
celor ce definesc caracterul pe baza numai a dispoziţiunilor: 
dobândite în cursul experienţei. Pentru aceştia rămâne a se şti 
de ce natură și până în ce măsură avem în sufletul nostru dis- 


1) E. Meumann. Intelligenz und Willo, (Leipzig 1008). pag. 232 -233. 

pozițiuni câstigate din experienţă. Și așa în fiecare din cate- 
goriile anunțate. In stadiul în care se găsește știința noastră 
„astăzi, putem zice, fără exagerare, că este foarte greu a găsi 
în bibliografia psihologică un volumaș care să fie plin cu cu- 
noştinţe positive asupra caracterului, dar e foarte uşor a găsi 
mai multe volume pline cu înșirarea definițiunilor cari s'au dat 
despre caracter !!) 

Critica fiecăruia din feluritele definițiuni ne-ar duce prea 
departe, şi poate fără folos. Fără folos, credem noi, mai ales 
din următoarele împrejurări. Diferiții oameni de știință, cari 
au încercat să dea o definiţie a caracterului, n'au făcut mai 
niciodată din definiţia lor un rezumat complect al cercetărilor 
lor proprii. Unii au pus în definiţiune mai mult decât au scos 
din cercetare, alții mai puţin. Acei ce au pus mai mult au îm- 
prumutat surplusul din tradițiune, sau din vreun sistem filo- 
sofic, de sub care n'au avut curajul să se emancipeze ; acei ce 
au pus mai puţin, au corectat rezultatele cercetărilor lor pentru 
a nu lovi prea brusc în adevărurile ce au curs în viaţa practică. 
Asa, bunăoară, psihologul, atât de apreciat pentru cercetările 
sale experimentale, Th. Ribot, găseşte că pentru definirea ca- 
racterului trebuie insistat mai ales asupra unității și stabilității 
acestuia, adică tocmai asupra condiţiunilor, asupra cărora ex- 
periența poate vorbi așa de puţin sigur. 


Propriu unui adevărat caracter este faptul că el apare ca 
atare din copilărie şi durează toată viaţa. Ştim de mai inainte 
aceea ce el va face, sau nu va face, în anumite împrejurări. 
Aceasta equivalează cu a zice, că un adevărat caracter este 
inăscut !). 


In această definițiune se resfrânge, probabil, mai mult 
eugetarea bunului cetățean, decât a exactului experimentator, 
Th. Ribot. Exacta experienţă nu cunoaște un caracter de această 
natură: O aşa definiţiune este mai curând un desiderat moral, 
decât o rezumare a experienţei. 


1) In biblioteca internațională de psihologic experimentală. dirijată de Dr. 
Toulouse. volumul care tratează despre caracter, Le Curactere de P. Ma- 
'apert. este plin mai mult de jumătate cu criţjca definiţiunilor. 

1) Th. Ribot. La psycholouie des sentiments (Paris 1905). pna. 3b5. 

In opoziţie cu definiţiunea lui Th. Ribot, care păcătuește 
prin aceea că are în conţinutul său elemente nedovedite prin 
experiență, avem definițiunea pe care o dă W. Wundt despre 
caracter. Definiţia lui W. Wundt păcătuește, în direcția opusă, 
prin aceea că nu rezumă suficient toate cercetările făcute de 
psihologie, cercetări cari puteau fi utilizate. Pentru Wundt ca- 
racterul, în principiu, este format din dispozițiunile voinţei in- 
dividului. Asupra dispozițiunilor voinţei însă s'au îndreptat, 
timp de aproape o jumătate de secol, cercetările acestui mare 
om de știință, și acestor cercetări datorim noi multe din cuno- 
ştinţele cele mai importante ale psihologiei de astăzi. Intre al- 
tele, este destul a cita noţiunea apercepţiunii și noţiunea causa- 
lității psihice, atât de legată cu noţiunea voinţei. După asemeni 
cercetări ar fi fost de așteptat ca Wundt să rezume în defini- 
țiunea sa măcar rezultatele cele mai importante pe care dânsul 
le-a obţinut, dându-le o aplicațiune asupra caracterului; dar așa 
ceva el nu face. In cele trei mari volume de psihologie pe care 
le publică în a 6-a edițiune astăzi, sunt prea puţine pagini con- 
sacrate caracterului '). Şi în aceste pagini chiar o definiţiune 
propriu zis a caracterului nu găsim. Wundt pare că o evită, 
lăsând a se înțelege că studiul caracterului aparţine mai mult 
„Psihologiei practice” și „Caracterologiei”, iar nu Psihologiei 
teoretice, cu care se ocupă dânsul *). 

Ribot şi Wundt sunt reprezentanţi de frunte ai psihologiei 
științifice de astăzi. Lipsurile pe cari le întâlnim la dânşii sunt 
încă şi mai accentuate la ceilalți psihologi. H. Ebbinghaus, cel 
mai de frunte dintre cei noi, în manualul său nu dă de loc de- 
finiţiunea caracterului '). Harald Hoffding recunoaște că, în 
principiu, o definițiune este cu neputinţă de dat. 


Putem explica, prin puterea eredității şi influența experienţei. 
fiecare tendinţă şi fiecare proprietate a sufletului nostru; dar 
unitatea internă insăşi, aceea la care se raportează toate ele- 


1) Paginele în care se ocupă Wundt de caracter sunt aproximativ 5—-6 
la număr, pe când tratatul sâu de psihologie. Grundzüge der physiologischen 
Psychologie. are trei volume, cu mai mult de 2.000 pagine în total. Asupra 
caracterului: Vol. HI, pag. 631—637. 

2) Grundzüge der physiol. Psychologie. (Ediţia 1903) HI, pag. 610 

3) Abriss der Psychologie (1908). 

mentele, și prin care individualitatea organică își ia forma unei 
individualități psihice, aceasta stă inaintea noastră ca o enigmă 
eternă. Este cu neputinţă să găsim, în domeniul sufletelor, ceva 
analog cu conservaţiunea din natură. Individualitatea psihică 
stă la hotarele ştiinţei !). 


In scrierea lui P. Malapert asupra caracterului, găsim 
enumerate mai toate definiţiunile pe cari le-au dat despre ca- 
racter psihologii francezi contimporani. Concluzia autorului, 
după toate aceste definițiuni, este următoarea: 


Din azeastă lungă excursiune în câmpui atâtor încercări fá- 
cute pentru a se lămuri cestiunea atât de delicată și atât de 
complexă a caracterului, este oare posibil să tragem câteva 
concluziuni positive, sau cel puţin câteva indicaţiuni generale? 

La prima înfățișare, mulţimea punctelor de vedere adoptate 
de dife:iţi autori pe cari i-am întâlnit; divergenţele de apreciere 
şi contrarietatea formală în care ei se găsesc faţă de cestiunile 
cele mai importante; varietatea şi diversitatea clasificaţiunilor 
propuse; toate acestea dau impresiunea unei confusiuni extreme, 


din lăuntrul căreia nu se ridică nici-o cunoștință de importanţă 
reală %). 


Cauza acestei confuziuni ar sta, după Malapert, în nepre- 
ciziunea vocabularului psihologic ! Nepreciziunea vocabularului 
însă este mai curând efectul decât cauza ignoranței. O ştiinţă 
înaintată își dobândeşte de sine și un vocabular precis. Este o 
iluziune, de altmintreli împărtăşită de mulți psihologi, credința 
aceasta, că dacă s'ar stabili odată precis vocabularul psihologic 
s'ar aduce ipso facto şi un mare progres în știința sufletului. 
Pentru a ajunge la denumirea precisă a unui lucru, noi credem 
dinpotrivă că se cere tocmai să preceadă oarecum cunoștința. 
Lucrurile cari nu le cunoaștem le botezăm cu nume diferite, 


fiindcă fiecare are în vedere impresia sa subiectivă, iar nu în- 
săşi lucrurile. 


IV. — In locul definiţiunilor formulate prin manualele de 
psihologie, dintre cari unele depășesc în plus și altele în minus 





1) Harald Höffding. Psychologie in llmrissen auf Grundlage der Erfah- 
rung (Leipzig 1877), pag. 449. 
2) P. Malapert. Le caractère (Paris 1902), pag. 257 şi urm. 

gândirea autorilor lor, este mai nemerit a examina, în parte, 
elementele cari intră în definiţiunile cele mai acreditate. Cu 
chipul acesta pătrundem mai adânc în miezul problemei, fiindcă 
facem cunoștință cu aceea ce majoritatea oamenilor de știință 
astăzi crede a fi „indispensabil” în constituirea unui caracter 
în genere. Avem în acelaş timp, cu această procedare, ceva mai 
util decât definițiunea caracterului, definiţiune care, în înțeles 
ştiinţific, nu există deocamdată : avem o inspecţiune asupra 
elementelor din cari se va clădi în viitor ştiinţa caracterului, 
Intre aceste elemente, sunt unele de o origină mai nouă şi altele 
de o origină mai veche ; unele mai importante decât altele; 
unele mai legate de actualitatea culturii contimporane şi altele 
mai independente : aceste toate la un loc totuşi nu pot fi pă- 
strate pentru știința viitorului. Aşa fiind, este mai prudent, ca 
înainte de a face cunoștință cu aceea ce se crede a fi caracterul 
în total, să facem o prealabilă cunoştinţă cu diferitele lui ele- 
mente. Faptul că între psihologi există o așa de mare deosebire 
de păreri, cu toate că în definiţiunea pe care fiecare în parte 
o dă caracterului revin cam aceleași elemente constitutive, se 
poate explica prin două cauze, O cauză este aceea indicată mai 
sus de Malapert. Psihologii întrebuințează un vocabular ne- 
precis. Mai poate fi însă și o altă cauză, mai probabilă deși mai 
gravă, anume : confuziunea pe care ar face-o dela început psi- 
hologii între elementele cari au existență reală sufletească și 
cari intră în rândul fenomenelor naturale, si între elementele 
cari n'au de loc o asmenea existență, sau care au o existență 
numai ideală, adică există prin valoarea subiectivă ce li se atri- 
buie. Cu alte cuvinte, aceasta de a doua cauză ar fi vechea 
cauză, din care au izvorit speculațiunile metafizice de odinioară: 
confuzia între aceea ce este real și aceea ce este rațional, sau 
uneori chiar, confuzia între real și aceea ce este dorit numai 
ca rațional. Aceasta de a doua cauză este mai probabilă după 
părerea noastră ; este de altfel singura, care istoriceşte se do- 
vedește a fi cu o influenţă durabilă. Confuzia de vocabular, când 
este, este o cauză vremelnică si fără efecte importante pentru 
mersul ştiinţei. Confuzia de vocabular, din nenorocire, este un 
eufemism pentru a masca o confuzie mai adâncă. 


V. —- Dacă îndreptăm acum cercetările noastre în această 

direcţie, iată ce găsim. Sunt cateva afirmaţiuni, cari se repetă de 
către toți aceia, cari discută problema caracterului, fără însă ca 
aceștia să-şi dea osteneala a le dovedi veracitatea. Ele sunt 
oarecum adevăruri apriori primite de toţi. Ce este la ele cu 
deosebire surprinzător, este faptul, că asupra acestor afirma- 
țiuni nu se insistă în special, şi se caută, pe cât se poate, să nu 
fie contrazise. Ele exercită oareşicum un fel de control tacit 
asupra rezultatelor la care ajunge omul de ştiinţă. Rezultatele, 
cari întăresc prin ceva afirmaţiunile în cestiune, sunt scoase în 
evidenţă ; acele cari contrazic sunt lăsate la o parte. In conclu- 
ziunile generale pe care le dobândeşte omul de ştiinţă, conclu- 
ziuni sintetizate de obicei în definiţiunea caracterului, aceste 
afirmaţiuni uneori se amestecă printre celelalte afirmaţiuni 
dobândite pe baza cercetărilor, alte ori însă ele nu sunt clar 
exprimate, dar sunt până la un punct subinţelese. Din aceasta 
rezultă defectul pe care îl găsim în definițiunile date caracte- 
rului în genere, şi de care vorbim mai sus. Aceste definiţiuni 
depășesc în plus, sau în minus, gândirea cercetătorului. Evi- 
dent, că aceste afirmaţțiuni, oricare ar fi valoarea lor de alt- 
minteri, prin faptul că se impun omului de știință pe o altă 
cale decât pe calea metodei științifice propriu zise, sunt o pie- 
dică pentru elucidarea problemei caracterului. Metoda ştiinți- 
fică nu cunoaşte o via regis pentru unele adevăruri în excep: 
țiune de toate celelalte. Toate adevărurile trebuiesc selecționate 
după aceleaşi norme, pentrucă numai astfel ele se pot complini 
şi solidariza unele cu altele. Adevărurile, cari vor constitui so- 
luţia căutată la problema caracterului, — în marginile științei 
negreşit, — nu pot fi din origini deosebite ; adică, unele, oare- 
şicum nobile, cari să nu aibă nevoie a fi legitimate prin cer- 
cetare, şi altele mai puţine nobile, dobândite prin cercetare ; 
ele toate trebuesc să fie într'un grad egal de legitimitate. Asu- 
pra acestui punct credem că nu poate fi discuţie. 

Separarea acestor afirmaţiuni, oareşicum adevăruri apri- 
ori, se poate face cu înlesnire, luând în ajutor criteriul ce ni-l 
oferă principiile metodei ştiinţifice, Intre aceste principii este 
unul, cu deosebire, care poate face mari servicii. anume prin- 
cipiul equivalenţei cantitative între cauză şi efect. 

Să examinăm, mai întâi, ce cuprinde acest principiu, şi în 
urmă să vedem ce servicii ne poate aduce. 

In filosofia veche substanţa era singura şi absoluta „cauză“; 
dela ea decurgeau efectele, pe când ea însăşi, din momentul 
ce era presupusă ca totdeauna aceiași, nu mai era socotită, ca 
putând deveni vreodată efect. In înţelesul ştiinţelor naturale 
de astăzi, din potrivă, atât cauza cât și efectul sunt ambele 
socotite ca fenomene ale naturii: așa că fiecare cauză poate fi 
luată drept efectul altor cauze anterioare, şi fiecare efect poate 
deveni la rândul lui cauza altor efecte viitoare. Numai așa, 
(adică în înţelesul științelor naturale moderne) poate fi pusă 
o dependenţă cantitativă între cauză şi efect. De fapt aceasta 
este şi metoda ce se urmează, când din nenumăratele condițiuni 
cari însoțesc producerea unui fenomen, se aleg numai câteva, 
cari se consideră apoi drept cauze ale fenomenului. În toata 
acestea se aplică prin urmare principiul equivalenţei cantitative, 
care leagă fenomenele naturii în lanţul cauzalităţii >). 


Principiul equivalenţei cantitative este prin urmare, după 
à formularea dată de Wundt, °) acela care îndeamnă pe omul de 
ştiinţă modernă să măsoare cantitativ raportul dintre cauză şi 
efect, ca pe urmă să stabilească legea aparițiunei efectului ca 
o prevedere după producerea cauzei. Acest principiu este de 
fapt aplicat în toate ştiinţele naturale experimentale, unde a 
dat cele mai strălucite rezultate. Aplicaţiunea lui este mai greu 
de introdus în ştiinţele morale şi sociale unde măsurătoarea 
cantitativă a fenomenelor sufletești întâmpină mari dificul- 
tăţi *). Totuşi însă, ca normă metodologică, el poate servi şi în 
aceste ştiinţe, şi de fapt serveşte. Toţi cercetătorii în domeniul 
acestor ştiinţe, deși nu pot ajunge la o măsurătoare exactă, 
cantitativă, a raportului dintre cauză şi efect, totuşi însă, în 
legile formulate de ei nu înlătură posibilitatea unei asemenea 
măsurători. Eqguivalența cantitativă stă totdeauna ca normă 
înaintea omului de ştiinţă, chiar când de fapt el nu o poate 
apropia decât de departe. 
Să vedem acum ce servicii ne poate aduce acest principiu 
în operațiunea de separare a afirmaţiunilor luate ca adevăruri 
apriori, şi de cari vorbeam mai sus. 


1) W. Wundt. Systeri der Philosophie (Leipzig 1559) pag. 301. 

2) In logica lui ]. St. Mill acest principiu este cuprins în metoda varia- 
țiunilor concomitante (comp. J. St. Mill. Système de logique, deductive ct in- 
ductivc;. (Trad. Peisse 1566). I. pag. 438. 

2) Comp. W. Wundt, Logik, Edit. 3-a I. pag. 605. 

VI. — Dacă aplicăm principiul equivalenţei cantitative în 
domeniul problemei, care ne preocupă pe noi, şi căutăm a vedea 
până în ce grad se conformează acestui principiu diferitele afir- 
maţiuni, cari intră în definiţiunea caracterului, atunci ajungem 
la următoarele două constatări. Prima constatare este, că nici 
o afirmaţiune, din câte se fac asupra caracterului, nu se con- 
formează întocmai principiului nostru. Această constatare era, 
de aşteptat şi prin urmare nu ne învaţă mare lucru. A doua 
constatare este însă, că deși de o conformare întocmai nu poate 
fi vorba, totuşi de o apropiere între cuprinsul unor afirmaţiuni 
şi norma principiului de eguivalență se poate vorbi. Așa, bună- 
oară, afirmaţiunea că prin caracter se poate dobândi o concen- 
trare a „puterii de voință”; sau că prin caracter dobândim „o 
emancipare a voinţii de sub impresiunile externe”; sau că prin 
caracter „biruim influenţele atavice prin formarea de noi de- 
prinderi”, etc. ; acestea, și câteva alte afirmaţiuni ca acestea, 
deși sunt departe de a exprima un raport cauzal, după norma 
equivalenței cantitative, sunt totuși în spiritul unei asemenea 
norme. Mintea noastră întrevede, în toate aceste afirmaţiuni, 
posibilitatea unei exactităţi științifice, pe care să o poată aduce 
viitorul. Sunt însă alte afirmaţiuni, cari se prezintă cu totul 
deosebit. Exactitatea acestora pare că nu mai are nevoie de 
corectura științei viitorului ; ele au înfățișarea de a fi turnate 
în forma ce vor păstra-o pentru totdeauna. In rândul acestor 
afirmaţiuni, intră următoarele : „Caracterul este unitatea sufle- 
tească” ; „caracterul este armonia funcțiunilor sufleteşti” ; 
„caracterul se manifestă continuu acelaș din copilărie până la 
moarte”; „caracterul tare este ca un bloc de granit sufletesc”; 
şi altele de felul acesta. In toate aceste afirmaţiuni cercetarea 
ştiinţifică, propriu zisă, nu se întrevede. „Unitatea”, „armonia”, 
„continuitatea”, „tăria”, etc., nu sunt rezultatele observaţiunii 
obiective, ci ale intuiţiunii subiective; ele se pot afirma sau 
nega după punctul de vedere, din care cineva privește manife- 
stările caracterului. Aceste afirmaţiuni își pot avea valoarea 
lor. negreșit, și vom vedea mai la urmă care anume valoare, dar 
ca valoare ştiinţifică ele nu pot fi considerate. Ele sunt con- 
statări subiective, determinate de interesele momentului, de 
prejudiciile, de religia, sau de cultura timpului în care trăește 
cel ce le face, și ca atare, în niciun caz, ele nu pot să intre ca 

elemente utilizabile într'o cunoştinţă sistematică asupra carac- 
terului. 

Prin urmare, în principiul de equivalență cantitativă, ni 
se dă criteriul prin mijlocul căruia putem alege de o parte afir- 
mațiunile, cari intra, sau sunt susceptibile de a intra în cadrui 
metodelor ştiinţifice. şi de cealaltă parte afirraaţiurile, cari prin 
natura lor sunt contrarii unor asemenea metode. 

După această alegere drumul nostru se indică de sine, 
Problema caracterului este astăzi rău pusă, fiincă în formularea 
ei nu se ţine seamă de deosebirea celor două categorii de afır- 
maţiuni. Pentru a avea o soluţiune științifică la problema ca- 
racterului, se cere ca această problemă însăși să fie pusă în ca- 
drul metodelor științifice. Ştiinţa nu poate răspunde la întrebări 
de orice natură, ea răspunde la întrebările, pe cari cu voință 
omul şi le întocmește după un anumit plan. Intrebări de orice 
natură, în afară de cadrul ştiinţei pot fi multe, și multe vor şi 
rămâne; pe acestea nu le va rezolvi știința, oricât ar voi omul 
să facă din metoda ştiinţei un fel de chee misterioasă, care 
deschide ușa tuturor misterelor. 

CAPITOLUL li 


|. -— Importanța metodelor experimentale pentru studiul carac- 
terulu:. Ştiinţa caracterului nu întâmpină dificultăţi principiale. Difi- 
cultăţile de fapt. Ipoteza libertăţii. lporezele nu ne ajută să revolvim 
problema. 

II. — Actul de voinţă studiat din punctul de vedere comparativ. 
Observaţiunile asupra animalelor. Formarea voinţei la animal. Gene- 
ralizarea teoretică a lui E. Hering. 

III. Argumente în sprijinul libertăţii de voinţă a omului. Deo- 
sebirile intre om şi animal, 

IV. — Răspuns la aceste argumente. Mecanismul actului vo- 
luntar; elementele sale. Importanţa imaginilor de mişcare; constituţia 
lo: psihologică, 


V. =-- Analogia dintre activitatea industrială şi activitatea vo- 
luntară. Energia la dispoziţie şi energia utilisahilă. 
VI. — Mecanismul actuiui voluntar la animal şi la om. 


I. — Un studiu științific asupra caracterului va trebui să 
intrebuinţeze, ca metode de cercetare, metodele experimentale. 
Experienţa trebue încercată în primul rând ; în urmă pe baza 
ei se pot face ipoteze şi teorii explicatoare. Aceasta este singura 
cale, pe care se câștigă ceva temeinic pentru ştiinţa caracterului. 
Filosofia veche proceda invers, Intâi, ea formula ipoteza şi apoi 
clasifica faptele din experienţă pentru a le pune în acord cu 
ipoteza. Acest procedeu este comod în multe privinţe, dar el 
nu asigură durabilitatea rezultatelor. Aceste rezultate se nimi- 
cesc, din momentul ce ipoteza nu se mai poate susține. 

Experiența dela care pleacă studiul caracterului este 
foarte complexă. Ea nu prezintă fenomene, care să se asemene 
măcar pe departe cu fenomenele astronomice sau mecanice. Pe 

când la aceste din urmă uniformitatea apariţiunei lor este aşa 
de constantă, încât pare că sugerează minţii ideea de lege, la 
fenomenele caracterului totul este contrar oricărei uniformi- 
tăţi. Actele voluntare ale semenilor noștri foarte cu greu se 
lasă a fi reduse la câteva fenomene tipice, prin mijlocirea că. 
rora să putem ajunge la cunoaşterea cauzelor, aşa precum fa- 
cem şi în celelalte domenii ale ştiinţei naturale. Fenomenele su- 
fleteşti, în genere, sunt considerate de unii ca fiind cu neputinţă 
de redus la fenomene tipice. Cu atât mai mult fenomenele vo- 
luntare. Cu toate acestea, în succesiunea actelor voluntare este 
ceva, care atrage atenţiunea și ne face să bănuim că legătura 
dintre ele are o rațiune. Nu suntem în măsură a spune precis 
cum se vor desfăşura actele voluntare în viitor, dar din simpla 
lor observare superficială ne credem îndreptăţiţi a fi surprinşi 
când un act neaşteptat se produce. Această surprindere este 
dovada deprinderii ce s'a format în mintea noastră de a vedea 
activitatea semenului nostru dintr'o anumită perspectivă. 

Complexitatea fenomenelor nu este, în principiu, o gre- 
utate de neinvins. In cele din urmă observarea des repeţită tre- 
buie să ne aducă a cunoaște fenomenele elementare, din a că- 
ror înlănțuire se formează fenomenele complexe din aparenţă. 
Odată fenomenele elementare cunoscute, legile cauzale se găsesc 
cu uşurinţă. Ajunși aci actele voluntare ale semenilor noștri 
ni se înfățișează, dacă nu chiar într'o succesiune logică, căci așa 
nu ni se înfăţişează niciun fenomen al naturii, dar într'o suc- 
cesiune, pe care o putem înlocui, la nevoie, cu o altă succesiune 
ideală, aceea formată din concepte. Atunci avem și explicată 
teoreticeşte cauza actelor voluntare. Avem de o parte cauza, — 
caracterul, — să zicem — şi de altă parte efectele ; avem po- 
sibilitatea să stabilim precis între ele un raport bazat pe prin- 
cipiul equivalenţii cantitative. Cu aplicaţiunea principiului de 
equivalență cantitativă, suntem însă intraţi în domeniul științei 
exacte. Cunoșştinţa raportului dintre cauze si efecte este cuce- 
rirea cea mai însemnată, după care celelalte urmează de sine. 
Un pas încă și vom avea mijlocul de a dirija puterea carac- 
terului ! 

Dar experienţa nu ne lasă să mergem cu optimismul așa 
de departe. Un fapt din lăuntrul ei ne ţine pe loc și ne face să 
părăsim cu desăvârşire gândul de a aplica principiul equiva- 

lenții cantitative ! Actele voluntare ale semenilor noştri nu de- 
curg după dorințele acestora, ci ele sunt rezultatul unor lupte 
dintre dorințe şi împrejurări. In fiecare act putem urmări 
această luptă. Dacă ar decide împrejurările singure, sau dacă 
ar decide dorințele singure, sarcina noastră ar fi cu mult mai 
uşoară ; am avea posibilitatea, şi într'un caz şi în altul, să re- 
constituim firul cauzal al succesiunii actului. Dar ele se îmbină, 
şi îmbinarea lor face toată greutatea. Când biruesc dorințele, 
când împrejurările. Care este mecanismul acestei balanțe, care 
înclină când într'o parte, când în alta ? Experienţa externă este 
în neputinţă să ni-l dezvălue. Să recurgem la experiența internă. 
In sufletul fiecăruia dintre noi se petrece aceeași luptă. Avem 
sentimentul că suntem târiți de împrejurări ; că rezistăm ; că 
nu totdeauna dorinţele biruesc, şi nici împrejurările ; dar ex- 
perienţa internă ne dă ea oare și înțelesul acestei lupte ? Din 
nenorocire nu. Conștiinţa internă este un martor, care ştie să 
povestească faptele, dar nu să le și explice. Experiența internă, 
ca şi cea externă, ne indică faptul, dar în mecanismul său nu 
ne ajută să pătrundem. Atunci la ce să recurgem ? 

Ipoteza pare inevitabilă. Şi sunt ipoteze multe, așa că avem 
alegerea. Cele mai însemnate sunt două : una tăgăduește influ- 
ența împrejurărilor și explică actul voluntar ca produsul direct 
al libertăţii omului, iar cealaltă tăgăduește libertatea omului 
şi explică actul din determinarea împrejurărilor. Intre aceste 
două opuse sunt apoi multe altele mijlocii, cari fac concesii. 
Libertatea omului nu este absolută dela început, ci ea se for- 
mează prin cultură. La început omul este sclavul împrejurărilor; 
şi numai în urmă, graţie conștiinței sale morale, el se ridic 
biruitor peste împrejurări. Omul perfecționat prin cultură est 
omul relativ liber. Liber, adică nu în înțelesul că actele sale 
sunt determinate de hasard, ci liber în înțelesul că actele sale 
urmează numai motivaţiunii lor interne sufleteşti. In motiva- 
ţiunea lor internă actele sunt strict determinate, dar această 
motivaţiune fiind înlăuntrul sufletului omenesc, şi fiind opera 
acestuia, dă dreptul la numele de libertate. Rămân acte neli- 
bere numai acelea ce se produc sub forța împrejurărilor ex- 
terne. Prin urmare sunt oameni liberi și oameni neliberi, după 
cum motivaţiunea internă este precumpănitcare sau nu. Acei 
liberi se mai numesc şi oameni de caracter. Caracterul ar fi 

astfel o denumire pentru resortul motivaţiunii interne, acela 
care scoate faptele omenești de sub determinarea iîmpreju- 
rărilor. 

Iată-ne dar ajutaţi să înlăturăm o parte din dificultăţile ce 

ne steteau în cale. Ipotezele au mijlocit clasificarea fenomenelor 
complexe pe cari ni le prezintase experiența. Ştim acum că oa- 
i menii diferă după libertatea relativă de care dispun. Unii au 
resortul motivaţiunei interne mai puternic, alţii mai slab, unii 
au caracter și alţii nu. Unii au, prin urmare, actele lor volun- 
tare determinate de o logică internă și alţii au actele lor vo- 
luntare determinate de logica fortuită a împrejurărilor... Şi cu 
aceasta suntem la capătul științei noastre. 

Clasificarea fenomenelor însă, cum stim foarte bine, nu 
constitue știința însăși a fenomenelor. Ea ne ușurează cerce- 
tarea, dar nu ne dă şi explicarea. In adevăr, ştim acum că sunt 
două feluri de motivaţiuni, dar asupra fiecăreia dintre ele știm 
prea puțin ; mai mult știm aceeace fiecare dintre ele nu este, 
decât aceeace este. Ştim că motivaţiunea internă nu este ex- 
ternă, şi cea externă nu este internă ; ştim să le deosebim dar 
atâta tot. Apoi chiar acest slab rezultat, examinându-l mai de 
aproape îl constatăm plin de contraziceri. Motivaţiunea deter- 
minată de împrejurările externe este ea oare așa de diferită de 
motivaţiunea internă ? Nu trebuiesc ele oare şi împrejurările, 
adică impresiunile, determinările mediului extern, să se res- 
frângă în conștiință, şi să devină motive sufletești pentru a 
determina intern un act voluntar ? Atunci, dacă şi împrejurarea 
externă, trebuie să devină fenomen intern, pentru a putea lua 
locul de verigă în lanţul cauzalităţii voluntare, unde mai este 
diferenţa ? Inaintea determinării actului voluntar, împrejură- 
rile externe se prefac în acte sufletești, deopotrivă de interne 
ca motivele pornite din caracter... Să recurgem la ipoteza că 
unele sunt mai interne decât altele, ar fi să admitem în alcătu- 
irea sufletului nostru diferite planuri de adâncime, aceeace ar 
însemna. că explicăm o ipoteză prin altă ipoteză mai vagă. 

Ipotezele acestea toate nu ne aduc dar deslegarea proble- 
mei. Deosebirea dintre intern și extern, și ca o consecință a 
acesteia, deosebirea dintre liber şi neliber nu formează o bază 
solidă pentru ştiinţă, și ele trebuiesc părăsite. Am putea adăoga 
chiar, că şi în cazul când deosebirile s'ar susține până la capăt, 

ele totuşi n'ar folosi la deslegarea problemei. Liber nu este 
totdeauna omul care făptuește conform motivațiunei sale in- 
terne, căci sunt și oameni pasionaţi, cari nu ascultă decât de 
motivațiunea internă şi cu toate acestea sunt consideraţi ca 
neliberi. Cum să scoatem pe oamenii pasionaţi din categoria 
oamenilor liberi ? Făcând deosebirea, o nouă deosebire, între 
motive interne conştiente și inconștiente ? Dar atunci noui di- 
ficultăți. Omul eminamente moral, care făptueste binele prin 
deprindere, adică inconștient, ar fi un om neliber, şi cu mai 
puțin caracter decât omul, care deliberează conștient înainte de 
faptă ? Şi aceasta nu este singura dificultate. Care este limita 
pasiunii, adică a motivaţiunii interne forţate ? Unde încape 
propriu zis voinţa liberă, aceea care stă la baza caracterului? 
Am putea întreba si invers, unde începe caracterul, care stă la 
baza voinţei libere? Vagul ipotezei este așa de mare că ne lasă 
facultatea să alegem între ambele întrebări. 

Pe această cale nu se poate dobândi nimic temeinic pentru 
ştiinţa caracterului. Să părăsim dar ipotezele şi să revenim din 
nou la experiență. 


1]. — Faptul a caruia explicare nam putut să o obținem 
până acum, a fost lupta. dintre motivele. care precedă actul 
voluntar. Origina si înlăntuirea acestor motive nu ni le-am 
putut explica decât luând în ajutor ipoteza libertăţii. Să exa- 
minăm însă mai deaproape acest fapt şi să vedem dacă el este 
în adevăr de natură aşa singulară, încât pentru explicarea lui 
să nu avem posibilitatea de a recurge la vre-un alt fapt similar 
din domeniul experienţii. Aci negreșit, dacă faptul este sin- 
gular. adică fără seamăn în domeniul naturii, nici explicarea 
lui nu poate fi ajutată de explicarea dată altuia. Dacă însă 
faptul este repetat şi în alt domeniu al naturii, atunci nimic nu 
ne împiedică să profităm de cunoştinţa, pe care ne-o dă știința 
specială a acestui domeniu, în loc de a ne făuri ipoteze spe- 
ciale pentru faptul nostru presupus singular. Există însă un 
fapt similar în natură cu faptul voluntar omenesc ? 

Negreșşit, există. Puncţiunile sistemului nervos sunt rto- 
mune nu numai tuturor oamenilor dar și tuturor animalelor. 
Faptul voluntar trebuie să fie repetat, sub o formă sau alta, sub 
o formă poate mai simplă. dar în fond aceiaș. în organismul 

tuturor animalelor înzestrate cu un sistem nervos. Aceasta nu 
însemnează că închidem ochii la diferențele, ce separă pe om de 
animal; câtuşi de puţin : ci însemnează numai, că ţinem faptul 
voluntar drept un fapt fundamental al materiei nervoase în ge- 
nere, şi prin urmare că nu ne îndoim să-l găsim pretutindeni 
între manifestările acesteia. Cu chipul acesta, în loc de a re- 
curge la ipoteze, recurgem la o experienţă mai largă decât 
aceea, pe care o avusesem până aci. Această procedare este in- 
dreptăţită și prin împrejurarea că în domeniul acestei noui ex- 
periențe nu ne mai găsim atât de nesiguri cum ne găsim in 
experienţa sufletească propriu zis, ci suntem ajutaţi de o cà- 
lăuză sigură, de știința exactă a lumii biologice. Adevăruri!e 
fiziologiei şi ale biologiei ne vor fi de un ajutor mai real decât 
toate ipotezele ingenioase ale filosofiei. Pe baza acestor ade- 
văruri vom dobândi mai ușor cunoștințe exacte asupra sufle- 
tului şi prin urmare asupra caracterului. Cu un cuvânt, proce- 
deul nostru se conformează așa numitei metode comparative : 
plecăm dela un fapt simplu şi bine cunoscut din lumea orga- 
ganică, ca pe urmă, sprijiniți pe cunoștința acestuia, să ne lă- 
murim faptul mai complicat din experiența lumii sufletești. 
Acesta este procedeul care a dat cele mai bune rezultate pentru 
ştiinţa sufletului. 

Sa examinăm acum faptul similar din lumea organică, și 
pe urmă să vedem importanța lui teoretică. 

Il putem găsi faptul voluntar repetat, bunăoară, într'o ob- 
servaţiune, ce stă la îndemână fiecăruia, fiindcă ea se poate 
face asupra unui animal din împrejurimea noastră imediată ; 
cum ar fi asupra câinelui. Putem provoca în viața sufletească 
a câinelui un act în toate privințele analog cu actul voluntar din 
viaţa omului. 

O impresiune venită din mediul extern deşteaptă în si- 
stemul nervos al animalului nostru o reacțiune. Este această 
impresiune interpretată, pe baza vechii experienţi, ca favorabilă 
organismului, și cunoaștem şi noi din experienţa noastră internă 
această interpretare, atunci putem prevede şi felul reacţiunii 
ce se va produce. O bucată de carne s. ex., știm că va deștepta 
cu siguranţă o mişcare a câinelui în scopul de a o apuca. Putem 
prevede şi reacţiunea ce se va deștepta prin o impresiune con- 
trară, dacă stim felul cum ea se acordă cu viaţa organică a 

câinelui, Din aceste observaţiuni lipsește însă ceeace căutam 
noi. Fie că impresiunea este favorabilă, fie că nu e favorabilă 
organismului, reacţiunea cu care răspunde câinele se poate pre- 
vede întotdeauna aproape matematicește. În aceste cazuri avem 
între impresiune şi act o legătură aproape analoagă legăturii 
dintre fenomenele mecanice ; condițiunilor cuprinse în cauză 
răspunde, fără umbră de libertate, mișcarea cuprinsă în efect. 
Dacă însă Ín acest proces mecanic introducem noi o modificare 
şi anume : dacă după ivirea impresiunii favorabile, s. ex. : după 
vederea unei bucăţi de carne, ameninţăm sau lovim câinele în 
momentul când el incearcă să execute mişcarea prevăzută, atunci 
ne-am pregătit pentru viitor o observaţiune foarte interesantă. 
După ce am oprit reacţiunea prevăzută a câinelui, facem ca ex- 
perienţa să se repete. Punem înaintea animalului nostru din 
nou o bucată de carne. Urmează oare prima mișcare ? Sunt unii 
câini cari uită repede ameninţarea sau lovirea și se îndreaptă 
spre bucata de carne. Pentru aceștia lovirea trebuie repetată. 
După un număr de experiențe însă vine pentru toți câinii mo- 
mentul în care îi putem observa în următoarea situaţie critică. 
se arată bucata de carne, câinele ar dori să o apuce, şi dorința 
lui se trădează prin tensiunea musculară, cu toate acestea el 
stă pe loc, fără să miște. Momentul acestei imobilităţi noi nu-l 
putem prevede cu siguranță. In fiecare experienţă luptă între 
ele două serii de motive, vederea bucății de carne și avantagiile 
ei de-o parte, amintirea lovirei de altă parte ; dela o experiență 
la alta așteptăm să vină momentul imobilităţii, sigur însă când 
vine nu știm niciodată. Apoi chiar când am ajuns la acest mo- 
ment şi câinele stă nemișcat ; înăuntrul lui sufletesc lupta între 
motive totuși continuă. Pentru a o desvăli este destul să repetăm 
experiența noastră la intervale mai mari de timp. Intre aceste 
intervale uitarea amenințării câștigă teren și animalul nostru 
începe a fi iar în îndoială, în cele din urmă, dacă şi noi suntem 
ceva mai toleranţi, el revine din nou la vechia reacțiune meca- 
nică, Nu este oare repetat în această experienţă faptul ce căuta- 
sem ? Intrucât natura conflictului ce are loc în sufletul câine- 
lui este diferită de natura conflictului din sufletul omenesc ? 
Negreșit este o diferenţă de complexitate, motivele din sufletul 
omenesc sunt mult mai variate, decât acele din sufletul câine- 
tui ; dar aci nu este câtuşi de puţin vorba de calitatea și nu- 

mărul motivelor, ci de procesul insăși al conflictului, de îneli- 
narea de balanţă într'o parte sau alta, şi din acest punct de 
vedere nu este nici o diferenţă. Câinele noastru în momentele lui 
de îndoială trece prin stări sufletesti identice ca omul. Câinele 
ajuns să înțeleagă, că nu trebuie să dea ascultare impresiunii 
externe, ci trebue să asculte experienţa trecută, este câinele, 
care posedă un resort de motivaţiune internă puternic, este în 
lumea lui canină, un câine de caracter și relativ liber. Liber, 
negreșit, în înțelesul în care şi oamenii de ştiinţă consideră li- 
bertatea ca datorită motivatiei interne. 

Experiențele se pot face nu numai cu câinele, ci cu orişice 
animal. Rezultatele sunt aceleași în toate. Singura deosebire stă 
în durata lor de timp. Câinele fiind mai inteligent ascultă mai 
curând de învăţămintele trecutului, decât celelalte animale ; așa 
că luându-l pe el ca obiect de observațiune, ajungem mai re- 
pede la rezultat, decât cu celelalte animale. Conflictul de care 
vorbeam însă este la toate acelaş. 

Celebrul fisiologist Ewald Hering a văzut de mult gene- 
ralitatea acestui fapt în lumea biologică. In conferinţa sa des- 
pre ..memorie, ca funcțiune generală a materiei organice”, apă- 
rută la Viena în 1870'), el a arătat că sub aparenţa fenome- 
nelor complexe de ereditate, de obişnuinţă, de exercițiu și me- 
morie, se găsește un fenomen simplu care se poate defini astfel: 
orice schimbare produsă în materia organică în urma unei ex- 
citațiuni, nu dispare deodată cu excitațiunea, ci continuă să 
existe mai departe în stare latentă, şi să influenţeze asupra 
schimbărilor. ce ulterior se produc prin noi excitațiuni. Indivi- 
dualitatea organică însumează astfel. treptat, diferitele sekim- 
bări suferite în decursul timpului şi sub influenţa acestei însu- 
mări ea dobândește o pozițiune față de noile schimbări ale me- 
diului. Câte odată influența acestei însumări este hotăritoare 
și se fixează prin hereditate. Biologii dau în această privință 
ilustrațiuni caracteristice, din cari se poate vedea cum ani- 
malele, sub influenţa motivelor din trecutul lor strămoșesc re- 
petă mişcări, cari stau în directă discordantă cu împrejurările 





1) E. Hering, Ucber das Gedächtnis als cine allgemeine Funktion der or- 
ganischen Materie, (Vortrag vor der Wiener-Akademie 1570). 

actuale. Așa în cazurile următoare pe cari le împrumutăm din 
scrierea lui Richard Semon. Die Mneme. 


Morgan. în Habit and Instinct. ne povesteşte că o coţofană 
in vârstă de cinci săptămâni, pe care dânsul o crescuse de 
mică fără să-i dea ocazie să intre în apă, când fu pusă înaintea 
unei străchini cu apă, ea îşi muiă în apă ciocul de vre-o câteva 
ori, şi apoi alară din strachină şi fără să se fi udat măcar, 
începu să facă toate mişcările pe cari le face de obiceiu o pasere 
când innoată; îşi p'eca gâtu!. fâifăia aripile şi coada. săria în 
sus şi în jos, şi-şi netezia penele. Contactul cu apa a fost de 
ajuns să redeştepte in ea toate mișcările ce sunt asociate inno- 
tului. 

P. Huber povestește de asemenea următoarele despre o omi- 
dă, care având să treacă printr'un lung proces de metamorfoză, 
da naștere unui țesut foa!te complicat. Dacă era luată din țesutul 
său, ajuns la faza a șasea bunioară, şi era pusă întro fază an- 
terioară cum ar fi azeza de a treia, atunci omida nu sta de loc 
la îndoială, reîncepea din nou țesutul dela faza treia înainte 
spre faza şeasea. Era insă luată omida din faza a'treia şi era 
pusă într unul ce se găsia înaintat in faza şasea, atunci omida 
in loc de a continua dela faza şeasea inainte se ţinea în drumul 
ei şi continua cu faza a patra înainte, aşa că lucrul din faza a 
patra şi a cincia era făcut de două ori. Mişcările omidei se 
succedau după vechia succesiune a impresiunilor trecute '). 


Exemple de acestea se pot găsi cât de numeroase în scri- 
erile multor biologi, cum sunt în ale unui G. J. Romanes, L. 
Morgan, H. Driesch, Th. Boveri, Herbst, etc. Inutil să insistăm 
însă asupra lor, căci faptul pe care ele îl ilustrează este recu- 
noscut de toată lumea ştiinţifică. 

Prin urmare, făcând cu desăvârşire abstracţiune de prc- 
Drietăţile intime ale substanţei organice, și fără a face vre-o 
ipoteză asupra naturii mișcărilor ce această substanţă ar pro- 
duce spontan, dacă ea nu ar fi sub influenţa excitaţiunilor ex- 
terne, singur numai faptul, că substanța organică păstrează 
urmele produse de excitaţiuni şi după încetarea acestora, este 
suficient să ne dea elementele conflictului despre care vorbeam 
la început. Indeterminismul pe care îl găsim în mişcările sub- 
stanţei organice se explică prin faptul sumaţiunii schimbărilo? 


1) R. Semon, Die Mneme als erhaltendes Prinzip im Wechsel des orga- 
nischen Geschehens. 2-te Aufl. Leipzig 1908. pag. 96—97. 

latente ce se operează în ea după excitațiuni, sumațiune care 
influențează asupra mişcărilor viitoare. Fără acest fapt, ar 
domni în mişcările substanței organice un strict determinism ; 
mişcările organice ar fi determinate după normele cauzalități: 
mecanice. 

Cu aceasta am dobândit un început de bază solidă pentr 
studiul ce urmărim. 

Să mergem mai departe. 


III. — Faptul constatat în lumea biologică, duce la conclu- 
ziuni teoretice de mare importanță, pe care nimeni nu le con- 
testă ; dar să nu uităm a adăoga : la concluziuni teoretice pen- 
tru viaţa sufletească a animalelor. Un critic ar putea pune și 
ceva ironie în acest adaos. Da, întrucât este vorba de libertatea 
și caracterul câinelui, sau a altor animale, faptul descris mai 
sus este tipic pentru formarea indeterminismului voluntar ; dar 
acelaş fapt serveşte el în mod valabil pentru a ne iniţia în for- 
marea caracterului omenesc ? Influenţa experienţii trecute este. 
de altmintreli, cunoscută de mult psihologilor și moraliştilor : 
încă prea cunoscută. A ajutat însă această cunoștință la desle- 
garea problemei caracterului ? Aproape de loc. Influenţa expe- 
rienţei trecute o subînțelege fiecare şi cu toate acestea prin mij- 
locirea ei nu ajunge la nici un rezultat. Din potrivă, tocmai 
fiindcă se recunoaște ca dovedită influența experienţei, tocmai 
de aceea este nevoie de ipoteza libertăţii sufletului. 

Partizanul libertăţii poate să argumenteze în modul ur- 
mător. Viaţa animalului este foarte restrânsă, în cât cazurile 
indeterminismului voluntar sunt aproape numărate. In sufletul 
lui excitaţiunile des repetate, și sunt relativ puţine excitaţiuni 
din mediul extern cari să nu fie des repetate, au ajuns să de- 
termine mişcări aproape neschimbate. Aceste mișcări trans- 
mise prin ereditate au devenit instincte, și din mijlocul lor este 
exclus orişice indeterminism, sau libertate. Rămân pe seama 
indeterminismului mişcările cari nu s'au cristalizat în instincte, 
sau acelea cari sunt pe cale de a se cristaliza. In mijlocul ace- 
stora sunt cazuri negreșit de indeterminism voluntar, care se 
pot explica din conflictul între cele două influențe contrarii, 
a excitațiunilor externe de o parte şi a dispozițiunilor interne, 
de altă parte. Cum aceste cazuri sunt relativ puţin nume- 

roase, noi putem să urmărim mecanismul lor. In experienţa 
citată mai sus cu câinele am putea chiar să stabilim şi o oare- 
care măsurătoare. Am putea să numărăm de câte ori am pus 
animalul la încercare ; de ce număr de experienţe are el nevoie 
până ajunge să nu se mai repeadă la bucata de carne; apoi 
potrivit acestor date să calculăm probabilitatea rezistenţei sale, 
adică tăriei sale de caracter. Dar la om tot astfel este ? Să 
analizăm, continuă argumentatorul nostru, din ce se alcătuește 
experiența omului, şi ce urme lasă ea după sine ; să analizăm 
apoi suma excitaţiunilor, care ocazionează o activitate sufle- 
tească, şi să vedem dacă poate fi măcar o comparaţie ! Suma 
excitaţiunilor este foarte complexă, fiindcă omul își are sim- 
țurile sale continuu deschise spre lumea externă, și prin canalul 
acestor simţuri excitațiunile cari îl îmbia la activitate sunt ne- 
măsurat mai numeroase ca la animal. Apoi, oricum ar fi suma 
excitaţiunilor, aceeace face cu neputinţă o comparaţie între om 
şi animal este numărul și natura dispoziţiunilor însumate în 
suflet după excitaţiuni. Aci ne este închis orișice mijloc de cer- 
cetare serioasă. In sufletul omului se îngrămădesc nu numai 
cele învăţate din experiența sa proprie, dar și cele învăţate din 
experiența altora, fiindcă omul, în deosebire de animal, comu- 
nică cu semenii săi, trăiește din avutul sufletesc al semenilor 
săi. Pe când animalul are o viaţă sufletească restrânsă, omul 
îmbrățișează cerul şi pământul ; simte și judecă cu simţurile și 
mintea unei lumi întregi, fiindcă el stă cu aceasta în comuni- 
caţie ; apoi, ca şi cum atâta nu i-ar fi de ajuns, el mai adaogă 
la această imensă sumă de motive scoase din experiența petre- 
cută, o altă sumă tot atât de imensă de dorinţe, valori subiec- 
tive, visuri şi iluziuni ! Unde poate fi posibilitatea unei preve- 
deri măcar cât de puţin aproximative ? De aceea, conchide ar- 
gumentatorul nostru, trebuie să ne mulțumim cu ipoteza liber- 
tăţii. Această ipoteză, de altfel, nu se prea deosebește de rezul- 
tatul la care ajungem pe baza concluziunilor teoretice ale 
faptului expus mai sus. Concluziunile noastre teoretice ne-ar 
duce la afirmarea că activitatea omenească se determină de o 
serie infinită de motive, aceea ce revine la acelaş lucru cu a 
afirma că pentru cunoștința noastră ea trebue considerată ca. 
liberă. 

IV. — Ce este de răspuns la această argumentare? Din 
punctul de vedere al logicei formale nimic ; încheierea ei de- 
curge în mod firesc din premizele de unde a plecat. Eroarea, 
dacă va fi existând, trebuie să stea în fondul premizelor ar- 
gumentării. In adevăr aci sau strecurat câteva generalizări ne- 
controlate. 

Intre acestea este una, cu deosebire, fundamental falșă,- 
după părerea noastră. Din falsitatea ei decurge falsitatea între- 
gei argumentări. 

Susţinătorul libertăţii, în felul expus mai sus, se reazimă 
pe următoarele trei premise: 1) sufletul omenesc este capabil 
de a primi infinit de multe excitațiuni din mediul extern ; 2) su- 
fletul omenesc nu numai că primeşte infinit de multe excita- 
tiuni, dar și păstrează în număr infinit de mare dispoziţiunile 
lăsate de aceste excitaţiuni ; 3) infinitatea excitaţiunilor și in- 
finitatea dispozițiunilor se transformă în sufletul omenesc într'o 
infinitate de cauze de activitate. Din aceste premise decurge, 
negreşit, neputința de a concepe determinarea actelor de voință 
într'un chip măsurabil pentru știință. 

Din aceste premise însă, aceea de a treia, cea mai impor- 
tantă, căci în ea stă nodul problemei, este absolut falșă. Că ea 
totuşi poate să treacă drept un adevăr dela sine dovedit în 
foarte multe manuale de morală și chiar de psihologie, cum a 
trecut și în argumentarea de mai sus, aceasta nu dovedește 
nimic ; sunt multe erori, cari mai rămân încă a fi descoperite 
în manualele de morală şi chiar de psihologie. Dacă este o du- 
reroasă constatare de făcut; este aceea că în această cestiune 
adevărul ştiinţific înaintează foarte cu greu. Se pare că în cazul 
de faţă ne-am găsi înaintea uneia dintre acele erori, care înră- 
dăcinate adânc în mentalitatea omenească, nu poate fi smulsă 
fără a lăsa un regret. 

Să examinăm conţinutul premisei. Ce ne face oare să cre- 
dem, că toate câte se prind în mreaja sufletului nostru pot sa 
fie cauze de activitate voluntară, adică pot să se şi transforme 
în fapte reale ? Pe ce ne bazăm această credinţă, căci în fond 
este o credinţă, atât este ea de înrădăcinată și de generală ? 
Pe nici un argument științific. In sprijinul ei nu sunt decât spe- 
culațiuni filosofice, între cari, cu cele mai multe aparenţe de 
seriozitate, este aceea care se formulează astfel : orice excita- 

ţiune intrată în suflet tinde să se transforme în act. In act, se 
poate, întrucât înţelegem prin act orice fel de mişcare în sub- 
stanţa nervoasă, cum ar fi chimismul intramolecular, dar, în 
orice caz, nu în act voluntar. Mecasnimul actului voluntar este 
foarte complicat şi de o așa natură, că el reduce mult. infinit de 
mult, infinitatea decauze, de care ne vorbea argumentarea de 
mai sus. Mecanismul actului voluntar permite la un toarte mic 
număr de excitațiuni externe şi de dispoziţiuni interne să se 
transforme în cauze determinante pentru el; restul, imensul resi 
al excitatiunilor şi a idispozițiunilor se transformă şi el, dar nu 
în acte voluntare, ci în acte de altă natură. Energia sufletească 
are, întocmai cum are și energia fizică, diferite forme de mani- 
festare, şi actul voluntar nu constituie ultima verigă cu care 
termină orişice lanţ de fenomene sufletești. Actul voluntar de- 
pinde de condiţiunile lui speciale. O individualitate sufletească 
poate să aibă cele mai bune simţuri receptive, şi aceste simţuri 
pot chiar s'o facă să cuprindă în orizontul ei intelectual o mare 
parte din mediul înconjurător, aceasta însă nu însemnează că 
și actele de voință vor urma aceiași desvoltare. Lărgimea ori- 
zontului intelectual duce câteodată la creșterea activităţii və- 
luntare ; dar ea se poate împăca prea bine şi cu o slăbire a 
arestei activităţi. 

Mecanismul actului voluntar se compune din următoareie 
patru categorii de eiemente: 1) reprezentarea intelectuală a ac- 
tului ce avem intenţiunea să executăm; 2) imagina produsă de 
un act executat anterior, act care este identic, sau asemănător 
cu acel ce este să fie executat (imagina kinestetică), 3) neuronii 
care comandă direct mișcării mușchilor ; 4) elementele de aso- 
ciare între aceste trei. Bunăoară, am avea intenţiunea să exe- 
cutăm un exerciţiu de gimnastică, exercițiu recomandat de 
igienă. Avem înaintea noastră cartea de igienă care ne face 
descrierea exerciţiului ; avem excitaţiunea externă, cum ar zice 
argumentatorul nostru de mai sus. Este oare suficientă această 
descriere pentru a executa exercițiul ? Ce simplu ar fi pentru 
partizanii educațiunii fizice. dacă ar fi astfel ! Dar descrierea 
din carte nu este de loc suficientă. Această descriere dată tre- 
buie să ne-o asociem cu imagina unui exercițiul gimnastic iden- 
tic pe care noi l'am executat altădată., sau în lipsa acestuia cu a 
unuia similar, si dacă această asociare are loc, atunci urmează 

executarea exerciţiului. In cazul însă când în sufletul nostru nu 
există de loc această de a doua imagină, atunci trebuie să în- 
cepem a ne-o constitui de acum înainte neîntârziat, şi pentru a 
ajunge la ea începem seria încercărilor. Mișcăm braţele ; mi- 
şcăm corpul ; repetăm mişcările ce ni se par potrivite ; eli- 
minăm pe cele nepotrivite, și numai așa treptat ajungem să 
avem imagina ce ne era de lipsă. Această imagină se produce 
dar numai în urma experienţei încercate, ‘întocmai ca și cele- 
lalte imagini intelectuale. Avem odată și aceasta de a doua ima- 
gină, atunci executarea exerciţiului nu mai întâmpină nici o 
dificultate. 

Un alt exemplu. Auzim un cuvânt pronunțat într'o limbă 
străină și dorim să-l pronunțăm și noi. Dacă cuvântul străin 
are o asemănare cu vreun cuvânt din limba cunoscută nouă, 
atunci dorința ni se poate traduce repede în fapt. Imagina ex- 
citațiunii găsește în suflet pregătită imagina unei pronunţări 
similare, şi prin mijlocirea acesteia se exprimă şi ea în act 
voluntar. Nu găseşte însă pe aceasta de a doua imagină, atunci 
începem seria încercărilor, întocmai ca în exemplul de mai sus, 
şi numai după ce ne formăm imagina de a doua, ajungem să 
pronunțăm și cuvântul străin. Mai înainte nu, cum pot să măr- 
turisească toți profesorii de limbi moderne. 

Alt exemplu. Citim un volum de versuri cari ne entu- 
ziasmează şi în focul entuziasmului ne cuprinde dorința să 
scriem și noi ceva la fel. Imagini, scene, idei se îmbulzesc în 
creierul nostru. 


Ca și flori în poarta vieţii, 
Bat la porţile gândirii, 
Toate cer intrare în lume, 
Cer veșmintele vorbirii. 


(EMINESCU) 


Hotăriîrea este luată și începem. Vai cu ce amărăciune 
constatăm îndată, că versurile noastre de acum se aseamănă în- 
tocmai cu încercările făcute altădată! Focul entuziasmului nu 
ne ajută să sărim nici o treaptă din scara pe care trebuie să o 
urcăm! Imaginile, scenele, ideile, — excitaţiile externe, cum 
s'ar zice, — se îmbulzesc la porțile gândirii, dar vesmântul, pe 
care ele îl îmbracă, este acelaș cu cel cunoscut activității noa-- 

stre anterioare ; ele nu pot să se exprime decât cum s'au ex- 
primat şi acele din naintea lor. Ce frumos ar fi. dacă ar fi 
altfel. 

Incă un exemplu și cel din urmă. Un sălbatic este luat şi 
crescut în mijlocul unui oraş civilizat. Câte vede şi aude sălba- 
ticul nostru! Dacă activitatea lui voluntară, s'ar determina de 
aceste excitaţiuni, atunci ce n'ar trebui să aşteptăm dela el. Dar 
sălbaticul întors în patria sa nu prea se deosibeşte de ceilalți 
sălbatici. A uitat cele văzute şi auzite ? De loc; dar acestea 
rămân la poarta sufletului său, ca simple dorințe uneori, fără 
să se poată transforma în cauze de activitate, căci le lipsește 
pentru a trece spre activitate imaginile activităţii anterioare. 

Astfel fiind mecanismul actului voluntar, se înțelege cât 
de greșită este premisa pe care am întâlnit-o în argumentarea 
făcută în sprijinul libertăţii. Activitatea omenească nu se deter- 
mină de o serie infinită de motive, căci nu toate excitațiunile 
sunt de fapt motive ; și nici toate dispoziţiunile interne se pot 
transforma în motive ; ci numai acele excitațiuni şi acele dispo- 
zițiuni devin motive cari se pot acomoda mecanismului voluntar 
descris mai sus, și anume : excitaţiunea externă sau dispozi- 
tiunea internă trebuie să fie asociată cu imagina unei mişcări 
cunoscute mai dinainte, ca prin mijlocirea acestei imagini să se 
transforme în act extern. Când această asociare nu există, nu 
există nici condițiunile activităţii voluntare : imagina actului 
dorit nare puterea ca de sine să se transforme în mișcare, ci 
trebuie mai întâiu să se asocieze cu imagina unei mșcări expe- 
rimentate de sufletul omenesc 1). 

De sigur că ipoteza cealaltă, care explică actul voluntar ca 
o consecință directă a tendinței, pe care o au imaginele de a 
se traduce în act, este mai atrăgătoare pentru moraliști, bună- 
nară ! Ce bine ar fi ca activitatea omului să rezulte direct din 
cunoștințele lui intelectuale ! S'ar garnisi atunci bine memoria 


1) Ausser durch Vermittlung ihrer kinăsthetischen Vorstellungen besitzt 
die Seele keine unmittelbare Macht über die Bewegungen des Körpers: die 
Glieder bewegen sich auf Geheiss der Seele nur. wenn die einer bestimmten 
Bewegung entsprechende kinästhetische Vorstellung reproduzirt wird. Bewegun- 
gen dagegen. von denen man nicht weiss. wie einen bei ihrer Ausführung zumute 
ist, kann man von der Seele aus, also willkürlich und absichtlich, nicht hervor- 
bringen“. H. Ebbinghaus. Grundzüge der Psychologie (Leipzig 1905). pag. 730. 

[cu cele mai frumoase precepte şi apoi s'ar lăsa ca activitatea 
\să decurgă de sine. In realitate însă, faptele morale, caşi în- 
[ueaga activitate a omului, decurg numai în cadrul mecanismu- 
lui descris mai sus; imagina activităţii experimentate este o 
| verigă indispensabilă în lanţul cauzalității voluntare. Procesul 
cupă care se formează această imagine din urmă nu diferă psi- 
hologicește de procesul după care se formează şi restul imagi- 
nelor sufletești ; întocmai cum sunt și celelalte imagini formate 
aposteriori din experiența sufletului, totașa este formată şi 
această imagină ; ea este formată din impresiunile pe care le 
percepe sufletul după urma manifestărilor sale executate. Dife- 
rența stă numai în origina elementelor senzaţionale a fiecărui 
fel de imagini. Imaginele de mișcare (kinestetice) sunt alcă- 
tuite din sensațiunile, pe cari le primeşte sufletul dela mișcările 
propriului său corp organic, pe când celelalte imagini sunt pro- 
venite dela fenomene externe corpului. In cele dintâi predo- 
mină sensaţiunile musculare şi sensaţiunile organice; în cele- 
lalte sensaţiunile venite dela celelalte simțuri, Imaginile mişcă- 
rilor executate sunt, cu un cuvânt, mai intim legate de sufletul 
nostru, căci ele sunt rezultatul celei mai apropiate experienţe 
(deși aceasta nu însemnează că ele sunt și cele mai bine cu- 
noscute), pe când celelalte imagini sunt mai în afară de sufle- 
“tul nostru. 

Din această diferenţă de origină a elementelor se cxupiteăi 
apoi varietatea și mulţimea imaginelor. Imaginele provenite dela 
fenomenele externe sunt cu mult mai variate și mai numeroase 
ca imaginele provenite dela mișcările propriului nostru corp. 
Aceste din urmă, cu deosebire, sunt puţin variate, și uniforma 
lor repetare le face ca să devină curând inconștiente. Imaginele 
celelalte, din care ne constituim lumea externă, își păstrează 
totdeauna cu varietatea lor și însușirea de a fi conștiente. 
Totdeauna ne aducem mai uşor aminte de o mişcare externă, 
decât de mișcarea propriului nostru corp. Cu toate acestea, pen- 
tru actul voluntar, nu imagina unei mișcări văzute ca fenomen 
al naturei ne ajută, ci imagina mișcării provenită dela o miş- 
care executată de corpul nostru, fie că această imagină este 
conștientă sau nu. Mişcările propriului nostru corp, prin impre- 
siunile ce ele transmit la creier şi imaginele ce se formează din 

aceste impresiuni, sunt verigele indispensabile pentru lanţul 
actului voluntar. 

Acest adevăr a ajuns acum să fie împărtăşit de mulţi psi- 
hologi, și să sperăm că în curând el va fi împărtășit și de mulți 
pedagogi şi moraliști. Pentru aceşti din urmă, mai ales, conse- 
cinţele lui sunt foarte importante. Le vom enumera îndată şi 
aceste consecinţe ; deocamdată să ne oprim asupra consecinţei 
„ce decurge pentru înțelegerea cestiunii ce ne-a preocupat pe noi 
mai adineaori. 

Mecanismul actului voluntar reduce aşa dar foarte mult 
din numărul motivelor cari pot deveni cauze reale pentru acti- 
vitatea voluntară. Condiţiunea de a găsi asocierea necesară cu 
o imagină de mişcare, nu o pot îndeplini decât puține excitaţiuni 
venite din lumea externă. Simţurile omului sunt în adevăr des- 
chise și gata să primească toate câte se întâmplă în cer şi pe 
pământ, dar imaginele, gândurile, dorinţele, etc., venite din 
această origină vastă nu au pregătită o scurgere naturală în 
faptele reale ale omului; ci ele rămân ca simple posibilităţi, cari 
vor determina activitatea voluntară în momentul când ele se 
vor potrivi mecanismului acestei activități. Dar când vine acest 
moment ? Numai atunci când experiența voluntară din trecut a 
pregătit calea; nu mai curând. Atunci, cum această experienţă 
voluntară din trecut este foarte restrânsă la fiecare om, unde 
mai este infinita distanță, pe care o găsia argumentatorul li- 
bertăţii, între om şi animal? Se înțelege o distanţă nu se poate 
tăgădui, dar o distanţă infinită ? 


V. — Intocmai, cum prin experienţe repetate pregătim pe 
animal să reziste tentaţiunilor externe, să-și modereze mișcările 
şi să se acomodeze intenţiunilor noastre, tot astfel, graţie expe- 
rienţii actelor trecute, se formează şi în sufletul omului o albie 
constantă pentru cursul activităţii sale voluntare. Pentru cu- 
noasterea acestei albii nu trebuie însă să ne îndreptăm aten- 
țiunea asupra conţinutului din imaginele, pe cari le procură 
simţurile şi inteligenţa ; conţinutul acestor imagini este vast 
şi fără direcțiune precisă; ci să ne îndreptăm atenţiunea asupra 
vieţii trecute a omului. Ce încercări; ce fapte; ce momente ho- 
tărîtoare a înfățișat viaţa omului nostru? In acestea stă logica 
imanentă a activităţii sale voluntare. Conţinutul inteligenții este 

pentru cunoaşterea caracterului: de puțină importanță. Un act 

trăit dezvăluie sufletul mai bine, decât toate argumentările ab- 

stracte puse înainte pentru motivare. In actul trăit se recunoa.- 

şte fiecare om chiar mai bine pe sine însuși de cum s'ar cunoaște 

examinându-și preceptele morale cărora el are conştiinţa că 
i urmează. 

Eroarea fundamentală a psihologilor vechi, precum și a 
multor pedagogi și moralişti moderni, stă în aceea că, pentru 
cunoașterea caracterului, atenţiunea lor era îndreptată exclusiv 
asupra conținutului intelectual, pe care îl aduc cu dânsele im- 
presiunile primite dela lumea externă. Ei se preocupau de va- 
N loarea acestui conținut, și lăsau cu totul la o parte întrebarea, 
câte din acest conţinut au lăsat imagini kinestetice; pentru 
ei era dela sine înţeles că tot conţinutul este traductibil în fapte 

voluntare. Din această cauză preferinţele lor pentru cunoştinţele 
armonice şi organizate unitar. Inzestrarea minţei cu precepte 
isănătoase de morală, era, în gândul lor, cea mai bună garanţie 
pentru o bună activitate. Om de caracter se numia, după dânșii, 
acela, care urma cu conştiinţă o normă, sau o lege morală. Punc- 
tul de greutate era crezut că stă în valoarea pe care o au mo- 
tivele în raport cu inteligența. Adevărul pe care ni-l dă știința 
de astăzi este însă aproape opus acestei credințe. Conţinutul 
intelectual, pe care îl au motivele voinţii, nu este de disprețuit, 
negreșit, dar el este o simplă posibilitate pentru activitatea re- 
ală; o putere potenţială, menită să fie utilizată în măsură ce 
mecanismul voluntar, de care vorbeam mai sus, ajunge să o 
poată transforma în putere actuală. Activitatea reală este de- 
terminată şi de conţinutul intelectual al motivelor, dar numai în 
mod mediat, întrucât elementele acestui conținut se pot asocia 
cu deprinderile obținute din experiența trecută. Această dis- 
proporție oarecum, dintre aceea ce ar putea să fie ca motive de 
voinţă și aceea ce este în realitate, nu este un fapt caracteristic 
numai pentru activitatea voluntară. Şi în activitatea cealaltă. 
pe care o întreprindem în sânul naturii, nu stăm mai bine. Iscu- 
sinţa noastră industrială este, bunăoară, departe de a ne pune 
la dispoziţie toată energia naturii! Noi d'abia putem profita de 
o mică parte a acesteia, și anume de aceea pentru care avem in- 
strumentele mecanice, capabile de a o prinde și transforma în 
fenomene utile nouă. Dacă ar fi altfel, ce lesne ar fi viața noa- 

stră pe pământ! In jurul nostru, peste tot, avem cantităţi enor- 
me de energie disponibilă! Dela soare numai razele câte ne vin, 
ar fi suficiente să ne înlocuiască toată munca noastră meca- 
nică și să pună în mişcare fabricele cele mai uriașe. Soarele 
ne-ar fi destul ca isvor de energie, și nar trebui să mai sco- 
bim în pământ pentm a avea energia înmagazinată în căr- 
buni. Şi nici de soare m'ar fi absolută nevoie : oamenii de știință 
ne asigură că într'un atom de materie obișnuită este conden- 
sată atâta energie, că am putea cu ea, de am fi capabili să 
ne-o apropiem prin mijloace tehnice, să punem în mișcare mo- 
torii cei mai puternici ai fabricilor... Dacă am fi capabili; dacă 
am avea instrumentele tehnice prin care să transformăm și să 
ne-o adaptăm imensitatea acestei energii care ne stă gratuit la 
dispoziţie ! Aci este toată dificultatea. Energia potenţială nu 
ne lipsește, dar ne lipsesc instrumentele cu ajutorul cărora să 
prindem şi să transformăm această energie potenţială în energie 
actuală, utilizabilă. Aceste instrumente nu se inventează după 
o zi pe alta, ci perfecțiunea lor crește cu încetineală. Instrumen- 
tul inventat astăzi, aduce după dânsul o nouă deprintere în teh- 
nica industrială, deprinderea cea nouă deşteaptă posibilitatea. 
unei noi invențiuni, care şi ea tradusă în deprindere, reîncepe 
ciclul din nou, și aşa mai departe. In această desvoltare nu se 
face nici un salt. Energia naturei stă la dispoziţie în aceiaşi 
enormă cantitate; aceea ce se schimbă e perfecțiunea mijloace- 
lor noastre tehnice, și după această perfecţiune ne luăm şi noi 
când zicem că dispunem de mai multă energie, cu progresul in- 
dustriei. Industria, de fapt nu creiază o cantitate de energie 
nouă, ci ea dă mijloacele de a utiliza o cantitate mai mare de 
energie, din imensa sumă ce stă la dispoziţia noastră în natură. 

Acelaș lucru se întâmplă și în activitatea noastră volun- 
tară. Motive intelectuale pentru activitatea noastră sunt multe, 
nenumărate. Privirea îmbrățișează un orizont vast, în care nu 
lipsesc impresiunile cele mai felurite. Apoi la privirea noastră 
se adaogă şi privirea altora, căci şi impresiunile acestora ni se 
comunică prin grai. La privirea cu ochii, se adaogă privirea cu 
mintea; orizontul creşte continuu... Câte însă din aceste nenu- 
mărate motive posibile se traduc în fapte de voință? Aci este 
toată dificultatea. „Dacă tot ce sboară, s'ar mânca!” zice pro- 
verbul, „n'ar mai fi greutatea vieţii”; dacă tot ce isbește sim- 

turile ar fi și motiv de activitate, n'ar mai fi, putem zice noi, 
nici oameni buni, nici oameni răi, nici oameni cu caracter, nici 
oameni fără caracter! Toți ar fi la un fel: păpuşi mişcate la 
întâmplare după cum stăpânește unul sau altul din nenumăra- 
tele motive cuprinse în imensul orizont al inteligenţii. Dar pre- 
cum în industrie, nu imensitatea energiei care stă la dispoziţie 
determină confortul vieţii noastre, ci instrumentele tehnice prin 
care prindem câte o părticică a acestei energii, tot aşa și în 
activitatea noastră voluntară: numai pe cât suntem pregătiți 
prin experiența trecutului, pe atât şi profităm de bogăţia 
orizontului care stă înaintea simţurilor noastre. Omul de carac- 
ter are un mecanism voluntar mai perfecţionat decât omul fără 
caracter; grație acestei perfecțiuni el utilizează mai bine decât 
ceilalți motivele procurate de inteligență. El este ca agricultorul 
care are în serviciul său plugul cu abur, pe când celălalt, omul 
fără caracter, sgârie pământul cu un plug de lemn. Soarele și 
ploaia sunt pentru unul şi altul deopotrivă de binefăcătoare, 
dar altfel rodește sămânţa la unul și altfel la altul! 


VI. — Indreptându-ne atenţiunea asupra mecanismului ac- 
tului voluntar, înțelegem că adevărata distanţă dintre om şi ani- 
mal nu poate fi o distanță imensă. Din punctul de vedere al 
orizontului intelectual, negreșit, aşa se pare. Omul are reţeaua 
abstracțiunilor în care prinde o cantitate mare de cunoştinţe, 
imens de mare în comparaţie cu animalul; şi judecând după 
această deosebire de cantitate, ne credem îndreptăţiţi să admi- 
tem, că între om şi animal ar fi o deosebire de natură, că unul 
ar fi liber, și celălalt neliber. Mecanismul voluntar însă reduce 
această deosebire la o proporţie mai justă, la o deosebire de 
grad și nu de natură, Animalul este capabil să memoreze impre- 
siunile provenite dela mişcările corpului său, să le constitue în 
imagini şi cu ajutorul acestor imagini să execute mișcări inten- 
ționate, adică voite, întocmai ca şi omul. Intocmai ca și omul 
apoi, animalul este capabil să-și perfecţioneze mecanismul său 
voluntar. Experiența faptelor trecute se acumulează în creierul 
său şi determină schimbări voite în activitatea viitoare. O miş- 
care după urma căreia a avut el să sufere, nu se va mai repeta, 
chiar când excitaţiunea externă Par ademeni să o facă. 

Negreşit însă că această perfecționare a mecanismului vo- 

luntar. nu merge aşa de departe ca la om. Animalu! învaţă mai 
întâiu, cu mult prea puțin din experiența mişcărilor sale proprii, 
şi apoi, în al doilea, rând, acele învăţate de el au tendinţa să se 
prefacă în mișcări instinctive. De aceea câmpul deliberării lui ră- 
mâne foarte restrâns. Motivele de activitate găsesc un prea mic 
număr de imagini de mișcare dobândite din experienţa trecu- 
tului, și potrivit acestui mic număr, activitatea animalului în 
genere ia aparența uniformității mecanice, Cu alte cuvinte, ima- 
gina mişcării voite găseşte în creierul animalului numai decât 
imagina mișcării instinctive, cu care se asociază şi produce re- 
pede manifestarea externă, pe când la om varietatea mai mare 
a imaginelor de mișcare împedică asociarea instinctivă si brin 
urmare şi repedea manifestare externă. Din cauza aceasta, ac- 
tele omului par rezultatul unei alegeri libere, sau a unei delibe- 
rațiuni voite, pe când ale animalului nu. De fapt însă o alegere 
liberă. cu o deliberaţiune voită, are loc tot aşa de puţin în cre- 
ierul omului ca și în al animalului ; sau, dacă are loc este la 
unul şi la altul de aceeaşi natură. Deosebirea consistă în faptul 
că la om asociarea este mai variată şi împreunată cu o con- 
știință mai clară, pe când la animal ambele aceste însușiri ale 
asocierii sunt într'un grad mai redus. 

Deosebirea între om și animal, în ce priveste mecanismul 
activităţii sale voluntare, nu este dar de natură ci numai de 
grad. Acelaș mecanism sufletesc stă la dispoziţia omului cum 
stă și la dispoziţia animalului. Numai perfecționarea mecanis- 
mului deosebeşte pe unul de celalt. Şi aci sar mai putea încă 
adăoga. nu fiindcă unul este om și altul animal: căci între 
oameni sunt așa de mari deosebiri, că unii dintre ei se aseamănă 
în ce privește mecanismul lor voluntar, mai mult cu animalele, 
decât cu restul semenilor lor. 

Ne rămâne acum să studiem procesul psihologic prin care 
se produce perfecţionarea mecanismului voluntar; perfecţionare 
pe care o doresc așa de mult pedagogii și moralistii. 


CAPITOLUL III. 


I. —— Noțiunea de pute:e în ştiinţa exactă. Energie şi putere. 
||. — Formarea libagiului la copil. Rolul imaginilor de arti- 
culațiune. 


III. Perfecţionarea limbagiului. Deosebirea intre om şi animal. 
Deosebirea intre limbagiu omului sălbatec și al omului cult. Puterea 
limbagiului. 

IV. -— Mecanismul actelor sufletești in genere. Formarea 
imaginilor vizuale. auditive, gustative, etc. 


V. [Imagina personalităţii în actele voluntare complicate. 
Adevărata natu:ă a acestei imagini. ..Conştiinţa de sine” din vechia 
psihologie. 

VI. — Diferenţele de caracter la oameni. Omul fără caracter. 
Falsitatea zicătoarei: tu poţi, când voeşti. Omul de caracter. In ce 
consistă caracterul. "Clasificarea caracterelor după interesele practice 
ale vieţii. Experienţa din ca:e putem cunoaște caracterul copiilor și 
ai oamenilor maturi. 


I. — In paginile precedente ale scrierii noastre, am insistat 
în diferite rânduri asupra înțelesului pe care știința exactă 
îl dă noţiunii de putere. Am arătat că în natura fizică puterea 
ne este cunoscută prin legile constante ale succesiunii fenome- 
nelor. Puterea gravitaţiunii, puterea electricităţii, puterea abu- 
rului, etc., nu sunt altceva, decât raporturile constante cari se 
stabilesc între fenomenele naturii, în marginile unor anumite 
condițiuni. In dosul acestor raporturi constante nu se ascunde 
nici o fiinţă, sau agent, cari să pună fenomenele în mișcare. Ra- 
porturile subsistă prin ele însăşi, fără ca să fie nevoie la înțe- 
legerea lor, de existența agenţilor ascunși. Puterile sunt cu- 

prinse în legile cauzale ale fenomenelor naturii; sunt însăşi le- 
gile fenomenelor. Toate legile cauzale ale fenomenelor însă, 
după ştiinţa exactă, se subsumează legii de conservaţiune a 
energiei totale. De aci două consecințe mai importante pentru 
înțelesul noţiunii de putere. Intâia consecinţă este că „puterea” 
are în înţelesul său științific acelaș conţinut ca și cuvântul 
„energie”. De fapt în cărţile de ştiinţă exactă, unde studiul na- 
turii se face fără nici o preocupare de utilitatea ce poate trage 
omul din cunoașterea fenomenelor naturii, noţiunea puterii 
este cu desăvârşire înlocuită de aceea mai generică a energiei. 
Cu deosebire amestecul cu tendinţele antropomorfice, de care 
s'a făcut vinovată noţiunea puterii în trecutul său stiinţific, face 
pe mulți să prefere noţiunea energiei. Cărţile de matematică, 
mecanică și fizică, aproape că nu mai cunosc cuvântul de pu- 
tere ; toate îl înlocuesc prin cuvântul energie, pe care îl socotesc 
ca mai precis și deci mai ştiinţific. 

Dar această înlocuire se face pe nedrept, după părerea 
ncastră. Un cuvânt, niciodată nu ajunge să se identifice complet 
cu înţelesul unui alt cuvânt, totdeauna rămân câteva note care 
îi sunt speciale lui în deosebire de un altul. Omul de știință 
trebuie să profite de aceste note diferențiale, pentru a-şi fixa 
mai bine gândirea și pentru a feri, în acelaș timp, cuvântul cel 
nou de amestecul elementelor străine, cu care se găsește asociat 
cuvântul cel vechi. In cazul nostru, mai ales. Cuvântul de „ener- 
gie” nu poate primi toate notele conţinute în cuvântul de „pu- 
tere”. Cuvântul de energie corespunde la cunoștința cea mai 
abstractă și totdeodată cea mai exactă pe care o avem noi 
despre fenomenele naturii ; el este sinteza unui raport de can- 
titate ; pe când cuvântul de putere, fiind de origină mai veche, 
își păstrează un înţeles mai puțin exact, dar de mult folos pen- 
tru noi în alte privinţe. In noţiunea de energie se cuprind fără 
deosebire toate legile cauzale ale fenomenelor; fie că aceste 
fenomene au sau nu importanţă pentru noi oamenii. Lanţul ca- 
uzal al fenomenelor este lanţul transformărilor energiei. ori 
din ce perspectivă ar fi considerat; el planează deasupra ori- 
cărei consideraţiuni de utilitate omenească. Noţiunea puterii nu 
se ridică aşa de sus. Pe ea o aplicăm la înlănţuirea cauzală a 
fencmanelor dinvrejurul nostru, sau a fenomenelor cari au un 
raport cu noi. Puterile naturii sunt fenomenele naturii în suc- 

cesiunea ce ne interesează pe noi oamenii, din punct de vedere 
mai mult practic decât teoretic ; sunt fenomenele pe care le 
putem utiliza în industrie, și în activitatea noastră socială. 
Energia naturii, în deosebire de puterile naturii, rămâne ca un 
termen ştiinţific pur, din înţelesul căruia s'a scos orișice preocu- 
paţiune practică. De altfel chiar modalitatea întrebuințării ce- 
lor două cuvinte, unul „energia” la singular, și altul „puterile” 
la plural, indică îndeajuns distineţiunea făcută mai sus. Plu- 
ralul „puterilor” nu corespunde nici unei realităţi în natură. 
Cauzalitatea fenomenelor este una și aceiaș peste tot; este o 
singură putere, sau o singură înlănțuire de fenomene, cum 
este o singură energie. Dacă totuși ne-am deprins să vorbim de 
puterile naturii, aceasta a venit pe urma trebuințelor noastre 
practice; noi am împărțit lanțul de succesiune al fenomenelor 
naturii pentru a ne regăsi mai uşor în mijlocul lui și pentru a 
putea să-l adaptăm mai uşor la trebuințele noastre. 

Din aceste motive noi credem că nu este îndreptățită în- 
locuirea peste tot a cuvântului „putere” prin cuvântul ..ener- 
gie”. Sunt cazuri în care ambele cuvinte își au un înteles de- 
osebit, şi care este bine să fie păstrat. Aceste cazuri sunt cu 
deosebire importante în lumea fenomenelor sufleteşti. unde pre- 
ocupaţiunile de „utilitate? sunt încă și mai covârsitoare ca în 
lumea fizică. O scriere, bunăoară, care să poarte titlul de „ener- 
gie psihică”, ar fi pentru timpul nostru extrem de pretențioasă, 
căci ea ar presupune că știința fenomenelor sufletești este 
ajunsă la acelaş nivel de exactitate și abstracțiune ca și știința 
fenomenelor naturii externe; aceea ce este departe de a fi 
adevărat. 

Aceasta a fost prima consecință care decurge din subsu- 
marea noţiunei de putere la legea de conservaţiune a energiei 
din natură. A doua consecință este, că puterea, ca şi energia, 
nu se creiază ci numai se transformă. 

In cercul activității industriale această consecinţă este de 
mult acreditată. Cât de surprinzătoare ar fi o modificare adusă 
în succesiunea fenomenelor din natură; cât sar economisi 
munca omenească în urma, acestei modificări de creare, nu vine 
mai niciodată vorba. Industriașul știe că rolul lui este să tran- 
sforme puterile, iar nu să le creieze. In activitatea socială, și în 
genere în activitatea unde intervin „puterile” sufletești, lucru- 

rile însă se schimbă. Aci vine chiar prea adeseori vorba de cre 
aţiune... După pilda divinului creator, omul pare că și-a re- 
zervat şi dânsul darul de a crea. In artă și în morală, cu deose- 
bire, darul acesta intervine la tot momentul. Puterea sufletească 
este comparată de mulți ca o putere ce isvorăşte din nimic. 
Cine are o asemenea putere are, bine înțeles după credința pu- 
blicului, şi darul de a crea. 

In înțelesul științific al cuvântului însă, puterea sufle- 
tească este tot așa de puţin isvorită din nimic, cum este și pu- 
terea fizică; una și alta sunt momentele determinismului uni- 
versal. Puterea sufletească în orișice ordine de fenomene sufle- 
teşti sar manifesta, întrucât este legată de funcționarea siste- 
mului nervos, este strict determinată de unitatea totală a feno- 
menelor în mijlocul căreia ea se arată ; ea este denumirea unui 
moment din desfășurarea acestei totalități. Din nimic nu se 
creiază nimic ; orişice putere este rezultatul transformării altor 
puteri anterioare, atât în lumea fizică, cât și în lumea sufle- 
tească ; aceasta este consecinţa care decurge din legea conser- 
vaţiunii energiei totale și pe care trebuie să o acceptăm, întru- 
cât voim să ne menţinem în domeniul științei. Fisiologii și psi- 
hologii mai noi au admis, dealminteri, cu toți această con- 
secință. 


Oficiul centrelor nervoase nu este de a produce puteri, 
ci de a varia punctul de aplicaţiune utilă al acestora, 


zice Jules Soury, rezumând cunoştinţele positive asupra siste- 
mului nervos central!). 

II. — Puterea sufletească a caracterului, întrucât este le- 
gată de funcțiunile sistemului nervos, nu poate face excepţie 
dela înţelesul ştiinţific pe care îl are cuvântul „putere”; ea va 
însemna dar atunci numai transformarea specială, pe care, în 
anumite condițiuni, o suferă puterile existente în sufletul unei 
individualităţi omenești, și nici de cum o creațiune „ex nihilo”. 
Formarea caracterului de asemenea coencide cu stabilirea ace- 
stor condițiuni de transformare, și nimic mai mult. 


1) Jules Soury, Le systeme nerveux central, t. IE, p. 1298. 

Dar să nu anticipăm asupra concluziunilor şi să reluăm 
firul discuţiunei din capitolul precedent. 

Am văzut că mecanismul actului voluntar are aceiaşi dis- 
poziţiune în sufletul omului ca și în sufletul animalului. Excita- 
țiunea externă, sau reprezentarea actului ce este să se realizeze, 
trebuie pentru a ajunge la această realizare, să se asocieze cu o 
imagină rezultată din impresiunile lăsate de un act anterior 
săvârşit de om sau de animal, act asemănător cu acela ce este 
să se realizeze. Dacă din conștiința omului sau a animalului 
lipseşte aceasta de a doua imagină, atunci nici actul voluntar 
nu se poate realiza, ci în cazul cel mai bun se va produce la 
întâmplare, adică involuntar. Voința propriu zisă nu se poate 
exercita decât prin mijlocirea dispoziţiunilor lăsate în suflet 
de către mișcările săvârșite mai înainte de comp. Prin memo- 
rarea mişcărilor trecute se dă putinţa anticipării actelor 
viitoare. 

Acest adevăr se poate ilustra foarte bine prin exemplul, pe 
care ni-l oferă copilul în dobândirea limbagiului. Copilul este, 
în ceeace priveşte voința, foarte apropiat de animal, iar lim- 
kagiul său este un mod de expresiune voluntară. Prin urmare 
avem tocmai cazul care ne trebuie: formarea actelor de voinţă 
într'un suflet asemănat atât omului raţional, cât și animalului. 
Cum dobândeşte copilul limbagiul? După cea mai bună expli- 
care ştiinţifică în modul următor. Copilul produce la început în 
mod reflex diferite articulaţiuni, pe cari apoi odată ce le pro- 
duce, creerul său le înregistrează, ca pe toate celelalte impre- 
siuni periferice. Din aceste impresiuni înregistrate, unele amin- 
tesc prin întâmplare articulaţiunile vocalelor şi consunelor co- 
recte, cari sunt întrebuințate în vorbire, altele însă nu; si acestea 
din urmă sunt probabil cele mai numeroase. Deodată cu această 
înregistrare a impresiunilor lăsate de articulaţiunile produse la 
intâmplare, intervine și influenţa persoanelor din jurul copilului. 
Aceste persoane pronunță sunete și cuvinte, cari transmise prin 
auz joacă în mintea copilului rolul de reprezentări, excitaţiuni. 
Pe aceste sunete și cuvinte copilul tinde să le repete, dar el nu 
poate direct să le asocieze mușchilor săi de articulaţiune şi prin 
urmare să le vorbească ci trebue mai înainte să le asocieze cu 
impresiunile înregistrate dela articulaţiunile sale anterioare. 
Intre aceste impresiuni înregistrate sunt multe, cari n'au nici 

o asemănare cu cuvintele pronunţate de persoanele din jurul 
său; de acestea el nu va avea nevoie; dar sunt câteva cariauo 
asemănare : pe acestea le rechiamă în memorie şi prin mijloci- 
rea lor execută pronunţarea. Astfel se înfiripează primele su- 
nete mai mult sau mai puțin corecte în vorbirea copilului. 
Aceste sunete articulate trimet însă și ele impresiuni la cre- 
jerul copilului nostru, care impresiuni fiind înregistrate stau la 
dispoziţia lui ca imagini kinestetice. Când persoanele dim- 
prejur vor pronunța din nou sunete sau cuvinte asupra cărora 
el s'a încercat odată, acestea vor găsi o cale mai lesnicioasă 
pentru a se repeta. Copilul se corectează treptat, fiindcă el 
dela fiecare articulațiune ce face înregistrează și o imagină de 
mișcare, care apoi se împreună cu imagina ce vine dela cuvântul 
pronunțat de persoanele dinprejur; din această împreunare re- 
zultă o adaptare din ce în ce mai perfectă între sunetul-excita- 
țţiune și imagina de mișcare înregistrată, din care adaptare re- 
zultă apoi o pronunțare mai corectă și mai lesnicioasă. Sunetele 
grele, adică sunetele pe care copilul nu le poate articula dela 
sine in mod reflex, sunt acele pe cari el le și pronunţă mai târ- 
ziu, ori cât de des ar avea de altmintreli ocaziunea să le audă 
pronunțate de către acei dinprejur. Acei dinprejur nu-l pot 
ajuta la vorbire decât cu sunetele-excitaţiune, cari singure nu 
sunt suficiente : trebuie ca și el copilul să vină în ajutorul vor- 
birii sale cu imaginile de miscare provenite din articulațiunile 
reflexe, pentru ca din asociarea acestor două feluri de acte sufle- 
teşti să se alcătuiască vorbirea. 

Intocmai ca actul vorbirei este și actul voluntar în genere. 
Este acelaş mecanism la unul ca și la altul, 


III. — Explicarea formării limbagiului la copil ne dă nu 
numai o bună ilustrare pentru înțelegerea mecanismului volun- 
tar în genere, dar ne dă și o bună introducere pentru înțele- 
gerea diferitelor grade de perfecţiune prin care trece mecanic 
mul voluntar în seria zoologică. Voința omului este așa de 
perfectă față de voinţa animalului ; şi voința unor oameni este 
așa de perfectă față de a altora ! In ce stă diferența între ele ! 
In ce stă însă diferenţa între limbagiul omului și limbagiul ani- 
malului; între limbagiul unor oameni și limbagiul altora? 

Pentru limbagiu este uşor de răspuns. Omul, are cu mult 

mai desvoltată memoria imaginilor provenite din articulaţiunile 
executate; are însăși organele de articulațiune cu mult mai dife- 
rențiate ca animalul. Articulaţiunile animalului sunt puţin va- 
riate și impresiunile provenite dela aceste articulaţiuni, puţin 
variate şi ele, găsesc în creieri centri nedesvoltați suficient pen- 
tru a le păstra şi readuce la lumina conștiinței. Animalul este 
astfel lipsit de putinţa de a se corecta treptat, cum face copilul; 
el ajunge foarte repede la fixarea unor anumite imagini de 
mișcare, care, asociindu-se în mod mecanic cu sunetele de ex- 
citaţiune, produc manifestări uniforme de expresiune. Anima- 
lele cele mai inteligente chiar, şi în urma unei îndelungate dre- 
suri, d'abia dacă ajung să-și varieze puţin modalitatea acestor 
manifestări. Omul în deosebire de animal se bucură de o mai 
bogată şi o mai variată comoară de imagini dobândite după 
urma articulaţiunilor executate. Deosebirea dintre omul cult şi 
sălbatec este apoi cam tot așa de mare, ca dintre sălbatec și 
animal. Omul cult dispune de imagini de articulaţiune cu mult 
mai numeroase și mai variate; el se observă cum vorbește și se 
corectează continuu, și prin aceasta limbagiul său se diferen- 
țiază, Invăţătura unei limbi străine mai ales, este pentru omul 
cult, ocazia cea mai fericită pentru a se observa şi a se corcc... 
Prin învăţarea unei limbi străine se îmbogățește gama articu- 
laţiunilor şi în acelaș timp să deşteaptă atenţiunea pentru nu- 
anţele proprii din pronunţarea limbei materne. Sălbaticul trece 
cu uşurinţă asupra nuanţelor de articulaţiune, fiindcă el este 
puţin obişnuit să se observe ; de aceea și limbagiul său este 
supus unor transformări repezi. In 20—25 ani el se schimbă 
întru atât, încât dacă sălbaticul lipsește un interval aşa de 
mare din mijlocul semenilor săi, când revine nici nu poate să se 
mai înțeleagă cu aceştia. Limbagiul omului cult se transforma 
şi el, dar în altă direcţie. El îşi îmbogățește vocabularul, îşi ne- 
tezeşte forma, şi se diferenţiază pentru a se adapta mai bine 
gândirei. Omul cult are conștiința clarităţii și frumuseței lim- 
bagiului ce întrebuinţează, şi tinde să şi satisfacă acestei con- 
științe, Din această tendinţă rezultă ceva caracteristic. Omul 
cult cu cât satisface mai bine tendința de a vorbi clar și frumos, 
cu atât se diferenţiază în vorbirea sa de alţii : devine mai per- 
sonal. Vorbirea sălbatecului am văzut că se transformă prin în- 
grămădirea defectelor de pronunțare ; vorbirea omului cult se 

transtormă și ea, dar din o cauză opusă. Cu cât este cineva 
mai cult, cu atât vorbirea sa, departe de a se asemăna aceleia 
pe care o are toată lumea, dobândește o personalitate. Această 
personalitate nu s'ar explica, dacă excitaţiunea auzului ar juca 
primul rol, căci atunci ar trebui dinpotrivă, ca vorbirea, cu cât 
cultura creşte, cu atât să devină mai impersonală ; personali- 
tatea aceasta se explică din influenţa pe care o au imaginele de 
mișcare. Aceste imagini sunt isvorite din tot ce are fiecare mai 
personal, din funcționarea organelor proprii de mişcare ; influ- 
ența lor, și această influenţă crește cu cât exercitarea organe- 
lor vocale este mai variată, explică formarea personalităţii pe 
care o câştigă vorbirea fiecăruia. 

Varietatea și numărul imaginilor de mişcare explică dar 
diferenţa pe care o găsim între limbagiul omului şi al animalu- 
lui, şi între limbagiul unor oameni și al altora. Impresiile au- 
zului, adică sunetele care se aud și cari s'ar putea imita, for- 
mează un domeniu comun tuturor. Este probabil că şi unele 
animale au simţul auzului atât de desvoltat în cât să poată 
prinde, ca sunet, vorbirea omenească; de ce nu repetă aceste 
animale în mod automat cuvintele auzite? Fiindcă impresiile 
auzului nu sunt suficiente pentru a pune în mişcare organele 
articulatoare; se mai cere şi contribuția imaginilor dobândite 
din propria experienţă a fiecăruia, şi această experiență lipsește 
cu desăvârșire animalului. Dacă lăsăm la o parte comparaţia cu 
animalul, pe care o dam aci numai ca o ipoteză științifică (cerce- 
tările în această materie sunt puțin numeroase), și ne mărginim 
la comparaţia dintre oameni, rolul imaginilor de mișcare este 
aproape exclusiv. Impresiile-excitaţiune stau aproape identice 
la dispoziția fiecăruia, sub forma grafică, mai ales, de când im- 
primatele s'au răspândit aşa de mult, şi cu toate acestea lim- 
bagiul vorbit este altul dela om la om. Diferenţa nu provine 
din felul cum se aude sau se citește cuvântul, ci din felul cum 
se găsește memorat cuvântul articulat din experienţa trecută. 
„Tramvai” citește şi omul incult, întocmai ca și cel cult, dacă 
el pronunţă totuși „traivan” în loc de „tramvai”, de vină nu este 
imagina vizuală, ci imagina cuvântului cunoscut de el „trai”, 
care în momentul pronunțării se impune atenţiunei și se aso- 
ciază cu imagina vizuală, ca apoi împreunate să ajungă la arti- 
culațiunea „traivan”. Aşa cu toate celelalte diferenţe personale 

dela om la om. Excitaţiile propriu zis obiective, adică venite 
prin simțurile externe joacă un rol secundar; diferenţele provin 
din felurita influență a dispozițiunilor interne lăsate de expe- 
riența trecută a fiecăruia. 

Tot în această ordine de idei, ne putem explica şi aceea ce 
unii numesc „puterea”' limbagiului. Puterea aceasta nu stă 
câtuși de puțin în intensitatea sunetelor-excitaţiune, sau în in- 
tensitatea tonului cu care se emit sunetele. Loquacitatea nici ea 
nu este însăși puterea limbagiului. Vorbește cu „putere” și 
acela care păstrează tonul calm şi acela care întrebuinţează cu- 
vinte puține. Puterea limbagiului stă în perfecțiunea acordului 
dintre inteligență și mijloacele de exprimare ale vorbitorului; 
în participarea personalităţii acestuia. Un limbagiu puternic nu 
ne sperie, şi nu ne oboseşte, ci ne pătrunde și sguduie ; el are 
de scop să ne facă să participăm pentru o clipă la miscările, su- 
fletești a celui ce vorbeşte, ca prin mijlocirea acestei partici- 
pări să ajungem: a primi toată influenţa vorbirei. De aceea nu 
ne vorbesc puternic decât aceia cari ne cunosc, aceia cu cari 
ne asemănăm prin urmele lăsate de experiența trecută. Un 
străin de sufletul nostru ne poate vorbi „tare”, dar niciodată 

„puternic. 





IV. — Exemplul, cum se formează și se diferenţiază lim- 
bagiul, este de altfel o ilustraţiune, nu numai pentru mecanis- 
mul actului voluntar propriu zis, ci și pentru mecanismul tutu- 
ror actelor noastre sufleteşti. Elementele kinestetice, sau de 
mișcare, însoțesc toate stările noastre sufletești. Intuiţiile pro- 
venite dela simţurile externe însăși, și pe care noi le-am pus 
până aci într'un fel de opoziţie cu imaginile de mişcare, nu sunt 
nici ele constituite în afară de orişice participare a elementelor 
kinestetice. Orișice fel de intuiţie se fixează în sufletul nostru 
prin mijlocirea acestor din urmă elemente. Intuiţiile vizuale, 
auditive, gustative, olfactive, tactile mai ales, toate sunt con- 
stituite prin cooperarea şi a elementelor de mișcare. O intui- 
ție vizuală pură, adică o intuiție datorită numai proceselor 
ce au loc pe retina ochiului, nu sar putea impune sufletului 
întrucât ea nu este însoțită de atenţiune; și atenţiunea, la rån- 
dul său, nu se produce decât prin mijlocirea mișcărilor ce au 
loc în muşchii de acomodaţiune și de fixare a ochilor. De ase- 


2r2 











PUTEREA SUFLETEASCĂ 





menea şi intuiţiile auditive, gustative, olfactive, etc., toate aceste 
intuiții se constituesc prin asociarea dintre elementele sensa- 
ţionale pure şi elementele de mişcare. Elementele sensaţionale 
pure dau calitatea intuiţiilor, adică, acel ce ireductibil din con- 
ştiinţă, pe care îl proiectăm în afară și îl considerăm ca fiind 
calitatea obiectelor externe; iar elementele de mișcare dau in- 
tuiţiilor putinţa lor de consolidare, şi, mai ales mijlocul ca a- 
cestea să pătrundă și să se menţină în cercul luminos al con- 
științei ; cu toate că elementele de mișcare însăși rămân, de re- 
gulă, inconștiente. Lipsite de elementele de miscare, intuiţiile 
ar fi lipsite de atențiune; ar fi pentru suflet fără interes, și 
atunci curând sar pierde şi din conştiinţă. Un simţ este un 
isvor cu atât mai bogat în intuiţii pentru conștiință cu cât el 
procură dinpreună cu elementele pur sensaţionale şi elemente 
de mișcare. Elementele de mișcare au, cu un cuvânt, rolul pe 
care l-am văzut că îl au și în mecanismul limbagiului ; ele selec- 
tează şi îndrumează activitatea sutletului. Din acest punct de 
vedere se poate foarte bine zice, că orice act de conştiinţă este, 
în acelaş timp, şi un act de voinţă, întrucât prin voinţă se în- 
ţelege cooperarea elementelor de mişcare. 


V. — Mecanismul actului simplu de voinţă, odată cuno- 
scut, este uşor în urmă a pătrunde cu înţelegerea și actele su- 
fletesti mai complicate cari se pun în legătură cu caracterul și 
personalitatea unui individ. Nu avem nevoie să alergăm la ipo- 
teza libertăţii, căci toate actele acestea se desfăşură după legile 
pe cari le indică mecanismul elementar. Ne găsim înaintea unor 
fenomene, cari devin din ce în ce mai complexe, dar care, tot 
timpul, îşi păstrează înrudirea dintre ele. 

In fenomenele complexe de voinţă, adică în acele cari sunt 
puse în raport cu existenţa caracterului, intervine ca un factor 
important, imagina persoanei aceluia care făptuește actul. In 
mecanismul actului elementar nu se întâlnește această imagină, 
sau dacă se întâlneşte, ea este, fără să fie necesară, accidental 
introdusă. Bunăoară în actul de a ridica braţul pentru a lua un 
obiect din cuerul ce stă în faţa mea, absolut necesară este ima- 
gina mişcării brațului, pe când imagina persoanei mele totale nu 
este necesară; ea poate lipsi, sau poate fi prezentă fără ca actul 
însăși să se modifice în ceva. Actul de a ridica braţul, negre- 
Ie pd: 


=k. 


Puterea sufletească. 


e 


C. RĂDULESCU-MOTRU 





şit, nu este un act elementar, el cuprinde într'insul multe alte 
acte mai elementare; dar, deşi nu este un act elementar, el to- 
tuşi nu are nevoie pentru executarea sa de imagina: persoanei 
întregi; el este elementar faţă de alte acte în care această din 
urmă imagină este necesară. Tot ca actul de a ridica braţul sunt 
o mulţime de alte acte de voinţă. O mare parte din activitatea 
omului să execută prin mijlocirea imaginilor primite dela miş- 
cările locale ale corpului, fără ca să participe la acestea cu ceva 
conștiința personalităţii întregi. In actele cele mai complexe 
insă, şi mai ales în actele complexe care nu s'au repetat prea 
des, imagina persoanei intervine totdeauna. Bunăoară, voesce 
să urc o scară înaltă de 10 metri; aci imagina persoanei'mi 
se impune. Din experienţa urcărei altor scări în trecut, mi-au 
rămas în memorie impresiunile primite dela mişcările făcute de 
corpul meu în total; dela înclinaţiunea necesară pentru a-mi 
păstra echilibru ; dela corelaţiunea dintre ridicarea piciorului 
şi a braţului la urcuş ; mi-au rămas impresiunile referitoare la 
scară însăși, prin care mi-am aat atunci seamă, dacă scara este 
solid aşezată sau nu, şi prin aceasta am pus un raport între 
scară şi persoana mea etc.; toate aceste impresiuni âveau dela 
inceput un punct de convergenţă, care nu era altul decât ima- 
gina persoanei mele însăși și pe care el i le păstrează și mai 
târziu când sunt memorate. De câte ori mă gândesc cum am ur- 
cat odată o scară este imposibil să nu mă văd şi pe mine însiui-mi 
ca o imagină totală; cu atât mai mult când este momentul să 
întreprind urcarea scărei din nou. Şi tot astfel, ca în actul ur- 
cărei scărei, se petrece în toate actele mai complexe ale vieţii. 
Omul din popor când se găsește înaintea unui fapt nou, pe care 
este să-l săvârşească, are obiceiul să-şi exprime îndoiala prin 
următoarele cuvinte foarte caracteristice: „pare că nu mă văd 
cum eu aş putea face așa ceva”, adică, nu se vede pe el, ca 
imagina, cum sar putea asocia la imagina actului ce este să 
fie săvârșit. Experiența trecută nu-i înlesneşte asociarea, de 
care el are indispensabila nevoie. pentru a săvârșşi actul. Şi câte 
acte, în adevăr, nu rămân nesăvârşite fiindcă acel ce este să le 
săvârşească nu se vede pe sine împreunat cu actul. Aşa pu- 
mita „îndărătnicie” a omului incult. nu-si are obârşia decât în 
această greutate de a se vedea în altă imagină decât în aceea 
obișnuită lui. „Fac asa cum am apucat”. şi „cum am pomenit”, 

fiindcă în faptele, cum am apucat, cum am pomenit, imagina 
obişnuită pe care o am despre persoana mea cadrează foarte 
bine, pe când în faptele noi trebuie să mă văd altfel, 

E.xpresiunea „să mă văd” nu trebuie însă să ne inducă 
în eroare. Nu este vorba aci numai de imagina vizuală a per- 
soanei, acea care ocupă de altfel mai totdeauna primul plan al 
conștiinței, ci de imagina formată din impresiunile lăsate de 
mișcările şi actele persoanei, adică de imagina kinestetică, re- 
zultată din fapte. Imagina vizuală se poate adăoga şi dânsa, şi 
când se adaogă este şi de ajutor, dar actul propriu zis voluntar 
nu se face prin mijlocirea ei; pentru actul voluntar este abso- 
lută nevoie de cealaltă imagină, de imagina rezultată din ex- 
periența faptelor. Această din urmă imagină nu ocupă primul 
plan al conștiinței, ba uneori ea este cu totul inconștientă, cu 
toate acestea ea este totul; ea determină exclusiv actele com- 
plicate ale voinţei. Eroarea principală a psihologiei vechi, și 
după ea a filosofiei şi moralei, era tocmai, că ea nu da rolul 
cuvenit acestei din urmă imagini, ci se mărginea la rolul imagi- 
nilor superficiale acelea care ocupă de regulă primul plan al 
conșțiinţei, dar care nu sunt rezultate din experienţa faptelor 
însăși. Astfel vedem că psihologia veche vorbește foarte adeseu 
de „conștiința de sine”, ca de un factor determinant al voinţei, 
şi cu toate acestea ea nu ajunge iu o explicare satisfăcătoare 
a actului de voinţă ; totdeauna ea este nevoită să constate că 
între „conștiința de sine” și actul săvârşit există nepotrivire. 
„Conştiinţa de sine” este într'un fel, şi natura actului săvârșit 
în altfel ; „conștiința de sine” este în acord cu regulile moralei 
si actul însăși în desacord : 


Video meliora proboque deteriora sequor. 


In asemenea condițiuni refugiul vechii psihologii era na- 
tural să fie la ipoteza libertăţii. 

Această nepotrivire dispare însă, din momentul ce prin 
„conştiinţa de sine” nu se mai înţeleg lucrurile închipuite des- 
pre sine, acelea ce se pot citi prin cărţi, sau suggera de către 
morala curentă, ci lucrurile cu adevărat trăite, imaginile lăsate 
de faptele din trecut. Lucrurile închipuite se împrumută uşor 
din viaţa și gândirea altora; pe când lucrurile trăite, sunt pro- 

prietatea exclusivă a fiecăruia, ele constituesc fondul individu- 
alității noastre. Numai imagina produsă de faptele trăite deter- 
mină voinţa. Nepotrivirea nu era aşa dar „intre conştiinţa de 
sine” şi act, ci între o parte, și cea mai secundară parte, a con- 
științei de sine și act. Dacă psihologia veche ar fi cunoscut 
întreaga „conștiință de sine”, atunci ar fi recunoscut că nu este 
nici o nepotrivire între diferitele momente ale actului de vo- 
ință. Actul ce este să fie săvârşit decurge în mod natural din 
motivele care se găsesc în acord cu dispozițiunile păstrate din 
vechia experienţă a faptelor. Personalitatea reală nu face nici 
un salt în desvoltarea sa ; ea se desvoltă în chip liniştit şi or- 
donat, oricâte turburări și revoluţiuni s'ar petrece în sfera 
ideală a conștiinței acestei personalităţi. 


VI. — Acum suntem în măsură să cunoaștem procesul ce 
se petrece în suflet la formarea caracterului, și să ne explicăm 
diferențele ce se produc între caracterele diferiților oameni. 

Imagina kinestetică a persoanei nu se formează la toţi 
indivizii într'un mod identic, întocmai cum de altfel, nu se for- 
mează identic, nici intuiţiile externe. Unii indivizi ajung să al- 
cătuiască această imagină cu multă ușurință, alţii cu foarte mare 
dificultate; unii, odată ce alcătuiesc prima imagină, devin in- 
capabili să o mai transforme, alţii, dinpotrivă, sunt incapabili 
să şi-o fixeze pentru mai mult timp, unii păstrează imagina în 
lumina conștiinței, alţii nu, etc. Toate aceste diferenţe se res- 
frâng în înfățișarea faptelor voite. și fac să se interpreteze 
diferit şi natura sufletului celui ce voește. In realitate nu este 
nici o diferenţă în natura de sine a sufletului, ci este o dife- 
rență care se poate explica din funcţionarea gradată a meca- 
nismului voinţei. 

Dacă, în adevăr, ţinem seamă de acest mecanism şi privim 
la lumea din jurul nostru, atunci complexitatea fenomenelor 
puse în legătutră cu caracterul nu ne mai sperie. In mijlocul 
lor ne regăsim cu ușurință şi uneori chiar ni se pare că această 
complexitate este ca o experienţă combinată înadins pentru a 
ne confirma teoria. 

Iată un om, pe care lumea îl numeşte fără caracter! Fap- 
tele lui sunt produse fără logică şi mai mult după capriciul de- 
terminărilor externe. Ce lipsește acestui om pentru a ajunge 

să aibă un caracter ? Opiniunea cunoscută a moraliştilor răs- 
punde : Hotărirea de a adopta şi a urma o normă de conduită, 
care să-i îndrepte faptele în spre binele tuturor. Dar dacă omul 
nostru ar suferi de o manie religioasă, care i-ar impune o anu- 
mită normă morală, ar fi el prin aceasta un om de caracter ? 
Nu, fiindcă nu-și alege el însuși norma de conduită, are să ne 
spună moralistul. Dar cine și-o alege singur, căci toate normele 
sunt impuse într'un mod sau altul ? Apoi chiar așa, omul no- 
stru se găsește în regulă ; el este uneori aşa de convins de va- 
loarea normelor morale, că ar putea să dea sfaturile cele mai 
bune în această privinţă ; şi asupra faptelor lui întrebat, el nu 
recunoaște că ar porni din lipsa de caracter. Ce lipsește omului 
nostru ? Priceperea teoretică a ce este bun şi rău, nu ; alegerea 
normei morale, iarăşi nu, căci el alege o asemenea normă şi 
crede cu toată convingerea că îi urmează acesteia. Opiniunea 
moraliştilor este greşită. Defectul omului nostru consistă în 
defectuozitatea dispozițiunilor lăsate de experienţa faptelor sale 
trecute, şi nici decum în insuficiența memoriei sau judecății 
intelectuale. Omul nostru poate fi o inteligență vie, sub punctul 
de vedere al receptivităţii, el poate şti tot ce alţii au zis și 
făcut ; dar nu poate el însuşi să înceapă nimic. Faptele sale 
trecute mau lăsat în sufletul său urme durabile, din care apoi 
să se închege o imagină vie a personalității, prin mijlocirea 
căreia să se fixeze o normă de conduită. Dispoziţiunile sufletești 
lăsate de faptele trecute sunt la el vagi și nesigure, astfel că nu 
produc o determinare puternică şi unitară în lăuntrul mecanis- 
mului voluntar, ci o determinare risipită, sau difluentă. Omul 
nostru are nenorocirea să fie unul dintre aceia, cari au însu- 
şirea, de a învăța toate, câte văzute şi auzite, şi n'au însuşirea 
tocmai să învețe din propria lor experiență. Activitatea sa vo- 
luntară se resfrânze slab în sufletul său; ea nu dă motiv la 
observarea de sine, şi la corectarea de sine. Omul nostru are 
sufletul deschis pentru fenomenele externe şi închis pentru fe- 
nomenele propriului său corp. 

Ce lipsește dar omului nostru pentru a ajunge să aibă un 
caracter ? Complectarea sufletului său în aceeace priveşte for- 
marea si păstrarea imaginelor produse de propria sa activitate. 
Câna aceste imagini sunt formate și păstrate de suflet, atunci 
ușor îi va fi lui să poată şi voi, căci în momentul determinării 

va găsi pregătită asociarea dintre dorință şi faptă. Cât timp 
însă această complectare nu există. nu există nici posibilitatea 
voinţii sigure, sau a caracterului. 


Auzim adeseori pe câte un educator îmbărbătând pe copil 
cu vorbele: tu poţi, când voești. Dacă prin acest „.voesti” se 
ințelege numai alegerea între motive, atunci îmbărbătarea edu- 
catorului este tot ce poate fi mai greșit și mai dăunător pentru 
copil. Căci copilul, în domeniul voinţii, nu poate să execute 
dezât aceea ce a învăţat; şi cum pregătirea de asociaţiuni între 
stările sufletești este faptul fundamental al învăţăturii în înțe- 
lesul cel larg al cuvântului, puterea de a voi, sau mai exact, 
realizarea unei dorinţe, trebue şi ea să fie învățată prin pregă- 
tirea de asociaţiuni. Simpla hotărire de a produce o faptă, pe 
care cineva nu a învățat-o, nu poate să aibă nici o consecinţă, 
şi toate îmbărbătările date copilului sunt dăunătoare, fiindcă 
îndreaptă munca acestuia pe un drum greşit. In loc de a fi 
exercitat şi dirijat copilul în executarea unui anumit act, sau în 
loc de a fi lăsat copilul ca să-şi găsească singur mijloacele de 
a stăpâni executarea unui act, educatorul îl ademenește să se 
mulţumească numai cu hotărirea luată, și să aştepte dela a- 
ceastă hotărire realizarea actului, deşi acest act nu a fost în- 
văţat, sau psihologicește vorbind, deși asociaţiunea dintre ho- 
tărire şi act nu a fost mai dinainte pregătită! In aceiaşi eroare 
cad și atâţia oameni cari cred în „bunele principii. Câte 
batjocuri nu s'au făcut pe socoteala „bunelor principii”, şi cu 
toate acestea părerea că bunele principii sunt suficiente pentru 
a produce un act, are trecere, atât pentru înțelegerea voinţii, 
cât și pentru educațiunea morală, în genere. În realitate bunele 
principii nu pot să ducă la realizarea unui act, decât întrucât 
au fost exercitate actele corespunzătoare. Drumul la iad, se ştie 
de toţi, este pavat numai cu „bune principii“ !). 


Iată de altă parte, un om pe care lumea îl califică unanim 
cu epitetul de om de caracter. Cari sunt însuşirile, după urma 
cărora merită acest epitet ? Una şi cea mai covârșitoare dintre 
toate: omul nostru a ştiut să înveţe din experienţa actelor sale 
trecute, şi are pregătită în sufletul său asociarea între această 
experienţă şi actele sale viitoare. La dânsul imagina persoanei, 
ca ființa activă, nu este risipită, sau difluentă, ca la omul fără 
caracter, ci este precisă și gata să determine voinţa într'o anu- 


1) E. Meumann, Intelligenz: und Wille (Leipzig 1905), pag. 217—218- 

mită .direcţiune. Bunele principii, unitatea normelor de morală, 
armonia motivelor, și alte multe însuşiri de asemenea natură, 
sunt pentru activitatea lui de o importanță secundară. Unitatea 
şi armonia ideilor nu dau unitatea şi armonia faptelor sale, ci 
aceste determinări rezultă din desvoltarea pe care a câștigat-o 
in' sufletul său :dispozițiunile rămase dela actele săvârşite în 
trecut. Aceste acte, pe măsură ce au fost săvârşite, s'au resfrânt 
în conștiința omului nostru, ele au provocat observarea de sine 
şi corectarea continuă. Omul nostru nu numai că ştie în fiecare 
moment ce vrea, — că ar fi ştiind, se crede în stare şi cel fără 
caracter, — dar și poate în fiecare moment aceea ce vrea. Un 
proverb chinezesc zice: oamenii mari voiesc; ceilalți voiesc 
numai să voiască. Aceștia din urmă sunt acei neajutaţi de ex- 
periența trecutului. 

w Caracterul constă în fericita organizare a memoriei fapte- 
lor trecute. Omul nostru de caracter a câștigat din exerci- 
tarea sa”ca persoană activă o memorie bogată a mişcărilor ; 
şi: grație acesteia este stăpân pe activitatea sa viitoare. In 
această privință, el se aseamănă. psihologicește vorbind, cu toţi 
aceia, cari şi-au câștigat prin exerciţiu o bună memorie a mișcă- 
rilor. El este din categoria oamenilor cari au profitat dintr'un 
exercițiu repetat, cu deosebire numai că exerciţiul la care s'a 
dedat el cuprinde activitatea corpului întreg, pe când exerci- 
țiul altora cuprinde numai o parte, sau o funcțiune a corpului. 
1» Intre omul de caracter și omul fără caracter se înşiră ne- 
număratele forme nedefinite precis, exemplarele oamenilor de 
toate zilele. Aceștia sunt clasificați de opiniunea publică după 
jocul intereselor ei momentane. Interesul care ocupă primul 
plan al conştiinţei publice constitue și criteriul de clasificare. 
Este, bunăoară. un interes religios care ocupă primul plan, 
atunci oamenii cari satisfac acestui interes sunt numiţi oameni 
de caracter, cu toate că aceeaşi oameni sunt nişte răi în tot ce 
privește interesele celelalte sociale. Este însă interesul politic 
acela care ocupă primul plan. atunci acesta dă tonul. Oamenii. 
cart urmează statornic un drapel politic în tot cursul vieții lor. 
sunt oameni de caracter, pot fi ei de altmintreli fără religiune 
si fără sentimentul datoriei în tot ce priveşte familia sau pro- 
fesiunea. Dinpotrivă, este interesul profesional acela care ocupă 
primul plan'al conștiinței publice, cum pare a fi în multe centre 


279 





C. RĂDULESCU-MOTRU 


industriale din America, atunci după el se împarte și meritele 
oamenilor. Acei ce sunt buni profesionişti, ca cinste şi demnitate, 
sunt oameni de caracter, cu toate că aceiași oameni în ale poli- 
ticei sunt fără statornicie şi venali. Opinia publică aşa dar nu 
se preocupă de importanţa ce au diferitele categorii de acte în 
sufletul omului, ci ea se preocupă de aceea ce satisface sau nu 
interesele sale momentane. Clasificările ei, negreșit, n'au nici 
o consecință pentru ştiinţa caracterului; dar ele au multe con- 
secințe pentru practica, vieţii. Omul cuminte n'are să contrazică 
opiniunea publică, căci atunci își creiază singur dificultăţi în 
viață, dar are să caute adevărul în altă direcțiune. 
O experienţă întreprinsă pe baza principiilor științifice 
expuse mai sus ne învață mai mult asupra adevăratelor cauze 
de diferenţiare între caracterele oamenilor, decât cele mai fru- 
moase descrieri făcute pe baza principiilor aduse de opiniunea 
curentă. Experiența aceasta o putem face în orișice loc în care 
se găsesc mai mulți oameni, și pentru ea nu avem nevoie de 
nici un instrument. Să intrăm într'o școală, căci aci sunt oa- 
MR: mai ales din categoria celor nedefiniţi cu precizie: carac- 
tere încă neformate și în curs de evoluţiune. Copiii din scoala în 
|care intrăm se diferenţiază în multe privinţe. Pedagogul care 
leste cu dânșii este gata să ne dea lămuririle ce-i cerem: un 
popil are mai multă aplicaţie la aritmetică, altul la geometrie, 
altul la istorie, altul la poezie, etc.; unul învaţă mai repede, 
altul cu încetul; unul ţine minte timp mai îndelungat, altuia 
ce-i intră pe o ureche îi iese pe cealaltă ; apoi unul are un mers 
liniştit şi sigur, altul este sburdanlic și chiar agitat, etc.; unul 
își dă silință, altul este leneș... Dar cu memoria faptelor de vo- 
int cum stau copiii noştri ? Fiindcă pedagogul de regulă n'a 
avut ocazia să-şi îndrepte atenția și în această direcţie, să în- 
cercăm noi să-l complectăm în această privinţă. In faptul de 
voință intră miscările elementare ale corpului; să începem dar 
cu acestea. Scoatem copiii din bănci și îi ducem în aerul liber 
din curte; alegem dintre obiectele care se află în materialul di- 
dactic al şcoalei un obiect de exercițiu, bunăoară, un baston 
juzitat la exerciţiile de scrimă, și facem cu el o figură încă ne- 
cunoscută copiilor; apoi obligăm pe fiecare să o repete. Copiii 
vin si o repetă, fiecare cum poate. Corectăm mişcările greşite 
ale fiecăruia şi facem din nou repetarea exerciţiului. Acum în- 

cep a se preciza diferenţierile. După câteva repetiţii, unii au 
învăţat să facă figura întocmai, alţii persistă să greșească, 
Apoi între aceştia cari greşesc ce curioase deosebiri ! Unul face 
figura de fiecare dată altfel şi totdeauna greșit ; altul prinde 
pentru moment figura întocmai cum ar trebui să fie făcută, dar 
la revetare se abate din nou dela ea ; altul alternează în chip 
neregulat mișcările exacte cu mișcările greșite ; în sfârşit altul 
apucă să facă dela început figura în mod greșit și perseve- 
rează apoi în acelaşi mod greșit tot restul timpului. Toate 
aceste deosebiri sunt indicaţiuni precise pentru activitatea vii- 
toare a copiilor noștri. Acel ce face figura în chip deosebit şi 
totdeauna greșit are în germine versalitatea caracterului; acel 
ce prinde repede mișcarea exactă, dar o uită și repede, este 
viitorul om totdeauna bine intenţionat, dar totdeauna și gata 
să se lase a fi abătut dela intenţiunile bune; acel ce alternează 
între bine şi rău, va fi omul închinat intereselor imediate; în 
stârşit acel ce perseverează în mișcarea greșită cu care începe, 
este rutinarul, îndărătnicul de mai târziu... Să supunem acum 
copiii noştri la un exercițiu mai greu. Să facem experienţă 
cu o faptă de voință complexă, în care să se găsească toate ele- 
mentele din cari se constitue mai târziu însăși caracterul lor. 
Aceste experienţe sunt mai grele, fiindcă cer un timp mai în- 
delungat, dar ele nu sunt imposibile. Sunt școli în America în 
care aceste experienţe se practică în chip obişnuit 1). Să pro- 
vocăm, fapta următoare : copiii aduși, pe rând fiecare, sunt 
puși să dea îngrijirile necesare, timp de o jumătate de oră, unui 
camarad mai mic. Fiecare îşi face la început datoria cum poate; 
noi însă suntem alături și corectăm ce este gresit. După câteva 
zile am făcut din copiii noştri niște mici pedagogi. Dar ce di- 
ferență totusi între ei: aceleași ca și între marii pedagogi! 
Unul îşi supraveghează îngrijirile şi se corectează continuu; 
altul a ajuns după câteva zile la o rutină pe care o urmează 
fără abatere; altul se arată în fiecare zi diterit după dispoziția 
momentului... O asemenea experiență nu ne mai lasă nici o în- 
dnială asupra caracterului pe care îl va avea mai târziu fiecare 





1) In scolile care an adoptat ușa numitul „„School-City-Svstem”. The 
sehool City. a new system of moral and civic training. Washington, 12 Bliss 
Building. 

copil. In zadar vor veni bunele principii și sfaturile suggerate 
de cei dinprejur; în zadar copilul nostru va învăta din carte 
cum au fost faptele eroilor şi oamenilor mari ai lumii; dacă în 
sufletul său n'au găsit răsunet apucăturile bune, nu s'a observat 
si nu s'a corectat, toate sunt de prisos. Principiile bune sunt în 
cazul său ca seminţele unor plante, pe care natura le pune în 
valdar pe aripele vântului să se împrăștie cât mai mult, căci te- 
renul sărac pe care ele cad nu le permite să încolțească. 

Asemenea experienţe ne depărtează mult de experienţele 
relatate mai înainte asupra animalelor; ele totuşi se bazează 
pe acelaş fapt fundamental: pe faptul că omul ca și animalul 
acumulează dispoziţiunile ce le lasă în sistemul său nervos 
mişcările făcute de organism şi prin mijlocul acestor dispo- 
zițiuni dă o direcţiune și un scop activității sale viitoare. Cu 
cât activitatea voluntară devine mai complexă, cu atât devin 
mai complexe şi imaginele formate din dispoziţiunile de miş- 
care. La animal, din cauza nedesvoltării centrilor nervoși, aceste 
imagini devin curând stereotipe; la om ele păstrează în toată 
viața facultatea de a se transforma şi corecta. Apoi omul în 
deosebire de anima! utilizează mai mult imagina personalităţii 
pe care animalul nu ajunge să si-o formeze de regulă niciodată. 
Prin mijlocirea acestei imagini se formează și caracterul, pe 
care de regulă iarăși îl tăgăduim animalului. 








CAPITOLUL IV. 


|. —— Greutățile ce intâmpină explicarea caracterului prin ima- 
giniie de mişcare. Nesocotirea aspiraţiunilor şi a idealului. 
H. — Idealul cin punct de vedere psihologic. Idealul și cuno- 


ştinţa ştiinţifică. Asemănările și diferentele intre aceste două. Ames- 
tecul idealului în explicarea caracterului. Dezideratele unității. a:mo- 
niei. libertăţii. tărie: caracterului. Ştiinţa nouă și desideratele idealului. 

HI. — Influenţa culturii vechi în formarea idealului. Omul de 
caracter și idealul filosofilor vechi. Idealul timpului nou. 

IV. — Știința nouă in acord cu idealul timpului nostru. Impor- 
tanta elementelor de mișcare din punctul de vedere al idealului nou. 

V. — Travestirea imaginei kinestetice în conștiința omului in- 
cult şi a cmului cult. Imagina iluziune şi imagina reală a caracterului. 
Contradicţiumle in viaţa practică. Cunoașterea caracterului la per- 
soanele străine. Cunoaşterea de sine. Educaţiunea caracterului. Me- 
todele obișnuite. Noua atitudine pedagogică pentru educaţiunea ca- 
racterului. Copilul ca fiinţă activă. Prin lucru să ajungă a şti lucra. 
Principiile după care se poate influența educațiunea caracterului. 
Metoda experimentală, 


VI. — Puterea sulletească a caracterului. Concluziuni. Privire 
retrospectivă. 


I. — Influenţa covârşitoare pe care văzurăm că o au ima- 
ginile de miscare în mecanismul actului voluntar, și prin acesta 
în formarea caracterului, a fost recunoscută de ştiinţa psiholo- 
giei cu multă greutate. Chiar astăzi sunt încă psihologi, cari cu 
toate că adoptă metodele noi de cercetare, și cu toate că potri- 
vit acestor metode sunt convinși de importanța elementelor de 
mișcare în alcătuirea stărilor sufletești, cu toate acestea în ex- 
plicarea caracterului, şi actelor de voinţă în genere, ei ezită să 
se refere la aceste elemente de mişcare. Aceste elemente, pe 
deoparte. le par insuficiente pentru a explica tot fondul carac- 
terului, iar pe de altă parte, explicarea pe care ele o dau lor 

le pare că merge alături de aceea ce sar aştepta să fie dată. 
Elementele de mişcare sunt considerate ca niște elemente prea 
prozaice și prea sărace în calităţi sufletești, pentru a putea da 
ele singure explicarea unui fapt atât de important în experiența 
de toate zilele, cum este acela al caracterului. Elementele de 
mişcare amintesc prea mult proprietăţile materiei, — mişcarea, 
este pentru mulţi o proprietate exclusivă a materiei, — pe când 
caracterul aminteşte mai mult idealul. In caracter se sinteti- 
zează dorinţele și aspiraţiunile sufletului; se concretizează nor- 
mele morale de conduită; se concentrează tot ceeace este prin 
esenţă contrar proprietăţilor materiei; cum dar sar putea ex- 
plica însușirile caracterului prin elemente care se leagă așa de 
intim cu materia ? 

Este drept că elementele de mișcare sunt încă insuficient 
cunoscute de știința psihologiei de astăzi, și din această cauză 
suferă și explicarea bazată pe ele; dar aci se mărginește toată 
critica ce li se poate aduce. Din insuficienţa cunoaşterei lor, 
singura concluziune ce se poate trage este că ştiinţa caracte- 
rului este acum pe cale de a se constitui, dar nu că este peo 
cale greșită. Cu cât se vor cunoaște mai bine aceste elemente 
de mişcare, şi în deosebire, cu cât se vor cunoaște mai bine con- 
ditiunile procesului din care rezultă imagina kinestetică a per- 
sonalității, cu atât vom avea şi o știință mai sigură despre ca- 
racter. In privința aceasta nu este nici un motiv să ne îndoim. 
Critica de a doua care se face explicărei bazate pe elementele de 
mișcare, aceea care pare în aparenţă ca fiind mai gravă, este 
în fond şi ea puțin întemeiată. Intimitatea cu proprietăţile ma- 
teriei. şi deci prozaismul și sărăcia elementelor de mişcare, sunt 
calificative cari nu ating valoarea unei explicări ştiinţifice. Ex- 
plicarea ştiinţifică are în vedere realitatea faptului, iar nu apa- 
rența sub care ne place nouă să vedem faptul. Dar şi așa fiind, 
intimitatea cu materia nu este de loc o cauză care să condamne 
elementele de mișcare la sărăcie şi prozaism, și să le excludă 
dela orişice viață comună cu faptele sufleteşti mai complicate. 
Sunt fapte sufletesti foarte complicate şi cari condiționează, 
până la un punct, existenţa caracterului. şi cari nu pot să-și 
găscască o explicare plauzibilă, decât pe baza elementelor de 
mișcare. Intre acestea sunt două mai importante: faptul aso- 
ciări: unora dintre stările conștiinței, şi faptul transmisiunii 

prin ereditate a calităţilor dela părinte la fiu. Faptul asociării 
stărilor de conştiinţă prin mijlocirea elementelor de mișcare este 
cunoscut tuturor psihologilor și este necontestat; unii chiar îl 
generalizează pentru a face dintr'însul cheia explicării aso- 
ciărilor de orișice fel. Dar mai decisiv este faptul transmisiunii 
calităţilor prin ereditate. Această transmisiune, când există, 
nu se poate explica decât prin mijlocirea dispoziţiunilor de miş- 
care, ce singure se pot continua dela părinte la fiu :). In ambele 
aceste fapte găsim elementele de mișcare ca determinante pen- 
tru tot restul proprietăţilor cu cari sunt împreunate stările su- 
fletești. Elementele de mișcare aduc, pe deoparte, în faptul aso- 
ciaţiunei, ca stări sufleteşti, diferenţiate în alte privinţe, să re- 
vină totuși la olaltă în conștiință; iar, de altă parte, aceleaşi e- 
lemente asigură ca în viaţa sufletească a copilului să revină stări 
sufleteşti asemănătoare cu acelea, ale părintelui. In amândouă 
cazurile stările sufletești mai complexe nu-şi explică existența 
lor decât prin mijlocirea elementelor de mişcare. De ce n'ar fi 
tot astfel și în explicarea caracterului ? 

Se nesocotesc dorinţele și aspiraţiunile sufletului, se neso- 
coteşte idealul ! Iată în adevăr o obiecţiune gravă, dacă ar fi 
justificată. O ştiinţă a caracterului, care să nu dea seamă, dacă 
nu chiar să și cuprindă motivele de activitate în vederea idealu- 
lui, este o știință necomplectă, în cazul cel mai bun ! 

Să ne oprim dar la această obiecţiune, şi să ne lămurim 
situaţiunea din toate punctele de vedere. Este știința ce urmă- 
rim noi, în explicarea caracterului, o ştiinţă ce se opune idealu- 
lui ? Mai înainte însă de a răspunde la această întrebare, să ve- 
dem mai de aproape, în ce raport stă idealul, ca fenomen sufle- 
tesc, cu cunoștințele ştiinţifice, cari sunt și ele, la rândul lor, 
tot fenomene sufletești. 


II. — Idealul. din punctul de vedere al psihologiei, are un 
fond comun cu cunoștințele în genere; el este, ca şi acestea din 
urmă. o reacțiune sufletească provocată de experienţă. Sufle- 





1) Importanţa elementelor de miscare ceste aceiași. oricare ar fi explica- 
rea ce vom da eredității: fie că sunt considerate calitățile co trecând dela 
pârinte la fiu. fie că sunt considerate calitățile asemănătoare ile părintelui 
şi fiului ca provenind din comunitatea lor de origină. 

tul, şi prin aceasta înțelegem funcțiunile complexe ale sistemului 
nervos, nu oglindește în mod pasiv impresiunile ce vin din 
lumea din afară ; activitatea lui nu se compune din suma exactă 
a impresiunilor primite ; ci el își are viaţa sa proprie, într'o 
mare măsură provocată, dar nu şi determinată din impresiunile 
externe. Impresiunile externe au, mai curând, rolul de a deștepta 
funcțiunile proprii ale sistemului nervos, adică ale sufletului; 
funcțiuni cari apoi se înlănțuesc şi se manifestă după legile lor 
proprii sufletești. 

Idealul, ca şi oricare concepțiune a minței omeneşti, este 
aşadar produsul elaborat din reacţiunile manifestate de suflet 
sub provocarea experienţii. Experienţa externă dă ocaziunea ; 
alcătuirea însăși vine din suflet, și se explică prin natura și le- 
gile acestuia. 

Aşezat la origine pe acelaș fond comun cu toate celelalte 
concepţiuni ale minţei, idealul se desparte însă îndată de ace- 
stea, prin scopul la care el voiește să corespundă. Concepţiunile 
cuprinse în categoria cunoştinţelor în genere, este rezultatul 
elaboraţiunei care are ca scop principal adaptarea organismului 
la mediul extern. Forma cea mai simplă a acestei elaboraţiuni 
este asociarea fără nici o alegere a reacţiunilor provenite din 
funcţionarea așa ziselor simţuri externe: auzul, vederea, tactul, 
etc. Copilul asociază diferitele acte sufleteşti, şi prin aceasta 
el îşi constitue primele sale cunoştinţe despre lume. Cu des- 
voltarea sufletului, asocierile ajung să fie mai alese, şi mai pu- 
țin sugerate de experienţă, dar totdeauna ele rămân puse în ser- 
viciul adaptării. Aşa sunt şi cunoștințele ştiinţifice în genere. 
Unele dintre aceste stabilesc asocieri intre reacțiuni sufleteşti, 
cari niciodată n'au fost date împreună; cu toate acestea, oricât 
de distanţate ar fi ele între ele aceste reacțiuni, împreunarea 
lor urmărește totdeauna acelaş scop, şi anume: să procure min- 
tei omeneşti un mijloc de a se regăsi cu ușurință în mijlocul 
lumei externe. Cunoştinţele ştiinţifice uniformizează și organi- 
zează impresiunile externe, pentru ca în urmă adaptarea indi- 
vidului la mediu să se facă mai cu ușurință. Ultimul grad de 
perfecţiune îl ating aceste cunoştinţe atunci când ele permit 
individului să prevadă fenomenele din lumea externă; atunci 
omu! poate şi anticipa asupra adaptării. 

Pentru a atinge mai cu uşurinţă acest scop. cunoştinţele 

științifice lasă la oparte multe elemente din acele cari se găsesc 
în lăuntrul reacţiunilor sufleteşti : fac abstracţiune de unele şi 
se mărginesc cu deosebire la elementele :ntuiţionale. Elementeie 
intuițţionale, mai mult decât orișicare altele, au proprietatea de a 
se acomoda cu tendința adaptării; şi aceea ce este încă şi mau 
important, ele se desprind pe fondul sufletului cu mai multă 
claritate; se memorizează cu mai multă ușurință; cu un cuvânt, 
sunt mai lesne de plămădit în aluatul elaboraţiunilor mintale, 
decât alte elemente, cum ar fi elementele afective, bunăoară. 
Din această cauză ştiinţa, aproape exclusiv, se folosește de ele- 
mente intuiţionale. , 

Idealul urmează unui alt scop. El nu tinde a fi mijlocitorul 
adaptărei individului la mediu, ci mai curând mijlocitorul unei 
zonstrângeri exercitată asupra mediului pentru a adapta pe 
acesta la firea sufletească a individului. Idealul nu se mărgi- 
neşte la elementele pur intuiţionale ale reacțiunei sufleteşti, ci el 
plămădește într'însul toate elementele sufleteşti, pe cele afec- 
tive ca şi pe cele intuiţionale. Din contopirea acestor elemente 
diferite rezultă pentru natura psihologică a idealului două conse- 
cinţe mai însemnate. Idealul este, pe de oparte, mai intim legat 
de firea omenească. a cărei reacțiune el o redă, mai integral; 
dar, pe.de altă parte, el este mai impropriu de a lumina câmpul 
experienţei externe. Cunoștinţa științifică, ajunsă la perfec- 
țiune, este capabilă să dea inteligenţii omenești o perspectivă, 
din care să se poată îmbrăţişa universul întreg, pe când idealui, 
dinvotrivă. cu cât este mai puternic, cu atât închide mai mult 
orizontul spre lumea externă. In schimb, idealul dă cunoștinței 
omeneşti motivele cele mai puternice de activitate. Cu o ima- 
gină poetică, dacă ne este permis să o întrebuințăm, s'ar putea 
zice: cunostinţa științifică aruncă asupra lumei externe raze 
reci de lumină, — lumină obiectivă, — în reflexul căreia obi- 
ectele şi fenomenele naturei apar ca de sine stătătoare, sau or- 
donate într'un lant de succesiune, ce nu ţine nici o seamă de 
existenta omului; — omul când vrea să se folosească de aceste 
obiecte şi fenomene. trebuie să se adapteze lanțului lor de suc- 
cesiune: — pe când idealul aruncă asupra aceleeaşi lumi raze 
de căldură. care căzând asupra obiectelor şi fenomenelor natu- 
rei. face pe unele mai calde, pe altele mai reci, şi pe toate 
împreună le pune în dependență de însăși locul din care por- 

nesc razele. In primul caz, la cunoștința ştiinţifică, avem pers- 
pectiva obiectivă, grija principală este îndreptată asupra obiec- 
telor ; în al doilea caz, la ideal, avem perspectiva subiectivă, 
grija principală este îndreptată asupra valoarei pe care o dăm 
noi, oamenii, obiectelor lumii. Din această diferenţă fundamen- 
tală decurg toate celelalte. 

Aceeaşi experiență stă așa dar la origina atât a cuno- 
ştinţei cât şi a idealului, dar ce transformare dela una până la 
cealaltă! In cunoștința științifică experiența este redată prin 
prisma unei conștiințe în atitudinea obiectivă, pe când în ideal, 
ea este transformată de aceiaş conștiință până a nu fi de recu- 
noscut. Intr'una, în cunoștința științifică, experienţa continuă 
să servească inteligenţei drept mijloc de control! şi verificare, 
pe când la ideai, ea este redusă în rolul de simplă cauză oca- 
zională ; idealul odată format trăieşte de sine, timp îndelungat, 
în ciuda experienţii. Din această împrejurare constatăm și 
schimbări mai numeroase în desvoltarea științei decât în des- 
voltarea idealurilor omenești. Iar în ceeace priveşte dependenţa 
dintre aceste schimbări şi cultură, constatăm că schimbările de 
ideal aduc după sine efecte mai adânci. O schimbare de ideal, 
cum a fost acea petrecută în trecerea dela cultura păgână la 
cultura creștină a adus după sine și o schimbare totală în ori- 
zontul ştiinţei. 

După constatarea acestei deosebiri dintre ideal şi cuno- 
ştința stiințifică să revenim din nou la problema caracterului 
și cu aceasta la obiecţiunea care era în discuţie. 

Fenomenele din mediul în care trăim pot așa dar trezi în 
noi două reacțiuni: o curiozitate științifică, care se împacă de 
îndată ce reuşim a întocmi concepte abstracte, în care ni se redă 
în mod clar dispoziţia și succesiunea acestor fenomene, și al 
doilea, o reacțiune mai profundă, legată de afectivitatea noa- 
stră, şi prin urmare mai personală, prin care luăm oarecum 
pozițiune față de aceste fenomene: le valorăm adică le punem 
într'o dependență de interesele noastre. Dintre aceste două re- 
acțiuni, aceea de a doua este mai primitivă, este aceea care se 
prezintă în mod natural sufletului nostru ; curiozitatea ştiinți- 
fică este un produs tardiv al desvoltării sufletești, ea începe 
cu fazele mai noi ale culturei omenirii. Reacţiunea mai profundă 
este aceea care provoacă formarea idealului. 

Manifestările sufleteşti ale semenilor noștri, cuprinse în 
categoria manifestărilor cauzate de caracter, constituesc un 
moment important al experienții noastre. Mai mult, decât 
multe alte fenomene, ele sunt capabile să trezească în noi cele 
două feluri de reacțiuni: pe aceea subiectivă, din care se for- 
mează idealul, și pe aceea obiectivă, dezinteresată, din care se 
alcătuesc cunoștințele științifice. Dintre aceste două, care re- 
acţiune are primul pas ? Poate fi vre-o îndoială asupra răs- 
punsului ? Să vedem. 

Nu sunt, între fenomenele mediului înconjurător, altele 
mai proprii pentru a trezi interesele personalităţii noastre ca 
tocmai manifestările unui caracter. Aceste manifestări ne si- 
lesc să luăm o poziţiune față de ele şi să le valorăm. Apoi, în 
acelaş timp, nu sunt fenomene mai complexe şi mai greu de 
redat în concepte abstracte ca aceste manifestări. Nici o în- 
lesnire pentru a le uniformiza și organiza în fenomene tipice, 
prin mijlocirea cărora să stabilim în urmă legile lor de apa- 


riţiune. Manifestările caracterului sunt poate cele mai indicate, ' 


din punct de vedere teoretic, să constitue clasa fenomenelor la 
a căror explicare științifică inteligența omenească întâmpină 
cele mai mari dificultăţi. 

Din aceste consideraţiuni este ușor de înțeles, pentru ce 
amestecul idealului a fost așa de covârșitor în deslegarea pro- 
blemei caracterului. Inainte de a putea vorbi omul de știință, 
şi-a impus omul practic desideratele sale. Confuzia între aceea 
ce este realitate şi aceea ce ar trebui să fie ca ideal își avea 
drumul deschis. Caracterul s'a explicat, după aceea ce era. 
dorit să fie, iar nu după aceea ce era în realitate. 

Activitatea voluntară prezintă inteligenţii omeneşti feno- 
mene complexe, în care cu greu se poate întrezări un fir de uni- 
tate. Totuşi fenomenele ei sunt legate de o individualitate fizică. 
a cărei înfăţişare este unitară! Inteligența care observă această 
legătură este tentată să stabilească o unitate sufletească ana- 
loagă unităţii fizice. Tentaţiunea se întărește şi mai mult, când 
acel ce observă reflectează la manifestările sale proprii ! Este 
mai raţional a fi cineva o ființă unitară, decât o ființă multiplă. 
Mai raţional, adică mai de dorit. Unitatea împacă cerinţele su- 
fietești şi astfel ea se impune. 

De asemenea experienţa nu ne dă decât foarte rare ori 

ocaziunea să constatăm armonia între manifestările caracteru,. 
lui. Dar, este cu putinţă oare, ca această armonie să nu existe? 
Caracterul, partea cea mai nobilă a sufletului, și sufletul păr. 
ticică ruptă din divinitate, nu pot fi împreună decât armonice. 
Idealul triumfă din nou. 

De asemenea, experiența nu ne îndrituește de loc să vor- 
bim de o continuitate uniformă în manifestările caracterului 
cuiva. Cazurile de uniformitate sunt prea des contrazise de ca- 
zurile celelalte, și rămân excepţionale. Dar ar fi așa dorită con- 
tinuitatea uniformă în manifestările semenilor noștri ! In mij- 
locul acestor manifestări uniforme, ne-am regăsi și noi mai 
uşor, şi am putea chiar să prevedem faptele altora. Idealul are 
dreptate: caracterele bune, adică bune pentru noi, nu pot fi 
decât uniforme în toată desvoltarea lor. 

Din aceleași motive : un caracter bun trebue să fie dintr'o 
bucată, un bloc de granit. Asemenea blocuri se pot evita, când 
nu se pot pune direct în serviciul nostru; mai greu de evitat 
şi de aservit sunt caracterele complexe şi neformate dintr'o 
bucată. Morala socială, adică utilitatea socială a simţit bine di- 
ferența și ea nu poate avea decât dreptate cu desideratul său: 
caracterul să fie dintr'o bucată ! 

Cu toată uniformitatea, armonia și unitatea, caracterul 
trebuie să stea apoi și într'o legătură cu libertatea. Experienţa 
ne dovedeșe, în fiecare moment, contrariul, dar idealul triumfă 
din nou. Caracterul, scriu cei mai serioşi filosofi, pune pe om 
în contact cu lumea „inteligibilă'”', unde domnește libertatea 
morală. Putem noi oare să dorim sclavagiul altuia, când acest 
sclavagiu se poate întinde și asupra noastră ? 

Toate aceste dorinţe cari se impun sufletului omenesc, și 
cari își au valoarea lor, căci ele constituesc acel ce, care ațâță 
activitatea omenească, — acel Anuwvprog de care ne vorbesc 
poeții elini, — găsesc în faţa lor începuturile unei științe d'abia 
în formaţiune. E lesne de prevăzut de ce parte va fi biruinţa. 
Ştiinţa caracterului a fost obligată să primească desideratele 
idealului drept norme și să se mulțumească în rolul de advocat 
al acestor desiderate.  Aceea ce era dorit ca ideal intra în 
esența lucrului, ṣi aceea ce intra în esența lucrului implica în 
sine realitatea. Ştiinţa caracterului, până acum de curând. urma 
dar întru totul metoda filosofiei raționaliste, a cărei ilustrație 

clasică o găsim în Etica lui Spinoza. Intocmai cum pentru aceata 
aceea ce este rațional trebue să și existe: 


Per causam sui intelligo id, cujus essentia involvit exi- 
stentiam ; 


aşa şi pentru psihologi: desideratul intră în esenţa caracterului. 
şi esenţa implică de sine şi existența. 

Dar atunci știința cea nouă a caracterului este, din prin- 
cipiu, o vrăjmașe a desideratelor puse de ideal ? 

Câtuși de puţin. Asupra acestui punct tocmai ținem să ne 
lămurim. 

In primul rând: idealul nu este totdeauna acelaș; el este 
susceptibil de evoluţiune ca toate bunurile sufletești. Negreșit 
evoluţiunea idealului este mult mai înceată decât evoluțiunea 
ştiinţei abstracte, și din această cauză mulți nici nu o observă. 
Apoi, pe lângă că este înceată, evoluţiunea idealului nu se poate 
despărţi în epoce bine limitate, cum se poate despărţi evolu- 
țiunea ştiinţei. Istoricul nu poate fixa cu uşurinţă când a în- 
cetat o formă a idealului și când a început alta. Intre aceste 
forme există o tranziţie lentă, imperceptibilă. Ivirea unei forme 
nouă de ideal nu împedică pe cele vechi să persiste. In mijlocul 
unei societăți pot trăi de multeori alături deosebite forme ale 
aceluiași ideal. Evoluţiunea ştiinţei este mai repede şi împăr- 
țită în epoce mai bine definite. Este, desigur, și la ştiinţă greu 
să se ştie cu preciziune în ce an începe acreditarea unui nou 
postulat științific, sau a unei noi metode științifice, dar, dacă 
se renunță la fixarea anume a anului, și istoricul se mulțumește 
cu epoce mai lungi de 10, de 50, de 100 ani, atunci fixarea este 
cu putinţă. In evoluţiunea ştiinţei, un postulat, sau o metodă, 
odată recunoscute ca eronate, cu greu se mai pot menține în 
practica cercetătorilor ; în evoluțiunea idealului stau lucrurile 
altfel. Forma învechită a unui ideal poate totdeauna găsi par- 
tizani. In lumea valorilor ideale, ştie foarte bine istoricul, divi- 
nițăţile cele mai diferite pot avea altarele lor în acelaş timp. 
pe când în lumea experienţei ştiinţifice, această posibilitate este 
de regulă exclusă. 

Prin urmare ştiinţa cea nouă poate fi vrăjmașe unui anu- 


291 





C. RĂDULESCU-MOTRU 








mit ideal, şi nu a oricărui fel de ideal. Dacă ea este vrăjmaşe 
unui ideal învechit, putem noi oare să-i facem vre-o vină ? 

Am întâlnit mai sus câteva desiderate: unitatea, armonia, 
uniformitatea, tăria de bloc, etc. Sunt aceste, ca desiderate zle 
idealului, isvorite din cultura prezentului, sau își au rădăcineie 
lor în cultura trecutului ? Dacă sunt ale trecutului, cari sunt 
noile desiderate al idealului prezent ? 

Iată la ce trebuie să răspundem, înainte de a ne pronunța 
asupra științei celei noi. 


III. — Să presupunem că amintitele desiderate sunt reali- 
zate în experienţa noastră practică ; că există un om, al cărui 
caracter le corespunde lor în toate privințele. Cum ne-am în- 
chipui noi un asemenea om ? 

Sub înfăţişarea unui copil, nu; negreșit. Copilul, cât de 
cuminte ar fi, nu poate niciodată corespunde acelor desiderate. 
Prin urmare lumea copiilor este eliminată. Lumea bătrânilor 
de asemenea în mare parte. In faptele bătrânilor nu se mai 
oglindesc armonia şi libertatea; sau se oglindesc foarte rar. 
Unitatea şi uniformitatea, cari persistă, par şi ele mai mult re- 
zultatul rutinei decât al voinței. Rămâne lumea oamenilor ma- 
turi, din ambele sexe. Dar nici aceasta întreagă. Este destul a 
examina viaţa diferitelor clase sociale pentru a vedea incom- 
patibilitatea inreductibilă dintre desideratele noastre şi condi- 
țiunile realităţii. Unitatea, armonia, libertatea, tăria, etc. cum 
s'ar putea ele manifesta în faptele bietului sărac care luptă cu 
nevoile vieţii; cum s'ar putea ele încă manifesta în faptele ne- 
mulțumitului din orişice categorie socială care luptă pentru 
distrugerea organizaţiunii sociale existente? Apoi o altă între- 
bare. din ce punct de vedere examinăm însugirile caracterului ? 
Din punctul de vedere intern, adică al omului făptuitor; sau 
din punctul de vedere al privitorilor din afară ? Concluziunea 
se schimbă după cum adoptăm unul sau altul din aceste puncte 
de vedere. Faptele cari ne apar nouă, acelor din afară, ca uni- 
tare, poate să fie pentru cel ce le făptueşte ca incoherente : el 
le făptueşte fiindcă îi sunt impuse cu forța; şi dinpotrivă: fap- 
tele cari sunt unitare pentru cel ce le făptuește, ne par nouă 
cari avem interese contrarii ca incoherente. Si tot astfel cu 
celelalte însuşiri ce dăm caracterului. Armonia: libertatea; tå- 

ria se judecă intrun fel din punctul de vedere al făptuitorului, 
şi într'altfel din punctul de vedere al privitorului. Prin urmare 
noui motive de restrângere în numărul oamenilor cari pot în- 
trupa caracterul nostru ideal. Apoi din cei rămași, trebuie să 
mai excludem pe inculţi și pe cei bolnavi, fiindcă aceștia din 
cauza constituției lor sufletești nu pot îndeplini condiţiunile ce- 
rute. Dacă ar fi să fim riguroșşi ar trebui să excludem şi aproape 
unanimitatea femeilor, din cauza dispoziţiunilor lor opuse tă- 
rii de bloc... Câţi mai rămân? Foarte puţini negreșit. Din acești 
puţini, să căutăm acum a ne înfățișa unul, ca pe reprezentantul 
tipului perfect. Dintre artiști nu-l putem lua: artiștii potrivit 
firei lor sunt caractere multiple. Dintre industriași mai puţir : 
industriașii sunt suflete impresionabile de curentele vremii. 
Dintre oamenii de ştiinţă iarăși nu: oamenii de ştiinţă dacă 
expun ideile lor publicului, nu expun tot așa de tăţiş și faptele 
lor. Dintre ceilalţi profesioniști ? Mai toţi își au faptele deter- 
minate de logica profesiunii lor. Rămân totuși câteva profe- 
siuni, cari pot procura exemplare în felul celui ce căutam. Aşa 
5. ex. politica; si politica în anumite condițiuni. Politica care 
s'ar face în forul public, acolo unde omul s'ar arăta complect 
aceca ce este, vorbind şi luând hotăriri, aceasta ar fi o profe- 
siune foarte potrivită. Apoi, pe lângă aceasta, ar mai fi pro- 
fesiunea de predicator şi moralizator public: profesiune care 
pune pe om în luptă mai mult cu frământările sufletești închi- 
puite, decât cu frământările reale ! Altă profesiune care să dea 
o ilustrare caracterului nostru nu mai vedem... Totuşi, pare că 
acest tip stă undeva în amintirea noastră ! Nu ne înșelăm de 
loc: el stă în amintirea ce păstrăm dela cultura lumii vechi, 
Omul nostru ideal este idealul filosofilor din şcoala lui Socrate 
şi din scoala stoicilor. pe care l'a împrumutat apoi și apostolii 
umanismului modern ! Acum înţelegem de ce el se potrivește 
asa de puţin cu profesiunile lumii moderne și de ce trebuie să-l 
căutăm în forul politic; el e copia idealului pe care îl aveau 
înaintea lor vechii filosofi. El este liberul cetățean atenian sau 
roman, care păseşte spre for cu pas regulat și liniştit; care vor- 
beşte şi hotărăşte conform unor norme de mai înainte stabilite 
şi bine cunoscute de toată lumea; care nu-şi agită sufletul, cum 
nu-şi agită nici chlamida sau toga de pe corp. nevoind să ofere 
privitorilor un spectacol disarmonic; care repetă uniform, cu 

aceiaşi nobleță de sentiment, drumul său spre for, precum şi 
vorbirea şi votarea tradițională; care nu se pleacă la şoaptele 
interesaţilor și are tăria de granit în toate împrejurările, adică 
f toate împrejurările politice. Acest ideal ne este o veche cu- 
noştință. Umaniştii l-au modificat puțin, dar în esență el a 
lrămas acelaș. El ne este așa de bine cunoscut, că îl putem chiar 
reconstitui logicește, ca pe un silogism aristotelic. Omul nostru 
ideal are un suflet substanţial, împreunat cu anumite însușiri 
fundamentale: unitatea, armonia, simplitatea, în înţelesul de 
nevariabilitate, şi continuitate uniformă. Aceste însuşiri atri- 
bute ale substanţei, sunt cu substanța însăși rupte din divini- 
tate. De aceea ele atrag cu dânsele și iibertatea, adică emanci- 
parea de sub condiţiunile vieţii. Omul de caracter este imagina 
divinității pe pământ; el este un mic creator... Faptele sale nu 
pot fi rezultate din condiţiunile obișnuite ale mişcărilor orga- 
nice, ci ele se amestecă între aceste din urmă, fără să aibă 
aceeași explicare ca ele ! Este mulțumitor un asemenea ideal ? 

Ştiinţa veche, care urmărea mai mult să satisfacă plă- 
cerea contemplărei desinteresate, putea răspunde afirmativ ; 
stiinţa nouă însă nu. Știința nouă voește să dea omului motive 
de activitate, si motive potrivite lumei așa cum este, iar nu așa 
cum ar fi de dorit să fie. Din această cauză știința cea nouă 
este vrăjmașa desideratelor amintite mai sus; nu fiindcă ea 
este vrăjmașă idealului în genere, ci fiindcă desideratele amin- 
tite mai sus sunt expresiunea unui ideal vechiu, și ca atare sunt 
o piedică pentru idealul cel nou. Idealul cel nou nu poate fi 
luat din sfera atribuțiunilor substanţialităţii sufletului, cu 
toată înrudirea lor cu divinitatea, ci din sfera realităţii, — ac- 
tualității, — sufletului ; căci numai din această sferă, când 
este ieşit, el poate să fie un germene de progres pentru cultura 
timpului. Știința timpului trebuie să fie în acord cu idealul 
cel nou, și prin aceasta ipso facto în vrăjmășie cu idealul cel 
vechiu. 


IV. — Acum ne explicăm de unde pornea critica ce se 
aducea nouii teorii a caracterului. Sugestiunea exercitată de ide- 
alul cel vechiu este încă puternică în sufletul contimporanilor 
noștri. Substanţialitatea sufletului preocupă încă pe mulţi ; şi 

pe care o vor avea aspiraţiunile nobile și idealul. Este teamă 
că aceste aspiraţiuni nobile și idealul să nu piardă prin studiul 
prea minuţios al fenomenelor materiale şi prin apropierea ace- 
stora de domeniul sufletesc. In special, în rezolvirea problemei 
caracterului, este teama de a se înjosi cu dinadinsul nivelul 
moral al omenirii şi a se tăia orice legătură a acesteia cu divi- 
nitatea. Căci în această legătură stă, la urma urmelor, puterea 
sufletească a omului după părerea multora, astăzi ca și în trecut. 
Desideratele pe care le-am văzut mai sus nu sunt, în fond, decât 
exprimarea dorinţei tacite pe care o are omul de a se vedea în 
faptele sale asemănat divinității. Divinitatea are o voință pu- 
ternică, dar în acelaș timp şi uşor de aservit scopurilor ome- 
neşti. Pentru o asemenea voință nu pot fi găsite însuşiri mai 
bune decât cele arătate: unitatea, armonia, uniformitatea, liber- 
tatea, ete. Lumea veche, cu deosebire, avea destule motive pen- 
tru a dori asemenea însușiri în voința oamenilor politici. De 
această voinţă depindea în bună parte liniștea societăţii vechi. 
Dar în zilele noastre, dispărut-au oare cu desăvârşire aceste 
motive ? 

Este surprinzător totuși că idealul cel vechiu s'a menţinut 
un timp aşa de îndelungat în stima majorității oamenilor de 
știință. El contrazice în aceea ce privește explicarea caracteru- 
lui, nu numai experienţa de toate zilele, dar el contrazice şi de- 
sideratele unui alt ideal, care își are și el aplicaţiunea sa în 
domeniul voinţii şi caracterului omenesc. Acest ideal contrazis 
este acela al perfecționării caracterului; ideal care s'a afirmat 
întru câtva chiar din timpurile culturii vechi. Potrivit acestui. 
ideal, caracterul nu precedă, ci urmează faptelor, şi el se per- 
fecționează pe măsură ce faptele devin mai complexe și mai | 
conştiente. In spiritul acestui ideal omul de adevărat caracter 
este omul format şi susținut de propria experienţă în urma 
încercărilor şi frământărilor sufleteşti avute în cursul vieţii. 

Şi mai surprinzător apoi, că vechiul ideal a trecut dim- 
preună cu cultura umanistă veche în cugetarea modernă, fără 
a se resimţi prea mult de obstacolul pe care el îl găsia în însăşi 
filosofia, creştinismului. Filosofia creștinismului a făcut o de- 
marcaţiune profundă între însușirile voinţei divine și însuşirile 
voinţei omenești ; a păstrat pentru voinţa divină idealul perfec- 
tiunii absolute și a lăsat omului idealul perfecțiunii relative, 

adică a perfecțiunii, care se câștigă treptat prin mijlocirea fap- 
telor. Potrivit acestei filosofii, idealul cel vechiu, care era ide- 
alul perfecțiunii absolute, devenia incompatibil cu caracterul 
personalităţii omenești. Cu toate acestea el s'a menţinut: atât 
sunt încă de puternice rădăcinele culturii antice în mentali- 
tea contimporanilor noștri ! 

Este poate vremea să părăsim cultul idealului vechiu, și cu 
aceasta să pierdem obiceiul de a mai repeta asupra caracterului 
teoriile ce isvorăsc din premisele filosofiei eline. Puterea sufle- 
tească, cei vechi o căutau în analogiile pe cari le-ar fi având 
substanța sufletului nostru ca substanţa divinității; noi, cei 
noui, o căutăm în însăși legile de succesiune ale fenomenelor 
sufletești şi în conștiința ce avem despre aceste legi. Idealul 
vechiu nu ne mai poate mulțumi. Avem nevoie de un ideal nou; 
un ideal în care să se sintetizeze aspiraţiunile lumii moderne, 

S — lumii viitoare, — aspirațiuni îndreptate spre fapte, iar nu 
W ' spre contemplațiune; avem nevoie de un ideal, care să ne 
L simbolizeze formarea şi perfecționarea ca un act de cucerire, 
iar nu ca un act de dărnicie venit din partea divinității. 
Si Acest ideal nou este de pe acum în atmosfera morală a 
e culturii europene și el se impune din ce în ce mai mult. Este 
Yy caracteristic în această privinţă, cât de des auzim cuvântul de 
„voluntarism” în filosofia contimporană ! 

Faţă de acest nou ideal, cum stă știința noastră despre 
caracter ? Este ca tot aşa de vrăjmasă, cum părea a fi față 
de idealul vechiu ? 

Negreșit că de vrăjmăşie nu poate fi vorba. Imaginile de 
mişcare, cari par unor aşa de prozaice şi de sărace în calități 
sufleteşti, sunt totuși elementele indispensabile cari ne ajută 
să înţelegem pe deplin importanţa caracterului în vieața prac- 
tică. Explicat pe baza acestor elemente, caracterul ne apare ca 
fiind strâns legat nu numai de dispoziţiunile spiritului nostru, 
ci şi de dispoziţiunile corpului nostru ; el ni se arată ca fiind 
lanțul cel mai întins de cauzalitate pe care îl prezintă sufletul: 
un lanț care cuprinde în sine fenomenele cele mai variate, pe 
cele spirituale, caşi pe cele materiale. Cele două capete ale 
acestui lanţ sunt constituite din elementele de mişcare. Mişcă- 
rile spontane sau reflexe ale corpului sunt primele cauze cari 
aduc diferențiarea corpului, ca organism, în lăuntrul mediului 

material al lumei externe; iar mișcările conștiente ale aceluiaș 
corp, sub înriurirea voinţei, sunt primele cauze de diferenţiare 
ale omului, ca persoană, în mijlocul semenilor cari îl înconjoară. 
Aceste elemente constituesc dar, pe deoparte, elementele de con- 
tact ale omului cu materia, și de altă parte, ele sunt elemen- 
tele din care rezultă diferenţiarea individualităţii lui, şi prin 
aceasta afirmarea personalităţii lui. Ştiinţa nouă, luându-le ca 
bază în explicarea caracterului, serveşte dar adevărului, şi as- 
piraţiunilor lumei moderne, aspirațiuni cari se îndreaptă în spre 
cucerirea personalității depline, prin mijlocirea stăpânirii câ- 
știgate asupra puterilor materiei. 


V. — Caracterul, în vechia psihologie, era o entitate, în 
care se grămădeau însuşirile cele mai contradictorii, fiindcă de 
fapt, nefiind o metodă sigură de cercetare, aceste însușiri erau 
alese la întâmplare, pentru a da o descriere în conformitate cu 
cerințele sistemelor de filosofie. Caracterul consista când în to- 
talitatea, când în o parte a dispoziţiunilor sufleteşti ; când în 
dispozițiunile sufleteşti de orice natură, când în o anume specie 
de dispoziţiuni sufletești; când era un fond latent şi neschimbat, 
din care decurgeau faptele voluntare în chip logic, când era o 
modalitate a voinţei, care se schimba după schimbările voinţei: 
când era eşit din experienţa ancestrală, când era din experienţa 
vieţii individului, etc., după cum cerea sistemul filosofic al 
timpului dela care se împrumuta ipoteza fundamentală. Psi- 
hologia nouă, eliminând ipotezele filosofice, este obligată, ca 
prin metodele sale proprii, să dea o cunoștință exactă despre 
procesul formării caracterului, fiindcă în acest proces se gă- 
sesc momentele esenţiale, cari vor fi apoi rezumate în defini- 
țiunea caracterului. Psihologia cea nouă nu poate descrie ca- 
racterul decât arătându-l în acelaș timp cum se formează. Am 
văzut în ce consistă acest proces de formare. Mişcările corpului 
nostru sunt cauzele, nu numai a efectelor cari se împrăștie în 
lumea, materială externă, ci şi a unor efecte cari se resfrâng 
asupra sufletului nostru : adică asupra sistemului nostru ner- 
vos central ; miscările au efecte centrifugale şi centripetale. 
Acestea din urmă formează imaginile de mișcare, sau kineste- 
tice, cari devin veriga indispensabilă în lanţul mecanismului vo- 
“untar. Orice miscare nouă nu se execută decât prin mijlocirea 

imaginei de mişcare formată din impresiunile lăsate de vechile 
mişcări executate de corp; întocmai de altfel cum orişice in- 
tuiție vizuală nouă a obiectelor ce stă înaintea ochilor nu se 
formează decât prin mijlocirea imaginilor memorate în centrii 
noştri nervoși de pe urma obiectelor văzute anterior. Miş.:area 
cea nouă poate fi provocată de o sensaţiune sau de un gând 
nou, dar ea nu sc execută decât dacă sensaţia, sau gândul nou 
găsesc în centrii de asociaţiune o imagine kinestetică corespun- 
zătoare, sau mai multe imagini kinestetice elementare din cari 
se poate compune imagina necesară; trecerea directă dela sen- 
sațiune sau gând la mișcare este cu neputinţă. Intre imaginile 
de mișcare, cari fac posibil mecanismul voluntar, un loc însem- 
nat îl ocupă imaginile formate din mișcările întregului nostru 
corp, imaginile kinestetice dela intreaga persoană. Acestea sunt 
indispensabile în actele de voinţă mai complexă, în actele aşa 
numite manifestări ale caracterului. Imaginile kinestetice ale 
persoanei se contopesc treptat şi se pot reduce chiar la una 
singură, care joacă apoi rolul fundamental în constituirea ca- 
racterului cuiva. Caracterul unui om se contopește de fapt cu 
imagina kinestetică a persoanei, pe care acest om a obținut-o 
din faptele sale anterioare. Fiecare om urmează. linia de con- 
duită pe care o indică această imagină. Omul cult, ca și omul 
incult, îşi au logica faptelor strict determinată de imagina per- 
soanei lor kinestetice. Fiecare îşi inventează și îşi selectează 
motivele raționale de activitate, după cum motivele se potri- 
vesc sau nu acestei imagini. 


Vor jedem steht ein Bild des, vas er werden soll ; 
Solange er das nicht ist, ist nicht sein Friede voll. 
(RUECKERT, Angereichte Perlen) 


Această imagină kinestetică formată din mișcările corpu- 
lui nostru este o imagină care, deși determină activitatea noa- 
stră viitoare, totuşi, de regulă, ea nu ocupă forul conștiinței 
noastre ; ea rămâne sub pragul conștiinței luminoase, și din 
această cauză este travestită de mentalitatea noastră în toate 
chipurile. Omul incult o înlocuieşe adeseori cu o imagină de 
natură vizuală. „Haina face pe călugăr”, „omul se judecă după 
haină”, „vrednicia se cunoaşte după port”. „ori vorbeşte cum 


298 











DI 
PLLEREA SUFLETEASCĂ 


ţi-e portul, ori te poartă cum ţi-e vorba”, etc., sunt maxime 
populare în care se rezumă încrederea de a vedea între fapte și 
înfățișarea vizuală a persoanei o potrivire complectă, Sunt 
mulţi chiar, cari așteaptă dela schimbarea în îmbrăcăminte și 
o schimbare în fapte. Intre aceștia, în prima linie, toţi parti- 
zanii portului de uniformă, la preoţi, la militari, la magistrați, 
la avocaţi, etc. „Cinstește-ţi haina”, adică fii consecvent nor- 
mei de conduită, ce ar trebui să fie în potrivire cu haina ! Ne- 
greşit, este şi portul hainei de un oarecare ajutor pentru sus- 
ținerea unei norme de conduită; dar de un ajutor slab, foarte 
slab. Ințelepciunea populară, fără să-și dea seamă de contra- 
dicţie revine de altfel prin alte maxime la o teorie mai con- 
formă adevărului. „Haina nu face pe călugăr”. „Lupul îşi 
schimbă părul”, năravul ba. „Nu te uita la haină”, zice 
mai des proverbul. Apoi cu indicaţiuni şi mai precise încotro 
trebuie căutat adevărul, tot proverbul zice: „După lucru se 
cunoaște meşterul”. Francezul : „En forgeant on devient for- 
geron", „Meșterul se cunoaşte la lucru”. „Fapta bună nu 
moare". „După fapte se cunoaşte omul”, etc. 

Travestirea imaginei kinestetice se continuă şi în con- 
știința omului cult. Aceasta o înlocuieşte cu figuri create de 
artă, de istorie, sau de morală. Fiecare se crede că are carac- 
terul, care corespunde imaginei pe care raționamentul o con- 
sideră simpatică. sau cu prestigiu. Unul se crede blând, altul 
curagios, altul drept, altul generos, etc. după cum este și figura 
eroului favorit. Cu câteva maxime alese din morala timpului, 
omul cult se ajută apoi pentru a-și complecta și mai bine iluzia 
despre sine. Dar în cursul vieţii vin din nenorocire şi ocaziile 
în care iluzia se sfâşie și dispare. Acel ce se credea blând ca 
Isus, constată că întrun anume moment al vieţii, într'un mo- 
ment decisiv, a avut o mişcare crudă şi rea ! Cum a fost aceasta 
cu putință ? Acel ce se ţinea curagios ca un Cesar, într'o clipă 
surprins de evenimente, a fost mai fricos ca un iepure ! Cum 
a fost şi aceasta cu putinţă? Tot astfel se întâmplă şi cu cei 
drepţi, şi cu cei generoşi, etc. De unde aceste contradicții sgu- 
al se întreabă acei în cauză ? „Pare că nu mă mai cu- 
nosc”; „pare că sunt altul”; ieam se poate să fi fost aşa!"; 
„am fost târît de împrejurări”; „am fost târît de patimi”; 
„mi-am pierdut mințile’ : constată și se scuză acei ce se pun 

prin fapte în contradicție cu imagina ce şi-o făcuseră despre 
ei înșiși. Dar adevărul este și mai tragic pentru acestia. In acele 
clipe de contradicţie nu pare numai, ci s'a descoperit în adevăr 
fondul caracterului lor real ; acela care în restul timpului stă 
acoperit de imagina înșelătoare a cunoștinței. In aceste mo- 
mente decisive imagina kinestetică reală a reușit să alunge 
iluzia din conștiință. Sunt și cazuri contrarii, din norocire; când 
fondul ascuns al caracterului este mai bun decât imagina, pe 
care şi-o făcuse conștiința despre el. Un oarecare trecea în ochii 
tuturor, şi în ochii săi chiar, drept un om fără iniţiativă, dar 
în momentul hotăritor să miră el singur cum a fost de curagios 

și de gata să înfrunte pericolul; un altul făcea parada de 
egoism, şi la cea dintâiu ocazie, când vede pe cineva căzând în 
apă, se aruncă fără să judece după dânsul pentru a-l salva cu 
riscul vieţii sale ; un altul, plecat cu hotărirea să comită un 
rău în contra unui rival, în momentul decisiv șovăește şi oco- 
leste strada în care acesta stă ; un altul cu convingeri teoretice 
diametral opuse ordinei sociale, când desordinea socială se 
produce în adevăr, este cel dintâiu înrolat în rândul celor ce vor 
să o potolească; un altul, în sfârsit, fără a avea vre-o pregătire 
specială, și fără ca să-l bănuiască nimeni, la cea dintâiu cuno- 
ştință ce face cu o ocupaţiune nouă, cu arta, bunăoară, se tre- 
zeşte cu entuziasm și este răpit dela vechile sale ocupaţiuni, 
pentru a urma noii sale vocaţiuni, etc., şi așa în multe cazuri. 
A fost, în toate aceste cazuri, îngerul cel bun acela care a de- 
terminat fapta bună în ciuda imaginei din conștiință, și a fost 
în cele precedente, demonul cel rău? Nu, de sigur. Atât fapta 
bună cât și fapta rea sunt isvorite din fondul însăşi al carac- 
terului și ele sunt pentru conştiinţa celui în cauză, ca fulgerele 
care vin şi luminează adâncul unui abis. 

Din faptul acestei travestiri obisnuite în care se găsește 
fondul real al caracterului omenesc rezultă pentru viata noastră 
practică câteva învățăminte importante. Primul este : nu-ţi face 
iluzie că cunosti caracterul semenului tău, pe cât timp nai 
avut ocazie să-l vezi trecând prin momente hotăritoare în viaţă. 
Din înfățișarea cum se arată omul de toate zilele, în mijlocul 
convenienţelor făurite de cultura timpului, nici nu bănuești 
măcar cum este caracterul lui real. Cele mai afectuoase maniere 
se pot împrumuta de bun şi de rău cu aceeaşi ușurință cu care 

se împrumută și o îmbrăcăminte. Un surâs amabil este un ga- 
rant, în acelaș grad de nesigur pentru bunătatea de suflet a 
cuiva, cum este şi bunătatea mănuşilor pe care acesta le poartă. 
Politeţa cu deosebire, este o haină de vizită, și nici de cum o 
expresiune a sufletului. Acest adevăr îl cunosc prea bine popoa- 
rele cu o cultură veche. Japonezii își fac o datorie din politeţa 
de a avea surisul pe buze. Europenii sunt pe cale să-i urmeze. 

Al doilea învățământ practic se referă la cunoașterea de 
sine. Tot aşa de greu ajungem la cunoștința caracterului nostru 
propriu, cum ajungem la cunoştinţa caracterului deaproapelui 
nostru. Imagina formată din mișcările anterioare ale corpului, 
aceea care constitue fondul caracterului, nu se aduce după voie 
în lumina conștiinței, pentru a fi observată și analizată. Elemen- 
tele acestei imagini sunt în mare parte inconștiente, și din 
această cauză unitatea care le împreună nu se poate examina 
în întregime prin introspecţiune internă. Această imagină ni se 
desvălue nouă numai din manifestările sale, şi anume din ma- 
nifestările cari au loc în clipele hotăritoare ale vieţii. Intocmai 
cum cunoaştem un fenomen ce se desfăşură în lumea externă, 
cu aceleaşi mijloace ajungem să ne cunoaștem și mecanismul 
caracterului nostru. Nu introspectiv, ci prin experienţa vieţii ne 
descoperim noi pe noi înşine ce suntem. Aceia, cari nau capa- 
citatea să-şi observe și să-si înțeleagă experiența proprie, nu 
ajung să se cunoască chiar de loc ; ei trăiesc cu iluzia pe care 
le-o dă imagina împrumutată din mediu: culturii timpului. 

Cu acest învăţământ se leagă şi un al treilea relativ la 
educaţiunea caracterului. Pedagogii contimporani au o predilec- 
tie pentru educaţia caracterului; ei o consideră astăzi aproape 
ca primul punct din programul educaţiunei în genere. „Să cul- 
tivăm inima copilului mai mult decât mintea lor”, „să cultivăm 
caracterul înaintea inteligenţii”; „să pregătim oameni de fapte 
bune, şi nu atât de vorbe bune”, „să nu uităm că instrucțiunea, 
cea mai superioară chiar, este un mijloc pe care îl punem la 
dispoziția caracterului, şi după cum acesta este format se va 
face o bună sau o rea folosință de instrucţie”; „decepţiunea 
produsă pe alocuri de școala modernă se datorează faptului că 
s'a insistat prea mult în școală asupra formării inteligenţii şi 
s'a neglijat formarea caracterului” etc.; acestea, și multe alte 
afirmări ca acestea, sunt ca o monedă curentă în toate discu- 

ţiile pedagogice ale timpului nostru. Toţi pedagogii sunt de 
“acord a pune preţ pe valoarea caracterului în viaţa de mai 
târziu a elevului. Dar pedagogii nu se pot înțelege asupra mo- 
dului cum trebue procedat pentru a ajunge la formarea carac- 
terului. Cei mai mulți, deși îşi dau seama de importanţa, pe care 
o au imaginile kinestetice în mecanismul voinţei în genere şi 
prin urmare şi în manifestarea caracterului, totuşi stau la în- 
doială să facă din cultivarea acestor imagini baza caracterului 
şi străduinţelor lor pedagogice. Dela aceasta îi opresc mai ales 
două motive. Unul este nesiguranța cunoștințelor psihologice 
despre imaginile kinestetice. Pedagogii nu găsesc înaintea lor o 
teorie bine lămurită care să le lumineze calea; ci, dinpotrivă, ei 
se găsesc înaintea unei controverse pe care psihologii însăşi 
caută d'abia acum să o rezolve. Acest motiv însă devine din ce 
în ce mai slab cu cât se ridică ştiinţa pedagogiei. Pedagogia vii- 
torului va fi, probabil, judecând după curentele ei de astăzi, nu 
numai arta educaţiunei ci și știința educațiunei; în consecință 
pedagogul de mâine nu va aştepta pe de-a gata adevărurile psi- 
hologice, ci va fi alături de psiholog în descoperirea lor. Acest 
motiv poate fi așa dar trecut cu vederea. Rămâne cel de-al 
doilea, următorul, care este cu deosebire de natură să fie ascul- 
tat de pedagogu! de mâine, cum este şi de cel de astăzi, Ima- 
gina kinestetică din mecanismul voluntar, am zis că este lipsită 
de calitatea de a putea fi adusă după voie în cercul luminos al 
conştiinţei, și ea se desvălue intermitent și numai în momente 
hotăritoare, atât pentru cel din afară, cât și pentru individul 
însuşi căruia ea aparţine: aci stă toată dificultatea. Pedagogul 
este ţinut să dea educaţia în anumite limite: în limitele pe cari 
le impune organizaţia școalei; şi potrivit acestor limite el se 
găseşte într'o situațiune, din care nu numai nu poate influența 
asupra formării imaginilor kinestetice ale copilului, dar nici nu 
poate măcar să le cunoască pe acestea cu exactitate. Timpul 
şcoalei ocupă numai o parte din viaţa elevului, și în regulă ge- 
nerală numai partea în care activitatea acestuia este con- 
strânsă, adică artificială. Mişcările spontane ale personalităţii 
copilului, atitudinea, înclinaţiunile lui profunde etc., toate ace- 
stea scapă de obiceiu privirilor pedagogului. Un elev rânduit și 
“onștiincios în lucrările ce le face în orele de şcoală dă apa- 
rența unui caracter tenace pentru mai târziu, si pedagogul îl 

notează în consecinţă; dar pedagogul nu vede că acelaş elev în 
orele libere, care sunt și cele mai numeroase, este lipsit cu totul 
de inițiativă. Pedagogul are în vedere rânduiala şi sârguința 
elevului din timpul activităţii sale artificiale ; el nu vede până 
în adâncul sufletului elevului său. El se mulțumește cu ceeace 
vede în viaţa convenţională școlară, atunci când lucrările şi ma- 
nifestările elevului său sunt în mare parte selectate și deter- 
minate de ordinea cerută de organizarea şcoalei. Pentru a fi în 
măsură să privească până în adâncul sufletului elevului său, 
pedagogul ar trebui mai întâi să aibă posibilitatea a urmări 
pe elev şi în activitatea sa extra-scolară, acolo unde sufletul 
acestuia se desvălue mai complect; să poată observa atitudinea 
și mișcările persoanei elevului în momente hotăritoare; să se 
convingă dacă elevul notat în şcoală cu nota cea mai bună la 
conduită, este, de regulă, tocmai elevul care are şi mișcarea cea 
mai bună într'un caz de grea cumpănă ; cu un cuvânt, peda- 
gogul ar trebui să lărgească organizația şcoalei sale până a o 
confunda cu însăşi școala vieții ! Dar aci stă tocmai greutatea. 
Pentru studiarea şi cultivarea caracterului în aceste condițiuni, 
ar trebui atunci de fiecare elev câte un pedagog. Este aceasta 
cu putință ? Numai întrun caz și anume: când pedagogul 
școalei ar găsi în fiecare părinte de elev un înlocuitor al său 
pentru activitatea extra-şcolară. Dar un aşa caz este pentru 
timpurile noastre un deziderat puţin realizabil ! Părinţii elevi- 
lor din timpul nostru n'au timpul necesar pentru o asemenea 
ocupaţiune ; sau, când îl au, ei nu văd, sau nu vor să vadă, 
mișcările copiilor lor așa cum sunt ele, ci aşa cum vanitatea 
lor de părinte le face să fie: ei se cred datori să spună numai 
bine de progenitura lor. 

Acum înţelegem pentru ce pedagogii de astăzi nu stăruesc 
să facă educaţiunea caracterului pe baza pe care le-o indică 
teoria imaginilor kinestetice. Aceste imagini nu ocupă forul 
conştiinţei elevului; şi prin urmare asupra lor elevul nu poate 
fi întrebat; întâmplările vieţii le desvălue accidental. Cum În- 
tâmplările vieţii însă, în organizarea școalei de astăzi, depășesc 
câmpul de observaţiune al pedagogului, cunoștința imaginelor 
kinestetice rămâne neprecisă şi prin urmare nu poate servi ca 
bază pentru educaţiunea caracterului. Pedagogul, în lipsa ace- 
stei cunoștințe, se mulţumeşte să întărească prin sfaturi și prin 

“exemplificări luate din cultura timpului vre-o imagină de na- 
tură raţională. Aceasta se rechiamă după voe în conştiinţa, elevu- 
lui, și asupra ei se poate discuta în orele de morală. „Aţi văzut 
cum făptuește un om de caracter, aşa să faceţi și voi elevii în 
viaţă” ; încheiă pedagogul. Consecințele practice ale aceste: 
educaţiuni le știm cu toţii ; pedagogii în primul rând. Dacă se 
vorbeşte cu atâta insistență de educaţia caracterului, aceasta 
este o probă că educaţia caracterului se face încă prea puţin 
până acum ! In această privinţă, pedagogii nici nu-și ascund 
pesimismul. Ei se așteaptă ca și cele mai sigure promisiuni date 
în timpul şcoalei, să fie uitate mai în urmă în cursul vieţii... 

Ce este atunci de făcut? Cum să ajungem a pune la baza 
educaţiunii caracterului cunoștința imaginelor kinestetice, prin 
ajutorul cărora să ne dirijem apoi si influenţa noastră asupra 
sufletului elevului ? Un singur răspuns la aceste întrebări. Dacă 
nu putem să întindem organizația școalei asupra vieţii reale şi 
întregi a elevului, atunci să introducem viața reală și întreagă 
a elevului în organizaţia şcoalei, adică, să dăm elevului chiar 
în școală posibilitatea ca să se desvălue până în adâncul sufle- 
tului lui; să fie, chiar sub privegherea educatorului, un om în- 
treg, aşa cum va fi mai târziu. In vederea acestui scop să con- 
siderăm copilul ca ființă activă, nu receptivă, să schimbăm cu 
desăvârșire atitudinea noastră pedagogică faţă de el. Elevul să 
înveţe nu privind cu ochii la aceea ce facem noi, ci să învețe 
din efectele faptelor sale însăşi ; să înceapă a se cunoaşte 
chiar din scoală ca fiinţă întreagă, socială, și nu ca o ființă 
trunchiată, potrivită unei vieţi convenţionale. Intocmai cum el 
învaţă a vorbi de mic, corectându-și şi adaptându-și treptat 
imaginile de articulațiune la imaginile acustice verbale, tot asa 
să înveţe în şcoală a-și adapta fapta la cunoştinţa teoretică. Să 
experimenteze el însuși în orele de școală toate cunoştinţele pe 
cari le învaţă. Prin experienţa lui proprie să cunoască legile 
fizice ale naturii externe, precum și legile sufletului. Prin lucru 
să ajungă a şti lucra. En forgeant on devient forgeron. Să iasă 
din școală cu deprinderi formate în tot genu! de activitate, căci 
atunci va ieşi şi om cu caracter format; caracterul se formează 
în acelaş timp cu adaptarea mișcărilor sale sub imagina kine- 
stetică a întregului corp. Omul care poate ce vrea, nu acel ce 
vrea numai să poată, este omul de caracter. Elevul, care dir: 

şcoală s'a deprins să asocieze fapta la cunoștință, acela şi-a 
câştigat şi mijlocul de a putea aceea ce voește. El este omul 
pregătit anume pentru lupta vieţii de astăzi. 

In acelaș timp, cu această schimbare de atitudine pedago- 
gică trebue să schimbăm și principiile de care ne conducem în 
influențarea desvoltării sufletești a elevului. Principiile ce erau 
in curs până acum se deduceau exclusiv din principiile desvol- 
tării funcţiunilor raționale, și în conformitate cu această des- 
voltare, principiile deduse impunea educatorului să imiteze cât 
mai de aproape raționamentul logic. Concluzia la raționamentul 
logic este derivată din premisele puse la începutt, prin urmare 
aşa era îndemnat să proceadă și educatorul în cultivarea carac- 
terului : efectele aşteptate aveau să fie derivate din cauze ase- 
imănătoare lor. Doria s. ex. educatorul să desvolte în elev simțul 
de libertate, atunci el se ţinea dator dela început să deprindă 
pe elev cu libertatea, luând deasupra lui orişice constrângere; 
doria să desvolte în elev altruismul, atunci el încerca să de- 
prindă pe elev chiar de mic cu fapte de altruism, etc.; cu un 
cuvânt, educatorul se ţinea dator să păstreze, ca normă supremă 
în epora sa de influențare, principiul logic: similia similibus; 
efectele sunt în legătură cu cauzele asemănătoare lor. 

Acest principiu nu se poate aplica la desvoltarea imagi- 
„elor kinestetice, căci în aceste imagini intră și elementele in- 
conștiente asupra cărora nu putem să întindem raţionamentul 
logic. Pentru a mişca bratul avem nevoie de imagina de mișcare 
formată din mișcările anterioare ale braţului, dar în această 
imagină, de care avem nevoie, intră o mulțime de elemente 
inconștiente, şi anume intră toate actele reflexe ale mușchilor 
bratului, elemente indispensabile și cari cu toate acestea nu 
intră niciodată în forul conştiinţei şi prin urmare nici în re- 
teaua raţionamentului. Şi tot așa în celelalte acte voluntare. La 
baza acestora sunt o mulțime, incalculabil de multe, acte reflexe 
inconștiente, fără de care actele voluntare n'ar fi cu putință. și 
care cu toate acestea niciodată n'au un rol în deliberaţiunea şi 
prevederea actului. Actele cari par absolut libere sunt condi- 
tionate de o mulţime de miscări pasive și inconștiente ; între 
cauză şi efectul actului de voință prin urmare nu este raportul 
de asemănare, care este între concluzie şi premisa raționamen- 
tului logic. 

Cum este alcătuit mecanismul voinţei în genere, tot aşa 
este alcătuit şi mecanismul caracterului; prin urmare, şi aci, 
asupra înlănţuirii dintre cauză și efect nu putem să extindem 
norma raţionamentului logic. Un caracter liber, nu rezultă nu- 
mai decât din eliberarea elevului de sub orișice constrângere, 
ci libertatea de caracter poate să vină în urma unei educaţiuni, 
în care s'a aplicat constrângerea, întocmai cum un act liber de 
voinţă, în genere, nu este posibil decât pe baza actelor reflexe 
şi inconștiente. Intre dispoziţiunile fundamentale ale caracteru- 
lui şi manifestările cari se exprimă în afară nu există asemă- 
narea logică care există între termenii raţionamentului logic ; 
caracterul cuprinde elemente mai variate și mai intim legate de 
personalitatea noastră, fizică şi sufletească, de cum cuprinde 
rețeaua abstracţiunilor ce intră în raţionamentul logic. Prin 
urmare, principiile, după cari se va conduce educatorul în for- 
marea caracterului la elevul său, nu trebuesc să fie cele de- 
duse din desvoltarea funcţiunilor raţionale, ci trebuesc să fie 
cele induse din observarea proprie: educatorul să lase la oparte 
principiile deductive suggerate de aiurea şi să se increadă ex- 
clusiv experienţii sale. Experienţa, şi nicidecum principiile ra- 
tionale, îi va spune dacă caracterul liber rezultă din deprinde- 
rile de libertate, ori din acele de constrângere. Cultura carac- 
terului, ca și studiul caracterului, nu pot fi bazate decât pe 
metode experimentale. Iată ce, în definitiv, nu trebue să uite 
niciodată educatorul. 


VI. — Puterea sufletească a caracterului rezidă în legea 
propriei sale cauzalități. Un caracter puternic este caracterul 
care prezintă activitatea voluntară a individului într'un meca- 
nism perfect, adică este acela care prezintă cele mai favorabile 
condițiuni de asociare între motiv și act, gând şi faptă. Omul 
de caracter este analog industriașului îndemânatic care știe 
să transforme fără perdere forma de energie a naturii ce-i stă 
la dispoziţie într'o formă utilizabilă; pe când omul așa numit 
fără caracter, sau cu un caracter încă neformat, este industri- 
aşul începător, care operează aceeaşi transformare în condi- 
țiuni defavorabile, perzână fără folos mare parte din energia 
ce-i stă la dispoziție. Caracterul, din punct de vedere fisiologic, 
merge paralel cu desvoltarea centrilor de asociaţiune, presu- 

punând că aci se face imbinarea între diferitele imagini ale su- 
fletului; iar din punct de vedere psihologic, caracterul merge 
paralel cu exerciţiul pe care îl dobândește individul în utilizarea 
cu folos a experienţei sale trecute. Acela ce nu știe învăţa din 
experiența faptelor sale proprii, nu ajunge să-și formeze un 
caracter; el poate fi consecvent cu principiile unei morale. dar 
nu este consecvent cu firea sa proprie; logica faptelor sale nu 
este logica firei sale, ci este o logică impusă. Omul de caracter 
este în continuă desvoltare, căci fiecare experiență nouă este 
nouă ocaziune de perfecționare a mecanismului său voluntar 
pe când omul fără caracter, sau neapt de a avea un caracter! 
este omul imperfectibil, adică omul pasiv sau rutinar. 

Din punct de vedere filosofic, procesul formării caracteru- 
lui și rolul determinant pe care acesta îl are în viața sufletească 
a individului, constituesc o problemă importantă, una dintre 
cele mai importante chiar, din câte le prezintă filosofia contim- 
porană. In procesul formării caracterului, am văzut că mișcă- 
rile propriului nostru corp sunt fenomenele originare dela cari 
pornesc imaginile hotăriîtoare în mecanismul voluntar, imaginile 
de mişcare. Aceste imagini deşi sunt mult mai puţin numeroase, 
şi mult mai puțin luminate de conştiinţă, de cum sunt intuiţiile, 
ce ne vin dela simțurile așa numite externe, văzul și auzul în 
prima linie, cu toate acestea ele determină exclusiv activitatea 
noastră şi totdeodată individualitatea noastră. Imaginile de 
miscare sunt, cum am avut ocazia să zicem mai înainte, întoc- 
mai ca instrumentele tehnice cari permit în industrie utilizarea 
energiei ce stă la dispoziţiunea omului în natură. Numai întru- 
cât noi oamenii suntem înzestrați cu imagini de mişcare, for- 
mate din experienţa faptelor trecute, numai întru atâta putem 
profita. voluntar de orizontul ce ni-l deschide inteligența; moti- 
vele intelectuale sunt selecţionate de dispoziţiunile și înclina- 
iunile ce se găsesc în imaginile de mișcare. Din imensitatea 
motivelor pe cari le prezintă orizontul intelectual sunt utilizate 
în mecanismul voluntar numai motivele cari corespund caracte- 
rului, adică corespund imaginilor de mișcare pe care le are in- 
dividul în sufletul său. Este acesta un avantagiu pentru desvol- 
tarea individului ? Nu ar fi mai avantagios ca acesta să aibă 
libertatea de a alege între infinit de multele motive pe cari le 
prezintă inteligența ? Multi filosofi, mai ales în trecut, răspund 

afirmativ, şi de aceea ei sunt partizanii ipotezei libertăţii de 
voinţă. Filosofii însă, cari vor să ţină seamă de rezultatele 
stiinței experimentale, sunt constrânși să răspundă negativ, 
Libertatea de alegere între infinit de multele motive nu este dat 
omului să o aibă. Omul este așa constituit sufletește, că nu 
poate să şteargă după voie urmele experienţei sale trecute. ci 
trebuie să-şi continue activitatea pe aceste urme, în cel mai bun 
caz, îmbogățindu-le aceste urme, dacă poate. Libertatea abso- 
lută de voinţă ar presupune posibilitatea de a șterge după voie 
şi influența trecutului; această posibilitate însă ar avea ca con- 
secință pierderea individualității însăşi. Avantajul ce s'ar câ- 
ştiga prin libertatea de alegere între motive s'ar compensa cu 
prisos prin pierderea individualităţii. 

Dar problema filosofică legată de cunoștiința caracterului 
este încă şi mai vastă. Raportul dintre elementele de mișcare 
şi elementele intelectuale; dintre adâncul individualităţii si su- 
»rafața intelectuală a acesteia; lupta care se găsește oarecum 
la baza constituirii caracterului, nu aminteşte ea oare în multe 
privinţe lupta pe care am întâlnit-o şi în capitolele precedente, 
atunei când a fost vorba de afirmarea personalității omenești 
în istoria culturii; de constituirea unităţii sufleteşti; de afir- 
marea personalității față de mediul înconjurător? Pretutindeni 
în aceste capitole am întâlnit o luptă analoagă. Unul din mij- 
loacele cele mai solide, prin care s'a afirmat personalitatea ome- 
nească, a fost știința modernă: cum s'a operat oare crearea și 
perfecționarea acestui mijloc ? Printr'o îngrămădire a cuno- 
stințelor pe baza filosofiei antice, adică prin o lărgire extensivă 
a orizontului intelectual de până atunci ? De loc; ci printr'o 
schimbare de perspectivă, şi printr'o selecţionare deosebită a 
elementelor intelectuale. Această selecționare, am văzut că 
era eșşită din influența crescândă a creştinismului, adică din o 
influenţă, pe care şi astăzi mulţi o numesc obscurantistă! Ob- 
seurantismul acestei influenţe, în tot cazul, îşi găseşte o devlină 
analogie în inconştientul, care însoțește natura imaginilor kine- 
stetice din fondul caracterului. Apoi cum ne-am explicat consti- 
tuirea unităţii sufleteşti ? 


Unitatea de conștiință condiționează nrocesul diferen- 
tierii funcţiunilor cuprinse într'insa: ea împinge la punc- 

rea acestora în raporturi de contrarietate şi chiar de con- 
tradicţiune. Faptul unităţii condiţionează lupta între func- 
țiuni. Intre funcțiuni neconvergente nu ar fi luptă, ne- 
greșit; fiecare și-ar urma fără știrbire cursul său înainte. 
Dar unitatea aduce convergenţa, și prin urmare lupta. 
Lupta se înţelege numai între părțile unei unităţi, cum a 
bănuit-o, de altmintreli, cu mai bine de două mii de ani 
înaintea noastră, filosoful Heraklit. 

Şi mai departe ziceam, cu privire la elementele din cari se 
compune orişice judecată, și cu privire la progres : 


Acestea, sunt dar elementele fiecărei judecăţi : elemen- 
tul intuițional, sau reprezentativ, ce se impune oarecum 
conştiinţei, sub forma unui conținut dat și elementul per- 
sonal, reacţiunea conștiinței actuale față de acest con- 
tinut. 

Progresul este datorit luptei între cele două tendinţe. 
Deoparte: realismul aristotelic şi medieval, raţionalis- 
mul, materialismul, etc.; de altă parte nominalismul, aso- 
ciaţionismul, relativismul critic, pragmatismul, etc. De 
oparte credința în valoarea principiilor eterne şi urmate 
în curs de veacuri ; de altă parte îndoiala în tot ce este 
cunoștința omenească și apelul neîntrerupt la luminile 
experienții actuale. 


Dintre aceste două elemente, elementul intuiţional este 
acela care în constituția caracterului ne amintește elementul 
produs de inteligență ; pe când elementul de-al doilea, este acela 
care ne aminteste imagina kinestetică. 

Aceiaşi analogie apoi o găsim şi în înțelegerea raportului 
dintre persoană şi mediu : 


Intre persoană, adică, între individul omenesc şi mediul 
naturei externe sau cosmic, nu este nici un raport direct; 
persoana, în ideile, dorințele și motivele activităţii sale. 
este determinată de mediul sufletesc căreia ea aparține. 

Acestui determinism sufletesc aparține individul ome- 

nesc în toată întregimea sa. Influenţa acestuia este sin- 
gura influenţă reală care se exercită asupra lui. Influenţa 
mediului cosmic, chiar dacă s'ar admite, este o influenţă 
care se execută asupra individului numai indirect, prin 
şirul lung de generaţiuni, cari l-au precedat şi cari au 
mijlocit seria de motivări acumulate în mediul culturii 
în care el se desvoltă. 


Analog mediului cosmic este și orizontul intelectual din 
mecanismul voluntar ; el exercită o influenţă asupra caracteru- 
lui numai indirect prin lunga serie de dispoziţiuni kinestetice 
acumulate în sufletul individului. In toate aceste cazuri așa 
dar, găsim opunându-se unul altuia, două elemente. De oparte, 
un element care se împacă mai bine cu cerințele raționale ale. 
conştiinţei noastre: cunoştinţele filosofiei vechi, elementul jn- 
tuiţional din judecată, influența mediului cosmic; adică un ele- 
ment analog orizontului intelectual din mecanismul actului vo- 
luntar; şi de altă parte, un element mai puțin satisfăcător pen- 
tru cerinţele raţiunii noastre; un element mai nebulos, mai su- 
biectiv, şi în genere mai puţin fixat în idei clare, întocmai cum 
este și imagina kinestetică din mecanismul voluntar ! Intre 
aceste două elemente, s'ar părea că elementul cel dintâiu, acel 
care se împacă mai bine cu cerințele raționale ale inteligenţii 
are să învingă; și cu toate acestea ne-am convins totdeauna de 
contrariu: elementul de-al doilea, a fost acela care a hotărit în 
ultima instanţă. Desvoltarea culturii și sprijinul pe care cul- 
tura îl dă la afirmarea personalităţii; constituirea unităţii eu- 
fleteşti ; afirmarea personalităţii față de mediu; constitui:ea 
caracterului, toate și-au găsit explicarea luându-se ca bază in- 
tervențiunea factorului irațional. 


Problema cea mare, filosofică, se pune atunci astfel : 

Dacă pentru explicarea formării caracterului, şi pentru 
explicarea raporturilor în care stă persoana omenească faţă de 
mediul cosmic şi faţă de cultură în genere, a trebuit să rc- 
curgem la intervenţia unui factor, care stă în opoziție cu ce- 
rintele raţionale ale conștiinței noastre, nu este aceasta o in- 
dicațiune suficientă că, în soluțiunile găsite, am depăşit ho- 

tarul individualităţii noastre, și că ne găsim pe un teren, unde 
individualitatea stă în dependenţă de o realitate cu mult mai 
cuprinzătoare, și care este vieaţa socială interindividuală ? 
Suntem condamnaţi ca, atât la explicarea caracterului, cât 
și la explicarea raportului dintre om, cultură și mediu cos- 
mic, să facem totdeauna o parte aşa de însemnată elementului 
irațional? Este acest element irațional într'adevăr ireductibil 
ia analiza ştiinţifică, și prin urmare cu neputinţă de subordonat 
științei noastre, puterii noastre; sau este el un element a cărui 
raționalitate este rezervată științei viitorului ? In ceeace pri- 
vește caracterul, problema are nu numai o însemnătate teore- 
tică, dar o şi mai mare însemnătate practică. Ea se poate for- 
mula astfel : 

Dacă elementele din care se plămădește caracterul, prin 
satura lor, sunt inexplicabile din condiţiile vieţii individuale, 
nu este dat știinţii viitorului o altă cale, decât aceea a observa- 
tiunii vieţii individuale, pe care ea să poată urmări procesul de 
desvoltare a caracterului ? 

Cu examinarea acestor probleme ajungem la ultima parte 
a scrierii noastre, la examinarea puterilor sufletești sociale. 


Da 

PARTEA Vaa 
PUTERILE SOCIALE. — CULTURA 


CAPITOLUL I. 


|. — Caracterizarea culturii române din punctul de vedere al! 
psihologiei comparate. Postulatul psihologizi comparate. 

II. — Puterile sociale. Importanţa finalităţii pentru înțelegerea 
puterilor sociale. În ce consistă cultura. 

HI. — Gândirea mitologică la popoarele primitive. 

IV. — Greutățile pe cari la intâmpină definirea puterilor so- 


ciale pe baza cunoștinței determinismului fenomenologic. Analogie 
între energia fizică şi energia socială. Ce numim energie fizică şi 
energie industrială. Exemple. Ordinea fenomenelor. 

V. — Discuţiune asupra substanţei sufleteşti. Inutilitatea ipo- 
tezei despre o substanță sufletească. În ce stă realitatea sufletului 
după psihologi: contimporani. Cum concepen. puterea sufletească în 
v:eaţa individului. 

VI. — Cum concepem puterile sociale din punct de vedere 
ştiinţific. 


I. — In partea aceasta din urmă a scrierii noastre vom În- 
cerca a ilustra teoriile ce afirmăm prin exemple luate din cul- 
tura propriului nostru neam românesc. Indirect va rezulta din 
această încercare şi o caracterizare a culturii române după felu! 
manifestărilor sale de astăzi. Dar această caracterizare, ne gră- 
bim a adăoga, nu are pretenţiunea de a fi complectă. Cultura 
română este în curs de formaţiune, şi ca atare, caracterizarea ei 
privește mai mult viitorul decât prezentul. La fiecare interval 
de câți-va ani numai, elemente noi ies la lumină, elemente care 
aduc după dânsele ipoteze noi pentru explicarea culturii luate 
în întregime: şi mai sunt încă multe elemente care mau văzut 

lumina zilei. După ce se vor cerceta cu amănuntul și în mod 
obiectiv, adică după ce se vor cerceta cu ajutorul metodelor 
ştiinţifice, toate documentele, pe cari le prezintă istria, etno- 
grafia, limba, literatura, credinţele şi obiceiurile neamului no- 
stru; după ce se va avea în mod exact descrierea manifestărilor 
sufletești ale neamului, manifestări concretizate în fapte isto- 
rice, în literatură, în obiecte de artă, în obiecte de cult, în in- 
strumente de muncă, în obiecte casnice, etc., numai atunci se 
va putea încerca o ipoteză cu adevărat ştiinţifică, prin care să 
se explice fondul ce constitue vieaţa şi tăria culturii române. 
Până atunci însă orice caracterizare este necomplectă, și are 
valoarea numai pe care i-o dă punctul de vedere din care se 
priveşte problema. 

Studiul nostru aduce o caracterizare a culturii actuale ro- 
mâne din punctul de vedere al psihologiei comparate; sau, cu 
alte cuvinte, o caracterizare care fixează locul și rangul culturii 
române faţă de alte culturi cunoscute în vieața altor popoare. 
Acest punct de vedere are o valoare, întrucât are valoare po- 
stulatul dela care el pleacă și care este următorul : legile sufle- 
teşti sunt în fond aceleaşi la toate popoarele; este aceiași ener- 
gie sufletească peste tot, şi numai condiţiunile de aplicare ale 
acestor legi sunt deosebite. Popoare absolut identice în mani- 
festările lor sufletești nu există, nu fiindcă legile lor sufleteşti 
ar fi deosebite, ci fiindcă fiecare popor are o deosebită situ- 
aţiune geografică şi istorică. Aceste deosebiri aduc după ele o 
gradare deosebită în cooperarea legilor sufleteşti la fiecare 
popor în parte ; gradare din care rezultă felurimea pe care 
o întâlnim în vieața reală. Dacă fiecare poporul ar avea un su- 
flet al său special, un suflet ireductibil în elemente asemănă- 
toare cu elementele ce ennstituesc şi sufletul altor popoare, 
atunci punctul de vedere al psihologiei comparate ar fi fără 
valoare ; atunci war putea fi o stiință a psihologiei comparate, 
ci ar fi psihologii deosebite pentru fiecare popor în parte. Dar 
această negaţiune este greu de' admis, căci ea vine în contra- 
dieţie cu toate observările științifice de până acum. Dacă fie- 
care popor ar avea un suflet al său special și ireductibil, n'am 
putea vedea apoi pentruce și fiecare om în parte n'ar avea un 
suflet special și ireductibil, căci argumentele sunt aceleași: 
cum sunt popoarele deosebite între ele asa sunt și oamenii di- 

feriti între ei. Atunci ar cădea și postulatul psihologiei în ge- 
nete; pe lângă acela al psihologiei comparate: lucru ce nu l-a 
afirmat încă nimeni până acum. Prin urmare rămânem la va- 
ioarea postulatului psihologiei comparate și pe baza lui avem 
toată încrederea în caracterizarea ce se poate aduce culturii 
române în comparaţie cu cultura altor popoare. 

Metoda psihologiei comparate a fost de altmintreli de 
multă vreme practicată şi la noi de scriitori cari s'au ocupat cu 
trecutul poporului nostru, de istoricii străini. In scrierile unui 
Fr. Iosif Sulzer, Contele de Hauterive, Ign. Şef. Raicevich, An- 
dreas Wolf, Toma Thornton, Wilkinson, Contele Salberry, P. 
Recordon, C. A, Kuch, Felix Colson, etc., găsim o mulţime de 
reflecţiuni asupra firii şi moravurilor poporului nostru '); re- 
flectiuni cari se prezentau dela sine din simpla comparare a ce- 
lor cunoscute de scriitor în tara lui, cu cele văzute în tară 
la noi. 

Această metodă, credem că poate fi aplicată cu folos si 
de aci înainte, mai ales când cel ce o aplică este un spirit obi- 
ectiv, si care cunoscând știința sufletului omenesc este în mă- 
sură să evite erorile făcute de istorici. Si erorile erau mai greu 
de evitat de scriitorii străini, cari au scris până azi asupra ţării 
noastre. Aceştia de obiceiu petreceau un timp prea scurt între 
noi, pentru a ne cunoaște limba şi a-şi da seamă prin ei însăşi 
de cultura noastră; ei se mulțumeau a descrie moravurile unor 
cercuri prea restrânse din societatea română, şi adeseori și pe 
acestea după auzite. Intr'o poziţiune mai favorabilă pentru 
aflarea adevărului se găseşte scriitorul român. El poate mai 
uşor să stăpânească cele două elemente de comparaţie: înţele- 
gerea societăţii străine îi este înlesnită lui prin cercetările mul- 
tor oameni de știință, cercetări cari astăzi pentru anumite so- 
cietăți sunt numeroase și definitive; iar înțelegerea societăţii 
sale, o poate dânsul avea în orice caz mai exact decât un străin. 
In judecata lui este mai probabil să nu lipsească notele dife- 
rențiale şi caracteristice ale sufletului poporului român. Căci 
aceste din urmă sunt mai totdeauna produsul unor tendințe im- 
penderabile, pe cari un străin nu le poate aprecia; atât fiindcă 





1) Bibliografia complectă este dată de N. lorga în volumul X din docu- 
mente privitoare la istorie Românilor. culese de Eudoxiu de Hurmuzachi. 

în cazul special al poporului român lipsesc asupră-le alte cer- 
cetări anterioare, cât şi mai ales, fiindcă străinul e departe de 
a le simţi direct, neavând o afinitate pentru dânsele. Această 
afinitate este de altfel în toate studiile de această natură, un 
izvor nesecat de informaţiune pentru scriitor. De aceea aproape 
fără excepţie, oricât de interesante sunt aprecierile străinilor 
asupra culturii unui popor, cea mai bună apreciere este dată 
totdeauna însă de acela care-și are sufletul plămădit în mediul 
culturii ce se studiază. Judecata străinului asupra sufletului 
unui popor poate fi uneori foarte comprehensivă, dar nu și pe 
atât de profundă; scriitorul străin riscă prea adesea să con- 
funde multiplul cu esenţialul. Asemenea defecte se constată cu 
prisosinţă în aprecierile publicate până acum de istoricii străini 
asupra noastră. 

Apoi un om trăit în mediul culturii române are şi un alt 
avantagiu asupra unui străin. El, prin mijlocirea afinităţii de 
care vorbirăm mai sus, este mai uşor în măsură de a reconstitui 
o unitate din notele diferenţiale pe cari le găseşte la cultura 
poporului său, în comparaţie cu cultura altor popoare mai supe- 
rioare, pe când un străin, — german, englez, francez, — este 
mai mult înclinat a considera aceste note diferenţiale ca nişte 
curiozităţi fără legătură între dânsele. E drept că și scriitorul 
român este expus la multe alte erori. Lui poate să-i lipsească 
înţelegerea unei culturi superioare, şi astfel judecata sa să fie 
viciată dela început. Prejudecăţile naţionale îi pot întuneca apoi 
mintea în aşa grad ca el să nu vadă în cultura superioară pe 
care o compară cu acea a ţărei sale, decât dezordine sau pu- 
treziciune, cum au găsit bunăoară patrioţii ruși în cultura Apu- 
sului. Dar toate aceste erori sunt totuși evitabile; mai evitabile 
decât acelea pe cari le întâmpină de partea sa un străin. O mai 
lungă ședere în mijlocul societăţii cu a căreia cultură este să se 
compare cultura română, şi o mai adâncă studiare a părerilor 
emise de oamenii de ştiinţă, păreri numeroase și temeinice 
când este vorba de societăţile din apusul Europei, sunt îndestu- 
lătoare pentru a evita scriitorului român erorile de cari s'au 
făcut culpabili patrioţii ruşi. 

Dar negreşit, oricâte precauţiuni sar lua, rezultatele ob- 
tinute prin metoda comparativă, pe cât timp nu sunt contro- 
late prin observaţiunile precise a celorlalți oameni de stiintă, 


345 





C. RĂDULESCU-MOTRU 





nu pot avea pretenţiunea de a fi definitive. Utilizarea compara- 
țiunii, face pe nesimţite dintr'un scriitor un judecător, care 
oricât de nepasionat ar dori să fie, are totuși preferinţele sale, 
în orice caz idealul său. Din această cauză scrierile produse în 
asemeni condițiuni au mai mult tendința de a îndrepta decât de 
a descri obiectiv cele existente ; autorii lor urmează mai curând 
exemplul dat de filosoful Iohan G. Fichte prin „Cuvântările 
adresate națiunii germane” !) decât exemplul specialiștilor din 
zilele noastre. 

Ca atare încă opera lor nu este de prisos. Căci dacă cerce- 
tările minuţioase ale specialiștilor sunt de o netăgăduită va- 
loare, nu mai putin şi-au avut valoarea lor și cuvântările” 
adresate de Fichte națiunii germane. Ele au fost un semn al 
timpului: o prevestire imbucurătoare pentru desăvârşirea uni- 
tăţii naționale a popoarelor germane. 


II. — Cestiunea ce ne rămâne de studiat este aceea a pu- 
terilor sau energiilor sociale. Aci se pune dela început întreba- 
rea : în ce consistă puterea sau energia socială ? Puterea fizică 
am văzut că consistă în cauzalitatea fenomenelor naturii însăși: 
noi, cunoscând legile succesiunii fenomenelor, cunoaștem și pu- 
terile acestor fenomene, pe cari apoi le putem adapta trebuin- 
telor noastre. Tot astfel a fost şi cu puterea caracterului: ea a 
consistat în legea prin care se leagă imaginile de mișcare, do- 
bândite din experiența trecută, cu nouile imagini dobândite prin 
simțuri. Puterea, în toate cazurile până acum, nu a fost un ce 
material, pe care să-l putem pipăi cu mâinile, şi nici o calitate a 
materiei, ci numai repetarea constantă a acelecași succesiuni în 
desfășurarea fenomenelor; prin urmare, în fapt, e4 este un ce 
imaterial ; ea se confundă cu însăși legea de repetare a fenome- 
nului. Puterea electricităţii, a căldurii, a vaporului, a gravita- 
țiunii, etc... nu are altceva la baza ei, decât faptul revenirii a 
acelorași fenomene de îndată ce condiţiunile se repetă. Puterile 
naturii, dacă ar fi să considerăm natura ca o fiinţă cu voinţă. 
ar consista în deprinderile acestei naturi de a repeta lantul de 
succesiune a fenomenelor sale de câte ori conâitiunile sunt date. 

Puterile cari se manifestă în vieața socială intră si ele în 


1) J. G. Fichte. Reden an die deutsche Nation (1805). 

aceeaşi categorie? După știința de astăzi răspunsul nu poate 
fi decât afirmativ. Puterea socială nu are la baza sa altceva 
decât determinismul fenomenelor sociale, întocmai cum şi pu- 
terea fizică nu are la baza sa decât determinismul fenomenelor 
fizice. O putere socială este o constantă înlânţuire de fenomene 
sociale; o înlănţuire, pe care noi, din punctul de vedere al inte- 
veselor noastre, o credem îndreptată în vederea unui scop. De 
această idee a scopului este cu neputinţă să ne desfacem. In 
natura fizică, scopul înlănţuirii fenomenelor ni se pare a fi 
adaptarea acestora la trebuințele noastre; şi în adevăr fără 
rolul acestei adaptări natura dela ea însăși nu ar fi ajuns să 
ilustreze procesul de înlănțuire a fenomenelor naturii, așa cum 
îl ilustrează tehnica industrială a omului. Tot astfel şi în vieața 
socială. Inlănţuirea fenomenelor capătă un înțeles prin ideea 
progresului, sau a perfecțiunii sociale. Scopul este o ideie antro- 
pomorfică, dar el este totuși indispensabil pentru înțelegerea ra- 
țională a lucrurilor. Nu putem niciodată despărţi ideea de pu- 
tere, fie cât de abstractă, de ideea unei direcţiuni, sau a unui 
scop. Şi aceasta mai ales la fenomenele vieţii sociale; vieața 
ea însăşi nu se poate concepe decât pe baza postulatului de 
finalitate. 

Să examinăm, în adevăr, manifestările cari poartă nu- 
mele de puteri sociale, şi în toate vom găsi ideea de finalitate, 
sau de scop. Mintea nu poate concepe u înlănţuire fără scop; 
în vieaţa socială mai ales. Așa bunăoară în înțelegerea culturii. 

Cultura este, după părerea tuturor, starea în spre care se 
îndreaptă toate popoarele eşite din starea de barbarie. In cul- 
tură se oglindește finalitatea conștiinței sociale; prin ea faptele 
omenești dobândesc un înţeles mai înalt, devin istorice. Popo- 
rul fără cultură n'are istorie, fiindcă n'are un criteriu care să 
stabilească valoarea evenimentelor petrecute. Intocmai cum pe 
suprafața unei pustietăţi nisipul se ridică şi cade după schim- 
barea fenomenelor atmosferice, cari şi ele, la rândul lor, se 
repetă mecanic după legile fixe ale naturii; tot așa este și 
vieața unei societăţi omenesti în stare de barbarie. Faptele 
unei asemenea societăţi sunt supuse pasiv la legile elementare 
ale funcţiunilor organice : sunt fenomene de nutrițiune și re- 
producţie, sunt instincte de dominare. Inţeles istoric nu capătă 
faptele sociale decât atunci, când ele se ridică deasupra vieții 

elementare organice, când ele se succed după motivarea unei 
finalităţi conștiente. Atunci zicem că societatea în care ele se 
produc este o societate cultă, sau cultivată; un termen pe care-l 
formăm prin analogie, după cum zicem că suprafaţa unui teren 
este cultivată, de îndată ce pe dânsa, în locul nisipului care se 
mișcă purtat de vânt, am sădit plante cari se dezvoltă în ve- 
derea unei finalităţi fixate de noi. Prin cultură o societate do- 
bândește rostul său istoric, şi prin aceasta se diferenţiază de 
alte societăţi; întocmai cum de altfel, fără a voi să ducem mai 
departe analogia, și terenul cultivat câștigă o înfăţişare proprie 
faţă de cel învecinat, rămas necultivat. 
i Cultura întreține între membrii unei societăți raporturile 
de autoritate şi legăturile de solidaritate; încă mai mult, ea 
| stabileşe o continuitate în munca diferitelor generaţiuni. 
In adevăr, bunurile sufletești, din cari e constituită cul- 
fura sunt în realitate singurele baze durabile pentru înteme- 
ierea unei vieţi sociale. Numai după ce în sânul unei societăţi 
| se ridică altarul unei credinţe religioase comune; se impune 
criteriul unor valori morale primite de toţi ; se formează gustul 
pentru admirarea acelorași producţiuni artistice ; se stabilesc 
norme de gândire pentru deosebirea adevărului de eroare; se 
exprimă gândul într'o limbă uniformă ; se practică obiceiuri și 
se utilizează invenţiuni tehnice comune; etc., numai atunci se 
operează și o apropiere mai trainică între indivizi, se luminează 
muncii omenești calea spre cooperaţiune. Fără aceste bunuri, 
'cari se ridică şi trăesc deasupra gândului şi faptei fiecărui in- 
divid, activitatea socială este oarbă și fără spor. Deaceea so- 
cietăţile în stare de barbarie, cu toată lunga lor durată de timp, 
duc totuși o existenţă precară. Munca indivizilor se pierde dela 
o generaţiune la alta, covârşită totdeauna de nevoile momentu- 
lui. Singure numai bunurile sufleteşti deschid muncii o exi- 
stență superioară și durabilă; prin mijlocirea lor viața indi- 
vidului se înobilează și profită obștii. Credinţele religioase, obi- 
ceiurile, instituţiunile și valorile morale, operile de artă şi ade- 
vărurile ştiinţei, sunt singurele cari înving moartea. Individul, 
luat de sine, ar fi o arătare fără înţeles, dacă în viaţa socială 
nu i-ar fi dat lui să se asocieze și să contribuie la existenţa bu- 
nurilor sufleteşti. la cultura poporului din care face parte. 

Dar la baza acestor bunuri sufletești nu este nimic ma- 
terial: totul se reduce la înlănţuiri de fenomene, sau deprinderi. 


In ce consistă cultura? se întreabă Heinrich Schurtz, 
unul dintre cei mai cunoscători în această materie :). 


Europeanul care are dreptul să se fălească de a sta în mij- 
locul celei mai inalte culturi ce se găsește astăzi pe pământ. ar 
trebui să dea răspunsul fără nici o greutate. De fapt el nu are 
decât să privească în jurul lui, ca să găsească dinaintea sa 
splendoarea culturii în forma cea mai palpabilă. Aici se ridică 
locuinţe, palate şi catedrale; acolo lanurile de grâu se mişcă 
în valuri; dincolo umblă trăsurile și gem mașinile; dincolo iarăş 
zunt expuse, în cele mai elegante prăvălii și magazine, lucruri 
nenumărate, din cari omul îşi clădeşte casa şi îşi împodobește 
corpul, îşi procură alimentele şi obiectele de plăcere. își face 
instrumentele cu cari lucrează. S'ar părea că dintr'odată, el 
este în stare să prindă aproape cu mâinile fiinţa culturii, să o 
cuprindă și să o cunoască cu toate simţurile. 

lar când privirea îi dă răgaz să mediteze, atunci frumoasa 
imagină, prinsă în primul moment, nu-i mulţumeşte deloc setea 
sa de cunoștință adevărată. I se întâmplă şi lui ceeace i sa 
întâmplat filosofului materialist, care crezuse a fi găsit în ma- 
rerie ultimul fundament al lucrurilor, şi se bucura cu naivitate 
de descoperirea sa: dar în momentul în care voi să cerceteze 
această materie însăşi, presupusă a fi așa de sigură. se trezi 
cu ea topindu-se şi despicându-sz într'un sistem de forţe. Așa 
şi cultura: ea nu consistă numai în fapte şi produse materiale. 
ci în forțele cari aduc asemenea rezultate. Aceasta nu e gren 
de dovedit. Să ne închipuim un oraş dintr'o ţară cultă oarecare, 
bunăoară în Germania, distrus cu desăvârşire în urma un 
eveniment oarecarz, pe când însă locuitorii săi au reuşit să se 
salveze. În acest caz, de sigur avem să vedem cum îndată pe 
acelaş loc, sau poate în apropiere. casele au să se ridice din 
nou, şi tot felul de bunuri culturale au să se îngrămădească, 
pzntru ca în sfârşit să vedem construindu-se iarăș un oraş 
asemeni celui dispărut, şi poate încă mai înfrumusețat şi mai 
îmbunătăţit. De altă parte, să ne inchipuim acum că tot orașul 
cu tot conţinutul său material ar fi rămas în picioare, dar câ 
populaţia ar fi perit, şi că în locul ei ar fi intrat bunăoară. 2 
hordă de negri australieni. Nici-o îndoială că în această ip^- 
teză ne așteptăm ca locuințele vechi să nu întâ:zie a se dărâma, 
instrumentele și maşinele pe cari nimeni nu va şti să le între- 


1) Urgeschichte der Kultur. Einleitung. 1900. 

buinţeze, să se ruginească şi să se strice, în scurt, ca dimpreună 
cu oamenii să dispară şi cultura lor. Cultura este inseperabilă. 
de om. 

Şi nu omul individual, ci munza întregii societăh crează 
cultura, Această societate cuprinde. nu numai pe cei puţini, 
cari întrun moment da: sunt în vieaţă; ci za se prelungește 
departe în trecut şi in viitor. Tot omul ce-i aparţine, consumă 
qin ideile şi munca multor generaţiuni ce l-au precedat. şi in 
acelaş timp, conştient sau inconştient, luptă cu râvnă să pre- 
gătească drumul celor ce vor veni după dânsul. Comoara știin- 
ţei trece din generaţie în generaţie. este păstrată in cărți şi 
documente şi fără ea individul nu ar însemna nimic, Dar ın 
acelaș timp, această comoară moștenită ar fi moartă şi fără 
efect. dacă ea n'ar trăi în generaţia actuală şi n ar împinge la 
noi creaţiuni: ea poate să doarmă uneori în, operile vremilor 
trecute, dar adevărată cultură ea nu devine decât atunci când 
trăeşte, 

"Toate rezultatele culturii materiale sunt numai învelişul ex- 
tern al uno? fenomene sufleteşti interne, şi ele stau cu acestea 
din urmă în acelaș raport. în cari stau și atomele materiale 
laţă de forţa vie, care formează şi menţine corpul. Istoria cul- 
turii este istoria sufletului omenesc. 


Teoria lui Heinrich Schurtz, de altfel teoria tuturor scri- 
„itorilor de frunte, este în acord cu ultimele date pozitive ale psi- 
hologiei științifice. Cultura există numai întru-atât, întrucât 
este actuală în sufletul omenesc. 

Iată prin urmare la ce se reduce puterea culturii. Cultura 
nu rezidă în obiectele externe și materiale, pe cari le avem dina- 
intea noastră, ci în dispoziţiunile interne și actuale ale sufle- 
tului unei generaţiuni. O societate devine cultă din momentul 
ce membrii săi se bucură de anumite funcțiuni superioare su- 
fletești, și întreţin conștient în practica vieţii lor anumite de- 
prinderi intelectuale și morale. 

Acelaş lucru se poate zice și despre celelalte puteri cu ca- 
racter social. Puterea statului stă în deprinderile sufleteșii pe 
cari le practică cetăţeanul în raporturile sale cu autoritatea ce-l 
conduce și nicidecum în calităţile oarecum materiale ale obiec- 
telor şi indivizilor ce reprezintă autoritatea. Statul poate fi pu- 
ternic, fie că este reprezentat printr'un tiran, fie că este repre- 
zentat printr'un rege constituţional și o minoritate aristocrată, 
fie că este reprezentat prin delegaţii mulţimii, etc. ; fiindcă, în 
toate cazurile, puterea lui nu stă în aceşti reprezentanți, ci în 
32) 

deprinderile sufletești pe cari le practică acei ce se lasă a fi 
conduşi. Statul lui Ludovic al XIV regele Franţei trecea drept 
puternic în vremea lui, astăzi acelaş stat ar fi socotit slab, 
fiindcă sau schimbat deprinderile sufleteşti ale cetăţenilor 
francezi. Şi așa cu toate puterile sociale. Ele sunt numai vorbe 
goale, pe câtă vreme nu se sprijină pe deprinderile constante 
ale indivizilor cari compun societatea. O instituţie socială în 
contrazicere cu sufletul poporului este fără putere, cu oricât 
prestigiu artificial ar fi ea de altmintreli înconjurată. 


III. — Aceste adevăruri elementare întâlnesc însă mari 
greutăţi până a fi recunoscute. Mintea omenească este încli- 
nată să materializeze toate cauzele prin care îşi explică schim- 
bările din jurul său. In special mintea care nu este în deajuns 
cultivată este refractară la primirea acestor adevăruri. Alfred 
Vierkandt care a studiat în special deosebirea între popoarele 
primitive, și popoarele culte, descrie în chipul următor felul de 
a gândi al celor dintâi. 


In primul rând. conștiința omului primitiv este încătuşată de 
datele sensibile şi direct intuitive; înțelegerea lui nu sz poate 
ridica până la abstracţiune şi prin urmare ea nu poate cuprind? 
fenomenalitatea naturei, fiindcă aceasta este mai abstractă decât 
corpurile însăşi; iar de câte ori se încearcă, ajunge tot la o 
intuiţiune identică cu aceea a corpurilor. Apoi, mai puţin încă 
omul primitiv poate să-şi formeze o noţiune despre suflet, care 
este mai cuprinzător şi mai complicat decât orice lucru cor- 
poral. In al doilea rând, gândirea omului primitiv este condusă 
de asociațiunea pasivă a stărilur de conștiință, iar nu de aso- 
ciaţiunea activă a apercepţiunii, care la omul cult condiţionează 
înțelegerea cauzală a naturei 1). 


Felul acesta de a gândi al omului primitiv, pe care Vier- 
kandt îl numește gândire mitologică, mai de aproape cercetat, 
prezintă următoarele caractere : „Inclinarea spre animism”. 
Omul primitiv vede în manifestările naturii, manifestările unei 
voințe ascunsă în obiecte, întocmai după cum sunt privite de 


1) Alfred Vierkandt, Naturvălker und Kulturvălker (1896) pag. 253. Scri- 
erea lui Vierkandt este întemeiată pe cercetările lui Friedrich Ratzel, Wil- 
helm Wundt şi Richard Andree (Prefaţa pag. VI). 

dânsul și manifestările propriului său corp. In această încli- 
nare găsim explicarea tuturor mitologiilor vechi şi moderne. 
„Actele sufletești sunt socotite ca având o formă materială”. 
Este în destul de cunoscută în această privinţă, credința pe care 
o au popoarele primitive despre existența materială a sufletului. 
Un negru austrialian s'ar considera pentru totdeauna nenorocit, 
dacă la uciderea unui vrăjmaș viteaz ar pierde ocazia să-şi 
mărească propria sa vitejie, înghițind inima celui ucis. „„Feno- 
menele naturale în genere sunt considerate ca lucruri materiale”. 
„Cauzele fenomenelor de asemeni sunt totdeauna obiecte ex- 
terne”. Un primitiv nu poate concepe desfășurarea fenomenelor 
naturii, ca izvorând din condiţiunile intrinsece ale acesteia; ci 
el crede totdeauna că schimbările din natură sunt efectele unor 
impulsiuni venite din afară. Cauzele externe sunt mai palpabile 
decât cele interne și deci sunt preferate. 

Teoria substanțialității, pe care o mai întâlnim uneori, ca 
o teorie explicatoare şi în cărţile noastre de psihologie, este ră- 
măşița acestui fel de gândire mitologică, proprie omului pri- 
mitiv. Ea este o iluziune, pe care raţiunea omenească şi-a 
făurit-o în lunga sa perioadă de ignoranță !). In ea regăsim acea 
substantivare şi concretizare intuitivă a fenomenelor sufleteşti; 
substantivare și concretizare, pe care le impusese odinioară în- 
gustimea conştiinţei omului primitiv. Dar în viitor teoria sub- 
stanţialității este menită a dispare din știința noastră contim- 
porană. Mintea omului cult deprinsă cu operaţiunile de abstrac- 
ţiune, și eșită din starea de pasivitate caracteristică omului pri- 
mitiv, nu mai poate vedea într'însa, decât o simplă explicare 
naivă, formată prin analogie, după intuițiunea obiectelor ex- 
terne. Deaceea rostul nouei direcțiuni pe care a luat-o psiho- 
logia contimporană. Deaceea și direcția tuturor ştiinţelor de 
astăzi, nu numai a psihologiei 2). 

IV. — Negreşit însă, definirea puterilor sociale pe baza 
determinismului cauzal este o definire greu de conceput, în 
multe privinţe, și pentru omul cult, nu numai pentru primitiv, 


1) L. Gerard-Varet. L'ignorance ct lirreflexion. pag. 198—-214. (Paris 
1898). 


2) L. Stein. Der Neo-ldealismus unserer Tage. în Archiv für systema- 
tische Philosophie., Neue Folge, IX. 1903. pag. 265 şi urm. 

fiindcă această definire este relativ nouă, şi n'a avut încă vreme 
să se vulgarizeze. Vechia gândire mitologică trăește şi va mai 
trăi încă multă vreme în mentalitatea celor mai mulţi contim- 
porani de-ai noştri, când va fi vorba de fenomenele sociale, deşi 
această gândire va fi în contrazicere cu felul obișnuit de a ju- 
deca al aceloraşi contimporani, când va fi vorba de celelalte 
fenomene ale naturii. Pe când definițiunea puterilor naturale 
se face de pe acum exclusiv pe baza determinismului cauzal, de- 
finiţiunea puterilor sociale va avea încă multă vreme nevoie de 
sprijinul materializărilor antropomorfice. Din cauza acestei 
greutăţi pe cari le întâmpină de fapt noua concepţiune a pu- 
terilor sociale, să ne fie îngăduit a insista încă prin câteva cu- 
vinte asupra acestei cestiuni. 

„Mulţi din contimporanii noștri”, ziceam cu câteva pagini 
mai înainte !), „nau încă cchii formaţi pentru a vedea o înlăn- 
țuire sufletească; și nu este mirare, fiindcă sunt încă mulţi cari 
n'au încă ochi formaţi pentru a vedea în!ănţuirea cauzală dintre 
fenomenele adaptate scopului unei fabrici”. Şi povesteam, cu 
această ocazie, întâmplarea rusului bogat, care după vizitarea 
unei fabrici, întreba de grajdurile unde sunt ținuți cei 2.000 
cai, cari dedeau puterea trebuincioasă diferitelor motoare ce 
funcționau în fabrică ! Câţi nu imitează pe acest rus, când este 
vorba de a-și explica puterea care susține vieața unei societăţi ! 

Să procedăm însă metodic pentru a preciza bine noua 
concepțiune a puterii sociale. Vom recapitula mai întâiu cuno- 
gtinţele pe cari le avem despre puterile naturii, în genere, stu- 
diate de ştiinţele naturale, pentru a ajunge în urmă la puterile 
ce le întâlnim în vieața unei societăţi. 

O putere a naturii, cum am avut adeseaori ocazie să re- 
petăm, rezidă în legea de cauzalitate a fenomenelor. Substratul 
fenomenelor poate fi ipotetic considerat ca o cauză a puterii, 
dar numai ipotetic, căci ştiințificeşte noi nu știm nimic despre 
el ; el se desvălue simțurilor noastre prin formele energiei, și 
aceste forme ale energiei se reduc totdeauna la raporturi de 
cauzalitate. Oricât de adânc am dori să pătrundem noi cu ana- 
liza simţurilor noastre, niciodată nu întâlnim altceva decât 
forme ale energiei; chiar şi greutatea, volumul sau densitatea 


1) Pagina 233. 

corpurilor, şi ele nu sunt decât forme ale energiei; peste acestea 
nu trece cunoştinţa noastră ştiinţifică. Substratul acestor forme 
ale energiei este un simplu concept de limită, o ipoteză necesară 
pentru mulţi, dar în tot cazul în afară din cadrul ştinţei exacte; 
asupra lui se pot întinde speculaţiunile metafizicei, şi ale reli. 
giunii, nu însă ale ştiinţei, sau ale filosofiei ştiinţifice. Din 
punct de vedere practic, cunoştinţa substratului ne este chiar de 
prisos, din momentul ce posedăm cunoștința fenomenelor sub 
care el se manifestă. Este o întrebare chiar dacă mintea noastră 
poate concepe natura substratului altfel decât în raporturi de 
cauzalitate. Noi credem că nu; fiindcă judecata omenească 
implică în natura sa însăși actul de a pune în raport, adică de 
a stabili dependențe si de a cumpăni, şi acest act se confundă 
cu însăși aceea ce am numit legea cauzalității ; dar asupra 
acestei discuţiuni putem să trecem.  Substratul energiei, sau 
aceea ce unii numesc materia, neputându-se cunoaşte, rămâne 
să ne îndreptăm cercetările asupra formelor energiei, adică asu- 
pra manifestărilor fenomenale. In mijlocul acestroa cercetarea 
noastră se îndreaptă înspre găsirea raporturilor de asemănare, 
şi de repetițiune; cu ajutorul cărora câmpul manifestărilor ne 
este în urmă mai ușor de explorat și chiar de stăpânit. Cuno- 
scând legile de repetiţiune ale fenomenelor, putem să introdu- 
cem şi direcţiuni voite în vederea intereselor noastre. Puterea 
noastră la atât se mărginește, și la nimic mai mult. Un om care 
aruncă o piatră pentru a sparge un zid, în ignoranța sa crede 
că puterea pietrii porneşte din brațul său care aruncă ; în reali- 
tate însă puterea pietrii stă în determinismul legilor naturii. 
Spargerea zidului pe care o produce piatra stă în raport cu 
greutatea pietrii, și această greutate nu este decât o sensibili- 
zare a raportului în care stă piatra faţă de centrul de gravitație 
a pământului; şi puterea de gravitație pe care o exercită pă- 
mântul nu este la rândul ei decât reportul de distanţă şi de 
mişcare a pământului faţă de celelalte corpuri cereşti, etc. ; 
analizându-le de aproape toate se eterisează în raporturi de 
cauzalitate. Mișcarea braţului de asemenea, dimpreună cu sfor- 
ţarea pe care o percepe acel ce aruncă piatra, nu este decât 
efectul, întănţuirea unor raporturi de cauzalitate, aşa cum este 
gi greutatea pietrii aruncate. O verigă din acest lanț să se 
schimbe şi puterea pietrii de a sparge zidul se schimbă şi ea. 

Să presupunem bunăoară, că am apropia poziţiunea pietrii de 
centrul de gravitaţiune a pământului, păstrând cu toate acestea 
neschimbat quantumul de tensiune a mișcărei braţului; care ar 
fi rezultatul ? Greutatea pietrii ar creşte într'atât, că braţul 
ar fi în imposibilitate să miște piatra măcar ! Aceeace numim 
noi putere nu este altceva dar decât cursul fenomenelor naturii 
adaptat la trebuinţele noastre. Dacă ştim legile după care feno- 
menele naturii se înlănțuese, atunci avem și stăpânirea asupra 
puterilor naturii ; căci aceste puteri sunt imanente în legile de 
succesiune ale fenomenelor însăşi. Un exemplu luat din practica 
industrială ne poate ilustra acest adevăr încă și mai bine. 
Pe platoul unor munţi înalţi se găseşte un ghețar. Pute- 
rea, sau energia, pe care o reprezintă existența acestui ghețar 
stă în fenomenele sale de manifestare. Aceste fenomene se în- 
lănţuesc după nişte legi constante, fie că acestea ar fi cunoscute 
sau nu de om ; dar dacă aceste legi sunt necunoscute, atunci şi 
puterea sau energia care rezidă în ghețar este pentru om ca 
neexistentă. Ghețarul poate sta mii și mii de ani pe platoul 
munţilor, nimeni dintre oamenii ce locuesc în vale nu se gân- 
deste la utilizarea energiei lui, şi nici măcar o bănueşte că 
există. Din momentul ce însă aceste legi sunt cunoscute, ghe- 
ţarul devine un izvor de energie: apele cari se produc din to- 
pirea gheţei sunt captate și îndreptate să producă o mişcare 
mecanică; care mișcare poate fi utilizată să producă un curent 
electric; care curent la rândul său este utilizat să producă lu- 
mină, sau din nou mişcare mecanică, după trebuinţe, etc. ; cu 
un cuvânt deodată cu cunoașterea legilor cauzale ale fenomene- 
lor ghețarului, se dezvălue acesta ca un izvor nesecat de putere 
pentru om. Dar puterea lui era în fapt şi mai înainte ? Negreșit; 
numai că ea era în afară de finalitatea omenească. Apele gheţa- 
rului se topeau și mai nainte, dar ele în loc de a fi captate şi 
îndreptate spre a produce o mişcare mecanică, se pierdeau în 
pâriiașe mici cari mergeau la vale însoţite şi ele parte de ace- 
leaşi fenomene de mișcare şi electricitate, dar în cantităţi atât 
de infinitesimale, că erau neutilizabile pentru industrie. Cu- 
nostinţa legilor n'a adăogat nimic la energia naturală existentă, | 
ci ea a dat numai putinţa ca fenomenele acestei energii să se! 
succeadă într'un mod utilizabil pentru om, în loc de a se pierde 
într'o succesiune neutilizabilă. Şi este de observat că şi succe- 

siunea utilizabilă, precum şi cea neutilizabilă este, una şi alta, 
în acord cu determinismul universal; deosebirea între ele stă 
numai în dispoziţia de ordine pe care o au manifestările ener- 
giei. Apele ghețarului, cât timp sunt necaptate şi nedirijate în 
vederea unui scop industrial, nu ies din lanţul determinismului 
cauzal; ci ele urmează acestui determinism însă în altă ordine. 
Aceste ape se desfac în pârâiaşe după configuraţia solului ; se 
prăvălesc la vale, deslipind după intensitatea curentului lor 
blocuri de piatră; ele produc erosiunea stâncilor; desfac şi com- 
bină în mod diferit elementele cu cari vin în contact; în sfârșit 
ele pot da loc la ridicări de temperatură şi chiar la curente 
electrice apreciabile pe acolo pe unde viteza curgerii lor este 
mai mare : toate aceste fenomene formează un lanţ strict ca- 
uzal, fără abatere. Dacă o inteligență superioară ar calcula ra- 
portul între toate aceste manifestări ale energiei, ar ajunge cu 
siguranță să constate că suma totală a tuturor manifestărilor 
arătate formează un ciclu strict determinat şi în conformitate 
cu legea conservaţiunii energiei. Niciunul dintre fenomenele la 
care dă loc micile pârâiașe nu este produs la întâmplare, ci fie- 
care este o verigă ce ocupă locul şi spațiul pe care îl fixează 
suma cantităţii totale de energie; fiecare este efectul necesar 
al cauzei anterioare, şi cauza necesară la rândul său pentru 
efectul următor. Aceleaşi ape însă pot curge la vale în altă 
ordine; deşi desfășurându-se acelaș quantum de energie. Ele 
pot fi captate şi dirijate întrun curent puternic; care pune în 
mișcare o roată de fabrică, după urma căreia se produce un 
puternic curent electric; care poate fi transformat iarăși în 
Wmină sau din nou în travaliu mecanic, etc. Ciclul tuturor ace- 
stor fenomene, dacă ar fi măsurat şi calculat de aceeași inte- 
ligență superioară, ar eşi identic ca raport de cantitate cu 
cilul arătat mai sus; el ar fi în conformitate cu aceeași lege de 
conservaţiune a energiei. Aceea ce este schimbat în ciclul de-al 
doilea, faţă de primul, este numai ordinea de succesiune a ma- 
nifestărilor energiei, succesiunea fenomenelor. Această schim- 
bare de ordine, indiferentă pentru determinismul cauzal al na- 
turii, este foarte interesantă pentru noi oamenii, căci pe această 
schimbare de ordine ne întemeiem noi practica industrială. Din 
acelaş quantum de energie se pot trage rezultate deosebite 
schimbându-se numai ordinea în care se desfășură manifestă- 

rile acestui quantum. Pentru utilitatea omului, ordinea acestor 
manifestări este totul ; în alcătuirea ei stă aşa zisa lui putere 
asupra naturii. Căci de creat sau de anihilat ceva din ciclul 
energiei pe care natura Îl prezintă, omul este incapabil; puterea 
lui stă exclusiv în dispunerea fenomenelor naturii într'o ordine 
mai avantagioasă pentru el decât aceea pe care o dă natura de 
sine. In găsirea ordinei celei mai utile pentru om, stă tot rostul 
ştiinţei aplicate. Şi pentru a fi mai precişi am putea adăoga : în 
găsirea ordinei care aduce cea mai economicoasă transformare 
a unei forme de energie în alta, stă tot progresul industriei 
omenești. Străduinţa fiecărui inventator industrial este să gă- 
sească cele mai prielnice condițiuni pentru ca transformarea 
unei forme de energie în alta să se facă fără multă pierdere !). 


V. — Pentru definirea puterilor, sau energiei fizice, nu 
avem dar nevoe să depășim legile cari leagă fenomenele naturii 
între ele ; în conştiinţa înlănțuirii acestor legi stă definiţia ener- 
giei însăși. Cum va fi însă cu puterile, sau energia sufletească? 
Din paginile precedente am avut indicațiuni destul de precise 
că răspunsul va fi la fel. Intocmai cum științele naturale au În- 
lăturat din cercetările lor preocuparea de a găsi în ce consistă 
natura intimă a materiei şi s'a mulțumit cu cunoștința legilor 
de succesiune a fenomenelor, tot astfel şi știința sufletului. Ce 
este sufletul în sine, ca substanţă, este o problemă care nu mai 
preocupă pe psihologi ; preocuparea acestora se concentrează 
asupra legilor cauzale prin care sufletul se manifestă. Cei mai 
mulți psihologi contestă, nu numai existența unei substanţe su- 
fletești, dar şi utilitatea ce ar avea admiterea unei asemeni 
substanţe ca simplă ipoteză. 

Asupra substanţei sufletești se făcea de psihologia tradi- 
tională două ipoteze : după una, substanța sufletească era ima- 
terială, după alta, ea se confunda cu materia. Cea dintâi era ipo- 
teza metafizicei spiritualiste, iar cea de a doua a metafizicei 
materialiste. Amândouă însă se certau numai asupra naturii 
substanței ; căci existența acesteia din urmă era în afară de 
discuţie : era postulatul dela care plecau împreună. Psihologia 
de astăzi contestă tocmai aceia ce atât pentru psihologia veche 


1) Wilhelm Ostwald. Erfinder und Entdecker, pag. 16. 

spiritualistă, cât şi pentru cea materialistă era în afară de 
discuţie ; ea contestă existența însăşi a unei substanţe su- 
fleteşti. 

Lui Wilhelm Wundt îi revine în special meritul de a fi 
netezit terenul acestei direcțiuni în știința psihologiei. Cerce- 
tările sale analitice asupra noţiunii substanță, l-au condus să 
examineze din nou utilitatea acestei noțiuni în explicarea feno- 
monelor sufleteşti :). Rezultatul acestei examinări a fost întă- 
rirea adevărului, bănuit de altfel şi de alți filosofi înaintea lui, 
că ipoteza unei substanțe sufletești, departe de a ajuta la ex- 
plicarea fenomenelor sufletești, cum ajută uneori la explicarea 
fenomenelor fizice, este una din erorile fundamentale ale psi- 
hologiei tradiționale ?). Şi teoria la care se oprește W. Wundt 
este aceea a actualităţii : sufletul nu are, după dânsul, altă 
realitate, în afară de aceea pe care o dă actualitatea manifestă- 
rilor sale. 


Explicarea psihologică consistă totdeauna în aceea că ea ne 
arată cum fenomene sufleteşti mai complexe se formează din 
tenomene mai elementare, şi cum eul nostru făptuitor, pe care 
noi de asemenea nu-l cunoaştem decât ca activitate întrebuin- 
ţează toate formele de activitate sufletească înspre realizarea 
unor scopuri unitare. Dela cea mai simplă sensaţiune și până 
la cel mai complicat act de logică, toate câte există în sufletul 
nostru nu consistă decât în pură activitate). 

Întrucât psihologia îşi ia sarcina să explice realitatea vieţii 
sufletești, nu pe baza generalizărilor superficiale, ci cu ajutorul 
metodelor exacte, atunci nu-i rămâne altă noţiune pentru suflet 
decât aceea care identifică sufletul cu însăși activitatea sufle- 
tească 4). 


Prin urmare şi noţiunea puterii, sau a energiei sufletești, 
nu poate fi concepută decât în marginile cunoștinței ce avem 


1) W. Wundt, Logik, vol. I şi II partea 2-a: System der Philosophie. 
pag. 267 şi urm; Ethik, pag. 467 şi urm. 

2) David Hume şi Em. Kant, pentru a nu cita decât pe cei mai de seamă 
sunt filozofii cari înaintea lui Wundt au insistat usupra acestui adevăr. Cei 
dintâiu în Treatise on human nature (1739—40) si Inquiry concerning hu- 
man understanding (1769): cel de al doilea în Kritik der reinen Vernunft (1781). 

3) W. Wundt. Logik. II. 2. pag. 245 (Ediția 1895). 

a) W. Wundt. Grundziige der physiologischen Psu. holoyie. NI, pag. 764 
(Ediţia 1903). 

despre legile cauzale ale manifestărilor sufleteşti, intocmai cum 
am văzut că trebuie concepută şi noțiunea puterii fizice. Ener- 
gia sufletească este, în principiu, legea unificătoare a tuturor 
legilor cauzale sufleteşti; iar din punct de vedere al utilității 
practice, energia sufletească, sau cum îi mai zicem, și am arătat 
înainte pentru ce, puterea sufletească este o anumită ordine în 
dispozițiunea ciclului de manifestări sufleteşti ; ordine care se 
adaptează scopurilor omeneşti. O mare putere sufletească pre- 
zintă individul care are ciclu manifestărilor sale sufleteşti într'o 
perfectă adaptare cu scopul la care el tinde să corespundă, în- 
tocmai cum constatam adineaori, vorbind despre energia indu- 
strială. In realitate toți oamenii se aseamănă între ei, în aceea 
ce priveşte funcțiunile lor sufletești, dar ei diferă în ceeace pri- 
veşte asuciarea acestor funcțiuni ; și această diferenţă produce 
clasificarea lor î noameni de energie şi oameni lipsiţi de energie. 
Omul de energie îşi are manifestările sale sufleteşti oarecum 
captate și dirijate în vederea unei ţinte, așa cum constatam 
mai sus că se întâmplă în cazul când ghețarul ce se află pe 
platoul munţilor serveşte drept izvor de energie pentru indu- 
stria omenească, pe când omul fără energie este omul a cărui 
manifestări sufletești se pierd împrăştiate fără nici o ţintă. 
Quantumul energiei psihice, psihologicește vorbind, în fond este 
acelaş şi la omul de energie şi la omul ce trece a nu avea ener- 
gie, dar desfășurarea acestui quantum este deosebită la unul și 
la celălalt. Această deosebire ne explică şi ne indică unde să 
căutăm pricina superiorității unor oameni, față de alţii. Nu 
cantitatea materiei nervoase este cauza superiorității sufle- 
teşti, ci dispoziţiunea în care se găsesc funcțiunile acestei ma- 
terii. Creerul unui sălbatic comparat cu creerul unui savant 
european, cum ar fi al unui Gaus bunăoară, se prezintă la în- 
făţişare fără nici o deosebire. Circumvoluţiunile afectate cen- 
trilor sensitivi şi motori, sunt aproape aceleași în creerul săl- 
baticului, ca şi în acela al savantului ; ceeace însă diferențiază 
pe unul de altul, este gradul de complexitate al centrilor de 
asociaţiune. Pe când savantul își are stabilite, între elemen- 
tele sale nervoase, cele mai variate şi complexe asociaţiuni, săl- 
baticul nu are de acestea decât foarte puţine. Prin mijlocirea 
acestor asociaţiuni însă, savantul e capabil de o activitate cere- 
brală mult superioară celeia pe care o poate desfăşura sălba- 

ticul; deși din punct de vedere cantitativ masa lor nervoasă e 
aproape aceeași. Creerul lor, întocmai ca un piano, prezintă 
unuia şi altuia același număr de clape; dar unul ştie să acorde 
sunetul acestor clape pentru a scoate din ele melodii armoni- 
oase, pe când celălalt nu reușește a scoate decât zgomote 
disparate +). 

Aceeace numim puterea sufletească a unui individ stă, 
aşa dar, în ordinea specială pe care o are în acest individ coope- 
rațiunea funcțiunilor sale sufletești. O explicare mai pe larg 
a acestui adevăr socotim că nu este de nevoie; ea a fost dată, 
mai sus, când am vorbit despre puterea caracterului din punct 
de vedere psihologic. Am văzut atunci că această putere nu 
consistă decât în fericita cooperaţiune care există între datele 
primite de simțuri şi elaborate de inteligenţă, şi între imaginile 
de mişcare dobândite în urma experienţei trecute. Oficiul sufle- 
tului, s'ar putea zice acum, întocmai cum s'a zis mai sus des- 
pre centrele nervoase *) nu este acela de a produce puteri, ci 
de a varia punctul de aplicațiune al acestora. Puterile sunt date 
dela natură, — ele sunt legile cauzale ale fenomenelor, — dar 
direcțiunea lor, asociarea lor se poate influența și cum această 
influenţă este de cea mai mare importanţă pentru noi, noi nu- 
mim putere, în același înţeles restrâns, numai înlănțuirea le- 
gilor cari vin în folosul nostru. 


VI. — Cu aceste dezvoltări avem preparat terenul pentru 
înţelegerea puterilor sociale. Puterea socială este puterea sufle- 
tească privită din punctul de vedere al manifestărilor sale 
sociale. 

In toate definiţiunile ce s'au dat până acum puterilor so- 
ciale, ideea de „coordonare”, de „armonie”, de „solidaritate”, de 
„cooperațiune”, sau de „organizare” n'a lipsit niciodată. In 
mod instinctiv mai mult decât rațional poate, toți câți au de- 
finit puterile sociale, au simţit că aceeace face puterea socială 
este, în primul rând, chipul particular în care se unesc între 
dânsele elementele sociale. „Unirea face puterea” este de altfel 
un proverb cunoscut mai de toate popoarele. Ideea de „solida- 


1) J. Deniker, Les races et les peuples, pag. 122. 
2) Pag. 294. 

ritate” este indispensabilă astăzi aproape tuturor sociologilor, 
cari se încearcă a ne explica misterele vieţii sociale :). Dar unde 
adevărul expus mai sus iese cu deosebire la iveală, este în dis- 
cuţia sociologilor dacă societatea se aseamănă sau nu organiz- 
mului animal. Este evident că în această discuţie cuvântul de 
organizm exprimă ceeace noi am numit mai sus ordinea, sau 
adaptarea legilor cauzale la un scop. După sociologi, societatea, 
întoamai cași  cooperaţiunea industrială și întocmai ca orga- 
nizmul animal, prezintă o înlănţuire, când mai favorabilă, când 
mai puţin favorabilă vieţii sociale; şi ea merită titlul de orga- 
nizm cu cât prezintă o înlănțuire mai favorabilă acestui scop. 
Societatea care prezintă o înlănţuire strânsă, adică o înlăn- 
ţuire din care să se tragă cel mai mare profit pentru realizarea 
scopului final, este un perfect organizm, pe când societatea care 
n'a ajuns încă la o asemenea înlănțuire este numai o simplă 
hordă, o mulţime. 


Toate legăturile sociale, statul cași celelalte, dintre care 
unele preced statul, iar altele sunt cuprinse sau trec peste 
stat, toate se subsumează noțiunii de organizaţiune; 
în toate indivizii sunt legaţi în anumite totalităţi. In 
aceste totalități au valoare nu numai anumite reguli co- 
mune, dar indivizii acestor totalităţi au rolul unor articu- 
laţiuni, fiindcă fiecare ia parte la consolidarea normelor 
comune şi la realizarea scopurilor comune după felul și 
puterile sale. Aceasta și face deosebirea între o societate 





1) „Le „solidarisme" semble en passe de devenir, pour la troisième Re- 
publique, une manière de philosophie officielle. Il este le fournisseur atitre de 
ces grands themes moraux qui font l'accord des consciences, et que le moindre 
personage public se sent oblige de répéter aux occasions solennelles. Déjà 
l'Exposition de 1900 avait été placée. par le discours de M. Loubet aussi 
bien que par celui de M. Millerand, sous l'invocation de la solidarité. Le pres- 
tige de cette figure nouvelle, depuis, n'a fait que croître. Elle siège au plafond 
du Parlement, comme la patronne designée des lois d'hygiène sociale et d'as- 
sistance mutuelle... Dans les milieux enseignants, ses conquêtes ne sont pas 
moindres que dans les milieux parlamentaires". C. Bougle, Le solidarisme. pag. 


1—2 (1907). 

organizată şi o simplă mulţime, în care fiecare individ 
are un rol identic cu ceilalţi indiviza '). 


Este inutil a intra în discuţiunea dacă organizaţiunea su- 
cială este identică, analoagă sau nu, organizmului animal, căci. 
nu aceasta ne interesează. Indiferent dacă organizaţiunea so- 
cială se aseamănă sau nu organizmului animal, faptul care nu 
se tăgădueșşte este acela al înlănţuirii dintre diferitele activităţi 
individuale în vederez unei activităţi totale, care este activita- 
tea socială însăși. Oricum ar fi definită societatea, rămâne ca 
un adevăr admis de toţi, că societatea nu este o justapunere 
întâmplătoare de mai mulți indivizi, ci o coordonare între ac- 
tivităţile mai multor indivizi spre realizarea unui scop con- 
știent, sau poate și inconștient, dar care în tot cazul trece peste 
sccpurile individuale. Această coordonare, sau punere în or- 
dine a fenomenelor sociale a fost recunoscută dela primele cer- 
cetări sociologice. Auguste Comte, cunoscutul sociolog şi filosof 
pozitivist francez, nu are un cuvânt care să revină mai des în 
scrierile sale ca pe acela de „ordine (ordre)”. 

In timpul din urmă sa vorbit foarte mult despre o viaţă 
sccială superpusă vieţii sufletești a individului, şi unii au mers 
până acolo încât să afirme că legile vieţii sociale sunt cu totul 
deosebite de legile vieţii sufleteşti individuale; ba încă unii 
exagerând această direcție au ajuns până să afirme că mani- 
festările conștiinței individuale sunt ipso facto manifestări so- 
ciale. Scriitorul francez Izoulet :), care a fost odată foarte la 
modă, a pus în circulaţie o mulțime de afirmaţiuni eșite din 
această direcţie, afirmaţiuni cari revin și astăzi foarte 
des în scrierile contimporanilor. Pentru el: „conștiința este 
fiica cetăţii”; atenţiunea, judecata, sentimentul, voinţa, toate 
sunt datorate cooperaţiunii sociale; viața sufletească indivi- 
duală aproape că nu există fiindcă este cotropită de viaţa so- 
cială. Aceeace este adevărat în toate aceste afirmări este numai 
faptul asocierii funcţiunilor elementare sufletești în vederea 
realizării diferitelor scopuri. Această asociare nu ridică însă 





1) W. Wundt. Logik, II. 2. pag. 602 (Ediţia 1895). 
2) Jean Izoulet. La cite moderne cf la metaphysiquc de lu sociologie 
(1894) passim. 

dreptui la existenţă a funcţiunilor individuale pe de o parte, şi 
pe de alta nu ridică nici îndrituirea de a se forma asocieri de 
funcțiuni în vederea unor scopuri pur individuale pe lângă 
acelea ce se fac în vederea scopurilor sociale. Vieața sufle- 
tească a individului este negreşit pătrunsă de determinismul 
social; toate actele individului sunt mai mult sau mai puțin în- 
dreptate spre realizarea unui scop determinat de viața societă- 
ţii în care individul trăeşte, dar aceasta nu suprimă existența 
individualității sufleteşti; și nu numai că nu o suprimă, dar 
de multe ori conștiința acestei individualități vine în conflict | 
cu conștiința socială. Vieaţa socială nu este o vieaţă su- 
perpusă şi deosebită de vieaţa sufletească a individului, în- 
tocmai cum energia industrială nu este o energie nouă super- 
pusă acelei din natură. Vieaţa sufletească este una şi aceeaşi 
atât în individ cât şi în societate; dar în această din urmă ea 
are o altă ordine și o altă direcţiune în înlănțuirea funcțiunilor 
ei elementare, de cum o are în manifestările individului. 


Societatea este un edificiu constituit din elemente deosebite. 
Căci chiar acolo unde tendinţele democrate sau socialiste plă- 
nuesc o egalitate. și chiar unde realizează în parte această ega- 
litate. este vorba totdeauna de o egalitate de stimă pentru 
persoane, pentru ocupațiuni sau pentru pozițiuni. și nici de cum 
de o egalitate a oamenilor în ceeace priveşte calitățile, scopurile 
lor în vieață şi ursitele lor. Unde populaţiunea este ţinută în 
stare de sclavie şi nu formează decât o masă, cum este cazul 
în împărăţiile despotice ale orientului, chiar acolo egalitatea nu 
se întinde peste întreaga existență a oamenilor ci numai peste 
partza lor politică şi economică, iar nu și asupra totalității lor, 
în mijlocul căreia rămân încă multe însuşiri din care să se cons- 
titue individualitatea fiecăruia dintre ei. Dacă voim să ne înfă- 
țișăm societatea numai ca o schemă obiectivă, atunci ea se pre- 
zintă ca o ordine de elemente și activităţi. cari stau în depen- 
dență reciprocă unele de altele după timp. loc, idei și valori, şi 
din care ordine se face complectă abstracţiune de personalitatea 
şi de eul omenesc, cu toate că acestea sunt propriu zis elemen- 
tele dinamice ale societăţii. Prin deoszbirea acestor elemente 
producându-se individualizarea fiecărui fapt sau însușiri în- 
lăuntru acestei ordine, societatea ne apare ca un cosmos, a cărui 
varietate în ceeace priveşte constituţia și mișcarea sa este în 
adevăr indefinită, dar în care fiecare punct are un singur fel 
de a fi şi un singur fel de a se desvolta, dacă nu este ca în- 
treaga structură a totalităţii să se schimbe. Aceea ce s'a zis 

despre edificiul lumei şi anume, că un grăunte de nisip n'ar 
putea să fie altfel făcut şi altfel aşezat, decât cum se găsește, 
fără ca prin aceasta să aducă o schimbare in totalitatea existen- 
ței, acelaş lucru se poate repeta şi despre edificiul societăţii, care 
se înfăţişează ca o înlănţuire de fenomene deosebite calitativ... 
Sau altfel exprimat, am putea zice: vieaţa societăţii curge, nu 
psihologic, ci fenomenologic adică este indiferentă cu privire la 
natura conţinutului său, ea se prezintă așa, ca şi cum fiecare 
dintre elementele sale ar avea un loc predestinat in totalitatea 
socială ; şi la fiecare disharmonie faţă de cerinţele ideale, ea se 
prezintă apoi aşa, ca şi cum fiecare parte a sa ar sta întrun 
raport cu totalitatea și totalitatea la rândul ei cu fiecare parte 1). 


Cursul vieţii sociale, pe care G. Simmel îl priveşte din 
punct de vedere fenomenologic şi nu psihologic, este de altmin- 
treli întru totul analog cursului energiei fizice, așa după cum 
acesta este privit de omul de știință. Omul de știință nu se 
preocupă de natura intimă a energiei, sau a substratului ener- 
giei, nici de natura intimă a diferitelor forme de energie, — ce 
este în fond căldura ? electricitatea ? lumina ? etc., se întreabă 
metafizicianul, nu omul de știință!, — omul de ştiinţă se mulțu- 
meşte să constate dependența fenomenelor și înlănţuirea lor 
în legi cauzale. Aceeaşi metodă o urmează și sociologul. Cursul 
vieţii sociale consistă, pentru sociolog, în înlănţuirea fenome- 
nelor sociale, și străduința sociologului este să descopere le- 
gile după care se urmează această înlănțuire, nimic mai mult. 
Tot ce este mai mult constitue preocuparea metafizicianului 
sociolog. Ce este în fond sufletul social ? Care este natura in- 
timă a individualităţii sufleteşti ? Care este înţelesul ultim al 
existenţei grupurilor sociale ? Etc. Asemenea întrebări nu 
aparţin sociologiei. Sociologul se mulţumeşte să explice feno- 
menele ce-i sunt date, și nu merge cu pretenţiunile sale mai 
departe. 

In rezumat dar, din punct de vedere științific definiția 
puterilor sociale este complect dată prin cunoștința legilor ca- 
uzale ale fenomenelor sociale, fără a mai fi trebuinţă de cuno- 
ștința naturei în sine a sufletului social, sau a celorlalte ele- 
mente sociale. Așa precum ne explicăm puterile sufleteşti din 


1) Georq Simmel, Soziologie, Untersuchungen über die Formen der Ver- 
gcsellschaftung. (1908) pag. 41—43. 

lăuntrul vieţii individuale, fără a ne opri asupra întrebărilor : 
ce este sufletul în sine ? ce este materia nervoasă în sine ? şi 
ne mulțumim să ne găsim explicarea în succesiunea şi corela- 
iunea fenomenelor sufleteşti, tot așa va trebui să facem şi 
atunci când va fi vorba să ne explicăm puterile sociale. Sufletul 
individual nu are pentru știință o altă existență decât aceea 
care se manifestă în actualitate: realitatea lui stă în manifestă- 
rile cari se desfăşură. Sufletul social de asemenea: are reali- 
tatea pe care o prezintă fenomenele sociale. Aceasta în ce pri- 
veşte ştiinţa. Pentru metafizică, de sigur, lucrurile stau altfel. 
Pentru metafizică realitatea începe de unde sfârșesc fenome- 
nele, şi de unde sfârșește cercetarea științifică. Noi ne măr- 
ginim însă la cadrul științei. 


LEV) 
(E) 
A 


CAPITOLUL II. 


I. --- Direcţiunea fenomenelor sociale. La ce scop răspunde exis- 
tenţa culturii. Adaptarea la mediu. Discuţiune. Adevărata dependenţă 
dintre vieaţa sufletească şi mediul cosmic. 

II. — Mijloacele prin cari vieaţa socială își asigură stabilitatea 
şi continuitatea. Variaţiunile individuale și selecțiunea naturală. Teo- 
ria „mutaţiunii '. 

IH. — Rolul oamenilor excepţionali în evoluțiunea socială. O- 
biecţiunile. Confuzia ce se face în înţelegerea rolului pe care îl au oa- 
menii excepţionali şi selecţiunea în evoluţia socială. Indivizii bine în- 
zestraţi din punctul de vedere al adăptării la mediu cosmic, şi din 
punctul de vedere al adăptării la mediul social. 


IV. — Ce se înţelege prin om mare ? Credinţa în misiunea oa- 
menilor mari. Rolul oamenilor mari în lăuntrul actualităţii sociale. 

V. — Excurs asupra oamenilor, cari trec drept oameni mari la 
noi Românii. 

VI. — Oamenii mari de idei și oamenii mari de caracter. Ín- 


fluenţa producțiunii economice asupra culturii. Excurs asupra culturii 
române. 


I. — Filosoful Arthur Schopenhauer face într'una din 
scrierile sale o inteligentă glumă asupra modului cum știința 
înțelege să dea explicarea fenomenelor naturii, şi care glumă 
ne vine în minte acum după explicarea dată mai sus cursului 
vieţii sociale. Explicarea omului de știință, zice Schopenhauer, 
se aseamănă întocmai cu cunoștințele pe cari le faci într'un 
salon, în care te-ai trezi de-odată înconjurat de oameni necu- 
noscuţi. Faci cunoștință cu unul, acesta te recomandă altuia, 
acesta altuia, acesta altuia, și așa treci dela unul la altul legând 
relaţiuni; dar la urma urmelor tot îţi vine să te întrebi : bine, 
înțeleg rostul acestor oameni, dar eu, în definitiv, la ce am 
venit în mijlocul lor ? 

Tot cam astfel ne-am putea întreba și noi acum, după ce 

um văzut în ce poate să consiste cultura unui popor. Ordinea, 
sau înlănţuirea fenomenelor sociale, presupun o direcțiune in 
vederea unui scop; care este însă acest scop? Desfășurarea 
energiei naturale se face în conformitate cu legea de degradare 
a energiei; iar desfăşurarea activităţii industriale are şi ea o 
ţintă, anume transformarea formelor de energie naturală după 
principiul economiei, adică ea se dirijează de gândul de a stabili 
condițiuni artificiale cât mai prielnice pentru transformarea 
fără rest, dacă este posibil, a unei forme de energie în alta. Dar 
desfăşurarea energiei sufleteşti, şi în special a celei sociale, în 
spre care direcţiune se îndreaptă ele oare ? 

La această întrebare filosofia materialistă din zilele noa- 
stre are un răspuns gata şi care este următorul : întocmai cum 
în lumea animală, grupele și indivizii tind să se adapteze pe cât 
mai bine mediului extern, pentru a se susține în lupta pentru 
existență, tot astfel şi în lumea omenească: direcţiunea culturii 
în special se explică prin adaptarea la mediu. Acest răspuns 
însă, cum am avut ocazia să constatăm și mai sus:), este insu- 
ficient. Intre mediul extern şi între individul omenesc nu este 
aceeaş legătură directă ca între mediul extern şi individul ani- 
mal. Individul omenesc reacţionează în contra mediului extern. 
și din reacţiunile acestea el îşi face o armătură contra mediului. 
Animalul se supune direct selecțiunii mediului, fiindcă animalul 
nu poate face din reacţiunea sa, adică din experienţa sa, o 
proptă de susţinere împotriva mediului; animalul nu ajunge să 
transforme mediul pentru a se potrivi cerințelor organismului 
său, așa precum face omul. In afară de aceasta, pe lângă că 
animalul nu se înarmează singur contra mediului prin propria 
sa experienţă, dar nu are nici însuşirea de a se înzestra prin 
imitațiunea semenilor săi, aşa cum face omul; animalul nu de- 
pășeşte înzestrarea pe care i-o dă natura la naștere. In aceste 
condițiuni e lesne de înţeles diferența. Lumea animală se tran- 
sformă sub influența directă a mediului, pe când lumea ome- 
nească nu suferă această influenţă decât indirect și chiar luptă 
pe cât poate contra ei. Cultura în special este eşită din reac- 
iunea omului în contra influenţei directe a mediului. 





1) Partea III, pag. 165—237. 

Variabilitatea omului nu trebuie să ne-o închipuim dar 
ca venind din cauză că fiecare influenţă a mediului extern 
ar lăsa o urmă în organismul omenesc, o urmă particu- 
lară, și din care s'ar recunoaște chiar natura influenţei, 
ci din aceea că omul, organism consecvent legilor sale, şi 
corespunzând tocmai acestor legi, prin urmare indepen- 
dent, transformă aceeace vine ca influenţă din afară. 
Această conservare de sine în mijlocul influențelor din 
afară, şi în contra tuturor reacţiunilor puternice ce ur- 
mează acestor influenţe, constitue un element esenţial al 
ideii de vieaţă...!), 


Organismul omenesc nu trebuie să ni-l închipuim ca o 
pastă, care sar modela după întipăririle pe cari i le lasă in- 
fluenţele din afară, ci el este o grupă de funcțiuni proprii, coor- 
donate în vederea conservării vieţii sale, grupă care nu se 
poate altera decât pe atât pe cât permite și această vieaţă. Şi 
această vieaţă, dacă tinde să se conserve în contra mediului, 
cauza este că ea n'a venit în lume ca un simplu reflex al me- 
diului, ci este de sine stătătoare; vieața organică este un ce 
tot atât de primitiv în natură cași energia fizică. Vieaţa, odată 
existând, ea tinde să se conserve; când condiţiunile existenţei 
ei sunt neprilenice, atunci nu modelându-se după mediul extern 
îşi găseşte salvarea, ci coordonându-și altfel, și tot după legile 
ei, mecanismul său intern. La influenţa mediului extern co- 
respunde o nouă adaptare a funcţiunilor organice spre a se 
conserva vieața organismului, iar nu spre a se potrivi mediului. 
Intre transformarea suferită de organism și influența mediului 
extern, este o dependenţă, negreșşit, dar nu așa cum o concepe 
filosofia materialistă, ci o dependenţă, care s'ar asemăna cu 
aceea care există între transformările ce le suferă o armată, 
care este înconjurată de toate părţile de dușmani, şi atacurile 
acestor duşmani. Atacurile cari vin din rândurile dusmanilor 
nu aduc după dânsele schimbări asemănătoare în rândurile ar- 
matei înconjurate, ci schimbările acestea din urmă sunt în ve- 
derea intereselor ei, adică a rezistenţei sale. Un privitor care 
Sar afla în rândurile dușmanilor din afară nu ar putea nici- 





1) Fr. Ratzel. Anthropo-Geographie (1882). I. pag. 75. 

odată ști exact ce schimbări se produc în rândul armatei în- 
conjurate, pe cât timp nu va ști organizaţia acestei armate; 
fiindcă schimbările în rândurile armatei înconjurate nu sunt 
simple reflexe ce urmează schimbărilor din afară, ci sunt 
schimbări dirijate în vederea rezistenţei finale. Astfel și în 
lupta dintre organism și mediu. Din compoziţia mediului şi a 
schimbărilor lui, nu putem deduce nimic asupra organismului 
animal şi al transformărilor sale, decât doar atât că organismul 
trebuie să fie în acord oarecum cu mediul; dar cum va fi 
acel acord, nu din cunoștința mediului vom putea afla, ci din 
cunoștința organismului şi a legilor sale. De aceea şi dife- 
renţa cea mare dintre om și animal. Atât omul cât și animalul 
sunt în cazul armatei înconjurate de duşmani; dar cum se 
apără unul şi cum se apără celălalt ? De ce transformări are 
necesitate unul și de ce transformări are necesitate celălalt ? 
Nu cunostinţa mediului, — mediul naturii este același și pentru 
animal şi pentru om, — ci cunoștința organismului animal și 
cunoștința organismului omenesc ne vor explica aceste transfor-, 
mări. Vieaţa organismului în genere este un equilibru de forţe, 
equilibru ameninţat de toate părțile, şi care totuşi trebuie prin 
resursele sale interne să ştie să se menţină şi să învingă. 

Prin urmare, revenind la întrebarea de mai sus, care este 
scopul vieţii sociale ? Răspundem : acela, în esenţă, care este şi 
al vieţii individuale: să-şi cucerească stabilitatea şi continui- 
tatea existenţei ; organismul tinde să se conserve în vieaţă, ca o 
unitate „de sine” stătătoare, şi nu ca o copie a mediului extern. 
Când această tendinţă de a fi „de sine” este luminată de con- 
ştiinţă, ea devine isvorul din care se produce cultura. 

Animalul nu are cultură fiindcă nu are conștiința luptei 
sale cu mediul extern. Reacţiunile pe cari le înregistrează cre- 
ierul animal rămân sub pragul conștiinţii, şi nu servesc decât 
due o lungă repetiţiune generațiunilor ce vor veni mai târ- 

; pe când reacţiunile pe cari, după experienţa organismu- 
a. Ie înregistrează creierul omenesc, se rețin şi se asociază la 
lumina conștiinţii, şi servesc apoi chiar imediat pentru avan- 
tajarea vieții individului. Cultura nu consistă în altceva decât 
în deprinderile cari s'au stabilit în sufletul omenesc, în urma ex- 
perienţii sale, deprinderi cari se susțin apoi prin instrumentele 
şi transformările materiale operate de om în însuși mediul ex- 


` 

tern. Omul cult interpune între mediul extern şi organismul său 
fizic o dublă armătură: una sufletească, care consistă în deprin- 
derile noui, formate în urma experienței, şi una materială, care 
consistă în transformările materiale ale mediului, şi care s'ar 
putea exprima prin cuvântul englez de „home” în înţelesul cel 
mai larg. Omul cult știe să-și impună uu ,„,home” al său în mij- 
'ccul naturii, pe când omul incult și animalul nu știu. Pe câna 
animalul, şi până la un oarecare grad omul sălbatic, suferă 
directa influenţă a mediului extern, omul cult, prin ajutorul 
acestei duble armături tocmai, se menține în contra influenţei 
mediului extern, și îşi asigură o continuitate în felul său de a fi. 
N Deaceea, precum am avut ocaziune să spunem şi mai înainte, 
\ începutul culturii coincide cu începutul vieții istorice a unui 


|popor. 


II. — O a doua întrebare, tot așa de importantă, si care 
vine să complecteze pe aceea referitoare la scopul vieţii sociale, 
este întrebarea ce se pune despre mijloacele pe cari le are 
vieața socială la dispoziţia sa pentru a opera transformările de 
care ea are nevoie spre a-şi cuceri stabilitatea și continuitatea. 
In speciile animale, ne spun biologii, transformările se ope- 
rează prin selectarea variaţiunilor individuale de către mediu, 
în urma căreia se produce înmulțirea indivizilor cu însușirile 
cele mai potrivite pentru continuitatea speciei. Fiecare varia- 
țiune individuală, care este menită să aducă o transformare 
în caracterele speciei, este totdeauna o fericită adaptare a func- 
țiunilor organice în vederea stabilităţii şi continuării vieţii. 
Asupra pocesului, prin care natura dobândeşte asemenea va- 
riaţiuni, este însă discuţiune. Probabil că teoria „mutaţiunilor”, 
datorită botanistului danez Hugo de Vries, este aceea care se 
apropie mai mult de adevăr. După această teorie varietățile 
se produc brusc printr'un fel de „mutaţiune”, sau noua corre- 
lațiune a funcţiunilor, și nu printr'o fluctuaţie treptată a orga- 
nismului '). Forma nouă a organismului apare brusc ca o uni- 
tate desăvârşită în seria variaţiunilor, iar nu ca rezultatul unui 
şir de încercări, sau fluctuațiuni nereușite. Această teorie a lui 


1) Hugo de Vries, Espèces et variétės. leur naissance par mutation. trad 
Blaringhem. Paris, 1909, pag. 5 şi urm. 

H. de Vries explică și mai uşor rolul de cauză directoare, pe 
care Îl are selecţiunea naturală în evoluţia speciilor. Selec- 
țiunea este ca un ciur care opreşte să-și continue vieața or- 
ganismele cari nu sunt bine înzestrate, și în rândul acestor or- 
ganisme, cari nu sunt bine înzestrate, ar fi tocmai și organis- 
mele cari nu se deosebesc de cele existente decât prin însuşiri 
inapreciabile. Forma nouă a organismului animal, sau vegetal, 
pentru a i se putea aprecia insușirile sale noui, trebuie să con- 
stitue dela început o unitate desăvârşită, adică să fie produsul 
unei mutațiuni spontane ; căci altfel fluctuaţiunile ei mici, cu 
toate că după un timp de acumulare ar fi profitabile organis- 
mului, sunt însă la început mai curând o cauză de inferioritate 
decât de superioritate pentru acesta. 

Prin mijlocirea apariţiunii de forme noui, a selectării 
celor mai bine înzestrate dintre aceste forme, şi a nimicirii 
celor rău înzestrate, își asigură dar natura evoluţiunea vieţii 
organice pe suprafaţa pământului. Formele dobândite prin „mu- 
taţiuni” fericite se înmulțesc, și treptat cu înmulţirea lor se 
produce și o transformare în fiecare specie din lumea animală 
şi vegetală. Speciile actuale sunt „mutaţiunile” cele mai feri- 
cite pe cari le-a produs natura până acum pentru a „conserva” 
vieața organică în condițiunile în cari e dat acesteia să se gă- 
sească astăzi. 

Cari sunt mijloacele de transformare ale vieţii sociale ? 
Au şi aci, cum au la vieaţa organică, variațiunile individuale 
şi selecțiunea, naturală acelaş rol însemnat? 


III. — Natura, s'a observat de mult de către filosofi şi 
de câtre oameni de știință, este foarte restrânsă în alegerea 
mijloacelor prin cari ea operează transformări în domeniile sale 
cele mai deosebite. Aci este cazul de a repeta această veche 
observaţiune. Transformările prin care trece vieaţa unei so- 
cietăţi, deşi sunt îndreptate în vederea unui alt scop, decât 
transformările prin care trece vieaţa organică a animalelor şi 
plantelor, se obțin cu toate acestea prin aceleași mijloace caşi 
acestea din urmă. Fără apariţiunea indivizilor, ce sunt consti- 
tuiți altfel decât aceia din media comună, şi fără ajutorul ce 
indirect se dă acestora prin nimicirea celor neapţi de a-i imita, 
transformările sociale nu ar urma o direcţiune constantă, nu ar 

fi o istorie a vieţii popoarelor. Negreșit, prin aceasta nu zicem, 
că istoria popoarelor stă exclusiv în pomelnicul oamenilor con- 
stituiți altfel decât cei din media comună, căci vieaţa socială nu 
se restrânge numai la acești oameni excepționali, ci vieaţa so- 
cială îmbrățişează poporul întreg, dar zicem numai că fără 
aceşti oameni excepţionali nu ar fi cauză de diferenţiare și 
prin urmare de înaintare în mijlocul societăţilor. Apariţiunea 
unor schimbări brusce, cari să cuprindă pe toți membrii so- 
cietăţii deodată, nu întâlnim nicăeri ; oriunde ne îndreptăm 
cercetările găsim variaţiuni individuale, cari se propagă și aduc 
cu timpul transformări sociale; totdeauna scânteia noutăţii 
scapără într'un suflet individual. 

Dar, încep acei ce obiectează, — şi curios că aceştia se 
întâlnesc mai ales între aceia ce se declară partizani ai filo- 
sofiei materialiste, adică a filosofiei care găseşte că scopul 
vieții sociale este pur și simplu adaptarea la mediu, întocmai 
caşi scopul vieţii organice animale, — nu este de confundat, 
zic aceştia, rolul pe care îl au variațiunile individuale, si mai 
ales rolul pe care îl are selecțiunea naturală în mijlocul socie- 
tății omeneşti şi acela pe care îl are în mijlocul lumii animale! 
In mijlocul acesteia din urmă rolul, despre care este vorba, se 
execută fără ştirbire; natura selectează pe cel mai apt și nimi- 
cește pe cel neapt, fiindcă selecțiunea se face între indivizi puși 
în condițiuni egale de luptă; pe când în societatea omenească 
condiţiunile de luptă sunt cu totul altfel. Cel mai puţin apt 
se găseşte adeseori în condițiuni de luptă prielnice și în conse- 
cinţă strivește pe cel apt; adeseori selecțiunea se face la întâm- 
plare, dacă nu chiar pe dos.... Ce este de răpuns la aceste 
obiecţiuni ? 

Negreşit trebuie să constatăm că este o mare confuziune 
la mijloc, dar nu de partea noastră. Faptul selecţiunii naturale 
îl consideră mulţi ca un fel de lege, sau putere de perfecţionare 
aceea ce nu este deloc exact. Selecţiunea naturală, cum am mai 
zis şi mai sus, este un ciur de alegere şi nimic mai mult. In 
vederea cărui scop se face alegerea, nu rezultă câtuș de puţin 
din faptul selecțiunii. 


Cu toate dificultățile. în aparență de neînvins. Darwin a 
descoperit marele principiu care guvernează evoluţiunea spe- 

ciilor. Acesta este principiul selecţiunii naturale, adică distruge- 

„rea organismelor inferioare în trecerea lor prin ciurul luptei 
pentru existenţă. Dar selecţiunea naturală nu este decât un ciur 
şi nu o forță naturală, sau măcar o cauză directă de perfecţio- 
nare, cum au socotit mulți dintre adversarii lui Da:win. şi cum 
din nenorocire au afirmat chiar şi mulţi dintre partizanii lui 
Darwin. Incă odată selecţiunea naturală nu este decât un ciur 
care separă aceea ce trebue să trăiască de aceea ce trebue så 
moa:ă !). 


Confuziunea este în afirmările ce ni se obiectează mai sus 
și anume în înţelesul greşit ce se dă faptului de apariţiune a 
variaţiunilor individuale şi a faptului selecțiunii naturale. 
Aceste două fapte nu implică în ele înşile un scop anumit, ci 
ele se pot concepe ca fiind în serviciul unor scopuri deosebite. 
In domeniul vieţii animale și vegetale ele două sunt puse în ser- 
viciul adaptării la mediul extern; unul, variaţiunea individuală, 
produce corelațiuni noui de funcțiuni mai ușor adaptabile me- 
diului, şi celălalt, selecţiunea naturală, înlătură organismele ce 
n'au adaptarea suficientă mediului; și unul și altul dar, diri- 
jează evoluţiunea în sensul de a câștiga o adaptare cât mai po- 
trivită cu mediul înconjurător. Nu tot astfel este însă și în 
vieaţa socială. Vieaţa socială interpune între individ şi mediu o 
solidă armătură, care slăbește cu desăvârşire influența directă 
a acestuia. Individul om nu se găseşte izolat în luptă directă cu 
mediul, ci el face parte dintr'o unitate socială, și prin mijlocirea 
acesteia este în luptă cu mediul. Din această cauză însuşirile 
sale nu se judecă din punctul de vedere al avantagiilor ce ele 
aduc față de mediu, cum se judecă însuşirile animalului, ci din 
punctul de vedere al contribuţiei ce ele aduc pentru întărire 
unităţii sociale. Intre aceste două puncte de vedere sunt deose- 
biri funăamentale ; și aci este toată cauza confuziunii de care 
vorbeam. Oamenii excepționali sunt excepţionali prin activi- 
tatea lor socială, şi nu prin activitate lor organică, fisiologică. 
Un animal bine înzestrat se recunoaște după un alt criteriu, 
decât un om bine înzestrat; fiindcă la cel dintâiu avem în vedere 
lupta pentru existenţă directă cu mediul, pe când la cel dealdoi- 
lea trebuie să ţinem seamă de înlănțuirea socială în care el se 





1) Hugo de Vries. Especes ct uarittes, leur naissance par mutation 
(1909) pag. 4. 

gâseşte ca o simplă articulaţiune. Omul excepțional este inovator 
în domeniul valorilor sociale şi nu în acela al aptitudinilor fi- 
siologice; animalul excepţional este inovator numai în aptiiu- 
dini fisiologice. De asemeni, alte rezultate produce selecţiunea 
naturală in vieaţa animalelor, şi alte rezultate le produce ea 
în vieața oamenilor. Cel eliminat prin ciurul selecțiunii, în 
lumea animalelor, este animalul care nu se adaptează mediuiui 
cosmic, pe când în lumea oamenilor, cel eliminat este acel ce 
nu se adaptează mediului social. Individul omenesc nu este pus 
niciodată direct în luptă cu mediul cosmic, ci numai grupul în- 
treg social din care individul face parte. Faptul variaţiunilor 
individuale și faptul selecţiunii naturale au dar aceiași impor- 
tanţă pentru lumea socială caşi pentru lumea organică, ele 
sunt instrumentele prin mijlocirea cărora se dobândesc trans- 
formările cerute de timp, numai că ele trebue înțelese ca instru- 
mente şi nu ca legi sau cauze de perfecțiune, după cum zicea 
şi Hugo de Vries în citatul de mai sus. 


IV. — Să ne oprim ceva mai mult asupra rolului pe care 
îl au oamenii excepţionali, — oameni mari, cum se numesc ei 
de obiceiu, — fiindcă înţelegerea acestui rol ne dă ocazia să 


sintetizăm multe din desvoltările noastre de până acum. 

S'a scris mult asupra rolului oamenilor mari; din neferi- 
cire în aceeace s'a scris găsim exprimată mai adesea emoțiunea 
simțită de scriitor faţă de rolul omului mare decât rezultatele 
unei cercetări științifice serioase. Rolul omului mare este chiar 
un subiect pe care istoricii şi sociologii serioşi îl abandonează 
de obiceiu filosofilor şi poeţilor; şi această abandonare vor- 
beşte de sine. S'ar părea că știința renunţă la dânsul din frica 
de a nu se expune la rătăciri. Dar renunțarea nu ajută întru 
nimic științei, căci rătăcirile tot se produc de cei din afară de 
cercurile ştiinţifice, și omul de ştiinţă în urmă este obligat să 
le combată pentru a restabili adevărul. Rolul oamenilor mari ar 
trebui socotit ca un subiect pur științific şi care nu se poate 
elucida decât cu argumente ştiinţifice. 

Primul izvor de rătăcire în înţelegerea rolului pe care îl 
au oamenii mari, stă în credinţa că ei ar fi solii unei misiuni, 
şi unii zic: misiuni providenţiale. Transformările sociale, afirmă 
această credinţă, urmăresc un scop înalt; pentru realizarea ace- 

stui scop, care stă dincolo de actualitatea socială, sunt trimeşi 
din vreme în mijlocul poporului oamenii mari... Poporul nu are 
altă valoare decât aceea pe care i-o dă oamenii săi mari ; isto- 
ria omenirii, în genere, nu capătă o valoare decât prin apariţia 
oamenilor mari ! Credinţa însă într'un asemenea scop extra- 
natural, sau într'o misiune providenţială, din care izvorăște apoi 
valoarea oamenilor mari, este ea însăşi fără nici o valoare stiin:. 
ţifică. Transformările sociale nu urmăresc realizarea unui scop 
extra-natural, ci un scop imanent în actualitatea societăţii, care 
este şi singura realitate a acesteia, un scop care n'are într'insul 
nimic providenţial; transformările sociale urmăresc menţinerea 


şi continuitatea vieţii sociale, ca unitate în lăuntrul mediului | 


cosmic. Oamenii mari nu sunt solii trimeși în mijlocul poporu- 
lui, pentru a-l pregăti pe acesta în vederea unei misiuni provi- 
denţiale, ci sunt variaţiuni produse în lăuntrul vieţii sociale, şi 
de apariţiunea cărora aceasta din urmă profită pentru a se con- 
solida. Apariţiunea oamenilor mari este, prin urmare, un fapt 
subordonat condiţiunilor de existenţă ale societăţii, şi pus în 
serviciul acesteia. Fiecare societate îşi are oamenii săi mari, 
fiindcă fiecare societate are nevoie de anumiţi oameni mari. 
O societate primitivă, care este în genere și puţin nume- 
roasă, neinchegată prin deprinderi şi instituţiuni solide, are 
nevoie de exemplare în care să se închege deprinderile și moti- 
vațiunile sufleteşti care îi lipsesc ei numai şi nu cari lipsesc în 
genere oricărei societăţi; aceste exemplare producându-se, vor 
fi înţelese și imitate de restul populaţiunii, şi astfel societatea 
întreagă câștigă după urma lor. In mijlocul acestei societăți 
primitive sunt de nevoie oameni de aceia, cari dacă nu strălucesc 
prin judecată, sau gust artistic, strălucesc însă, în comparație 
cu restul semenilor lor, prin puterea de atenţiune şi de susţi- 
nere a unei ocupaţiuni. Sălbaticii în genere, bunăoară, nu sunt 
capabili de o muncă regulată şi continuă, şi când în mijlocul 
lor se produce un individ care este diferit de ceilalţi în această 
privinţă, această diferență, — această originalitate, — fiind o 
utilitate socială se impune imitaţiunii celorlalţi și se fixează prin 
selecţiune. Primul sălbatic capabil de o muncă regulată în mij- 
locul celorlalţi sălbatici, flușturateci dela un ceas la altul, este 
şi primul om mare. original în lăuntrul societăţii lui. Societă- 
ţile înaintate n'au nevoie să imite aceleaşi exemplare ca socie- 

tăţile primitive. Există o scară a originalităţilor slăvite, a cărei 
fiecare treaptă corespunde la dezvoltarea diferitelor popoare. 
Pentru unele popoare originalitatea slăvită se caută în gesturi 
corporale, în îmbrăcăminte, în deprinderea de a munci; pentru 
alte popoare originalitatea slăvită se caută în inventarea celor 
mai înalte probleme ştiinţifice şi plăsmuiri artistice; între unele 
şi altele se înșiră apoi marele număr a celorlalte societăţi de tot 
felul. Fiecare societate dă numele de om mare acelui a cărui 
activitate corespunde nevoilor sale simţite; nu este mare acela 
care este cu desăvârşire deosebit de ceilalţi, ci este mare acela 
care aduce cu sine o deosebire utilă societăţii. In slăvirea oame- 
niior mari se resfrânge instinctiv grija unităţii corpului social. 
„Spune-mi pe cine slăvește un popor, ca să spun de ce amenin- 
ţare se teme el în viitor”, aceasta este măsura, care după păre- 
rea noastră, ar fi de aplicat în cazul de faţă. In lupta dintre 
popoare, fiecare se teme să fie învins, și fiecare în consecinţă, 
slăveşte aceeace crede că poate să-i asigure victoria. Când lupta 
se pune pe terenul producţiunii mecanice, oamenii mari sunt in- 
ginerii constructori de poduri şi canale: este timpul lui Lesseps; 
când lupta se pune însă pe terenul fabricaţiunilor chimice, oa- 
menii mari sunt chimiști : este timpul lui Liebig și Berthelot ; 
când lupta se pune pe terenul politic, omul mare este Bismark, 
etc. ; fiecare timp își are nesiguranța sa şi prin urmare și în- 
demnul spre slăvirea unei anumite originalități găsite la un 
individ, 


Iar nu sunt vremile sub cârma omului, ci bietul om 
sub vremi, 


"zicea cu drept cuvânt cronicarul moldovean Miron Costin. Oa- 
menii mari sunt aceia pe cari timpul are nevoie să-i facă mari; 
lată adevărul. 

Deaceea este absurd să se compare între ei oamenii mari, 
fără a se lua în consideraţie condiţiunile istorice în care ei s'au 
produs. Imagina omului mare este eșită din aceste condițiuni 
istorice, şi nu se poate înţelege decât în lăuntrul lor. Prin slă- 
virea omului mare, societatea îşi exprimă idealul pe care ar 
dori ea să-l reprezinte în viitor; şi fiecare societate are un alt 
ideal, după vârsta şi alcătuirea sa etnică. Oamenii mari ai no- 

ştri ai Românilor, bunăoară, se deosebesc de oamenii mari ai 
Franţei, sau ai Germaniei, după cum se deosebește și poporul 
nostru de poporul german. Noi avem alte nevoie de împl:m. 
decât popoarele de aiurea, şi deaceea și admiraţiunea noastră 
alege alte exemplare de cum aleg alţii. Ar fi şi extrem de ne- 
natural ca noi să admitem originalităţile din domeniul artei şi 
ştiinţei, bunăoară, când nu ni s'a dat până acum ocazia să ad- 
mirăm treptat originalităţile din domeniile mai apropiate sufle- 
tului nostru. Natura nu face niciun salt. 


V. — Intr'o frumoasă fantezie publicată, acum de curând, 
Elena Văcărescu pune această întrebare: Ce suntem ? și ce vom 
mai fi? Ce suntem noi, Românii, neam risipit pe o suprafaţă 
mare, dar cu un stat mic ca bază de susţinere; cu o cultură nu 
încă bine afirmată; cu un trecut glorios, dar aşa de posomorit ! 
Ce ne rezervă viitorul ? ce vom mai fi ? In jurul nostru astăzi, 
caşi altădată, aceleaşi năzuinţe egoiste din partea celor puter- 
nici, aceeași nesocotire a principiilor de dreptate şi fraternitate! 
„Aşezaţi în pragul Europei, legănaţi de vijelii, neliniştiţi, nelă- 
muriţi, ce ne mai trebuiește pentruca rădăcinile noastre să nu 
mai tremure în pământul în care s'au afundat ?:) 

Inima, poetei rămâne în îndoială asupra răspunsului, și 
gândul său repetă chinuitor : ce suntem ? și ce vom mai fi ? 

Din nenorocire, asemenea întrebări nu sunt din acelea pe 
care știința să le poată rezolvi. Ştiinţa, înainte de toate, nu se 
preocupă de cazurile individuale: şi noi Românii, pentru 
ştiinţă, constituim o individualitate faţă de individualităţile ce- 
lorlalte popoare. Ştiinţa se ocupă de general, adică de aceeace 
poate fi stabilit prin comparaţiune și inducțiune. Singurul aju- 
tor ce ni-l poate da știința este ca să ne facă să întrezărim, 
prin analogiile scoase din vieața altor popoare, care va fi calea 
probabilă, pe care va urma-o şi poporul nostru. De siguranță 
nu poate fi vorba, ci numai de probabilitate ! Fără îndoială însă 
că şi probabilitatea este de mare importanţă. Ce suntem ? și ce 
vom mai fi ? 

Suntem reprezentanţii unui neam, care se găseşte în epoca, 
în care s'au găsit multe alte neamuri înainte de noi, şi în care 





1) Noua Revistă Română, vol. V pag. 117. 

se găsesc și se vor găsi încă multe altele cu noi și după noi; 
in epoca de pregătire a unei culturi viitoare. Unde vom ajunge? 
La o cultură română, dacă împrejurările vor permite; sau, mai 
bine, dacă energia noastră va permite. Acesta este primul răs- 
puns al ştiinţei. 

Este un răspuns prea abstract poate; el se îndreaptă prea 
mult spre toate neamurile, şi nu îndestul asupra neamului nos- 
tru! Cu toate acestea, acest prim răspuns al științei are şi el ceva 
bun în sine; aducându-ne să privim calea urmată de celelalte 
popoare, el ne rerește de ispita de a urma înclinaţiunilor tem- 
peramentului nostru personal, care uneori este prea optimist, 
alteori este prea pesimist. Să nu inventăm pentru neamul no- 
stru scăderi sau măriri speciale lui, ci să-l privim obiectiv priu 
prizma vieţii celorlalte neamuri: iată sfatul ce rezultă din răs- 
punsul de mai sus al ştiinţei. Ne vom convinge îndată cât de 
cuminte este acest sfat. 

Găsindu-se in epoca de pregătire a unei culturi viitoare, 
neamul nostru este stăpânit de tendinţele cari au stăpânit şi stă- 
pânesc şi pe celelalte neamuri în cursul aceleiași epoce. Noi nu 
trebuie să uităm că suntem în căutarea cunoașterii de noi înșine 
iar nu în desfăşurarea acestei cunoașteri: noi clădim încă la 
edificiul culturii noastre şi suntem departe de a fi la isprăvit. 
Ce au făcut alte neamuri, cari și-au desăvârșit cultura, aceea 
vom face și noi. Şi ce au făcut alte popoare în cursul pregătirii 
culturii lor, aceea vedem petrecându-se la noi astăzi. Legile 
generale ale evoluţiunei culturii neamurilor toate se aseamănă; 
şi ele vor fi şi ale culturii noastre. Care este prima lege a ace- 
stei evoluţiuni ? Am indicat-o mai sus. 

Cultura unui neam se pregătește prin mijlocirea oamenilor 
excepţionali, cari sunt inovatorii, și adaptatorii gândurilor ş: 
deprinderilor noui. Neamul, în care nu răsar asemenea oameni 
aleşi, nu este primitor de cultură nouă; din fericire, neamul no- 
stru nu este din această categorie. Oamenii aleşi sunt, precum 
am zis, inovatorii, sau numai adaptatorii ideilor și deprinderilor 
altora: în cazul dintâiu cultura este eşită din însăși sufletul nea- 
mului. în cazul al doilea ea este de împrumut. Dar și un caz și 
celălalt vin foarte rar izolat; aproape deloc. De regulă cultura 
unui neam este. parte eșită din propriul său suflet, parte de îm- 
prumut, proporția variază numai la fiecare în mod deosebit. Ro- 

lul oamenilor excepţionali este de a zăruncina deprinderile ve- 
chi, transformate în rutină şi de a inova deprinderi noui, acelea 
cari vor constitui baza ordinei sociale de mâine. In aceşti oa- 
meni îşi pune natura germenii, de care are nevoie pentru a pro- 
duce evoluţiunea viitoare. | 

Ce ne trebuieşte dar pentru a pregăti cultura noastră ? 
Oameni excepţionali, mari, cari s'o anticipeze. „Cu toate acestea 
„poporul nostru păstrează în inima lui câţiva din acei sublimi 
„inutili, ce se cheamă poeţi... Şi câţiva din acei striviți ce se 
„chiamă genii... Şi câţiva din acei barbari stăpânitori ce-și zic 
„fraţi, fiindcă voesce să libereze pentru a înlănţui în urmă cu 
„noui lanţuri...” :). Poporul nostru are aşa dar câţiva din acei 
nobili anticipatori de timpuri nouă. Să-i urmâm, să le imităm 
gândul și fapta. Dar, răspunde din nou poeta: „nimeni nu-i 
ascultă ; sunt înăbușiţi; nimeni nu-i cunoaşte !” 

Să revenim din nou la sfaturile ştiinţei. In epoca de pregă- 
tire a unei culturi, felul oamenilor mari nu este acelaş cu acela 
din epoca culturii bine afirmate. Fiecare epocă îşi are inovatorii 
săi; adică, fiecare epocă își are energia sa potenţială, energie 
din care se alimentează ideile şi faptele sociale. Un popor din 
epoca de pregătire a culturii sale nu poate să înţeleagă pe ino- 
vatorii, pe cari îi înţelege un popor dintr'o epocă mai înaintată 
de cultură ; și atunci poporul acesta, chiar de-ar avea pe ino- 
vatorii din urmă, i-ar avea de prisos. Aceşti inovatori, rămân 
pentru vieaţa neamului, din cari fac parte, ca nişte „sublimi 
inutili” ai momentului, 

Contra acestei inerţii nu trebuie însă să ne revoltăm, căci 
ea este o măsură de înaltă prevedere din partea naturii. Ce 
neregulată ar fi direcţiunea culturii unui popor, dacă orișice 
inovaţiune, chiar dacă ar fi să socotim numai pe cele bune, ar 
fi urmată şi imitată. Fiecare la timpul său: prin această lege 
a naturii ni se asigură drumul liniștit şi sigur... 

Poeţii, geniile ştiinţei şi utopiștii sociali, sunt pentru po- 
porul nostru de astăzi nişte „sublimi inutili”. Lucrătorul care 
are mâinile roase de o muncă mecanică şi grea, nu poate pipăi, 
fără să strivească, florile gingaşe de seră. Noi suntem un popor 
care avem încă mâinile prea roase de munca brută şi mecanică. 


1) Noua Revistă Română, V. pag. 134. 

Nouă ne trebuiesc alte exemple de imitat; nouă ne trebuie alt 
gen de inovatori; căci noi avem felul nostru de imitație. 

Popoarele cari se găsesc într'o epocă înaintată de cultură, 
imitează gânduri şi fapte de acelea cari au un caracter generic 
social; noi imităm gânduri şi fapte, cari nu ies din domeniul 
vieţii individuale, Unii călători povestesc că la unele triburi de 
sălbatici este obiceiul să se imiteze până la cele mai mici ge- 
sturi; dacă şeful unui trib cade din întâmplare la pământ, apoi 
cad toţi membrii tribului după el. Noi nu mergem cu imitaţia 
așa de departe; dar suntem cam pe la jumătatea drumului. Noi 
imităm atât din domeniul vieţii individuale, încât nu ne mai 
rămâne vreme ca să prindem cu atenţiunea și inovaţiunile de 
un caracter mai generic. Energia potenţială, care rezidă în ope- 
rele poeţilor, geniilor științei şi utopiştilor, este prea sus pen- 
tru noi. Poporul nostru imită deocamdată gesturile corporale, 
pregătindu-se să imite odată și atitudinile intelectuale. Va veni 
și timpul acesta odată. Fiece lucru la rândul său. 


VI. — Teoria noastră asupra rolului oamenilor mari ar fi 
în multe privinţe expusă criticei, dacă n'am complecta-o cu ară- 
tarea deosebirilor ce există între diferitele categorii de oameni 
mari. Sunt în special două categorii cari trebuiesc mai de-a- 
proape cercetate. Sunt oameni mari prin înălțimea gândirii, şi 
sunt alţi oameni mari prin puterea exemplară a faptelor lor; cei 
dintâiu sunt mai universali, în înţelesul că popoare diferite îi 
pot admira în acelaş timp, pe când cei de-al doilea sunt mai le- 
gaţi de poporul în care trăesc, dar din cauza acestei legături 
tocmai ei sunt cu mai multă influență. Dacă recurgem la o ana- 
logie între vieaţa socială şi vieața sufletească individuală, atunci 
oamenii mari din prima categorie sunt pentru vieaţa socială. 
aceea ce sunt ideile pentru vieața sufletească individuală; iar 
oamenii mari din a doua categorie sunt aceia ce sunt deprinde- 
rile de caracter. Rolul celor dintâiu se exercită într'un orizont 
mai vast ; ideea până la un punct n'are patrie; în schimb însă 
rolul celor din a doua categorie este mai profund. Când oamenii 
din această de-a doua categorie se ridică prin puterea exem- 
plară a faptei lor la înălţimea universalităţii celor dintâi, atunci 
ne găsim înaintea nu numai a unui om mare, ci înaintea omului 

unic. Din aceasta de-a doua categorie nu avem până astăzi de- 
cât pe Christ, și cel mult pe întemeietorii de religiuni. 

Oamenii din prima categorie inovează în domeniul gân- 
dirii. Ei sunt, cum zice poetul, acei cari ţin facla progresului; 
ei luminează prin strălucirea gândirii lor. Din rândul acestora 
sunt filosofii și oamenii de știință, cari au deschis culturii ome- 
nești orizonturi noi, şi din ce in ce mai vaste: Platon şi Aristo- 
tel, cari au conceput universul ca un tot armonic; Galilei, Des- 
cartes, Huyghens şi Newton, cari au conceput acelaş univers 
ca un complex de legi mecanice; Leibniz, Kant, J. R. Mayer, 
Helmholtz, Lamark, Darwin şi atâţia alţii, după urma cărora 
ne bucurăm astăzi de lumina judecății noastre. Conştiinţele ace- 
stor oameni au fost ca nişte scântei premergătoare, din cari în 
urmă s'a întregit lumina sigură a științei actuale. 

Dar un rol nu mai puţin însemnat, din punct de vedere 
practic mai însemnat în tot cazul, îl au oamenii din a doua ca- 
tegorie. Aceștia din urmă sunt aceia cari clădesc direct la edi- 
ficiul culturii unui popor, deşi clădesc mai adeseaori cu mate- 
rialul produs, și aruncat la întâmplare de oamenii din prima ca- 
tegorie. Oamenii de faptă cimentează mai puternic cultura unui 
popor decât oamenii de idei. 

In adevăr, cultura unui popor consistă în primul rând în 
deprinderile voluntare ale cetăţenilor. Pentru stabilitatea şi 
continuitatea vieții sociale, important este fără îndoială cuno- 
ştinţa exactă a mediului în care poporul trăeşte, dar mai im- 
portant este felul cum poporul se comportă ca unitate organică 
faţă de mediu. Orizontul intelectual servește numai pe măsură 
ce deprinderile voluntare sunt bine dirijate. Un popor cu de- 
prinderi rele, mai curând păgubește decât profită de pe urma 
ideilor ce i s'ar pune la dispoziţie. In această privinţă vieața 
socială se aseamănă întru totul vieţii individuale sufletești. 
Aceea ce dă valoare comoarei de cunoştinţe din sufletul indivi- 
dului, este pornirea bună, sprijinită pe o sănătoasă reacțiune 
voluntară față de mediu. Un individ cu reacțiuni voluntare bol- 
năvicioase, şi care prin urmare nu poate să lege aceste reac- 
țiuni în deprinderi de caracter susţinut, în zadar ar avea mintea 
plină de argumente solide, el este un individ slab. Dinpotrivă, 
un individ, în mintea căruia se grămădesc mai puține cunoştinţe, 
dar care are fapta sigură, sprijinită fiind pe deprinderi de ca- 
24| 

racter, acela este un individ tare. Tot asemenea și în vieaţa so- 
cietăţilor. O societate își formează în contra mediului extern 
o -armătură, pe care o numim cultură, din deprinderile sale vo- 
luntare, adică din reacţiunile sale, și numai indirect din ori- 
zontul său intelectual. Acesta din urmă are o influență indi- 
rectă și anume numai întrucât a isbutit să se întipărească în 
natura reacţiunilor voluntare. Deaceea soliditatea culturii unui 
popor se recunoaște cu preferință după felul de a voi şi dea 
lucra al acestuia, și nu după bogăţia ideilor produse de gândi- 
torii săi. 

Oamenii mari din a doua categorie, pe cari să-i numim oa- 
meni de caracter, în deosebire de oamenii de idei, sau univer- 
sali, din prima categorie, sunt precum am zis acei cari clădesc 
direct la edificiul culturii unui popor. Oamenii de caracter, prin 
activitatea lor, anticipă deprinderile voluntare de cari are ne- 
voie vieaţa socială pentru a se stabili și consolida în viitor, In- 
tocmai cum conștiința gânditorului original reprezintă con- 
ştiinţa societății de mâine, așa şi fapta omului de caracter re- 
prezintă tipul activităţii sociale de mâine. Şi cum activitatea 
păstrează totdeauna o notă de individualitate, deaceea și fapta 
omului de caracter servește ca exemplu la început numai unui 
cerc restrâns, dar în acest cerc restrâns ea este dominantă. In 
curând însă cercul se lărgește, până cuprinde într'însul mase 
mari de populaţiune, și prin aceasta fapta care la început a 
servit ca exemplu celor puţini, se transformă într'o deprindere 
primită și repetată de toți; aproape inconștientă din cauza desei 
sale repetițiuni. In urma unor asemenea transformări, se do- 
bândeșşte o bază mai sigură şi mai cuprinzătoare pentru edifi- 
ciul culturii. 

Prin oamenii de caracter însă nu trebuie să înțelegem în 
mod exclusiv numai pe oamenii a căror fapte se conformă unor 
anumite principii de morală; sunt şi de aceştia între dânşii, ne- 
greşit ; dar nu în acest înţeles restrâns luăm noi cuvântul de 
caracter. Prin oameni mari de caracter, înțelegem pe toţi oa- 
menii cari prin fapta lor anticipă deprinderile voluntare de cari 
o societate are nevoie spre a-și asigura viitorul său. In înțelesul 
acesta, primul om care a pus sămânță în pământ şi-a așteptat 
anotimpul în care sămânţa are să rodească, a fost un om de 
mare caracter, fiindcă a dat exemplul unei deprinderi care a 

folosit apoi extensiunii şi întăririi culturii. Tot asa, un mare 
caracter a arătat acela care în loc de a ucide pe vrăjmasul său 
învins, l-a lăsat să fie sclav și să muncească în pace. Un mare 
caracter a fost, de asemenea, acela care pentru prima oară a 
pus în practică munca industrială. Şi exemplele de această na- 
tură se pot înmulţi încă foarte mult. Ideile oamenilor mari de- 
steaptă sentimentul de admirare în sufletul popoarelor, dar 
fapta oamenilor mari, ca singură transtormă sufletul acestora 
»ână în adâncime. 

Negresit primele fapte de importanță pentru viitorul vieţii 
sociale sunt faptele de ordine economică, fiindcă în jurul lor se 
cristalizează deprinderile cele mai des repetate pe cari se spri- 
îină apoi voința cetățeanului. Până ce nu se fixează o tehnică v 
de producţiune pentru munca omului, este greu să se fixeze o 
tehnică pentru activitatea lui morală, sau o tehnică pentru acti 
vitatea lui intelectuală. Logica economică a precedat în mod nai 
tural logica moralei și a inteligenţei. Şi în această privinţă au 
dreptate teoreticienii socialismului științific modern, când susțin 
importanța pe care o are tehnica producțiunii, sau organizați- 
unea economică, pentru constituirea culturii fiecărui popor. Dar 
aceşti teoreticieni exagerează însă când susţin ca tehnica pro- 
ducțiunii economice ar fi cauza constituirii culturii, și mai ales 
greşesc când susțin că această tehnică trebuește înțeleasă ca o 
tehnică absolut materială. Tehnica producţiunii economice pre- 
cede celelalte forme ale culturii, dar nu le cauzează, ci toate la 
un loc sunt cauzate conform determinismului sufletului ome- 
nesc; ele sunt învălişul extern al deprinderilor, sau reacţiunilor 
sufletului omenesc faţă de mediul cosmic. Aceeace este impor- 
tant în tehnica producţiunii economice, nu este atât înfăţişarea 
externă pe care o ia munca, ci deprinderile sufleteşti cari susțin 
această muncă; nu materia ci sufletul. Deprinderile sufletești 
cari susțin producțiunea economică dimpreună cu celelalte de- 
prinderi sufletești sunt toate la un loc consecinţele aceleiași 
cauze: corelațiunea diferitelor funcțiuni sufletești în vederea, 
susţinerii şi continuității vieţii sociale în lupta sa cu mediul 
cosmic. Şi în definitiv am putea chiar adăoga, că privind func- 
țiunile sufletești dintr'un punct de vedere mai înalt, este un 
criteriu arbitrar acela după care împărțim deprinderile sufle- 
teşti în economice. morale şi intelectuale. Primul om. care în loc 

de a-și ucide vrăjmașul l-a transformat în sclav, a fost un mare 
inovator în tehnica producţiunii. Dar numai în tehnica produc- 
țiunii? N'a fost el în acelaș timp un om moral, în înţelesul cel 
mai strict al cuvântului, şi un om de mare prevedere rațională? 
De sigur. De altă parte, faptele de ordine religioasă sunt ele 
numai manifestări sențimentale fără nici-o importanţă econo- 
mică ? In timpul din urmă s'au găsit cugetători serioși cari să 
afirme, că producţiunea capitalistă din societatea modernă este 
datorită în mare parte mișcării protestante din sânul bisericii 
creştine !). Ce este adevărat în această afirmare ? Aceeace este 
adevărat şi în afirmările teoreticienilor socialişti anume, că 
pentru. progresul culturii este absolută nevoie de întruparea 
unor noui deprinderi în fapte concrete. 

Toate clasificările noastre în materie de funcțiuni sufle- 
teşti sunt clasificări arbitrare. Voința pură, sentiment pur și 
inteligenţă pură, nu există; toate actele noastre sufleteşti sunt 
totalităţi concrete, în care numai analiza descoperă elemente, și 
elemente cari au importanţă pentru știință. Rațiunea noastră 
pentru a înţelege mai bine lucrurile le despică și le înșiră, dar 
aceasta nu schimbă întru nimic realitatea; realitatea, adică ac- 
tualitatea o au totalităţile sufletești. Deaceea faptele de ordin e- 
conomic, sunt în realitate fapte în cari se întrupează toate dispo- 
ziţiunile sufletului; și numai în mod greșit se consideră ele ca 
fiind cauza celorlalte manifestări sufletești, pe cari teoreticienii 
socialismului le numesc și ideologia unei societăți. Faptele de 
ordin economic, şi. cele de ideologie, sunt unele și altele isvorite 
din aceiași cauză; ele sunt reacțiunile sufletului omenesc, care 
tinde, ca unitate socială, să subsiste şi să-și continue vieața în 
viitor. Tehnica producţiunii economice, cași tehnica administra- 
tivă, judiciară, şcolară, morală, etc., toate aceste tehnici, cari 
constituesc mașşinăria vizibilă a organismului societăţii, nu sunt, 
unele expresiunea realităţii, şi altele expresiunea idealității sau 
ideologiei, ci toate fără deosebire sunt expresiunea realităţii, 
căci în toate se exteriorizează armătura pe care și-o dă sufletul 
societății în lupta sa cu mediul extern. "Poate aceste tehnici sunt 
întipăriri. în materie moartă a puterii vii care este sufletul. Din 


1) Max Weber Dic protestantische Ethik'und der „Geist“ des Kapitalis- 
mus. Archiv fir Sozialwissenschaft und Sozialpolitik. Band 20—21. 

aceste motive, încă odată repetăm, nu trebuie căutată cauza 
celor din urmă în aparițiunea celor dintâiu, ci trebuie căutată 
cauza tuturor în puterea vie a sufletului. 

In rezumat dar, oamenii mari anticipă prin ideile și fap- 
tele lor; idei şi fapte de cari are nevoie societatea în viitor. Vom 
vedea în paginile următoare cum această anticipare, prin selec- 
țiunea naturală, reușește să prindă rădăcini şi să se păstreze 
în vieaţa socială ; deocamdată un cuvânt încă asupra culturii 
române. 

„N'avem caractere”; „avem oameni de idei şi avem ta- 
lente, dar n'avem caractere” : aceasta este constatarea pe care 
o face nu unul, ci, când se prezintă ocazia, mai toţi câţi scriu 
asupra culturii române. Această constatare să nu ne mire, şi 
nici să ne întristeze. Ea încă are o parte elogioasă pe nedrept 
pentru noi, afirmând că avem talente și oameni de idei; noi 
n'avem nici de aceştia, atât pe cât credem. Ar fi însă de mirat 
şi foarte trist să avem oameni de idei și caracter și să navem 
încă o cultură, căci atunci ar fi un semn al inaptitudinei noa- 
stre de a ne cuceri un viitor, pe când așa cum ne găsim, fără 
idei şi fără caractere, dar şi fără cultură, suntem în rândul tu- 
turor celorlalte popoare cari se pregătesc să-și formeze o cul- 
tură de-acum înainte. Oamenii noștri de idei, puţini câți sunt, 
se găsesc sub influența oamenilor universali de aiurea, — ideia 
n'are patrie, — şi aceasta le împiedică desvăluirea întregii ori- 
ginalităţi ; iar oamenii noştri de caracter nu apar ca oameni 
de caracter, fiindcă sunt judecaţi aspru și anume după criteriul 
pe care îl găsim în culturile mai înaintate. Noi cerem oamenilor / 
noștri de caracter lucruri prea grele în comparație cu desvolta- | 
rea culturală a poporului din care ei fac parte. Noi, bunăoară, / 
ca popor, n'avem încă câștigată deprinderea de a munci cu eco-! 
nomie şi disciplină, şi cerem dela oamenii noștri excepţionali 
să se conducă în întreaga lor activitatea socială cu economie, 
cu disciplină, cu moralitate şi prevedere! Noi, în deprinderile 
noastre de popor tânăr, nu cunoaştem încă continuitatea și 
consecvenţa în ocupaţiunea noastră practică, — copilul fuge de 
ocupaţiunea părintelui; omul matur are o altă ocupaţiune decât 
acea care şi-a dorit-o în şcoală; omul bătrân sfârşeşte cu altă 
ocupaţiune decât aceea cu care a început ca tânăr, etc. — și 
pretindem totuși ca oamenii noştri mari să aibă continuitate și 

consecvență în faptele lor ! Noi, în deprinderile noastre zilnice, 


' nu putem să stăpânim cursul asociaţiunilor de idei, și aceste 


asociaţiuni ne fură, sau sunt furate cu ușurință în direcţiuni 
deosebite după capriciul și interesul momentului ; cu alte cu- 
vinte, nu ne putem desbăra de obiceiul de a minţi și de a minţi 
cu interes şi fără interes, și pretindem cu toate acestea ca oa- 
menii noștri mari să spună numai adevărul şi să aibă cultul 
adevărului ? Dar cultul adevărului se sprijină pe o așa mare 
sforţare lăuntrică de a stăpâni şi dirija cursul ideilor, că acea- 
stă sforţare nu se poate dobândi prin practica unei singure ge- 
neraţiuni, ci prin practica mai multor generaţiuni de-arândul :). 
Nu cerem noi dar lucruri prea grele dela oamenii noștri mari? 
De sigur. Ideile și faptele mari sunt în raport cu nivelul cul- 
turii unui popor, şi numai în raport cu acest nivel trebuiesc şi 
judecate. Comparaţia defavorabilă ce s'ar stabili între poporul 
nostru şi un popor cu o cultură înaintată, nu trebue să ne în- 
grijească şi să ne întristeze, ci comparația cu popoarele cu cure 
venim noi în concurenţă, şi mai ales comparaţia cu aceea ce 
am fost noi înzine în trecut. Dacă vieaţa ncastră socială s'a 
bucurat în trecut de mai numeroase elemente inovatoare decât 
astăzi, atunci de sigur constatarea aceasta trebuie să ne îniri- 
steze; dar o asemenea constatare n'a sustinut-o încă nimen.. 
Afirmaţiunea de mai sus că „avem oameni de idei si de 
talent, dar n'avem oameni de caracter”, se poate lua încă si în 
înţelesul unei dorinţe: ar fi bine să avem mai mulţi oameni de 
caracter decât oameni de idei și de talent. In acest înţeles ofir- 
maţiunea cuprinde un mare adevăr. Pentru popoarele, cari se 
găsesc în epoca de pregătire a culturii lor, oamenii de caracter 
sunt de mai mare valoare decât oamenii de idei, pentru motivul 
că rolul acestor oameni nu se poate înlocui, pe când rolul oa- 
menilor de idei se poate într'o largă măsură înlocui prin împru- 
mut dela alte popoare cu o cultură mai înaintată. Ideia inova- 
toare duce conținutul său și dincolo de graniţele țării în care ea 
s'a produs, pe când exemplul faptei de caracter este aproape 


1) Mai multe observaţiuni asupra psihologiei poporului român se găsesc 
in scrierea noastră, Cultura română şi politicianismul (1904). Din această 
scriere am împrumutat şi mai sus câteva pagini referitoare la caracterizarea 
culturii în genere. 

neînțeles de poporul care împrumută. Fapta este mai strâns le- 
gată de condițiunile particulare ale mediului în care s'a produs; 
despărțită de aceste condițiuni ea pierde mult din puterea sa de 
sugestiune; pe când ideea este mai liberă, sau, în orice caz, 
ea este legată de condițiuni mai generale. Popoarele puternice, 
cari stau în fruntea culturii omenești, au nevoe de idei noui, tot 
aşa de mult cași de fapte de caracter exemplar; popoarele mai 
tinere însă au nevoie de caractere mai mult ca de idei. Lipsa 
de idei la acestea din urmă poate fi corijată prin împrumutul 
ce dânsele fac la alte popoare înaintate, pe când lipsa de carac- 
tere nu. Adevărurile abstracte descoperite de învățații Apusu- 
lui. noi, Românii, le putem întelege și chiar propaga mai de- 
parte, dar veracitatea și pasiunea adevărului nu tot astfel; ace- 
stea din urmă trebuesc să răsară din mijlocul nostru pentru 2 
fi înţelese şi imitate. Tehnica industrială deasemeni o putem îm- 
prumuta cu uşurinţă, aceeace nu putem împrumuta însă este 
spiritul de întreprindere, şi fără aceasta, dacă avem industrie, 
nu avem activitate industrială prosperă. Popoarele învaţă, cu 
un cuvânt, să gândească dela oamenii universali, dar nu învață 
să făptuiască decât dela oamenii lor naţionali. Din cauza acestei 
diferenţe, fiece om politic prevăzător sfătueşte pe fiii patriei 
sale să cultive caracterul mai mult decât talentele. Aceasta a 
fost și sfatul pe care M. S. Regele Carol I l-a dat profesorilor 
universitari. veniti la 13 Maiu 1906 ca să-și prezinte omagiile şi 
felicitările lor, cu ocaziunea serbării jubileului de 40 ani de 
domnie. M. S. a zis: 


Nu uitaţi că, mai mult decât talentele, caracterele hotă- 
răsc soarta popoarelor şi că forța morală numai le apără 
de învingere şi nimicire. 


CAPITOLUL TII. 


[..—- Raspuns la problema formulată in introducere. Critica. 
teoriei darwiniste car face abstracţiune de unitatea vieții sociale. 

II. — Soarta diferită a inovaţiunei şi a persoanei inovatorului. 
Societăţii îi este indiferentă persoana inovatorului. 

HI. — Deosebirea dintre om și operă pentru a înțelege rezul- 


tatele selecțiunei în societate. Punctul de vedere al moralei individuale 
şi al moralei sociale. 

IV. — Exemplificări pentru deosebirea dintre selecțiunea so- 
cială și cea naturală. Conexiunea dintre inovaţiune şi interesele exis- 
tente dintr'o societate. Adevărata putere a ideii mari şi a fapei e- 
xemplare. Selecţiunea socială şi nedreptăţile ei. Explicarea. Organi- 
zaţiunea societăţii nu face pe nimeni fericit. 

. — Rezultatele selecţunei in viaţa socială. Dorinţa dz a şti 
ce este nou. Mişcările sociale. Motivaţiunea mișcărilor sociale. Se- 
lecţiunea ca putere de conservare. 

VI. — Extrema mizerie contrară ori şi cărei culturi. 


I. — Acum avem toate elementele pentru a da o deslegare 
problemei principale pe care o anunţam încă din introducerea 
acestei scrieri. In introducere ziceam : 


Din majoritatea scrierilor contimporane transpiră o 
dragoste nemărginită pentru tot ce sufletește se distinge 
şi se ridică peste tipul obișnuit; o admiraţie pentru per- 
sonalitățile cari prin faptele și ideile lor se opun și strică 
cursul monoton al vieţii de toate zilele. In această at- 
mosferă se plămădesc gândurile cele mai diferite ca con- 
ținut, dar cele mai asemuite ca tendinţă. Poeți, moralisti, 
sociologi au acelaş ideal; şi au și acelaș talisman, când li 
se cere o soluțiune în momentele grele de criză socială, 
ei cred în caracter și în puterea sufletească ! 

Şi cu toate acestea, la aceleași popoare culte, se bucură 
de o mare favoare şi o credință opusă. Cu mult aparat 
științific, dacă nu cu o egală dragoste, în mai toate școlile 
din Europa se insistă asupra aplicațiuriei universale pe 
care o are legea adaptării organismelor la mediul încon- 
jurător. Teoriile naturalistului Darwin, la început teorii 
curat științifice, dar mai pe urmă prefăcute în dogme de 
credință, când sunt desfășurate până în ultimele lor con- 
secințe şi sunt considerate pe o durată lungă de secole, 
susțin tocmai contrariul de ceeace văzurăm că susțin 
poeții şi moraliştii fermecaţi de strălucirea personalităţii 

- alese. După teoriile darwiniștilor, adaptarea la mediu este 
hotăritoare. Variaţiunile individuale produse în fiinţa di- 
feritelor organisme sunt tot atâtea victorii repurtate de 
mediul înconjurător asupra acestor organisme ; şi ele! 
perpetuează aceste variaţiuni, fiindcă prin mijlocul lor 
organismele au devenit mai adaptabile. Variaţiunile acu- 
mulate şi transmise prin moştenire produc specii nouă, 
specii și ele prin urmare, mai adaptâte aceluiaşi mediu. 
Totul se transformă în vederea adaptării. Omul potrivit 
celorlalte organisme de asemeni. Cu cât el se învecheşte 
pe scoarța pământului, cu atât își poteieşte neted asperi- 
tățile trupeşti şi sufleteşti şi se potriveşte mai bine me- 
„+ diului ce-l înconjură '). 


. Apoi ne întrebam : cum se potriveşte cu această perspec- 
tivă, pusă înainte de darwiniști, apelu. la formarea caracterelor 
şi cucerirea puterii sufleteşti ? „Nu este o nebunie să încerci 
a menţine în vieaţă ceeace legea universală a naturii condamnă 
să dispară” ? Nu este o iluziune, cum au fost multe altele, pute- 
rea caracterelor şi a culturii omenești în genere? „Să fie idealul 
atât de îmbrățișat astăzi, pe atât de contrariu științei de 
mâine ?” `) a AM 

Avem convingerea că știința de mâine nu va continua să 
susțină exagerațiunile partizanilor lui Darwin (nu a lui Darwin 
însăsi, căci dânsul nu se face vinovat de niciuna din aceste exa- 
gerāri), şi că ea va confirma aceea ce mulți poeți, sociologi şi 





1) Introducere, pag. 3—4. 
2) Introducere. pag. 4-—5. 

moralişti afirmă încă, de astăzi. Ştiinta de mâine va constata 
mai bine determinismul sufletesc şi, dimpreună cu acesta, locul 
şi rolul pe care îl are puterea sufletească în mijlocul naturii; ea 
va şti diferenţia mai exact organismele sociale şi umane, de or- 
ganismele animale. 

Exageraţiunile darwiniştilor de astăzi provin din o pripită 
aplicare asupra vieţii sufleteşti a rezultatelor pe care ei le-au 
dobândit din studiul vieţii organice animale. Raporturile de de- 
pendenţă dintre firea organismului animal şi mediul cosmic, ei 
le consideră că sunt aceleaşi cu raporturile ce leagă pe om de 
mediul cosmic; și prin aceasta ei nesocotesc, cum am văzut, uni- 
tatea vieţii sociale şi determinismul special al acestuia. Omui 
nu se găsește într'o dependență directă de mediul cosmic, 
fiindcă el este susținut în lupta sa cu acest mediu de coopera- 
țiunea socială în mijlocul căreia se află; dependenţa de mediu! 
cosmic nu se exercită asupra omului decât indirect, şi anume în 
măsura în care această influenţă se resfrânge asupra societăţii 
întregi. Cu cât societatea se bucură de o cultură mai temeinică. 
cu atât şi dependenţa ei de mediul cosmic slăbește, și cu atât 
mai mult creşte independenţa fiecărei persoane în parte. Idealul 
unei culturi desăvârșite este să constitue omului un „home”, în 
lăuntrul căruia el să se simtă liber față de natură. 

Din momentul ce corijăm generalizările pripite ale darwi- 
niştilor prin aceste restricțiuni cari decurg din înţelegerea cul- 
turii şi a vieţii sociale în genere, din momentul acela ne apare și 
importanţa rolului pe care oamenii mari, de idei și de faptă, îl 
au în istoria omenirii. Vieaţa socială avându-și evoluţia sa pro- 
prie, are nevoie și de inovaţiuni proprii prin mijlocul cărora ea 
să-și asigure stabilitatea şi continuitatea în viitor. Şi aceste 
inovaţiuni le produc oamenii excepţionali. Teoria darwinistă ur- 
mează dar să se complecteze astfel: între individul omenesc şi 
mediul cosmic, care sunt într'o dependenţă îndepărtată, se in- 
terpune dependența dintre individul omenesc şi mediul social în 
care dânsul trăeşte. Prin această complectare teoria darwini3- 
mului se pune în concordanţă cu faptele sociale și poate fi folo- 
sită pentru explicarea acestora. Pe câtă vreme însă teoria dar- 
winistă va fi lipsită de această complectare, ea va rămâne de 


puțin folos, dacă nu va fi chiar un obstacol pentru înaintarea 
ştiinţei sociale. g 

Este curios de constatat, cu această ocaziune, analogia 
care există între vicisitudinile prin care a trecut găsirea ade- 
vărului la problema, ce ne preocupă pe noi, și vicisitudinile prin 
care a trecut găsirea adevărului la problema astronomică a po- 
ziţiunii omului în mijiocul naturii. Prima soluție care s'a dat 
la aceasta din urmă problemă a fost, că omul ocupă suprafața 
centrală a pământului, şi că in jurul pământului, care este fix, 
se învârtesc toate celelaite corpuri cerești. Al doilea a fost so- 
luţia filosofiei pythagoriste, după care omul ocupă partea 
centrală a pământului, dar centrul universului îl ocupă un foc 
etern, a cărui lumină și căldură se resfrânge asupra tuturor cor- 
purilor ceresti dinprejur. In sfârşit, a treia soluţie este aceia 
a științei moderne : omul se rotește împrejurul centrului de 
gravitate a pământului și cu acesta dimpreună în jurul soa- 
relui. Teoria darwinistă, în forma exagerată pe care o răspân- 
desc mulţi din partizanii lui Darwin, este față de adevărata ex- 
plicare a fenomenelor sociale, aceea ce este filosofia pythago- 
ristă faţă de astronomia de astăzi. Ea ne dă numai o parte a 
adevărului şi anume că omul este în dependenţă de mediul cos- 
mic, Pythagora ar fi zis de focul central, dar nu şi cealaltă 
parte, prin care ni se arată dependenţa omului de mediul social 
şi numai cu acesta dimpreună de mediul cosmic. Din cauza lip- 
sei acesteia de a doua părţi vin toate contrazicerile ce se ridică 
în contra teoriei darwiniste. Dar faţă de teoriile vechi, antro- 
pomorfice, după care omul.se credea că concentrează în sine 
finalitatea vieţii din natură, negresit, că darwinismul, şi sub 
forma pe care am cunoscut-o, constitue un mare progres. El 
pregătește mai mult sau mai puţin calea pentru găsirea solu- 
ţiunei definitive. 


li. — Inovaţiunile, odată produse în mediul social, sunt 
supuse selecțiunei ; cele utile găsesc imitatori și se propagă. 
cele inutile, după o durată oarecare, dispar. Ciurul selecţiunii 
operează dar şi aci, ca în lumea animală și vegetală, o nimicire 
a produselor ce nu corespund cu cerinţele momentului. Inova- 
ţiunea utilă trăește, pe când cea inutilă dispare. Din nefericire, 
cu soarta inovaţiunii nu se leagă și soarta persoanei inovatoru- 
lui. Insușirile cari constituesc valoarea inovaţiunii sunt de Or- 
din social, iar nu individual, şi deaceea inovaţiunea trăeşte mai 

departe de sine, aoandonând persoana inovatorului care i-a dat 
naştere. Societatea îşi are egoismul său; ea preferă produsul 
înaintea omului care produce. În această privinţă, selecţiunea 
ce se petrece în mediul cosmic pare mai dreaptă; ea nu face 
această diferenţiare. Individul inovator duce de multe ori o 
vieață mizerabilă și plină de umilințe. Neînţeles de contimpo- 
ranii săi, luptând cu dificultăţile vieţii, el închide de obiceiu 
ochii copleşit de suferinţe. Societatea rareori îl ajută, — de 
slăvit nu-l slăveşte decât după moarte, — mai totdeauna ea îl 
prețueşte ca pe orişicare altul, adică indiferent; societatea nu 
are nevoie de individul inovator, ci de inovaţiune. Ideile pe care 
membrii societăţii le repetă mai des, și tocmai ideile prin care 
se afirmă mărirea şi încrederea în viitor a societăţii, au ade- 
seori ca părinte pe nefericitul care a fost uitat și batjocorit 
în timpul vieții lui. Julius Robert Mayer, căruia lumea modernă 
îi datorează legea equivalențţii între diferitele forme de energie. 
adică adevărul care a revoluționat întreaga vieață industrială 
2 societăţilor moderne şi care a dat atâta avânt progresului 
omenesc, a fost ca individ, un nenorocit, cum puţini nenorociţi 
au fost vreodată. Şi nu mai vorbim de persoana lui Christ. Acel 
care prin fapta lui a ridicat moralul omenirei a fost cel obligat 
să sufere şi să se umilească pentru toți. In schimb alţi indivizi, 
absolut inproductivi pentru binele societăţii, sau bucurat și se 
bucură de toate bunurile materiale ale culturii. De ce această 
nedreptate ? Fiindcă, precum am mai spus, societatea are ne- 
voie, în primul rând, de inovaţiune și nu de persoana inovato- 
rului. Persoana inovatorului îi este indiferentă, căei nu per- 
soana ca persoană întărește vieața socială, ci ideia cea nouă, 
deprinderea voluntară cea nouă pe care persoana o pune în 
evidenţă și apoi în curs. Inovaţiunea odată produsă, individul 
inovator poate să dispară, căci rolul lui sa terminat). Ne- 
greșit, sunt şi câteva cazuri de inovatori fericiţi, dar aceste ca- 
zuri nu sunt mai multe decât trebuie să fie în raport cu nu- 
mărul total al inovatorilor. Sunt tot atâți inovatori fericiți, câți 
sunt fericiți şi dintre membrii oricărei alte bresle ; procentui 
fericiţilor îl dă proporţia statistică și nicidecum meritul. In 





1) Sunt animale in natură, cari odată ce au dat naştere unei noui gene- 
L` 
raţiuni, mor; aceeași soartă pare a o avea inovatorii. 

schimb însă societatea are grije de ideile şi faptele mari pe cari 
i le dă inovatorii. Cu acestea selecţiunea devine dreaptă şi rigu- 
roasă. Între ideile produse societatea alege pe cele cari pot să-i 
ajute la stabilitatea şi continuitatea vieții sale; ideile mari și 
faptele mari nu-i mai sunt deloc indiferente. 


HI. — Această diferenţiere dintre om şi opera sa, este 
unul din mijloacele cele mai sigure prin care se obţine progresul 
vieţii sociale. Făcându-se această diferenţiare, se dă posibilitate 
societăţii să se apere în contra efectelor de degenerare fiziolo- 
gică, care decurg mai totdeauna dintr'o cultură prea intensivă’). 
Producătorii de valori sociale nu sunt şi reprezentanții sănă- 
tăţii fizice a unei societăţi, dinpotrivă; mai totdeauna inovatorii 
geniali plătesc cu sănătatea lor fizică superioritatea pe care şi-o 
dobândesc în mediul valorilor sociale. Dacă societatea ar favo- 
riza în aceeaşi măsură pe omul producător cași pe opera ace- 
stuia, rezultatul ar fi dezastruos pentru ea, şi în primul rând, 
această selecţiune fără diferenţiare ar aduce o scădere în nu- 
mărul chiar al inovatorilor. Cu cât aceştia formează o castă 
aparte, favorizată de onoruri şi de bogății materiale, cu atât 
puterea ei de producţiune scade, sau este ţinută pe loc. Această 
constatare o putem face mai ales comparând organizaţia vechi- 
lor popoare orientale şi organizaţia vechiului popor elin. La 
popoarele orientale locul inovatorului era de mai înainte de- 
semnat prin ierarhia castelor, el trebuia să se găsească în casta 
preoţilor, unde se bucura de toate favorurile societății; la po- 
porul elin dinpotrivă, locul inovatorului era la întâmplare în 
orişice clasă socială. Rezultatul acestei deosebite organizaţiuni 
fu, că pe când la popoarele orientale desvoltarea științei și a 
artei se mărgini la câteva începuturi, cari apoi se cristalizară 
pentru totdeauna în deprinderi aproape automate, la poporul 
elin știința şi arta fură puse la îndemâna tuturor inteligențelor 
şi se desvoltară prin discuţiuni libere şi cu cooperaţiunea tutu- 
ror. Din această cauză popoarele orientale rămaseră lipsite de 
principala forță de transformare pe care o găsim la poporul 
elin, şi după exemplul acestuia, la toate popoarele europene. 





1) W. Schalimayer. Vererbung nnd Auslese im Lebenslauf der Volker 
(1903) pag. 107 şi urm. 


3603 





C. RĂDULESCU-MUIRU 





Bine înţeles, aceste afirmări par, la prima lor intăţisaru., 
nu numai crude, dar şi paradoxale. Suntem obişnuiţi să cunsi- 
derăm ca o regulă elementară de morală răsplătirea omului 
după faptele sale, şi să nu despărțim in judecata noastră pe om 
de opera sa. Dar această regulă de morală şi această normă àv 
judecată să nu uităm că sunt valabile din punctul de vedere ui 
moralei și al judecății noastre individuale, iar societatea poate 
avea punctul său de vedere deosebit, care poate duce la alte 
reguli de morală și la alte norme de judecată. Un individ nu 
se poate obişnui cu despărţirea operei produse de persoana pro- 
ducătorului, fiindcă în toată judecata lui şi în toate deprinderile 
lui el este obișnuit să considere opera ca un mijloc pentru a 
dobândi mulţumirea persoanei, iar nu să considere existenţa 
persoanei ca un mijloc pentru a dobândi opera. Această obişnu- 
ință însă nu există pentru societate. Societăţii îi trebuie opera 
şi nu persoana; de aceea și aparenta ei cruzime față de per- 
soană. Centrul împrejurul căruia gravitează egoismul fiecărui 
individ : binele, pentru individ nu coincide cu binele pentru so- 
cietate ; de aci nepotrivirea regulelor noastre de morală și de 
„judecată când sunt să fie aplicate asupra vieţii sociale. Din 
această cauză este greșit să afirmăm că selecţiunea naturală în 
mediul social se face pe dos, sau irațional ; ci ea se face foarte 
natural, și foarte drept, dar nu din punctul de vedere ai ra- 

Miine individuale, ci din punctul de vedere al interesului social. 

| Morala, individualistă culminează în maxima: individul este uu 
scop; morala socială culminează în maxima : individul este nu- 
mai un mijloc. Adevărul stă însă între ambele aceste două ma- 
xime. În dinamica fenomenelor sociale individul este uneori scop 
şi uneori mijloc. Este scop atunci când individul se priveşte în 
raport cu mediul cosmic, şi când cultura societăţii îi serveşte in- 
dividului ca mijloc; și este mijloc atunci când individul se pri- 
veşte în raport cu mediul societăţii, și cu deosebire a societăţii 
de mâine, și când cultura îi dictează finalitatea actelor sale. 
Omul de astăzi, este o verigă în lanţul celor ce cooperează la 
formarea tipului omului cult de mâine. Sau în cuvintele plinc 
de imagini a filosofului Fr. Nietzsche : 


Eu vin să vă învăţ pe supra-omul. Omul este ceva. care tre- 
bue să fie intrecut. Ce ați făcut vai ca să-l intreceţi ? 

Toate fiinţele au făcut câte ceva pentru a se intrece: voi 
singuri vă ţineţi pe fundul acestui mare val de întrecere. ŞI 
ma: curând aţi dori să vă întoarceţi la animale, decât să vă 
întreceţi. 

Ce este maimuța pentru om ? Un râs sau o ruşine dureroa- 
să. Tot astfel trebue să fie omul pentru supra-om : un râs sau 
o ruşine dureroasă. 

Voi ați făcut drumul dela vierme până la om, şi multe din 
viermi au mai rămas încă in voi. Odinioară omul a fost mai- 
mută, și încă şi astăzi, in multe privinţe, este o maimuţă, mai 
maimuţă decât oricare alta... 

Supra-omul este scopul pământului. Voința voastră să repe- 
te şi ea: supra-omul este scopul pământului :). 


Supra-omul lui Nietzsche este tipul omului cult de mâine 
ìn comparaţie cu omul cult de astăzi. Pentru producerea ace- 
stuia omul de astăzi serveşte ca un simplu mijloc. 


IV. — Deosebirea pe care o face selecţiunea socială între 
omul care produce opera și opera însăşi, am zis că vine în aju- 
torul societăţii chiar. In primul rând, prin această deosebire so- 
cietatea este pusă în posibilitate să împrospăteze mai repede și 
mai sigur puterile sale inovatoare. Geniile cari inovează, şi după 
urma cărora vin transformările fericite pentru vieaţa socială, 
nu se pregătesc, aşa cum se pregătesc animalele de rasă prin 
încrucișări voite, sau prin alte mijloace de crescătorii artificiale, 
pe cari și le închipuesc unii biologi din școala darwinistă, ci 
ele răsar spontan din diferite clase sociale, şi mai totdeauna de 
acolo de unde nimeni nu se aşteaptă. Familiile bogate, cari nu 
duc grija vreunei lipse materiale şi care se bucură şi de o să- 
nătate fizică splendidă, nu dau un mai mare procent de oameni 
mari de cum dau familiile mijiocii ca avere și sănătate ; încă 
dinpotrivă. Se cere numai un minimum de confort material 
pentru ca puterea geniului să fie pusă în condițiuni de a pro- 
duce ; sub acest minimum, bine înțeles, o putere de geniu poate 
fi strivită, şi de sigur au fost multe strivite în istoria omenirei; 
dar când minimum acesta este atins opera geniului este asigu- 
rată. Şi această relaţiune dintre bogăţie si geniu se explică 
până la un punct şi psihologiceşte. Aceeace constitue puterea 





1) Fr. Nietzsche, Also sprach Zarathustra (Naumann Leipzig), pag. 9. 

de creaţiune a unui suflet este produsul activităţii proprii a 
acestui suflet; și sufletul are o activitate cu atât mai intensă 
cu cât este mișcat de mai multe trebuințe. Lipsa unui comfort 
material îmbelșugat este tocmai o cauză de înmulţire a trebu- 
ințelor și prin aceasta a activităţii mai intensive a sufletului. 
Mijlocia comfortului material reprezintă pentru individ aceea 
ce reprezintă climele temperate pentru vieaţa societăților, adică 
un îndemn la muncă și la prevedere. Un prea mare comfort 
material este paradisul corpului, dar în acelaş timp nenoroci- 
rea vieții sufletești. 

Selecţiunea socială ridică opera şi se desinteresează de 
soarta individului care a produs opera, și din această cauză 
vedem în societate așa zisele nedreptăți. Omul de geniu care 
deschide conștiinței sociale orizonturi nouă de gândire și de 
activitate, este ca individ, acela care participă poate mai puțin 
la binefacerile roadelor cari rezultă din opera sa. In timpul din 
urmă a devenit chiar ca o dogmă afirmarea că un popor îsi 
dovedește „raţiunea sa de a fi” prin contribuţia ce el aduce 
culturii omeneşti în genere ; contribuţia o aduc oamenii mari 
ai poporului, şi cu toate acestea în fruntea poporului de fapt 
nu sunt niciodată aceştia. Este o ironie, pe care societatea ani- 
malelor nu o cunoaşte. Aici, în societatea animalelor, cel mai 
bine înzestrat este și acel care îşi face partea cea mai largă în 
împărţirea bunurilor date de mediu. Dar tocmai în aceasta stă 
deosebirea celor două selecţiuni, și dovada că ele sunt între- 
buinţate pentru scopuri diferite. Este un instinct de prevedere 
pe care natura îl traduce aci în faptă. 

Dar mai este încă ceva. Dacă selecţiunea socială n'ar face 
diferențiarea arătată mai sus între operă și individul producă- 
tor, şi ar fi pusă în serviciul aceluiaș scop cum este pusă aceea 
din lumea animală, atunci aceasta ar însemna nu numai împu- 
tinarea numărului inovatorilor, dar ar însemna chiar oprirea 
oricărei inovațiuni mai de seamă pe viitor. In adevăr, a vorbi 
de ideia genială ca fiind a unui om, sau de fapta mare ca fiind 
a unui om, este până la un oarecare punct un abuz al limba- 
giului. Proprietatea absolută asupra unei idei geniale, sau asu- 
pra unei fapte mari de caracter este numai prin uzurpare atri- 
buită unei singure persoane. Totdeauna contribuţia omului 
mare se mărginește la ultimul act din lungul proces de forma- 

ţiune pe care îl parcurge ideea sau fapta. Negreșit, ultimul act 
al acestui lung proces are cea mai mare valoare, dar el totuşi 
_nu este decât un act de complectare. 

De multeori ideia omului mare, nu adaogă elemente nouă 
la cele cunoscute, ci numai dispune şi prezintă altfel elementele 
vechi. Totuşi încă şi în cazul acesta nu este de tăgăduit valoarea 
inovaţiunii, căci fără această dispunere, sau prezentare în altfel, 
vechea cunoştinţă nu ar fi produs roadele pe care le produce 
de aci înainte. Şi tot astfel este și în privinţa faptei. O deprin- 
dere nouă de voinţă nu iese nici ea formată dintr'odată la lu- 
mina zilei, ci ea se pregătește prin o mulțime de alte deprinderi 
anterioare. Şi apoi, aceea ce este mai important încă, ideia sau 
fapta inovatoare nu mulțumită persoanei omului mare se im- 
pune şi folosește societăţii. S'ar putea chiar afirma tocmai con- 
trariul. Cu cât prestigiul persoanei susține anumite idei sau 
fapte, cu atât mărimea acestora este factice; ele se impun câtva 
timp şi apoi dispar. Natura pare că cere cu tot dinadinsul o 
specializare de roluri; omului mare îi revine rolul de a inova, 
iar răspândirea şi desăvârșirea inovaţiunii în cultura societăţii 
cad în sarcina altora. Spirite mai mediocre, dar cu însușiri prac- 
tice, adaptează pe deoparte ideia la trebuințele momentului, si 
pe de-altă parte mijloacele tehnice existente la ideie, şi astfel 
dau ideii inovatoare o actualitate socială. Şi pentru ce se pun în 
serviciu ideii, aceste spirite mediocre, este iarăși o întrebare al 
cărei 'ăspuns ne depărtează mult de rolul omului mare. Ideia 
se răspândește, fiindcă corespunde la multe interese practice, și 
fiindcă mulţumeşte adesea vanitatea și egoismul spiritului me- 
diocru. Cu cât cercetăm mai de aproape conexiunea în care se 
găseşte ideia inovatoare cu mijloacele sale de răspândit, cu atât 
ne pierdem iluziunea pe care o au încă unii filosofi despre pu- 
terea în sine a ideii. Ideia mare inovatoare ne apare la urmă 
ca un fericit accident așteptat şi scontat chiar, care vine să 
întregească lanțul unui șir de interese egoiste. Dar în locul ilu- 
ziunii false despre puterea în sine a ideii pe care o pierdem, do- 
bândim în schimb o cunoștință temeinică despre adevărata pu- 
tere a ideii. Puterea ideii stă tocmai în aceea că ea constitue 
o verigă indispensabilă în lanţul intereselor practice sociale. 
Ideia este lumina așteptată, nu ca să producă noi interese so- 
ciale, ci ca să îndrumeze interesele existente ; şi prin conexi- 

unea ei cu aceste interese să producă viitoarele transformări în 
organizațiunea societăţii. Aceiaşi conexiune este și între fapta 
umului mare şi interesul social. Apostolii faptei mari sunt mai 
ttodeauna fanaticii și nemulţumiţii de toate categoriile sociale; 
mulțumiţii se agită mai puţin. In sufletul pătimaș al nemulțu- 
miţilor exemplul faptei noui găsește răsunet, și de aci se pro- 
pagă mai departe. Ideia şi fapta nouă sunt cași seminţele cari 
cuprind în ele, virtual, toată planta viitoare, dar care nu se pot 
desvolta până ce huma pământului în care ele se aruncă nu este 
pregătită ca să le inlesnească germinarea. Când huma pământu- 
lui este pregătită atunci germinaţiunea începe și din sămânță 
răsare planta. Dar cui se datoreşte planta ? Sămânţei sau pă- 
mântului ? Amândorora, căci din conexiunea lor numai s'a pu- 
tut planta produce. Așa şi cu transformările sociale; acestea 
sunt datorite conexiunei ce se stabilește între inovaţiune și in- 
teresele existente ale societăţii. O inovaţiune pare cu atât mai 
însemnată cu cât producerea sa era mai așteptată. Ideia cea 
mai genială este ideia la care ar fi trebuit să se gândească 
toată lumea, şi la care nu s'a gândit însă decât unul singur. Tot 
astfel şi cu fapta mare. Orice gest original nu constitue o faptă 
mare ; dar acela pe care trebuia să-l facă toată lumea și totuşi 
l-a făcut unul singur acela constitue o faptă mare. 

Din cauza importanței acestei conexiuni dintre inovaţiune 
şi pregătirea în care se găsește spiritul public dintr'o societate, 
unii sociologi ajung să tăgăduiască inovatorului orice impor- 
tanță extraordinară. Oamenii mari, zic aceştia, sunt oameni 
cari exprimă în mod mai fericit aceeace o societate întreagă 
avea pe suflet. Inovaţiunile, în mai toate cazurile, zic alţii. sunt 
datorite hazardului '). Dar ambele aceste afirmări sunt exage- 
rate. Importanţa omului mare este netăgăduită, tocmai fiindcă 
rolul acestuia este subordonat culturii poporului în care el se 
arată. Puterea inovaţiunii nu poate constitui o putere socială 
decât întrucât face parte dintr'o ordine de fenomene sociale; 
căci ordinea fenomenelor este, precum am văzut, singura bază 





1) Eduard Meyer, Zur Theorie u. Methodik der Geschichte (1902), pag. 
17 şi urm; R. M. Meyer, Ueber die Möglichkeit historischen Gesetze, Hist. 
Vierteljahr. 1903, pag. 163 şi urm; comp. A. Vierkandt, Die Stetigkeit im 
Kulturwandel (1905) pag. 133. s 

reală, care ne îndreptăţeşte să vorbim în genere despre putere. 
Acea ce dă importanţă inovaţiunii este tocmai momentul de în- 
tregire pe care ea îl produce în cultura unui popor. Luată de 
sine, şi judecată în afară de orice consideraţie de timp şi loc, 
inovațiunea pierde orice importanţă și orice valoare. Dar să re- 
venim la selecțiunea socială și presupusele ei nedreptăţi. 

Cine este în curent cu literatura de propagandă revolu- 
ţionară nu are nevoie de prea multe deslușiri. Organizaţia so- 
cietăţii actuale este plină de nedreptăţi. Anarhia care rezultă 
din tehnica producţiunei capitaliste, bazate pe principiul liber- 
tăţii, strivește nu numai pe cei slabi sufletește și fiziceşte, pen- 
tru cari tot s'ar găsi un argument de justificare, dar și pe cei 
bine înzestrați ; exemplarele cele mai frumoase ale populaţiunii 
lâncezesc în lanțurile pe care le întinde organizarea produc- 
țiunii capitaliste. Această organizare permite celui bolnav su- 
fleteşte şi fizicește să stea sus în hierarhia socială, pe când cel 
sănătos să fie pironit totdeauna jos. 


Îţi mai aduci tu oare aminte, scrie un revoluţionar 1) adresân- 
du-se muncitorului de astăzi. de vremea când, copil, ieșiai de 
te jucai în ulicioara ta cea întunecoasă? Îţi erea frig în haine- 
le-ţi rupte. De pe atunci. când vedeai trecând, de departe, 
niște copii grăsuţi. bine îmbrăcaţi. cari te priveau cu dispreț. 
îți dedeai seama cum că, acești broscoi înpoponaţi n aveau 
de-aface cu tine, cu camarazii tăi, nici prin minte, nici prin bun 
simţ, nici prin vigoare: erau mult mai prejos decât voi. Mai 
târziu însă, pe când voi a trebuit să vă închideți într'un atelier 
păcătos. dela cinci sau șase ceasuri de dimineaţă, timo de 
douăsprezece ceasuri. să staţi lângă o maşină huruitoare, şi. 
acestei mașine apoi. să-i urmăriţi, zi cu zi. atâţia ani de-arândul 
mişcările-i strașnic de regulate, în timpul acesta ceilalți mer- 
geau să se instruiască în școli, în licee, în universităţi. Şi acum, 
copiii aceia mai proşti decât voi, însă mai învăţaţi, ajunși mai 
marii voştri, se bucură de bunurile vieţii, de toate bunuzile ci- 
vilizaţii. Pe voi, acum, ce v'aşteaptă ? 

Biet lucrător, intri în bojdeuca-ţi întunecoasă şi umedă în 
care cinci ori şase ființe omenești se frământă în câțiva metrii 
cubi de aer, în care maică-ta, obosită de vieaţă şi îmbătrânită, 
mai mult de grijă, decât de ani, îți dă drept hrană o bucă- 
țică de pâine, nişte cartofe și o zoae negrie numită în bătaie 


1) P. Kropotkin., Cătră tineri (trad. rom. Biblioteca revistei Ideei Bucu- 
rești) pag. 25. 

de joc cafea, în care, drept orice petrecere, ai de râspuns puru- 
rea la întrebarea, cu ce îţi vei plăti pe ziua de mâine brutarui, 
şi pe urmă proprietarul. 

-— Oare se poate, tot vieaţa păcătoasă care a dus-o, treizeci 
— patruzeci de ani tatăl, și mama ta, tot vieaţa ceea oare so 
duci şi tu? Să munceşti toată vieața pentru a îndestula, cu 
toate bunătățile. cu știința, cu arta, numai pe unii, pe alții, și tu 
să rămâi veşnic chinuit de grijă pentru o bucată de pâine? Să 
renunţi pentru totdeauna la tot ce face vieața frumoasă, și să 
caţi numai a înlesni toate foloasele câtorva trântori? Să-ţi 
pierzi cu munca toate puterile, și să nu cunoşti decât lipsa, ne- 
voia, de nu chiar sărăcia curată, când va veni vremea lipsei de 

lucru ? Asta urmărești tu în vieață ? 
PR: 
Aceeaş nedreptate prin urmare loveşte pe producătorul 
de rând ca și pe producătorul de geniu. Rodul muncii nu re- 
vine direct producătorului, ci se revarsă în mâini străine, cari 
profită de el, cum profită trântorii din rodul muncii albinelor. 
Aceasta este părerea revoluționarului, a cărui concluzie este : 


Voi toți. tineri cinstiţi, bărbaţi. femei, țărani. muncitori, sluj- 
başi, soldaţi. pricepeţi drepturile ce aveţi şi veniţi cu noi. Veţi 
veni să lucraţi, alăturea de fraţii voştri, pentru a pregăti revo- 
luţia. revoluţia care, desființănd orice soiu de robie. zdrobind 
toate lanţurile, înlăturând toate credințele cele greşite şi des- 
chizând omenirii orizonturi nouă, va întemeia, în cele din urmă, 
în societăţile omenești, adevărata Egalitate, adevărata Liber- 
tate. va asigura munca pentru toţi. pentru toţi deplina folosire 
de roadele muncii. deplina bucurare de toate facultăţile lor, o 
vieață rațională, omenească şi fericită. 


Faţă de această critică înverșunată, pentru a cunoaşte ade- 
vărul, ar trebui acum să ne informăm si de părerile pe cari le 
au cei favorizați de organizaţia societăţii actuale. Ce răspund 
fericiții, sau trântorii, la critica revoluționarului ? Cum este 
apărată organizaţia societăţii actuale? Dar această apărare ar 
trebui să o găsim în însăși cărţile revoluţionare, bine înţeles să 
o găsim combătută. In zadar însă căutăm după asemeni infor- 
maţii. Nici în cărțile revoluţionare, nici în cărţile contra-revo- 
Iuţionare nu găsim părerea pe care o au fericiţii despre orga- 
nizarea societăţii actuale. Apărarea societăţii de astăzi nu se 
face de nimeni ; fiindcă nimeni nu se crede între cei fericiţi. 
Această constatare devine încă și mai stranie când, cercetând 

mai departe, descoperim vă niciodată în istoria omenirii nu 
se găseşte apărarea ordinei sociale existente, dintr'un anumit 
moment; veşnic oamenii au avut nemulțumiri contra prezentu- 
lui, și cu toţii au avut câte ceva de așteptat dela viitor. Dacă 
întrebăm pe acei cari sunt clasaţi de revoluționari în rândul 
fericiţilor, ce părere au dânşii despre organizaţia societăţii ac- 
tuale, răspunsul lor coprinde o critică nu mai puţin înverșunată 
decât a revoluționarului. „Organizaţia actuală nu asigură în 
destul proprietatea, ordinea și bunele moravuri”. „Organizaţia 
actuală este molipsită până în adâncul ei de ideile filosofiei 
materialiste și de idei anarhice; oamenii şi-a pierdut idealurile 
nobile, toţi lucrează în vederea câștigului material, etc.”. „So- 
cietatea modernă este o Sodomă: în ea virilitatea este transfor- 
mată în trivialitate şi luxul în deboşerie”. „Societatea actuală 
nu dă mijloacele ca să se desvolte sentimentele altruiste şi no- 
bile; ea constrânge pe toţi să se plece sub legile de aramă ale 
industriei capitaliste; creaţiunile geniale nu mai sunt apreciate; 
delicateța sufletească nu mai are valoare”. „Societatea actuală 
face tot ce-i stă prin putință ca să zăvorească avântul ener- 
giilor. Când se ridică un om întreprinzător cu dorul de cuce- 
rire, imediat năvălesc în contra lui toţi cei slabi și fără vlagă, 
și îl biruesc fiindcă ei sunt sub scutul legilor. Ii se opun cuce- 
ritorului diferite legi de protecţiune, şi-l constrâng mai tot- 
deauna să ducă pe grumazii lui o greutate moartă, greutatea 
celor ce fac legile. Hotărit, societatea noastră nu este încă în- 
deajuns de formată pentru adevărata mare concurenţă indu- 
strială, și un om de energie se simte în ea încătușat cași un 
sclav !"... După aceşti „fericiți ai soartei” trăim într'un infern. 
Și revoluționarii noștri, adaogă ei, voesc încă să ne mai în- 
răiască şi acest infern ! Nemulţumiti cu strivirea de acum a 
personalităţii omenești, ei doresc să ne scoboare şi mai jos, 
până în a ne reduce a fi fiecare câte o unitate numerică !.. 
Nimenea mulțumit, iată adevărul. Si aceea ce este mai 
trist, nimeni mulţumit şi în tuecut. Cine răsfoeşte istoria 
lumii găseste veşnic acelaş cântec de jelanie. Acei de pe ultima 
treaptă de sus a hierarhiei sociale, cași acei de pe ultima 
treaptă de jes, exprimă aceeaşi nemulțumire faţă de organi- 
zarea sccietății în care trăesc. Care este explicarea? Omul 
este el un animal, care în deosebire de celelalte animale, are 

însușirea să fie veșnic nemulțumit? Nu; adevărul îl vom găsi 
cercetând nu firea omului, ci firea organizaţiunei sociale. Or- 
ganizaţiunea socială nu se preocupă de mulțumirea şi ferici- 
rea indivizilor în parte, ci de stabilirea şi de continuitatea sa 
în viitor, ca unitate organică; din această cauză ea nemul- 
țumeşte pe fiecare individ în parte şi totuși este utilă tuturor. 
Centrul împrejurul căruia gravitează egoismul societăţii este, 
precum am mai zis, altul decât centrul împrejurul căruia 
gravitează egoismul individului. Dacă organizaţia socială ar 
avea de scop să aducă mulțumirea fiecărui individ în parte, 
atunci ar trebui să înceapă prin a renunța la obligaţiunile și 
la constrângerile de orişice fel pe care ea le impune; cu un 
cuvânt, ea ar trebui să înceapă prin a se suprima mai întâi 
pe sine însăși. Fericirea supremă a individului, dacă este ca ea 
să formeze scopul suprem al desvoltării omenirii, este incom- 
patibilă cu orișice formă de organizare socială. De altfel acea- 
sta este și concluzia, la care ajung toţi teoreticienii anarhiști, 
cari văd în cultura și organizaţia socială numai o ocazie de a 
se ţine făptura omenească în lanţuri de sclavie. Şi teoretici- 
enii anarhiști au într'o privinţă dreptate: fericirea individu- 
lui nu va fi niciodată adusă de organizaţia societăţii. Gre- 
şeala lor este însă, că acuză organizarea societăţii de neînde- 
plinirea unui scop pe care aceasta nu-l are. 

Selecţiunea socială n'a avut niciodată de scop să ridice 
în hierarhia societăţii pe acei cari au meritat să fie fericiţi, 
şi să le consacre apoi acestora fericirea. Şi un asemenea scop 
nu-l va avea ea niciodată, judecând după istoria societăţilor 
omeneşti de până acum. Totdeauna se vor întâlni fericiţi şi 
nefericiţi în fiecare treaptă a hierarhiei sociale, fiindcă nu 
organizaţia socială dispune de aceea ce constitue în sine fe- 
ricirea individului. Şi cum utopistul revoluţionar visează de 
fericirea fără turburare a bogaţilor, tot asemenea și între a- 
cești din urmă se găsesc mulți cu dispoziţii poetice, cari vi- 
sează de fericirea neturburată a săracului. Fericirea şi neferi- 
cirea au, cu un cuvânt, rădăcini mai adânci decât mediul so- 
cial; ele sunt legate de firea intimă a organismului uman, 
din manifestările căruia se țes legăturile sociale însăși. Moti- 
vațiunea actelor individului va avea totdeauna raţiunile sale, 
pe care organizarea socială nu le va putea explică. 

V. — Dacă însă ciurul selecțiunii sociale nu este pus în 
serviciul fericirii individuale, şi prin urmare în urma opera- 
ţiunei lui nu avem să ne așteptăm la un spor de fericire, ci 
rămâne ca cei din vârful hierarhiei sociale să nu se bucure 
de o poziţie privilegiată în aceea ce priveşte fericirea, faţă 
de cei de jos, şi nici generaţiunile venite în urmă de un plus 
de fericire față de cele trăite înainte, cu toate că cele din 
urmă sunt neapărat trecute prin ciurul selecţiunii, — dacă 
acest serviciu nu-l poate face selecțiunea, este însă un altul 
pe care ea îl face totdeauna neapărat, şi anume acela de a 
contribui la conservarea vieţii societăţii ca un tot organic. Cu 
cât societatea are o organizaţiune mai unitară, și cu cât lupta 
sa pentru conservare este mai conştientă, cu atât apar mai vi- 
zibile şi rezultatele selecţiunii ce se produc în mijlocul ei. 
Mai întâiu, un prim rezultat pe care îl produce selecțiunea 
este sporirea elelementelor doritoare de inovațiune. Cu cât o 
societate este mai înaintată în cultură, cu atât în numărul 
celor ce se găsesc în fruntea ei covârșesc elementele primi- 
toare de noutăţi. In așa numitele „elite sociale” ale societă- 
ţilor înaintate, nu predomină nici fericirea, nici sănătatea 
fizică, nici vre-un avantagiu sufletesc, atât cât predomină de 
vizibil dorința intensă de a şti ce este nou. Intre capitalele 
națiunilor culte este o adevărată întrecere, care să fie mai 
bine informată de ceeace se petrece aiurea; şi pentru aceste 
capitale nu ar fi desigur o mai mare calamitate decât aceea 
de a-și avea corespondenţa întreruptă. O rațiune de necesitate 
sufletească a individului nu, căci nu este nici o legătură între 
cultura individului și această dorință; pot fi şi oameni inculţi 
foarte curiosi, cum pot fi şi oameni culţi. Rațiunea stă în 
folosul pe care îl trage vieaţa socială din întreţinerea în per- 
manenţă a acestei dorințe. Inovaţiunile găsesc astfel înaintea 
lor un teren de mai nainte pregătit pentru a le face să prindă 
rădăcini: curiozitatea publicului le așteaptă. In societăţile ne- 
ajunse la o cultură înaintată, sau neapte pentru cultură, a- 
ceastă curiozitate lipsește, şi de aceea inovaţiunile pătrund în 
ele mai cu greu. Societăţile intrate pe calea culturii însă au 
nevoie de mai dese transformări, și pentru aceea ele întreţin, 
oarecum instinctiv, intensitatea curiozităţii. Prin mijlocul a- 

cesteia, inovaţiunea prinde mai repede și se răspândeşte mai 
repede !. 

Un al doilea rezultat al selecţiunei apoi este, că pe lângă 
pregătirea  curiozităţii publice, ea pregătește şi conexiunea 
între inovaţiune și interesele practice. Pe când în societăţile 
primitive o idee nouă sau o faptă nouă, chiar de ar fi cuno- 
scute, nu rămân în svfletul societăţii „fiindcă nu găsesc in- 
teresele practice organizate în vederea lor, în societăţile cu o 
cultură înaintată aceste interese sunt pregătite şi numai ce 
așteaptă inovaţiunea. Această organizare a intereselor merge 
așa de departe, încât exercită o adevărată tiranie asupra în- 
tregei societăţi. In momentele acestea se așteaptă, cum se zice 
de obicei, omul predestinat să lămurească pe faţă tuturor 
aceea ce în mod surd simte toată lumea în ascuns. Din organi- 
zarea acestor interese se produc curentele sau mișcările so- 
ciale, cari se pun în serviciul ideilor noui. Și este de notat că 
aceste curente și mișcări au totdeauna un caracter instinctiv. 
Lumea care se agită ştie mai curând ce nu vrea, decât aceea 
ce vrea; adică știe că situația actuală îi este intolerabilă şi 
vrea o situație nouă; situația nouă însă rămâne să i se clari- 
fice după ce mişcarea este începută. Dacă un observator obiec- 
tiv ar lua în parte interesele care provoacă mișcarea și le-ar 
judeca în comparaţie cu celelalte interese ale societăţii, atunci 
cu greu ar găsi explicarea predominării lor din acel anumit 
moment de timp; ele adesea-ori nu sunt cele mai importante, 
şi în tot cazul ele nu sunt considerate ca cele mai importante 
de către aceia cari au conducerea societăţii. De aceea mai tot- 
deauna mișcările mari sociale găsesc pe cânducătorii societă- 
ţii surprinşi și nepregătiţi. Aceștia contestă la început impor- 
tanţa nouii mișcări, apoi o disprețuesc, și când se pregătesc 
să o combată este totdeauna prea târziu. Când mișcarea creş- 
tinismului se produse în lumea veche, conducătorii societăţii 
romane la tot s'ar fi gândit numai la o mișcare religioasă nu. 
De asemenea mişcarea burghezii în Franţa veni peste nobili- 
mea franceză pe nepregătite; şi aşa probabil, dacă va reuși, va fi 





* 
1) Întinderea ziaristicei în ţările culte se datorează acestei cauze. Cu cât 


o ţară este mai cultă cu atât crește trebuința ca locuitorii ei să fie mai bine 
şi mai repede informaţi. 

şi cu mișcarea socialistă. Şi cum este cu mișcările mari aşa 
este și cu cele mici. Oamenii de stat sunt capabili să prevadă 
un război între două popoare îndepărtate, războiu care se va 
întâmpla peste câţiva ani, dar sunt incapabili să prevadă cea 
mai 'mică mișcare a opiniunii publice-egre se va întâmpla a 
doua zi în țara lor proprie. Din ce cauză? Fiindcă războiul 
între două popoare se explică pe baza selecțiunii naturale, cele 
două popoare se comportă ca două organisme animale care 
luptă pentru 'acapararea de spaţiu, pe când mișcarea opiniei 
publice este datorită selecţiunei sociale, și la aceasta prevederea 
este cu mult mai grea. Mișcările sociale sunt fluctuaţiunile pe 
care le încearcă vieaţa socială în căutarea unui echilibru, stabil. 
Ele devin puteri sociale și se cristalizează în instituţiuni, de- 
prinderi sau obiceiuri constante, când se găsește omul care 
prin fapta, sau ideea sa, știe să le canalizeze și să le ducă la 
izbândă. De unde pornesc primele începuturi ale acestor miş- 
cări este cu neputinţă de precizat. Un individ este partizan al 
mișcării, fiindcă nu-și găseşte în confortul său material toată 
mulțumirea; un altul nu-și găsește în situaţia sa socială, un 
altul are iluzii; un altul este vanitos; un altul este prevăzător 
şi scomptează viitorul; un altul crede că prin miscarea înce- 
pută poate face un rău duşmanilor săi; un altul, din potrivă, 
crede că prin mișcarea începută aduce un bine semnenilor săi... 
fiecare individ are un motiv deosebit, și cu toate acestea toți la 
un loc sunt puși în serviciul aceluiași scop final. Deosebirile din- 
tre ei sunt toate roase și netezite de selecţiunea socială, cari le 
îndreaptă apoi într'o ordine, şi aşa le transformă într'o putere 
socială. Origina mișcării se pierde în adâncimea motivaţiunii 
pe care o are activitatea individului, sfârșitul însă este cunoscut 
de toţi. Cine întreabă bunioară, pentru a lua un exemplu din 
viaţa practică, de motivele cari fac pe diferiţii capitaliști să sub- 
scrie la construirea unei lini ferate? Unul are un motiv, altul 
are alt motiv, dar rezultatul final este acelaş ,oricari ar fi moti- 
vele. Așa și cu mişcările sociale. Motivele inițiale sunt variate, 
cum sunt și sufletele individuale, dar rezultatul este totdeauna 
unul; el este acela pe care selecțiunea îl alege în vederea con- 
servaţiunii vieţii sociale ,ca unitate organică. 

In sfârișt, odată mișcarea isbutită şi rezultatul ei încorpo- 
rat vieţii sociale, tot prin ciurul selecţiunii se apără această 

vieaţă socială de sguduirile mișcărilor viitoare. O mişcare nouă, 
pornită din aceleași motive, nu se mai poate repeta, oricât de 
demnă de atenţiune ar fi de-altmitreli persoana care o încearcă. 
Intocmai, în această privinţă, cași selecţiunea naturală, selec- 
iunea socială nu dă izbândă decât „mutaţiunilor” desăvârşite. 
O mişcare care tinde, nu să schimbe, ci numai să adaoge câte 
ceva la ordinea socială existentă, nu devine stăpână pe atenţiu- 
nea publică şi nu are sorți să ieasă biruitoare. Variaţiunile mici, 
cât de juste ar fi ele de-altmintreli, nu se pot valora în mediul 
social, cum nu se pot valora nici variaţiunile mici produse de 
organismul animal în mediu cosmic; trebuesc „mutaţiuni” bru- 
şce şi pe cât se poate desăvârşite pentru mai mult timp. 

Aci trebuie găsită adevărata explicare a aşaziselor ne- 
dreptăţi sociale. 

Oamenii nedreptăţiţi din sânul unei societăţi sunt aceia 
cari nau ajuns să dispună multiplele lor interese într'o cone- 
xiune ordonată, care apoi să fie primită prin mijlocirea unei 
idei noi în organizațiunea societăţii. Interesele acestor oameni 
deși foarte importante, nu constituesc o putere socială. Ele pot 
isbucni cu furie; pot chiar să pericliteze existenţa societăţii în- 
tregi; și cu toate acestea de ele nu se ţine seama, fiindcă sunt 
lipsite de ordinea necesară, care singură le-ar asigura izbânda 
faţă de alte interese ale societăţii. Interesele acestor oameni ne- 
dreptățiți sunt cași clocotirile vulcanice, de care fiecare are 
teamă, dar la care nimeni nu gândește să le utilizeze pentru e- 
nergia ce ele manifestă. De îndată însă ce aceste interese do- 
bândesc o ordine nouă, o asociare conștientă superioară altor 
asocieri de interese existente, puterea lor se impune. Selecțiu- 
nea socială se însărcinează apoi să le dea izbânda. Această or- 
dine nouă, ca să isbutească, trebuie dar să aducă un spor de uti- 
litate pentru vieața socială. Substituirea de persoane nu este 
suficientă; trebuie să fie substituirea de deprinderi. Muncitorul 
salariat de astăzi geme de asuprirea pe care i-o aduce tehnica 
producțiunii capitaliste; și din punctul de vedere al moralei in- 
dividualiste el poate fi considerat ca nedreptăţit; dar din punc- 
tul de vedere al moralei sociale nu. Societatea are nevoie de 
munca lui asuprită, cât timp o nouă tehnică de producţiune nu 
se arată ca mai folositoare. Societatea care ar renunţa la teh- 
nica producțiunii capitaliste, cât timp nu are o alta superioară 

în locul ei, este ameninţată a fi învinsă în lupta sa cu alte socie- 
tăţi, şi din această învingere muncitorul ar suferi mai mult decât 
suferă din însăși asuprirea capitalului. 


VI. — Negreșit în îndreptăţirea producţiunii capitaliste nu 
intră necesitatea ca muncitorul să fie numai: decât ţinut într'o 
extremă sărăcie. Intrucât muncitorul este membru al societăţii 
el trebuie să fie asigurat prin societate în contra mizerii. Toate 
instituţiunile și legile sociale funcţionează în vederea conser- 
vării societăţii ca un tot organic, şi prin urmare aceste institu- 
iuni şi legi nu şi-au ajuns scopul dacă există o parte a socie- 
tăţii care nu se bucură de minimul necesar independenţii mate- 
riale. Cultura unei societăți se măsoară, după cum am zis, după 
sprijinul pe care ea îl dă omului în lupta sa cu un mediu cosmic. 
O societate însă, care lasă pradă mediului cosmic pe o parte din 
membrii săi, dovedește că ea n'are încă măcar baza pe care să 
se poată ridica o cultură unitară, în înţelesul material al cuvân- 
tului; această societate are o cultură artificială şi anume numai 
pentru o fracțiune a membrilor săi. In mijlocul unei asemenea 
societăţi, negreşit, nu mai avem condiţiunile în care se pro- 
duc bunele rezultate ale selecţiunii sociale, căci în mijlocul 
unei asemenea societăţi nu s'a sfârșit încă procesul de separa- 
ţiune dintre om şi animal. Extrema mizerie a unei părţi din so- 
cietate pune în discuţie valoarea pe care o are cultura întregii 
societăţi. 

CAPITOLUL IV. 


I. — Axioma evoluţiei sociale după Vico. Evoluţia justiției. E- 
voluția p:oprietăţii. Progresul ştiinţei. Opinia publică. 
II. — Inlănţuirea cauzală [a puterile sufleteşti. Principiul rezul- 


tantelor creatoare, sau a heterogoniei scopurilor după W. Wundt. 
Critica principiilor lui Wundt. Ajutorul ce-l dă explicărei faptul se- 
lecţiunii sociale. 


III. — Cauzalitatea fenomenelor din natura şi cauzalitatea psi- 
hică. Ce ar rezulta din cunoaşterea legilor acesteia din urmă. 

IV. — Arta educaţiunei și neajunsurile ei actuale. Cum poate 
fi îndrumată pe viitor. 

V. — Arta guvernării. Şcoala conservatoare. Școala revolu- 
sionară. Şcoala științifică. 

VI. — Patriotismul. Inţelegerea lui din legea cauzalităţii psi- 
hice. 

I. — Celebrul filosof italian Vico formulează în Scienza 


nuova următoarea axiomă pentru evoluţia vieţii sociale 2): 


Legislaţiunea ia pe om așa precum este dzla natură pentru 
a face din el cea mai bună întrebuințare în societate. Din fe- 
rocitate, din egoism şi din ambiţiune, din aceste trei viziuri cari 
rătăcesc genul omenesc, ea scoate armata, comerţul și elita. a- 
dică forța, bogăţia şi ştiinţa republicilor ; astfel că aceste trei 
Viciuri, care ar fi capabile să distrugă specia omenească, creia- 
ză fericirea socială, 


Și apoi Vico adaogă: 


Această axiomă demonstrează existența unei providenţe di- 
vine, care este şi planul divin al legislațiunii. Din pasiunile unor 
oameni absorbiți cu desăvârșire în interesele lor private; din 





1) Giambatista Vico, Principi di scienza nuova. 

oameni cari ar trăi ca nişte bestii sălbatice în singurătate. legis- 
'aţia scoate ordinea civilă care le permite acestora să trăiască 
în societate. 


Această providenţă divină nu este însă alta decât selecţi- 
unea socială. 

Din lupta intereselor egoiste să produc primele tresăriri 
ale conștiinței publice. Aceste tresăriri formează curente şi 
curentele sunt la dispoziţia omului, care deviindu-le sau diri- 
jându-le după planul unei idei, le transformă în puteri sociale. 
In puterile sociale însă aproape că nu mai este de recunoscut 
egoismul celor ce au pornit întâi curentul. In puterea justiţii 
bunăoară, puterea așa de apreciată în statele moderne, cine 
mai recunoaşte lungul trecut al deprinderilor barbare și egoiste? 
Fiecare cetăţean, de astăzi; se simte apărat în averea şi persoana 
lui, prin puţinele cuvinte tipărite în textul unei legi și consideră, 
ca un lucru de sine înţeles, consimţimântul pe care îl dau şi cei- 
lalţi cetăţeni ca să se respecte această lege! Se pare aşa de na- 
tural ca acele cuvinte să fie respectate din momentul ce sunt 
acolo; şi cu toate acestea ce vijelios trecut au în urma lor acele 
cuvinte! Raportul juridic pe care ele îl creiază între diferiţi ce- 
tăţeni, raport aşa de limpede la înţeles și care acum poate să 
fie dedus din principii largi umanitare, le-ar considera astăzi 
cel puţin drept criminale. 


Originile omeneşti ale ideii de justiţie sunt pasiunea răzbu- 
nării şi sentimentul de egalitate. Pasiunea răzbunării este una 
dintre cele mai vechi cunoscute sufletului omenesc ; ea își are 
rădăcinile în instinctul de conservare, și anume în trebuința pe 
care o simte atât omul, cât şi animalul, să se impotrivească la 
lovitura ce primeşte răspunzându-i în mod mecanic; ea stă în 
instinctul orb şi irațional care face pe copil şi pe sălbatic să 
bată obiectele moarte de care ei s'au lovit. Redusă la ultima sa 
expresie, răzbunarea este o isbucnire reflexă, analoagă mișcărei 
involuntare pe care o fac pleoapele când ochiul este ameninţat. 

Răzbunarea sălbaticului este de o intensitate necunoscută o- 
mului civilizat. „Peile roşii, istorisește americanul Adairs, simt 
cum le arde inima în piept, zi şi noapte, până ce nau vărsat 
sânge pentru sânge. Ei transmit din tată în fiu amintirea ucide- 
rii unei rude. sau chiar a "nui membru din clan fie acesta și o 

femeie bătrână" ... Răzbunarea trăeşte de sute de ani, dar are 
incă dinţi de lapte. zice un proverb afgan !). 


Răzbunarea primitivă a fost înlocuită treptat prin despă- 
Zubiri materiale, și numai în urmă, adică cu mult mai târziu 
s'a ajuns la pricipiile abstracte cari ne conduc astăzi. Trecerea 
la principiile abstracte de astăzi s'a făcut însă prin mijlocirea 
oamenilor purtători de ideal, oamenii mari ai diferitelor vremi. 
Ciocnirea intereselor contrarii pregătea calea acestora; le da 
pârghia de care aceştia aveau nevoie pentru a valora idealul lor. 
Fapta unui om mare ar fi trecut neobservată dacă n'ar fi exi- 
stat această pârghie pregătită mai dinainte. 

Şi tot astfel cu diferitele alte puteri sociale. Proprietatea 
nu are un trecut mai pașnic. Răzbunarea, ura, egoismul îndârijit, 
hoţia, toate au contribuit desigur pentru a face pe primul pro- 
prietar; și totuși din ciocnirea acestora s'a ajuns la principiile 
de drept, pe cari s'au putut în urmă așeza statele civilizate. 


Primul om zice ].-]. Rousseau. care ingrădind un teren, i-a 
venit în gând să zică : acest teren este al meu, şi a găsit oameni 
așa de naivi cari să-l creadă, a fost adevăratul fundator al so- 
cietăţii civile. Câte crime, războaie, omoruri. mizerii, n ar fi a- 
bătut din calea omenirei acela. care ar fi smuls atunci îngră- 
direa şi ar fi strigat celor de față: feriţi-vă de a asculta pe 
acest nelegiuit; sunteţi perduţi dacă uitaţi că recolta este a 
tuturor și pământul nu este al nici cui?), 


Adevărul este însă tocmai dinpotrivă. Acela care a tras 
pentru prima oară un șanț în jurul unei bucăţi de pământ pentru 
a deveni proprietarul ei, a fost primul vestitor al unor timpuri 
mai liniștite; fapta acestui om a pus capăt vărsărilor de sânge, 
şi a restrâns lupta între oameni la o luptă de interese econo- 
mice. Și evoluţia proprietății nu s'a terminat încă. Vom avea de 
sigur multe ciocniri de interese egoiste până ce vom ajunge la 
principiile corespunzătoare unui înalt ideal. 

Deasemenea şi cu puterea spirituală a religiunei; și cu pu- 


+ 
1) Paul Lafargue, Le determinisme economique de Karl Marx. pag. 97-- 
98. Comp. şi E. Westermark, Ursprung und Entrwickelung der Moralbegrifțe, 
pag. 33 şi urm. 
2) J.-J. Rousseau. De linegalite pacmu les hommes. Începutul la Partea fI 

terea ştiinţei; şi cu puterea opiniunei publice, etc. De toate ace- 
stea vorbim ca de nişte puteri, fiindcă ele reprezintă anumite 
deprinderi sufletești conexate, care servesc oarecum drept albie 
pentru cursul fenomenelor sociale de astăzi. Cât de turburate 
n'au fost însă și aceste puteri în trecutul lor ! Dacă luăm în spe- 
cial știința, vedem că progresul ei n'a venit de loc din înainta- 
rea liniştită a cunoștințelor teoretice. Am avut dese ori ocazi- 
unea să arătăm, că simpla grămădire de cunoştinţe nu explică 
producerea momentelor hotăritoare din desvoltarea ştiinţei. Un 
moment hotăritor în desvoltarea științei a fost arătarea idealu- 
lui creștin; ideal care la prima vedere nu are nimic de a face cu 
ştiinţa teoretică, şi cu toate acestea din înrădăcinarea acestui 
ideal se produseră condițiunile care favorizară desvoltarea 
ştiinţei la începutul erei moderne. O nouă atitudine în moralul 
omului aduse cu sine o nouă atitudine în privirea orizontului 
ştiinţific; din adâncul inconştientului sufletesc să treziră idei şi 
principii care făcură cu putinţă desvoltarea ştiinţei teoretice 
de mai târziu. Astăzi ne este ușor să vorbim de o știință obiec- 
tivă, care are axiome şi concepţiuni fundamentale, fiindcă nu ne 
mai gândim la lupta sufletească care a precedat credința noa- 
stră în această obiectivitate; astăzi intuițiunea ne este mai li- 
niștită, fiindcă atitudinea morală a creştinismului a curăţit-o 
de amestecul supranaturalului. Dar înainte nu fusese tot astfel; 
concepţiunile fundamentale ale științei în loc să fie redarea 
intuițiunei fenomenelor prin abstracţiune, erau, uneori, postu- 
late morale şi religioase, alte ori, speculaţiuni metafizice ssupra 
substanţei lucrurilor. De toate aceste rătăciri am scăpat graţie 
revoluţiunii morale provocate de religiunea creștină și nu grație 
îngrămădirei liniștite a cunoștințelor teoretice. Dar asupra ace- 
stui adevăr am insistat mai înainte în destul pentru a nu mai 
reveni 1). 

Evoluţia puterei spirituale pe care o exercită religiunea 
asupra popoarelor urmează aceeaşi cale. La început puterea 
aceasta n'are aproape nimic spiritual într'însa; căci egoismul 
omului este prea feroce pentru a ceda spiritualităţii, dar deprin- 
derile egoiste găsesc ele însăși, în vieaţa socială, prilej ca să se 
sprijine pe credinţă într'o ordine ideală, în care fiecare individ 





1) Partea I. Cap. WI. III şi IV. 

îşi are valoarea şi câteodată şi nemurirea sa asigurată, şi astfel 
din deprinderile egoiste reunite sub presiunea vieţii sociale se 
desvoltă treptat pârghia idealului religios. Christ ar fi vemi 
prea de timpuriu pe lume, dacă în jurul său m'ar fi fost atâţeu 
oameni săraci și fără familie cari aspirau și ei să fie în rândui 
celor primiţi în templul Dumnezeirei... 

Evoluţia opiniunei publice, ca putere, o putem urmări in 
zilele noastre chiar. Tribunalul imparţial al opiniei publice, care 
să împartă blamul şi lauda, după merit, nu este încă format, 
dar neajunsurile pe care el le întâmpină acum nu sunt o cauză 
care să-l oprească pe viitor să se formeze. Se va constitui şi 
puterea opinii publice pe baza unor principii ideale, cum s'a 
constituit şi puterea justiţiei şi a proprietăţii. Ciocnirea patimi- 
lor egoiste va pregăti calea idealului și pentru opinia publică, 
întocmai cum a pregătit-o şi pentru celelalte puteri sociale. 
Din barbarie şi egoism se va ridica pe viitor idealul, în tocmai 
cum din tina murdară a pământului răsar florile cari înveselesc 
natura. 


II. — La puterile sufletești ale individului aceaşi înlăn- 
tuire cauzală. Actul voluntar, în care culminează viața sufletea- 
scă a individului, nu este posibil până ce nu îi este pregătită 
calea de lungul șir al actelor reflexe și automate. Numai după 
ce am învățat să mergem în mod mecanic suntem capabili de a 
ne îndrepta mersul în mod voluntar; și numai după ce stăpânim 
articulaţiunile lirnbagiului în chip automat suntem capabili de 
oratorie. Actul judecății, de asemenea, este precedat de lungul 
gir al asocierilor pasive care să produc între stările de conşti- 
ință. Nici o deprindere, nici o coordonare de fenomene sufle- 
teşti nu se poate fixa în sufletul nostru fără ca la baza lor să 
nu întâlnim deprinderi şi fenomene de o altă înfăţişare. Actele 
de spontaneitate în funcțiunea voinţei şi judecății, din care se 
alcătuiesc apoi deprinderile conştiente ale omului cult, toate au 
la obârşia lor acte de natură reflexă şi pasivă; numai din în- 
preunarea şi ciocnirea acestor din urmă să pregăteşte calea 
pentru cele dintâi. Aceasta am văzut-o, în special, în formarea 
caracterului; ') aci numai după formarea imaginilor kineste- 


1) Partea IV. Cap. HI si TV. 

tice se face posibilă activitatea voluntară şi consecventă a carac- 
terului. Puterile sufleteşti conştiente sunt precedate totdeauna 
de înlănţuirea cauzală a fenomenelor inconștiente; totdeauna 
iraţionalul face cu putinţă raţionalul. 

Care este explicarea acestui tapt pe care îl întâlnim dar, 
atât în viaţa socială, cât şi în viaţa individuală? Exprimă el o 
lege generală care guvernează cauzalitatea psihică în toate ma- 
nifestările ei? Fără îndoială; și tocmai din necunoaşterea în 
mod mai precis a acestei legi rezultă principala dificultate de 
care se isbeşte progresul ştiinţei sufletului şi progresul ştiinţe- 
lor sociale de astăzi. Aceste științe n'au ajuns încă să cunoscă 
teoreticește raportul de equivalenţă care există între diferitele 
forme de energie psihică și sunt mărginite să constate în fapt 
că un raport există. Psihologii și sociologii de astăzi sunt cu 
ştiinţa lor în stadiul, în care se găseau odinioară  fizicianii 
dinainte de J. Robert Mayer, care ştiau prea bine că travaliu 
mecanic să poate transforma în căldură, fiindcă în practica 
vieţii ei vedeau această transformare, dar nu ştiau după ce lege 
de equivalență se operează transformarea. Psihologii și socio- 
logii constată înlănţuirea cauzală a diferitelor fenomene sufle- 
testi, dar nu pot preciza equivalența după care acestea se trans- 
formă unele în altele. Din această cauză lipsa de prevedere în 
știința sufletului și în ştiinţele sociale; şi din această cauză, 
mai ales, dualismul dintre lumea externă și lumea internă, în 
aceea ce priveşte rolul persoanei omenești în dirijarea succesi- 
unei fenomenelor. In lumea materială dirijarea fenomenelor este 
ajutată prin cunoștința legei de equivalenţă dintre diferiteie 
forme ale energiei, pe când în lumea sufletească, neexistând a- 
ceastă cunoștință, dirijarea este lipsită de o busolă sigură. Fap- 
tele de hereditate cu care ne-am ocupat mai înainte, şi care con- 
stituiau principala dificultate la formarea ştiinţei Ethologiei, 
despre car evorbea J. S. Mill, nu oferă în realitate pentru ştiinţa, 
sumletului altă dificultate, decât pe acea care rezultă din necu- 
noştința legei de equivalenţă, căci psihologul constată participa- 
rea lor în determinarea actelor sufleteşti, dar el nu cunoaște 
încă legea cauzală după care succesiunea acestor fapte de he 
reditate se produce cu necesitate. 

Dar această necunoștinţă, să nădăjduim, că nu va fi veş- 
nică. Ignoramus sed non ignorabimus. Incercările psihologului 

și filosofului W. Wundt, pentru lămurirea acestei probleme, 
constituesc un bun început chiar de pe acum. O mai îndelungă 
observare şi experimentare asupra fenomenelor sufleteşti va da 
probabil omului de știință cunoştinţa acestei legi de care ei are 
cea mai mare nevoie astăzi. 

W. Wundt formulează principiul cauzalităţii psihice în 
modul următor !). 


Ori în contro ne-am întoarce privirile în domeniul acelor fe- 
nomene, pe care, în înţelesul cel mai larg al cuvântului le nu- 
mim asociări psihice, — căci toate fenomenele psihice fiind în 
legătură, prin urmare toate constituesc asociări. — ori în cotro 
ne-am întoarce privirile în domeniul cel larg al fenomenelor 
pSihize, în totdeauna ne iese la iveală aceiaşi trăsătură caracte- 
ristică a acestora și anume: produsul rezultat dintrun număr 
de elemente este ceva mai mult, nu prin adaosul vre-unei însușiri 
Oare-care, căci constituţia lui de altfel este aceiaşi cu a ele- 
mentelor din care a rezultat, ci ceva mai mult în înțelesul că 
este un produs nou, cu o constituire neasemănată cu acea a fac- 
torilor din care a rezultat. Această proprietate fundamentală a 
succesiunii psihice vom numi-o principiul rezultantelor creatoare. 
Cuvântul rezultante vrea să ne indice. că produsele psihice se 
pot descompune în elementele și asociările, din care sunt eșite. 
în tocmai cum şi rezultantele mișcărei mecanice se pot descom- 
pune în componentele lor; dar predicatul creatoare vrea să ne 
atragă atenţia, că rezultanta psihică nu este de acelaș fel şi de 
aceeaş valoare cu elementele din care este eşită, aşa precum 
rezultanta mișcărei mecanice este de acelaş fel şi de aceiaș va- 
loare cu componenetele sale, ci că rezultanta psihică este un 
ce specific nou, în adevăr produsă de elementele sale, dar nu și 
cuprinsă în aceste elzmente, și având și o valoare nouă, supe- 
rioară. 


Acelaş principiu, privit cu deosebire în aplicațiunile sale 
sociale, îl mai numește Wundt și principiul heterogoniei sco- 
purilor. 


El vrea să ne spună că scopurile realizate depăşesc motivele. 
sau tendințele iniţiale dela care ele au pornit. din cauză că pe 
drumul dela începutul până la sfârşitul unei serii de fapte se 
adăogă continuu, din efecte secândare şi nevoite. motive noi, 
care sunt cu atât mai numeroase cu cât seria este mai marz. 


1) W. Wundt, Grundziăge der physiologischen Psychologie (1903) IH. 
pag. 778 şi urm. 

Ni se pare că aceste principii, așa cum le formulează W. 
Wundt, păstrează un caracter prea teleologic, și că ele ar putea 
fi mai bine susținute avându-se în vedere selecţiunea socială. 
Pe baza selecţiunei sociale ar dispare din ele şi nepotrivirea 
care rezultă dintre cauzalitatea psihică și cauzalitatea mecanică. 
Pentru Wundt cauzalitatea psihică se îndreaptă în spre o cre- 
ştere de energie, pe când cauzalitatea mecanică este limitată de 
principiul conservaţiunei energiei, și aceasta din cauza, zice 
Wundt, fiindcă este o nepotrivire între elementele sufleteşti şi 
rezultantele lor. Dar această  nepotrivire o întâmpinăm si în 
viața organică animală, întrucât punem în comparaţie valoarea 
pe care o au anumite variațiuni individuale pentru conservarea 
unei specii animale şi mijloacele de care natura se serveşte pen- 
tru a produce aceste variațiuni. O variaţiune utilă speciei nu se 
deosibește, din punct de vedere al valoarei sale fisiologice, de o 
altă variaţiune inutilă, şi cu toate acestea ce deosebire, din punc- 
tul de vedere al valorii filogenetice, a uneia față de cealaltă. 
Cea inutilă dispare dinpreună cu viaţa individului, pe când cea 
utilă se fixează în viaţa speciilor viitoare. N'ar fi astfel un mo- 
tiv să vorbim şi aci de o creştere de energie în favoarea acestor 
din urmă variaţiuni? De sigur. Dacă însă luăm în considerare 
faptul selecțiunei naturale acest motiv se înlătură de sine. 
Atunci în loc de a mai avea în vedere variaţiunile și efectele 
lor, în parte, avem în vedere adaptarea organismului la mediu, 
şi aceasta putându-ne servi drept unitate totală spre care con- 
verg toate variaţiunile individuale produse, dispare şi nevoia 
de a mai vorbi de o creștere de energie; atunci conservarea spe- 
ciei serveşte drept rezultantă constantă pentru toate transfor- 
mările ce se petrec în lumea animală, întocmai cum suma con- 
stantă a energiei fizice servește drept rezultantă a tuturor 
transformărilor ce le vedem în natura moartă. Astfel şi în do- 
meniul energiei sufletești. Unitatea societăţii ne poate servi 
drept principiu fundamental pe baza căruia se explică toate 
transformările ce le întâlnim în domeniul sufletesc, fără a fi 
nevoie de principiul creşterii de energie. In cazul acesta expli- 
carea plus-valorilor ce le întâlnim în succedarea fenomenelor su- 

fletești ne-ar da-o selecțiunea socială care este tocmai pusă în 
serviciul conservărei societății `). 


III. — Oricare ar fi însă teoria care ne va da explicarea 
cauzalității psihice, faptul semnalat de Vico, de Wundt, și de 
mulți alți, de altmintreli, nu poate fi tăgăduit; cauzalitatea psi- 
hică împreună fenomene diverse ca formă. Ideile și deprin- 
derile, cu care se făleşte cultura noastră de astăzi, sunt pre- 
cedate de stări sufletești, cu cari ele par a nu avea nici cea mai 
depărtată analogie. Intocmai cum în natura externă există o 
înlănţuire între fenomene ce aparţin la forme diferite de ener- 
gie, — fenomenele de căldură succed celor mecanice, şi cele 
mecanice celor de căldură sau electricitate etc., tot astfel şi în 
lumea sufletească. Intre inconștient și conștient, pasiv și ac- 
tiv, egoism și alrtuism, ctc., există posibitatea unei înlăn- 
tuiri strânse, pe care experiența ne o arătă, și pe care ştiinţa 
va veni odată să ne-o fixeze în legi precise. Este tot aşa de gre- 
şit a crede că deprinderile cu care ne fălim astăzi sunt eșite din 
deprinderile de aceeași natură cu care ar fi început odată ome- 
nirea, cum este de greșit a crede că focul de care facem uz 
astăzi la bucătărie continuă din generaţie în generaţie focul pri- 
mitiv pe care Prometheu l-a dăruit omenirii. A fost un timp în 
adevăr, când oamenii neștiind de transformările diferitelor 
forme de energie, își păstrau focul în temple şi pedepseau 
aspru pe vestalele care îl lăsau să se stingă. Astăzi asemenea 
pedeapsă nu mai ameninţă pe nimeni, întrucât este vorba de 
fenomenele naturii externe, dar ameninţă încă pe mulți, 
întrucât este vorba de fenomenele sufleteşti. In domeniul 
vieţii sufletești omul are trebuință de instituţii separate, 
în care întocmai cum se păstra focul odinioară, să fie 
păstrate sentimentele bune și ideile generoase; sentimente 
și idei cari servesc apoi ca să se transmită din generație în ge- 
nerație, prin contactul direct între suflete, aşa cum creștinii a- 
prind o lumânare din flacăra altei lumânări. Când legea cau- 
zalităţii psihice va fi cunoscută, atunci va dispare probabil şi 
utilitatea instituţiilor separate, căci sentimentele bune dimpre- 


1) A se vedea asupra acestei cestiuni şi Studii filosofice, I, Problemele 
psihologiei. 

ună cu ideile generoase vor putea fi produse din condiţiunile lor 
naturale fără să fie nevoie de continuitatea lor sufletească direc- 
tă; iar instituţiile lor vor dispare, sau mai bine zis, lumea sufle- 
tească întreagă va forma pentru ele un singur locaș de păstrare, 
aşa cum s'a întâmplat și cu templele în care se păstra focul în 
vechime: acestea au dispărut, fiindcă oricine astăzi își poate pro- 
cura focul cunoscând condiţiunile naturale ale producerii lui. 
Dar, negreșit, de cunoştinţa exactă a legii cauzalității psihice 
suntem încă departe; ea formează până acum numai un ideal. 
Până la realizarea acestui ideal ne stau la dispoziţie cunoştin- 
țele empirice pe cari le scoatem din observarea minuțioasă a 
faptelor; și aceste câte sunt, sunt destule pentru a ne dovedi cu 
câtă ignoranță  procedăm în multe din împrejurările vieții 
practice. 

Câţi sunt oamenii cari știu utiliza experienţa vieții pentru 
a-şi cultiva puterea voinţii lor? Foarte puţini; aproape de ne- 
crezut, cât sunt de puţini. Chiar şi aceia cari şi-au format con- 
vingerea că în natură nimic nu se produce la întâmplare, că 
totul este determinat de legi cauzale, chiar și aceia, în materie 
de experienţă sufletească, nu dau nici o atenţie la determinismui 
care guvernează faptele lor. Toţi se împacă cu credinţa că fe- 
nomenele voinţii se produc la întâmplare, şi se împacă cu acea- 
sta în practica vieţii chiar și aceia cari teoreticește susțin con- 
trariul. La fenomenele, cari se produc în natura externă, omul, 
cât de neșştiutor, totuși este obișnuit să le urmărească efectele și 
să vadă cum aceste efecte se lezgă cu fenomenele ce vin în 
urmă și, adeseori chiar, să ţină minte succesiunea fenomenelor 
pentru a o şti utiliza mai târziu; la fenomenele voinței însă 
niciodată nu se dă această atenţiune. Ce lasă în suflet o faptă 
săvârșită ? Se resfrânge după urma ei un efect pentru suflet, 
un efect care să stea într'o înlănțuire apoi cu alte fapte viitoare? 
Cine dă atenţie la aceste întrebări!? O faptă săvârșită își are 
efectele sale în lumea externă, gândește fiecare; sufletul nu pri- 
meşte dela ea nimic fiindcă el este veșnic identic cu sine. 

Astfel lanţul fenomenelor sufleteşti se închide după fia- 
care faptă; sufletul este solicitat de lumea externă ca să pro- 
ducă o faptă, el produce fapta, și cu aceasta s'a sfârșit; efec- 
tele faptei trebuesc căutate iarăși în lumea externă. Fenome- 
nul sufletesc este așa. dar ca un călător care parcurge un drum 

fără gândul de a mai reveni pe el vreodată. In deșert experi- 
ența dovedeşte fiecărui om că lucrurile se petrec altfel, mai 
nimeni nu gândește să utilizeze această experienţă. Şi cu toate 
acestea fiecare are în această experienţă mijlocul ca să-şi cul- 
tive puterea voinţei sale. Fapta săvârşită se resfrânge asupra 
sufletului, în care lasă o dispoziţie ce tinde să recheme din nou 
o faptă identică, și nu depinde decât de om ca să-și cultive în 
așa fel dispoziţiile lui sufletești pentru ca din ele să răsară o 
putere a voinţei. Dacă ar intra în obiceiul oamenilor reflectarea 
asupra efectelor produse în sufletul lor propriu de faptele lor. 
am avea mai rar ocaziunea să ne plângem de lipsa caractere- 
lor. Dar obiceiul acesta se vede că este greu de introdus în 
practica vieţii. Fenomenele îndepărtate din natura externă sunt 
urmărite şi păstrate în minte cu înlănțuirea lor cu tot, pe când 
cele apropiate sufletului sunt urmărite fără interes, și puse 
în legătură cu tot soiul de cauze extraordinare şi câteodată 
chiar şi supranaturale. De aci dualismul care separă lumea 
externă și lumea inetrnă; şi de aci şi tânguirile, ce se aud, că 
în lumea externă puterea omului este aceea a unui cuceritor, 
pe când în lumea internă el este un sclav supus la toate capri- 
ciile soartei. Cunoștinţa cauzalităţii psihice ar înlătura cre- 
dința în acest dualism, și ar da omului totdeodată o adevărată 
îndrumare pentru cunoașterea de sine. 


IV. — Dar cunoștința cauzalităţii psihice ar revoluţiona 
mai ales, în vieața practică, arta educafăunii și arta guvernării. 

In arta educaţiunii nu este principiu mai urmat astăzi, 
decât tot acela pe care l-au avut și filosofii antichităţii: similia 
similibus; obţii efecte de un fel prin întrebuinţarea cauzelor 
de acelaș fel. Vrea cineva să cultive o inteligență de savant, 
atunci începe prin a prezinta curiosității copilului legile naturii. 
ferindu-l pe cât se poate de plăsmuirile artei, sau de emoți- 
unile religioase; vrea cineva ,din potrivă, să cultive un suflet 
de preot, atunci reface această educaţie deaindoasele, îl supune 
pe viitorul preot la emoţiuni teligioase și îl fereşte pe cât poate 
de emoțţiunile artei păgâne și de curiositatea științifică; vrea 
în sfârsit, să cultive un talent artistic, atunci de regulă își 
permite luxul de a încerca de toate fără nici o ordine, fiindcă 
arta este produsul imaginaţiei, adică este al neregulei. Și apoi 


Î58 


PUIEREA SUELETEAsCĂ 





cu ce încredere aşteaptă educatorul ca inteligența cultivată 
pentru ştiinţă să devie aceea a unui savant; ca sufletul pre- 
gătit pentru preoţie să devie în adevăr un suflei religios; si 
elevul şcoalei de artă să devie un artist! Principiul pare aşa 
de sine lămurit, cum două și cu două fac patru. Dar experienţa 
dovedește mai totdeauna contrariul. Copilul crescut în gândul! 
de a ajunge om de ştinţă iese un fel de papagal al ştiinţii. 
care este lipsit uneori şi de cel mai elementar bun simţ, dacă 
nu este chiar un fanatic distrugător; viitorul preot iese un 
necredincios, şi viitorul artist un diletant fără talent. Când se 
cercetează, de altă parte, cazurile adevăraţilor oameni de ști- 
intă, a acelora cari au creat, în adevăr, ceva durabil, se găsește 
mai totdeauna, că unul și-a făcut educaţia într'o instituţie teo- 
logică: că altul a început chiar cariera de preot, pe care a là- 
sat-o pentru a se consacra ştiinţei; că un altul este un auto- 
didact care a învăţat de toate după întâmplare; că un altul, în 
copilărie, era mai mult dotat cu însușiri de artist; și așa cu 
majoritatea ‚cu unanimitatea chiar a oamenilor de știință; nu 
este unul care să-si datoreze mărirea sa mijloacelor artificiale 
pe cari le-a găsit în școală .Spiritele care încep prea de timpu- 
riu a crede că toate în lume se explică uşor, sunt tocmai acelea 
care mai târziu nu vor da nici o explicare nouă la cele exi- 
stente; din potrivă, des este cazul celalt: din spirite puţin în- 
crezute ies liberii cugetători şi mari filosofi ai iumii. Este de 
altmintreli știut faptul, de către toţi acei ce urmăresc istoria 
culturii omenești, că cei mai geniali fruntași ai cugetării eu- 
ropene au crescut mai toţi în școlile teologice. De altă pare este 
iarăşi cunoscut faptul, că spiritele cu adevărat religioase și cari 
au contribuit la ridicarea prestigiului bisericei creștine, n'au 
fost acelea cari au fost pregătite de școală înadins pentru acest 
rol, ci acelea cari sau format singure, şi adesea ori după o 
intensă pregătire ştiinţifică. Dacă este să judecăm o artă după 
prevederea rezultatelor ce ea ar voi să dea, apoi arta educa- 
țiunii ar fi să fie judecată foarte rău. Din fericire, prin prac- 
tica vieţii s'a corectat rigoarea principiilor de educaţiune, și 
inteligenţele de elită si-au făcut ele singure pregătirea necesară 
pentru a fi mai târziu productive. 

Ce ar fi însă arta educaţiunii, dacă s'ar cunoaște legea 
cauzalității sufleteşti! Câte puteri sufletești n'ar putea să fie 

câştigate omenirei, cultivându-se de către educator în mod ra- 
tional desvoltarea aptitudinilor cu cari vin înzestrați copiii pe 
lume! Astăzi fiindcă nu se cunosc legile după cari se trans- 
formă şi se înlănţuesc între ele puterile sufleteşti, se înlocu- 
ește adeseori cursul natural al acestora cu unul fabricat 
artificial. Sufletul copilului, în loc de a se lua ca un tot organic, 
şi în loc să fie cultivat în întregime, se ia drept o copie im- 
perfectă a sufletului omului matur, şi se cultivă din el numai 
dispozițiunile acelea care aseamănă pe copil cu omul matur. 
Educatorul de astăzi procedează cum ar proceda un crescător 
de viermi de mătase, care ştiind că viermele trebuie să devină 
fluture ar selecta numai viermi de mătase. cari au încă din 
prima lor vârstă cele mai multe aparențe asemănătoare cu flu- 
turi! Educatorul din viitor va şti să aleagă mai bine mijloa- 
cele de înrâurire asupra sufletului copilului. El nu va fi oprit 
de superstiția timpurilor moderne, după care efectele dorite 
trebuie să fie numai decât aduse prin cauze de acelaş fel; și ei 
va şti întrebuința cauzele cele mai deosebite, ca înfăţişare, pen- 
tru a avea etectele pe cari le doreşte. Educatorul din viitor va 
şti să tacă uz de disciplină, pentru a produce în sufletul copi- 
lului sentimentul de libertate; va şti deștepta, când cere tre- 
buința, emoția religioasă pentru a recolta mai târziu o lărgire 
a orizontului intelectual; va şti så facă uz de iccul imaginatiei 
pentru a deștepta spiritul critic; şi va şti deştepta când trebuie, 
de altă parte, spiritul critic pentru a pregăti calea încrederii 
ìn divinitate, etc.; nu va fi mijloc de influențare care să fie eli- 
minat de el din motive că nu se vede în mod raţional legătura 
dintre mijloc și rezultatul ce se dorește, căci educatorul din 
viitor va sti, că nu logica deductivă arată cari sunt înlănţuirile 
sufleteşti ce se pot opera în copil, ci experiența singură. si 
numai experiența. 


V. — Şi tot o asemenea reformă se pregătește şi pentru 
arta guvernării. 

Intr'una din paginile trecâte vorbind despre raportul 
dintre om si cultură ziceam: 

Muritorul, cu toată conștiința efemerităţii sale, caută 
să se înconjoare de legi și instituţiuni cari ţintesc eter- 
nitatea. Şi odată ce aceste legi și instituţiuni sunt trans- 
formate în deprinderi, ele ajung să fie mai puternice 
decât interesele actuale ale individului. Individul le ce- 
dează lor şi se conformează lor, deşi ele adesea nu mai 
corespund scopului, pentru care au fost alcătuite, pe sim- 
pla credinţă că ele reprezintă o realitate suverioară rea- 
lităţii intereselor actuale. Faptul din trecut sapă astfel un 
fel de vad pentru faptele viitorului, și acestea din urmă 
trebuie si urmeze vadului, cu toate că individul nu-şi mai 
găsește pe această cale propriul său interes. Este dar o 
tendinţă spre îndrumarea activităţii individuale în spre 
anumite forme tipice, cari cu cât sunt mai generale, cu 
atât capătă un plus de prestigiu. Și cu câte greutăţi si 
sacrificii din partea individului se operează apoi schira- 
barea cerută de nouile interese ale actualităţii! Un obi- 
ceiu, o lege, o instituţiune, într'un cuvânt elementele cul- 
turii odată alcătuite, fie cât de necorespunzătoare ele 
vremei. au totuși destulă forță să reziste, fiindcă au a- 
pucat odată să existe. 


Şi după constatarea acestui fapt arătam cum toate si- 
stemele de metafizică își găsesc aci sprijinul. Toate spiritele 
metafizice caută într'o materie sau într'o substanţă trans- 
subiectivă o bază pentru afirmările lor, pe care nu au încre- 
dere să le fundeze pe datele conştiinţii. Lor le trebuie ceva 
sigur și acest ceva sigur, nu-l pot găsi decât în afară de om; 
căci omul este pentru dânşii prea schimbător. Şi adăogam 
apoi: 


Această tendinţă metafizică, — sau mai bine zis meta- 
psihică, — nu o împărtășesc numai metafizicianii ideo- 
logi; ea este o tendință cu mult mai răspândită; ea este 
tendința cea mai răspândită în rândul făpturilor ome- 
nești. Tendinţa contrară, care se oprește la teoria că ști- 
inţa este o creaţiune a conștiinței omeneşti, creaţiune de- 
terminată negreșit de legi formale şi materiale, dar în 
fond constrânsă să evolueze cu condițiunile acestei con- 

ştiinţe, este departe de-a avea de partea sa aderarea 
mulțimii. 


Dar nici unde poate, ca în arta guvernării, nu se manife- 
stă mai lămurit această tendință metafizică. Examinând pă- 
rerile, pe care și le exprimă cei mai mulți bărbați de stat asu- 
pra acestei arte și văzând modul cum ei înfăţişează Jegătura 
dintre diferitele instituţiuni şi legi; văzând, mai cu deosebire, 
modul cum ei gândesc să asigure mersul regulat al afacerilor 
publice, n'ai bănui niciodată că sub aceste legi şi instituţiuni, 
sub mersul acestor afaceri publice se ascunde creatorul lor: 
sufletul omenesc. Pentru majoritatea bărbaţilor de stat, omul 
cu dispoziţiile şi puterile sale sufletești este mai mult ca un 
accident în tehnica statului care se desfășură de sine. Unii 
nici nu se feresc să-și ascundă aversiunea contra acestui ac- 
cident. In desfăşurarea așa de frumoasă a legilor și a inst- 
tuţiunilor publice rolul oamenilor se simte doar mai vizibil 
în momentele de revoluțiune! Un accident neplăcut în tot 
cazul. 

Intre teoreticienii artei de a guverna două școli sunt mai 
ales reprezentate. Una se caracterizează prin aceea că pri- 
meşte cu neincredere orice încercare de reformă în organi- 
zația societăţii, Pentru această școală autoritatea statului, și 
întocmirea legală a societăţii în genere, sunt ca o binecuvân- 
tată apărare pe care a dat-o providenţa oamenilor buni, 
onești și nobili în contra apucăturilor mulțimei, care, bineîn- 
teles, e rea, egoistă și comună. Dacă n'ar fi scutul autorităţii 
publice toate patimele s'ar deslănțui; om pe om sar mânca 
ca lupii; ar fi reîntoarcerea la bestialitate. Și şcoala aceasta 
nu poate îndestul să insiste asupra primejdiei revoluţiunilor. 
Când sfârșește autoritatea, şi când prin urmare se sparge ca- 
drul în care fiecare îşi are rolul său bine definit, incepe re- 
voluţiunea. Revoluţiunea, pentru această şcoală, vine de sine, 
din mamentul ce slăbeşte autoritatea; pentru ea, sar părea 
chiar, că starea de revoluţiune este starea permanentă a ome- 
nirii care nu cunoaşte binefacerile autorităţii statului. De 
aceea, ne povăţueşte dânsa, să nu ştirbim autoritatea statului 
înainte de toate, și pentru aceasta să nu prea inovăm; căci din 
momentul ce deprindem cu inovările pe acei ce astăzi sunt 

ţinuţi în frâu, din momentul acela revoluţia începe. Bineinţe- 
les, inovaţia cea mai periculoasă este de a chema tocmai pe 
acei ținuți în frâu ca să ia parte la guvernarea societăţii. 
Aceasta ar fi și o absurditate: guvernarea nu se poate înţe- 
lege fără cineva care să fie guvernat. „Tu stăpân, eu stăpân, 
cine-mi trage cismele”? In acest proverb popular se rezumă în 
formă plastică toată înțelepciunea acestei şcoli, pe care să o 
numim conservatoare. 

In faţa acestei școli, se ridică o altă, diametralmente 
opusă. După aceasta de a doua, întocmirile legale existente n'au 
altă autoritate, decât autoritatea pe care le-o dă raţiunea. 
Cum rațiunea însă este condusă de principii luminoase și în- 
telese de toţi, aceleaşi principii trebuesc puse şi la baza în- 
tocmirilor legale. Unde aceste principii nu se pot pune, tre- 
buesc reformate întocmirile pentru a se conforma principiilor. 
Organizaţia societăţii actuale păcătuește în contra idealului 
de dreptate, de egalitate, de fraternitate; ea nu se poate sus- 
ține din punct de vedere rațional; ea este rezultatul unui cal- 
cul greșit pe care l'a făcut omenirea de până acum. Concluzia ? 
Un calcul greşit se şterge si se reîncepe din nou. Societatea 
de astăzi trebuie distrusă până în temelie şi reclădită pe baza 
principiilor raționale! La reelădire se va avea grijă ca să nu 
fie nedreptățiți printre membrii societății. Se va dispune organi- 
zarea producţiunii economice în aşa chip, că fiecare să-și aibă 
integral produsul muncei sale. Dacă existența monedei va crea 
dificultăţi, se va suprima moneda și se va înlocui cu bonuri 
de fabrică. Se va da alt plan administraţiunii publice; alt plan 
justiţii; alt plan educaţiunii, etc.; chiar casele de locuinţă 
vor fi reconstruite altfel pentru a nu mai ocaziona deosebi- 
rile de comfort pe care le vedem astăzi. Şi după ce se va pre- 
meni astfel întreaga organizare a societăţii, oamenii nu vor 
avea decât să intre într'însa pentru a-și găsi fericirea! De 
premenirea sufletului acestor oameni, şcoala aceasta de 
a doua nu zice nimic. Pentru ea, ca şi pentru cealaltă, impor- 
tant nu este sufletul „ci alcătuirea externă a societăţii. Prima 
şcoală am numit-o conservatoare, iar pe aceasta de a doua o 
putem numi revoluţionară; între ele, atât în înfăţişare, cât 
şi în mijloacele de propagandă există o deosebire vădită, şi 

cu toate acestea, din punctul de vedere al metodei lor de ju- 
decată, ele sunt la fel; ele sunt amândouă anti-știinţifice. 

Arta guvernării care se va inspira dela o şcoală cu ade- 
vărat ştinţifică va proceda cu totul altfel. Principiul suprem 
al acestei arte va fi acela de a adapta organizarea statului la 
evoluția pe care o urmează sufletul societăţii. Acest suflet al 
societăţii nu este nici așa de rău, cum îl cred conservatorii, 
nici aşa de rațional, cum îl cred reformatorii revoluționari, ci 
el este ca toate puterile naturii, consecvent legilor sale. Acel 
ce cunoaște aceste legi şi-l poate face tovarăș. Din instinctele 
şi pasiunile acestui suflet, oricât de egoiste ar fi ele, privite 
fiind prin sentimentalismul omului cult, se formează totuși de- 
prinderile cari susţin viața socială, și prin selecţiunea lor se 
pregăteste terenul idealului. Singura temeinică si binacuviân- 
tată artă a guvernării va fi aceea care va fi bazată pe cutit 
ștința sufletului omenesc, pe cunoștința puterii sufleteşti. inc- 
vaţiunile făcute în lege şi premenirile făcute în instituţiuni 
nau nici o valoare, dacă ele n'au fost precedate de formarea 
unor noui ceprinderi în sufletul cetăţeanului. De asemenea, în 
zadar sunt încercările de-a conserva prin mijioace artificiale 
autoritatea legilor şi a instituţiunilor cari nu se mai potrivesc 
cu deprinderile sufleteşti actuale ale aceluiaș cetățean! 

Forța cuceritoare a producțiunii capitaliste nu stă în zi- 
direa fabricelor, sau în sporul monetar, ci în acea deprindere 
sufletească, așa de răspândită la omul modern, de a munci în 
vederea, vinderii cu câştig a muncei, sau a produsului muncii: 
aci, în această deprindere, stă tot binele, sau tot răul produc- 
țiunii capitaliste. Când această deprindere va ti înlocuită cu 
alta, fabricele se vor duce de sine, ori se vor transforma după 
cum va cere deprinderea nouă; dar până atunci fabricele vor 
continua aceiaşi producţiune, oricâte legi se vor face pe hârtie 
în contra lor. 

Şi tot astfel în viața politică, caşi în cea economică. 
Extinderea drepturilor cetățenești nu se acordă ci se cucerește. 
Nici o îngrădire omenească nu poate opri participarea la gu- 
vern a cetăţenilor în sufletul cărora s'a format deprinderea de 
a judeca asupra afecerilor publice. Acel ce judecă vrea să ju- 
dece prin sine însăși; şi nu va exista autoritate pe lume care 
să-l convingă că este mai bună judecata altuia ca a sa proprie. 

Idealul artei de a guverna, pe care ne-o rezervă viitorui, 
va avea dar în vedere ridicarea persoanei cetățeanului, căci 
de această ridicare depinde toate transformările sociale şi po- 
litice. Intr'o ţară în care demnitatea persoanei este nesocotită 
de fapt, în zadar toate drepturile înscrise în constituția ei le- 
gală. In constituţia legală nu există o altă realitate de drep- 
turi, decăt aceea care se practică de fapt în actualitatea su- 
fletească a cetățenilor. 


VI. — In sfârşit, cunoaşterea legii cauzalităţii psihice 
va contribui într'o largă măsură la înțelegerea patriotismului. 

In timpul din urmă sa discutat mult asupra patriotis- 
muiui. Şcoala conservatoare de care vorbeam mai sus, face 
ăin sentimentul patriotismului o condiţie indispensabilă pen- 
tru propăşirea popoarelor. Un popor nepatriot, după dânsa este 
condamnat la peire. Dacă însă cercetăm în de aproape pe ce ar- 
gumente îşi sprijină această şcoală convingerea sa în binefa- 
cerile patriotismului, avem o deceptie. Conservatorii insistă 
asupra patriotismului, fiindcă prin el ei speră să readucă în 
favoare autoritatea vechilor întocmiri sociale. Oamenii pa- 
tricţi iubesc patria, zic ei; patria este însă totalitatea aşeză- 
mintelor trecute şi prezente, şi mai ales a celor trecute din 
are printr'un fel de filiaţiune decurg cele prezente; patrio- 
tul trebuie dar să aibă pentru trecut respectul necondiționat 
pe care îl are un fiu pentru tatăl său. Adevăratul patriot. 
urmează concluzia, nu poate fi decât în acelaș timp un adevărat 
conservator. 

Această concluzie s'a părut aşa de logică, încât școala 
revoluționară a căutat să o evite, şi de aceea ea a început prin 
a tăgădui valoarea patriotismului. Acum câtiva ani în urmă 
erau foarte dese publicaţiunile revoluţionare şi socialiste, în 
care se arăta partea cea egoistă a sentimentului patriotic, și 
prin care ereu prevenite tinerele generaţiuni să nu se lase 
a fi orbite de această superstiție a trecutului. Un om raţional 
nu poate să respecte şi să iubească un trecut plin de cruzimi 
şi rătăciri, un trecut irațional... Dar acum de curând tonul 
publicaţiuniior socialiste şi revoluţionare sa schimbat. Fie 
sub presiunile opinii publice, fie poate din o mai adâncă re- 
flectare, revoluționarii și socialistii, cu foarte puţine excepţii, 

admit utilitatea patriotismului, dar cu o restricţie: trebue să 
alegem, zic ei, din moştenirea trecutului. Aceea ce este barbar 
şi egoist să lăsăm la o parte. 


Un om civilizat de azi trebue să aleagă din moştenirea na- 
țională : ce vrea el să urmeze ? Credulitatea și răutatea ? Oare 
un Francez de azi va prelungi în p:ezinte şi în viitor barbaria, 
care a izbucnit în războaiele religioase, în închiziţie, în drago- 
nade, în așa numita teroare roșie şi albă ? Se v auni el cu firile 
josnice, aprobând războaele din Italia ale lui Francisc I, răz- 
boiu! lui Ludovic al XIV contra Olandei, arderea Palatinului, 
războaiele nedrepte aie lui Napoleon I, războaiele ațâțătoare 
ale lui Napoleon II? Sau din potrivă va alunga trecutul cu 
furiile lui, cu nedreptăţile, cruzimile, şi va fi cu loana d Arc la 
Orleans. cu Kellerman la Valmy, cu Hoche împotriva Chunilor, 
cu Chauzy și Gambetta impotriva lui Moltke? Va fi cu Mi- 
chel de l'Hôpital în potriva furioșilor credincioși. cu Pascal îm- 
potriva Jesuiţilor, c: Descartes, cu Montesquieu, cu Voltaire. 
cu Condorcet, d'Alembert şi cu filosofii împotriva stăpânitori- 
lor şi sbirilor ? Va fi cu Revoluţia cea Mare, cu M-me de Staâl 
împotriva prostiei şi răutăţii guvernelor înapoiate ; cu V. Hugo, 
Michelet. Quinet, împotriva omorului !). 


Cu un cuvânt, să alegem din trecut numai aceea ce con- 
statâm că se aseamănă cu aceea ce noi credem că este lăudabil 
în prezent. Dar atunci pentru ce am mai lăuda trecutul, când 
ne stă mai la îndemână lauda prezentului? 

Neîndoios, că părăsirea tonului antipatriotic din publica- 
ţiunile socialiste și revoluţionare poate avea o însemnătate 
pentru socialişti și revoluționari, din punctul de vedere al 
tacticei şi al propagandei lor ca partid, dar din punctul de ve- 
dere al științei sociale această părăsire n'are nici o importanţă. 
Punerea în dependenţă a patriotismului de o „alegere prea- 
labilă” equivalează de fapt cu o tăgăduire. lubeşti pe părintele 
tău fiindcă este părintele tău și nu fiindcă parte din însușirile 
lui corespund cu însușirile pe care vrei tu să le apreciezi astăzi. 
Restricţiunea pusă de școala revoluţionară este dar o sofismă. 

Inţelegerea patriotismului nu "poate veni decât în urma 
cunoașterii legii care guvernează cauzalitatea psihică. Când 


1) J. Payot, Curs de morală, (tradus şi adaptat de d-şoara Matilda Teo- 
dorescu și D. A. Teodoru), pag. 188. Traducătorii fac pe pag. 189 aplica- 
țiuni la patriotismul român. 

știm legea după care conştientul se înlănțuește cu inconștien- 
tul, şi ne deprindem a privi mai adânc, adică mai obiectiv, în 
înlănţuirea puterilor sufletești, atunci evoluţia dela creduli- 
tatea şi dela barbaria trecutului la manierile civilizate ale so- 
cietăţii de astăzi nu ne mai apare ca ceva irațional, ci ca tot. 
așa de rațional cum ne apare transformarea omidei în flu- 
ture cu aripi strălucitoare. Cunoaşterea precisă a legilor că- 
rora se supune desvoltarea sufletului omenesc face inutilă, 
atât teoria socială conservatoare, cât și „alegerea” şșcoalei 
revoluţionare în susținerea patriotismului, căci atunci deprin- 
derile trecutului ni se desvăluesc așa cum sunt ele în realitate: 
ca o pregătire şi nu ca o justificare a deprinderilor din 
prezent. 

Legea cauzalităţii sufleteşti, atunci când ea va fi mai 
bine cunoscută, este desigur menită să aducă pentru lumea 
socială motive puternice de progres, aşa precum a adus şi în 
practica industrială cunoştinţa legei de equivalenţă între di- 
feritele forme de energie fizică. 

Intr'un viitor, pe care îl sperăm nu tocmai prea îndepăr- 
tat, această lege a cauzalităţii sufleteşti va elimina şi iraţio- 
nalul pe care îl întâlnim așa de des astăzi în explicările date 
caracterului şi puterii sufletești în genere. 

Odată cu eliminarea iraţionalului se va deschide era apli- 
caţiunilor practice, atât în câmpul vieţii sufletești individuale, 
cât şi în acela al vieţii sociale. 

